
CUVÂNT ÎNAINTE 


De-a lungul secolelor, meleagurile noastre fiind situate, 
conform spuselor cronicarilor, „în calea tuturor răutăţilor”, au avut 
de suportat nenumărate nenorociri şi pagube din cauza multiplelor 
invazii străine. Cu toate acestea, în sec. al XIV-lea populația 
românească băştinaşă a reuşit să se consolideze şi să formeze state 
independente care au reuşit să se impună, să reziste în faţa marilor 
imperii vecine. Astfel, cu începere din 1484, în confruntarea cu 
imperiul Otoman, Țara Moldovei pierde Chilia şi Cetatea Albă, după 
care, în perioada următoare, au fost cotropite de turci şi alte teritorii 
din Sud-Estul Moldovei. O pierdere teritorială grea a avut Moldova 
în 1775, când partea de Nord a ţării a fost cedată de otomani 
Imperiului Habsburgic. În aşa fel a început dezmembrarea teritorială 
a Ţării Moldovei. Cu 200 se ani în urmă, Principatul Moldovei 
suportă o nouă împărţire, în urma căreia o jumătate de ţară, numită 
Basarabia, a fost anexată la Imperiul Rusiei, iar cealaltă a rămas sub 
stăpânirea Imperiului Otoman cu statut de principat autonom. Acest 
rapt teritorial s-a produs în urma războiului ruso-otoman din anii 
1806-1812, care s-a încheiat la 16/28 mai 1812 cu semnarea, în 
palatul lui Manuc Bei, a tratatului de pace de la Bucureşti, între cele 
două puteri beligerante. În urma acestui eveniment Țara Moldovei, 
situată între Carpaţi, Nistru şi Marea Neagră, a fost împărțită între 
cele două puteri, noua graniţă între ele fiind stabilită pe râul Prut şi 
Delta Dunării. În aşa fel, Țara Moldovei, ca una din ţările române cu 
existenţă de circa patru secole şi jumătate, a suportat o grea pierdere 
teritorială, rămânând sub controlul principelui moldovean doar 
spațiul dintre Carpaţi şi râul Prut. 

Regretabilul eveniment s-a produs în urma unor numeroase şi 
îndelungate războaie ruso-otomane din sec. XVIII —începutul sec. 
XIX, care, în mare parte, s-au derulat pe teritoriul ţării româneşti de 
la Est de Carpaţi şi care au generat numeroase pagube materiale şi 
pierderi umane, ne mai vorbind de faptul că tot greul acestor 
confruntări militare a fost suportat de populaţia băştinaşă, ajunsă, 
drept urmare, la sărăcie şi lipsuri materiale cumplite. Alexandr I, 
împăratul de atunci al Rusiei, călcând pe suferinţa unui popor rupt în 
două, era deosebit de mândru de această nouă achiziţie teritorială 
pentru imperiul său. 


Dacă istoricii ruşi şi, ulterior, cei sovietici, inclusiv cei de la 
Chişinău, în perioada aflării RSS Moldoveneşti în componenţa 
Uniunii Sovietice, apreciau anexarea Basarabiei (aşa a fost numit de 
autoritățile ţariste teritoriul dintre Prut şi Nistru), evenimentul din 
mai 1812 drept unul progresist, în urma căruia moldovenii (adică 
românii din acest spațiu) au fost eliberaţi de sub nesuferita stăpânire 
otomană, apoi istoriografia clasică românească, de la A.D. Xenopol, 
Nicolae Iorga până la Gheorghe Brăteanu şi cei de după 1989- 
1991din Republica Moldova, au calificat evenimentul, cu multiple 
argumente de ordin politic, economic şi etno-cultural, drept unul 
tragic, cu urmări dintre cele mai grele pentru populaţia băştinaşă. 

Conferinţa ştiinţifică internațională, cu participarea 
istoricilor nu numai din Moldova şi România, dar şi din Rusia, 
Polonia, Austria, Finlanda ş.a. țări care a avut loc la 14-16 mai anul 
curent la Chişinău şi laşi — vechia capitală a Moldovei, a demonstrat 
că istoriografia rusă contemporană nu a renunțat la nici un postulat 
din cele stipulate în tratatele de istorie țaristă şi sovietică. 

Pentru a fi mai explicit în problema abordată trebuie să arătăm că 
până la 1812 Țara Moldovei, încă de pe la mijlocul sec. al XVI-lea, 
sub presiunea enormă a armelor turceşti, a acceptat trecerea, cu 
anumite condiţii, sub suzeranitatea Puterii Otomane. Conform 
acestui statut, Moldova, în schimbul unui tribut anual variabil, îşi 
păstra autonomia, structurile proprii de stat, religia, cultura, fiind 
guvernată de un principe propriu, beneficiind de neamestecul 
turcilor, promițându-i-se, totodată, apărarea şi inviolabilitatea 
hotarelor. În urma Păcii de la Bucureşti din 1812, Moldova, ca 
principat autonom, în ciuda acestor principii reciproc recunoscute şi 
transmise din generației în generaţie prin tradiţie, a pierdut o 
jumătate din teritoriul său şi anume partea de Est, numită Basarabia, 
care a fost anexată la Imperiul țarist. Dacă în primele decenii de după 
1812 ţarul a acordat o anumită autonomie noii provincii, în perioada 
următoare, până la 1917, Basarabia a fost lipsită total de elementare 
drepturi naționale şi tradiţiile locale de autoadministrare, şi 
transformată în gubernie ţaristă, condusă de funcționari ruşi. 

Sub aspect religios, dacă structurile ecleziastice locale erau 
subordonate canonic secole la rând Mitropoliei Moldovei, după 1812 
acestea au fost trecute în subordonarea Bisericii Ortodoxe Ruse, şi 
dacă primul mitropolit al Basarabiei, numit de Sfântul Sinod al 
Bisericii Ruse a fost un român, cei care l-au urmat după 1821 până la 

1917 au fost exclusiv ierarhi ruşi, aduşi din guberniile centrale ale 
imperiului. Dacă un scurt timp au fost admise în organele justiției din 
Basarabia legislația de până la anexare, în curând se impune 
insistent legislația imperială rusă. 

Mai multe decenii la rând, deşi era provincie ţaristă, Basarabiei i 
s-a impus un sistem aparte de restricţii vamale, care au conservat 
economia în formele ei vechi, frânându-i-se dezvoltarea firească şi 
înscrierea treptată nu numai în piața europeană, dar şi în cea a Rusiei 
de atunci. 

Aceleaşi procese aveau loc şi în învăţământ, în tipărirea şi 
difuzarea cărții. Or, la început, în puţinele şcoli de atunci, s-a admis 
predarea materiei în limba moldovenească, adică română, apoi, 
treptat, aceasta a fost scoasă în afara şcolii, bisericii, justiţiei şi 
administrației. 

Anexarea Basarabiei a avut urmări deosebit de grele pentru 
dezvoltarea culturală. Dacă Principatul Moldovei de peste Prut a fost 
atras în orbita ştiinţei şi valorilor culturale europene, sute de tineri 
moldoveni-români studiind, în prima jumătate a sec. al XIX-lea, la 
universitățile din Viena, Berlin, Paris ş.a., în Basarabia s-a instalat 
întunericul. Puţinii intelectuali, care au apărut aici mai mult prin 
grija părinţilor nobili, nu au putut suporta condiţiile grele şi au fost 
nevoiţi să treacă Prutul în Principatul Moldovei, iar după 1859 în 
România modernă, unde s-au manifestat din plin. Asemenea mari 
cărturari basarabeni au fost Alecu Russo, Alexandru Donici, Bogdan 
Petriceicu Hasdeu, Constantin Stere ş.a. Pe parcursul sec. al XIX- 
lea, Basarabia aproape că nu a avut presă periodică, nu s-au editat 
manuale, cărți de cultură şi ştiinţă, iar cele religioase erau tipărite 
sporadic, în tiraje limitate. 

Către finele perioadei, ponderea populaţiei băştinaşe s-a redus 
de la 90 până la mai puţin de 50%. Dacă în rândurile locuitorilor 
germani, evrei, ruşi din provincie numărul ştiutorilor de carte atingea 
40-70% şi mai mult, printre moldoveni ştiau carte doar câteva 
procente (printre femei - 2% şi bărbaţi - 6%). Dacă peste Prut, în 
urma reformelor lui Alexandru loan Cuza, s-a trecut la grafia latină, 
în Basarabia, până în primele decenii ale sec. al XX-lea, continua să 
se scrie şi să se tipărească puţinele periodice şi cărți cu aceleaşi 
caractere arhaice chirilice, inventate în sec. al IX-lea. 

În cei 106 ani de stăpânire în Basarabia administraţia ţaristă a 
ridicat ziduri inpenetrabile pe Prut, căutând să ne izoleze total de 

România, de Europa în general, cultivând aşa numitul moldovenism, 
punând începuturile unei grave probleme identitare, aceasta existând 
pentru populaţia autohtonă din Republica Moldova şi astăzi, adică 
două popoare, două limbi, două culturi, două literaturi ş.a. 

Abia în primele decenii ale sec. al XX-lea în Basarabia s-a 
înfiripat o modestă intelectualitate care a conştientizat unitatea 
istorică de neam, cultură şi tradiţii a populaţiei de pe albele maluri 
ale Prutului. Drept urmare, atunci când în urma primului război 
mondial din anii 1914-1918 Imperiul țarist s-a destrămat, populația 
băştinaşă a încercat să-şi croiască un destin propriu, fruntaşii 
basarabeni au chemat la unire cu patria-mamă România, cu cei de un 
sânge şi de o limbă cu ei. Evenimentul, după cum se ştie, s-a produs 
la 27 martie 1918. A urmat o perioadă scurtă, doar până în 1940, de 
integrare a Basarabiei în România întregită, de înviorare a culturii 
naționale, procese întrerupte brutal de invazia sovietică, la 28 iunie 
1940, în urma tratatului Ribbentrop-Molotov din 23 august 1939. 

După 1990, când s-au deschis arhivele structurilor represive 
sovietice, istoricii din Republica Moldova au descoperit mii de 
documente care au arătat, în toată goliciunea sa, dezastrul 
represaliilor, deportărilor, înfometărilor, colectivizărilor, 
deposedărilor masive de avere, mobilizărilor pe front şi strămutărilor 
forțate la munci, la care a fost supusă populația Basarabiei în o 
jumătate de secol de dominație a regimului totalitar comunist, soldată 
cu pierderea a multor sute de mii de oameni. 

În anii de după cel de-al Doilea Război Mondial, autorităţile 
sovietice au depus eforturi susținute pentru a şterge din memoria 
colectivă conştiinţa de neam, de apartenenţă la cultura românească, 
forțând procesele de rusificare şi transformare a Republicii Sovietice 
Moldoveneşti într-un apendice agrar al Imperiului Sovietic. Noua 
intelectualitate moldovenească, deşi formată în universităţile 
sovietice, a perceput foarte curând pericolul dictaturii staliniste, 
încercând să reziste prin cultură şi, în cele din urmă, să ridice şi să 
ducă după sine marea majoritate a populației în cadrul mişcării de 
eliberare națională din 1989-1991. 

Astăzi, Republica Moldova, care şi-a proclamat independenţa în 
1991, recunoscută în scurtă vreme în plan internațional, poartă în 
spate povara acestor frământări şi răsturnări dramatice de situaţie 
prin care a trecut după 1812 până în prezent. Toate problemele 
legate de orientarea politică, de identitate, de limbă, de oscilație între 

Est şi Vest, de relații interetnice îşi au originea în această istorie 
zbuciumată din ultimele două secole. 

Trista aniversate a fost marcată la 12-13 mai 2012 la Cahul, 
printr-un simpozion internațional: „200 de ani de la anexarea 
Basarabiei de către Imperiul Țarist: Consecințele raptului teritorial 
pentru românii basarabeni”, întrunit sub egida Universităţii „B.P. 
Hasdeu” din Cahul, Asociaţiei Istoricilor din Republica Moldova, 
Institutului de Istorie, Stat şi Drept al AŞM, şi Universităţii „Dunării 
de Jos” din Galaţi. La acest for ştiinţific au participat oameni de 
ştiinţă şi profesori din Republica Moldova şi România. 

În cadrul simpozionului au fost prezentate numeroase rapoarte 
şi comunicări în care au fost luate în dezbatere diverse probleme 
legate de perioada premărgătoare războiului din 1806-1812, de 
circumstanţele istorice ale încheierii păcii de la Bucureşti şi urmările 
nefaste ale dezmembrării teritoriale a Ţării Moldovei şi ale stăpânirii 
țariste coloniale în Basarabia. Alte comunicări au fost dedicate unor 
probleme de istorie a Basarabiei sub stăpânirea ţaristă, între care 
administraţia şi justiţia, colonizării sudului Basarabiei, exportului de 
mărfuri, relaţiile ruso-otomane la Dunărea de Jos. O seamă de 
comunicări sunt dedicate evoluţiei în condiţii deosebit de grele a 
culturii, învățământului, cărții ş.a. Altă serie de comunicări este 
dedicată unor aspecte de istorie a bisericii din Basarabia sub 
diriguirea ierarhilor ruşi, problemelor identitare, ca urmare a politicii 
de rusificare şi deznaționalizare a populației româneşti autohtone pe 
parcursul sec. XIX-XX. Un loc aparte l-au ocupat rapoartele dedicate 
unor asemenea aspecte cum ar fi Eminescu şi Basarabia, problema 
anexării Moldovei de Răsărit în manualele şcolare, în istoriografia 
sovietică ş.a. În totalitatea lor materialele simpozionului de la 
Cahul, incluse în volumul de faţă, lărgesc orizontul de cunoaştere a 
încheierii păcii de la Bucureşti în 1812 şi consecințele acestei acţiuni 
nedrepte pe parcurs de două secole. 


Acad. Andrei EŞANU 


ASPECTE ALE MOLDOVENISMULUI ROMÂNOFOB ÎN 
SPAȚIUL ROMANESC 


Ion ŞIŞCANU, 
Universitatea de Stat „B.P. Hasdeu ” din Cahul 


Printre multiplele probleme generate de dezmembrarea ruso- 
turcă a Moldovei în 1812 este şi aceea a extinderii pretențiilor 
sovieto-comuniste asupra teritoriilor româneşti. 

La 5 iunie 1990, Parlamentul de la Chişinău a decis 
modificarea denumirii RSS Moldoveneşti în RSS Moldova, ca 
ulterior, la 23 mai 1991, tânărul stat suveran să devină Republica 
Moldova. Schimbarea numelui a avut menirea să reliefeze identitatea 
etnonaţională a statului şi să sublinieze tradiţiile istorice şi 
continuitatea cu Principatul Moldovei şi provincia Moldova a 
României actuale. 

În contra-replică, la 2 septembrie 1990, la Tiraspol, sub paza 
unei unități a Ministerului pan-unional de Interne, deplasată special 
de la Chişinău pe malul stâng al Nistrului, pentru a asigura protecţie 
forțelor separatiste — o probă clară a existenţei la Moscova a forţelor 
care susțineau separatismul — a avut loc congresul de constituire a 
republicii sovietice socialiste moldoveneşti nistrene, în cadrul 
URSS!. Prezenţa în titulatura pretinsei formaţiuni statale a cuvântului 
„moldovenească” repeta procedeul utilizat de bolşevici în 1924, 
când, în aceiaşi zonă, a fost creată RASS Moldovenească cu pretenţii 
declarate asupra teritoriului Basarabiei şi, eventual, a regiunii 
Moldova de la vest Prut. 

Concomitent cu acțiunile separatiştilor de la Tiraspol, apar 
primele semne de reanimare a moldovenismului, anvelopat cu un 
strat considerabil de românofobie. 

Problema este că lozinca moldovenismului a fost folosită în 
perioada regimului sovietic pentru salvarea românismului de la est de 
Prut. Până la sfârşitul anilor 1980, rezistenţa la rusificare, lupta 
pentru drepturile naţionale ale românilor de la est de Prut a fost 
posibilă doar sub stindardul moldovenismului, considerat legitim în 

O istorie a regiunii transnistrene din cele mai vechi timpuri până în 
prezent, Chişinău, Civitas, 2007, p. 375. 

R.S.S. Moldovenească, cât timp referirea la limba română şi la 
poporul român era acuzată de antisovietism, cu urmările cele mai 
sinistre. Problema reală pe care patrioţii români din Basarabia o 
resimţeau era nu atât restituirea numelui adevărat al limbii române şi 
a etnonimului român, cât salvarea acestora sub orice nume. 
Promotorii mişcării naţionale, care foloseau limba română, căpătau 
dreptul de a o utiliza prin simplul fapt că o numeau 
„moldovenească”. În consecință, protagoniștii moldovenismului 
fundamentalist de astăzi au preluat doar forma fenomenului din 
epoca comunistă, dar nu şi esenţa sa. După prăbuşirea Uniunii 
Sovietice, moldovenismul ar fi trebuit să dispară de la sine, dar nu s- 
a întâmplat pentru că, deşi regimul comunist de ocupaţie nu a reuşit 
să construiască o națiune moldovenească, ideologia 
moldovenismului nu şi-a pierdut calitatea de instrument politic şi mai 
ales, expansionist. 

Agrarienii au fost acei care, declarând că nu doresc ca 
Moldova să devină o provincie a României sau o gubernie a Rusiei, 
au respins tendința de a-i numi români pe locuitorii de la est de Prut, 
păstrând punctul de vedere sovietic, conform căruia moldovenii sunt, 
etnic şi lingvistic, diferiți de români. Până la alegerile din 1994 
moldovenismul a devenit unul dintre principale teze ale platformei 
agrarienilor. 

În acest context este lansată ideea refacerii Moldovei lui 
Ştefan cel Mare, evident, cu capitala la Chişinău. Propunerea 
refacerii „Moldovei Mari” a fost făcută de un deputat agrarian, în 
noiembrie 1991, în cadrul şedinţei Prezidiului Parlamentului 
Republicii Moldova’. Această inițiativă, enunțată în perioada de 
incertitudini de după 1991, nu era doar „o părere individuală, ci a 
fost sugerată de Moscova şi era împărtăşită de o anumită lume din 
structurile puterii şi din afara acestora”. 

Este ştiut că paternitatea ideii dezmembrării României şi 
includerii Moldovei de la vest de Prut în cadrul RSS Moldovenești 
aparține, fără îndoială, bolşevicilor lui I. Stalin. În 1943, la 
solicitarea lui I. Stalin şi V. Molotov, Institutul de Etnologie al 


! Ton Ţurcanu, Basarabia din nou în fața opțiunii istorice, Chişinău, 
Universitas, 1994, p. 121. 
? Ibidem 

Academiei de Ştiinţe a URSS a întocmit o notă informativă secretă 
privind frontierele istorice ale „poporului moldovenesc”, ca o entitate 
națională „distinctă” de poporul român!'. Documentul elaborat de 
institutul academic de la Moscova enumera toate cele 23 de judeţe 
ale Moldovei istorice, incluse de Dimitrie Cantemir în lucrarea sa 
„Descrierea Moldovei”. 

În 1944, URSS a reanexat Basarabia, impunând granița 
sovieto-română conform cuceririlor din 1940. Inclusă în zona 
sovietică de influență, România a evitat pericolul anexării Moldovei 
dintre Carpaţi şi Prut de către URSS. Dar, de fiecare dată, când 
guvernul de la Bucureşti demonstra „neînțelegere” față de 
colaborarea cu Uniunea Sovietică, Moscova îşi amintea de proiectul 
Moldovei Mari, amenințând cu răşluirea continuă a teritoriului 
românesc. Astfel, la 6 noiembrie 1945, cu doar două zile înainte de 
demonstraţia anticomunistă de la Bucureşti, V. Molotov afirma în 
şedinţa Sovietului Suprem al Uniuni Sovietice că „Moldova 
Sovietică înglobează în egală măsură totalitatea teritoriilor locuite de 
moldoveni, ceea ce deschide posibilitatea extinderii în viitor a 
dezvoltării sale naţionale”?. Valeriu Florin Dobrinescu consideră că 
sensul acestei afirmaţii viza o eventuală rupere a Moldovei de la vest 
de Prut spre a fi încorporată RSS Moldovenești’. 

Autorităţile de ocupaţie sovietică de la Chişinău au folosit 
permanent îndrumările survenite de la Kremlin. La 29 iunie 1946, F. 
Brovko, preşedintele Prezidiului Sovietului Suprem al RSSM, a 
semnat demersul întitulat „Cu privire la reunirea întregului popor 
moldovenesc într-un stat sovietic moldovenesc unitar”. 
Consideraţiile lui F. Brovko plecau de la premisa că odată cu 
formarea RSSM nu a fost soluționată problema „reunirii întregului 
popor moldovenesc şi a pământurilor sale străvechi într-un stat 
moldovenesc unitar”, deoarece circa trei milioane de moldoveni care 


! Anton Moraru, Documentele mărturisesc... În „Cugetul”, nr. 5-6, 1993. 
? Valeriu Florin Dobrinescu, Ion Constantin, Basarabia în anii celui de-al 
doilea război mondoal, laşi, 1995, p. 326. 
* Ibidem, 
* Ion Negrei, Ion Şişcanu, Basarabia, Mărturii documentare (1812-2012), 
Selecţie de documente şi studii, Galaţi, Editura Muzeului de Istorie Galaţi, 
2012,p. 121. 

locuiau între Prut, Munţii Carpaţi şi Dunăre continuau să se afle „în 
componenţa statului boieresc român”!. Acuzând România că „a 
atentat de mai multe ori la teritoriul Moldovei” şi pentru ”a 
împiedica în viitor încercările de a ocupa Basarabia şi alte teritorii 
ale RSSM de către cotropitorii români”, Brovko propunea „să se 
pună în faţa CC al PC(bolşevic) din URSS, a Guvernului sovietic 
unional şi a tovarăşului Stalin problema reunirii poporului 
moldovenesc şi a pământurilor sale străvechi într-un stat sovietic 
unitar, eliberându-l de sub jugul boierilor şi capitaliştilor români”. 
Conform proiectului de încheiere a „măreţei reunificări istorice a 
poporului moldovenesc şi a pământurilor sale într-un stat sovietic 
moldovenesc unitar”, propus de F. Brovko, în cadrul RSSM urmau 
să fie incluse: „a) Moldova de peste Prut, cuprinzând judeţele 
Covurlui, Tecuci, Putna, Bacău, Tutova, Fălciu, Vaslui, Roman, 
Neamţ, laşi, Baia, Botoşani, Dorohoi, cu o populaţie de aproape 2,5 
mln de locuitori; b) toată Bucovina, cuprinzând judeţele Câmpulung, 
Rădăuţi, Storojineț, şi Cernăuţi cu o populaţie de 853.009 locuitori; 
judeţele Maramureş şi Năsăud din Transilvania de nord cu 305.706 
locuitori, care constituie leagănul populaţiei moldovenești”. În acest 
context, este bine să ştim că în 1940, când au fost stabilite frontierele 
RSS Moldoveneşti, Basarabia fiind ruptă în trei bucăţi, părțile de sud 
şi de nord fiind repartizate Ucrainei, F. Brovko nu a suflat nici un 
cuvânt în apărarea integrității teritoriului dintre Prut şi Nistru. 

În 1946, încercând să-şi mascheze pretenţiile expansioniste 
asupra teritoriilor româneşti, F. Brovko arată că este preocupat nu doar 
de „moldovenii? de la vest de Prut, ci de soarta „moldovenilor de 
pretutindeni”. În demersul său către liderii de la Kremlin, demnitarul de 
la Chişinău afirmă că „Basarabia a constituit întotdeauna o provincie sau 
un ţinut economic unitar”, de aceea, propunea el, „regiunea Ismail care 
constă din judeţele Acherman şi Ismail; județul Hotin din regiunea 
Cernăuţi, care au fost trecute în 1940 în componenţa Ucrainei, trebuie, 
de asemenea, să fie incluse în componența RSSM”. 


! Ibidem, p. 122. 
? Ibidem. 
? Ibidem, pp. 122-123. 
4 Ibidem. 
* Ibidem. 

Anton Moraru a constatat că un material întitulat ”Cu privire 
la reunirea poporului moldovenesc într-un stat sovietic unitar 
moldovenesc” a fost dezbătut în şedinţa biroului CC al PC(b) al 
Moldovei, dar nu a întrunit sprijinul unanim’. Cu toate acestea, 
conducerea Moldovei Sovietice a expediat la Moscova un demers, 
semnat de N. Salogor, secretar al CC al PC(b) al Moldovei şi de N. 
Coval, preşedintele Consiliului de Miniştri al RSSM, adresat lui I.V. 
Stalin cu rugămintea de a retroceda RSS Moldoveneşti judeţele 
basarabene Hotin, Akerman şi Ismail”. Nu se cunoaşte încă care ar fi 
fost răspunsul Kremlinului. Valeriu Pasat afirmă că o copie a acestui 
document, cu modificări neînsemnate, a fost depusă în dosarele 
Biroului CC al PC(b)U pentru Moldova din 1946, însă, până în 
prezent, nu există dovezi că ar fi fost şi examinat’. 

Important însă este altceva. Confecţionat la sugestia şi sub 
îndrumarea Kremlinului, în momentul când se definitiva Tratatul de 
Pace cu România, „proiectul” de la Chişinău, de fapt, nu urmărea 
reîntregirea teritorială a Basarabiei. Mai degrabă demersul de la 
Chişinău era parte a instrumentarului folosit de Kremlin în scopul 
exercitării de presiuni asupra Bucureştiului, în ajunul semnării 
Tratatului de pace de la Paris. Delegaţia română urma să accepte 
toate prevederile impuse de URSS, în primul rând graniţa conform 
situaţiei de facto de la începutul anului 19414. 

Aşadar, încă în 1946, figuri marcante de la Chişinău purtau o 
„grijă profundă” pentru „moldovenii de pretutindeni” şi, mai ales, 
pentru hotarele Moldovei lui Ştefan cel Mare. 

După formarea Republicii Moldova, diversiunea din arsenalul 
ideologic sovietic este preluată de către protagonişti noi. În 


! Anton Moraru, Documentele mărturisesc... în „Cugetul”, nr. 5-6, 1993. 
? Ion Negrei, Ion Şişcanu, Basarabia, Mărturii documentare (1812-2012), 
Selecţie de documente şi studii, Galaţi, Editura Muzeului de Istorie Galaţi, 
2012, pp 124-127. 
* Valeriu Pasat, RSS Moldovenească în epoca stalinistă (1940-1953), 
Chişinău, Editura Cartier, 201, p. 31. 
* Conform prevederilor Tratatului de Pace de la Paris, semnat de România 
în 1947, URSS ocupa Basarabia, Nordul Bucovinei, ţinutul Herţa şi 
ostrovele Salagnic, Dalerul Mare, Dalerul Mic, Maican şi Musura (insula 
fără nume) de la gurile Dunării. 

campania electorală din 1994, ripostând unor forțe din Republica 
Moldova, dar şi din România, exponente ale ideii reîntregirii statului 
român, liderul agrarian, Dumitru Moţpan, declara că „PDAM va 
face unirea, dar nu cu România, ci numai cu regiunea Moldova de 
peste Prut”. Într-un comentariu al „specialiştilor în ştiinţă politică” 
de la Chişinău, datat cu anul 1995, se afirmă că „ideea 
moldovenismului, transformată într-o teză programatică a PDAM, a 
servit drept una din cauzele fundamentale ce a asigurat succesul 
agrarienilor în campania electorală din februarie 1994” şi că „ideea 
reconstituirii statului Moldovenesc cu teritoriile sale istorice” devine 
„tot mai răspândită”. 

Când Partidul Democrat Agrar din Moldova s-a destrămat, apoi 
a dispărut de pe scena politică a Moldovei, promotorii 
moldovenismului, transferați în Partidul Comuniştilor din Republica 
Moldova, s-au retras pentru puţin timp, dar pentru a reveni în forță 
după accederea la putere a PCRM. 

Veniţi la cârma statului, comuniştii, nereuşind să găsească 
soluţii pentru problemele economice şi sociale, elaborează diverse 
concepții, programe şi alte genuri de „documente” ideologice, toate 
acestea având scopul să le consolideze imaginea şi, mai ales, să le 
ofere legitimitate şi identitate proprie. Republica Moldova, încearcă 
să convingă societatea moldoveană comuniştii, are nevoie de identitate 
națională — de una proprie, una neromânească, mai bine 
antiromânească. 

În față a fost scos Gheorghe Sima, fost deputat, apoi ministru 
al educaţiei şi tineretului în Republica Moldova(2001-2005). În 
prezent, după cum anunţă el însuşi , este vice-preşedinte al partidului 
„Patria-Moldova”. 

În contextul pregătirii către jubileul de ”650 de ani ai 
statalității Moldovei”, Gheorhe Sima face apel către patrioții 
Moldovei să acţioneze extrem de activ, ofensiv, hotărât şi preventiv 
împotriva agresiunii româno-unioniste”. În legătură cu aceasta 
ministrul educaţiei comuniste propune „dezbateri sincere”. „Astăzi, 


! “Evenimentul Zilei”, 13 ianuarie 1999 
“Teopruii Cuma, Bune-npencenaren napruu "Patria-Moldova": Ham nyoena 
He "eenukaa PyYMbIHUA", a GepHAA ceoeù UCMOPUUeCKOU opueumayuu 
Monooea, Kommersant Plus, No46 (692), 14 nexaGpa 2007 rona. 

spune Gheorghe Sima, trebuie să declarăm lumii întregi, cu voce 
tare, că, în primul rând, nouă nu ne trebuie aşa-zisa „România Mare”. 
În rândul al doilea, sarcina noastră istorică este de a ne întoarce 
Moldova normală între graniţele ei istorice. Prin urmare, noi nu 
suntem împotriva unirii; noi suntem categoric pentru unire, dar nu cu 
România, ci cu partea de peste Prut a Moldovei”. 

Sima consideră că trebuie să încetăm a mai prezenta răşluirile 
teritoriale româneşti astfel, încât să afirmăm că de toate ar fi vinovaţi 
ruşii, Rusia, URSS şi personal tovarăşul Stalin. „În opinia mea, 
afirmă Sima, losif Visarionovici este vinovat, este foarte vinovat 
față de poporul moldovenesc şi statul moldovenesc. ... Este vinovat 
deoarece în faza finală a Marelui război pentru apărarea Patriei 
(1941-1945) trupele sovietice, în rezultatul operaţiei laşi-Chişinău, 
au eliberat de fascismul german şi cel român nu numai RSS 
Moldovenească ci şi România. Generalisimul şi conducătorul 
puternicei URSS nu s-a hotărât să reunească cele două părți ale 
Moldovei”. 

După ce prezintă un scurt istoric al evenimentelor derulate între 
Carpaţi şi Nistru în anii 1859 şi 1917, Gh. Sima, ironizând, afirmă că 
„Rusia, atât de neadorată, s-a făcut „vinovată” în faţa naționaliștilor 
români, pentru că, datorită celor două revoluţii — din februarie 1917 şi 
a Marii Revoluții din Octombrie — a creat o situație unică în care fosta 
gubernie Basarabia a avut posibilitatea să-şi dobândească statalitatea: 
în decembrie 1917 a fost proclamată Republica Populară 
Moldovenească în componența RSFSR. Dar naționaliștii trădători din 
„Sfatul Ţării”, sub ameninţarea baionetelor româneşti şi că vor fi 
împuşcaţi, au preferat să se conducă de „ideea măreaţă” şi au predat 
statul, abia apărut, României Regale”. 

Gheorghe Sima este de acord să discute problema unirii, „dar 
numai după ce va soluţiona „problema adunării tuturor pământurilor 
moldoveneşti” pentru a reprimi, conform dreptului moral şi istoric, 
„Moldova noastră normală”, Moldova care, în conformitate cu datele 


! Ibidem. 
? Ibidem 
3 Ibidem. 

istorice autentice, se întindea de la munţi până la mare — de la Munţii 
Carpaţi până la Marea Neagră”. 

Însă, ca şi Brovko în 1946, ca să nu i se impute pretenţii doar 
față de teritoriile României, Sima face şi el o paranteză, şi abordează 
„chestiunea privind poziţia altui stat democratic care se 
europenizează enervant — Ucraina”. Kievul oficial, afirmă Sima, a 
ridicat o mulțime de pretenţii istorice faţă de Rusia, începând cu 
perioada lui Bogdan Hmelnițki până la statutul flotei din Marea 
Neagră şi al avanposturilor miltare-maritime din Crimeea. „Acestea 
sunt vehiculate, în loc să fie uitate lucrurile foarte vechi şi să spună 
mulțumesc pentru actuala statalitate, care este moştenitoarea de drept 
a acelei organizări statale care i-a fost dată Ucrainei de către 
bolşevici după războiul civil, şi încă cu o bucată solidă de pământ, 
care nu a aparţinut niciodată Ucrainei — Novorusia'”. Cine urmăreşte 
evoluţia relațiilor dintre Ucraina şi Rusia cunoaşte că tocmai 
problemele enumerate de Sima rămân încă a fi tranşate de cele două 
țări. Dar de unde grija „patriotului Moldovei” pentru aceste 
probleme? Răspunsul este la suprafaţă: tot de la Kremlin. Dovadă 
este faptul că Gheorghe Sima publică în ziarul de limbă rusă 
„Comersant Plus”, care la 23 mai 2012, aprecia evenimentele 
produse cu prilejul a 200 de ani de la ocuparea Basarabiei de 
Imperiul Rusiei drept „Ppaeypnaa eakxananua no noeoðy 200- 
nemnezo coGvimus” (Dezmăţul energic cu prilejul unui eveniment de 
200 de ani). 

„La etapa actuală, revine în continuare Gh. Sima la proiectul 
„Moldova Mare”, Ucraina stăpâneşte vaste teritorii moldoveneşti: 
Basarabia de Sud cu oraşele noastre vechi Belgorod-Dnestrovsk 
(Cetatea Albă), Vâlcov, Chilia, Ismail şi Reni. În afară de aceasta 
mai este şi judeţul Hotin şi toată regiunea Cernăuţi de astăzi care, pe 
vremuri, a fost răpită Moldovei împreună cu posesiunile sale din 
Carpaţi şi alipită RSS Ucrainene”. „Şi cum cercurile politice ale 


! Ibidem. 
? Ibidem. 
* “Komepcanm Plus”, 18 mai, 2012. 
* Teopruiăi Cuma, Bune-npencenarens napruu "Patria-Moldova": Ham nyaicna 
He "eenukaa PyYMbIHUA", a GepHAA ceoeù ucmopuseckoù opueumayuu 
Monooea, Kommersant Plus, No46 (692), 14 nexaGpa 2007 rona. 

Ucrainei au atâtea pretenţii principiale față de Rusia, şi mai ales față 
de Stalin, ce le încurcă să înlăture măcar o parte din nedreptăţile 
istorice?”! -, se întreabă Sima. 

Revenind la subiect, fostul ministru al educaţiei conchide: „când 
problema privind întoarcerea la Moldova normală va fi soluționată, nu 
exclud că vom putea discuta şi problema altei uniri — cu fraţii noştri 
români. Dar nu mai devreme, deoarece pentru noi este mai importantă 
prima decât a doua”. 

Care ar fi condițiile în care ar fi posibilă unirea „Moldovei 
normale” cu teritoriul rămas al României Mari?, se întreabă Gh. 
Sima. Şi tot el răspunde: „Prima cerinţă principială ar fi unirea, 
sincronizată cu intrarea României în Comunitatea Statelor 
Independente, unde noi suntem deja. Cu condiţia că CSI va accepta. 
Şi, desigur, cu condiţia ieşirii prealabile a României din Uniunea 
Europeană şi din NATO. 

Şi în rândul al doilea, când romanticii unionismului din laşi au 
complotat cu pragmaticii români, ei nu numai că au subminat 
proiectul de veacuri privind alipirea Moldovei la Rusia, dar au şi 
pierdut dreptul de moştenitor al statalității, deoarece au lichidat, cu 
propriile mâini, Principatul Moldova. Din acel moment purtătorul 
statalității moldovenilor a devenit Basarabia. A doua oară statalitatea 
moldovenească a fost strangulată de românizatorii „eroi ai Sfatului 
Țării”. Din aceste două motive, moldovenii, care şi-au păstrat 
identitatea în spațiul dintre Prut şi Nistru, dar şi peste Nistru, rămân 
fideli orientării sale istorice, tendinței sale de veacuri, de comunitate 
cu Rusia, fiind deţinătorii dreptului de moştenire a statalității din 
timpul lui Dragoş şi Ştefan cel Mare”. 

Spre final, pentru că articolul i s-a părut prea întins, Gheorghe 
Sima prezintă problema rezumativ: 

„În primul rând: moldovenii constituie un popor aparte 
(etnos, naţiune), cu statalitate veche şi independentă, cu cultură 
proprie, cu limbă şi dreptul de a-şi alege propriul destin, propriul 
viitor... 

În al doilea rând: moldovenii din Republica Moldova sunt 
moştenitorii de drept ai statalității moldoveneşti. Ei acceptă 
împărțirea acesteia (a statalității moldoveneşti - n.ns.) cu confrații 


! Ibidem. 

noştri din Transnistria, de asemeni, în cazul reunirii, şi cu 
moldovenii din partea de peste Prut (de la vest de Prut-n.ns.) a 
Patriei noastre comune. 

În al treilea rând: tendința geopolitică a Republicii Moldova, 
stabilită istoriceşte de pe timpul lui Ştefan cel Mare, este spre 
Răsărit, orientarea este prorusă şi, implicit, antioccidentală. Noi nu 
avem nici un interes în Uniunea Europeană, spaţiul nostru 
economic, cultural şi spiritual se află în CSI, în Eurasia. 

În rândul al patrulea, ultimul: teoretic, unirea cu România este 
posibilă numai după restabilirea spaţiului moldovenesc istoric 
(Moldova normală) şi cu trei condiții obligatorii: România să iasă din 
UE şi NATO, şi să adere la CSI. 

Pot doar să adaug că în calitate de satelit al Occidentului şi 
membru al blocului-agresor, România actuală, indiferent de 
comunitatea culturală şi istorică a românilor şi moldovenilor, se 
manifestă drept inamicul geostrategic al Republicii Moldova cu toate 
consecinţele ce rezultă din aceasta, iar propaganda unionismului şi 
a românizării Moldovei trebuie tratată ca factori ostili şi periculoşi 
pentru statul moldovenesc”. 

După ce ş-a manifestat pe paginile „Komersant”-ului, despre 
Gheorghe Sima aproape că nu se mai auzea nimic. De aceea, după ce 
apăruse, parcă din neant, la o televiziune, în august 2010, în cadrul 
unei emisiuni de dezbateri pe tema referendumului, Constantin 
Tănase îl întreba, în glumă, în cotidianul „Timpul”: „Bă, tu încă n-ai 
murit (politic, desigur-n.ns.)!Y*. Gh. Sima mai este. S-a tupilat şi 
aşteaptă vremuri mai prielnice, dar şi comanda, pentru a mai 
„discuta” despre „sarcinile istorice” ale patrioților Moldovei. 

Dacă Sima deocamdată s-a retras, pe arena politică din 
Republica Moldova se manifestă foarte activ alt moldovenist, de 
aceeaşi factură. Este vorba de fostul fruntaş comunist şi actualul lider 
al Partidului Socialiştilor din Republica Moldova — Igor Dodon. Nu 
voi insista asupra zestrei politice şi cunoştinţelor istorice ale lui Igor 
Dodon. Voi afirma doar că urmărindu-i activitatea şi, mai ales, 
declarațiile prezentate cu şi fără prilej, înţelegi că acestuia, pentru 


! Ibidem. 
? “Timpul”, 30 august, 2010. 

documentare, i-a fost oferită o copie a textului aflat în posesia lui 
Sima’. 

Care este însă realitatea istorică, reconstituită cu documentul 
în față, şi ce urmăresc, de fapt, moldoveniştii, lansând pretenții 
teritoriale față de vecini? Pentru a înţelege rostul acestor diversiuni, 
este necesar să prezentăm, măcar rezumativ, câteva evenimente 
cruciale din istoria teritoriului de la est de Prut, din ultimii 200 de 
ani. 

Cum bine se ştie, deşi înjumătățit, după 1812 Principatul 
Moldova, cu capitala la Iaşi, cu domnitor şi cu divan, a rămas în 
dreapta Prutului şi a existat până în 1859, când se uneşte cu 
Muntenia (Valahia), formând statul Principatele Unite ale Moldovei 
şi Valahiei. La 5 ianuarie 1859, la Iaşi, şi la 24 ianuarie, la Bucureşti, 
a fost ales domn Alexandru loan Cuza. Acest fapt simboliza unirea 
principatelor Române. La 24 ianuarie 1962 ţara şi-a luat oficial 
numele de România. La 10 mai 1977 România şi-a proclamat 
independenţa, recunoscută, în 1978, de marile puteri europene. Prin 
urmare, moştenitorul împuternicit, legitim, al principatelor unite 
devine România care, pe durata deceniilor următoare, va lupta pentru 
reunirea tuturor teritoriilor care îi aparținuseră de-a lungul secolelor. 

Basarabia nu a fost şi nici nu a putut fi moştenitor al 
organizării statale a Principatului Moldova. Teritoriul dintre Prut şi 
Nistru a fost transformat într-o gubernie a Imperiului Rus, cu toate 
caracteristicile proprii acestui statut. 

În timpul primului război mondial, la 2 decembrie 1917, Sfatul 
Țării proclamă înfiinţarea Republicii Democratice Moldoveneşti ca 
un mecanism embrionar al puterii de stat între Prut şi Nistru. 
Decretarea Republicii Moldoveneşti independente a avut menirea să 
servească drept pavăză în calea pretențiilor anexioniste asupra 
Basarabiei. Dar într-o epocă în care domina primatul forței brute, 
clasa politică basarabeană nu a riscat să mizeze pe o independenţă 
mai mult iluzorie decât reală, nerecunoscută în plan internaţional, 
hotărând revenirea la spaţiul existenței dintotdeauna al Basarabiei. 
Prin decizia de Unire cu România, adoptată într-o conjunctură 
complicată a anului 1918, Sfatul ării a asigurat, de fapt, 


! Vezi manifestul lansat de Igor Dodon la 27 martie 2011 „Unire moldoveni 
(Creaţie patriotică)”, In „Jurnal de Chişinău”, 21 iunie, 2011 

continuitatea poporului român şi a etniilor conlocuitoare în teritoriul 
dintre Prut şi Nistru. Respingerea unirii şi insistarea asupra păstrării 
unei independenţe declarative, în condiţiile când Ucraina naționalistă 
şi Rusia bolşevică pretindeau asupra Basarabiei, ar fi egalat cu o 
gravă eroare politică, cu urmări dezastruoase pentru locuitorii 
ținutului". 

RASS Moldovenească şi RSS Moldovenească unională, ca şi 
toate autonomiile şi republicile unionale din componenţa fostei 
Uniuni Sovietice, constituie o experiență ce nu se încadrează în 
categoriile sistemului de drept înregistrate pe parcursul dezvoltării 
istorice. Atributele prezenței „statalității moldoveneşti” 
frontiere(administrative), instituţii de stat, constituţie etc.,- nu aveau 
un suport real şi nu constituiau decât elemente ale unui fals decor al 
„statalităţii”. Forma, conţinutul şi mecanismele de guvernare din 
perioada ocupaţiei sovietice, instituţionalizate cu stricteţe conform 
ideologiei PCUS, dezvăluie, fără echivoc, caracterul „fals” al 
„statalității desăvârşite moldoveneşti”. 

Republicile autonome şi unionale sovietice constituiau doar 
nişte entități teritorial-administrative ale URSS. 

În perioada regimului comunist, guvernul RSSM şi PCM nu 
erau decât instrumente docile ale politicii de rusificare şi de 
exploatare a populației din Moldova sovietică. Aceste structuri au 
avut grijă să distrugă cultura naţională, să introducă forțat alfabetul 
rus, străin limbii române, să insiste în vederea creării unei limbi 
artificiale, menite să ilustreze teza comunistă privind existenţa a două 
limbi diferite - moldovenească şi română -, să aservească economia, 
să devasteze şi să profaneze bisericile şi mănăstirile, să deformeze 
conştiinţa naţională sub pretextul luptei împotriva naționalismului, să 
cultive, prin toate mijloacele, românofobia, să gestioneze economia 
astfel, încât să provoace grave prejudicii ecologice etc. Aceasta este 
imaginea complexă şi reală a „statalității” care a dominat între Prut şi 
Nistru o jumătate de veac şi care, în mod normal, ar fi trebuit să 
susțină şi să promoveze interesele românilor de la est de Prut şi a 
etniilor conlocuitoare. 


! Vezi: Gheorghe E. Cojocaru, Sfatul Țării. Itinerar, Chişinău, Civitas, 
1998. pp 156-158. 
21 


Reperele unui stat sunt: națiunea, teritoriul, organizarea 
politică suverană (puterea politică), coeziunea politică şi juridică ş.a. 
Dacă raportăm aceste caracteristici la „statul sovietic moldovenesc”, 
ne convingem că „statalitatea sovietică a moldovenilor” nu a existat 
ca atare. Ea este o invenţie a propagandei PCUS, reluată de PCRM. 

Pentru a demonstra „existența? unor „veritabile statalității 
sovietice” unionale, propagandiştii PCUS se refereau la prevederea 
fixată în toate constituțiile URSS, inclusiv la ultima, cea din 1977(art. 
72), în conformitate cu care republicile unionale îşi păstrau „dreptul de a 
ieşi din componența Uniunii Sovietice”. Despre procedura aplicării 
acestui „drept”, niciodată nu s-a suflat un cuvânt. În realitate, republicile 
unionale constituiau doar nişte entități teritorial-administrative ale 
imperiului sovietic, iar „dreptul de a ieşi” a fost o momeală , inventată 
încă de V. Lenin, pentru popoarele ce nu doreau să rămână benevol sub 
tutela Rusiei bolşevicilor. În afară de acest „drept”, popoarelor ocupate 
şi înglobate în cadrul imperiului li s-a mai acordat şi cel de a forma 
Republici — unionale sau autonome. Aceste noțiuni nu au avut vreo dată 
un suport real şi, de aceea, nu erau altceva decât nişte cuvinte cu o 
semnificaţie sterilă. Aceste drepturi, însă, fiind proclamate în Constituția 
URSS, ofereau Moscovei un dublu câştig: ele aveau menirea să 
neutralizeze posibilele cerințe ale popoarelor în interiorul Uniunii şi să 
servească drept argument ofensiv în politica externă. 

Tocmai pentru că nu a existat, primul deziderat al naţiunilor ce 
populau teritoriile periferice ale Uniunii Sovietice, când a devenit 
posibil, a şi fost afirmarea de facto şi consolidarea suveranității 
naționale. 

Republica Moldova, ca stat independent, a apărut în 1991, pe 
baza dreptului la autodeterminare. Deoarece RSSM nu a constituit un 
stat în sensul normelor juridice internaționale, statul Republica 
Moldova a succedat unei puteri coloniale, care a deținut teritoriul 
numit Republica Sovietică Socialistă Moldovenească. Din aceasta 
rezultă o discontinuitate între RSSM şi Republica Moldova. Prin 
urmare, este vorba nu de o succesiune, ci de o secesiune şi formarea pe 
teritoriul care s-a desprins, în urma prăbuşirii imperiului sovietic, a 
unui stat nou. 

În cazul în care admitem că Republica Moldova este 
succesorul RSS Moldoveneşti, considerată a fi stat, în sensul atestat 
de drept, nu înţelegem de ce a mai fost nevoie de obţinerea 
suveranităţii, independenței şi a recunoaşterii internaţionale. 

Necesitatea statului, a suveranității şi independenţei lui se resimt 
atunci când nu există. La ce bun ar fi trebuit toate acestea dacă 
moldovenii (românii de la est de Prut) le-ar fi avut? 

Cunosc oare promotorii moldovenismului românofob, de ieri 
şi de astăzi, aceste adevăruri? Avem tot temeiul să credem că mulți 
dintre aceştia au citit lucrările istoricilor, români şi străini, care 
abordează ştiinţific problematica istoriei organizării statale a 
românilor. Dacă lucrurile stau astfel, ne punem şi întrebarea: de ce? 
Care este, totuşi, explicaţia că se mai risipeşte energie, se depun 
eforturi pentru a argumenta o întreagă teorie a „statalității 
moldoveneşti” şi a formula pretenţii teritoriale absurde faţă de 
România? Răspunsul îl găsim în cartea lui Victor Stepaniuc 
„Statalitatea poporului moldovenesc: aspecte istorice, politico- 
juridice”, 

În spiritul ritualului comunist, Victor Stepaniuc, „cutezător 
cercetător al statalității moldoveneşti”, consideră justificat, „din 
punct de vedere politic şi juridic, necesar, din punct de vedere 
politic: 

- a modifica, în corespundere cu realităţile lingvistice, istorice 
şi etnice, consfințite în Constituţia Republicii Moldova şi în legislaţia în 
vigoare, textul Declaraţiei de independență a Republicii Moldova, 

- a modifica Declaraţia de independență a Republicii Moldova 
prin omiterea din textul ei a sintagmei privind „Pactul Ribbentrop- 
Molotov”, conotația politico-juridică a căreia pune la îndoială temeiurile 
istorice şi politice ale Statului Moldovenesc contemporan, alimentează 
şi încurajează, pe de o parte, spirite revanşarde, expansioniste, pe de alta 
- tendințe separatiste, 

- a anula Hotărîrea Sovietului Suprem al RSS Moldova Cu 
privire la Avizul comisiei Sovietului Suprem al RSS Moldova pentru 
aprecierea  politico-juridică a Tratatului  sovieto-german de 
neagresiune şi a Protocolului adițional secret din 23 august 1939, 
precum şi a consecințelor lor pentru Basarabia şi Bucovina de Nord 
(Nr.I49-XII din 23 iunie 1990), prin care se acreditează concepția 
anihilatoare față de Republica Moldova, se neagă temeiurile istorice şi 
politice ale Statului Moldovenesc contemporan, se stimulează 


|! V. Stepaniuc, Statalitatea poporului moldovenesc: aspecte. istorice, 
politico-juridice, Chişinău, Tipografia centrală, 2005, p. 8. 

pretenţiile revanşard-expansioniste din vest şi secesionismul teritorial 
în est, 

- a reactualiza într-o dispută academică publică circumstanţele 
istorice, acţiunile diplomatice, cadrul militar-politic al semnării 
Convenţiei/Acordului sovieto-român din 5-9 martie 1918, prin care 
Regatul român „a certificat într-un act oficial, că ocuparea Basarabiei 
a fost un act dubios", 

- a modifica, în corespundere cu Concepţia politicii naţionale, 
textul Legii Supreme, evidențiind calitatea moldovenilor de fondatori 
ai Statului Moldovenesc, consfințind caracteristicile Republicii 
Moldova ca stat multinațional şi multilingv, iar textul astfel 
completat să fie supus votului întregului popor - referendumului, 

- a reveni, în scopul înlăturării încercărilor de a motiva 
formula expansionistă "două state româneşti", la adevărata simbolică 
a Statului Moldovenesc, statornicită istoriceşte şi reconfirmată de 
Sfatul "Ţării: tricolorul moldovenesc - benzi orizontale-albastră, 
galbenă, roşie, stema Moldovei - capul de zimbru, 

- a iniția şi a realiza de neamînat acţiuni concrete, întîi de 
toate, în vederea executării Concepţiei politicii naţionale, adoptate de 
Parlament ca lege organică, ce ar ocroti memoria istorică şi demnitatea 
național-statală a cetăţenilor... , 

- a readuce, în conformitate cu mărturiile istorice, cu realitățile 
etnice şi culturale, în parametrii adevărului a denumirilor de străzi, 
întreprinderi, instituţii, inclusiv cu menire culturală, educativă, 
înlăturînd numele unor legionari, unor oraşe şi simboluri străine, ale unor 
duşmani care în repetate rînduri au năvălit asupra Moldovei, vărsînd 
sînge moldovenesc...” 

Acestea sunt motivele, rațiunea, în baza cărora istoria 
românilor, în general, dar, mai ales, a românilor de la est de Prut, este 
mereu remistificată şi utilizată în scopuri politice şi ideologice, 
pentru a împiedica nu numai reunirea românilor, dar şi apropierea 
Republicii Moldova de Uniunea Europeană şi dirijarea ei către 
Uniunea Euroasiatică, patronată de Moscova. 


! Ibidem, p. 460-461. 

BASARABIA ÎN CONTEXTUL GEOPOLITIC EUROPEAN 
DE LA MAREA INVAZIE MONGOLA (1241) PANA LA 
PACEA DE LA KARLOVITZ (1699) 


Igor SAVA, 
Universitatea de Stat „B. P. Hasdeu ” din Cahul 


Una dintre problemele sensibile pentru istoriografie, română 
sau ale statelor vecine Ucraina şi Rusia, este reprezentată de 
chestiunea Basarabiei. Ajunsă teren de dispută nu doar între state şi 
națiuni ci şi între istoriografii, regiunea pruto-nistreană a devenit, 
potrivit conjucturii, bariera etnică orientală a națiunii române în fața 
expansionismulzui rus în sud-estul Europei. Pe lângă multiplele 
consecinţe pe care l-ea atras asupra populaţiei autohtone româneşti, 
actul anexării spațiului pruto-nistrean la Rusia țaristă, în 1812, a creat 
problema Basarabiei în relațiile internaţionale, o componentă 
importantă a „problemei orientale” din acea epocă. Transformarea 
teritoriului dintre Nistru şi Prut în bază de operaţii pentru acţiunile 
Imperiului Rus, apoi ale Uniunii Sovietice în Balcani, au conferit o 
miză specifică conflictului româno-rus pentru stăpânirea Basarabiei 
istorice. 

Basarabia, denumire improprie dată acestui teritoriu de către 
autoritățile ţariste după anexarea sa, a devenit, încă din Antichitate, 
o zonă de mare interes pentru marile puteri ale timpului. Miza pentru 
stăpânirea ei reieşea din rațiuni geopolitice determinate de poziţia 
strategică a Basarabiei. Aflată în zona unui masiv spaţiu de stepă în 
care se intersectau căi de comunicare importante care legau Asia de 
Europa’, regiunea pruto-nistreană a constituit, totodată, spaţiul 
tranzitat şi stăpânit în anumite perioade de către variate popoare 
migratoare. Acest fenomen i-a imprimat un caracter distinct de zonă 
aflată la frontierele civilizaţiilor, de spaţiu al interferenţelor culturale 
multiple sau chiar de loc al confruntărilor între popoare şi imperii, pe 
lângă dimensiunea dialogului cultural inevitabil în acest context. Un 


'Creuxeuu B., BeccapaGua XIX-XX cm.: mynbmukynomypublii cyővekm 
eeponeŭckoŭ ucmopuu unu ee eeononumuueckuii o6vexm?// La frontierele 
civilizațiilor. Basarabia în context geopolitic, economic, cultural şi religios, 
Galaţi, 2011, p. 26. 

factor hotărâtor a fost accesul la Marea Neagră prin arterele acvatice 
Nistru şi Dunărea, ceea ce oferea stăpânitorilor regiunii priorități 
geopolitică şi economică prin controlul comerțului pe aceste căi. 
Abordarea problemei basarabene într-un context mai larg — 
cronologic şi geopolitic -, ar facilita, în opinia noastră, înţelegerea 
mizei pentru stăpânirea acestui spațiu, ale cărei manifestări se 
conturează tot mai clar către secolul al XIII-lea, odată cu marea 
invazie mongolă asupra Europei. Cunoaşterea evoluţiei relaţiilor 
internaţionale în secolele XIII-XVII şi a poziţiei geopolitice a Ţării 
Moldovei, permite explicarea rivalităţii pentru hegemonie şi 
dominare dintre marile puteri europene asupra teritoriilor esc- 
carpatice, îndeosebi asupra Dunării de Jos. De asemenea, înțelegerea 
mecanismelor formării alianțelor politico-militare şi poziția Ţării 
Moldovei în cadrul acestora este indispensabilă interpetării 
problemei. Pacea europeană de la Karlovitz (1699) marchează 
sfârşitul unei epoci al confruntărilor dintre forţele creştine şi Imperiul 
Otoman, în care Basarabia, în special sudul Moldovei de Est, a 
constituit un subiect important al rivalităţilor marilor puteri în 
regiune. Secolul al XVIII-lea aduce un actor important în cadrul 
luptei pentru dominație şi hegemonie în sud-estul Europei — Imperiul 
rus -, care după o serie de războaie victorioase purtate cu Imperiul 
Otoman va incorpora Basarabiei în frontierele sale statale commune 
cu cele ale Porții, stabilite acum la Dunăre şi Nistru Inferior. Acest 
proces constituie o altă etapă distinctă în evoluția „problemei 
orientale”, fapt care depăşeşte obiectivul acestui studiu. 

În secolul al XIII-lea, spaţiul carpato-danubiano-pontic devine 
scena uneia dintre cele mai mari confruntări de forțe politice şi de 
civilizaţii, care l-a nivel regional a avut două coordonate principale: 
noua ofensivă a cruciadei latine în Mediterana Orientală, ale cărei 
limite extreme erau Marea Baltică şi Marea Negră, şi marea invazie 
mongolă în Europa Răsăriteană. Asaltul mongolilor asupra Europei, 
care în decurs de cinci ani au străbătut nimicitor şi cuceritor îmensul 
spaţiu cuprins între regiunea Urali-Volga (1236) şi centrul Ungariei 
(1241), a marcat istoria relațiilor internaţionale timp de aproape două 
secole. În 1241, după cucerirea cnezatelor ruseşti, armata molgolă 
sub conducerea lui Batu han atacă Ungaria, a cărei supunere era 
extrem de importantă, ca bază de atac, pentru cucerirea restului 
Europei. Faza decisivă a marelui asalt asupra Europei Centrale s-a 
desfăşurat în lunile februarie-aprilie 1241 şi a culminat cu zdrobirea 

oastei ungare în bătălia de la locul de vărsare a râului Sájo în Tisa. În 
iarna lui 1241-1242, corpuri avansate ale armatei mongole au ajuns 
la ţărmul Adriaticii, în vreme ce avangardele se îndreptau spre Viena. 
Vestea morţii marelui han Ogudai l-a determinat pe Batu, care era 
unul dintre principalii candidaţi la tron, să ordone retragerea armatei 
în marş forţat către est. Europa Occidentală tocmai evitase o 
cumplită încercare. 

Principala consecință a invaziei mongole a fost crearea în 
răsăritul Europei, cu centrul pe Volga, a unui stat de tip nomad — 
Hoarda de Aur. Aria de dominație directă a „imperiului stepelor” 
cuprindea bazinul fluviului Volga, stepa nord-pontică, teritoriile 
dintre Marea Neagră şi Marea Caspică, iar spre apus, nominal, 
ifluenţa sa cuprindea şi gurile Dunării’. Ca şi cumanii, locul cărora 1- 
au luat, mongolii şi-au consituit o arie de dominație directă şi o zonă 
de hegemonie, în care au fost au incluse în diferite grade de 
dependență multiple state şi popoare. Deşi retraşi în stepele ruse, 
primejdia mongolă a planat asupra statelor europene, fapt pentru care 
Conciliul de la Lyon, din 1245, a tratat-o ca o problemă europeană, 
evident în cadrul concepției teocratice a papalității. Acţiunile Romei 
pontificale vizau organizarea apărării creştinătăţii împotriva unui nou 
asalt mongol şi încercarea de a-i aduce pe invadatori în dependenţa 
Bisericii romano-catolice. Pentru realizarea acestor obiective, 
Ungaria a făcut apel la forțele cruciate, înstalând, în temeiul 
privilegiului din 1247, un detaşament al Cavalerilor loaniţi la 
Dunărea de Jos, la Severin, şi va prelua inițiativa expansiunii în 
direcția Moldovei. Penetrația maghiară la Dunărea de Jos viza 
preluarea controlului pe drumul comercial ce lega Europa Centrală, 
prin Transilvania, de porturile Mării Negre. Scăderea resurselor 
Ungariei ca urmare a invaziei mongole, cât şi organizarea apărării a 
impus regatul maghiar să apeleze la forțele militare ale popoarelor 
aflate în aria sa de dominație, printre care şi românii. Acţiunile 
întreprinse nu au fost atât de eficiente, căci a doua invazie mongolă 
din 1260-1261 a anticipat criza de structură feudală a regatului ungar 
din ultimul sfert al XIII-lea, fapt care a redus influența sa în spațiul 
românilor din afara arcului carpatic. 


! Ş. Papacostea, Românii în secolul al XIII-lea. Între cruciată şi Imperiul 
mongol, Bucureşti, 1993, p. 98. 

În noul context internaţional societatea românească nord- 
dunăreană, aflată într-un stadiu lent de integrare statală a 
formațiunilor politice variate, a ajuns spre sfârşitul secolului să fie 
divizată în două arii de dominație politică şi de civilizaţie: cea a 
Regatului Ungariei şi cea a Hoardei de Aur. Aşezarea efectivă a 
tătarilor la gurile Dunării în a doua jumătate a veacului XIII, a avut 
drept urmare o considerabilă extindere a hegemoniei Hoardei de Aur 
în Europa de Sud-Est!. Odată cu diminuarea rolului economic al 
Bizanțului, în punctele importante ale comerţului de la gurile Dunării 
şi țărmului nord-pontic apar factorii italiene ale Veneţiei şi Genovei, 
instalarea cărora a stimulat dezvoltarea drumului comercial de la 
Marea Neagră la Baltică. Totodată, au fost create condiţii favorabile 
pentru efectuarea schimburilor comerciale în regiune de care 
beneficiau producătorii, inclusiv românii din spațiul extracarpatic, 
negustorii de origine etnică eterogenă, care transportau produsele 
cerealiere româneşti în diferite oraşe riverane ale Mării Negre şi, nu 
în ultimul rând, fiscul mongol. Pe locurile de contact ale 
producătorilor din regiunea Dunărea de Jos cu negustorii străini s-au 
format două oraşe de importanță internaţională: Chilia şi Cetatea 
Albă. 

După ce dominaţia mongolă a început să fie respinsă spre 
Răsărit, ca rezultat al ofensivelor susținute ale Regatului Ungariei, 
din primele decenii ale secolului al XIV-lea, şi ale Poloniei, din a 
doua jumătate a aceluiaşi veac, artera comercială ce lega Europa 
Centrală prin Transilvania s-a fixat pe teritoriul Moldovei, cu ieşire 
la Dunăre şi la limanul Nistrului” şi cu o ramificaţie spre Crimeea. 
Constituirea unei autorităţi centrale puternice în regatele Ungariei şi 
Poloniei, la mijlocul veacului al XIV-lea, a permis angajarea lor în 
expansiunea militară în estul şi sud-estul Europei, acţiune văzută ca 
una dintre premisele schimbărilor de echilibru şi de structură 
territorial-politică din zonă. În ultima instanță, cheia schimbărilor 
geopolitice survenite între Carpaţi, Dunăre şi nordul Mării Negre s-a 
aflat în evoluţia sinoasă a puterii Hoardei de Aur: de la apogeu sub 


! Ibidem, p. 135, 121. 
? R. Manolescu, Comerțul şi transportul produselor economiei agrare la 
Dunărea de Jos şi la Marea Neagră în secolele XII-XV, // Revista istorică, 
s. n., nr. 1, 1990, p. 545. 

hanul Ozbec, la declin accentuat după 1342, şi divizare în mai multe 
hanate în cursul secolului al XV-lea. La mijlocul veacului al XIV- 
lea, în fața ofensivei ungare tătarii sunt forțați să-şi restrângă 
dominaţia la litoralul pontic. Totodată, expansiunea Lituaniei în 
direcția Mării Negre îi ameninţa cu izolarea de provinciile centrale 
ale Hoardei de Aur. În a doua jumătate a secolului al XIV-lea 
genovezii, la rândul lor, au avut mai multe conflicte cu mongolii, 
reuşind, în cadrul vastei respingeri spre răsărit a Hoardei de Aur, să- 
şi consolideze pozițiile deținute pe țărmul nordic al Mării Negre. 
Influența politică a genovezilor asupra sudului Basarabiei este însă 
limitată. Contrar unor succese, Lituania a fost constrânsă să-și 
oprească expansiunea spre răsărit, în urma înfrângerii în faţa tătarilor 
de la Worskla, din 1399. 

Apariţia pe harta politică a Europei a Țării Româneşti şi a 
Moldovei în cursul secolului al XIV-lea, a fost rezultatul interacțiunii 
a trei linii de evoluţii interdependente: concentrarea formațiunilor 
politice în cadre territorial-politice unitare; crearea instituțiilor 
supreme, laice şi eclezistice, ale puterii autonome; eliberarea 
teritoriului celor două ţări de sub dominațiile străine. La răsărit de 
Carpaţi, presiunea militară exercitată aproape concomitant de 
Ungaria şi Polonia a avut, printre primele rezultate, formarea unei 
„mărci de frontieră”, care va deveni la mijlocul secolului al XIV-lea 
statul românesc Țara Moldovei. Este doar începutul unui proces, căci 
statul întemeietorilor va îndeplini funcţia de „nucleu unificator”, care 
va integra progresiv formațiunile politice din sud, proces cu durată 
de circa jumătate de veac. Înlăturarea dominaţiei tătare din zonele 
răsăritene ale teritoriului carpato-nistrean a deschis problema 
statutului acestuia, prilejul unei noi înfruntări între Ungaria şi 
Polonia pentru hegemonie în regiune. În central conflictului de 
durată s-a aflat din nou dorinţa stăpânirii gurilor Dunării cu accesul 
lor spre Marea Neagră, fiind în acea perioadă una dintre principalele 
verigi ale comerțului euro-asiatic. Rivalitatea maghiaro-polonă a 
antrenat şi un conflict intermitent între Muntenia şi Moldova, al 
căruia obiect a fost stăpânirea asupra gurilor Dunării şi exploatarea 
comerțului pontic. În anul 1345, în urma victorie repurtate de 
armatele valaho-maghiare în luptele împotriva tătarilor, întreaga 


! A. Boldur, Istoria Basarabiei, ediţia a II-a, Bucureşti, 1992, p. 130. 

regiune danubiană, până la Cetatea Albă inclusiv, a fost trecută sub 
autoritatea domnului Ţării Româneşti Basarab I (1310-1342). Anume 
de stăpânirea teritoriului dintre Nistru şi Dunăre de către Basarabi 
leagă unii cercetători originea toponomului Basarabia'. La fel ca 
pentru Muntenia, primele decenii după afirmarea politică indică şi 
pentru Tara Moldovei, aflată de-a lungul unuia dintre cele mai 
importante drumuri comerciale ale Europei care făcea legătura dintre 
oraşele hanseatice şi cele ale Flandrei cu Constantinopolul şi 
Orientul Apropiat, nevoia să oscileze între unguri şi poloni. Moldova 
se va îndrepta tot mai statornic spre alianţa cu Polonia,” care cucerind 
cnezatul de Halici, de unde i-a îndepărtat pe unguri, a ajuns în 
vecinătate directă cu Moldova. În unele perioade domnii moldoveni 
au optat şi pentru alianţe temporare cu Lituania. 

În pofida faptului că domnia lui Petru I (cca 1377-1392) 
inaugurează perioada când Țara Moldovei cunoaşte progrese în 
direcția afirmării internaţionale şi a organizării statale, recucerirea 
Galiției de către Polonia a avur drept consecință imediată instaurarea 
suzeranității Jagellonilor asupra Moldovei. În contextul declinului 
hegemoniei ungare în Europa răsăriteană în ultimii ani de domnie a 
lui Ludovic I, domnul Moldovei, îndepărtându-se de Ungaria, aderă 
la noua forță constituită în estul continentului - ununea polono- 
lituaniană -, acţiune consolidată prin omagiul de vasalitate depus, în 
1387, regelui Vladislav Jagello. Acest eveniment va inaugura 
principala direcţie de politică externă a Moldovei timp de un secol. 
Probabil, în domnia acestuia Basarabia a intrat în componența Ţării 
Moldovei, deoarece Petru Muşat în omagiul prestat regelui polon 
devenea vasal împreună cu „poporul şi ţara noastră, cetățile 


Moldovei şi celelalte domenii”. Cele două state vor deveni 


! Pentru alte interpretări date originilor toponimului Basarabia vezi Şt. 
Purici, Istoria Basarabiei, Bucureşti, 2001, p. 9. 
? V, Ciobanu, Cauze politice şi implicaţii juridice ale stabilirii raporturilor 
româno-polone la sfârşitul secolului al XIV-lea (1387-1396), // Anuarul 
Institutului de Istorie şi Arheologie ,„ A. D. Xenopol” Iaşi, nr. 27, 1990, p. 
105. 
* Moldova în contextul relaţiilor politice internaţionale. 1387-1858. 
Tratate, alcătuitor Eremia I., Chişinău, 1992, p. 18. 
* Ibidem. 

principalii beneficiari ai rutei comerciale ce lega Baltica de Marea 
Neagră, în condiţiile când drumul tătăresc, nu întotdeauna sigur, va fi 
abandonat de acum înainte. Polonia se angaja să protejeze Moldova 
împotriva pretențiilor Ungariei şi a Imperiului Otoman, mai târziu, 
fiind cointeresată vital în păstrarea debuşeului la Pontul Euxin. 
Moldova devine stat riveran Mării Negre în timpul lui Roman I (cca 
1392-1394), fapt confirmat de titulatura sa „singur stăpânitor a Țării 
Moldovei de la munte până la mare”. Domia acestuia marchează 
desăvârşirea unităţii teritoriale prin înlăturarea ultimelor forme ale 
dominației mongole, prin integrarea formațiunilor politice din sudul 
țării şi afirmarea Moldovai ca stat independent în relațiile 
internaționale. Paralel, în contextul insecurităţii din regiune, 
stimulată de rivalitatea puterlor vecine, legăturile economice şi 
politice dintre Chilia, Cetatea Albă şi Moldova se vor amplifica spre 
sfârşitul veacului al XIV-lea, favorizând includerea lor în frontierele 
statului moldovenesc. Însăşi expansiunea nucleului iniţial al statului 
Țara Moldovei către mare poate fi pusă pe seama considerentelor de 
ordin comercial”. 

Situaţia internaţională în Europa de Sud-Est a fost profund 
influenţată în a doua jumătate a secolului al XIV-lea de constanta 
ascensiune şi cuceririle Imperiului Otoman. În contextul declanşării 
ostilităților polono-maghiare de la începutul secolului al XV-lea, 
pentru controlul spaţiului est-carpatic, pe de o parte şi, pentru a stopa 
invazia otomană în Balcani, pe de altă parte, Alexandru cel Bun îşi 
va impune autoritatea asupra Chiliei, proces petrecut înainte de anul 
1403, când acest oraş este atestat în componența Moldovei”. 
Preluând acest port-cetate, Moldova putea controla terminalul estic al 
drumului comercial ce unea Europa Centrală cu Marea Neagră, 
amenințând, astfel, interesele genovezilor, aliații Ungariei în acest 
conflict. În cadrul negocierilor de pace polono-maghiare din 1411, 


Documenta Romaniae Historica, A, Moldova, vol. I (1384-1448), întocmit 
de C. Cihodaru, I. Caproşu şi L. Şimanschi, Bucureşti, 1975, p. 3, nr. 2; p. 
6, nr. 4 (vom cita DRH). 
? Ş. Papacostea, Geneza statului în evul mediu românesc, Cluj-Napoca, 
1988, p. 184. 
* V. Ciocâltan, Chilia în primul sfert al veacului XV, // Revistade istorie, 
1981, p. 2085. 

reglementarea situației Moldovei a fost cea mai discutată problemă. 
Regele Ungariei cerea restabilirea suzeranității sale asupra acesteia, 
în timp ce suveranul Poloniei nu era dispus să renunțe la 
importantele avantaje comerciale, mai ales cele strategice şi miltare 
ce decurgeau din actul de vasalitate, reânnoit şi confirmat în câteva 
rânduri de Alexandru cel Bun?(cca 1400-1432). Compromisul dintre 
cele două părți a fost realizat în detrimentul intereselor Moldovei. 
Prin tratatul de la Lublau, din 15 martie 1412, se hotăra că în 
condiţiile în care domnul Moldovei nu ar fi participat la lupta 
antiotomană ţara urma să fie împărțită între Polonia şi Ungaria. 
Prima prelua Cetatea Albă, păstra sub control întregul traseu al 
drumului ce lega Baltica de Marea Neagră, iar Ungaria urma să 
ocupe partea vestrică a Moldovei cu Chilia, ceeace i-ar fi permis să 
controleze ruta comercială din centrul Europei către Dunărea de Jos 
şi mare’. Deci, încă de la începutul secolului al XV-lea avem prima 
intenţie de împărţire a Ţării Moldovei, obiectul litigiului fiind sudul 
Basarabiei cu cele două oraşe de importanţă internațională aflate în 
partea sud-estică a „drumului moldovenesc”. 

În Polonia, funcţia de colector al comerţului cu Marea Neagră 
a revenit oraşului Lvov, care a îndeplinit în comerţul pontic polonez 
un rol similar celui al Braşovului în sistemul de schimb al Ungariei. 
Reglementarea comerțului pe acest drum a constituit obiectul 
privilegiilor comerciale acordate de domnii Moldovei negustorilor 
din Lvov. Cel mai vechi dintre cele păstrate a fost emis, în 14084, de 
cancelaria lui Alexandru cel Bun. În contextual rivalității maghiaro- 


! A. Goşu, Istoria Moldovei din stânga Prutului până în 1812, // Istoria 
Basarabiei, coord. I. Scurtu, București, 1998, p. 21. 
? Este vorba de omagiile de vasalitate prestate de Alexandru cel Bun regelui 
Vladislav II în 1402, 1404, 1407. Moldova în contextul relațiilor 
politice...p. 27-29. 
? F. Constantiniu, Ş. Papacostea, Tratatul de la Lublau (15 martie 1412) şi 
situația internațională a Moldovei la începutul veacului al XV-lea, // Studii. 
Revistă de istorie, nr. 5, 1964, p. 1132-1140. 
* Textul acestui privilegiu nu s-a păstrat, dar a fost dedus din actele emise 
de urmaşii săi, inclusiv actul din 13 martie 1458, prin care Ştefan cel Mare 
reînnoia privilegii comerciale ale tuturor negustorilor care tranzitau 
Moldova (Bogdan I., Documentele lui Ştefan cel Mare, vol. II, Bucureşti, 
1913, 264-265). 

polone pentru controlul terminalelor comerciale din sudul Basarabiei, 
balanţa de forţe a înclinat până spre sfârşitul veacului al XV-lea de 
partea Poloniei, când legătura comercială dintre Lvov şi Cetatea Alba 
la Marea Neagră a devenit o componentă importantă în relaţiile 
moldo-polone. 

Criza politică care a cuprins Moldova în anii 1432-1457, a fost 
marcată de numeroase conflicte politico-militare între grupările 
boiereşti formate în jurul pretendenţilor la tron, fapt care a şi antrenat 
intervenţia unor forțe militare străine în dorința acestora de a-şi 
păstra sferele de influență asupra spațiului est-carpatic. Pericolul 
otoman iminent în sud, asociat de cel tătăresc în est, a impus 
conducerea Moldovei să întărească frontiera de sud-est, efectuându- 
se lucrări de fortificare a Cetăţii Albe', probabil şi a Chiliei. Liga 
creştină, constituită în anii '40 ai secolului al XV-lea pentru 
contracararea pericolului ottoman, a atras în acest front comun şi 
Moldova. În 1448, Petru II i-a cedat Chilia lui Iancu de Hunedoara, 
care a fost inclusă în sistemul de apărare antiotomană şi unde a fost 
instaurată o administraţie maghiaro-munteană. Datorită importanţei 
strategice a acestei cetăți la Marea Neagră flota otomană, după ce a 
asediat fără succes Constantinopolul, în ultima săptămână a lui iunie 
1448 a atacat Chilia, intervernție respinsă de către apărătorii 
oraşului”. Acest eveniment determină Polonia să manifeste un interes 
accentuat faţă de porturile pontice din sudul Moldovei. La o şedinţă a 
Consiliului de coroană a lui Kazimir IV, din 1450, a fost expusă 
opinia că în legătură cu importanța strategică şi comercială a Chiliei 
şi Cetăţii Albe era necesar de a lărgi influența Poloniei asupra 
Moldovei. Solia polonă trimisă cu acest scop discută, în 1456, cu 
Petru Aron problema Chiliei, administrată în continuare de garnizoana 
ungurească, dar manifestă interes şi față de Cetatea Albă. Deşi 
negocierile nu au dat rezultate, urmând ca problema să fie discutată 
direct între cei doi suverani, domnul moldovean promitea depunerea 
personală a omagiului de vasalitate, recupararea Chiliei şi chiar 


! Ele au fost finisate în 1440, în domnia lui Ştefan II (Iorga N., Studii şi 
documente cu privire la istoria românilor, vol. XXIII, Bucureşti, 1913, p. 
302-303). 
? P, P. Panaitescu, Legăturile moldo-polone din sec. XV şi problema Chiliei, 
// Revista istorică română, III, p. 103. 

acceptarea pretențiilor polone asupra cetăţii de la limanul Nistrului. 
Pentru Moldova alianţa cu Polonia era extrem de necesară în condițiile 
presiunii otomane, accentuate după căderea Constantinopolului în 
1453, când Petru Aron, lipsit de spriginul polon promis, este silit să 
trimită la Portă, în 1456, primul tribut de 2000 de galbeni. Cazimir IV, 
deşi nu şi-a îndeplinit obligația în legătură cu ajutorul promis 
moldovenilor, dorea în continuare o garnizoană polonă şi la Cetatea 
Albă, similară cu cea din cetatea Hotin!. 

Domnia lui Ştefan cel Mare (1457-1504), prin însuşi caracterul 
ei frământat, în care alternează alianțe, campanii ofensive şi 
defensive, multe victorii, dar şi câteva înfrângeri, oglindeşte 
complexitatea relațiilor internaționale în care a fost implicată 
Moldova în a doua jumătate a secolului al XV-lea. Pe primul plan al 
preocupărilor noului domn s-au aflat reglementarea raporturilor cu 
Ungaria şi Polonia, a căror rivalitate pentru gurile Dunării şi Chilia a 
continuat. Orientarea tradițională spre Polonia, consfințită prin 
omagiul de la Colomeea, din 1459, a rămas direcția principală de 
politică externă a Moldovei până la sfârşitul veacului al XV-lea, ea 
favorizând să asigure, împortiva Ungariei, stăpânirea asupra Chiliei 
şi a drumului comercial pe care îl controla. Sprijinit de Polonia şi 
încadrându-şi acţiunea în convenţia otomano-polonă, Ştefan cel Mare 
deschidea ostilitățile în vederea recuperării Chiliei, acțiune 
culminând cu asediul nereușit din iunie 14627. Un nou atac a vut loc 
în ianiarie 1465”, care după retragerea garnizoanei maghiare, 
înlocuită de una munteană, s-a finalizat cu includerea cetăţii în 
sistemul economic şi militar al Moldovei. Acest eveniment s-a aflat 
la originea principalelor conflicte ale statului moldovenesc din 
ultimele două decenii. Paralel, a fost recuperartă şi cetatea Hotin. 


! I, Chirtoagă, Din istoria Moldovei de sud-est până în anii 30 ai secolului 
al XIX-lea, Chişinău, 1999, p. 86-87. 
? Cronicile slavo-române din secolele XV-XVI, publicate de I. Bogdan, 
ediţie revăzută şi completată de P. P. Panaitescu, Bucureşti, 1959, p. 178; V. 
Ciobanu, Țările Române şi Polonia. Secolele XIV-XVI, Bucureşti, 1985, p. 
56. 
* Gr. Ureche, Letopisețul Țării Moldovei, studiu introductiv de E. Rusev, 
Chişinău, 1971, p. 87. 

În privinţa raporturilor cu Imperiul Otoman, Ştefan cel Mare 
va contesta statutul de tributar faţă de Poartă. Într-o primă fază, 
rezistenţa față de otomani şi campaniile pentru aducerea Munteniei 
în sistemul de alianţe cu Moldova şi Ungaria (1470-1482) au atras ca 
răspuns marile expediții ale armatelor sultanului Mahomed II 
Cuceritorul (1475-1475), care, în pofida proporţiilor lor, n-au reuşit 
să supună Țara Moldovei, beneficiară şi a unui sprijin militar 
maghiar'. Politica antiotomană a Moldovei s-a încadrat într-o 
perspectivă mai largă de stopare a expansiunii Porții, la care au 
participat Veneţia (războiul veneto-ture 1469-1479), a cărei comerț 
pontic şi egeic a fost ameninţat, tătarii din Crimeea, Ungaria şi alte 
puteri cointeresate în restaurarea libertăţii Mării Negre. În acest 
context s-a înscris demersul diplomatic întreprins de Ştefan cel Mare 
pe lângă Roma pontificală şi Veneţia”. Relaţiile Moldovei cu 
genovezii, însă, nu întotdeauna au fost cordiale’. Lipsa de dinamism 
a coaliției antiotomane, care s-a destrămat treptat, a făcut imposibilă 
exploatarea dificultăților în care s-a aflat Poarta în ultimii ani de 
domnie a sultanului Mehned II (1451-1481). După cucerirea Caffei 
în 1475, a supunerii Hanatului tătăresc din Crimeea, situația 
Moldovei se va complica tot mai mult. Imperiul Otoman sub Baiazid 
II (1481-1512) a folosit conjuctura favorabilă creată de pacea cu 
Ungaria, semnată în 1483, pregătind o expediţie masivă asupra 
Moldovei, a cărei scop era cucerirea oraşelor pontice Cetatea Albă şi 
Chilia. Referitor la importanța lor strategic-militară sultanul susținea 
că „Chilia e chee şi poartă la toată ţara Moldovei şi a ţării de la 
Dunăre (Muntenia), iar Cetatea Albă e chee şi poartă pentru toată 
Polonia, Tătaria şi Marea Neagră”. În iulie 1484, armata terestră şi 
flota sultanului ajung la gurile Dunării, unde fac joncțiune cu oastea 


1C, Mureşan, Situaţia internaţională — cadru al dezvoltării poporului român 
între secolele XII-XVI, // Istoria românilor, vol. IV, Bucureşti, 2001, p. 41. 
? Vezi E. Denize, Veneţia, Țările Române şi ofensiva otomană după 
căderea Constantinoplolului (1453-1479), // Revista istorică, 5, 1994, p. 
1159. 
*Ş. Papacostea, Moldova lui Ştefan cel Mare şi genovezii din Marea 
Neagră, // Anuarul Institutului de Istorie şi Arheologie „ A. D. Xenopol” 
Iaşi, 29, 1992, p. 73. 
“A4pud I. Nistor, Istoria Basarabiei, ediţia a III-a, Chişinău, 1991, p. 66. 

munteană a lui Vlad Dracul şi corpul tătarilor conduşi de Mengli 
Ghirai. Asediate terestru şi naval, lipsite de orice sprigin datorită 
faptului că atacul fulger l-a luat prin surprindere pe Ştefan cel Mare, 
iar polonii n-au intervenit, după o rezistenţă de câteva zile cele două 
cetăți pontice sunt cucerite de către otomanii. Prin noul omagiu 
depus regelui Polonie la Colomeea, în 1485, Ştefan cel Mare urmărea 
scopul recuceririi cu ajutorul Cracoviei a cetăților sudice. Situaţia 
politică a Moldovei a fost inclusă pe agenda unor şedinţe ale 
Seimului polonez din 1485. Se planifica o campanile militară întru 
susținerea Moldovei, care aşa şi nu a mai fost realizată. Nici 
intervenţiile solului polonez trimis la Constantinopol, în acelaşi an, 
pentru a cere sultanului retrocedarea Chiliei şi Cetăţii Albe!, nu au 
cunoscut un success real. În pofida încercărilor de peste un an de 
recucerire a lor, nebeneficiind de ajutorul militar al suzeranului său 
polonez, Ştefan cel Mare a recunoscut pierderea oraşelor sudice prin 
pacea încheiată în aprilie 1486. În acelaşi an au fost stabilite hotarele 
noilor raiale otomane: Akkerman, care se întindea de la limanul 
Nistrului spre vest până în apa Cogâlnicului, şi de la mare pe o linie 
pornind de la Valea Cogâlnicului până la Nistru în dreptul satului 
Purcari; şi Kili, hotarul căreia pornea din vest de la Cogâlnic pânâ la 
Cătlăbuga, iar prin Taşbunar atingea Dunărea”. 

Prin cucerirea celor două cetăți, „plămânii economici” ai 
Moldovei cum le numea N. lorga, ultimile două emporia libere din 
bazinul pontic au intrat sub dominaţia Porții. Astfel, Marea Neagră 
era transformată într-un „lac turcesc”. Consecințele pierderii Chiliei 
şi Cetăţii Albe au fost foarte grele sub aspect politic şi militar, care 
vor duce la înfeudarea treptată a Moldovei de către Poartă. Din punct 
de vedere economic prima amputare teritorială a Moldovei de Est a 
dus la stagnarea comerţului. Deşi reorientate spre Reni şi Galaţi, 
drumurile comerciale moldoveneşti încep să-şi piardă din importanţa 
lor în tranzitul de mărfuri din Asia spre Europa şi invers. 

Spre sfârşitul secolului al XV-lea, începeau să se contureze 
coordonatele relațiilor internaționale ce vor marca Europea Central- 
răsăriteană timp de două secole. Ungaria adoptă o poziţie defensivă 


! I, Chirtoagă, op. cit., p. 95. 
? Vezi T. Gemil, Românii şi otomanii în secolele XIV-XVI, Bucureşti, 1991, 
p. 151-153; I. Nistor, op. cit., p. 67. 

față de Imperiul Otoman, îndreptându-se, în schimb, spre extinderea 
hegemoniei sale în Europa Centrală, ca rezultat al divizării politice al 
Imperiul romano-german. Succesele otomane din bazinul nordic al 
Mării Negre impune Polonia de a căuta soluția de a se acomoda cu 
prezenţa otomană, pentru a-şi salva interesele comerciale în zonă. De 
aici a decurs dezinteresul Poloniei de a proteja Moldova împotriva 
otomanilor. Marea expediţie polonă din 1497, al cărei obiectiv 
principal era recucerirea Chiliei şi Cetăţii Albe, demonstrează, încă o 
dată, importanța Basarabiei, cel puţin a sudului regiunii, în contextul 
geopolitic european. Armata condusă personal de regele polon a 
decis, în cele din urmă, să asedieze Suceava, intenția lui loan Albert 
fiind supunerea Moldovei. Rezistenţa cetăţii, intervenția diplomatică 
şi militară a Ungariei, cât şi susţinerea hotărâtă a Porții, l-au forțat 
pe regele polon să ordone retragerea armatei, o mare parte a căreia a 
fost distrusă la Codrul Cosminului de forţele aliate. Această victorie 
strălucită a lui Ştefan III a marcat noua orientare a politicii externe 
moldoveneşti spre alianță cu Ungaria şi supunerea față de Porta 
Otomană. Până la acel moment, însă, balanţa de forţe a înclinat în 
favoarea Poloniei. 

Prima jumătate a secolului al XVI-lea, în special cuceririle 
realizate în domniile sultanilor Selim I (1512-1520) şi Soliman 
Magnificul (1521-1566), transformă statul otoman în putere 
mondială, marcând, totodată, etapa decisivă a implicării Porții în 
politica Europei. După o pauză de trei decenii în cursul căreia 
regiunea Dunării de Jos nu a mai cunoscut confruntări majore, 
ofensiva otomană a fost reluată în această direcție. Gruparea de forţe 
creştine, sub conducerea dinastiei Habsburg, nu a putut împiedica 
cucerirea otomană a Belgradului, la 1521, şi catastrofa maghiară de 
la Mohács, din 1526. La aceasta a contribuit nu numai coaliția 
franco-otomană, creată pentru a se opune pretențiilor de dominație 
universală ale lui Carol Quintul, dar şi Polonia, căreia îi revine 
primatul tratării Imperiului Otoman ca pe un „partener normal” în 
relațiile politice din Europa. În acest spirit de „dezideologizare” a 
atitudinii față de puterea Semilunei au fost încheiate tratatele polono- 


! T, Gemil, op. cit., p. 155-156. 

otomane din 1503 şi 1533'. Bătălia de la Mohács a deschis în 
Ungaria lupta pentru puterea supremă între Hansburgi şi voievodul 
Transilvaniei, loan Zâpolya, ultimul susținut de majoritatea nobilimii 
maghiare şi Poartă. După câteva intervenții ale oastei otomane în 
susţinerea protejatului său, acordul dintre loan Zâpolya şi Ferdinand 
de Habsburg, din ianuarie 1538, care consacra ultimului dreptul de 
succesiune la coroana maghiară, a determinat Imperiul Otoman să 
resolve definitive problema ungară. 

În noul context european, atitudinea Istanbulului față de Țările 
Române a constat în instituirea unui control riguros asupra domnilor 
de aici, politică finalizată cu instaurarea definitivă la mijlocul 
veacului al XVI-lea a regimului de suzeranitate otomană în spațiul 
carpato-danubiano-pontic. Atitudinea nereceptivă a lui Petru Rareş la 
pretenţiile Porții, legăturile sale cu statele coaliției antiotomane şi 
trecerea, din 1535, în tabăra creştină, au constituit pretextul marii 
expediţii otomane în Europa din 1538, a cărei ţintă a fost Moldova. 
În faţa impresionantei armate otomano-tătare, condusă personal de 
Soliman, la care s-a asociat şi cea polonă, Petru Rareş a rămas 
singur, umilit şi trădat de către aliaţii poloni, cu care semnase la 
sfârşitul lui august un tratat de pace prin care renunța definitiv la 
Pocuția. Însuşi iniţiativa de rezistența a domnului a fost paralizată de 
o parte a marii boierimi moldoveneşti, care nemulțumită de stilul de 
guvernare autoritar al domnului”, convinsă şi de inulitilitatea 
rezistenţei, îl va părăsi, devenind aliaţi de conjuctură ai otomanilor. 
Lipsit de sprijin, Petru Rareş fuge în Transilvania. Ajuns la 15 
septembrie în Suceava, sultanul a dictat condiţiile păcii, cea mai 
gravă fiind transformarea părții de sud-est a teritoriului dintre Nistru 
şi Prut, adică Bugeacul, cu puternica cetate Tighina în raiaua 
turcească sangeacbeilicul de Bender. Anterior acestui fapt, Selim, 
trecând cu forțe tătare prin câmpia nord-pontică spre Constantinopol 
(1511-1512), a supus Cetăţii Albe teritoriul de la gura râurilor 
Cogâlnic şi Sărata, cunoscut ulterior cu numele de „vacuful lui 


! Cf. V. Ciobanu, Țările Române şi Polonia. Secolele XIV-XVI, Bucureşti, 

1985, p. 93, 161. 

? Pentru înţelegerea dinamicii relaţiilor lui Petru Rareş cu marea boierime 

vezi studiul lui V. Pâslariuc, Raporturile politice dintre marea boierime şi 

domnie în Tara Moldovei în secolul al XVI-lea, Chişinău, 2005, p. 77-104. 

Selim”, apoi şi circumscripția Tatarbunar!. Pentru asigurarea 
securității noului teritoriu rupt din pământul Moldovei, pe locul 
vechii cetăți Tighina a fost construită o fortificație puternică din 
piatră. Astfel, hotarul Moldovei a fost strămutat de la satul Sălcuţa pe 
râul Botna, mergând în linie dreaptă până la sud de Grădişte, 
atingând lalpugul la nord de Javgur, iar apoi de-a lungul lalpugului 
spre sud până la hotarul raialei Chilia”. Ulterior, cete de tătari şi 
nogai se vor stabili în sudul Bugeacului, fiind supuşi treptat 
administraţiei de la Bender şi Cetatea Albă”. 

Pierderea Bugeacului şi Tighinei a însemnat pentru Moldova o 
nouă dramă, asociată de urmări grave în plan economic şi strategic. 
Noul rapt teritorial din sudul spaţiului pruto-nistrean a redus drastic 
memorabil nu numai pentru istoria ulterioară a Moldovei, ci şi pentru 
cea a întregii creştinătăţi răsăritene. Victoriile otomane asupra „Ligii 
Sfinte” şi Veneţiei, din 1538 şi 1539, şi cea de la Buda, din 1541, 
urmată de anexarea Ungariei Centrale la Poartă şi constituirea 
principatului autonom al Transilvaniei,  marcau definitiv, pentru 
câteva decenii, supremația otomană în Mediterană şi Europa 
Răsăriteană. 

În a doua jumătate a secolului al XVI-lea, relaţiile 
internaționale prezintă o mare complexistate, rezultată din 
dezvoltarea unui sistem politic european al „echilibrului de forţe”, în 
cadrul căruia deciziile şi acțiunuile statelor implicate sunt într-o 
anumită interdependență. În răsăritul Europei, odată cu constituirea 
Rzeczpospolitei („republica comună” nobiliară — n.n.) prin unirea 
Polonie cu Lituania la 1569, disensiunile din sistemul politic 
continental se exprimau prin accentuarea expansiunii nobilimii 
polone asupra teritoriilor ucrainene şi beloruse, în paralel cu ofensiva 
supra zonei estice a Mării Baltice. Acestor tendinţe li s-au opus 
căzăcimea liberă din Ucraina şi puternicul stat al Moscovei, 
transformat la acel moment într-un veritabil imperiu. Polonia 
constituia, pe de altă parte, un partener politic solicitat atât de Franţa, 
în căutarea de aliați în confruntarea în Vest cu blocul hispano- 


! I, Chirtoagă, op. cit., p. 94-95. 

? I, Nistor, op. cit., p. 77. 

? Vezi I. Chirtoagă, op. cit., p. 98-113. 

imperial Habsburgic, cât şi din partea Vienei, în cadrul politicii de 
extindere a influenței acesteia în Estul Europei’. Evoluţia politică a 
Țărilor Române în acea perioadă a fost marcată profund de statutul 
lor de vasali şi tributari (situate în dar al-'ahd — „Casa Pactului”, 
„Casa Păcii”) ai Porții Otomane, cu toate obligațiile fixate expres în 
iahdname-le („cărți de jurământ”, „capitulaţii”), dar şi din 
consecinţele negative şi positive ce decurgeau din acest cadrul 
juridic. Situația internațională a principatelor române a fost 
influenţată direct de rivalitatea dintre imperiile otoman şi cel 
habsburgic pentru dominație în Europa Centrală, şi de atitudinea 
aparte a Poloniei, în general ostilă Vienei, dar prudentă față de 
Poartă, potrivit angajamentelor asumate în tratatele din prima parte a 
veacului, şi interesată în păstrarea influenţei asupra Moldovei. În 
cadrul raporturilor politico-diplomatice europene scopul majorității 
domnilor români era de a păstra autonomia ţării, un obiectiv realizat, 
însă încercările Moldovei şi ale Ţării Româneşti de a se plasa pe o 
poziţie de echilibru între cele trei mari puteri de la hotarele lor nu 
întotdeauna s-au încununat cu succes. 

Creşterea obligațiilor economice şi militare, ingerințele 
Stambulului în alegerea domnilor vor înrăutăți sensibil statutul 
internațional al Țării Moldovei, ceea ce va atrage intervențiile Poloniei 
şi Habsburgilor în sporirea influenței lor în bazinul inferior al Dunării. 
Un caz elocvent este domnia lui Iacob Heraclit Despotul (1561-1563), 
adus la tron prin concurs habsburgic şi polon, legitimitatea căruia a 
fost mai târziu contestată de marea boierime moldovenească, datorită 


! C. Mureşan, stud. cit., p. 45-47. 
“Pentru cunoaşterea statutului politico-juridic şi a obligațiilor Țărilor 
Române față de Imperiul Otoman vezi valoroasele studii ale lui M. Maxim, 
Obligațiile militare, în muncă şi transport ale Moldovei şi Țării Româneşti 
față de Poartă în a doua jumătate a veacului XVI, // Analele Universităţii 
Bucureşti, Istorie 28, 1979, p. 99-109; Idem, Regimul economic al 
dominaţiei otomane în Moldova şi Tara Românească în a doua jumătate a 
secolului aql XVI-lea, Revista de Isorie, 32, 1979, 9, p. 1731-1765; Idem, 
Țările Române şi Înalta Poartă. Cadrul juridic al realațiilor româno- 
otomane în evul mediu, Bucureşti, 1993. 

noilor dări impuse, comporamentului autoritar şi a intenţei acestuia de 
a impune reforma religioasă în Moldova!. 

Privitor la raporturile cu Poarta după anexarea Bugeacului la 
1538, ele au cunoscut momente de bună vecinătate şi colaborare, 
rezultate din statutul Moldovei, dar şi de tensiuni, chiar încercări de 
obținere a independenţei. Problema hotarelor Ţării Moldovei cu 
raiaua Bender a constituit, deseori, obiect al disputei cu autorităţile 
otomane. Petru Rareş în a doua domnie (1541-1546) a reuşit, grație 
majorării tributului, să readucă în hotarele statului moldovenesc o 
parte a teritoriului anexat în 1538. Disputa dintre administrația 
moldovenească locală şi cea otomană a continuat în legătură cu 
teritoriul dintre cursul inferitor al Botnei şi Palanca, care fusese 
reântors Moldovei împreună cu 35 de sate cu populaţie românească 
majoritară. Problema a mai fost dicutată în 1552, 1568 şi după acest 
an, deoarece unele sate de hotar treceau de la o parte la alta?. 

Domnia controversatului loan vodă (1572-1574) este una 
relevantă în privinţa rezistenței opuse otomanilor, fapt interpretat de 
istoriografie ca o încercare de obţinere a neatârnării Ţării Moldovei. 
Lipsit de scrupule, intiligent, el a utilizat toate mijloacele, inclusiv 
sume enorme date Porții şi mituirea demnitarilor ei, pentru a-şi 
atinge scopul obţinerii domniei. Ajuns la tron, în condiţiile unei 
situații economice nefavorabile, pentru satisfacera pretențiilor 
boierilor asociaţi la guvernare şi pentru onorarea obligațiilor faţă de 
Poartă a recurs la confiscarea bunurilor aparținând oponenților 
politici din rândul marii boierimi şi ai clerului înalt, fapt pentru care i 
s-a creat o imagine negativă în cronografia medievală românească’. 
Campania de represalii împotriva adversarilor interni, nesatisfacerea 
tuturor cerințelor otomane l-au lipsit de sprijinul unei părți a marii 
boierimi şi a convins Porta, care avea nevoie de o domnie stabilă, să- 
l înlocuiască. Toate eforturile de aplanare a conflictului cu Istanbulul 
au eşuat. Unica soluţie era rezistanţa, sperând că va găsi aliați în 


! C. Rezachevici, Cronologia domnilor din Țara Românească şi Moldova 
(1324-1881), vil. I, Bucureşti, 2001, p. 659. 
? I. Chirtoagă, op. cit., p. 95. 
? Cronicile slavo-române, p. 149; V. Pâslariuc, Raportueile politice dintre 
marea boierime şi domnie în Tara Moldovei în secolulal YXVI-lea, p. 161- 
177. 

rândul suveranilor creştini. Dar loan vodă a evoluat greşit situația 
internaţională a Moldovei, el nefiind în stare să evite izolarea ţării. 
Atât Habsburgii, cât şi Polonia, au fost împotriva oricărei campanii 
împotriva otomanilor, ambele părți susținând candidatura lui Andrei 
Laski la tronul Moldovei. Singurul ajutor primit a fost un corp de 
1200 de cazaci călări, care în calitatea lor de mercenar luptau doar 
pentru bani. La sud-est de lacul Cahul, apoi la Roşcaini, în iunie 
1574 trupele lui loan vodă au cedat sub presiunea superiorității 
armatei otomano-tătare, iar fostul domn al Moldovei a fost executat 
crud de către comandantul turc în mânile căruia se predase. Căderea 
şi tragicul său sfârşit au fost determinate nu atât de trădarea marii 
boierimi moldoveneşti, al căruia rol a fost vădit exagerat în 
istoriografie din anumite motive, ci din dorința de a se menţine cu 
orice preţ la putere. Personalitate ambițioasă, a fost incapabil să-şi 
asigure un sprijin mai mare din partea puterilor vecine, fiind singur 
în faţa unei puteri militare excepţionale, care era Imperiul Otoman”. 

Urmările acestei rezistențe împotriva Imperiului Otoman au 
fost fost pe măsura atitudinii sultanilopr asupra celor care le 
contestau autoritatea. După domnia lui loan vodă Poarta a trecut la 
numirea directă a domnilor Țării Moldovei, capitală a fost transferată 
la Iaşi, iar exigenţele sporite ale Istanbulului au determinat sporirea 
obligaţiilor, în special a haraciului, care a crescut simţitor până către 
1592. Pacea otomano-habsburgică din 1568, care avea să rămână în 
vigoare mai mult de două decenii, a consolidat şi mai mult dominaţia 
otomană în spațiul românesc. Regimul suzeranității, agravat de criza 
profundă a Imperiului Otoman de la sfârşitul secolului al XVI-lea’, 
devine cel mai apăsător asupra Tărilor Române, care cunosc acum 
perioada celei mai grele exploatări a resurselor lor. El a fost agravat 
în Moldova şi de stabilirea în Bugeac după 1538 a tătarilor, iar în 
deceniul şapte al turanicilor nogai, care organizau periodic incursiuni 
de jaf în teritoriile administrate de autorităţile moldoveneşti. 


! Gh. Gonţa, Viaţa politică a Țării Moldovei în epoca lui Ştefan cel Mare şi 
a urmaşilor săi, Chişinău, 2004, p. 137. 
? V. Pâslariuc, op. cit., p. 192. 
“Pentru cunoaşterea manifestărilor crizei Imperiului şi a domeniilor afectate 
vezi H. Inalcik, Imperiul Ootoman. Epoca clasică (1300-1600), Bucureşti, 
1992, p. 89-104. 

42 


La sfârşitul secolului al XVI-lea Țările Române, prin poziţia 
lor geopolitică, cunosc noi efecte ale imperialismului habsburgic şi 
opresiunea agresivă a Porții, process care polarizează relaţiile 
internaționale din Europa Răsăriteană. Ascensiunea Occidentului pe 
mări şi oceane a declanşat revoluţia atlantică, iar controlul Persiei 
asupra drumului spre Indii explică cauza războaielor otomano- 
persane dintre 1578-1590. Pacea cu Iranul a facilitat realuarea 
ofensivei otomane în Europa Centrală, în 1593, fapt care a dus la 
lungul şi istovitorul război cu Viena, încheiat cu pacea de la 
Zsitvatorok, din 1606. Polonia în timpul cancelarului Jan Zamoisky, 
revine, din rațiuni politice şi comerciale, la politica pontică, fapt ce va 
redeschide dosarul vechii rivalități polono-ungare în zonă, asumat de 
Habsburgi în noile împrejurări. Divirgenţele se vor accentua în 
tratativele cu otomanii, în 1592, şi în discuţiile cu Liga Sfântă, 
constituită în 1593 din inițiativa papei Clement al VIII-lea, la care au 
aderat Spania, Imperiul Habsburgilor, unele state germane, italiene şi 
mai târziu cele trei țări româneşti. În 1595, Seimul polon declara că nu 
va accepta să intre în confederația creştină dacă nu i se va asigura 
plutirea liberă prin Hellespont şi Arhipelag până la Meditereană şi 
ltalia!. În confruntarea cu otomanii interesele Vienei şi Romei 
pontificale, ultima cointeresată în contracararea influenței Reformei în 
lumea ortodoxă, vizau cucerirea Transilvaniei şi expansiunea spre Țara 
Românească şi Moldova. Epoca lui Mihai Viteazul a stat sub semnul 
acestei confruntări pe mai multe planuri, fapt ce explică implicarea 
Transilvanei, Ţării Româneşti şi a Moldovei în războiul antiotoman. 

Ocupând teritoriul de la gurile Dunării şi de la Nistru Inferior, 
Poarta Otomană a creat o problemă internaţională care, după cum am 
mai menționat, periclita interesele nu numai ale Moldovei, ci şi ale 
Rzeczpospolitei şi Habsburgilor, care revendicau moştenirea ungară. 
La începutul anului 1595, forțele unite ale Moldovei şi Transilvaniei 
atacă garnizoanele otomane de la Nistru şi Dunăre, iar la 28 
octombrie Clement al VII-lea, într-o instrucţiune adresată 
reprezentantului său din Polonia, San Severo, menţionează 
“Moncastro (Cetatea Albă — n.n.) şi alte cetăţi, care depind de 


! P, Theodor, Pro Republica Christiana, // Istoria românilor, redactată de M. 
Bărbulescu, D. Deletant ş.a., Bucureşti, 1998, p. 227. 

Moldova”, o aluzie clară la drepturile ultimei asupra pământurilor 
înstrăinate. În condiţiile în care cruciada creştină obținuse, şi prin 
contribuţia lui Mihai Viteazul, însemnate victorii, defecțiunea din 
Moldova, unde Ştefan Răzvan a fost înlocuit cu Ieremia Movilă de 
către polonezi, la 1595, nu numai că lipsea coaliția de un aliat prețios 
ce dispunea de importante resurse militare, ci ameninţa cu o 
complicaţie neprevăzută ce punea în pericol însăşi superioritatea 
obţinută de Liga Creştină. Pentru Mihai Viteazul, în noul context 
după unirea Transilvaniei cu Țara Românească, stăpânirea Moldovei 
apare ca o necesitate în proiectul său politic de „restabilire a Daciei”, 
ca o nouă putere în sistemul monarhiilor europene a vremii. 
Consolidarea poziției lui Mihai Viteazul în Transilvania, apropierea 
sa de ţarul Rusiei Boris Godunov şi alianţa cu cazacii zaporojeni 
amenințau direct poziţiile Poloniei în Moldova şi, personal, a lui 
Ieremia Molvilă, curtea căruia a devenit centru uneltirilor împotriva 
voievodului de la Alba Iulia. În decursul unei luni, după o campanie 
fulger lansată la sfârşitul lunii aprilie 1600, Moldova este unită 
celorlalte două ţări româneşti, opera domnului unirii românilor fiind 
consemnată şi de titlul luat “Io Mihail Voievod, din mila lui 
Dumnezeu, domn al Țării Româneşti şi al Ardealului şi a toată Țara 
Moldovei”?. Prin poziţia ei strategică Moldova conta enorm în noul 
stat românesc creat, iar dorința realipirii pământurilor sud-estice este 
exprimat de actul, emis la 4 iunie 16005, prin care Mihai Viteazul 
trimitea spre Nistru şi Dunăre un detaşament în frunte cu Baba 
Novac pentru a-i trece prin foc şi sabie „pe cei care nu se vor 
supune”, o aluzie directă la turci şi alți duşmani ai săi. Nu se cunosc 
rezultatele expediției, însă cert este faptul că potrivit unui act al 
corespondenței cu Viena, datând din 4 iulie 1600, la curtea imperială 
era aşteptată o pătrundere a lui Mihai în „Basarabia...la gura 
Nistrului, la Cetatea Albă”. 

Deşi a fost o unire de durată scurtă, opera sa a avut o 
importanță colosală asupra destinelor românilor. În plan geopolitic, 
riposta primită de Imperiul Otoman din partea lui Mihai Viteazul a 


! Apud I. Chirtoagă, op. cit., p. 96. 
? DRH, B, Țara Românească, vol. IX (1593-1600), Bucureşti, 1975, p. 529. 
* Apud I. Chirtoagă, op. cit., p. 96. 
* Ibidem. 

fost „prima reacţie de anvergură împotriva regimului ottoman” în 
sud-estul Europei!. Restaurarea otomană în spațiul românesc, din al 
doilea deceniu al secolului al XVII-lea, a fost diferită de perioada 
anterioară. Poarta a fost nevoită să reducă din obligațiile materiale 
ale Ţărilor Române, iar haraciul a revenit la semnificaţia sa politică 
de răscumpărare a păcii. Criza imperiului, subminată de dificultățile 
interne şi complicațiile în plan internaţional ca rezultat al confruntării 
cu Iranul, cu Habsburgii şi Polonia, au determinat un echilibru între 
statutul lor juridic şi politica otomană față de principatele dunărene. 
Profitând de acest moment „respiro” la mijlocul secolului al XVII- 
lea, în contextul Războiului de 30 de ani, s-a manifestat din nou 
tendința de integrare a celor trei ţări româneşti într-un sistem politic 
unic cu scopul consolidării autonomiei, inițiativa aparţinând de data 
aceasta Transilvaniei. Încercările de a aduce şi Moldova în alianța 
Transilvaniei cu Țara Românească, ca baza servind tratatul moldo- 
transilvănean din 1638, au suferit eşec datorită caracterului adeseori 
contradictoriu al politicii externe a domnului Vasile Lupu. Orientarea 
sa politică reflectă tendința de supremație asupra Ţărior Române 
realizată prin apelul la ajutorul Porții, la alianțele cu Polonia sau cu 
cazacii japorojeni. Ultimii vor deveni o prezenţă reală în spațiul est- 
carpatic, influențând uneori viaţa politică a Moldovei. Împlicarea lui 
Vasile Lupu în afacerile interne ale Munteniei şi dorința de a-l 
înlătura de la domnie pe Matei Basarab, pentru a obţine puterea 
supremă pentru fiul său, otri pentru sine, reflectă această orientare 
neinspirată a domnului modovean. Implicarea Istanbulului în 
raporturile inter-româneşti provoacă o perioadă de acalmie în 
raporturile dintre Ţările Române, timp în care, la mijlocul deceniului 
cinci al secolului al XVII-lea este proiectată o nouă ligă românească 
antiotomană, care şi de această dată nu are rezultate notabile. După 
pacea westfalică (1648), raportul de forțe în Europa de Est se 
modifică, influențând sensibil realităţile geopolitice din spațiul 
românesc. Teritoriul românesc, situat la limita contactului şi 
impactului dintre cerle trei mari pueri — Imperiul Austriac, Polonia şi 
Imperiul Otoman - continuă să rămână teatru al confruntărilor dintre 


! H, Inalcik, The Ottoman decline and its Effects upon the Reaya, Raport. 

Association Internationale des Etudes Sud-Est Europeenne, II Congres 

competitori, fenomenul cunoscând noi forme şi o altă intensitate. În 
competiția pentru supremație în zonă intervine şi Rusia, care 
începând cu mijlocul secolului al XVII-lea devine o mare putere în 
Est. În acest context, agitat mai ales de dominaţia otomană, unii 
domni români se orientează în lupta lor împotriva Semilunei spre 
vecinul din est — Imperiul Rus. 

Până la mijlocul secolului al XVII-lea relaţiile "Țărilor Române 
cu Rusia au fost sporadice şi fără realizări împortante. Faptul se 
datorează lipsei unor interese comune în politica externă, iar 
îndepărtarea geografică a fost, uneoeri, factorul care a blocat aceste 
realaţii!. Soliile pornite din Țările Române pentru a ajunge la 
Moscova trebuiau să tranziteze teritoriile Poloniei şi Ucrainei, ale 
căror raporturi cu Rusia n-au fost întotdeauna de bună vecinătate. În 
condiţiile când Imperiul Habsburgilor se refăcea după confruntarea 
de treizeci de ani, care a pus capăt pentru moment hegemonie lor în 
Europa, iar Rszeczpospolita era înclinată mai degrabă spre pace 
decât spre confruntare cu Istanbulul, unii domni ai Ţării Moldovei, 
interesați în înlăturarea suzeranității apăsătoare a Porții, îşi pun 
problema atragerii Rusiei în războaiele cu Imperiul Otoman. În acea 
perioadă statul moscovit nu avea frontieră comună cu teritoriul 
Porții, iar o eventuală expediţie spre sud putea deranja hoardele 
tătare vasale otomanilor. Odată cu domnia lui Alexei Romanov 
(1645-1676), creşte interesul Rusiei către o exspaniune spre sud”, în 
direcția Mării Azov şi a Mării Negre, fapt înlesnit şi de „realipirea” 
la Rusia, în 1648, a pîmânturilor ucraineşti stăpânite de Bogdan 
Hmelnicki. Anume în contextul războiului ruso-polonez, din 1654- 
1667, al căruis scop a fost controlul Ucrainei, în timpul domniei lui 
Gheorghe Ştefan (1653-1658) a intervenit o primă apropiere, dictată 
de interese comune, între Moldova şi Rusia, parafată de tratatul din 
1656. Nu se ştie cu certitudine cui aparţie iniţiativa, însă înalți 
prelați, ca patriarhul Ierusalimului şi mitropolitul Moldovei, 
Ghedeon, au facilitat încheierea alianţei şi, probabil, i-au sugerat 
domnului să se orienteze spre ruşi. Redactat la Moscova în limba 
greacă tratatul atrage atenţia noastră prin articolul patru, care se 


! A. Goşu, stud. cit., p. 24. 
? A. D. Xenopol, Războaiele dintre ruşi şi turci şi înrâurirea lor asupra 
țărilor române, vol. I, Iaşi, 1880, p. 7. 

referea la teritoriile cu cetăţile din Bugeac răpite în trecut de 
otomani. Țarul urma să-şi ajute aliatul ca „cetăţile acelea...să fie 
iarăşi în hotarul țării noastre şi în stăpânirea noastră (Moldovei - 
n.n.) precum au fost dintru început la domnii vechi, înainte de a le fi 
luat turcii”. Analiza prevederilor sale ne demonstrează că acest tratat 
era favorabil Moldovei, însă nici una dintre stipulaţiile lui nu au fost 
realizate. Conform unei opinii curente”, în nici un caz, el nu poate fi 
interpretat ca o cerere de a Moldovei de acceptare a supunerii faţă de 
Moscova, cum au pretins, fără acoperire, anumiţi istorici ruşi şi 
sovietici. Deşi nu a avut o valoare practică, tratatul a deschis Rusiei 
calea spre sud-estul Europei. Această apropiere a Imperiului rus de 
spațiul românesc s-a bazat pe aşa-numita „solidaritate ortodoxă” în 
legătură cu acţiunile antipoloneze ale cazacilor ucraineni. 

Acţiunuile militare care au dus la restaurarea dominației 
otomane în Ţara Românească după răscoala nereuşită împotriva 
Porții al lui Mihnea al III-lea, şi a expediției eşuate a lui Gheorghe 
Rákóczi II de ocupare a tronului Poloniei, din 1675, au avut 
consecinţe deosebit de grave asupa provinciilor româneşti, mai ales 
asupra Moldovei. Reformele realizate în Imperiul Otoman de vizirii 
din familia Köprülü îşi arată efectele positive în planul campaniilor 
Porții împotriva Poloniei, ca urmare a acceptării suzeranității 
otomane de Ucraina, şi împotriva Rusiei. Ultima putere a intervenit 
pentru a susţine acţiunile cazacilor ucraineni. Între 1672 şi 1676, au 
fost organizate cinci campanii, în care armatele otomane au folosit 
teritoriul Moldovei pentru a ajunge în Ucraina şi Polonia. Cucerirea 
cetății Camenița de către turci, în 1672, soldată cu pacea umilitoare 
impusă Poloniei, a atras replica cancelarului loan Sobieski prin 
victoria de la Hotin, din 1673, când s-a produs defecțiunea 
moldoveană prin trecerea de partea republicii nobiliare a domnului 
Ştefan Petriceicu (1672-1673). Ocuparea Cameniţei şi a Podoliei, 
supunerea Ucrainei Occidentale au însemnat pentru Moldova o 
sporire a controlului politic şi noi obligaţii economice împovărătoare. 
Stăpânirea acestor poziţii strategice au permis otomanilor să reia 
ofensiva terestră şi navală, pe Dunăre, spre centrul Europei şi să 


! Vezi textul acordului la D. G. Ionescu, Tratatul încheiat de Gheorghe 
Ştefan cu ruşii în 1656, // Revista istorică română, II, p. 242.245. 
? A. Goşu, stud. cit., p. 24. 

împresoare capitala Imperiului Austriac. Neutralitatea Franţei lui 
Ludovic al XIV-lea şi sprijinul militar al Poloniei au salvat Viena’. 
Asediul eşuat al Vienei, din 1683, văzut ca soluţie a redresării 
otomane în Europa Centrală, a dus la constituirea unei noi Ligi Sfinte 
din care făceau parte Austria, Veneţia, Polonia, Malta, ulterior şi 
Rusia. Ţările Române au fost contrânse să oscileze între creştini şi 
otomani, în condiţiile când sunt transformate din nou în teatru al 
operaţiilor militare. Reocupând Camenița, o parte a Podoliei şi 
Ucrainei, Polonia formulează pretenţii teritoriale asupra Moldovei, 
care a fost suspusă unui jaf sistematic de către garnizoanele poloneze 
lăsate aici. Ajuns din nou pe tronul Ţării Moldovei (1683-1684), 
Ştefan Petriceicu îşi trimite mitropolitul la Moscova de unde spera să 
obţină ajutor. Acesta nu a reuşit să ajungă decât la Kiev, şi contrar 
eforturilor domnului de a recupera teritoriile din sud acestea nu au 
avut succes”. Memoriul boierilor modoveni din 1684, adresat regelui 
Poloniei sub impresia marii victorii creştine de la Viena, 
demonstrează o nouă orientare politică antiotomană şi o reafirmare a 
idealurilor politice promovate de republica nobiliară poloneză în 
Țara Moldovei. 

După  depresurarea Vienei, armatele austriece continuă 
ofensiva antiotomană, obținând o serie de victorii în Ungaria. Buda 
este cucerită în 1686, în paralel cu Belgradul, după care urmează 
bărălia de la Mohács şi marea înfrângere otomană de la 
Szalânkemen, din 1691, care a spars frontal, deschinzând calea 
austriecilor spe sud. Declinul Porții a deschis o nouă fază a 
competiției marilor puteri pentru spaţiul românesc. Complexitatea 
situației internaţionale şi pericolul care plana asupra țării a accentuat, 
la fel ca şi în Țara Românească, lupta politică în Moldova între două 
facțiuni boiereşti: Ruseteştii, ce se pronunțau pentru menţinerea 
suzeranității otomane, şi Costineştii, care s-au orientat pe alianţa 
tradițională cu Polonia în speranţa obţinerii unei situaţii mai bune a 
țării. Această confruntare, care a a diminuat capacitatea de rezistență 
a ţării, favorizând instabilitatea domniei şi o consecință a presiunilor 
din exterior, este expresia căutării unor soluţii viabile de apărare a 


' Gh. Platon, Între imperiile otoman, austriac şi rus (secolele XVI-XVIII), // 
O istorie a românilor. Studii critice, Clu-Napoca, 1998, p. 158. 
? A. Goşu, stud. cit., p. 24. 

intereselor româneşti şi a autonomiei statului. Pentru a contracarara 
pericolul reprezentat de expansionismul polonez asupra Molodovei, 
domnul Constantin Cantemir (1685-1693), a încheiat un tratat secret 
cu Viena, în 1690, care prevedea un front comun antiotoman atunci 
când austriecii vor ajunge la Brăila!. Acelaşi domn a căutat soluţia 
unei apropieri de Rusia în orientarea sa antiotomană, pentru anumite 
perioade, în contextul accentuării presiunilor politice ale Vienei în 
Țara Românească şi a activităţii misionarilor catolici în teritoriile 
ocupate de Austria. 

Victoria Habsburgilor de la Zenta, din septembrie 1697, a 
marcat sfârşitul războiului antiotoman. Negocierile de pace ale Ligii 
Sfinte cu otomanii au început la Karlovitz, de la 17 noiembrie 1698 
până la 26 ianuaire 1699, între reprezentanții plenipotenţiari ai Porții, 
pe de o parte şi cei austrieci, venețieni, polonezi şi ruşi, pe de altă 
parte. Ele au avut în aparență caracterul unui congres european, în 
realitate, însă, tratativele s-au dus bilateral între reprezentanții 
otomani şi diplomaţii celorlalte părți, mediate de Olanda şi Anglia. 
Ca bază pentru discuţii a fost propus principiul „uti possiedetis”, 
adică fiecare parte să-şi păstreze teritoriile cucerite”. Una dintre 
problemele controversate în timpul negocierilor a fost cea a 
Transilvaniei ocupată de trupele austriece, asupra evacuării căreia a 
insistat foarte mult delegația otomană. Pretenţiile Rusiei asupra Mării 
Azov şi a portului Kerci, ale Poloniei asupra Moldovei, şi dorința 
Veneţiei de a păstra Peloponezul au constituit alte subiecte 
controversate dezbătute la acest congres. La 26 ianuarie, între 
Imperiul Otoman şi Imperiul Habsburgilor, Polonia şi Veneţia au fost 
semnate tratate bilaterale. Imperiul rus, care n-a dorit să cedeze 
poziţiile sale cucerite, a ajuns la 24 ianuarie la un copromis cu Poarta 
prin semnarea unui armistițiu cu o durată de doi ani. Referitor la 
Țările Române stipulaţiile principale ale tratatului austro-ture 
prevedeau incorporarea Transilvaniei în Imperiul Habsburgic (art. 1- 
3) şi alte chestiuni. Prin tratatul semnat cu Poarta Polonia se oblige 
să evacueze cetăţile şi punctele cucerite în nordul Moldovei (art. 2), 
în schimb Stambulul renunţa la Camenița, Podolia şi Ucraina de Vest 


! Gh. Platon, stud. cit., p. 159. 
? N. Ciachir, Istoria relațiilor internaţionale de la pacea westfalică (1648) 
până la contemporanietate (1947), Bucureşti, 1998, p. 46. 

(art. 3). Totodată, prevederile tratatului au pus capăt presiunilor 
asupra Moldovei a tătarilor din Bugeac. Aceştia au fost obligaţi să se 
retragă peste Nistru, iar țăranilor moldoveni li s-a permis să revine la 
vechile gospodării”. 

Privită din perspectivă geopolitică teritoriul Basarabiei a fost 
unul atractiv pentru marile puteri — Ungaria, Polonia, urmate apoi de 
imperiile otoman, habsburgic şi rus - în competiţia lor pentru 
hegemonie în sud-estul Europei şi de dominare directă a Ţării 
Moldovei în secolele XIII-XVII. Pe lângă importanţa economică şi 
strategică pe care o deţineau în epocă oraşele-cetăți Chilia şi Cetatea 
Albă, Țara Moldovei era poziționată de-a lungul unuia dintre cele 
mai importante drumuri comerciale ale Europei, care oferea 
stăpânitorilor regiunii priorităţi geopolitică şi economică prin 
controlul comerţului prin arterele acvatice Nistru şi Dunărea ce legau 
Europa Centrală, prin Transilvania, de porturile Mării Negre cu 
Constantinopolul şi Orientul Apropiat. Acest fapt explică chintesenţa 
luptei pentru hegemonie, în segmentul chronologic indicat, care a 
determinat schimbări de echilibru şi de structură teritorial-politică 
din zonă. În acest context agitat Țara Moldovei a căutat soluții pentru 
păstrarea entității statale şi afirmare în plan extern, fiind nevoită, 
adesea, să oscileze între marile puteri vecine, în condiţiile când 
acceptând supunerea puterea suzerană se oblige să o protezeje 
împotriva pretențiilor unei alte terțe părți. Contextul european agitat 
în care alternează alianţe, campanii ofensive şi defensive, victorii, 
dar şi înfrângeri ale statelor creştine, oglindeşte complexitatea 
relațiilor internaţionale în care a fost implicată Moldova în a doua 
jumătate a secolului al XIV-lea — secolul al XVII-lea. Mecanismele 
formării alianțelor politico-militare şi poziţia Moldovei în cadrul 
acestora explică tendință generală a statului de la est de Carpaţi de 
supraveţuire, de lărgire a autonomie în contextul suzeranității 
otomane şi, nu în ultimul rând, dorința de obţinere a neatârnării făță 
de nici o putere. 

În ceea ce priveşte Pacea de la Karlovitz, ea a avut consecinţe 
profunde pentru Europa de Sud-Est şi, în special, pentru Moldova. 


! Ibidem, p. 47. 
> Gh. I. Năstase, „Hotarul lui Halil Paşa” şi „Cele 2 Ceasuri”, // Viaţa 
Basarabiei, nr. 4-5, 1933, p. 253-254. 

Tratatele semnate au marcat răsturnarea raportului de forţe dintre 
Imperiul Otoman şi puterile europene, în avantajul ultimelor. Sub 
forma medierii diplomatice, Sublima Poartă a recunoscut pentru 
prima oară puterilor europene dreptul de intervenție, fapt ce va 
permite imixtiunea lor în afacerile interne ale statului otoman. 
„Problema orientală”, cu componenta ei basarabeană, va cunoaşte o 
nouă etapă de manifestare şi devine, astfel, unul din subiectele 
principale de litigiu în relațiile internaționale. O altă consecință 
importantă a acestei păci este legată de perspectivele Rusiei în zonă 
nordului Mării Negre şi a Dunării de Jos. Participarea ei la acest for 
european i-a oferit pentru prima dată şansa de a pretinde la statutul 
de mare putere continentală. Apoi, nedorința Romanovilor de a 
semna tratatele de pace la Karlovitz a prevestit, într-un fel, proiectele 
sale măreţe pe contul Imperiului Otoman din secolele următoare, a 
căror scop principal era accesul la Marea Neagră prin ocuparea 
punctelor strategice, inclusiv Constantinopolul, şi controlul 
strâmtorilor Bosfor şi Dardanele. Deci, privită din perspectivă 
geopolitică, nimeni nu a putut sesiza atunci rolul pe care Imperiul 
Rus îl va juca ulterior în sud-estul Europei. 


Sl 


ANUL 1711- ANTECEDENT AL ANULUI 1812 


Pavel PARASCA, 
Universitatea Liberă Internaţională din Moldova 


Aşa cum urmează din cercetarea izvoarelor istorice, referitoare 
la politica balcano-dunăreană a Rusiei şi locul Primcipatelor Române 
în această politică, anexarea părții de răsărit a Ţării Moldovei la 
Imperiul rus a fost nu un act de moment, conjunctural, ci a rezultat 
dintr-o politică seculară de expansiune rusească în direcția Dunării şi 
Balcanilor, care, deocamdată doar la nivelul de idee, îşi are 
rădăcinile sale în adâncul secolelor, devenind o adevărată obsesie 
începând cu mijlocul secolului al XVII-lea, după unirea la Rusia a 
cazaclor zaporijeni sub conducerea lui Bogdan Hmielniţki şi 
includerea în hotarele suveranilor moscoviți a Ucrainei din stânga 
Niprului, cu oraşul Kiev din dreapta acestui fluviu’. Încerând cu anul 
1598, când Mitropolia Moscovei a fost ridicată în rangul de 
Patriarhie, în frunte cu Filaret, tatăl lui Mihail Fiodorovici, viitorul 
întemeietor al dinastiei imperiale a Romanovilor”, s-a format treptat 
o adevărată doctrină militaro-politică sub stindardul ideologic 
bisericesc al solidarității ortodoxe. lar după uniunea cazaco- 
moscovită din 1654, doctrina în cauză a început să vizeze direct şi 
Țările Române, în primul rând Moldova, apoi şi Țara Românească. 
Evenimentul în cauză a adăugat în titlul ţarului Alecsei Mihailovici 
la Rusia Mare s-a adăugat şi Rusia Mică”- mărturie a pretențiilor de 
stăpânire a Moscovei nu numai asupra Ucrainei din stânga Niprului, 


! Ion Eremia. Ţările Române în politica balcanică a Rusiei pâmă la sfârşitul 
secolului al XV-lea. În: In memoriam professoris Mihail Muntean. 
Chişinău: Cartdidact, 2004, p.49-52. 
? Ştefan S Gorovei. Relaţiile bisericeşti româno-ruse în secolele XV-XVIII. 
În: “Anuarul Institutului de Istorie şi Arheologie “A.D. Xenopol”, t. XXXI, 
Iaşi, 1994, p.601-607. 
? Relaţiile istorice dintre popoarele URSS şi România în veacurile XV- 
începutul celui de al XVIII-lea.Documente şi materiale în trei volume 
(Hcropuuecrue cBa3u HaponoB CCCP u Pymernnu B XV-nauane XVIII 
B.J[OKyMeHTHI H Marepuaubi B TpËX ToMax). Vol. II, 1633-1673. MockBa: 
Haya, 1968, p. 241 şi passim. 

ci şi a teritoriilor de dincoace de Nipru şi chiar de Bugul Meridional, 
rămase ca şi mai înainte în stăpânirea Poloniei. Aceste modificări 
teritoriale au apropiat geografic Rusia de hotarele Moldovei. În 
consecință, emisarii ruşi nu au întârziat să-şi facă apariţia nu doar la 
Gheorghe Ştefan al Moldovei, ci şi la Matei Basarab din Tara 
Românească, cu îndemnul ca ambii domni români să-i urmeze 
exemplul lui Bogdan Hmielniţchi. 

Temerea ca nu cumva cazacii zaporojeni să întreprindă, la 
comanda Moscovei, o acțiune militară pentru a-i forţa să accepte 
îndemnul de închinare țarului rus, l-a determinat pe Gheorghe Ştefan 
să mimeze negocieri cu ţarul Alecsei Mihailovici, ajungându-se, în 
1656, până chiar la proiectul unui tratat. Chiar primele condiţii 
stipulate în proiectul de tratat la inițiativa solilor moldoveni sosiți la 
Moscova, revendicau revenirea la acea formă nestingherită de 
guvernare a ţării prin domni de ţară, cum fusese până la instituirea 
suzeranității otomane!, menţionându-se că turcii „cinstea domniei ... şi 
rânduiala ţării cu nimic n-au stricat”. Se mai insista ca în domnia țării 
„să nu se pună domn străin şi dintr-un alt neam de oameni'”, astfel că 
se cerea fără echivoc ca „cinstea şi rânduiala domniei să nu se strice, 
precum n-au fost stricate nici de păgâni”, țarului solicitându-i-se fără 
echivocuri ca domnia să fie confirmată „în cinstea şi rânduiala de mai 
înainte”. La modul eneral, în cererile din primele trei puncte ale 
proiectului de tratat, aşa cum şi-l dorea domnul Moldovei prin trimişii 
săi la Moscova, se opta pentru suveranitatea internă a domniei țării, 
sub garanția şi protecția țarului moscovit. 

Atrage atenție la fel punctul IV al proiectului de tratat. 
Urându-i lui Alecsei Mihailovici putere „peste păgâni şi peste toate 
popoarele necredincioase”, avându-se în vedere, desigur, şi tătarii din 
Crimeea şi din Bugeac, țarul era rugat “pentru câteva cetăţi care sunt 
la hotarul țării noastre şi pe care le ţin acum păgânii sub cârmuirea 
lor”, avându-se în vedere Chilia, Cetate Albă şi Tighina ( Bender). 


! Relaţiile internaționale ale României în documente (1365-1900). Lucrare 
întocmită de Ion lonaşcu, Petre Bărbulescu, Gheorghe Gheorghe. Bucureşti: 
Editura Politică, 1971, p.190. 
? Ibid. 
? Ibid. 
* Ibid. 

Deoarece ele „au fost dintru început la domnii vechi, înainte de a le 
fi luat turcii”, ţarului i se cerea ca ele “să fie iarăşi în hotarul țării 
noastre şi în stăpânirea noastră ... şi să punem oameni din ţara 
noastră în acele cetăţi precum au fost şi mai înainte”. 

Fac abstracţie nu doar de capacitatea Curţii de la Moscova de a 
realiza condiţiile necesare implementării stipulărilor din tratatul pus 
la cale, ci şi de sinceritatea angajamentelor sale de a le îndeplini. Nu 
pot însă să trec pe lângă faptul că, prin diploma sa din 29 iunie 1656, 
Alecsei Mihailovici parcă accepta toate condiţiile înaintate lui de 
solii moldoveni, dar anunţa luarea Țării Moldovei nu doar „sub înalta 
mâna noastră împărătească”, adică sub protecţia sa, ci şi în 
„Supuşenie veşnică”, fără nici cea mai mică aluzie la cetăţile 
revendicate de moldoveni”. Au fost date, astfel, în vileag adevăratele 
interese ale Rusiei în Moldova, vizate în primul rănd fiind raialele 
turceşti care, în caz de succes pe câmpul de luptă, ar fi fost trecute 
direct sub controlul militar rus ca puncte strategice de importanţă 
excepțională pentru asigurarea controlului asupra celor două 
Principate Romăne dar şi pentru politica balcanică a Curţii de la 
Moscova. Deocamdată, însă, Rusia nu era pregătită să se angajeze 
într-un proiect pe căt de grandios şi de ademenitor, pe atât şi de 
riscant, astfel că până la începutul secolului al XVIII-lea nu se lasă 
observate careva inițiative demne de a fi luate în calcul în politica 
balcano-dunăreană a suveranilor moscoviți. 

Situaţia s-a schimbat radical la finele primului deceniu al 
secolului al XVIII-lea, în consecinţa victoriei țarului Petru I asupra 
regelui Carol al XII-lea al Suediei în vestita înfruntare a lor de la 
Poltava (8 iulie 1709). Regele suedez, însoțit de aliații săî, regele 
Poloniei Stanislavw Leszczynski şi hatmanul rebel al cazacilor 
Mazepa, cu trupele lor s-au retras în teritoriile turco-tătare, 
stabilindu-şi tabăra la Varnița, în hotarul raialei turceşti de la Bender 
(Tighina). Păşind pe urmele lor, armatele lui Petru I s-au pomenit 
pentru prima dată în istorie nemijlocit la hotarul Moldovei de pe 
Nistru. Ca urmare, în ciuda Tratatului de Treizeci de Ani dintre 
Rusia şi Poarta Otomană, semnat în 1700 şi reconfirmat recent, în 
ianuarie 1710, părțile semnatare a lui s-au pomenit în stare de război, 


! Ibid., p.190-191. 
? Relațiile istorice, vol. II, p.287-289. 

Rusia învinuind Poarta că le-a permis duşmanilor săi să primească 
azil în stăpânirile sale, iar autoritatea otomană învinuindu-l pe ţar că 
i-a încălcat suveranitatea, pătrunzând cu oastea în teritoriile turceşti. 
În consecință, la 9/20 noiembrie 1710, la insistența hanului Crimeii , 
Devlet Ghirai al II-lea şi al trimisului regelui suedez, Poarta a 
declarat război Rusiei, ambasadorul căreia, A.P. Tolstoi, a fost 
aruncat în fortăreaţa sultanală Yedicule. Concomitent, s-a decis şi 
mazilirea lui Nicolae Mavrocordat, domnul fanariot de atunci al 
Moldovei, şi înlocuirea lui cu Dimitrie Cantemir. Trec pe lângă 
posibilele explicaţii ale motivelor care au determinat transmiterea de 
către Poartă a domniei Moldovei lui Dimitrie Cantemir, cu atât mai 
mult că asupra lor m-am optit cu alte ocazii” şi deocamdată nu văd 
nici un motiv pentru a modifica ceva în prezentarea lor. Notez doar 
faptul care mi se pare indiscutabil că, declarând Rusiei război fără a 
fi pregătită, în timp ce aceasta era în plină ofensivă fără a declara 
război, Poarta spera , cu ajutorul lui D.Cantemir ca domn pământean 
şi fecior de domn, mai fiind şi de aceeaşi credinţă ortodoxă ca şi țarul 
rus, să-l încline pe acesta spre o rezolvare paşnică a situaţie prin 
revenirea la tratatul încheiat zece ani mai înainte şi recent 
reconfirmat de părţii. Indiferent, de opţiunile la acest subiect, 
important este că noul domn al Moldovei a fost primul care s-a 
ciocnit direct de prezenţa armatelor ruse la hotarul țării sale şi de 
pericolul invadării Moldovei. Faptul că în curând D. Cantemir a 
inițiat negocieri cu Petru I, ajungându-se până ciar la o alianță cu 
acesta, a făcut ca în istoriografie să fie formulate şi să se afirme unele 


! Ion Neculce. Letopisețul Țării Moldovei şi o samă de cuvinte. Eediţie 
îngrijită, cu glosar, indice şi o întroducere de Iorgu Iordan. Bucureşti: 
Editura de Stat pentru Literatură şi Artă, 1955, p. 257-258; Cronici turceşti 
privind Țările Române. Vol. II. Sec. XVIl-inceputul sec. XVIII. Volum 
întocmit de Mihai Guboglu. Bucureşti: Editura Academiei, 1974, p.517; 
Vol. III. Sfârşitul sec. XVI-începutul sec. XIX. Volum întocmit de Mustafa 
A. Mehmed. Bucureşti: Editura Academiei, 1980, p.215-216. 
? Pavel Parasca.Reflecţii istorico-politice asupra domniei în Moldova a lui 
Dimitrie Cantemir (1). 
? Pavel Parasca. Reflecţii istorico-politice asupra domniei în Moldova a lui 
Dimitrie Cantemir. În: „Destin românesc. Revistă de istorie şi cultură”. 
S.N., 2010, nr.1-2, p. 17-30. 

opinii, dacă nu chiar mituri, privind caracterul relaţiilor dintre cei 
doi, scopurile urmărite de ei şi finalitățile la care s-a ajuns. 

Conform unuia dintre mituri, prezent în istoriografie de mai 
multă vreme şi împărtăşit şi de unii istorici din zilele noastre, D. 
Cantemir, încă aflându-se la Constantinopol, ar fi nutrit parcă un plan 
de aliere cu Rusia ca unică forță capabilă să asigure eliberarea 
Moldovei de sub dominaţia otomană şi, ajuns în scaunul domnesc , 
ar fi întreprins paşi concreți în atingerea acestui scop!. Dacă să 
urmăm logica de mai sus, am ajunge la concluzia nefirească cum că 
D. Cantemir singur şi-a proiectat domnia sa în Moldova şi s-a 
pregătit pentru ea din timp, aşteptând doar momentul oportun pentru 
a-şi realiza proiectul. Este ştiut însă, inclusiv în baza unor mărturii 
proprii ale lui D. Cantemir de puțin mai tărziu, dar şi din unele 
informaţii cronicăreşti, că el nu nutrea domnia Moldovei, ci pe cea a 
Țării Romăneşti, pe care spera să i-o smulgă lui Constantin 
Brâncoveanu cu încuviințarea Porții şi cu ajutorul tătarilor din 
Crimeia’. Faptul de mai sus ar fi suficient pentru a respinge fără 
rezerve opinia în cauză. Mai sunt cunoscute, însă, şi unele constatări 
care vin să sporească convingerea că avem de a face cu un mit, 
indiferent de motivul care i-a alimentat apariția. Astfel, despre o 
orientare a lui Cantemir spre Rusia nu doar înainte de a ajunge domn 
la Iaşi, ci nici ciar în primele luni de domnie a lui, nu se cunoaşte 


! P.P Panaitescu. Dimitrie Cantemir. Viaţa şi opera. Bucureşti: Editura 
Academiei, 1958, p. 105; Ştefan $Şştefănescu. Gândirea politică a lui 
Dimitrie Cantemir şi relațiile Moldovei cu statele vecine la începutul 
veacului al XVIII-lea. În: 300 de ani de la naşterea lui Dimitrie Cantemir. 
Sesiunea ştiinţifică Dimitrie Cantemir. | Bucreşti]: Editura Academiei, 
1974, p. 114; Lilia Pogolşa. Doctrina politică a lui Dimitrie Cantemir 
reflectată în tratatul de la Luţc din 1711. În: „ de isreitorie a Moldovei”, 
2008, nr.4, p.141-143; A. Eşanu. Dimitrie Cantemir. În: Domnii Moldovei. 
Studii. Volum editat de Demir Dragnev. Chişinău: Civitas, 2005, p.222; 
Andrei Eşanu, Valentina Eşanu. Dimitrie Cantemir (1673-1723). Viaţa şi 
activitatea. În: Dinastia Cantemireştilor. Colecţia Academica, V. Chişinău: 
Ştiinţa, 2008, p.201. 

? Pavel Parasca. Op. cit. II, p.29-30; III .În: „ Destin românesc”, 2011, nr. 2, 
p.35. 

nimic!. Nici din timpul aflării lui D. Cantemir la Constantinopol, 
afară de unele informaţii sporadice despre activitatea sa de creaţie, 
alte date nu sunt cunoscute”. La baza mitului au fost puse niște idei, 
mai mult imaginate decât reale, despre unele legături ale lui D. 
Cantemir cu P.A. Tolstoi”. La acest subiect, însă, este documentat 
doar faptul că, datorită capuchehaiei domnului moldovean, s-a reuşit 
scoaterea din fortăreața sultanală a două scrisori ale lui P.A. Tolstoi 
şi expedierea lor ţarului moscovit”. Faptul ar mărturisi mai degrabă 
despre o înscenare pusă la cale la Poartă şi menită să-i asigure o mai 
mare credibilitate lui Cantemir în faţa ţarului în vederea îndeplinirii 
misiunii de a obţine o rezolvare paşnică a conflictului. Altfel este 
greu de imaginat, cum s-ar fi reuşit scoaterea scrisorilor în cauză din 
fortăreața păzită cu atăta strictețe. 

Omit aici problema aprecierilor date în istoriografie diplomei 
emise din numele lui Petru I şi semnată de cancelarul acestuia, G.I. 
Golovkin, la Luţk, la 13 aprilie 1711. Căci lipsa oricărui temei pentru 
a o califica drept tratat moldo-rus a fost deja, recent, demonstrată de 
I. Eremia” şi nu văd necesitatea de a se mai reveni la acest subiect. În 
context, însă, atrage atenţia încă un mit. Apariţia lui în istoriografie 
se datorează unei consemnări în partea întroductivă a Diplomei de la 
Lutk, cum că prin ea ţarul s-ar fi învoit ,, cu articolele” parvenite lui 
de la D. Cantemir, ceea ce ar însemna că acesta ar fi fost autorul 


! Ion Eremia. Consideraţii privind tratatul moldo-rus din 1711. În: 
Frontierele spaţiului românesc în context eucropean. Oradea-Chişinău, 
2008, p.106. 
? Mihai Maxim. Dimitrie Cantemir şi epoca sa. Documente noi din arhivele 
turceşti. În: “ Revista de istorie a Moldovei”. 2008, nr.4, p.21. 
? HN. Kupnuenko. Tekcr pyccko-MOnAaBcKkoro moroBopa 1711 roma un 
coorBererBue ero neronucu Moma Hexyumue. În: Bekogaa npyx6a. 
Kumun&B, 1961, p. 111-114. 
* Ion Neculce. Op. cit., p.264; Ilucoma u Gymazu umnepamopa Ilempa 
Benukoeo. T. XI. Bsmyck 1. MockBa, 1962, p.335-337, 767-768; Ion 
Eremia. Op. cit., p.105. 
* Ion Eremia. Politica rusofilă a lui Dimitrie Cantemir-mit şi realitate. În: 
Țara Moldvei în contextul civilizației europene. Materialele Simpozionului 
Internaţional. Noiembrie, 2008. In honorem Gheorghe Gonţa. Chişinău: 
Cartdidact, 2008, p.59; Pavel Parasca. Op. cit., III. În: “Destin românesc”, 
2011, nr.2, p.48. 

textului în cauză, în timp ce Petru I doar le-a acceptat, iar cancelarul 
lui i-ar fi confirmat doar legitimitatea. Dar dacă lucrurile ar fi stat aşa 
cum urmează din cele de mai sus, apoi cum s-ar explica că, 
trimițindu-i documentul respectiv domnului moldovean pentru a fi 
confirmat prin semnătura şi sigiliul acestuia, țarul cerea ca 
documentul să fie transcris şi semnat la laşi, urmând cu stricteţe 
textul diplomei sale, şi restituit lui „cât mai curând, cel mai târziu 
până la ultimele zile ale lunii mai”!. Că diploma țarului ar fi conţinut 
şi unele revendicări din parte lui D. Cantemir, nu se exclude. Cu 
siguranță însă unele dintre ele au fost trecute cu vederea şi înlocuite 
cu prevederi în formula ţarului şi în interesele politice ale lui, astfel 
că Petru I se aştepta la unele respingeri din partea partenerului său 
moldav şi a boierilor acestuia, ceea ce se desprinde din cererea 
țarului ca acest document să fie semnat în srictă concordanță textuală 
cu diploma sa. Cum şi bănuia ţarul şi cancelarul său, la laşi diploma 
sa i-a nemulțumit nu doar pe boieri, ci şi pe D. Cantemir, care au 
intervenit cu mai multe amedamente, consemnate în ponturile din 
cronica lui loan Neculce. Unul dintre acestea prevedea ca D. 
Cantemir să se întituleze “săninat domn al Țării Moldovei, 
samoderjeţu şi colegat Ţării Moschiceşti” şi nu “robu supus”?. Era de 
fapt o respingere categorică a uneia din prevederile diplomei ţarului, 
care-i cerea pătimitului domn al Moldovei să se declare „ca domn 
supus al nostru”, să activeze “după porunca noastră” , protecția fiind 
echivalată cu calitatea de “supus al măriei noastre țarului, şi 
urmașilor noştri, el ( Cantemir- n. mea) şi urmaşii lui în veci”. Că 
Petru I nu vedea în Moldova un aliat pe poziţii de egalitate şi nici 
char o ţară protejată condiţionat, ci o ordinară provincie a Rusiei, se 
degajă categoric din răspunsul lui, din 16 iunie 1711, la o scrisoare 
anterioară adresată lui de D. Cantemir. Țara acestuia era numită fără 
paranteze provincie supusă“. Era vremea când în Moldova, la Ţuţora, 
în apropiere de capitala ei, se aflau deja armatele generalului 
Cropotov şi ale feldmareșalului Şeremetiev, iar altele, sub comanda 


i Relațiile istorice, III. 1673-1711. MockBa, 1970, p.327-328. 
? Ion Neculce. Op. cit.,p.265. 
* Relațiile istorice, vol. III, p. 328-329. 


* Pavel Parasca. Op. cit., III, p.41. 

nemijlocită a lui Petru I, se aflau la Nistru, fiind şi ele pregătite să se 
îndrepte spre capitala ţării. Puşi în faţa unei situaţii fără ieşire şi fiind 
pe deplin compromişi în fața Porții, D. Cantemir şi boierii nu au 
văzut o altă alternativă, decât să accepte, într-un final Diploma de la 
Luțk , nu fără ca ţarul şi anturajul său să recurgă la presiuni, 
şiretlicuri şi fraude !. 

Din multitudinea de alte interpretări cvasimitologice privind 
posibilele “beneficii”pentru Moldova a unei eventuale puneri în 
aplicare a prevederilor diplomei în cauză, demnă de o atenţie sporită 
în comunicarea mea ar fi afirmaţia, cum că în caz de reuşită, 
Moldova şi-ar fi refăcut hotarele sale istorice de până la 1484, când 
s-au produs primele rapture turceşti, prin cucerirea Chiliei şi Cetăţii 
Albe şi transformarea lor în raiale. Într-adevăr, conform ponturilor 
lui loan Neculce, domnul şi boierii moldoveni cereau ca „toate cetățile 
tot a Moldovei să fie”, admiţându-se doar o amplasare provizorie în 
ele a garnizoanelor ruseşti, “pân s-a întemeia ţara, iar apoi să lipsească 
oastea moschicească'?. Subiectul hotarului Moldovei într-adevăr şi-a 
găsit reflectare şi în diploma țarului, în articolul XI. El într-adevăr 
începea la Nistru, numai că doar în preajma Cameniţei.Mai înjos, el 
începea doar de la Bender, excuzând deci raiaua de acolo, pentu ca în 
continuare spre sud să includă doar Bugeacul, de unde trecea direc la 
Dunăre, excluzând deci Cetatea Albă şi Chilia ca şi țărmul Mării 
Negre care nici nu sunt menţionate ca topice în diploma țarului”, ceea 
ce prezintă ca o repetare a celor întâmplate în 1656, despre ce s-a 
menționat deja la locul respectiv. Altfel spus, ţarul concepea viitorul 
hotar al Moldovei, fără teritoriile raialelor turceşti din sudul țării, care, 
în eventualitate succesului campaniei sale împotriva turcilor, ar fi 
urmat să treacă direct sub controlul şi administrarea rusească şi să 
îndosească garnizoane ruseşti”. 

Generalizând însă pe marginea celor întâmplate în raporturile 
dintre D. Cantemir şi Petru I, există destul temei pentru a considera 
anul 1711 ca un preludiu, îndepărtat la distanța de un secol, şi ca un 
antecedent nereuşit al anului 1812. Se pare că din defecţiunea de la 


! Ibid., p. 43-47. 
? Ion Neculce. Op. cit., p.265. 
? Relațiile istorice, vol.III, p. 330. 
* Pavel Parasca. Op. cit., p.49-51. 
59 


Stănileşti Petru I a tras anumite învățăminte de rigoare. Oricum, până 
la moarea sa, ca şi pe durata a mai bine de un deceniu şi jumătate 
după ea, Curtea imperială de la Petersburg nu a mai încercat să 
repete aventura anului 1711. În ceea ce o priveşte pe Moldova, dar 
şi pe Țara Românească, prezenţa armatelor ţariste şi alianța forţată a 
lui D. Cantemir cu Petru I, au avut grave consecinţe, care, în acelaşi 
timp, stimulau şi mai mult politica anexionistă a autorităţilor ruseşti. 
Este vorba despre instituirea regimului fanariot, mai întâi în Moldova 
(1711), apoi şi în Țara Românească (1716). El „a limitat substanţial” 
autonomia Principatelor Române, domnii lor fiind adeseori trataţi ,, 
la nivelul unor paşale de anumit rang”, astfel că Poarta le considera 
ca părţi componente ale Imperiului Otoman, socotindu-se în drept să 
dispună de ele după bunul său plac!. Deosebirea dintre regimul 
fanariot din principate şi cel din paşalâcuri consta doar în faptul că, 
în primul caz, dominaţia otomană se exercita indirect prin structurile 
instituţionale locale, iar în cel de-al doilea ea se exercita direct?.Ca 
urmare, domnii fanarioți erau tratați ca “slugi” ai Porții şi se 
comportau ca atare faţă de ea, de vreme ce dobândeau domnia şi îşi 
mențineau situaţia excepțională de prinți domnitori grație acesteia, 
mai fiind lipsiţi şi de o bază de susţinere de pe loc?. Altminteri 
vorbind, statutul Principatelor Române în formatul fanariot, 
corespudea calificativului de provincie supusă dat de Petru I 
Moldovei. Ca urmare, şi autorităţile ruse s-au văzut libere de a nu 
mai trata Principatele Române ca entităţi statale cu care, vrând- 
nevrând, trebuiau să ducă negocieri, cum a fost cazul anului 1711, ci 
de a le privi ca provincii turceşti, care puteau fi cucerite ca atare, 
fără a mai ţine cont de voinţa păturii conducătoare a lor. Această 
atitudine a Curţii de la Petersburg s-a manifestat în toată amploarea 
ei deja în faza finală a războilui ruso-austro-turc din anii 1735-1739. 


1 O istorie a Românilor. Studii critice. Coordonatori: Stephen Fischer- 
Galaţi, Dinu C. Giurescu, loan-Aurel Pop. Cluj-napoca, 1998, p. 164. 
? Istoria României. Redactată de Mihai Bărbulescu, Dennis Deletant, Keith 
Hitchins, Şerban  Papacostea, Pompiliu Teodor. Bucureşti: Editura 
Encilopedică, 1998, p. 300-301. 
? Leonid Boicu. Coordonate politice europene însecolul XVIII. Interferenţe 
româneşti. În; “Anuarul Institutului de Istorie şi Arheologie “A.D. 
Xenopol”, t. XVIII/1, Iaşi, 1986, p. 267. 

Aceiaşi atitudine față de statutul juridico-politic internațional 
al Principatelor Române era împărtăşită, încă de ceva mai devreme, 
şi de Curtea imperială de la Viena, care reuşise deja să se şi 
căpătuiasca teritorial pe contul lor, înstăpânindu-şi, prin fraudă şi 
cârdăşie cu Poarta Otomană, Principatul Transilvaniei, în urma 
Tratatului de la Karlowwitz din 16 ianuarue 1699. Fusese astfel pus 
începutul problemei orientale, adică de dislocare treptată a 
stăpânirilor Imperiului Otoman, într-o acerbă competiţie a marilor 
puteri, mai implicate fiind cele două Imperii creştine- cel al 
Habsburgilor sau al Austriei, de o parte, şi al Rusiei, de partea 
cealaltă. În ambele cazuri, politica de expansiune era dusă sub 
paravanul luptei pentru eliberarea şi protecția popoarelor creştine, 
aflate sub dominaţia directă sau indirectă a “păgânilor”. Numai că 
Curtea de la Viena urmărea impunerea dogmatului Bisericii catolice, 
ceea ce nu era agreat de popoarele de credință ortodxă şi, în 
contextul politicii evident anexioniste manifestată expres în cazul 
Transilvaniei dar şi al Olteniei (partea de vest a Ţării Româneşti), 
anexată austriecilor in 1718, în conformitate cu Tratatul de la 
Passarowitz’, limita esenţial terenul favorabil de aderenţă la tabăra 
habsburgică. Rusia, însă, promovând doctrina solidarității ortodoxe, în 
condiţiile când popoarele ortodoxe formau majoritatea absolută a 
creştinilor aflaţi sub diversele forme de dominație otomană”, dispunea 
de o vădită superioritate idologică față de Imperiul Austriac. În 
consecință, deşi ambele imperii urmăreau, la prima vedere, aceleaşi 
scopuri în raport cu Imperiul Otoman, fiecare din ele se străduia să-şi 
realizeze propriile interese, uneori colaborând, dar cel mai des veghind 
ca nu cumva unul să se pomenească devansat de celălalt. 

Un caz destul de expresiv al concurenţei printr-o aparentă 
conlucrare dintre cele două imperii creştine este oferit de războiul 
ruso-austro-turc din 1735-1739, ale cărui pricini şi desfăşurări nu ţin 
de subiectul prezentei comunicări. Voi menționa doar momentele 
cele mai esenţiale la subiectul luat în dezbatere în cele de mai sus şi 
cele ce urmează mai departe, începând cu referirea la o scrisoare 
adresată de împărăteasa Anna loanovna cancelarului A.I. Osterman, 
în care, după cucerirea de către ruşi a Crimeii în 1736, semnatara 


! Istoria României. Vol. III. Bucureşti: Editura Academiei, 1964, p.461-465. 
? Ibid., p.266-267. 

documentului se referea la Tratatul de la Prut din 1711, considerând 
că el fusese făcut de nevoie, fapt pentru care se solicita găsirea unei 
alăturăm”!, aluzia referindu-se, desigur, şi la Moldova, numită, după 
cum am menţionat mai devreme, provincie supusă de Petru I, şi , în 
baza acestui fapt, considerată deja ca stăpânire rusească, cedată 
turcilor “de nevoie”, pentru ca acum, în condiţiile noului război cu 
Poarta, ea să fie revendicată de Rusia. Împărăteasa avea în vedere 
probabil şi stabilirea hotarului dintre Rusia şi Imperiul Otoman pe 
Dunăre, oferit lui Petru I de Poartă, ca condiție pentru încetarea 
războiului încă în preajma înfruntării de la Stănileşti. Atunci ţarul a 
refuzat oferta, pentru ca, după defectiune, granița pe Dunăre să fie 
solicitată deja de dânsul, dar să fie respinsă de marele vizir”. Oricum, 
revendicarea graniţei pe Dunăre, ca şi înstăpânirea Moldovei, apoi şi 
a Ţării Româneşti, au devenit o adevărată obsesie a autorităților de la 
Petersburg şi va figura pe agenda rusească şi în cadrul războaielor 
ulterioare cu Imperiul Otoman. 

Este adevărat că, la Congresul de la Nemirov din vara lui 
1737, la care s-au negociat condițiile preliminare a unui eventual 
tratat cu Poarta, reprezentanţilor Rusiei li se dăduse instrucțiuni să 
ceară independenţa față de Poartă a Ţării Româneşti şi a Moldovei, 
pentru ca ele, ca ţări ortodoxe, şă fie trecute „sub protecția măriei 
sale împărăteşti”, adică a Rusiei. Ce însemna în terminologia 
diplomatică rusă protecția, s-a văzut deja în legătură cu anul 1711, şi 
nu văd necesitatea unor noi comentarii. lar în ceea ce privea 
independenţa, ea era cerută doar în raport cu autoritatea sultanală, nu 
însă şi în raport cu cea imperială a Curţii de la Moscova. lar 
evenimentele care se vor produce în contecstul următoarelor două 
războaie cu turcii din secolul al XVIII-lea şi asupra cărora mă voi 
apleca ceva mai la vale, vor demonstra că independența, conjugată 
cu protecția rusească, nu însemna altceva decât un prim pas în 
politica de aservire totală a Principatelor Române de către puterea 


! C.M. ConoB5oB. Hcropua Poccunu. Knura X. Mockaa, 1963, p.412; 
Ouepku  6nemneponumuueckoii  ucmopuu  MonOa6ckoeo  KHADcecmea. 
Kumun&B, 1987, p.261. 
? Ion Neculce. Op. cit., p.279, 293. 
? Ion Eremia. Țările Române în politica balcanică a Rusiei, p. 55. 

imperială de la Petersburg. Revenind, însă, la Congresul de la 
Nemirov, este de menţionat că, atunci când eşecul lui a devenit 
iminent, ruşii au revendicat, fără succes desigur, Crimeia şi 
Dunărea!. Revendicările Rusiei urmăreau deja atunci scoaterea din 
competiție pentru Principatele Române a „aliatului” austriac, care nu 
a întârziat să ocupe partea de vest a Moldvei, între Carpaţi şi Siret, 
înainte ca armatele ruse să pătrundă în principat, fiind îndreptate mai 
întâi spre cucerirea cetăţii Hotinului, râvnită şi ea de austrieci. 

După cucerirea, la 19 august 1739, a acestei cetăți, armatele 
feldmareşalului Munnich s-au îndreptat direct către capitala 
Moldovei, unde au ajuns pe trei septembrie 1739. Intrarea lui 
Munnich în laşi a fost devansată de trupele de cătane (voluntari 
moldoveni în armata rusă), conduse de Constantin Cantemir, nepotul 
de frate a lui Dimitrie Cantemir, în gradul de polcovnic, însoțit şi de 
fratele său Dimitrie, în gradul de maior- ambii beneficiind totodată 
de titlul de cneji ai Imperiului Rusiei. Se urmărea, se pare, crearea 
impresiei că țara ar fi fost eliberată de moldoveni, şi nu cucerită de 
armata rusă. Aşa credeau, sau sperau, şi acei ce l-au întâmpinat pe C. 
Cantemir: „mitropolitul şi cu caimacamii ( lăsaţi în ţară de Grigore 
Ghica, care în fața puhoiului militar rusesc, s-a refugiat la Galaţi, mai 
aproape de turci - n. mea) şi cu alți boieri care să mai tâmplase, şi 
călugări, şi neguţitori”, care „i-au închinat cheile ţării şi steagul 
slujitorilor”. Altminteri vorbind, cei ce i-au făcut o asemenea 
întâlnire vedeau în Constantin Cantemir un eventual domn 
pământean, din dinastia Cantemireştilor, pusă la cale încă de Petru I, 
ceea ce ar fi însemnat şi anularea insuportabilului regim fanariot. 
Probabil că în postura de domn al Moldovei, învestit deja prin 
autoritatea rusească, se vedea pe sine şi însuşi protagonistul”. Numai 
că nu i-a fost dat să fie aşa. 

Abia intrat în laşi, Munnich nu a pregetat să le declare 
boierilor aflaţi sau convocați acolo, că “acest ţinut a ieşit de acum de 
sub stăpânirea turcească prin puterea armelor împărătesei sale şi că în 


! Ion Neculce. Op. cit., p. 375-376; Paul Cernovodeanu. Politica orientală 
engleză între 1733-1739. În: „ Studii şi materiale de istorie medie”. Vol. 
XX, 2002, p. 217-219. 
? Ibid., p. 390. 
? Paul Cernovodeanu. Op. cit., p. 221. 

nic un caz nu se va încheia pacea fără a avea stăpânire pe acest 
ţinut”. Adică Moldova nici nu mai era considerată principat, ci un 
simplu ținut cucerit de la turci şi devenit stăpânire rusească în baza 
dreptului de cucerire. Despre ce restaurare a instituției domniei, mai 
ales pământene, mai putea fi vorba? Ca urmare, în țară a fost 
instituit un adevărat regim de ocupaţie”. Deja din numele său, 
feldmareşalul a numit doi caimacami dintre cei ce fusese lăsaţi în 
țară de Grigore Ghica ( marele logofăt Sandu Sturza şi marele vornic 
Iordache Cantacuzino), fără a se şti a cui autoritate domnească ei 
urmau să suplinească. lar în a cincea zi a lui septembrie, Munnich a 
înscenat o adevărată farsă, convocând boierii şi înaltul cler al țării şi 
obligându-i să semneze „ponturile”, elaborate, desigur, în cartierul 
general al feldmareşalului. Deja primul dintre ele oblige “să fie 
moldovenii credincioşi cu toată inima împărățâi Rusii”. Boierilor 
fugari ( deci erau şi de aceştia), li si poruncea să se întoarcă în țară 
până la anul, în caz contrar fiind ameninţaţi cu perderea moşiilor. 
Țara era obligată să asigure întreținerea a unei armate de 20 de mii 
de oameni, iar 3000 de salahori moldoveni urmau să fie mobilizați în 
permanenţă la reparația şi construcția de fortificaţii ş.a. La toate se 
mai adăugau 90 de pungi de bani cu titlul de poclon, precum şi alte 
100 de pungi destinate să-i asigure întreţinerea înaltului demnitar 
military rus’. Culmea, însă, a fost revendicare a 20 de mii de ducați”, 
pentru nu se ştie care faptă. Era natural, ca cei convocați să nu se 
îmbulzească la semnarea acestor ponturi, asfel că autorul lor le-au 
“dzisu că, de n-or primi, a da foc târgului. Şi i-au făcut cu de-a sila 
de-au iscălitu””. Pacea de la Belgad (18 septembrie 1739), însă, îi 
oblige nu doar pe austrieci să părăsească pământurile româneşti 
cucerite de ei, inclusiv cele cinci ținuturi moldoveneşti dintre Carpaţi 
şi Siret, ci şi pe ruşi. Munnich, însă, şi-a tărăgănat retragerea până ce 


! Cronica Ghiculeştilor. Istoria Moldovei între anii 1695-1754. Ediţie 
îngrijită de N. Camariano şi A. Camatiano-Cioran. Bucureşti, 1965, p. 449; 
Domnii Ţării Moldovei, p. 241. 
? Ion Neculce. Op. cit., p. 390-391. 
? Ibid., p.391. 
* Moldova în contextul relațiilor politice internaționale. 1387-1858.Tratate. 
Alcătuitor Ion Eremia. Chşinău, 1992, p.241. 
” Ion Neculce. Op. cit., p.391. 

nu a reuşit să stoarcă tote cele ce-şi adjudecase prin ponturile sale. 
Iaşul a fost părăsit abia la 24 octombrie. lar înainte de a ordona 
părăsirea Hotinului, feldmareşalul „trimis-au de au robitu toţ oamenii 
den ţinutul Hotinului şi dipe marginea Cernăuţului. Şi i-au trecut cu 
copii,cu femei, la Mosc. Şi împărţe pre oameni ca pre dobitoaci. Unii 
le lua copii, alții bărbaţii, alții muierile. Şi-i vinde unii la alții ... mai 
rău decât tătarii”!. Ce sentimente putea lăsa în inimile băştimaşilor 
un atare comportament al celor ce reprezentau pravoslavnica Rusie, 
care îşi atribuise rolul mesianic de salvatoare şi apărătoare a 
popoarelor de aceeaşi credinţă? 

Că comportamentul brutal, jafurile şi evidentele intenții 
anexioniste de care au dat dovadă autoritățile politice şi militare ale 
Rusiei în ambele războaie ale acesteia cu turcii din prima jumătate a 
secolului al XVIII-lea s-au înrădăcinat profund în memoria colectivă 
din principate, în mod special din Moldova, o demonstrează 
următorul război, de data aceasta doar ruso-turc, din 1768-1774, 
care este totodată şi o mărturie a hotărârii Rusiei, deja sub 
conducerea împărătesei Ecaterina a Il-a, de a-şi atinge cu orice preţ 
scopurile expansioniste iniţiate în 1711 de Petru I. Faptul că Curtea 
de la Viena, fără a abandona competiţia expansionistă cu Curtea de la 
Petersburg, nu s-a angajat în acest război, i-a permis celei din urmă 
să-şi includă în obiectivele sale nu doar întreaga Ţară a Moldovei, 
adică şi cele cinci ţinuturi dintre Carpaţi şi Siret, pretinse de 
austrieci, ci şi Ţara Românească. Primul fapt care nu poate să nu 
atragă atenția în contextul noului război, este manifestul Ecaterinei a 
Il-a, din 19 ianuarie 1769, adresat „popoarelor slave de credință 
ortodoxă aflătoare în supuşenia turcească”, care se pretează ca o 
adevărată chemare la un război sfânt al slavilor sub flamura 
ortodoxiei, dar sub conducerea, desigur, a Rusiei”. Omiterea 
poporului Principatelor Romăne“s-ar explica fie prin faptul că 


! Ibid., p. 395. 
Poccua u ocBoGomurenbHaa 6opbőa MONmMaBcKOro Hapoga IIPOTUB 
ocmanHcKkoro ura (1769-1812). Kumun&B: Ilruunna, 1984, p.10-11. 
? Editorii culegerii de mai sus şi-au dat seama de posibilitatea interpretării 
cazului dat în defavoarea pretinsului rol al Rusiei de eliberatoare a 
popoarelor creştine, şi în adnotarea documentului în cauză au scris cum că 

suverana Rusiei îl considera deja ca şi supus al său, sau că el nici nu 
era luat în considerare, căci, din subtextul manifestului s-ar desprinde 
ideia unui eventual imperiu slav, Ecaterina a Il-a inoculându-le 
adresanţilor săi, cum că strămoşii lor ar fi plecat încolo din Rusia, 
“întemeind diverse tarate, umplând lumea cu zângănitul armelor lor”, 
fapt pentru care ei şi s-ar fi numit slavi'. Şi dacă aşa ceva s-ar fi 
întâmplat in realitate, popoarele slave, ajunse în grija împărătesei, nu 
ar fi putut să ajungă în noile lor patrii, decăt prin teritoriile unde s-au 
format şi-şi continuau existenţa cele două Principate Române, astfel 
că acestea din urmă puteau cu uşurinţă să fie considerate ca ocupând 
un vechi teritoriu slav, aşa cum ulterior s-a speculat şi mai continuă 
încă să se speculeze în istoriografia de orientare rusofilă, asupra 
căreia nu intențonez săinsist, ca nefiind demnă de o atare etenţie. 

Omit, în continuare, şi cazurile de adresare ale reprezentanţilor 
boierimii şi clerului moldovean către înalții demnitari militari ruşi şi 
chiar către Ecaterina a II-a, în faţa căreia s-a prezentat, după câteva 
luni de drum greu de iarnă prin întinsurile nemărginite ale Rusiei o 
adevărată delegaţie moldovenească. Terminologia acestor adresări 
coincide întru totul cu acea din căteva documente oficiale ruseşti, 
asupra cărora voi insista în continuare, şi care oferă destul temei 
pentru concluzia că toate textele attribute boierilor şi clerului au fost 
ticluite, ca şi în 1739, în cartierul general al comandamentului rus 
sau sub dictatul slujitorilor acestuia. 

Că boierii moldoveni nu erau încântați de perspective 
întroducerii armatelor ruse în țara lor şi nici nu se grăbeau să I se 
alăture, se desprinde usor din porunca dată de feldmareşalul P.A. 
Rumeanţev generalului A.A. Prozorovski, cu ocazia numirii acestuia 
în funcţia de comandant al armatei ruse din Moldova, pe 6 octombrie 
1769. Acestauia se cerea să-i iscodească pe boierii moldoveni, dacă 
„hu ar vrea ei singuri, îndemnându-i şi pe ceilalți pământeni 
(3emui4H) de acolo, să se ridice împreună cu noi împotriva turcului”. 
Se spera chiar că boierii moldoveni ar fi putut să-i influiențeze în 
acelaşi sens şi pe tătari. Rumeanţev îsi întemeia speranța în cei „bine 


manifestul ar fi fost adresat popoarelor din sud-estul Europei, ceea ce ar 
subînțelege şi populaţia principatelor (Ibid., p10). 
! Ibid., p.12. 

dispuşi către noi moldoveni (MonaaBneB)”!. Astfel, în timp ce 
suverana de la Petersburg, în manifestul său menționat, prezenta 
războiul început ca fiind unul de apărare pentru Rusia şi dus în 
numele creştinătăţii ortodoxe”, comandantul suprem al armatelor ruse 
se străduia să-i capteze de partea sa şi pe moldoveni pentru a-i 
imprima războiului şi calitatea de unul de eliberare a Moldovei prin 
participarea la el şi a băştinaşilor. După cum urmează din 
documentul citat, aceştia nu prea erau dispuşi să satisfacă aşteptările 
feldmareşalului. Mai ales că şi aum, ca şi în 1739, trupele ruseşti se 
comportau în aşa mod, încât băştinaşii nu puteau să le conceapă 
altfel, decăt ele meritau, astfel că, pe 30 octombrie, Rumeanţev se 
adresa deja noului comandat al forțelor ruseşti din Moldova, 
generalului H.F. Ştofeln”, recomandându-i să ţină cont că autorităţile 
ruse erau interesate nu doar de apărarea moldovenilor, ci şi „de a-i 
menține pentru totdeauna uniți puterii (mepxaBa) măriei sale 
împărăteşti”. Peste doar o zi, feldmareşalul, într-un maifest adresat 
deja din numele său“, nu întârzia să considere Moldova ca fiind unită 
la derjava rusă, exprimându-și convingerea că locuitorii ei“simt 
abundenta bucurie în inimile lor că au devenit concetăţeni ai statului 
rus, binevoitor şi de aceeaşi credință cu dănşii”. Moldovenilor li se 
garanta integritatea țării lor, dar numai ca stăpânire a Rusiei, iar 
eliberarea ei de sub „jugul mahomedan”, echivalentă deci cu 
înstăpânirea rusească, era prezentată ca fiind ireversibilă. 

La 16 decembrie 1769, a urmat un manifest al Ecaterinei a Il- 
a, de data aceasta adresat“prealuminaţilor mitropolit şi episcopi ai 
principatului nostru  moldovenesc”(subl. mea). “Tot poporul 
moldovenesc, de la mic la mare, şi toți în aceeaşi măsură, şi fiecare 
în parte”erau chemaţi să-şi îndeplinească cu râvnă datoriile față de 
noua putere rusească, astfel că ar putea să se bucure de milă, 
apărare şi protecție, doar pe măsura credinţei şi zelului lor, cum se 
cuvine “supuşilor noştri credincioşi”. Dar dacă suverana Rusiei mai 
folosea sintagma principat moldovenesc, apoi P.A. Rumeanţev, 


! Poccuau ocBoGorurensuaa Gopr6a, p.13-14. 
? Ibid., p.10-12. 
? Ilbid., p. 20. 
* Ibid., p. 20-21. 
` Ibid., p.33-34. 

vorbea doar de provincia moldovenească'. Între timp, în preajma 
săptămânii mari, la Petersburg a ajuns şi delegaţia boierilor şi 
clerului moldovenesc, aducând şi plângeri împotriva abuzurilor la 
care se dădeau înalții oficiali şi soldaţii ruşi din Moldova. 
Reacţionând la ele, împărăteasa dispunea însă, la 18 aprilie 1770, „să 
se respecte principatul ca adevărată şi dreaptă stăpânire a măriei 
sale împărăteşti (subl. mea)”şi să se manifeste milă faţă de dânsul’. 

Din demersul boierilor către Ecaterina a Il-a, atrage atenţia 
rugămintea lor ca, în perspectiva extinderii cuceririlor ruseşti până la 
Dunăre, toate locurile dintre acest fluviu şi Nistru, care „din vechime 
au fost moldoveneşti”, să nu fie desprinse într-o stăpânire separată a 
Rusiei, ci “îndărăt, către principatul moldovenesc să fie readus”. Era 
vorba despre aceeaşi problemă a  raialelor turceşti din sudul 
Moldovei, abordată de moldveni încă în 1656 şi reactualizată la fel în 
1711, în primul caz ea fiind ocolită de ţarul de atunci al Rusiei, iar în 
cel de-al doilea manifestându-se interesul vădit al lui Petru I de a 
sustrage teritoriile în cauză din hotarul Moldovei. Şi dacă delegaţia 
moldovenească venea în fața suveranei Rusiei cu rugămintea 
respectivă, înseamnă că exista un proiect real de a desprinde 
teritoriul raialelor în cauză şi organizarea lor într-o stăpânire 
deosebită a Rusiei, ceea ce i-ar fi oferit acesteea o poziţie 
gceostrategică excepţională pentru asigurarea nu doar a unui control 
efectiv asupra Principatelor Romăne, ci şi a intențiilor expansioniste 
în direcția Balcanilor. 

Atitudinea autorităților imperiale ale Rusiei față de eventualul 
statut al Principatelor Romăne dar şi al raialelor turceşti de pe 
teritoriul Moldovei s-a definit expres în cadrul negocierilor ruso- 
turce de la Focşani şi Bucureşti şi şi-a găsit reflectarea în tratatul 
final, semnat la Kuciuk-Kainardji pe 10/21 iulie 1774. La Bucureşti, 
negociatorul rus A.M. Obrescov, discuta două variante. Într-un caz, 
pretinzând ca cele două principate , Moldovenesc şi Voloh (sic ! ) cu 
cetățile Hotin, Ibrail (Brăila- n. mea) şi Giurgiu, să revină Rusiei, în 
virtutea dreptului de cucerire. În cel de-al doilea, vorbea deja de 
două provincii, revendicate pentru un termen de 30 ani, pe durata 


! Ibid., p. 35-36. 
? Ibid., p. 
? Ibid., p.42. 

cărora Rusia şi-ar fi acoperit cheltuieile de război, calculate la 30 de 
milioane de ruble!. Ambele variante fiind respinse, Rusia a trebuit să 
semneze tratatul final, fără ca să-şi realizeze careva obiective 
teritoriale pe contul Principatelor Române. Prin prisma subiectului 
anunţat în titlul prezentei comunicări, nu pot fi trecute cu vederea 
unele inovaţii terminologice din articlul XVI al tratatului, care se 
referă la Principaele Române cu specificări mai nuanțate în ceea ce 
priveşte Moldova. Astfel, Rusia „restituia Sublimei Porţi întreaga 
Basarabie (subl. mea ) cu Akerman, Chilia, Ismail şi cu târgurile şi 
satele şi tot ceea ce ţine de această provincie (subl. mea ), după cum 
îi restituie şi fortăreaţa Bender”. Pretinsa nou[ provincie era astfel 
concepută ca ceva deosebit de “cele două principate (subl. mea ) ale 
Valahiei şi Moldovei”, restitute şi ele la Porții”. Nu încape îndoială, că 
inovaţia se datora părții ruse, care astfel scotea raialele turceşti din 
câmpul pretențiilor moldovenilor, deosebindu-le ca un eventual 
obiectiv direct al Rusiei. Şi dacă toate împreună erau restituite Porții, 
se recunoştea prin aceasta că înainte de cucerirea rusească, atât 
pretinsa provincie, cât şi cele două principate, erau considerate ca 
stăpâniri turceşti, ajunse în stăpânirea Rusiei în urma cuceririi. Altfel 
spus, deşi nu li s-a ridicat deschis calitatea de principate, Moldova şi 
Tara Românească erau privite şi ele de facto ca fiind nişte provincii 
care îşi puteau schimba doar stăpânul, fie Imperiul Otoman, fie cel al 
Rusiei, în dependenţă de reuşita pe câmpul de luptă dintre acestea. 
Ceea ce, în 1711 Petru I îi atribuia drept calificativ politico-juridic 
doar Moldovei, acum, în esență, era extuns şi asupra Ţării Româneşti. 
Contradicția aparentă dintre calificativele provincie şi 
principat a fost definitive înlăturată în consecința războiului ruso- 
austro-ture din 1787-1791, încheiat cu tratatul de la laşi din 
29decembrie 1791, stil vechi. În articolul IV al acestuia calificativul 
de provincie este aplicat fără nici o abatere la fel Moldovei şi Ţării 
Româneşti”. Acestea două aşadar nici măcar formal nu mai erau 
private ca entităţi statale, ci ca nişte obiecte de dispută între Rusia 
Imperiul Otoman. Hotarul dintre aceste două puteri a fost stabilit pe 


"EU. [lpyxununa. Krouyk-Kaiinapoorcuiickuii mup 1774 200a. Mockea, 
1955, p. 202-203. 
? Relaţiile internaţionale ale României, p. 228. 
? Ibid., p. 241. 

Nistru, înfăptuindu-se de fapt o extindere a hotarului turcesc de la 
Dunăre până peste toată Ţara Romănească şi Moldova. De atunci 
înainte, Rusia nu se mai considera constrânsă de vreun impediment 
moral să-şi încerce din nou armele într-un teritoriu creştin şi 
orthodox, care, prin propriile interese şi şiretlicuri diplomatice, au 
ajuns să fie considerat provincii ale Imperiului Otoman, numai bune 
ca țintă a noilor încercări de expansune. Unde mai pui, că acum 
Rusia, cu hotarul său pe Nistru, s-a pomenit în chiar coastele 
Moldovei cu o evident perspectivă de a-şi reîncerca poftele şi în 
direcția Ţării Româneşti. Era evident că următoarea acțiune 
războinică, care nu s-a lăsat mult aşteptată, va viza imediat teritoriul 
de dincoace de Nistru, ceea ce s-a şi întâmplat în primul război ruso- 
turc din secolul al XIX-lea (1806-1812), în cadrul căruia Rusia 
urmărea să se recompenseze, şi va reuşi parțial, pentru nereuşitele 
eforturilor sale, depuse cu atâta încordare şi tenacitate în cele patru 
războaie cu turcii din secolul al XVIII-lea, războaie care au cauzat 
atâtea pustiiri Principatelor Române şi au adus suferințe de nedescris 
locuitorilor lor. 

ZBOR FRÂNT ÎN EPOCA LUMINILOR . 
STUDIU DE CAZ: ŢARA MOLDOVEI LA 1812 


Andrei EȘANU, Valentina EȘANU, 
Institutul de Istorie, Stat şi Drept al AŞM 


În plan european sec, XVIII — încep. sec. XIX se caracterizează 
sub aspect cultural ca una de trecere de la baroc şi umanism târziu 
la preiluminism şi iluminism. Spaţiul istoric românesc, inclusiv Țara 
Moldovei, cultura şi civilizația românească se înscrie treptat în 
cursul sec. al XVIII-lea şi mai cu seamă la hotarul sec. XVIII-XIX 
ireversibil în „Europa cea mare”, alături de civilizația Europei 
occidentale, cu fireştile decalaje şi elemente particulare, de la un caz 
cultural la altul, într-o etapă nouă a evoluţiei istorice |. 

În ciuda marilor dificultăți legate de stăpânirea otomană, de 
domniile fanariote, de numeroasele războaie dintre marile puteri 
duse pe teritoriul Ţarii Moldovei, aceasta din urmă este atrasă treptat 
în procesul general european de modernizare mai ales în ultimele 
decenii ale sec. al XVIII-lea - primele decenii ale sec. al XIX-lea. Un 
rol deosebit de important în aceste transformări l-a avut cartea, care 
în Epoca iluminismului european s-a diversificat enorm ca tematică 
şi problematică, evoluând de la una preponderent religioasă la una cu 
conţinut laic, pragmatic şi cognitiv, precum şi învățământul prin care 
se afirmă un număr tot mai mare de oameni în ştiinţă, tehnică, 
literatură, artă, muzică ş.a. şi creşte enorm necesitatea asimilării pe 
cale largă a cunoştinţelor ştiinţifice şi tehnice în toate domeniile de 
activitate practică, în instituţiile de stat, în industrie, agricultură, 
comerţ, transporturi ş.a. 

După 1711-1714 în Moldova şi Țara Românească a fost 
instaurat regimul turco-fanariot care s-a menţinut până în 1821, când 
s-a revenit la domniile pământene. De cele mai multe ori domnii 
fanarioți erau oameni deosebit de instruiți în universități şi academii 
şi nu rare ori, aflându-se în scaunele domneşti ale principatelor 
aceştia veneau cu inițiative şi idei reformatoare iluministe, pentru 
care au fost definiți drept „despoţi luminaţi”, iar epoca lor - 


! Răzvan Theodorescu, Cultură şi civilizaţie europeană, Bucureşti, 2006, p. 
160. 

„iluminism fanariot”,  evidenţiindu-se mai ales dinastiile 
Mavrocordat, Ghica, Moruzi, Ipsilanti şi Callimachi (de obârşie 
moldoveană), care au domnit în mai multe rânduri. Mulți dintre eu au 
manifestat o deosebită grijă față de învățământ, instituind academii şi 
scoli orăşeneşti pe care mereu le-au reformat, au continuat să susțină 
în plan cultural şi spiritual mai multe centre şi instituții religioase şi 
culturale din Balcani şi Orientul ortodox, au fondat tipografii, 
biblioteci, au inițiat şi au susținut masiv traduceri din literatura 
occidentală, au adus profesori de înaltă cultură care au activat la 
academiile domneşti din Iaşi şi Bucureşti şi în familiile lor, au fost 
receptivi la tot ce era nou în materie de cultură, ştiinţă şi presă 
occidentală. Exemplul lor a fost urmat de mulți oameni de cultură 
din partea locului, între care boieri, clerici şi reprezentanți ale 
păturilor mijlocii. În aceiaşi perioadă creşte numărul cărților tipărite 
şi a tinerilor care îşi continuau studiile în centrele universitare 
occidentale, atât din rândurile grecilor stabiliți în principate, cât şi 
cele ale băştinaşilor. Atât profesorii veniți să activeze în Moldova, 
cât şi tinerii întorşi de la studii sau din călătorii în occident şi Rusia, 
cunoscând mai multe limbi străine, aduceau cu sine tratate ştiinţifice 
şi manuale elaborate la nivelul realizărilor ştiinţifice cele mai 
înaintate care au dus la difuzarea tot mai largă a cunoştinţelor laice 
despre lume şi univers. Acestea din urmă au pus în Moldova 
începuturile diversificării ideilor, învăţământului modern care atinge 
treptat la răscrucea sec. XVIII-XIX forme superioare care duc la 
despărțirea filosofiei de teologie, a reprezentărilor ştiinţifice de cele 
religioase despre om , societate, istorie, univers ş.a. 

Mai cu seamă din a doua jumătate a sec. al XVIII-lea începe 
procesul de înlocuire în legislație, în actul justiţiei a vechilor pravile 
bizantine prin noi codificări moderne (codul Ipsilanti, Callimachi şi 
Caragea, urmat de codul lui Andronachi Donici). În paralel are loc 
procesul de cristalizare a istoriografiei, literaturii şi poeziei moderne 
care au avut la bază modele occidentale. Un rol deosebit în 
prefacerile moderne, în activitatea politică, de la finele aceleiaşi 
perioade, începe să-l joace presa care devine o sursă informativă tot 
mai largă nu numai pentru Occident, dar şi pentru Estul şi Sud-Estul 
Europei. Dacă în primele decenii ale veacului fanariot în viaţa 
culturală s-a impus tot mai mult limba greacă, apoi în perioada 
următoare îşi recapătă terenul limba română în care se efectuează 
traduceri masive de literatură didactică, opere literare, tratate 

ştiinţifice ş.a. Ca şi în sec. XV-XVII un rol de seamă în viaţa 
culturală continuă să-l joace structurile ecleziastice mai ales prin 
activitatea unor mari reprezentanţi ale acestora. 

În sec. al XVIII şi începutul celui următor are loc o înviorare 
în procesul de evoluţie a culturii române, de renaştere naţională a 
culturii moldave, de permanentizare a legăturilor cu alte popoare în 
plan cultural. În această perioadă deşi au loc importante evenimente 
şi schimbări de ordin politic, economic şi cultural în sistemul de 
învățământ al Moldovei continuau să se manifeste aceleaşi forme 
tradiționale de instruire şi educaţie din epocile precedente. Astfel, 
continuau să existe şcoli bisericeşti şi orăşeneşti, învăţământul 
particular, se practica ca şi mai înainte plecarea la studii în 
străinătate. Totodată apar şi unele forme noi de instruire şi educaţie. 
Partial se modifică învăţământul bisericesc, care rămâne ca şi până 
acum principala formă de învățământ în limba maternă. 
Concomitent, apar şcoli particulare (fenomen neîntâlnit mai înainte), 
se practică mai pe larg învățământul particular, iar călătoriile la 
studii în străinătate devin mai frecvente. O mai mare răspândire 
capătă ştiinţa de carte între femei. Dezvoltarea şcolii şi a 
învățământului din Moldova, în această perioadă, este determinată de 
noile necesități ale societății care cereau modernizarea 
învățământului, mai multe cunoştinţe practice legate de activitatea 
cotidiană a unor pături tot mai largi ale societății. 

În ultimele decenii ale sec. al XVIII se constată o 
participare mai activă a păturilor de mijloc ale boierimii şi stărilor 
sociale dregătoreşti la viața social-politică şi culturală a ţării. Apar o 
serie de militanți băştinaşi pe tărâmul cultural, cu un nivel înalt de 
instruire, între care mitropoliţii Iacob Putneanul, Iacob Stamati şi 
Veniamin Costache, episcopul Amfilohie Hotiniul, arhimandritul 
Vartolomeu Mazereanu etc., care militau pentru renaşterea vechilor 
tradiții şi afirmarea culturii naţionale moderne. 

Mai ales din a II jum. a sec. al XVIII schimbări importante 
au loc în învăţământ, în Academia Domnească din laşi, în special, 
care a activat din 1714 până în 1821. 

În a doua jumătate a sec. XVIII au avut loc schimbări 
importante datorate sprijinului acordat Academia din laşi de domnul 
Moldovei Grigore al III-lea Ghica (1764-1767; 1774-1777). În cele 
două domnii ale sale el a adoptat o serie de măsuri importante menite 
să ridice în continuare nivelul academic, ştiinţific şi prestigiul 

Academiei în general. Conform documentelor adoptate de domnie a 
fost creată o nouă epitropie a şcolii, în componența căreia trebuiau să 
intre nu numai boieri şi clerici, cum fusese până atunci, dar şi 
negustori. În 1765-1766 are loc o nouă reorientare a şcolii domneşti 
spre lărgirea învățământului laic, care a pus începuturile celei de-a 
doua etape în istoria Academiei. Pe lângă materiile studiate până 
atunci în cele 4 şcoli se introduc asemenea noi obiecte de studiu ca 
aritmetica, geometria, algebra, trigonometria şi fizica. Toate aceste 
discipline erau numite împreună „epistimuri”, adică obiecte 
ştiinţifice, discipline care se predau de profesori invitaţi din 
universităţile occidentale după metodele şi principiile didacticii 
moderne, de unde şcoala primeşte în 1766 noua sa denumire de 
„Academie a învățăturilor şi  epistimurilor”. De rând cu 
„epistimurile” în programul de studii ale Academiei se include drept 
obiect obligatoriu o nouă disciplină de învățământ cu învățătorul 
respectiv - muzica bisericească. În aceiaşi perioadă pentru prima dată 
a fost instituit în cadrul statelor şcolii postul de bibliotecar, se 
precizează numărul bursierilor (în număr de 20), se alocă mijloace 
băneşti pentru procurarea manualelor, cărților şi altor rechizite 
şcolare, cât şi pentru asigurarea cu lemne pentru iarnă. Biblioteca 
Academiei continuă să fie completată cu un număr considerabil de 
cărți între care şi unele cu caracter ştiinţific, precum şi manuale ieşite 
din tiparniţele locale ale lui Mihail Strilbiţchi şi Toader Şcoleru. Tot 
în aceşti ani, în apropierea Mitropoliei, a fost construit un nou local 
pentru Academie. 

Conform dispoziţiei aceluiaşi domn Grigore al III-lea Ghica 
a fost reglementată selecţionarea cadrelor pedagogice. „Dascălul cel 
dintâi” era ales de domn şi de către mitropolit „cu ispitiri după cum 
se cade”; acesta la rândul său îşi alegea pe ceilalți învăţători ai 
Academiei. Se stabilesc salarii noi pentru corpul didactic care variau 
de la 1200 de lei („„dascălului cel mare”, profesor de limbă greacă 
veche, care conducea şcoala), până la 120 de lei pentru dascălul de 
limbă română, în dependență de importanţa care se dădea acelui sau 
altui obiect de studiu. A fost de asemenea confirmat principiul de 
stimulare materială a elevilor cu bună reuşită la învățătură, acestora 
după absolvire a Academiei li se asigura în primul rând cele mai 
bune posturi în structurile de stat. 

Un moment important în istoria şcolii şi gândirii pedagogice 
moldoveneşti îl constituie anaforaua (demers) din anii 1792-1795, 

alcătuită de mitropolitul Moldovei lacob al II-lea Stamati împreună 
cu un grup de boieri la porunca domnului țării. Autorii propuneau 
reorganizarea Academiei în aşa fel ca ea să fie într-adevăr o 
Academie de ştiinţe, recomandând principii noi de didactică: 
învățământul să se facă pe bază de intuiţie; la predare să se ţină cont 
de particularitățile psihologice ale şcolarului, învățământul să fie 
activ şi să se facă de la simplu la compus; despre necesitatea predării 
matematicii, mai ales a geometriei care era absolut necesară, 
deoarece în țară nu erau ingineri care să delimiteze hotarele diferitor 
moşii. Se condamna învățământul mecanic, recomandându-se în 
schimb unul conştient. De asemenea, se recomanda studierea 
dreptului (în limba latină), a limbii latine, care este utilă şi „pentru 
corectarea şi înfrumusețarea limbii române”, indiciu direct, că autorii 
demersului îşi dădeau seama de caracterul romanic a limbii române. 

În ultima decadă a sec. al XVIII Academia din laşi 
desfăşoară o largă activitate instructiv-educativă şi ştiinţifică. Se 
scriu şi se traduc manuale şi îndrumare, mai ales privind ştiinţele 
exacte, inclusiv hotărnicia şi topografia. Biblioteca se completează 
cu un şir de cărţi traduse din franceză în română, cum ar fi unele 
opere ale lui Voltaire, Montesquieu ş.a. Elevii aveau la dispoziţia lor 
„Geografia generală”, alcătuită de Amfilohie Hotiniul (1795) după 
lucrarea francezului Claude Buffier, precum şi manualul său de 
aritmetică, cursul tradus de Gheorghe Asachi al matematicianului 
francez Bezout ş.a. Are loc şi tranziţia bibliotecii şcolare de la cartea 
de teologie şi de cult la opere de „erudiţie” şi de la cărțile de cultură 
veche greco-bizantină la cele de cultură modernă. Eforturile pentru 
ridicarea nivelului ei organizațional şi ştiinţific a continuat şi în 
primele decenii ale sec. al XIX. 

Sub influenţa exercitată de ideile avansate pentru acele 
timpuri a fost alcătuit şi hrisovul domnului Alexandru Moruzi (1802- 
1806; 1806-1807) prin care se aduc o serie de îmbunătăţiri de ordin 
organizațional şi material. Se sublinia în special că Academia din 
laşi trebuie să fie „o şcoală a filologiei şi ştiinţelor”, în care se 
păstrează aceiaşi termen de învăţământ de 6 ani. Numărul burselor 
elevilor săraci se măreşte până la 40. Se aplică controlul lunar al 
lucrului, iar la sfârşitul jumătăţii de an se organiza un examen. Celor 
mai buni elevi li se acorda premii. Se acordă sprijin în completarea 
regulată cu cărți a bibliotecii, cât şi cu materiale didactice la 
matematică. Bugetul anual al şcolii se majorează până la 1800 lei. 

Principele Alexandru Moruzi a dispus deschiderea de noi cursuri 
moderne şi în acest scop a invitat mai mulți învăţaţi greci şi deseori 
asista la prelegerile şi experimentele efectuate de profesorii 
Academiei. 

În 1812 se introduc cursuri modernizate de gramatică, 
aritmetica, elementele de geografie, istorie, morală religioasă şi 
dreptul. 

Majoritatea profesorilor din Academie erau greci, de regulă 
autori de manuale. Totuşi în şcolile de limbă slavonă şi românească 
erau deseori moldoveni, cum ar fi Evloghie dascăl, precum şi fiul său 
Gheorghe Evloghie, ambii profesori de slavonie şi limbă română, 
Ştefan dascăl. Greaca nouă şi cea veche, precum şi ştiinţele naturii, 
fizica modernă, matematica erau predate de obicei de greci: 
ieromonahul Natanail Calonari de la Chios, Nichifor Theotokis 
(1738-1802), autorul manualelor în limba greacă „Aritmetică cu 
teoria logaritmilor” (1758) şi „Elemente de fizică” (în două volume 
Leipzig, 1766-1767), dedicat lui „loan Grigore Alexandru voevod al 
Moldo-Vlahiei; Iosif Moesiodax (c.1725-c.1800), profesor la laşi 
între anii 1765-1780, elaborează tratatul didactic „Despre educaţia 
copiilor” (Veneţia, 1779), cel de filozofie „Apologia” (Viena 1780), 
precum şi manuale de geografie, fizică şi astronomie. În calitate de 
profesori de limba latină adesea întâlnim polonezi, unguri etc. În 
timpul războiului ruso-turc din 1806-1812 Academia nu şi-a întrerupt 
activitatea, fiind completată cu noi cadre didactice între care Nicolae 
Chiriac Cercel (Zerzoulis), traducător al unor părți din opera lui 
Newton, al manualelor „Începuturile geometriei” lui Chistian Wolf, 
care cuprinde aritmetica, geometria şi trigonometria, completându-l 
cu note explicative proprii şi „Fizica experimentală” de Piter van 
Mushenbroek”; Dimitrie Daniel Philippide (c.1750-1820), grec de 
origine din Tessalia, cu studii la universităţile occidentale, 
cunoscător al limbilor română, franceză, italiană şi germană, profesor 
la Academia domnească de limbă greacă, matematică, fizică şi 
chimie predate în baza manualelor aduse din apus. Autor al 


! Olga Cicanci, Introducere, în Dimitrie Daniel Philippide, Istoria 
României, Bucureşti, 2004, p. 14. 
? Istoria învățământului şi a gândirii pedagogice în Moldova, Chişinău, 
1991, p. 145-146. 

lucrărilor: „Geografia modernă ” (Viena, 1790); „Istoria României” 
(Lipsca, 1816), traducător al manualelor „Fizica” lui Brisson în 
patru volume (1797); „Logica? lui Condillac (Viena, 1801); 
„Aritmetica” şi „Geometria” lui Mauduit (1802), „Astronomia” lui 
Lalande (Viena, 1803) ş.a. Se admite că ar fi tradus şi „Chimia” al lui 
Fourcroy şi „Filosofia naturii” lui Brisson. Atât scrierile originale, 
cât şi traducerile sale în limba greacă, au fost folosite în activitatea 
didactică la Academia domnească şi ca profesor particular în 
Moldova!. Stabilit în Basarabia după 1812, se stinge din viață la 
1820, înmormântat în biserica Catedrală din Bălţi, Dimitrie Gobdela 
(Govdelas) (1780-1831), grec de origine din Tessalia, a studia şi a 
susţinut doctoratul la Universitatea din Pesta. Fiind numit director al 
Academiei din laşi (1803), unde până în 1806 a predat aici 
aritmetica, algebra, geometria, cosmologia şi cronologia cu istoricul 
cutremurelor, iar în 1816-1821 predă pe lângă ştiinţele matematice, 
mecanica, hidraulica, optica, astronomia, fizica experimentală ş.a. În 
paralel cu Gheorghe Asachi Gobdela conduce o clasă de ingineri 
hotarnici. În acest scop elaborează şi manuale compilative de 
„Algebră” (1806); „Elemente de aritmetică” (1818); „Ştiinţele 
naturii” (Viena, 1816) ş.a. 7%; Gheorghe Asachi (1788-1869), 
originar din localitatea Herţa, are meritul deschiderii primului curs de 
ingineri hotarnici în limba română la Academia domnească. El a 
desfăşurat o vastă activitate cărturărească şi didactică la laşi mai ales 
după 1821. 

Printre profesorii Academiei se aflau şi oameni de o cultură 
enciclopedică cu studiile făcute în importante centre universitare ale 
continentului: la Constantinopol, Roma, Veneţia, Pesta, Bologna, 
Padova, Liov, Viena, Jena, Leipzig şi în alte centre universitare. 

Dintre studenţii Academiei au ieşit o serie de personalități 
culturale importante, între care cronicarii loan Canta şi Enache 
Kogălniceanu, cunoscutul pravilist Andronache Donici, mitropolitul 
Veniamin Costache, poetul Costache Conachi. Foştii elevii 
Academiei au adus o contribuție mare la dezvoltarea culturii 


! Olga Cicanci, Introducere, în Dimitrie Daniel Philippide, Istoria 
României, Bucureşti, 2004, p. 7-43. 
? Istoria învățământului şi a gândirii pedagogice în Moldova, Chişinău, 
1991, p. 146-147. 

româneşti prin traduceri din literatura modernă. Astfel, Vasile 
Vârnav a tradus logica lui E.B.Condillac, vestit filosof iluminist 
francez; „Istoria lui Carol XII regele Suediei” de Voltaire etc. Alecu 
Beldiman a tradus „Orest” de Voltaire etc. Unul dintre discipolii 
Academiei, Scarlat Callimachi, a ajuns chiar domn al Moldovei 
(1812-1819), manifestând în această calitate o adâncă înţelegere 
pentru şcoală. El a aprobat deschiderea cursului de ingineri la 
Academie şi l-a numit pe Gheorghe Asachi profesor. 

Academia a contribuit la răspândirea culturii europene în 
țară, a pregătit teren pentru dezvoltarea învățământului superior în 
limba maternă, revenindu-i un rol important în dezvoltarea 
învățământului public din Moldova, cât şi a culturii româneşti în 
general". 

Măsuri fundamentale în vederea creării reţelei de şcoli, care 
să cuprindă întregul teritoriu al principatului au fost întreprinse în 
anii 60 ai sec. XVIII. În 1766 domnul țării Grigore Ghica a ordonat 
înfiinţarea în afară de Academia ieşeană şi cele trei şcoli episcopale a 
unui număr de 23 şcoli în oraşele din ţinuturi, inclusiv la Chişinău. 
Conform dispoziţiilor cuprinse în hrisovul respectiv predarea în 
aceste şcoli urma să se facă în limba română cu excepția şcolilor din 
Galaţi şi Botoşani, unde din cauza că locuia un număr mare de greci, 
alături de şcolile moldoveneşti, funcționau şi şcoli greceşti. Acelaşi 
domn a reorganizat şi epitropia şcolilor, căreia îi erau subordonate, 
pe lângă celor din laşi şi toate şcolile orăşeneşti din ţinuturi. În 
componența epitropilor intrau şi negustori, ceea ce ne vorbeşte nu 
numai despre creşterea influenței negustorimii în ţară, dar şi de 
componența socială a elevilor din şcolile orăşeneşti. 

Şcolile din centrele de ţinut erau instituții de învăţământ 
primar. Printre dascălii lor erau şi mulți absolvenți ai Academiei 
domneşti din laşi. Şcolile erau întreţinute de stat şi aveau denumirea 
de şcoli domneşti. Controlul muncii pedagogice şi educative (desigur 
în spirit medieval) din şcoală era înfăptuit de ierarhii bisericeşti. 
Învăţământul se făcea pe bază de cărţi religioase. Învăţătorii şcolilor 


! S. Bârsănescu, Academie domnească din Iaşi (1714-1824), Bucureşti, 
1962; A. Camariano-Cioran, Les académies princicres de Bucarest et de 
Jassy et leur professeurs, Tessalonyki, 1974. 

locale foloseau de asemenea abecedarul editat la tipografia 
Mitropoliei în 1755. 

După încheierea în 1774 a păcii de la Kuciuk-Kainargi în 
țară se observă o oarecare înviorare economică şi culturală. Odată cu 
aceasta se îmbunătăţeşte starea de lucruri a şcolilor. Domnul ţării 
Grigore Alexandru Ghica emite un nou hrisov la 15 noiembrie 1775 
„despre şcoli”, în care erau prevăzute măsuri importante, menite să 
îmbunătățească activitatea şcolilor din principat. În anii 90 ai sec. 
XVIII au fost emise un şir de hrisoave, prin care se urmărea acelaşi 
scop — îmbunătăţirea stării şi activităţii şcolilor din capitală şi din 
provincie. 

Următorii paşi în direcția evoluării şcolilor în oraşele 
Moldovei au fost făcuţi la începutul sec. XIX. Astfel la 24 mai 1803 
domnul ţării Alexandru Moruzi a emis un hrisov special despre 
starea şcolilor existente şi instituirea celor noi în ţinuturile Moldovei, 
cât şi despre ordinea necesară care urma să fie înfăptuită acolo. Acest 
document prevedea fondarea suplimentară a patru şcoli de limbă 
elină şi română în oraşele Focşani, Galaţi, Bârlad şi Chişinău. În 
hrisov se sublinia că şcoala din Galaţi să funcționeze pe lângă 
mănăstirea Mavromol, iar activitatea şcolilor de pe lângă episcopiile 
din Roman şi Huşi să fie reluată cu aceleaşi obiecte de predare ca şi 
în alte şcoli. În fiecare şcoală puteau fi angajaţi ca dascăli atât 
localnici, cât şi străini, iar finanţarea şcolilor trebuia să fie făcută din 
sumele adunate de la slujitorii bisericilor. De vărsarea acestor bani să 
nu fie scutiți nici unul dintre preoţi sau diaconi, se spune mai departe 
în document. Pe lângă aceste venituri, pentru întreținerea şcolilor 
urmau să fie alocaţi câte 18 lei din visteria domnească. Pentru 
întreţinerea şcolilor trebuia să lucreze 45 de ţărani scutelnici. În 
şcolile orăşeneşti aveau să fie instituite epitropii constituite din boieri 
şi negustori. Dacă sumele acordate pentru retribuirea lucrului 
dascălilor aveau să fie insuficiente, atunci boierii şi negustorii care 
aveau copii la şcoală urmau să plătească sumele ce nu ajungeau 
pentru lefuri. 3500 de lei din veniturile şcolilor erau acordate ca 
ajutor pentru 40 de elevi săraci. Mitropolitul şi epitropul erau obligaţi 
să înfăptuiască anual un control scrupulos al şcolilor, să vegheze ca 
învățătorii să-şi îndeplinească la nivelul cerut funcțiile şi să-l 
informeze pe domn despre cei ce lucrează rău spre a fi înlocuiți cu 
alții mai demni. De două ori pe an urmau să fie supuşi unui control şi 
elevii bursieri. Hrisovul arată că lecţiile se ţineau zilnic în afară de 

duminică şi de sărbători. Fiecare şcoală trebuia să aibă biblioteca sa. 
Bibliotecarul purta răspunderea personală pentru fiecare carte 
dispărută. 

E de notat că exista o legătură între şcolile din ţinuturi, 
episcopii şi Academia domnească. Administraţia acesteia din urmă 
purta răspundere pentru toate şcolile din ţară. 

Domnul nu s-a limitat doar la hrisovul din 24 mai 1803. A 
urmat o serie de hrisoave cu privire la şcolile din fiecare oraş în 
parte. Astfel, la 28 mai 1803 a fost emis hrisovul privind şcoala 
domnească din Chişinău, iar la 29 mai emise încă două documente 
despre şcolile din Galaţi şi Bârlad. Conform hrisovului din 28 mai 
1803 a fost instituită o epitropie a şcolii domneşti din Chişinău în 
componenţa căreia au intrat 4 persoane — doi boieri şi doi negustori. 
Hrisovul prevedea ca activitatea şcolii să fie dirijată de epitropi „şi 
nu de serdarii de Orhei”, precum se făcea mai înainte. S-a ordonat de 
asemenea ca să fie numit un dascăl de limbă română „iscusit 
gramatic şi psalt”, adică să cunoască bine gramatica, să fie un 
caligraf iscusit şi un bun cântăreți. 

Deschiderea acestor şcoli se afla în raport direct cu începutul 
activităţii culturalizatoare a mitropolitului Moldovei Veniamin 
Costache din îndemnul şi la inițiativa căruia cu 3-4 ani înainte de 
începutul războiului din 1806-1812 domnul ţării Alexandru Moruzi a 
emis amintitele hrisoave despre întemeierea şcolilor în diferite oraşe, 
asigurarea lor materială, selectarea învăţătorilor şi trimiterea 
tineretului capabil la învățătură în străinătate. Concomitent cu şcolile 
„greceşti” se deschid şi şcoli „moldoveneşti”, pentru care către acest 
timp a fost pregătită o anumită bază. De acum în 1795 iluministul 
moldovean Amfilohie Hotiniul publicase în limba română manuale 
de aritmetică, geografie şi teologie. Ele au căpătat răspândire şi în 
şcolile de prin ţinuturi. În afară de aceasta, în apropierea Chişinăului, 
la Dubăsari, funcţiona pe la sfârşitul sec. XVIII tipografia lui Mihail 
Strilbiţchi, în care se tipăreau cărți în limbile română, rusă şi slavonă. 


"A. Y. Emay, Ikoni Kuwuneea eo smopoii nonosune XYIII- nauane 
XIX e., B „HsBecrua Akanemuu Hayk MCCP”. Cepua OGmecrBennele 
Hayku, Kumun&B, 1978, Ne 2, c.87-93. 

Numărul elevilor din aceste şcoli era doar de 10-20 de persoane. Ei 
erau în temei fii de boieri, negustori şi clerici. 

Şcoli urbane au jucat un rol pozitiv în dezvoltarea 
învățământului şi a răspândirii ştiinţei de carte printre populaţia din 
principat. 

Este atestată documentar existența unor şcoli pe lângă 
bisericile din mai multe oraşe, inclusiv din Chişinău. Izvoarele 
confirmă existenţa unor şcoli şi la sate. Se ştie astfel despre şcolile de 
pe lângă parohiile din satele Botoşana şi Bălăceana din ţinutul 
Sucevei (1766); Ruginoasa din ţinutul Iaşi, Teţcani şi Durleşti din 
ținutul Orhei (1800) etc. În majoritatea şcolilor săteşti copiii învățau 
să citească, să scrie precum şi să rostească rugăciuni; învățător era 
însuşi preotul sau dascălul parohiei. Învățătura se făcea pe baza 
cărților religioase. 

O însemnătate mai mare aveau şcolile mănăstireşti. În aceste 
şcoli se preda în limbile română şi slavonă. Aici se pregăteau tălmaci 
de acte din slavonă în română, slujitori ai bisericii, copişti de 
literatură religioasă ş.a. Absolvenţii lor au tradus numeroase cărți 
religioase şi mai multe documente oficiale în limba română. A 
continuat să activeze şcoala de pe lângă mănăstirea Căpriana, iar din 
1811 funcționează cea de pe lângă mănăstirea Curchi (ţin. Orhei), 
care şi-a câştigat faima destul de repede. Dat fiind caracterul 
conservativ al învăţământului religios, în şcolile mănăstireşti în sec. 
XVIII — încep. sec. XIX n-au avut loc schimbări importante în 
conținutul şi metodele de învățământ. 

Ca şi în trecut, un loc de seamă printre şcolile mănăstireşti îl 
ocupa şcoala duhovnicească de la Putna, fondată în 1774 de către 
Iacob Putneanul şi Vartolemei Mazereanu după modelul Academiei 
fondate de Petru Movilă la Kiev, care avea misiunea de a pregăti 
preoţi şi dascăli pentru şcolile din ţară. La şcoala de la Putna, la fel 
ca şi în alte şcoli, erau primiţi copii de vârsta diferită, începând cu 5 
ani, termenul de studii era 7 ani. 

Şcoala de la Putna era de fapt prima încercare de instituție 
specială pentru pregătirea clerului. Dar această şcoală nu putea 
satisface cerințele conducătorilor bisericii, care tindeau să creeze şi o 
instituție de învățământ special teologică. O asemenea instituţie a şi 
fost deschisă în 1803 la Socola în urma hrisovului semnat de domnul 
țării Alexandru Moruzi la 1 septembrie 1803. Un rol important în 
întreținerea acestui seminar teologic l-a jucat mitropolitul Veniamin 

Costache. Hrisovul hotăra ca la Socola „să se aşeze o şcoală cu 
dascăli moldoveneşti ... pricopsiţi în limba românească ca să fie 
pentru învățătura feciorilor de preoți învățându-se desăvârşit 
dogmele legii”, adică ale religiei creştin ortodoxe. 

Hrisovul emis în septembrie 1804 atestă de acum că şcoala 
de la Socola în acest an funcţiona. Acelaşi hrisov şi o serie de acte 
emise ulterior, arată că, veniturile şcolii mereu sporesc. La finanțarea 
ei alături de mănăstire participa şi visteria statului cu o sumă de 2500 
de lei anual. În continuare în document sunt indicate privilegiile 
acordate suplimentar acestei şcoli. Chiar din punct de vedere al 
pregătirii teologice şcoala de la Socola era superioară celei de la 
Putna. Veniamin Costache a mai completat învățământul teologic cu 
discipline laice: gramatica românească şi cea latină, istoria 
universală, logica, filosofia, aritmetica etc. Şcoala a fost un veritabil 
seminar teologic. Elevii erau admişi numai după absolvirea unei şcoli 
elementare. Seminarul din Socola a fost prima instituţie de 
învățământ mediu special cu predarea în limba română şi a jucat un 
rol remarcabil în pregătirea cadrelor nu numai preoțeşti, dar şi 
didactice. 

În condiţiile reformelor social-economice şi politice de la 
mijlocul sec. XVIII, când problema cadrelor din aparatul de stat şi 
ierarhia bisericească devenise foarte acută, continuă să funcționeze 
şi şcolile episcopale. Reorganizarea lor a fost începută în 1747 prin 
hrisovul domnului Grigore Ghica, care prevedea deschiderea unor 
şcoli pe lângă cele trei epitropii din ţară: Roman, Rădăuţi şi Huşi. 
Aceste şcoli sunt numite însă în izvoare „domneşti”, la fel ca şi 
Academia din laşi, şcolile din Galaţi şi Botoşani. Ele arau 
subordonate atât domniei cât şi bisericii, care înfăptuia 
supravegherea activităţii instructiv-educative şi purta grija bazei 
materiale a acestor şcoli. Hrisovul din 1747 prevedea în mod direct 
obligaţia episcopilor de a efectua de două ori pe an un control 
multilateral al şcolilor episcopale. Hrisovul domnului loan 
Mavrocordat din 20 iunie 1785 a scos şcolile episcopale de sub tutela 
epitropiei şcolilor, lăsând îngrijirea lor pe seama episcopiilor 
respective. 

Şcolile bisericeşti cu tot caracterul lor conservativ au jucat 
un anumit rol în răspândirea ştiinţei de carte în româneşte, au 
contribuit la păstrarea şi dezvoltarea limbii materne. Rolul lor în 
istoria culturii este incontestabil. 

În sec. XVIII — încep. sec. XIX în Moldova continuă 
practica de instruire în familie. Totodată în această perioadă apar, 
mai ales spre sfârşitul sec. XVIII, şcoli particulare. Învăţătorii 
particulari erau invitați în Moldova de cele mai multe ori de către 
domnii țării. 

În anii '70, dar mai ales în deceniile următoare instruire în 
familie se extinde. Afară de greci activează acum şi institutori 
francezi, germani etc. Ei predau nu numai limba respectivă, dar şi 
filosofia, matematica, fizica etc. Mai mulți dintre ei absolvise 
universitățile europene. Bunăoară, în familia lui Grigore Ghica a fost 
învățător şi totodată secretar personal al voievodului un francez 
învăţat Jean Louis Carra. El a scris o interesantă descriere a 
Moldovei şi a Valahiei, dar care a avut ca izvor de inspiraţie 
„Descrierea Moldovei” de Dimitrie Cantemir. În familia principelui 
Alexandru Moruzi şi a vistiernicului lordache Balş a predat copiilor 
ştiinţele moderne învățatul grec Dimitrie Daniel Philippide!. În 1794 
în familiile boierilor din Iaşi predau limba franceză Ledoux şi Cado 
de Lille, participanţi la revoluţia franceză. Ei au venit în ţară din 
Rusia, unde de asemenea fuseseră profesori particulari. Învățătorii 
francezi Jean Batiste Trecouret (1796) şi Martinont (1798) au predat 
matematica copiilor domnului moldovean Alexandru Callimachi. 

Unul din ultimii domni fanarioți, Scarlat Callimachi (1806- 
1807; 1812-1813) a angajat un şir de învăţători străini, cu precădere 
francezi, pentru instruirea şi educarea copiilor săi. Feciorul său 
Alexandru a învăţat la francezul Doret care i-a predat gramatica, 
istoria, geografia. Lui i se plăteau 150 ducați olandezi pe an, avea 
gratuit gazda, hrana şi deservirea medicală. Germanul L. Scherdtberg 
îl învață pe Alexandru limba germană, iar vestitul profesor al 
Academiei din laşi D. Gobdela îi preda limba greacă. 

Învăţătorii particulari erau angajaţi şi în familiile boiereşti. 
Drept exemplu putem lua familia spătarului Gavriil Conachi, cei 
patru copii ai căruia în perioada anilor 1790-1799 au avut 15 
profesori, care le-au predat diferite obiecte şi limbile greacă, 
franceză, germană şi latină. Printre eu erau Daniil Diaconul, 


! Olga Cicanci, Introducere, în Dimitrie Daniel Philippide, Istoria 
României, Bucureşti, 2004, p. 14,18. 

Gheorghe Grecul, Willi Neamţul, francezul Ledoux, Antoni 
Meriage, polonezul Wengerski etc. Exemplu elocvent că instruire în 
familie era organizată deja după metoda de obiecte. 

În această perioadă în bibliotecile boierilor apar cărţi de 
preţ, chiar şi enciclopedii, copii-manuscrise ale cronicilor 
moldoveneşti etc. Dascălii particulari au contribuit la creşterea 
nivelului de instruire a elitei boiereşti locale. 

În strânsă legătură cu instruirea în familie se află în această 
perioadă şi şcolile particulare despre care însă avem date foarte 
scunde. De exemplu, postelnicul Manolache Drăghici, judecător şi 
ispravnic de Dorohoi, autorul unei interesante istorii a Moldovei în 
două volume şi-a făcut studiile într-o şcoală particulară. Dintr-un 
material documentar de la hotarul sec. XVIII — XIX reiese că şcoli 
particulare există nu numai la laşi, dar şi în multe oraşe, ba chiar şi în 
unele sate din Moldova. Bunăoară, în 1803 Şerban, fratele 
mitropolitului Veniamin, a întemeiat o şcoală particulară în satul 
Fălciu. Dascălii acestor şcoli desigur nu aveau acelaşi grad de 
pregătire profesională. Ei predau în diferite limbi, în dependență de 
nivelul instruirii şi dorința părinților — boieri mari şi mici, negustori — 
în română, franceză şi germană. După unele calcule circa 2/3 din 
dregători, slujbaşi din ţară la sf. sec. XVIII au învăţat la vremea lor 
la profesori şi la şcoli particulare şi doar 1/3 învățase la şcoli 
„domneşti”, „greceşti” şi „româneşti”. În scrisoarea sa din 13 aprilie 
1783 călugărul sârb Dositei Obradovici, om cult, fost dascăl în casele 
boierilor moldoveni, scria că aceştia aveau grijă de educaţia şi 
instruirea copiilor lor şi că toți tinerii din această tagmă din laşi 
cunosc în afară de limba lor maternă şi cea greacă, franceză, iar unii 
chiar latina şi italiana. 

Ca şi odinioară, în sec. XVIII, femeile nu aveau acces la 
studii în şcoli. De aceea fiicele de boieri, învățau carte în familie. 
Abia în 1812 soții Jermon sosiți din Franţa au deschis la Iaşi un 
pension particular de fete în care se predau limbile franceză, italiană, 
greacă, cântul, pianul, dansul, croitoria şi broderia. Era deci o şcoală 
care pregătea fete de boieri pentru viața mondenă şi menaj. 

Mulţi tineri moldoveni, după ce îşi făceau studiile în familie 
sau la diferite şcoli din țară, plecau să studieze în diferite instituţii de 
învăţământ din Polonia, şi mai ales în Europa Occidentală. 

Bunăoară, loan Teodor Callimachi, fiul lui Teodor 
Callimachi, vornicul de la Câmpulung, şi-a continuat studiile la Liov, 

unde a învăţat poloneza şi limba latină. Mai târziu, aflându-se la 
Constantinopol, el a însuşit şi limba italiană. Cunoscând aceste limbi, 
el a fost numit în postul de mare dragoman, unul dintre cele mai 
influente posturi la Poarta Otomană. În anii 1758-1761 el a fost 
domn al Moldovei, despre care o cronică moldovenească scrie 
„acestu domnu au fost din părinţii fecioru lui Teodoru Calmăşul, 
carele au fostu din mazilii cei de giosu; patria lui au fostu în ţinutul 
Orheiului ... Pre aceasta l-au avutu fecioru mai mare, l-au trămisu în 
area leşească la Şcoala Liovului şi acolo au învăţatu carte, şi limba 
latinească şi leşască, şi săvârşindu învăţătura au venitu în patria sa 
Moldova”. 

Gavriil Callimachi, fiul lui loan Teodor Callimachi, şi-a 
făcut şi el studiile la Constantinopol. El a fost numit ulterior 
mitropolit al Salonicului, iar apoi a devenit şi mitropolit al Moldovei. 

Scarlat Sturza, tatăl nobilului basarabean Alexandru Sturza, 
după ce a absolvit Academia domnească din laşi, a continuat studiile 
la Universitatea din Leipzig. Tot acolo au fost trimişi să-şi facă 
studiile, sub supravegherea monahului sârb Obradovici, Alexandru, 
nepotul episcopului de Roman, Leon Gheuca şi diaconul Gherasim’. 

Vasile şi Teodor Balş, fiii unui boier moldovean, şi-au făcut 
studiile la Viena. Tot într-acolo şi-a trimis în acelaşi scop feciorii 
Ioniță şi Costache şi spătarul Gavriil Conachi, la fel aflaţi sun 
îngrijirea dascălului Daniil. Tinerii au trecut apoi din Viena la Jena, 
unde-şi continuau studiile. Revenind în patrie, ei aduc cu sine multe 
cărți ştiinţifice şi artistice moderne. 

Matei Milu (Milo), este trimis să facă şcoală militară la 
Petersburg de tatăl său Enăcache Milu, staroste de Cernăuţi. 

Gheorghe Asachi (1788-1869) a studiat în fragedă tinereţe la 
Liov, Viena şi Roma astronomie, arheologie, epigrafie, poetică şi 
pictură. 

Mitropolitul Moldovei Veniamin Costache odată cu 
organizarea Seminarului de la Socola (1803), preocupat de problema 
cadrelor cu studii superioare pentru ţară, a trimis la instituțiile de 
învățământ din străinătate mai mulți tineri. 

Majoritatea tinerilor care şi-au făcut studiile în străinătate 
erau reprezentanți ai marii boierimi. Învățătura în aceste instituţii le- 


! T. Codrescu, Uricariul, Partea I, laşi, 1871, p. 123-141. 

a oferit tinerilor moldoveni posibilitatea să ia cunoştinţă de cultura 
avansată a țărilor din Europa Occidentală. Toate aceste persoane s-au 
întors în patrie posedând un sistem de cunoştinţe mai largi şi de un 
nivel mai înalt, fiind egali cu intelectualii europeni ai vremii. 
Datorită lor în Moldova s-a răspândit literatura modernă, au pătruns 
ideile iluministe. Unii dintre ei, e clar, puţini la număr, şi-au însuşit 
chiar idei revoluţionare. Aceşti tineri au avut o influență mare asupra 
dezvoltării vieţii sociale, a culturii moldoveneşti. Ei participând la 
modernizarea şcolii, aparatului de stat. Posedând limbi străine, ei au 
contribuit şi la traducerea şi răspândirea în Moldova a multor opere 
literare, filosofice, ştiinţifice, la prosperarea artelor, teatrului, 
aducând un aport însemnat la modernizarea întregii societăţi 
moldoveneşti şi mai ales a culturii. 

Treptat, către începuturile epocii moderne, cartea devine un 
factor definitoriu al evoluției civilizaţiei umane a popoarelor sub 
aspect nu numai spiritual-cultural, dar şi cognitiv, ştiinţific şi tehnic. 
În Moldova ca şi în celelalte țări româneşti la această răspântie de 
secole de asemenea creşte incomparabil rolul şi necesitatea cărții. 

Unul dintre cei mai mari promotori ai tiparului moldovenesc a 
fost mitropolitul Iacob Putneanul (1750-1760). În perioada arhieriei 
sale a fost reactivată tiparnița mitropolitană, fiind tipărite o serie de 
cărți religioase şi pentru învăţătura preoților („Penticostarul” (1753); 
„Antologhion” (1755); „Psaltire” (1757) ş.a.), prin care s-a asigurat 
biruinţa definitivă a limbii române în biserică. De mare utilitate a fost 
pregătirea şi editarea de acelaşi ierarh a unui „Bucvari sau începere 
de învățătură celor ce vor să învețe carte cu slove sloveneşti...”, 
primul manual tipărit în limba română din Moldova, retipărit cu 
modificări la Dubăsari, 1792, 1794 şi la Movilău,1800! de Mihail 
Strilbițchi. În prefața căruia ca şi în alte tipărituri ale sale, aduce 
laude învăţăturii de carte, sfătuind cu insistență părinţii să-şi dea 
copiii la şcoală. 

O vastă activitate cărturărească a desfăşurat în Moldova 
Mihail Strilbiţki (1730 - 1807), originar din Mirgorod, stabilit la 
laşi pe la mijlocul secolului, locuind aici aproape 50 ani, dintre care 
40 i-a dedicat tiparului şi tipăririi cărților. În această perioadă a 
desfăşurat o vastă activitate de traducător, editor, tipograf şi gravor la 


! Ibidem, p. 147, 222, 226. 

tipografia Mitropoliei din laşi. Prima sa gravură datează din 1756, iar 
prima carte, un „Ceaslov” - din 1772. Între 1778 — 1794 arendează 
tipografia Mitropoliei, iar în 1785 fondează tipografia “politicească” 
(civilă), editând numeroase cărţi bisericeşti şi laice, inclusiv manuale 
şi altă literatură didactică. Prezența masivă a armatei ruse în 
Moldova în timpul războiul ruso-otoman din 1786-1791, contactele 
diferitor reprezentanți ai populației  băştinaşe cu mediile politico- 
culturale ruseşti, l-au stimulat pe vestitul tipograf să editeze 
îndrumare de conversație bilingve „De ale casei voarbe ruseşti şi 
moldoveneşti...”, „În scurtă adunare a numelor... ”, laşi, 1789. Către 
finele războiul, fiind interceptat de turci că avea misiune de spionaj 
în favoarea armatei ruse! a fost nevoit să se refugieze cu tipografia 
din capitala Moldovei peste Nistru, dintru început la Dubăsari 
(1792), apoi o reamplasează la Movilău (1796), unde şi-a reluat 
pentru câțiva ani activitatea, editând în temei cărți pentru populația 
Țării Moldovei şi pentru moldovenii de dincolo de Nistru. Dintre 
edițiile sale mai importante fac parte „Catavasierul” (1778); 
“Psaltirea prorocului şi împăratului David” (1782), “Calendarul pe 
112 ani...” şi „Curioznica şi în scurt arătare celor ce iubesc a cerca 
vrednice învățături din fiziognomie” a autorului elveţian I. Lafeter 
(1785); “Poezii noo” de I. Cantacuzino — prima culegere tipărită de 
versuri (Dubăsari, 1796), traduce în limba română „Alexandria” 
(Movilău, 1796) ş.a. Mihail Strilbiţchi a fost un înzestrat meşter 
tipograf şi gravor, despre talentul său ne vorbeşte mulțimea de 
ilustraţii de carte, gravurile şi vinietele, precum şi frontispiciile la 
edițiile sale. După anul 1800 Mihail Strilbiţki dăruieşte teascul său 
tipografic, toate instrumentele de tipografie mănăstirii Neamţ. În 
total Mihail Strilbiţki a editat aproximativ 32 de cărți, dintre care 14 
cu conţinut laic. Caracterizând în ansamblu opera tipografică a lui 
Mihail Strilbițki, trebuie de arătat că ea se deosebeşte de cea a 
predecesorului său Duca Sotiriovici, printr-o tematică mai vastă, 
imprimând tiparului moldovenesc un caracter preponderent laic. 


! Eşanu A. O faţetă necunoscută a activității în Moldova a lui Mihail 
Strelbițki, în „Revista de istorie a Moldovei”, Chişinău, 1997, nr 1-2, 
pag.81-86. 

În totalitate în sec. XVIII — încep. sec. XIX de sub teascurile 
tiparniţelor moldoveneşti au ieşit un număr redus de cărți, drept 
urmare în uz continua să se afle mai toate cărțile tipărite la laşi şi în 
alte centre tipografice în sec. XVII. De exemplu, în a doua jumătate a 
sec. al XVIII-lea, un exemplar al Psaltirii în versuri a lui Dosoftei 
(Uniev, 1673) aparţinea lui Teodor preot protopop de Soroca!. Pe de 
altă parte, a continuat să crească importul de carte tipărită din Țara 
Românească (tiparniţele din Bucureşti, Râmnic, Buzău, Mănăstirea 
Căldăruşani ş.a.), Transilvania (tipografiile din Blaj, Braşov, Buda, 
Sibiu ş.a.) şi alte ţări din estul (Moscova, Sankt-Petersburg, 
Mănăstirea Vâgov) şi vestul Europei (Veneţia, Viena). De exemplu, 
un număr mare de cărți ruseşti a adus în Moldova Vartolomei 
Mazereanu în urma vizitei sale la Moscova şi Petersburg (1769- 
1770). lar în biblioteca boierului loan Canta, pe la 1777 se aflau 
„Chiclopediile (probabil este vorba de unele enciclopedii greceşti sau 
franceze, care circulau pe atunci în Moldova -— n.n.), „Esopul” ori 
„Gramatica latinească” a copiilor, un „Armenopol ot Andrei Pavli 
(probabil este vorba de celebrul cod de legi al lui Armenopulos — 
n.n.) care s-au dat la boieriu”?. Alături de cărţile tipărite la Iaşi 
acestea ajung atât în bibliotecile unor mănăstiri, ierarhi şi altor feţe 
bisericeşti, în cele ale Academiei şi şcolilor domneşti, precum şi în 
posesia unor domni ai țării, boieri, profesori, negustori ş.a. Ulterior, o 
parte din aceste cărți au ajuns în colecţiile unor mari biblioteci, 
arhive şi muzee din România, Republica Moldova şi alte ţări ale 
Europei şi permit istoricilor să-şi facă o reprezentate destul de clară 
despre circulaţia cărții româneşti şi străine în Moldova pe parcursul 
acestei perioade. Catastifele de cărți ale bibliotecilor din sec. al 
XVIII, cum ar fi cele ale mănăstirilor (Neamţ, Putna, Voroneţ, 
Dragomirna, Moldoviţa, Suceviţa, Căpriana ş.a.); ale unor domni şi 


! Nicolae Fuştei, Opera Mitropolitului Dosoftei în contextul culturii 
spirituale Sud-Est şi Est Europene (a doua jumătate a se. al XVIII-lea), 
Chişinău, 2008, p. 231. 
? loan Canta, Letopiseţul Ţării Moldovei de la a doua şi până la a patra 
domnie a lui Constantin Mavrocordatu (1741-1769). Studiu introductiv, 
notă asupra ediţiei de Andrei Eşanu şi Valentina Eşanu, Chişinău, 1999, p. 
9. 

cărturari (Mavrocordaţii!, Vartolomei  Mazereanu, Paisie 
Velicicovschi ş.a.) subliniază preponderența cărții manuscrise. O 
serie de biblioteci importante s-au format la hotarul sec. XVIII-XIX 
dintre care deosebit de importante ca valoare şi diversitate sunt cele 
ale boierilor luminaţi (I. Cantacuzino”, loan Balş”, Nicolae Rosetti- 
Roznovanu“ ş.a). 

Altă observaţie care se desprinde din totalitatea acestor 
informaţii este aceea că pe parcursul acestei perioade repertoriul de 
carte manuscrisă şi tipărită, care circula în spaţiul istoric ai Ţării 
Moldovei se diversifică cu mult. Tot mai frecvent în viața cultural- 
spirituală a ţării se impune cartea laică în limba română, fie scrieri 
originale sau traduceri. 

Ca şi mai înainte, în Țara Moldovei, continuă să fie copiate 
numeroase cărți bisericeşti (în slavonă sau română), letopiseţe şi 
cronografe, literatură de înțelepciune şi romane populare, literatură 
didactică, lexicoane, calendare, gromovnice, zodiace, se efectuează 
numeroase traduceri din limbile greacă, latină, franceză ş.a., totodată 
prin intermediul profesorilor sosiți în ţară, al tinerilor plecaţi la studii 
în străinătate, al unor negustori şi boieri, mai cu seama din a doua 
jumătate a sec. XVIII şi primele decenii ale secolului următor în 
Moldova se aduce şi se tălmăceşte tot mai multă literatură laică, 
inclusiv beletristică, şi ştiinţifică (filozofie, istorie, agronomie, 
medicină, matematică, drept, astronomie, geografie). Astfel, pe la 


! V. Mihordea, Biblioteca domnească a Mavrocordaţilor, în Analele 
Academie Române. Memoriile secţiei istorice, seria III, tom XII, memoriul 
16, Bucureşti 1940. 
? Andrei Eşanu, Valentina Eşanu, Letopisețul lui loan Canta şi locul său în 
istoria cronografiei moldoveneşti, în loan Canta. Letopiseţul Ţării Moldovei 
(1741-1769), Chişinău, 1999, p. 9 
* C.I. Karadja, Un bibliophile moldave au debui du dix-neuvieme siecle. Le 
grand ecuyer loan Balş, în „Bulletin de la Section Historique”, Bucarest, 
1947. 
* C. Papacostea, O bibliotecă din Moldova la începutul sec. al XIX-lea. 
Biblioteca de la Stânca, în Studii şi cercetări de bibliologie, V, 1963, p. 
215-220. N. Isar, Circulaţia valorilor occidentale în Principatele române, 
în epoca luminilor: de la istoriografie la filosofie, în Faţetele istoriei. 
Existenţe, identități, dinamici. Omagiul acad. Ștefan Ștefănescu. Vol îngrijit 
de T.Teoteoi, B. Murgescu, T, Soltan, Bucureşti, 2000, p. 548-551. 

începutul sec. al XIX-lea, loan Nemişescul traduce din germană 
„Descrierea Moldovei” de Dimitrie Cantemir. Tot mai mulţi boieri, 
negustori comandă pentru sine sau pentru odraslele lor copii ale unor 
scrieri istorice, ştiinţifice, dar şi cărți care ar putea fi citite în orele de 
răgaz spre delectarea sufletească. De exemplu, pe la 1790, negustorul 
din Chişinău Donie plăteşte dascălului Ştefan de la Putna pentru o 
copie al celebrului roman popular „Alexandria”. Astfel, cartea, fie 
jucând un rol important în lărgirea orizontului cultural şi de 
cunoaştere a lumii, a procesului istoric în general, contribuind pe 
această cale la procesul de modernizare a ţării prin acumularea de 
cunoştinţe practice înaintate, de experiență acumulată de-a lungul 
secolelor în ştiinţa şi cultura europeană. Pe această cale, cartea - ca 
fenomen cultural şi spiritual a accelerat procesul de înnoire şi 
împrospătare a orizontului de cunoaştere, a contribuit la răspândirea 
ideilor iluministe, a adus ţara către primele decenii ale sec. al XIX- 
lea în pragul unor transformări culturale şi naționale radicale. 

În ultimele decenii ale sec. XVIII - începutul sec. XIX, îşi fac 
apariția primele încercări de scrieri literare de tip modern. Dintre 
figurile mai importante în această privință se impun cele ale 
scriitorilor Matei Milu, loan Cantacuzino şi Nicolae Dimachi, cărora 
le aparţin interesante încercări literare în poezie şi dramaturgie. 

Matei Milu (Milo, c. 1750-1801), de viţă boierească, face 
studii în patrie şi la Petersburg acumulând o anumită cultură însuşind 
limbile franceză, greaca modernă şi rusă. Întorcându-se în Moldova 
în 1775 urcă înalte trepte dregătoreşti, ajungând până la vel spătar. 
Este receptiv la ideile unor mari gânditori francezi (Voltaire), la 
suflul înnoitor al reformelor de modernizare, dar şi respectând 
prescriptele moralei religioase. Ca poet a scris versuri lirice, 
apreciate drept lipsite de har, dar se admite că stihurile sale au servit 
drept model pentru poezia erotică al lui Costache Conachi. Mult mai 
valoroase sunt considerate satirele sale, nelipsite de umor şi un 
ascuţit simţ al ridicolului, în care surprinde la contemporanii său 
defecte morale, în deosebi înfumurarea, zgârcenia, ocupații şi 
distracții deşarte ş.a. Aceluiaşi poet aparține primul pamflet (la 
adresa paharnicului lordache Lazu) şi prima odă (dedicată lui 
Alexandru Moruzi, mare dragoman, ulterior domn al Moldovei, cu 
ocazia încheierii păcii de la laşi, 1792) în literatura română. Deşi 
poezia lui Matei Milu nu este lipsită de anumite carențe, totuşi lui îi 

90 


aparține meritul de a fi la începuturile poeziei moderne moldave. 
Scrierile sale au rămas în manuscris până la sfârşitul sec. al XIX-lea. 

Ioan Cantacuzino (1757-1828), se trage din vestita stirpe a 
Cantacuzinilor, părinţii săi fiind clucerul Răducanu Cantacuzino şi 
domnița Ecaterina, fiica domnului Moldovei loan Mavrocordat. 
Primeşte o educaţia aleasă, formându-se în mediul cultural al 
Principatelor române şi al Rusiei. Acumulând pe parcursul vieţii o 
bogată bibliotecă. Urmându-l pe tatăl său se implică de timpuriu în 
activitatea politică şi militară legate de evenimentele din timpul 
războaielor austro-ruso-otomane din a doua jumătate a sec. XVIII, 
militând pentru eliberarea şi unitatea ţărilor române. A ajuns la 
gradul de colonel şi mare cneaz al Rusiei. Drept recompensă pentru 
activitatea sa împărăteasa Ecaterina II îi dăruieşte o moşie pe malul 
drept al Bugului unde întemeiază localitatea Kantakuzinka, unde s-a 
stabilit în 1818 pentru restul vieții. 

Deşi se considera om politic de vocație, în clipele de răgaz se 
îndeletnicea cu literatura, compunând versuri. loan Cantacuzino este 
primul poet român care în timpul vieţii a publicat un volum de 
versuri „Poezii noo”, editată de Mihail Strilbiţki la Dubăsari (1796). 
Culegerea include o „Predislovie”, versuri proprii şi o serie de 
traduceri sau prelucrări din autori străini, pe care nu-i nominalizează 
de fiecare dată. Dintre aceştia din urmă face parte vestita fabulă a lui 
La Fontaine „Greierul şi Furnica”; poezia lui Fr.-]. de Bernis 
„Dimineaţa poeticească”; de pe un intermediar francez traduce 
canţoneta italianului Metastasio „Eleghie”, iar din Th. Gray „Locaşul 
morții” ş.a. Poezia lui loan Cantacuzino ca tematică este destul de 
variată şi este plasată la confluenţa dintre anacreontism cu 
clasicismul şi preromantismul. Dintre cele mai reuşite versificări este 
considerat epitalamul biblic „Cântarea Cântărilor” realizată după o 
versiune franceză, scriere apropiată ca formă de metrica şi limba 
poeziei populare. 

Prin intermediul limbii franceze a manifestat un interes 
deosebit faţă de cultura şi literatura occidentală, efectuând 
numeroase traduceri din autori francezi şi englezi prin 1794-1796, 
între care lucrarea lui Montesquieu „Arsachie şi Ismenia”; piesa lui 
J.-J. Rousseau „,Narchis sau Îndrăgitul dă însuş de sine”, de altfel 
prima operă dramatică franceză tradusă în limba română; J.-Pierre 
Claris de Florian „Numa Pompilius”; tratatul lui A. Pope „Cercarea 
asupra omului” (1807) de pe un intermediar francez ş.a. 

Prin „Poezii noo”? şi traducerile sale loan Cantacuzino 
îmbogăţeşte tradiţia literară autohtonă şi lărgeşte orizonturile 
cunoaşterii literaturii occidentale de către români. 

Poetul Neculai Dimachi (1777-1836), îşi trage obârşia din 
mari boieri greci cu înalte dregătorii în Țara Moldovei în veacul 
fanariot, la rândul său ajunge (1803) membru al Divanului. Poseda 
cunoştinţe inginereşti, fapt care ar arătă că a studiat un timp la 
Academia domnească din laşi. După revenirea domniilor pământene 
anii 20-30 participă activ la viaţa politică a Principatului Moldovei. 

În primul deceniu ale sec. al XIX-lea s-a manifestat ca autor 
de poezie lirică apropiată ca formă şi conţinut de cea a lui Costache 
Conachi şi Alecu Văcărescu din Ţara Românească. În linii mari 
poezia sa este un prinos adus amorului, caracterizează prin exces de 
sentimente ale îndrăgostitului fără de noroc care consună cu 
tânguirile din cântecele de lume şi reveriile preromanticilor. Din 
modesta sa creaţie literară mai cunoscute sunt „Corabia pe valuri” 
dedicată Anicăi Roset, „Vorbe a sufletului cu inima”, „Poronca 
amorului”, „Luxandra” ş.a. Mai izbutite sunt considerate creaţiile 
sale satirice în versuri dintre care „O adunare a trii cucoane” în care 
se ironizează cochetărie şi mania clevetelii. În general, versurile sale 
sunt mai fluide, mai temperate şi mai fireşti în exprimarea trăirilor 
sale. I se atribuie, de asemenea piesa în 5 acte în versuri „Sfatul 
familiei” considerată a fi una din primele comedii originale în 
literatura română, inspirată din mediul unui târg moldovenesc de pe 
acele timpuri. Creaţia sa literară a fost cunoscută şi apreciată de 
contemporanii săi. 

Prin scrierile acestor modeşti condeieri au fost puse 
începuturile unor transformări înnoitoare, moderne în evoluția 
literaturii autohtone, care a căpătat vigurozitate în deceniile 
următoare prin operele lui Alexandru Beldiman, Costache Conachi, 
Gheorghe Asachi, Constantin Stamati ş.a. 

În general, societatea românească, cea din Ţara Moldovei în 
special, a fost receptivă la noile idei şi valori preiluministe şi 
iluministe care s-au extins treptat pe tot continentul şi pe această cale 
Principatul a fost atras ireversibil în orbita culturii şi spiritualității 
europene moderne, devenind parte componentă a acestui proces. 

Astfel, în pofida stăpânirii străine, a numeroaselor războaie în 
urma evoluţiei istorice proprii prin amplificarea treptată a legăturilor 
politice, culturale şi ştiinţifice cu țările vecine, cu civilizația şi 

cultura occidentală şi cea din Estul Europei în epoca fanariotă are loc 
un adânc proces de receptare masivă a valorilor culturale şi 
ştiinţifice moderne care au dus treptat spre finele perioadei la 
schimbări deosebit de importante în viaţa culturală a Țării Moldovei. 
Dacă în Principatul Moldovei după revenirea domniilor pământene 
aceste procese culturale modernizatoare au căpătat o nouă amploare, 
apoi în Basarabia anexată la Imperiul țarist acestea au fost frânate. 
După 1812 în Principatul Moldovei s-au constituit treptat instituţii 
moderne de învățământ şi cultură, tipografi, biblioteci, presă 
periodică, reviste literare şi ştiinţifice, tot mai mulți tineri din 
Principat plecau la studii în universităţile occidentale, iar la 
întoarcere în patrie aceştea au pus pe o nouă temelie viața politică şi 
culturală care au dus în cele din urmă la deşteptarea conştiinţei de 
neam, la revoluţia din 1848 şi unirea celor două ţări române la 1859. 
În acelaşi timp în Basarabia sub stăpânirea ţaristă se aşterne treptat 
întunericul, limba română se scoate din structurile administrative, 
învățământ, biserică ş.a. Puţinii intelectuali care mai rămăseseră sau 
să se refugieze în Principatul Moldovei. Drept consecinţă către finele 
sec. al XIX-lea majoritatea absolută a populației româneşti din 
Basarabiei era analfabetă, lipsită de drepturi şi ruptă total de 
procesele culturale şi naţionale care aveau loc peste Prut şi în Europa 
în general. 

TRATATELE DE LA TILSIT ȘI ERFURT 
vs PACTUL RIBBENTROP-MOLOTOV 
(Paralele istorice basarabene: 1807-1808 şi 1939-1940) 


Vlad MISCHEVCA, 
Institutul de Istorie, Stat şi Drept al AŞM 


În cadrul marcării celor două sute de ani de la sfârşitul războiului 
ruso-turc din 1806-1812 (16(29) mai 2012), se trece cu vederea alte 
două evenimente, legate nemijlocit de această tristă aniversare. Este 
vorba despre negocierile şi tratatele încheiate la Tilsit şi Erfurt 
(1807, 1808), între Franţa şi Rusia. 

Nu uităm despre pactul Ribbentrop-Molotov, în urma cărui 
Uniunea Sovietică a primit carte blanche pentru a reanexa fostele 
provincii ale Imperiului Rus — Finlanda, statele baltice, Basarabia (a 
cărei metamorfoză este Republica Moldova), vestul Ucrainei şi 
Belarusiei. 

Dar, puţini îşi mai amintesc că măsuri similare au fost făcute şi 
în timpul celebrelor negocieri de la Tilsit, în 1807, care au încheiat 
un război între Imperiul Rusiei şi Franţa lui Napoleon. lar împărații 
Napoleon Bonaparte şi Alexandru I s-au înțeles ca Rusia să nu se 
amestece în afacerile europene ale lui Napoleon. Mai mult chiar, să 
adere la blocada continentală împotriva Angliei (şi, eventual, pe 
viitor, să organizeze o campanie comună împotriva Marii Britanii în 
India). Napoleon căzuse de acord ca Rusia să-şi extindă graniţele de 
nord şi de sud pe contul Finlandei, Principatelor Române şi altor 
teritorii pe care va fi capabilă să le cucerească prin forța armelor. 

O analogie între războaiele duse de Alexandru I contra 
otomanilor şi Suediei şi expansiunea sovietică din 1939-1940 poate 
fi identificată în mod clar. Şi în primul caz şi în al doilea, motivul 
principal pentru acţiunile oficiale ale ruşilor (sovieticilor), a fost de a 
contracara un „eventual” atac din partea Vestului, cât mai departe de 
frontiera existentă. Şi în primul şi în al doilea caz, pretextul pentru 
război a fost unul extrem de îndoielnic. Şi în primul şi în al doilea 
caz, războaiele au fost influienţate de consecinţele acordurilor secrete 
semnate de Rusia (URSS), cu „stăpânul” Europei continentale. 
Numai că, în 1939 acesta a fost Hitler, iar la începutul secolului al 
XIX-lea — era Napoleon. Iar în rezultatul anexărilor din 1809-1812 
ruşii acaparase la Nord Finlanda şi la Sud Basarabia, pe care le-au 

stăpânit până la 1917 — încercând să le ocupe din nou la 1939 
(parțial, în războiul „de iarnă”, Finlanda) şi la 1940 (fără lupte, 
România dintre Prut şi Nistru). 

Tratatul de la Tilsit şi acordul sovieto-german au dus la 
extinderea teritorială a Rusiei (URSS), iar principalele direcţii de 
expansiune au coincis (cu excepţia statelor baltice). Direcţiea 
finlandeză: Războiul ruso-suedez din 1808-1809, în rezultatul cărui a 
fost anexată Finlanda (aceasta corespunde cu Războiul sovieto- 
finlandez din 1939-1940 şi formarea RSS Carelo-Finnice). Direcția 
poloneză: anexarea regiunii Bialystok în 1807 şi districtului Tarnopol 
din Galicia, în 1809, ca o compensație pentru participarea Rusiei în 
războiul împotriva Austriei de partea lui Napoleon (alipirea Ucrainei 
de vest şi Belarusiei de vest, în 1939). Direcţia dunăreană: războiul 
ruso-turc din 1806-1812 şi anexarea Basarabiei (invazia Armatei 
Roşii în Basarabia şi Bucovina de Nord în vara anului 1940). 

Semnând pactul cu Germania hitleristă, Stalin, care cunoştea 
bine istoria războaielor napoleoniene, fără îndoială, ar putea fi apelat 
teoretic la precedentul Tilsitului. Cu toate acestea, el ar fi trebuit să- 
şi amintească şi de soarta ulterioară a Tratatului de la Tilsit. Rusia a 
folosit Pacea de la Tilsit, pentru a-şi întări capacitatea de apărare, 
promovând reforme militare importante, ținând cont de experienţa 
franceză. Stalin, de asemenea, a încercat să folosească răgazul paşnic 
pentru a întâmpina pe deplin pregătit inamicul. O altă întrebare este 
în ce măsura aceasta i-a reuşit? 

Ce sa întâmplat mai departe este, de asemenea, cunoscut. În timp 
ce Rusia se extindea pe contul Finlandei şi Moldovei, împingându-şi 
frontierele spre nord şi sud, Napoleon şi-a extins graniţele imperiului 
său până-n Portugalia. În timp ce Stalin şi-a anexat statele baltice, 
Basarabia, a luptat cu finlandezii, şi cotropeşte Ucraina de vest, 
Hitler a cucerit complet Europa continentală. lar apoi ambii, şi 
Napoleon şi Hitler, au atacat Rusia (URSS). În 1941, Finlanda şi 
România s-au revanşat contra URSS pentru a-şi recupera teritoriile 
pierdute. 

La Ulm, apoi la Austerlitz (2 decembrie 1805, astăzi Cehia) 
Napoleon obține strălucite victorii împotriva armatelor austriece şi 
ruseşti. Imperiul Habsburgic este forțat să încheie la 26 decembrie 
1805 o pace separată, la Pressburg (Bratislava), pierzând Veneţia şi 
Dalmația. Rămasă singură, Rusia a fost înfrântă la Eylau (8 februarie 

1807) şi Friedland (14 iunie 1807). Cea de-a treia coaliție 
antifranceză înceta să mai existe. 

Revenind la tratatele franco-ruse încheiate la Tilsit (ratificate de 
către Alexandru I şi Napoleon la 27 iunie/ 9 iulie 1807), vom 
remarca că în ambele tratate (Tratatul ruso-francez de pace şi 
prietenie şi Tratatul ruso-francez de alianță ofensivă şi defensivă 
(secret)) au fost introduse articole ce vizau raporturile ruso-turce şi 
soarta Principatelor Române. În primul tratat, problema care ne 
interesează a fost reflectată, direct sau indirect, în articolele 22-25. 
Conţinutul lor este următorul: 

„Articolul XXII. Toate ostilitățile pe uscat şi mare între armata 
Majestății sale împăratului întregii Rusii şi armata Majestății sale 
sultanului se vor suspenda imediat în urma primirii ştirii oficiale 
despre semnarea prezentului tratat. 

Înaltele părţi contractante vor trimite imediat prin curieri această 
ştire pentru a fi înmânată cât mai repede generalilor şi comandanților 
ambelor părți”. 

„Articolul XXIII. Trupele rossiene se vor retrage din principatele 
Valahia şi Moldova, dar provinciile menţionate nu vor fi ocupate de 
trupele turceşti până la schimbul instrumentelor de ratificare a 
viitorului tratat definitiv de pace între Rusia şi Poarta Otomană”. 

În articolul VIII al Tratatului secret ruso-fiancez de 
alianță ofensivă şi defensivă s-au fixat următoarele stipulaţii, ce 
vizau direct raporturile ruso-turce: „Dacă din cauza schimbărilor care 
au survenit la Constantinopol”! Poarta nu va accepta mediaţia Franţei 
sau după acceptarea ei, în termen de trei luni, convorbirile nu se vor 
solda cu un rezultat satisfăcător, atunci „Franţa va acţiona împreună 
cu Rusia împotriva Porții Otomane şi ambele părți contractante vor 
încheia un acord menit să elibereze de jugul şi suferințele turceşti 
toate provinciile Imperiului otoman din Europa cu excepţia 


Constantinopolului şi provinciei Rumelia”? 


! Se are în vedere complotul ienicerilor din luna mai 1807, detronarea 
sultanului Selim III şi urcarea lui Mustafa IV (29 mai 1807-28 iulie 1808). — 
Vezi: Munnep A.®. Mycmapa naua Paipakmap. MockBa-Jlenunrpan, 
1947, c.159-180. 

? Bueunaa nonumuka Poccuu XIX u nauana XX e. Cepua nepeaa. (BIIP), 
T. III, c. 645-646. 

În clauzele tratatelor  ruso-franceze referitoare la 
Problema Orientală nu s-a fixat concret împărţirea Imperiului 
otoman. Mai degrabă, dacă vom ţine cont de conţinutul altor articole, 
între Franţa şi Rusia au fost repartizate sferele de influență în 
Europa. Chiar şi articolul VIII al Tratatului secret de alianță 
conținea o formulare ambiguă în privinţa viitorului destin al 
posesiunilor otomane din Europa. Devenind mediator, Napoleon a 
urmărit să ia sub controlul său chestiunea soluționării litigiilor ruso- 
turce, fără ca să-şi anumite obligaţii fixate în documente diplomatice. 

Deşi în tratate nu s-a fixat deschis încorporarea Principatelor 
Române la Rusia imperială, în cercurile politice şi militare ruseşti 
tocmai în aşa mod era interpretat conţinutul lor. În afară de 
aceste două tratate, care însumau în total 46 de articole, dintre 
care 16 erau adiționale şi secrete; şi acordul ruso-francez privind 
„transmiterea” Franţei a regiunii Cotor şi Insulelor lonice' — 
în arhivele ruseşti nu s-au găsit nici un fel de alte documente, care s- 
ar fi semnat la Tilsit. Dar, chiar la puţin timp după săvârşirea acestui 
eveniment, în Europa a început să circule aşa-zisul „Tratat secret de 
la Tilsit” care presupunea, printre altele, acapararea de către Rusia a 
posesiunilor europene ale Porții Otomane.” 

În scrisorile din 29 iulie şi 5 august 1807, consulul austriac de la 
Bucureşti, Brenner, comunica ministrului afacerilor externe, Stadion, 
că generalul Miloradovici susținea că prin înţelegerea ruso-franceză 
Basarabia, Moldova, Tara Românească vor fi cedate Rusiei, iar 
Dunărea va fi hotar între Imperiul rus şi cel otoman.” 

Însă, speranţele țarului rus în acordul mutual al lui Napoleon de 
la Tilsit (1807), referitor la anexarea Moldovei şi Ţării Româneşti, 
nefiind fixat pe hârtie, nu se bazau pe un suport juridico-diplomatic. 
Vom aminti că, la Tilsit Napoleon i-a declarat-o chiar, destul de 


' Ibidem, p. 646-649. 

? Ibidem, p. 762-763; Bennigsen L. L. Memoires du generale Bennigsen, 
t. II (1803-1815). — Paris, 1880, p. 236-237. 

? Columbeanu S. Contribuții privind situația internațională a Ţărilor 
române între anii 1806-1812, în Revista de istorie. Tom 29. 1976. Nr.5, p. 
665. 

franc, lui Alexandru I că: „uneori este destul de util de a promite câte 
ceva”. 

De aceea, „pretențiile” diplomaţiei ruse erau privite de către cei 
de la Quay d'Orsay ca fiind neîntemeiate, deoarece în diplomaţie, ca 
şi în muzică, „dacă motivul nu este pus pe note, el nu are nici o 
valoare”.? 

Analiza documentelor diplomatice publicate, ce reflectă evoluţia 
raporturilor franco-ruse din această perioadă, a permis istoricilor 
(N.I.Kazakov, V.G.Sirotkin, F.Mering ş.a.) să susțină opinia, la care 
ne raliem şi noi, precum că, şi după Tilsit a continuat rivalitatea 
acerbă dintre Franţa şi Rusia, deşi aceasta s-a manifestat deja pe 
tărâm diplomatic, în condiţiile noilor raporturi de alianță.’ 

În cadrul acestor lupte diplomatice, Problema Orientală rămânea 
a fi una dintre cele mai actuale, deşi, după cum susţinea A.F. Miller, 
ea era doar o metodă pentru rezolvarea chestiunii „principale” a lui 
Napoleon — a celei „Occidentale”.* Chiar dacă Napoleon considera 
că Principatele sunt deja pierdute pentru Poartă, el nu se grăbea să 
soluţioneze Problema Orientală în favoarea Rusiei, din motivul 
principal că vedea în aceasta un mijloc efectiv de presiune politică 
asupra Petersburgului şi de şantaj al englezilor.” 

În vara anului 1808, se efectuau pregătirile de proporţii, necesare 
pentru preconizata întâlnire a împăraţilor Napoleon şi Alexandru I. 
Înainte de a pleca la Erfurt, unde fusese fixat locul acestui Summit 
talks, Napoleon îl însărcinează pe Talleyrand să pregătească un 
proiect de tratat. În prima redacție a proiectului, Talleyrand a stipulat 
recunoaşterea „reunirii” Moldovei, Ţării Româneşti şi Finlandei cu 
Imperiul Rusiei (art.5). Se preciza că „reunirea”, căreia Napoleon 
„nu i se va opune”, era motivată prin „imensele cheltuieli pentru 


! C6. PHO, T.89, c. LVII. 

? Ucmopua dunnomamuu. T. |. / Ion pen. B. II. Iloremkuna. -M., 1941, c. 
370. 

? Vezi: Kasakos H.M. Bnewunaa nonumura Poccuu nepeo soŭnoŭ 1812 e. 
// „1812 200”. -M., 1962, c. 10-11; Cuporkun B.I. Turosumckuŭ mup // 
panųysckuŭ esceeoðnuk. 1963. -M., 1964, c. 67; Mepunr ®. Ouepru no 
ucmopuu 60ŭHbl u 60eHHoeo uckyeemea. -M., 1956, c. 286. 

* Munnep A.®. Mycmaqa nawa Baŭpakmap..., c. 218. 

` Ibidem, p. 217-218; C6. PHO, T. 89, c. 736-739. 

păstrarea acestei provincii”, făcute de către țar. În continuare, se 
menţiona că împăratul Rusiei „se va mărgini, în prezent, să ocupe, ca 
şi în trecut, Țara Românească şi Moldova, lăsând toate lucrurile în 
situaţia în care se găsesc astăzi...” (art.7). De asemenea, se menţiona 
că negocierile de pace ruso-turce vor începe numai după ce 
negocierile cu Anglia vor indica un sfârşit favorabil.! 

La 17(29) septembrie 1808, Rumeanţev şi Champagny, miniştri 
de externe şi plenipotenţiari ai celor două puteri, încep negocierile.” 
În raportul adresat ţarului Rumeanţev comunicacă Franța 
recunoscuse încorporarea Principatelor Române la Rusia, dar 
„împăratul Napoleon nu poate, fără a nu provoca 
numeroase reproşuri motivate din partea turcilor, să-i impună sau să 
le prescrie să cedeze aceste principate” Rusiei.” 

În urma convorbirilor şi întrevederilor personale între 
Napoleon şi Alexandru I la 30 septembrie (12 octombrie) 1808, la 
Erfurt, a fost semnată Convenţia secretă de alianță între Rusia şi 
Franţa. Chestiunilor Imperiului otoman şi Principatelor în tratativele 
ruso-franceze le-a revenit un rol esențial, fiindu-le consacrate cinci 
dintre cele 14 articole ale Convenţiei: 

„Articolul 5. Înaltele părţi contractante se obligă a considera o 
condiţie neapărată a păcii cu Anglia recunoaşterea de către ea a 
Finlandei, Valahiei şi Moldovei ca fiind încorporate în componenţa 
Imperiului rus”. 

„Articolul 8. Din cauza revoluțiilor şi schimbărilor care zguduie 
Imperiul Otoman, ce înlătură orice posibilitate de a oferi şi, prin 
urmare, de a primi în favoarea locuitorilor Valahiei şi Moldovei 
garanţii suficiente în raportul personal şi patrimonial, Majestatea sa 
împăratul întregii Rusii a mutat, deja, în această parte hotarul 
imperiului său până la Dunăre şi a încorporat la imperiul său 
Moldova şi Valahia, negăsind posibil să recunoască integritatea 
Imperiului otoman, altfel decât cu această condiţie. Drept urmare, 
Majestatea sa împăratul Napoleon recunoaşte încorporarea amintită 
şi hotarul Imperiului rus, mutat până la Dunăre”. 


! Columbeanu S. Op. cit., p. 669. 
? Lebel G. La France et les Principautes Danubiennes (du XVI-siecle a la 
chutte de Napoleon l-er). -Paris, 1955, p. 159, passim. 
? BIIP, T. IV, p. 349. 

Astfel, acţiunile diplomaţiei ruse în vederea rezolvării Problemei 
Orientale în cadrul tratativelor diplomatice franco-ruse la Tilsit şi 
Erfurt şi-au găsit un sfârşit logic: acapararea a ceea ce era deja în 
mâinile proprii — a Principatelor Române. La 1808 cei doi suverani 
considerau că s-au întâlnit „pentru a se ocupa de interesele globului 
pământesc şi nimic nu doresc pentru sine, decât doar a păstra ceea ce 
fusese deja achiziţionat”. 

La 15 aprilie 1810, prin Nota Cancelarului rus către ambasadorul 
francez se aducea la cunoştinţa Franţei că „Majestatea sa imperială 
(Alexandru I. — V.M.) consideră Moldova şi Valahia ca nişte 
provincii ce fac parte din imperiul său”, care trebuiau să se conducă 
de legile Rusiei...” 

La acea vreme, capul boierilor cu dispoziții antiruseşti, 
M. Filipescu, împreună cu întreaga sa familie fusese, printr-un ordin 
al lui Alexandru I, „transferați” în Rusia.’ 

* Putem conchide că, după Tilsit, scopurile Rusiei în 
privința chestiunii Principatelor Române au evoluat esențial: de 
la menţinerea sferei de influenţă — la încorporarea lor nemijlocită. 

* Au evoluat şi metodele de înfăptuire a actului dat: de 
la rezolvarea lui cu asistența Franţei (la Tilsit) spre soluționarea pe 
cale de sine stătătoare (la Erfurt). 

În imensa literatură istorică consacrată lui Napoleon 
se evidențiază destul de clar şi categoric teza precum că „trădarea” 
de către împăratul francez a turcilor la Tilsit (1807) a servit una din 
cauzele ce l-au adus pe Bonaparte, în final, pe insula Sf. Elena.“ Într- 
adevăr, „aceasta e mai mult decât o crimă, aceasta-i greşeala” fatală a 
lui Napoleon, al cărui geniu n-a putut prevedea urmările dezastruoase 
ale pierderii încrederii la Istanbul şi „răcirii” raporturilor franco- 
otomane, la 1812, când turcii „au ales” compromisul păcii de la 
Bucureşti, răsplătindu-l la acea dată din plin la contul diplomatic, 
într-o situație critică a istoriei Imperiului francez. În martie 1812 


! BIIP, T. IV, p. 346, 349 (Din scrisoarea ministrului de externe rus 
N.P.Rumeanţev către Alexandru I, expediată din Erfurt, la 17 (29) 
septembrie 1808). 

? Hurmuzaki, XVI, p. 853. 

? Ibidem, p. 851. 

4 Ibidem, p. 166, 170-171. 

şeful delegaţiei otomane recunoscuse lui Kutuzov că, Napoleon în 
intenţia sa de a crea o „monarhie mondială” — încearcă să „împartă 
țara noastră”, iar în faţă „ne spune cu totul altceva”. 

* Negocierile şi tratatele încheiate la Tilsit şi Erfurt 
(1807, 1808) demonstrează că diplomaţia secretă europeană a 
evoluat într-o nouă fază: Europa este împărțită de marile puteri, 
Franţa şi Rusia, în sfere de influenţă. Iar principiile legitimismului” 
(declarate atât de Alexandru I, cât şi de Napoleon I), care trebuiau să 
se bazeze pe dreptul internaţional, s-au redus, cel puţin, la adresa 
Principatelor Române, la încheierea, de fapt, a unor pacte de partaj 
teritorial de către cele două mari supraputeri ale epocii — Rusia şi 
Franța. 

Cu toată convenționalitatea analogiilor istorice, se sugerează o 
paralelă între Tratatul de la Tilsit (1807) şi Convenţia de la Erfurt 
(1808) cu pactul sovieto-german din 1939 (Pactul Molotov- 
Ribbentrop). În ambele cazuri, adversarii ideologici au semnat un 
acord pragmatic privind împărţirea sferelor de influență în Europa. 
Comun este şi demersul general anti-britanic al ambelor tratate (deşi, 
la Tilsit, Rusia a promis să se alăture blocadei continentale şi să 
declare război Marii Britanii, iar Uniunea Sovietică s-a limitat la o 
neutralitate ostilă). Prin tratatele care s-au încheiat la Tilsit, harta 
politică a Europei era substanţial modificată şi revăzută la Erfurt. 


! Kymysoe M. H. C6opnuk doxymeumoe / Pen. JI. T. Beckposmsiă. T. III. 
— M., 1952, c. 846 («B To Bpema Kak om (Hanoneon) HamepeBaerca 
Pa3nenuT5 HANY CTpaHy - B rIa3a HAM TOBOPUT COBEPIIEHHO Apyroe.»). 

? Teorie care proclamă drept principiu fundamental al orânduirii de stat 
„dreptul” sfânt şi inalienabil la tron al dinastiilor legitime şi puterea 
absolută a acestora. Din fr. /egitimisme. Cf.: Hcmopua enemneii nonumuku 
Poccuu. Ilepeaa nonoeuna XIX eeka (Om  &oiinui Poccuu npomue 
Hanoneona ðo Ilapuaiccrozo mupa 1856 e). -M.: MexnyHaponueie 
onomenHua, 1995, c. 37. 

INSTITUIREA FORŢATĂ A SISTEMULUI DE 
ADMINISTRARE PROVIZORIE A BASARABIEI ÎN PRIMII 
ANI AI OCUPAȚIEI RUSEŞTI (1812-1816) 


Sergiu CORNEA, 
Universitatea de Stat „B.P. Hasdeu ” din Cahul 


Istoria administraţiei publice din Basarabia reprezintă o sinteză 
proprie determinată de experienţele sale acumulate sub diferite 
influențe străine. De rând cu sistemul naţional de administrare au fost 
impuse, prin forță, regimuri administrative străine, dintre care, cea 
mai nefastă influenţă a avut-o sistemul țarist de administrare. Acest 
sistem a pregătit terenul pentru impunerea violentă a sistemului 
administrativ totalitar, repercusiunile căruia se resimt până în 
prezent. Studierea obiectivă şi detaliată a acestei influenţe străine ar 
explica multe procese şi tendinţe ce se manifestă în cadrul sistemului 
administrativ contemporan; ar permite depăşirea situaţiilor 
conflictuale şi eludarea unor evoluţii imprevizibile. 

Administrţia, alături de biserică, armată şi segmentul filorus a 
fost un instrument eficient de promovare în Basarabia a intereselor 
ruseşti şi de impilare naţională. În primii ani de ocupaţie, 
oficialitățile ruse, în scopul asigurării unei tranziții temperate de la 
un sistemul haţional de administrare la cel rusesc, au instituit în 
Basarabia un regim administrativ provizoriu, care avea afinități cu 
cel al Moldovei. Menţinerea, până la o anumită limită, a similitudini 
cu sistemul administrativ moldovenesc era un procedeu ce se înscria 
perfect în albia politicii administrative promovate tradițional de 
autorităţile ruse în provinciile anexate. 

Principalul scop politic al administrației provizorii, impus de 
oficialitățile ruseşti, era de a convinge populația creştină aflată sub 
dominaţia otomană de „avantajele stăpânirii pravoslavnice ruseşti”, 
simpatia popoarelor vecine trebuind să faciliteze expansiunea 
Imperiului rus în Balcani. 

La 16 (28) mai 1812, a avut loc procedura oficială de semnare 
a tratatului de pace ce a pus capăt îndelungatului război ruso-turc din 
1806-1812. El includea 16 articole de bază şi, separat, încă două 

articole secrete. Articolele 4 şi 5 ale tratatului afectau direct destinul 
Principatului Moldovei.! Cârdăşia ruso-turcă din 1812 a constituit un 
gest arbitrar de expansiune şi cotropire. Turcia, sfidând normele 
dreptului internațional, a cedat teritoriul unui stat cu care se afla în 
relaţii de suzeranitate şi care, de fapt, nu-i aparţinea.” Fiind vasală a 
Porții Otomane, Moldova nu şi-a pierdut calitatea de stat suveran, 
menținându-şi statalitatea naţională, sistemele politic, economic, 
juridic, administrativ, fiscal şi religia.” 

„Imperiul rus, fără nici un drept istoric, etnic sau politic a 
„sfâşiat” jumătate din teritoriul Moldovei” * - aşa a calificat actul din 
1812 M.Kogălniceanu, tălmăcind astfel atitudinea sa de neacceptare 
a evenimentului respectiv. Iar „complicitatea Rusiei la violarea unui 
contract de drept internațional, - menţiona N.Titulescu, - nu poate 
crea dreptul”. Prin iscălirea tratatului de la Bucureşti nu şi-au 
respectat obligațiile faţă de Moldova nici puterea „suzerană”, nici 
cea „„protectoare”. 

Anexarea Basarabiei era tratată de imperialiştii ruşi ca o etapă 
importantă a unui plan vast de de cuceriri militare şi achiziţii 
teritoriale „Referitor la Principatele Dunărene, menţiona generalul 
rus A.N. Kuropatkin, începând cu Tratatul de pace de la Iaşi din 
1791, când o parte de localități cu populaţie moldovenească a intrat 


' MuckeBka, B.H., Tau, B.M. Pyceko-rypeukuiă Mupusră norogop 1812 r. 
În: Revistă de istorie a Moldovei,1990, nr. 1, p.39-40. 

? Conform concepțiilor dreptului musulman lumea se diviza în trei categorii: 
1) „ţara islamului” („dar al-islam”) — teritoriile administrate de guvernanți 
musulmani în baza dreptului musulman; 2) „țara războiului” („dar al hard”) 
— ţările populate de „,„necredincioşi” sau de musulmani aflați sub 
suzeranitatea  „necredincioşilor” şi împotriva cărora trebuia declanşat 
„războiul sfânt” (djihad, gazavat);, 3) a treia categorie, intermediară, era 
„țara păcii”(„,dar al-ahd”) — tributarii Porții otomane din categoria cărora 
făceau parte şi Principatele Române. 

* Grama, D. Evoluţia statutului juridic al Basarabiei în anii 1812-1818. În: 
Revista de istorie a Moldovei, 1994, nr. 2, p.62; Idem, Principatul Moldova — stat 
suveran sub protecţie. În: Revista de filosofie şi drept, 1998, nr. 2-3, p.43-46. 

* Citat după: Bodea, C. Bucovina: momente din drumul ei spre 1918. În: 
Academica, 1992, nr. 26, p.1. 

` Titulescu, N. Documente confidenţiale.- Bucureşti, 1992, p.83. 

în componenţa Rusiei şi până la Convenţiei de la Balta — Liman din 
1849, s-a putut de urmărit aspiraţia constantă a Rusiei de a încorpora 
aceste principate”. 

„„.. Anexiunea Basarabiei, menţiona C.Kiriţescu, era o etapă 
în năzuinţele Rusiei de progresiune spre Constantinopol. Imoralitatea 
actului trebuia acoperită printr-o purtare blândă şi printr-o denaturare 
a înţelesului lui. Numele provinciei fu schimbat, Moldova dintre Prut 
şi Nistru deveni Basarabia, iar răpirea unei provincii de la legitimii ei 
proprietari, băştinaşii ţării, fu înfăţişată lumii ca eliberarea de sub 
turci a unei provincii creştine”? 

Schimbul actelor de ratificare a avut loc la Bucureşti în ziua 
de 2 iulie 1812. Teritoriul anexat avea o suprafață cu 7400 km? mai 
mult decât rămânea Moldovei“ şi aducea Imperiului rus importante 
avantaje. În Manifestul său din 5 august 1812, ţarul Alexandru I 
afirma: „Această pace care ne-a fost dată de Dumnezeu, a adus 
foloase strălucite Imperiului Rusesc, cuprinzând în hotarele lui 
suprafața pământului bine populată şi fertilă care are întinderea de la 
Akkerman până la gurile râului Prut, care se află la o distanță de 
nouă verste de la laşi şi de la gurile acesteia până la frontiera 
Cezariană şi de acolo spre jos de Nistru, în total aproape 1000 verste, 
cuprinzând în ea cele mai vestite cetăți: Hotin, Bender, Chilia, 
Ismail, Akkerman şi multe alte oraşe comerciale”. 

Dacă luăm în consideraţie şi raptul teritorial din 1775, raportul 
dintre teritoriile rămase Moldovei şi cele răpite era următorul: 
Bucovina - 10442 km? (11%); Basarabia - 45630 km (48%); 
Moldova - 38230 km” (41%). 

Boierimea Moldovei, la 26 octombrie 1812, a alcătuit un 
protest contra răpirii Basarabiei, care a fost înmânat de Domnitorul 


' Kyponarkun, A. H. 3anauu pycexoii apmuu. T.I. C.-IlerepOypr, 1910, 
c.411. 
? Kirițescu, Constantin Istoria războiului pentru întregirea României. 1916- 
1919. Bucureşti, Ed. Ştiinţifică şi Enciclopedică, 1989, p.79. 
? Jarcuţchi, I., Mischevca, V. Pacea de la Bucureşti.- Chişinău,1993, p.192. 
* Nistor, I. Istoria Basarabiei.- Chişinău,1991, p.179. 
* Citat după: Gore, P. Anexarea Basarabiei.-Chişinău, 1992, p.14-15. 
é Mischevca, V. Moldova în raporturile internaționale la începutul secolului 
al XIX(1802-1812). Teza..., Chişinău, 1997, p.127. 

S.Calimach Porții. El însă a refuzat să prezinte un protest similar 
Congresului de la Vienna, temându-se să nu aibă neplăceri din partea 
Rusiei. Fiind indignat de laşitatea Domnului, mitropolitul Veniamin 
Costachi a exclamat: „pentru Bucovina, Vodă-Ghica şi-a jertfit viaţa, 
iar noi pentru Basarabia, nu facem măcar un protest”.! În protestul 
boierilor moldoveni se arăta că teritoriul cedat Rusiei avea o pondere 
deosebită în economia ţării: „Din cele 200000 kile de grâu ce se 
trimiteau anual Turciei, 120000 proveneau din provincia cedată, 
140000 ocale de unt din 300000; 120000 de vite faţă de 40000 din 
restul provinciilor, 625000 mii lei din birul Ţării de 1695000 lei”, 
iar „din cei 120000 birnici cît erau în toată ţara 80000 locuiau în 
partea cedată”. „Pierderea păşunelor din Bugeac, va aduce mari 
prejudicii creşterii vitelor, exportul vitelor aducând Moldovei un 
venit de 3 milioane lei anual.” ° 

Misiunea de a primi teritoriul anexat i-a fost încredințată 
amiralului P.V.Ciceagov, noul comandant al armatei dunărene. 
P.V.Ciceagov a venit la fața locului însoțit de Scarlat şi Alexandru 
Sturdza cu care întreținea relații de prietenie şi care-i fuseseră numiți 
în calitate de consultanţi.* S.Sturdza, rudă prin soţia sa cu familia 
Moruzi, fost vornic şi vistiernic al Moldovei în 1792 şi-a vândut 
moşiile şi s-a stabilit cu traiul la început în Belorusia, iar apoi în 
Rusia.” Odată cu P.V. Ciceagov, în calitate de şef al cancelariei 
diplomatice a armatei dunărene a venit în regiune I.Capodistrias, care 


! Citat după: Georgescu-Vrancea, C. Boierimea basarabeană şi pacea din 
București din anul 1812. În: Arhivele Basarabiei, 1934, nr.2, p.179-180. 
? Citat după: Cernovodeanu, P. Basarabia. Drama unei provincii istorice româneşti 
în context politic internațional (1806-1920).- Bucureşti,1993, p.50-51. 
? Arhiva Naţională a Republicii Moldova (în continuare: ANRM), Fond.1, 
inv.1, d.3995, f.11-11v. 
4 Opaschi, C. Prinţesa Roxandra: o descendentă a Sturdzeştilor la curţile 
europene. În: Magazin istoric, 1999, nr. 10, p.76; Cernovodeanu, P. 
Românii şi ruşii.Politică şi încuscriri. În: Magazin istoric, 1996, nr. 4, p. 66. 
z Iorga, N. Basarabia noastră.- Chişinău, 1993, p.128; Gorovei, Şt. S. 
Sturdzeştii. În: Magazin istoric, 1994, nr. 3, p.25; Bezviconi, Gh. Profiluri 
de ieri şi de azi. În: Fapte trecute şi basarabeni uitați.- Chişinău, 1992, p. 4. 
* Cuporkuu, B.I. BopeGa B arepe KOHCEPBATHBHOTO PyCCKOTO ABOPAHCTBa 
IIO BONpOCAM BHenIHei nonuTruku NOCE BOÑHDI 1812 r. u orcraBka M. 
Kanomuerpua B 1822 r. În: IIpo6nembi MEX/yHapoAHBIX OTHOMEHMĂ M 

a avut o mare influență asupra organizării administrative a Basarabiei. 

P.V.Ciceagov a fost abilitat de autorităţile ruseşti să 
organizeze administraţia civilă a Basarabiei. După iscălirea păcii de 
la Bucureşti, el i-a ordonat lui I.Capodistrias să elaboreze 
regulamentul de administrare provizorie a Basarabiei.” 

La 23 iulie 1812 P.V.Ciceagov semnează proiectul 
regulamentului administrării provizorii a Basarabiei alcătuit de 
contele I.Capodistrias şi îl trimite spre aprobare la Petersburg. 
Regulamentul a fost elaborat ținându-se cont de modul anterior de 
administrare a Basarabiei, fiind menținute particularitățile şi instituţii 
administrative locale. 

Autoritățile centrale ruseşti, care pregăteau terenul pentru noi 
intervenții în Balcani au încuviințat o astfel de abordare a 
problemei. În memoriul său către amiralul P.V.Ciceagov, Alexandru 
I menţiona: „Organizarea care aţi acordat-o Basarabiei este excelentă 
şi eu nu voi modifica absolut nimic”. La 2 august 1812, proiectul 
este semnat de către ţar ° şi e pus în aplicare cu titlul „Constituirea 
administrației provizorii în Basarabia”. Documentul avea următoarea 
structură: preambulul, în care a fost confirmată structura teritorial- 
administrativă a teritoriului anexat; prima parte, care conţinea cinci 
articole ce reglementau situaţia autorităţilor militare; a doua parte, în 
cele şaisprezece articole ale sale se referea la administrația civilă a 
regiunii; a treia parte, conţinea, în două articole, „privilegiile regiunii 
Basarabia”. 

Astfel, teritoriul cuprins între râurile Prut şi Nistru a fost numit 
de autorităţile ruseşti „„Basarabia”, extinzându-se, în mod intenţionat, 
numele propriu doar părții de Sud-Est a Moldovei.” „Se lua sub 
numele unui ţinut tătăresc teritoriul de trei ori mai mare, al ținuturilor 


OCBOÕOJMTEJIÞHÞIX ABuxenui.- MockBa, 1975, c.6. 
! ANRM, Fond.1, inv.1, d.3662, f.18. 
? Bezveconnâi, Gh. Boierii Sturdza şi Basarabia. În: Arhivele Basarabiei, 
1934, nr. 1, p.37. 
? Kacco JI. Poccua ma /lynae m oGpasoBanne BeccapaGckoii oGnacru. 
Mocxkea, 1913, c.198. 
* ANRM, Fond.1, inv.1, 4.3995, £.11-14. 
5 Chirtoagă, I. Evoluţia semnificației teritoriale a noţiunii Basarabia. În: 
Revista de istorie a Moldovei, 1994, nr. 2, p.9-12. 

româneşti de peste Prut” — constata N.lorga.! E necesar de remarcat 
faptul, că în textul tratatului de la Bucureşti nu apare toponimul 
„Basarabia” pentru teritoriul răpit de la Moldova, el fiind definit doar 
prin limitele care trebuiau să-l separe de Moldova. „Basarabia”, 
înainte de 1812, desemna doar partea de sud a Moldovei răsăritene, 
situaţie confirmată şi de D.Cantemir.? 

Motivul care a determinat extinderea toponimului „Basarabia” 
asupra teritoriului anexat este de natură politică. Rusia a încercat să 
acrediteze ideea existenţei unei entități statale distincte — Basarabia, 
deosebită de Moldova propriu-zisă. Pretinzând că a luat Basarabia 
de la Imperiul otoman, autocraţia rusă încerca să creeze o motivare 
ideologică pentru raptul teritorial săvârşit pe seama Moldovei. 

Autoritățile provinciale au fost divizate în civile şi militare. 
Autoritățile şi instituţiile civile erau conduse de guvernatorul civil, 
iar trupele militare şi garnizoanele cetăților se aflau în subordinea 
comandantului militar al Basarabiei. 

Particularitatea principală a noii organizări administrative 
consta în faptul că guvernatorul civil şi comandantul militar al 
regiunii se aflau în subordinea directă a comandantului armatei 
dunărene, care era reprezentantul administrației centrale în regiune şi 
prin intermediul căruia se lua legătura cu guvernul central şi ţarul. 
De fapt, situaţia aceasta s-a menţinut până la începutul anului 1813, 
când amiralul P.V. Ciceagov a fost pus în disponibilitate şi obligaţiile 
sale referitoare la Basarabia, provizoriu şi mai mult formal, au trecut 
asupra lui M.I. Cutuzov. În noiembrie 1812, această misiune i-a fost 
încredințată lui S.C.Veazmitinov, ministrul poliţiei, iar la 31 mai 
1813, conform unui decret imperial, guvernatorul civil al Basarabiei 
a fost subordonat autorităţilor centrale ruseşti, el trebuind „în privința 
problemelor ce necesită rezolvare, să se adreseze autorităţii centrale, 
pe baza dreptului pe care îl au toţi guvernatorii, astfel ca în forma 
actuală de administrare a Basarabiei să nu intervină nici o schimbare 
până la emiterea unui ukaz.* 

În aceeaşi zi de 23 iulie, 1812, P.V.Ciceagov semnează ordinul 


! Iorga, N. Op. cit., p.131. 

? Cantemir, D. Descrierea Moldovei.- Chişinău, 1982, p.31. 

* ANRM, Fond.I, inv.1, 4.3995, f.11v-12, f.14. 

* TIC3PU. CoGpanue IlepBoe. T. XXXII, Ne 25393, c.574-575. 

de numire a lui Scarlat Sturdza în funcția de guvernator civil al 
Basarabiei, act confirmat oficial la 7 august 1812. S.Sturdza a intrat 
în exercițiul funcţiunii în octombrie 1812. Numirea lui S.Sturdza în 
funcţia de guvernator civil n-a fost incidentală. Numind un localnic 
în această funcţie importantă, au vrut să inducă iluzia perpetuării în 
regiune a formelor vieții locale. S-a mizat şi pe faptul că pilda lui S. 
Sturdza îi va influența şi pe ceilalți boieri moldoveni să nu 
părăsească regiunea şi să colaboreze cu noile autorități. Doleanţele 
noilor autorități au fost intuite de Mitropolitul Gavriil, care într-o 
pastorală a sa afirma: „Vă ştie nu numai limba, ci şi pravilele şi 
obiceiurile pământului şi pentru aceea întru toate este gata a vă ajuta 
şi a vă mângâie” Numirea unui boier localnic în cea mai înaltă 
funcţie administrativă a provinciei, după aranjamentele guvernanților 
ruşi, trebuia să atenueze nemulțumirea populației  băştinaşe, 
generate de starea de incertitudine în care se pomenise după 
dezmembrarea Moldovei. 

Guvernatorul Sturza şi-a îndeplinit efectiv atribuțiile doar 
şapte luni. Momentul demiterii guvernatorului S.Sturdza este o 
problemă tratatată controversat în literatura de specialitate. De aceea, 
referindu-ne la acest eveniment, care s-a produs la mai puţin de un 
an de la numirea sa în funcţie, e necesar de a concretiza unele detalii. 
Unii istorici consideră că S.Sturdza a fost demis conform ukazului 
emis de Alexandru I la 17 iunie 1813. Cercetătorul lu.Colesnic 
consideră raportul lui N.Baicov drept principala cauză a punerii în 
disponibilitate a guvernatorului Sturdza. Alți cercetători, insistă 
asupra versiunii că Hartingh ar fi fost numit guvernator civil al 
Basarabiei în urma decesului lui Sturza în 1813. Studierea 
documentelor de arhivă (în mod special, Fondul 5, inv.2, doc.1) ne-a 
permis să constatăm că cea mai veridică este versiunea ce aparține 
lui Gh.Bezviconi, care menţiona: „El n-a fost înlocuit, ci a predat 


1 ANRM, Fond.l, inv.l, d.3995, f.10, 22-23; Hakko, A. Ouepk 
rpaxmanekoro yerpoiicrea Beccapa6ckoň oGnacrmu c 1812-1828. În: 
3004M., T.22.- Omecca, 1900, c.111. 
? Citat după: Buzilă, B. Din istoria vieții bisericeşti din Basarabia.- 
Bucureşti-Chişinău, 1996, p. 41. 
? Poştarencu D. Anexarea Basarabiei la Imperiul Rus. Chişinău: Prut 
Internațional, 2006 , p.117. 

conducerea Basarabiei generalului Hartingh...” şi „Bătrânețea l-a 
silit să cedeze administraţia regiunii generalului Hartingh, soțul 
nepoatei sale de frate.” 

După cum rezultă din decizia guvernului regional al 
Basarabiei din 20 mai 1813, guvernatorul S. Sturdza, în aceeaşi lună, 
din cauza bolii ce-l împiedica să-şi îndeplinească obligaţiile de 
serviciu, printr-o ordonanţă oficială a predat atribuţiile funcției lui 
Hartingh, până la însănătoşirea sa. Deci, S. Sturdza n-a fost 
concediat, el a delegat exercitarea atribuţiilor de serviciu 
guvernatorului militar al regiunii. Lucrul acesta e confirmat şi de 
conţinutul  ukazului ţarului din 17 iunie 1813. În acest ukaz se 
afirma: „ conform rapoartelor parvenite de la guvernatorul civil 
Sturdza şi de la inginerul general-maior Hartingh, s-a constatat că 
primul fiind grav bolnav şi aflându-se în imposibilitatea exercitării 
obligaţiilor de serviciu, atribuțiile funcţiei au fost preluate de ultimul. 
„„„Găsesc necesar, ca până la numirea guvernatorului în Regiunea 
Basarabia această funcţie să fie exercitată de Hartingh, cumulând 
puterea de şef militar şi civil”. La momentul emiterii ukazului, 
I.M.Hartingh exercita deja şi funcția de guvernator civil, documentul 
în cauză doar a confirmat realităţile existente la acel moment. 

Incontestabil, demiterea lui Sturdza s-ar fi produs indubitabil, 
deoarece aceasta era o continuare logică a politicii coloniale 
promovate de autoritățile ruseşti în teritoriile cotropite. Faptul că, 
după S.Sturdza, care a fost unicul boier român în postul de 
guvernator civil al Basarabiei, la această funcție au avut acces doar 
funcţionari ruşi sau rusificaţi este cel mai convingător argument. 

Menţionăm că la funcția de guvernator civil a fost propus de 
către nobilimea locală general-maiorul Ilie Catargi, moldovean de 
origine, care la acel moment exercita funcția de comisar al trupelor 
de grăniceri, dar această doleanță n-a fost luată în consideraţie de 
guvernanţii ruşi. 

Numirea lui I.M.Hartingh în funcţia de guvernator a fost un 
moment semnificativ în procesul de organizare administrativă a 
Basarabiei. La numai un an de la proclamarea solemnă a menţinerii 
particularităților locale în administrație, guvernator e numit o 
persoană care prea puţin cunoştea legile, tradițiile şi administraţia 
locală. „Numirea unui om care era departe de boierii moldoveni, 
explica L.Casso, a fost provocată nu numai de dorința guvernului de 
a avea un reprezentant mai energic la Chişinău, dar şi de evidenta 

tendință de a apropia administrația Basarabiei de structura statului 
rus”. Aceasta, de fapt, a fost nu numai sarcina lui Harting, dar şi a 
succesorilor săi. 

Guvernatorul civil se situa în fruntea administraţiei 
provinciale. În exercitarea atribuţiilor era ajutat de cancelaria sa. Şef 
al cancelariei guvernatorului civil a fost numit funcţionarul P.Somov, 
iar funcția de secretar era exercitată de către A.luşnevski.! 
Guvernatorul civil avea prerogativa de a selecta şi numi consilierii în 
Cancelaria administraţiei civile şi funcționarii cancelariei sale. Tot el 
numea ispravnicii în ţinuturi. Ispravnici puteau fi numiţi numai 
moldovenii care au jurat credință Rusiei sau ruşii. Persoanele 
stabilite cu traiul în regiune şi care nu aduseseră cu dânşii nici o 
proprietate erau consideraţi străini. Industria, ştiinţa şi arta, 
capitalurile băneşti, creşterea vitelor şi alte activităţi social - utile 
permiteau de a dobândi cetățenia rusă. Obţinerea cetățeniei se 
confirma prin jurământul de credință faţă de Rusia. De competenţa sa 
ținea şi eliberarea paşapoartelor şi documentelor de călătorie. 
Învăţământul public, de asemeni, trebuia să constituie obiectul 
atenţiei sale.” 

Comandantul militar era obligat, la cererea guvernatorului 
civil, să-i pună la dispoziţie unităţi militare pentru necesităţile 
administrării regiunii şi în caz de situații excepţionale. Pentru 
asigurarea ordinii publice în oraşul său de reşedinţă, guvernatorul 
civil putea forma, provizoriu, detaşamente ale străjii populare. 

În chestiunile referitoare la administrarea Basarabiei el putea 
stabili legătura directă cu guvernatorii guberniilor vecine şi cu 
Domnitorii Principatelor. 

Se prevedea ca guvernatorul civil să elaboreze şi să prezinte 
proiectele de constituire a instituţiilor judecătoreşti şi administrative 
în regiune şi să determine ce înlesniri pot fi acordate locuitorilor 
regiunii. 

Atât guvernatorul civil cât şi funcţionarii din administrația 
provincială erau remuneraţi din contul veniturilor regiunii. 


' ANRM, Fond.5, inv.3, d.2, f.16. 
2? ANRM, Fond.1, inv.1, 4.3995, f.12v-13. 
3 Ibidem, f.12-13v. 


110 


Comandant militar al regiunii a fost numit general-maiorul 
I.M.Hartingh, comandantul cetăţii Hotin. Autorităţile ruseşti 
considerau că I.M.Hartingh, fiind în relaţii de rudenie cu boierimea 
locală s-ar bucura de sprijinul acesteia. E necesar de menţionat că 
Hartingh a fost căsătorit cu Elena Sturdza (1785-1831), fiica marelui 
logofăt Grigore şi a Mariei, născută Callimachi, soră şi mamă a 
ultimilor domnitori ai Moldovei.” 

S-a declarat menţinerea în Basarabia a legilor locale şi a 
„limbii moldoveneşti,” care putea fi folosită în administraţie şi 
justiţie de rând cu cea rusă. Referitor la menţinerea limbii române în 
circuitul administrativ şi juridic e necesară o remarcă. Limba 
localnicilor era admisă, dar în paralel cu cea rusă. În condiţiile în 
care la organizarea administrativă a Basarabiei au participat mulți 
funcționari ruşi, care serviseră în administrația civilă a 
comandamentului armatei dunărene, iar mai tărziu au venit şi alții 
din guberniile centrale, limba română a fost pusă în condiții de 
inferioritate faţă de cea rusă. Fiind proverbială ignoranţa birocraţiei 
ruse, lucru confirmat şi de numeroase surse istorice, afirmăm cu 
certitudine că funcţionarii ruşi veniţi aici n-au manifestat nici cea mai 
mică dorință de a vorbi româneşte. Astfel, pretinsa menținere a 
„limbii moldoveneşti” nu a fost decât o declaraţie, neacoperită de 
fapte reale. 

În scopul creării unei imagini favorabile „noua stăpânire” a 
acordat locuitorilor provinciei unele înlesniri. Toţi locuitorii, 
„stabiliţi deja în regiune, precum şi cei ce se vor stabili” erau scutiți 
pe timp de trei ani de plata impozitelor către stat şi erau eliberaţi de 
satisfacerea serviciului militar.” 

Obiectivele noii administrații au fost expuse în instrucțiunile 
amiralului P.V.Ciceagov către S.Sturdza. Chiar în primul punct al 
acestei instrucţiuni, fără echivoc, era definit principalul scop politic 
al administraţiei regionale: de a transforma Basarabia într-un loc de 
atracţie pentru popoarelor vecine; de a menţine ataşamentul lor față 
de Rusia şi de a le îngrădi de influenţa duşmanilor, consolidând astfel 


|! ANRM , Fond.5, inv.1, d.1, £3. 
? Cernovodeanu, P. Românii şi ruşii. Politică şi încuscriri. În: Magazin 
istoric, 1996, nr. 4, p.67. 
? Ibidem, f.14. 

poziţiile Rusiei în Balcani. Pentru realizarea acestui scop erau 
recomandate două mijloace: a) asigurarea unei prosperităţi veritabile 
locuitorilor regiunii şi b) stăruința de a incita popoarele vecine spre 
acestă prosperare. Orice act de administrare trebuia realizat în aşa 
mod, încât să aibă rezonanță externă. Guvernatorul era obligat să 
asigure coloniştilor străini stabiliţi în regiune condiţii decente de trai, 
pentru ca ei să-şi găsească aici o „a doua patrie”. 

Pentru început se recomanda de a examina situaţia existentă în 
regiune şi anume: a) situaţia reală a populaţiei; b) starea şi numărul 
proprietăţilor funciare; c) stabilirea terenurilor agricole ce ar putea 
trece în proprietatea statului. Era necesar de a organiza finanţele şi 
justiţia. Ulterior se prevedea elaborarea unui cod de legi locale, care 
ar cuprinde următoarele domenii: a) drepturile politice ale 
locuitorilor; asigurarea dreptului nobilimii locale de a participa la 
administrarea regiunii prin accesul liber la funcții administrative; b) 
obţinerea cetăţeniei şi stabilirea în regiune; c) drepturile civile şi 
penale; d) finanţele, straja populară şi executarea sentinţelor. 

Pentru protejarea şi încurajarea comerțului, care trebuia să 
ocupe un loc important în preocupările guvernatorului civil, se 
recomanda atragerea investitorilor străini din marile centre 
comerciale europene. În acelaşi timp, „reieşind din împrejurările 
războiului actual şi ale consecinţelor previzibile, provincia poate 
deveni o rezervă de alimente şi executoare a altor necesități 
militare”. 

E lesne de obsevat în ce consta adevăratul scop al „grijii” 
manifestate de autorităţile ruseşti — de a transforma Basarabia într-un 
avanpost al politicii sale în Balcani. Prin aceasta şi se explică „grija 
părintească” a guvernantilor ruşi față de administrarea provinciei 
cotropite. 

La 2 februarie 1813 a fost instituit guvernul regional al 
Basarabiei, care era alcătuit din două departamente şi din adunarea 
lor comună. În adunarea comună a departamentelor erau convocați 
toţi consilierii din ambele departamente. Preşedinte al adunării 
comune a departamentelor era guvernatorul civil. Adunarea comună 
a departamentelor avea următoarele competenţe: a)jexamina şi adopta 


l BeccapaGckuă crarucruueckuă KOMHTET. 3anucku. T.3.- KumuneB, 868, 
c.110-113. 

deciziile definitive în chestiunile venite în apel de la departamente; 
b)examina chestiunile propuse de guvernatorul civil. Deciziile în 
cadrul adunării comune a departamentului erau adoptate cu o 
majoritate simplă de voturi." 

Primul departament era alcătuit din trei direcţii: prima  — 
pentru examinarea litigiilor civile; a doua — pentru cazurile penale 
şi anchetă; a treia — pentru supravegherea poliţiei. 

În cadrul primului departament activau următorii funcţionari: 
în prima direcţie — patru consilieri numiți dintre boierii locali, un 
expeditor, un traducător, un şef de birou şi patru grefieri; în a doua 
direcție — trei consilieri moldoveni, un consilier - ofiţer superior rus, 
un expeditor, un traducător şi trei grefieri; în a treia direcţie — un 
consilier rus, un expeditor şi doi grefieri. În afară de funcţionarii 
numiţi în statele de personal al departamentului mai erau: un 
secretar, un vagmistru şi patru paznici.” 

În calitate de consilieri ai departamentului au fost numiți 
următorii funcționari: în prima direcţie:  D.Râşcanu,  I.Carp, 
P.Catargi, M.Râşcanu; în direcţia a doua: T.Başotă, N.Catargi, 
Milactache, F.Bukin; în a treia direcţie doar un singur funcţionar: 
P.Leibin.” 

Se confirma păstrarea legilor locale. Dosarele judiciare, 
inclusiv şi cele penale, trebuiau examinate conform legilor şi 
obiceiurile locale. 

Direcţiile nu erau abilitate să adopte decizii definitive. Ele 
efectuau lucrările de pregătire, iar deciziile erau primite de adunarea 
departamentului cu o majoritate de voturi. Dacă un membru al uneia 
din direcţii avea o opinie deosebită de cea adoptată, ea se anexa la 
dosarul respectiv. 

Primul departament avea în subordinea sa isprăvniciile şi 
organele de poliţie.” Direcţiile aveau dreptul de a cere de la 


i BeccapaGckuă crarucruueckuiă koMuTer.3anucku.T.3.- KumuneB, 868, 
c.114. 
? ANRM, Fond.5, inv.3, d.1, f2. 
? Ibidem, f.4,16. 
$ BeccapaGckuă crarucruueckui komurer.3anucku.T.3.- KumuneB, 1868, 
c.114-115. 
$ ANRM, Fond.5, inv.3, d.2, f.2. 

ispravnici, şefii de poliţie, precum şi de la ceilalți funcționari din 
administrația ținutală îndeplinirea deciziilor departamentului şi a 
dispoziţiilor guvernatorului civil. Dacă funcţionarii din instituţiile 
administrative ţinutale şi locale nu se conformau dispoziţiilor 
primite, cazurile erau aduse la cunoştinţa guvernatorului civil. 

De competența primului departament era şi examinarea şi 
investirea cu titlu executoriu a actelor de vânzare şi de schimb 
încheiate între proprietarii de moşii.” 

În cazurile civile, dacă părţile erau satisfăcute de decizia luată 
de departament trebuiau să confirme acest fapt prin iscăliturile lor şi 
decizia se îndeplinea. lar dacă nu erau de acord aveau dreptul de a o 
apela la adunarea comună a departamentelor.” 

Cel de-al doilea departament, ca şi primul, se diviza în trei 
direcţii: 

Prima direcţie — se ocupa de statistică şi era obligată să 
„cerceteze adevărata stare a populației, starea proprietății funciare, a 
terenurilor ce pot trece în proprietatea statului şi a altor proprietăţi a 
statului, să acumuleze informaţii despre foloasele ce le poate aduce 
regiunea statului şi de asemenea să se ocupe de descrierea istorică, 
geografică şi topografică a regiunii”; 

A doua direcţie — gestiona finanţele regiunii, de resortul său 
fiind colectarea impozitelor, evaluarea veniturilor şi cheltuielilor 
regiunii, concesiunile, lucrările de antrepriză, stațiile de poştă, 
prestațiile locuitorilor față de stat. Trimestrial era prezentat adunării 
comune a departamentului un raport despre veniturile şi cheltuielile 
regiunii; 

A treia direcţie — supraveghea dezvoltarea industriei şi a 
comerțului.” 

Fiecare direcție era condusă de un ofițer rus, ori de boieri 
moldoveni, desemnaţi de guvernatorul civil. În cel de-al doilea 


i BeccapaGckuă crarucruueckuă KOMHTET. 3anucku. [.3.- KumuneB, 1868, 
c.115. 
? Georgescu-Vrancea, C. Boierimea basarabeană şi pacea de la Bucureşti 
din anul 1812. În: Arhivele Basarabiei, 1934, nr. 2, p.177. 
3 BeccapaGckuă crarucruueckuă komurer.3anucku. T.3.- Kumnnesr, 1868, 
c.114-115. 
4 ANRM, Fond.5, inv.3, d.33, f.1. 

departament erau prevăzute următoarele funcții: în prima direcție — 
un consilier, un expeditor şi doi grefieri; în a doua direcție — un 
consilier, un contabil, un vistier, cinci grefieri şi un traducător; în a 
treia direcție — un consilier, un expeditor şi doi grefieri. În cadrul 
acestui departament mai activau: un secretar,un vagmistru şi doi 
paznici. 

Mecanismul adoptării deciziilor era analogic celui din primul 
departament. Decizia adoptată era  iscălită de membrii 
departamentului şi trimisă spre aprobare guvernatorului. Lucrările în 
ambele departamente erau realizate în două limbi: rusă şi română, 
fiecare departament având două cancelarii. 

Sistemul administrativ constituit de autoritățile ruse prin 
structura sa, continua să aibă o anumită similitudine cu instituțiile 
administrative ale Moldovei. A fost asigurată şi predominarea 
numerică a boierimii locale în instituțiile administrative. În adunarea 
comună a departamentelor raportul dintre funcționarii locali şi cei 
ruşi era de şapte la cinci, dar cele mai importante posturi aparțineau, 
totuşi, funcționarilor ruşi.” 

Au fost menținute instituțiile administrative de nivel local şi 
vechea divizare administrativ-teritorială în ţinuturi. Au fost păstrate 
şi vechile denumiri ale ținuturilor, cu toate că ţinutul laşi, de 
exemplu, reprezenta doar o parte din vechiul ținut a cărei reşedinţă 
rămase dincolo de Prut: 1) Orhei, 2) Hotin, 3) Soroca, 4) laşi, 5) 
Bender, 6) Hotărniceni, 7) Codru, 8) Greceni, 9) Tomarov.* 

Ținuturile continuau să fie administrate de către ispravnici. În 
octombrie 1812, guvernatorul S.Sturdza a numit în ţinuturi ispravnici 
noi, din rândul boierilor rămaşi în Basarabia.” Ispravnicii, conform 
legilor locale, erau numiţi pe un termen de un an şi îndeplineau 
atribuţii: fiscale, administrative, judecătoreşti şi polițienești. În 
activitatea lor ei se conduceau de legile şi obiceiurile locale. Toate 
problemele şi litigiile civile erau examinate de ispravnic unipersonal 


! ANRM, Fond.5, inv.3, d.1, f.2 verso. 
? ANRM, Fond.2, inv.1, d.75, f.5. 
* ANRM, Fond.1, inv.1, d.3995, f.11-11v. 
t BeccapaGckuă crarucruueckui komurer.3anucku.T.3.- KumuneB, 1868, 
c.120. 
5 ANRM, Fond.2, inv. 1, d.145 ‚f. 52. 

şi de regulă, în mod verbal. 

În materie penală, competența de judecată a ispravnicilor era 
redusă la fapte de importanță minoră; ei nu puteau judeca omorurile, 
tâlhăriile, furturile. În cazurile enumerate ispravnicii făceau doar 
primele investigaţii. Beneficiile provenite din judecăţi erau încasate 
de ispravnici. De resortul ispravnicilor erau şi problemele de 
hotărnicie.? 

În ținuturile Orhei şi Hotin s-a menţinut vechea titulatură: de 
serdar şi pârcălab. Titulatura acestor funcţii s-a menţinut şi după 
modiicările operate sistemului administrativ basarabean în 1816, 
fiind desfiinţate în 1818. 

Ținuturile se divizau în ocoale. Ținutul Orhei se diviza în 12 
ocoale, ținutul Hotin în 8, ţinutul Bender în 3. Ținuturile Tomarov, 
Greceni, Codru şi Hotărniceni, având în componenţa sa un număr 
mic de localităţi, nu se divizau în ocoale. Ocoalele erau administrate 
de ocolaşi. Administraţia satelor, practic, a fost menţinută intactă. 

În oraşul Chişinău şi în suburbiile cetăților Hotin, Bender, 
Akkerman şi Chilia au fost instituite organe de poliţie de tip rusesc.” 
Organele de poliţie aveau menirea să ţină sub un control strict viața 
oraşelor, începând cu curăţenia străzilor şi până la concepțiile 
politice ale locuitorilor.” În activitatea lor, aceste organe în care 
activa doar personal rus, se conduceau de prevederile legislaţiei ruse 
şi de regulamentele speciale elaborate de Ministerul rus al poliţiei. 
Ele se aflau în subordinea guvernatorului civil şi a primului 
departament, iar la nivel local se subordonau comandanților cetăților 
sus-numite.! 


i BeccapaGcruiă crarucruueckuii komurer.3anucKu.T.3.- Kummnes, 1868, c.121. 
? Oroveanu, Mihai T. Op. cit., p.185. 
? La 24 iunie 1816, A.N.Bahmetiev a confirmat în funcția de sărdar de 
Orhei pe căminarul Zamfirache Ralli, iar pîrcălab de Hotin — consilierul 
titular Iamandi. A se vedea: ANRM, Fond.5, inv.2, doc.289, f.1. 
* Mihail, P., Mihail, Z. Acte în limba română tipărite în Basarabia. Partea I. 
(1812-1830).- Bucureşti,1993, p.34. 
$ ANRM, Fond.2 , inv.1 , d.3 ,f.11-12. 
* Oranan, JIH. OGmecrBennoe ABHxeHHe B Beccapa6nu B nepBoă 
uerBepru XIX Bexa.Yacre I.- KumuneB, 1974, c.33. 
y BeccapaGckuă crarucruueckuă koMurer.3anucku.T.3.- Kmumnnes, 1868, 
c.121, 134. 

Astfel, în linii generale, se prezenta sistemul administrativ 
provizoriu, constituit în regiune de autoritățile ruse în primii ani 
după anexare. 

În continuare voi elucida problema funcţionalităţi acestui 
sistem, care, cred că este deosebit de importantă pentru studierea 
etapei iniţiale de implementare a modelului rusesc de administrare în 
Basarabia. În acest sens, e necesară o analiză a modului de 
constituire a instituțiilor administrative, a modului de exercitare de 
către ele a competenţelor precum şi elucidarea deficienţelor în 
activitatea acestor instituţii. 

Administraţia Basarabiei depindea foarte mult de guvernatorul 
civil al regiunii. Guvernatorul civil, însă, în perioada inițială se afla 
în subordinea strictă a amiralului P.V.Ciceagov, care s-a străduit să 
concentreze în mânile sale toată puterea în noua provincie şi care a 
insistat ca şi problemele bisericii să fie trecute în competența 
primului departament al guvernului regional, dar această idee nu a 
fost realizată. Administrarea eparhiei „Chişinăului şi Hotinului”, 
creată la 21 august 1813, a fost încredințată mitropolitului Gavriil 
Bănulescu-Bodoni.” 

În sistemul administrativ impus în Basarabia nu exista funcția 
de vice-guvernator, fapt ce a influenţat malefic constituirea şi 
funcţionarea sistemului administrativ al regiunii. 

În ceea ce priveşte activitatea adunării comune a 
departamentelor, trebuie menţionat faptul că aria competențelor sale 
era foarte limitată. Adunarea comună se ocupa, de facto, doar de 
examinarea plângerilor şi apelurilor primite de guvernatorul civil. 
Adunarea comună a departamentelor era convocată doar conform 
dispoziţiei guvernatorului civil şi erau examinate, în exclusivitate, 
problemele indicate de el. Consilierii, fiind numiţi în funcții de către 
guvernatorul civil erau în dependenţă totală faţă de el. În concluzie, 
constatăm că adunarea comună a departamentelor era o instituție 
administrativă cu competenţe foarte limitate şi era dependentă 
totalmente de voința guvernatorul civil al regiunii. Menţionăm şi 
faptul că deciziile adunării comune a departamentelor erau definitive 


' Ibidem, c.114 
? Veropnueckoe BBEMeHHEe B Crarucruueckoe onncanne Beccapa6ckoŭ 
oGnacru (cocr.CranskoBckuiă ).- CII-B, 1846, c.423. 

şi nu puteau fi supuse procedurii de apel. 

Era departe de a fi perfectă organizarea şi activitatea 
departamentelor. Analizând modul de constituire, structura şi 
activitatea departamentelor pot fi relevate următoarele carențe: 

a) nu exista funcția de şef al departamentului, care s-ar fi 
ocupat de organizarea, coordonarea şi controlul activității 
departamentului; 

b) lipsa oricăror forme de control administrativ în cadrul 
departamentelor; 

c) dreptul de a lua o decizie îl avea departamentul în 
întregime, direcţiile se ocupau doar de pregătirea chestitunilor şi 
dosarelor pentru examinarea lor la şedinţa comună a 
departamentului, astfel birocratizându-se, la cea mai înaltă cotă, 
procesul de examinare şi soluţionare a problemelor; 

d) nu era elaborat şi nu exista un mecanism strict de punere în 
aplicare a deciziilor adoptate; 

e) n-a fost stabilită o procedură eficientă de conlucrare cu 
autoritățile administrative ţinutale (se adoptau decizii şi se dădeau 
dispoziţii care se excludeau reciproc); 

f) era sub orice nivel pregătirea profesională a funcţionarilor 
angajaţi în funcţii administrative; 

g) existența în cadrul departamentelor a două cancelarii 
paralele influenţa celeritatea circuitului administrativ; 

h) de resortul primului departament era examinarea atât a 
cazurilor civile, cât şi a celor penale, inexistenţa unei delimitări 
stricte în materie de justiție a provocat haos în activitatea acestui 
departament; 

i) nu se ţinea o evidenţă strictă a dosarelor şi a chestiunilor 
examinate; 

j) erau frecvente cazurile luării de mită şi de abuz 
administrativ; 

k) nu erau completate toate posturile potrivit cu statele de 
personal stabilite; 

1) în cel de-al doilea departament, mai mult de un an de zile, a 
activat doar un singur consilier în direcţia a doua; acest consilier 
supraveghea şi activitatea organelor de poliţie, având în subordinea 

sa şi direcţia a treia a primului departament. 

La nivelul ținuturilor administraţia era acaparată totalmente de 
către ispravnici, care datorită atribuţiilor lor administrative, 
polițienești şi judecătoreşti ce le-au fost atribuite erau stăpâni deplini 
ai ținuturilor încredințate. Funcţionarul rus P.Somov constata că 
ispravnicul în Basarabia substituia un şir de instituții ale sistemului 
administrativ local rus cum ar fi: mareşalul judeţan al nobilimii; 
judecătoriile judeţene; organele de poliție; primarul în oraşe; 
magistratura orăşenească; dumele orăşeneşti, judecătoria verbală 
(enoBecnerii cy). 2 

Nu exista un act normativ ce ar fi reglementat obligațiile 
ispravnicilor. Ei exercitau funcțiile încredințate doar conform 
cutumelor şi uzanțelor locale, care erau tălmăcite, în special, de 
funcţionarii ruşi numiţi în aceste funcții după bunul lor plac. Fiind 
numiți pe un termen de un an şi plătind de la 20 până la 30 mii de 
ruble pentru postul obţinut, ispravnicii, erau preocupaţi mai mult de 
realizarea scopurilor personale decât de situația şi bunăstarea 
locuitorilor. În această ordine de idei este semnificativ cazul 
pârcălabului de Hotin Somov,‘ care fusese numit în funcţie în mod 
arbitrar de către consilierul primului departament Leibin şi care a 
neglijat în cel mai brutal mod uzanţele locale şi regulamentele în 
vigoare. El nu numai că l-a înlăturat de la exercitarea obligațiilor pe 
pârcălabul moldovean, dar şi l-a agresat în modul cel mai brutal.” 

Cu toate că s-a declarat scutirea populației de impozite pe un 
timp de trei ani, ispravnicii le-au încasat permanent. În afară de 
impozitele şi taxele existente, ispravnicii au introdus, în mod arbitrar, 
altele noi, cum ar fi, de-o pildă, unele „taxe” vamale şi taxa pentru 


i BeccapaGckuiă crarucruueckuă KOMUTET. 3anucku.T.3.- KumuneB, 1868, 
c.131-132; ANRM, Fond.2, inv.1, d.54, f.4. 
2 BeccapaGckuă crarucruueckui komurer.3anucku.T.3.- KumuneB, 1868, 
c.135. 
? Basarabia şi basarabenii./ Alcăt., studii şi comentarii M.Adauge şi 
Al.Furtună.- Chişinău, 1991, p.160. 
4 A nu-l confunda cu P.Somov, care la acea perioadă exercita funcția de şef 
al cancelariei guvernatorului. 
* Sava, A. Crâmpeie din viaţa Basarabiei sub ruşi (1812-1830). În: Viaţa 
Basarabiei, 1933, nr. 11, p. 8-13. 

vinul fierbinte. Ispravnicii îşi atribuiau şi a zecea parte din orice 
sumă de bani judecată în litigiile civile, aşa numita „împlineală”. 
Perceperea impozitelor a fost concesionată şi persoanelor 
particulare. 

Orice audienţă la ispravnic nu putea să aibă loc fără ca 
solicitantul să nu prezinte un anumit „cadou”. Erau aplicate pe larg 
de către ispravnici şi pedepsele corporale față de locuitorii ținutului. 
Ispravnicii impuneau în mod abuziv populaţia la diferite prestații în 
folosul lor, cum ar fi construcția caselor de locuit, îndeplinirea 
diferitor munci agricole pe moşiile lor şi altele.” Ordinile şi 
dispoziţiile erau date de către ispravnici verbal, lipsind astfel orice 
posibilitate de control asupra legalității lor. 

Funcţionarii ruşi, au depreciat instituția isprăvniciei. E 
necesar, însă, de menționat faptul că majoritatea posturilor de 
ispravnic erau deținute de funcționari ruşi. Și aici apare o întrebare 
firească — e vicioasă instituția ca atare, sau funcționarii ce exercitau 
această fincție, care nu cunoşteau şi nici nu vroiau să cunoască legile 
şi limba localnicilor şi care veniseră în Basarabia animați de o 
singură idee — de a-şi ameliora situaţia materială. 

După 1812, Basarabia a fost invadată de numeroşi funcţionari 
ruşi care nu cunoşteau nici limba, nici legile şi nici tradiţiile şi 
obiceiurile locale. Funcţionarii ruşi, de diferite ranguri şi niveluri, 
atribuiau starea deplorabilă a administrației din Basarabia exclusiv 
legilor, instituțiilor şi funcţionarilor moldoveni. 

Incontestabil, era evident faptul că boierimea locală fusese 
contaminată de flagelul fanariotismului. Domnitorii-fanarioţii au 
adus cu ei o nouă mentalitate politică. Termenul de domnie era scurt, 
iar scaunul domnesc nu se putea obţine sau menţine decât cu bani. 
Între 1711 şi 1812 în Moldova au domnit 35 de domnitori. 
Constantin Mavrocordat a domnit de şase ori în Ţara Românească şi 
de patru ori în Moldova. În perioada dintre penultima şi ultima 


! Adauge, M. Istoria şi faptele. În: Nistru, 1989, nr. 4, p.113; Tomuleţ, V. 
Unele probleme de controversă privind dezvoltarea social-economică a 
Basarabiei (1812-1868) în istoriografia sovietică moldovenescă. În: 
Probleme actuale ale istoriei naționale şi universale.- Chişinău, 1992, p.185. 
BeccapaGckuă crarucruueckuă KoMuUTET. 3anucku. [.3.- KumuneB, 1868, 
c.138. 

domnie a lui Constantin Mavrocordat în Moldova s-au schimbat 
şapte domnitori. 

A administra, pentru fanarioți, era echivalent cu a te îmbogăţi. 
Semnificativă pentru acest fenomen este evoluţia cuvântului grecesc 
„Chiverneo”, care însemna a administra, dar care în româneşte a 
devenit chiverniseală. Fenomenul acesta a cuprins întregul aparat 
administrativ. Principala funcţie a statului a devenit cea fiscală, 
„întregul aparat de stat de la Vodă la cel mai mărunt slujbaş, fiind 
preocupat de ideea de a stoarce cât mai mulţi bani de la populaţie”? 

Amestecul permanent al Porții în treburile interne ale țării a 
violat principiul continuității în administraţie şi a contribuit la 
neacceptarea unei administrări în baza unor norme strict 
reglementate şi a unor tehnologii administrative raţionale şi eficiente. 

Dar analiza surselor istorice ne convinge de culpabilitatea 
funcţionarilor ruşi în administrarea defectuoasă a Basarabiei. „Era 
greu de apreciat, afirma L.Casso, care categorie de funcționari era 
mai periculoasă pentru interesele ţării: moldovenii localnici, care 
ocupau un şir de funcţii în Basarabia sau funcționarii veniți din 
guberniile ruseşti”? Demnitarii ruşi, care veneau în Basarabia erau 
însoțiți de „o adevărată armată de „oameni de încredere” sau mai 
exact de vânători de slujbe şi, mai cu seamă, de pescuitori în ape 
tulburi, pe care ei se socoteau datori să-i plaseze în posturi cât mai 
avantajoase” Era şi firesc faptul că aceşti funcționari, numiţi chiar 
de Alexandru I „funcționari nesatisfăcători, ruşi nedoriți, recrutați 
după nevoile timpului, cu mare grabă”, şi care nu cunoşteau legile, 
limba şi tradiţiile locale aveau o atitudine ostilă faţă de sistemul 


! Berindei, D. Românii şi Europa. Istorie, societate, cultură. Vol.I. Secolele 
XVIII-XIX.- Bucureşti, 1991, p.7-8; Hitchins, K. Românii. 1774-1866.- 
Bucureşti, 1998, p.25; Xanunna, II. H. beccapaGua mo npucoenuHenua K 
Poccuu.- Kumunes, 1914, c.28, 34. 
? Georgescu, V. Istoria românilor. De la origini până în zilele noastre. Ed. A 
III-a.-Bucureşti: HUMANITAS, 1992, p.89-91. 
* Kacco JI. Poccua ma Jlynae m oGpasoBanue BeccapaGekoii oGnacru. 
MockBa, 1913, c.221. 
* Crihan, A. Drepturile românilor asupra Basarabiei după unele surse 
ruseşti. În: Basarabia, 1991, nr.10, p.124. 
` Basarabia şi basarabenii./ Alcăt., studii şi comentarii M.Adauge şi 
Al.Furtună.- Chişinău, 1991, p.163. 

administrativ moldovenesc. 

E foarte clar că Imperiul rus nu putea da vina pentru situația 
creată în Basarabia pe instituțiile administrative şi funcționarii săi. 
Obiectivele de ordin politic ale Rusiei impuneau discreditarea 
instituţiilor şi a practicilor administrative locale în scopul înlocuirii 
lor treptate cu cele ruseşti. 

Activitatea defectuoasă a noii administrații şi dezastrul 
economic în care s-a pomenit regiunea după cei şase ani de război au 
generat un fenomen care a creat dificultăți autorităţilor ruse: 
emigrarea în masă a populației din Basarabia în Moldova. Fuga 
locuitorilor peste Prut, sub stăpânirea turcească, este o probă 
convingătoare a realizărilor administrației ruseşti în regiune. 
Această stare de lucruri a fost confirmată şi de funcționarii ruşi. 
Sviniin P.P.considera că exodul populaţiei peste Prut era o 
consecință a administrării nefaste a regiunii. El a constatat că din 
Basarabia au fugit 3000 de familii.! 

Fenomenul emigrării în masă a locuitorilor peste Prut a fost 
amplificat şi de repulsia ţăranilor basarabeni față de regimul de 
şerbie existent în Rusia. La momentul anexării Basarabiei statutul 
juridic al ţăranilor moldoveni era cu mult mai favorabil decât al 
țăranilor ruşi. Țăranii moldoveni erau liberi de a se strămuta de pe o 
moşie pe alta după ce îşi îndeplineau obligațiile față de moşier. 
Obligațiile lor principale față de moşier constau în îndeplinirea clăcii 
care era de 12 zile pe an şi achitarea dijmei. „Ţăranii moldoveni — 
afirma Ion Pelivan - ...s-au înspăimântat de groaza sclaviei şi cu 
miile au căutat să fugă peste Prut, în Moldova”. Au fost fixate 
cazuri când sate întregi din ţinuturile Hotin, Codru şi Soroca s-au 
refugiat peste Prut. Numai în anul 1814 peste Prut s-au refugiat trei 
mii de locuitori.” 


! Ibidem, p.211. 

? Pelivan, I. Basarabia de sub oblăduirea rusească. În: Moldova, 1990, nr. 
10, p.8. 

? Tomescu, C. Diferite ştiri din Arhiva Consiliului eparhial Chişinău. În: 
Arhivele Basarabiei, 1935, nr. 2, p.117; Grama, D. Lupta românilor de la 
răsărit de Prut pentru apărarea legilor Moldovei în primele decenii ale 
secolului al XIX-lea. În: Destin românesc, 1994, nr. 1, p.86-96; Chirtoagă, 
I. Din istoria Moldovei de Sud-Est până în anii 30 ai sec. al XIX-lea.- 

Nici boierimea nu era entuziasmată de perspectivele rămânerii 
în Basarabia. Puţini boieri de viță nobilă au trecut la 1812 în 
supunerea Rusiei. Dar şi dintre ei mulți au rămas datorită faptului că 
n-au putut şă-şi vândă în termenul stabilit! proprietățile şi Poarta le- 
a pus o condiţie ultimativă — ori îşi vând averea ori se strămută în 
noua provincie rusească.” 

Exodul populaţiei a dejucat planurile autorităţilor ruseşti de a 
transforma Basarabia într-o „provincie înfloritoare”. Intenţia de a 
oferi un model de bună administrare popoarelor vecine în scopul de a 
le atrage de partea Rusiei n-a fost realizată. 

Starea deplorabilă a regiunii a fost confirmată şi de P.Kiselev, 
care comunica țarului Alexandru I: „Ca să Vă dovedesc cât de 
nefastă este administrarea de azi din Basarabia, aş dori ca M. V. să 
dea ordin pentru a face calcule din care să se vadă câți locuitori au 
fost la încheierea păcii, câți bulgari au trecut atunci la noi, câți au 
rămas mai apoi şi câți dintre ei au plecat înapoi, preferând 
guvernarea turcească în locul guvernării noastre”. 

A apreciat foarte dur activitatea administrației Hartingh şi 
contele I.Capodistrias, care în scrisoarea sa către A.N.Bahmetiev din 
4 iunie 1816, constata că tot ce s-a făcut până la acel moment în 
administrarea Basarabiei e imperfect şi vicios, iar mai târziu îi 
recomanda revocarea funcționarilor care au servit sub Harting.‘ „În 
loc să atragă oamenii, constata I.Capodistrias, administraţia i-a făcut 
să emigreze şi pe băştinaşi”.” Chiar şi ţarul Alexandru I, a 
recunoscut: „Spre cea mai adâncă durere sunt informat, în mod 
absolut sigur, că toate intenţiile mele nu sunt realizate şi că 


Chişinău, 1999, p.129. 
! Conform articolului VII al Tratatului de pace de la Bucureşti se acorda un 
termen de 18 luni din ziua ratificării tratatului pentru ca locuitorii să se 
determine şi să-şi vândă proprietăţile. A se vedea: : MucreBka, B.H.,Tkau, 
B.H. Pycexo-rypeukuiă Mupubriă moroBop 1812 r. În: Revista de istorie a 
Moldovei, 1990, nr. 1, p.41. 
? Iorga, N. Op. cit., p.135-136. 
? Basarabia şi basarabenii./Alcăt., studii şi comentarii M.Adauge şi 
Al.Furtună.- Chişinău, 1991, p.160. 
* Hcropua MonnaBuu. Jloxymenrei u marepuansi. Tom II.- Kumuneg, 1957, 
c.205. Kacco, JI. Ykaz. Coy., c.211. 
5 ANRM, Fond.5, inv.2, doc.1, f.1-3. 

123 


dezordinea, de la un timp încoace, a ajuns la apogeu”. 

Caracterul provizoriu al sistemului administrativ implementat 
în Basarabia a declanşat polemici referitoare la administrarea 
ulterioară a regiunii. Acest sistem a fost calificat atât de nobilimea 
locală, cât şi de funcţionărimea rusă ca o etapă tranzitorie spre un 
sistem de administrare mai desăvârşit. Deosebirea consta în faptul că 
fiecare din părți interpreta lucrurile în felul său. Autorităţile ruseşti 
insistau asupra lichidării particularităților locale şi a uniformizării 
administrației din Basarabia cu cea din guberniile ruseşti. Nobilimea 
locală opta pentru menținerea structurilor şi instituțiilor 
administrative constituite pe principiile administrative locale şi 
pentru folosirea legilor moldoveneşti şi a limbii române în toate 
domeniile de activitate. De fapt, menționăm, că clasa nobiliară din 
Basarabia nu era omogenă; după aspirațiile sale ea se diviza în două 
tabere: tabăra națională şi tabăra rusofilă, nereprezentativă, dar care 
era susținută de administrația rusă. 

Politica antinațională promovată de administrația Hartingh a 
generat o mişcare de rezistență a nobilimii basarabene pentru apărarea 
legilor, structurilor administrative, a limbii şi tradițiilor naționale. 

Boierii moldoveni erau foarte incomozi pentru generalul 
I.M.Harting, de altfel, aşa cum au fost şi pentru ceilalți guvernatori 
care l-au succedat. Nu numai pentru faptul că doreau să-şi mențină 
privilegiile şi poziția lor în societate, dar şi pentru că insistau ca 
legile, obiceiurile şi limba să le fie respectate. În 1814, Hartingh a 
acuzat neîntemeiat câţiva boieri moldoveni de faptul că ar fi trecut 
marfă de contrabandă peste Prut şi că ar fi comandat pecetea 
nobilimii basarabene cu stema Moldovei şi inscripţii moldoveneşti. 
Câţiva boieri, la insistența guvernatorului, au fost expulzați în Rusia. 

Probabil, că ura lui I.M.Harting față de boierii moldoveni era 
rezultatul unor comlexe de inferioritate, pe care generalul le avea în 
prezența şi în contactele cu nobilii basarabeni, care erau mai 
apropiaţi de civilizaţia şi cultura occidentală decât nobilimea rusă. 
În afară de perfidia guvernatorului Hartingh, o explicaţie cât de cât 
rezonabilă a afirmațiilor sale, e greu de găsit. 

Ducele de Richelieu, care din 1803 se afla în serviciul Rusiei 


! ANRM, Fond.5, inv.2, d.308, f.178. 

remarcase următoarele despre boierii moldoveni: „ mi s-au părut a fi 
foarte departe de starea de prostie, la care pretind ruşii că ar fi, cu 
siguranță, pentru a justifica aroganţa şi tratamentul mizerabil la care-i 
supun şi pe care aceştea nu par deloc să-l merite”. 

Insinuările autoritățilorlor administrative ruseşti la adresa 
funcționarilor locali sunt o dovadă indubitabilă a faptului că 
administrația rusă a depus eforturi să se transforme într-o castă 
privilegiată, separată de populaţia băştinaşă şi închisă pentru 
reprezentanții ei. 

Eforturile de discreditare a instituţiilor şi funcționarilor locali 
deveniseră o preocupare permanentă a funcţionarilor ruşi, indiferent 
de funcţie şi grad. La început se insista asupra deficienţelor 
instituţiilor administrative, apoi se constata lipsa totală a legilor în 
provincie, după aceea, funcționarii locali erau calificaţi ca inculți, 
amorali şi lipsiţi de aptitudinile necesare pentru exercitarea 
funcţiilor administrative. 

Starea de tensiune între nobilimea locală şi funcționărimea 
rusă, abuzrile şi haosul ce domneau în activitatea administraţiei, 
situația deplorabilă a locuitorilor care, nemaiputând suporta ororile 
noii stăpânirii emigrau peste Prut, au provocat nelinişte autorităților 
centrale. 

După încheierea lucrărilor Congresului de la Viena, Alexandru 
I revine în Rusia şi se implică personal în rezolvarea problemelor 
basarabene. Un rol aparte în organizarea administrativă a Basarabiei, 
la acea perioadă, a jucat I.Capodistrias - promotor al politicii liberale 
şi unul dintre cei mai aprigi susţinători ai orientării constituționale. 
Anume lui, ţarul i-a încredinţat să-l informeze în problemele 
Basarabiei şi a ordonat, ca din ianuarie 1816, toate documentele 
referitoare la Basarabia să-i fie adresate, de asemeni, lui 
I.Capodistrias.' Până în august 1822, toate problemele referitoare la 
administrarea Basarabiei se rezolvau prin intermediul şi cu 
participarea lui I.Capodistrias, pe lângă care activa şi o cancelarie 
specială. Tot el era persoana, prin intermediul căreia, mai tîrziu, 
namesnicul plenipotenţiar al Basarabiei se adresa ţarului.” 


' Heropua MonnaBuu. Jloxymenrsi u Marepuarnsi. Tom II.- Kumuneg, 1957, 
c.205. 
? Tpy6erxoi, B. Ilyurun B MonnaBuu.- Kumuneg,1963, c.35. 

În februarie 1815, a fost creat un comitet pentru alcătuirea de 
noi reguli de administrare a Basarabiei, subordonat contelui 
I.Capodistrias. Analizând situația creată în Basarabia, el ajunge la 
concluzia că situația poate fi ameliorată numai prin numirea în 
regiune a unui funcționar de rang superior, împuternicit cu largi 
competenţe şi care s-ar bucura de încrederea ţarului. În rapoartele 
sale către ţar el a insistat asupra instituirii în regiune a funcției de 
namesnic plenipotențiar ca remediu contra abuzurilor frecvent 
practicate în Basarabia. 

Situaţia creată în Basarabia a fost examinată de Consiliul 
miniştrilor al Rusiei, care, în şedinţa sa din 15 ianuarie 1816 a decis: 
1) de a trimite în Basarabia un funcționar de rang înalt pentru a 
administra regiunea conform actelor normative în vigoare şi pentru 
elaborarea de noi reguli de administrare a provinciei; 2) de a institui 
un comitet special în ajutorul înaltului funcţionar ce va fi trimis în 
Basarabia; 3) de a constitui un comitet în cadrul Consiliului 
miniştrilor care s-ar ocupa de problemele Basarabiei. 

La 22 februarie, Consiliul miniştrilor a hotărât ca până la 
aprobarea de către țar a deciziei din 15 ianuarie să trimită în 
Basarabia o persoană de încredere în scopul prevenirii de noi 
fărădelegi.” Ultima decizie a fost sancţionată de ţar şi astfel, 
I.M.Harting a fost concediat” şi în locul său e numit guvernatorul 
guberniei Ecaterinoslav, I.H.Calagheorghi.* 

Demiterea lui Hartingh nu a însermnat respectarea şi 
menținerea de către autorităţile centrale ruseşti a vechii organizări 
administrative şi a legilor locale, ci o neînsemnată modificare de 
ordin tactic. Numirea lui I.H.Calagheorghi în această funcție urmărea 


! ANRM, Fond.2, inv.1, 4.386, .9-10. 
? Hakko A. Ouepk rpaxynanekoro yerpoiicraa BeccapaGckoii oGnacru c 
1812-1828 // 300MM. T.22, Onecca, 1900, c.134. 
* După demiterea sa, 1.M.Hartingh s-a stabilit cu traiul pe moşia soţiei sale 
din ţinutul Orhei unde a mai trăit cincisprezece ani în permanent conflict cu 
rudele soţiei sale. A se vedea: Xamuna, M. OcnoBnprle ucropuueckue 
manusile o BeccapaGuu. În: Tpymsr BeccapaGckoii ryGepuekoii apxuBHoiă 
koMuccuu. T.2.- KumuneB,1 902, c.36. 
* Kacco JI. Poccua na Jlyuae m oGpasoganne BeccapaGekoii oGnacru. 
Mocxkea, 1913, c.212. 

126 


scopul de a reabilita imaginea autorităților administrative ruse, 
deteriorată grav de administraţia Hartingh şi ameliorarea relațiilor cu 
nobilimea locală. 

La 21 mai 1816, namesnic plenipotenţiar al Basarabiei a fost 
numit general - locotenentul A.N.Bahmetiev, care deţinea şi funcția 
de guvernator general al Podoliei. Ukazul ţarului de numire în 
funcţie a lui A.N.Bahmetiev a fost însoţit de o instrucţiune în care au 
fost concretizate sarcinile ce trebuiau îndeplinite de namesnicul 
plenipotenţiar al Basarabiei. Cele mai importante erau: restabilirea 
administrației basarabene în baza regulamentelor existente; 
elaborarea unui nou regulament de administrare a regiunii; 
reglementarea modului de colectare a impozitelor; organizarea pazei 
frontierei, deschiderea hotarelor pentru exportul de vite; 
reconstruirea porturilor dunărene; asigurarea condiţiilor pentru 
dezvoltarea viticulturii.? 

În scrisoarea sa către A.N.Bahmetiev din 4 iunie 1816, 
I.Capodistrias îl atenționa asupra interesului manifestat de ţar în 
instaurarea ordinii în Basarabia şi că „e necesar de a asigura prosperarea 
noii provincii, bunăstarea căreia poate contribui la consolidarea relațiilor 
de pace cu Turcia.Trebuie de demonstrat prin fapte concrete că păstrând 
caracterul distinct național a acestei provincii o putem face utilă 
imperiului din punct de vedere politic, al finanțelor, populaţiei şi al 
comerțului”. Pentru realizarea cu succes a acestor sarcini era necesară 
disponibilizarea funcționarilor care sau compromis. 

A.N.Bahmetiev îşi începe activitatea în Basarabia prin 
înlocuirea funcționarilor locali cu cei aduşi de dânsul de la Kameneţ- 
Podolsk.* La nivel local, lucrul acesta s-a realizat mai subtil, 
menținându-se, un timp, funcționarii locali. La 24 iunie 1816, 
Bahmetiev i-a confirmat în funcţii pe căminarul Z. Rale — serdar de 


! ANRM, Fond.17, inv.1, d.15, £7. 
2 TIC3PU, T.33,c.665; T pocyu, A.C. ABronomua beccapaGnu B cocTaBe 
Poccuu 1812-1828. În: Tpyawi no ucropuu MonnmaBuu. KumuneB,1982, 
c.163-164. 
* Hcropua MonnaBuu. Jlokymenrei u marepuanbi. Tom. II. Kumuneg, 1957, 
c.205. 
* Kacco JI. Poccna Ha Ilynae n oGpasoBanne beccapaGckoi oGnacru. 
MockBa, 1913, c.215. 

127 


Orhei, Iamandi - pârcălab de Hotin, paharnicul N. Done — ispravnic 
de Bender, Vasilache — ispravnic de Iaşi, Leonard — ispravnic de 
Soroca, Costachi Russu — ispravnic de Codreni.! 

În concluzie, menţionez următoarele : 

1. Oficialitățile ruseşti, pentru care Basarabia nu era un scop, 
ci un mijloc de realizare a planurilor expansioniste în Balcani au 
ținut cont de situaţia creată şi au luat în consideraţie doleanţele 
nobilimii de a menţine structurile administrative naţionale. 
Basarabia, care conform planurilor ruseşti trebuia să devină un loc de 
atracție pentru popoarele vecine, în primii ani de stăpânire rusească, 
a fost transformată într-o zonă dominată de samovolnicie şi 
fărădelegi. Situaţia creată contravenea intereselor de politică externă 
ale Rusiei şi nu contribuia deloc la crearea unei mai bune imagini a 
Rusiei ca ocrotitoare a creştinităţii. De aceea, volens nolens, se 
impunea luarea unor măsuri ce ar fi redresat situația. 

2. Instituirea structurilor administrative provizorii era impus de 
situaţia în care se afla Rusia în acel moment. Incontestabil, implantarea 
în mod abuziv, a sistemului de administrare rusesc într-un teritoriu cu 
o populație majoritară română, care avea tradiţii administrative şi 
juridice seculare şi o clasă nobiliară dispusă să menţină 
individualitatea poporului său, era o sarcină foarte complicată. E 
evident că în aceste condiţii s-a ţinut cont de starea de spirit antirusă a 
populaţiei, mai ales a nobilimii, care a fost foarte mult afectată de 
dezmembrarea Moldovei. Țarismul rus, fiind constrâns de aceste 
realități, a fost nevoit să-şi modifice politica administrativă tradițională 
Şi să tolereze în teritoriul cotropit un sistem administrativ asemănător, 
măcar formal, cu cel existent anterior. 

3. Caracterul provizoriu al sistemului administrativ 
implementat în Basarabia a influențat substanțial funcționalitatea sa. 
Acest sistem, care prin însăşi natura sa era unul temporar, era departe 
de perfecțiune şi aplicarea lui în practică a scos la iveală foarte multe 
deficienţe şi imperfecțiuni. Starea de provizorat a administraţiei, care 
presupunea o existență limitată în timp a provocat animozități între 
boierimea locală şi protipendada rusă în problema administrării 
ulterioare a  Basarabiei.Ca rezultat al reorganizării sistemului 


' ANRM, Fond.5, inv.2, d.289, f.1-lverso. 

administrativ provizoriu s-a realizat o mai mare centralizare a puterii 
în regiune şi tot odată a fost deschis accesul în Basarabia a 
legislaţiei, instituţiilor şi a practicii administrative ruseşti. 

4. Prin instituirea în Basarabia a funcției de namesnic 
plenipotenţiar autorităţile ruseşti au urmărit scopul de a ţine sub un 
control efectiv regiunea. Namesnicul era abilitat să supravegheze şi 
să influenţeze direct activitatea instituţiilor administrative de toate 
nivelurile. 

5. În această perioadă, sub pretextul luptei cu dezordinea şi 
corupția a fost declanşat un masiv proces de deznaționalizare a 
administraţiei basarabene. O parte din boierii locali au fost eliberaţi 
din funcţiile deţinute, ei fiind înlocuiţi cu funcţionari ruşi. În 
instituţiile şi funcțiile de sorginte ruseaecă implementate la această 
etapă în regiune, de asemeni, au fost promovați doar funcționari ruşi. 

6. Reorganizarea structurilor administrative regionale şi locale 
au pregătit terenul pentru introducerea în 1818 a unui nou regulament 
de administrare a Basarabiei. 

ORGANIZAREA INSTITUŢIILOR JUDICIARE DIN 
BASARABIA ŞI MODUL DE APLICARE A LIMBII 
MOLDOVENEŞTI (ROMÂNE) ÎN INSTANŢELE 
JUDECĂTOREŞTI (1812-1828) 


Valentin TOMULEŢ, 
Universitatea de Stat din Moldova 


La 16/28 mai 2012 s-au împlinit 200 de ani de la semnarea 
Tratatului de pace de la Bucureşti, între Poarta Otomană şi Imperiul 
Rus, prin care teritoriul dintre Prut şi Nistru, numit ulterior 
Basarabia, este rupt din trupul viu al Țării Moldovei şi anexat la 
Rusia. Deşi au trecut ani, nedreptatea săvârşită la 1812, este resimțită 
şi astăzi. 

Anexarea Basarabiei la Imperiul Rus a avut consecinţe nefaste 
pentru românii basarabeni. Pentru a include teritoriul nou-anexat în 
sistemul economic şi politic ai Imperiului Rus, ţarismul a folosit cu 
prisosință metodele şi practicile deja cunoscute de dezlocuire a 
națiunii titulare şi de purificare a teritoriului, folosite pe larg la 
periferiile naționale ale Imperiului Rus: promovarea politicii de 
deznaționalizare şi rusificare a populației prin învățământ, 
administrație de stat, prin înstrăinarea valorilor spirituale ale 
neamului şi pregătirea unei elite cosmopolite, bazate pe un alt sistem 
de valori decât cel românesc, prin privarea băştinaşilor de drepturi şi 
libertăţi, prin interzicerea utilizării limbii române şi a limbilor altor 
grupuri etnice în toate domeniile vieţii sociale, prin denaturarea 
numelor de familie, a denumirilor de localităţi, străzi, prin lipsirea 
românilor basarabeni de propriile valori spirituale, fiindu-le impuse 
valori străine, ruse, etc. 

Pentru a înțelege mecanismul de aplicare şi funcţionare a limbii 
moldoveneşti (recte — română) în diferite instituţii administrative şi 
judiciare, la început este necesar de a face o caracteristică succintă a 
principalelor acte legislative privind instituirea administraţiei regionale 
din Basarabia şi a instanțelor judecătoreşti care urmau să examineze 
litigiile civile şi penale. 

Primul act legislativ privind instituirea administraţiei 
provizorii a Basarabiei, care a determinat statutul juridic al 
teritoriului dintre Prut şi Nistru anexat la Imperiul Rus, a fost cel 
elaborat sub conducerea contelui loan Capo d'Istria, şeful cancelariei 

diplomatice a armatei dunărene, semnat la 23 iulie 1812 de amiralul 
P.V. Ciceagov [l], comandantul-şef al armatei dunărene, şeful 
suprem al flotei de pe Marea Neagră şi concomitent seful 
Administraţiei Generale a Moldovei şi Țării Româneşti, confirmat la 
2 august 1812 de Alexandru I [2]. 

Activitatea instituțiilor administrative şi judiciare în provincia 
nou-anexată erau fixate în Capitolul III al Regulamentului (16 
articole) — Cu privire la administraţia civilă — care stipula că întreaga 
activitate legată de administrarea provinciei era dirijată de 
guvernatorul civil. Acesta elabora proiectele de organizare a 
activităților judiciare şi gospodăreşti, stabilea drepturile şi privilegiile 
populației, potrivit prevederilor cuprinse în instrucţiunile elaborate 
pentru Basarabia, dirija cu activitatea ispravnicilor desemnaţi din 
rândul moldovenilor care au depus jurământ de credință Rusiei. Însă, 
de multe ori această practică nu era respectată. P.Svinin scria că la 
posturile de ispravnic erau numiţi funcționari ruşi care nu se 
conduceau de principii stricte şi de norme morale, de regulă, nu 
cunoşteau limba moldovenească, ceea ce complica contactul lor cu 
localnicii [3]. 

Administraţia civilă era alcătuită din două departamente: în 
prerogativele Departamentului I intrau legile, chestiunile bisericeşti, 
care erau soluționate de o instituţie aparte, executările judecătoreşti, 
poliția şi învățământul. Departamentul II avea în competenţă: 
statistica privind populaţia, veniturile ei, vămile, comerțul şi 
industria provinciei. Membrii departamentelor aveau titlul de 
consilieri, erau numiţi în funcție de guvernatorul civil, potrivit 
aptitudinilor. Guvernatorul adopta noi hotărâri şi le prezenta spre 
aprobare administrației generale. Tot el tutela învățământul public. 
Administra provincia prin intermediul cancelariei, elibera paşapoarte 
şi foi de drum, stabilea legături directe cu şefii guberniilor limitrofe, 
cu domnii Moldovei şi Ţării Româneşti. Actele se întocmeau în 
limbile rusă şi moldovenească. Până la adoptarea unor decizii 
speciale, guvernatorul civil se subordona comandantului-şef al 
armatei de la Dunăre. Pentru o mai bună administrare a provinciei, 
guvernatorul civil era liber în a-şi alege locul (oraşul) de reşedinţă. 

Prin dispoziţia lui P.V. Ciceagov din 23 iulie 1812 în funcția 
de guvernator civil al Basarabiei este numit Scarlat Sturdza, iar la 
sfârşitul lui septembrie şi-a încetat activitatea administraţia rusă de 
pe lângă Comandantul Suprem al armatei ruse; în noiembrie 

senatorul V.I. Krasno-Milaşevici a fost rechemat la Sankt Petersburg 
[4]. Respectiv, din octombrie 1812 în Basarabia funcționa deja noua 
administrație civilă. La 4 decembrie 1812, în conformitate cu 
instrucțiunea dată de amiralul P.V. Ciceagov, Scarlat Sturdza 
instituie Cancelaria guvernatorului civil al Basarabiei [5]. Actele 
emise de Cancelarie erau semnate personal de Scarlat Sturdza, pe 
care acesta aplica ştampila cu imaginea blazonului său. 

La 2 februarie 1813, în conformitate cu stipulațiile 
Regulamentului din 23 iulie 1812 privind formarea administrației 
provizorii în Basarabia, este constituit Guvernul Regional al 
Basarabiei, acesta având în componență două departamente, şi creată 
Adunarea generală a departamentelor [6]. Regulamentul acorda 
guvernatorului dreptul de a alege şi a numi în funcții din rândul 
boierilor moldoveni şi al demnitarilor ruşi consilieri în cadrul 
departamentelor Guvernului Regional. În funcţie de circumstanţe şi 
de necesităţi, adopta noi hotărâri şi prezenta propuneri spre aprobare 
Administraţiei imperiale. Pentru funcţionarea Guvernului era 
instituită Cancelaria Guvernului Regional [7]. 

Guvernul Regional era alcătuit din două departamente: 
Departamentul I era cel care avea în competenţă chestiunile judiciare. 
În cadrul lui funcționau trei direcții (expediţii): prima, responsabilă de 
acțiunile judiciare, alcătuită din patru consilieri aleşi dintre boierii 
moldoveni, un expeditor, un şef de birou şi patru funcţionari de birou; 
cea de a doua se ocupa de procesele penale şi de anchetă şi era la fel 
alcătuită din patru consilieri, dintre care trei boieri moldoveni, iar unul 
era ofițer de stat-major rus, un expeditor şi trei funcționari de birou; 
cea de a treia avea ca atribuţie să conducă poliţia şi în componența 
acesteia intrau: un consilier din rangul ofițerilor de stat-major rus, un 
expeditor şi doi funcţionari de birou [8]. 

Pornind de la faptul că în Basarabia nu au fost create instituţii 
judiciare, potrivit unei decizii imperiale din 26 noiembrie 1815, 
anunţate de Senat ministrului de Justiţie, deciziile legate de litigiile 
civile, examinate în şedinţa comună a Guvernului Regional, urmau 
să fie examinate în ordine de apel în Departamentul IV al Senatului 
Guvernant [9]. 

Regulamentul privind instituirea administraţiei provizorii a 
Basarabiei din 2 august 1812 a fost în vigoare până la confirmarea de 
către Alexandru I, la 26 mai 1816, a Memoriului, care i-a servit 
rezidentului plenipotențiar al Basarabiei A.N. Bahmetev drept 

directivă în vederea organizării administrative a regiunii Basarabia 
[10]. Instituţiile judiciare din Basarabia au fost instituite în baza 
Regulamentului organizării administrative a regiunii Basarabia din 
29 aprilie 1818, considerat unul dintre principalele acte legislative 
adoptate de Administrația imperială rusă. Regulamentul urmărea 
scopul consolidării regimului stabilit în regiune. Alexandru I, în 
scrisoarea adresată, la 29 aprilie 1818, rezidentului plenipotențiar al 
Basarabiei A.N. Bahmetev în legătură cu adoptarea Regulamentului 
din 1818 îl atenționa că guvernul va păstra în provincie componenţa 
națională şi va asigura un mod deosebit de administrare a acesteia. 
Însă, Regulamentul acorda drepturi exclusive doar boierilor 
moldoveni (şi privilegii coloniştilor străini), în pofida faptului că 
împăratul scria că de drepturi largi va beneficia nu doar această stare 
socială [11]. 

Regulamentul privind administrarea Basarabiei din 28 aprilie 
1818 stipula că Administraţia civilă a Basarabiei urmează să fie 
divizată: prima componentă — Administraţia gubernială [12] şi cea 
financiară, iar a doua — cu referire la instanţa judecătorească. Prima 
parte a fost denumită Guvernul Regional al Basarabiei, în care intrau: 
guvernatorul civil, viceguvernatorul, consilierii, trezorierul şi asesorii 
guberniali [13]. 

Guvernul Regional era alcătuit din două departamente. 
Departamentul I era cel executiv, administrat nemijlocit de 
guvernatorul civil ce se conducea de Regulamentul cu privire la 
administrația guberniilor ruseşti; Departamentul II, administrativ, 
condus de viceguvernator, se ocupa de problemele de stat şi 
economice şi se conducea de regulile cuprinse într-o instrucțiune 
special elaborată pentru el [14]. Anume în Departamentul II erau 
discutate toate problemele de rutină legate de activitatea cotidiană 
din Basarabia. 

În Adunarea comună a departamentelor erau convocați toți 
consilierii din ambele departamente. Preşedinte al Adunării comune a 
departamentelor era guvernatorul civil. În competența Adunării 
comune a departamentelor erau următoarele întrebări: examinarea şi 
adoptarea deciziilor definitive în chestiunile venite în apel de la 
departamente, examinarea chestiunilor propuse de guvernatorul civil 
etc. Deciziile luate în cadrul Adunării comune a departamentelor erau 
adoptate cu o simplă majoritate de voturi [15]. 

Departamentul I avea în structura sa trei direcţii: prima — 
pentru cazurile civile, alcătuită din 4 consilieri numiţi dintre boierii 
locali, un expeditor, un traducător, un şef de birou şi 4 grefieri; a 
doua — pentru cazurile penale şi de anchetă, alcătuită din 3 consilieri 
numiţi dintre boierii locali, un consilier — ofiţer superior rus, un 
traducător şi 3 grefieri şi a treia — pentru supravegherea poliţiei, 
alcătuită dintr-un consilier rus, un expeditor şi doi grefieri. În statele 
de personal, în afară de funcționarii numiţi, mai activau: un secretar, 
un vagmistru şi 4 paznici. În calitate de consilieri în Departamentului 
I al Guvernului Regional au fost numiți: D.Răşcanu, I.Carp, 
P.Catargi, M.Râşcanu — în prima direcție; T.Başotă, N.Catargi, 
Milactache, F.Bukin — în direcţia a doua; P.Leibin — în direcţia a treia 
[16]. 

În conformitate cu prevederile Regulamentului organizării 
administrative a Basarabiei din 29 aprilie 1818, în provincie au fost 
instituite Tribunalul Regional Civil şi Tribunalul Regional Penal [17]. 

Tribunalul Regional Civil din Basarabia avea atribuţia de a 
examina procesele civile intentate între locuitorii provinciei, acţiunile 
intentate de stat împotriva persoanelor fizice, cererile cu privire la 
confirmarea actelor de vânzare-cumpărare şi cu privire la tutela asupra 
averii persoanelor decedate. Tribunalul Regional Civil din Basarabia 
activa conform Regulamentului privind organizarea guberniilor 
Imperiului Rus, aprobat de Ecaterina a Il-a la 7 noiembrie 1775, în 
care sunt fixate competențele acestei instituţii judiciare [18]. 

În cadrul lui se examinau dosarele civile, precum şi pretenţiile 
persoanelor fizice înaintate vistieriei, şi viceversa. El era alcătuit din 
preşedinte şi 4 consilieri. Preşedintele era numit în funcție de către 
Coroană şi confirmat de către împărat. Un consilier era numit din 
partea Coroanei, dar confirmat de către guvernatorul general militar 
din Podolia, iar ceilalți consilieri — aleşi din rândurile nobilimii, pe o 
perioadă de 3 ani, dar confirmaţi de guvernatorul general militar [19]. 

Componenţa Tribunalului Regional Civil din Basarabia în anii 
1818-1828 este prezentată, în ordine cronologică, după cum 
urmează: în calitate de preşedinţi — Nedoba (1818-1823), Başotă 
(1823-1824), Cazimir (1824), Başotă (1824-1825), Pizani (1825- 
1826), Donici (1826-1828), consilieri — Ralli, Donici, Varfolomeu, 
Stamo, Hermeziu, Buzdugan,  Dicescu,  Krupenski, Russo, 
Măcărescu, Botezatu, Leonard, Cazimir, Satovski, Iamandi, Stamati 
şi secretari — Scorţesco şi Barda [20]. 

Regulamentul prevedea ca, reieşind din privilegiile acordate 
locuitorilor provinciei şi din particularitățile legilor locale, procedura 
judiciară în Tribunalul Regional Civil din Basarabia urma să se 
desfăşoare în limba moldovenească. În cercetarea litigiilor 
persoanelor particulare Tribunalul trebuia să se conducă de drepturile 
şi obiceiurile moldoveneşti, iar procedura judiciară să se desfăşoare 
în limba moldovenească. În ce priveşte cercetarea dosarelor de stat, 
la bază trebuia pusă legislația imperială. În cazul examinării 
dosarelor cu referire la apărarea proprietăţii private, Tribunalul urma 
să țină cont de drepturile, privilegiile şi obiceiul pământului existente 
în Basarabia. În cazul în care deciziile Tribunalului Regional Civil se 
refereau la dosarele ce vizau interesele statului, documentele pentru 
examinarea lor ulterioară trebuiau traduse în limba rusă [21]. 
Persoanele nemulțumite de decizia Tribunalului, în cazul în care era 
admisă apelarea deciziei Tribunalului, o puteau contesta în Consiliul 
Suprem al Basarabiei. Însă, dacă Tribunalul nu prevedea apelarea 
deciziei, atunci decizia era irevocabilă şi era aplicată imediat, iar 
persoana nemulțumită putea înainta în Consiliul Suprem al 
Basarabiei doar o simplă plângere. Pe marginea dosarelor ce vizau 
interesele statului Tribunalul civil nu lua o decizie finală, dar, 
respectând legislaţia rusă, le expedia pentru decizia finală 
Guvernului Regional [22]. Ulterior, în baza deciziei imperiale din 3 
august 1825, dosarele civile trimise în instanţa de apel nu mai erau 
examinate de Consiliul Suprem al Basarabiei, dar erau direcționate 
Departamentului II al Senatului Guvernant [23]. 

La început, Tribunalul Regional Civil îşi desfăşura lucrările 
într-o casă arendată, pentru o sumă de 1400 rub., de la spătarul 
Măcărescu, situată în partea de jos a oraşului Chişinău. Clădirea nu 
era însă comodă pentru desfăşurarea lucrărilor: se afla la o distanță 
mare de la locul de trai al funcționarilor; toamna, primăvara şi iarna 
funcţionarilor le venea greu să se deplaseze pe străzile murdare la 
serviciu; casa necesita reparație; în plus, din cauza depozitului pentru 
păstrarea produselor, în incinta Tribunalului s-a instalat un miros 
neplăcut; mobila prevăzută pentru funcţionari nu erau confortabilă. 
Când administraţia Tribunalului a încercat să arendeze o nouă 
clădire, Măcărescu a cedat 400 rub. din preţul arendei, promițând că 
va repara clădirea. La 1 mai 1825 clădirea a fost arendată pe o 
perioadă de 3 ani, iar Consiliul Suprem al Basarabiei a aprobat 
condiţiile noului contract de arendă [24]. 

Regulamentul privind administrarea Basarabiei din 29 
februarie 1828 a modificat parțial componența Tribunalului Regional 
Civil din Basarabia. El urma să fie alcătuit din preşedinte, doi 
consilieri din partea guvernului, doi asesori din partea nobilimii şi 
doi asesori din partea negustorilor. Preşedintele trebuia confirmat 
prin decizie imperială, iar cei doi asesori — de către Senat, la 
propunerea guvernatorului general [25]. 

În prerogativele Tribunalului Regional Penal din Basarabia 
intra examinarea dosarelor de urmărire penală transmise de 
tribunalele ţinutale. Procedura de examinare se efectua în baza 
legislației ruse. Sentința adoptată cu majoritatea de voturi se declara 
definitivă, dar nu era aplicată până nu era confirmată de guvernatorul 
civil, care, luând cunoştinţă de dosar, confirma sau anula verdictul. 
În cazul în care guvernatorul civil nu aproba decizia Tribunalului 
Penal, dosarul era înaintat spre examinare în Consiliul Regional al 
Basarabiei [26]. 

Dosarele penale şi de urmărire penală urmau să fie examinate în 
limbile rusă şi moldovenească. În acest context este de menţionat că: 

1. Audierea inculpaţilor moldoveni avea loc în limba 
moldovenească, iar procesele-verbale trebuiau întocmite în limbile 
rusă şi moldovenească. 

2. Sentința de judecată era anunţată inculpaţilor în limba 
moldovenească. 

3. Membrii Tribunalului Penal, întâlnind dificultăţi în 
expunerea punctului de vedere în limba rusă, aveau dreptul să 
întocmească deciziile în limba moldovenească [27]. 

Tribunalul Regional Penal din Basarabia era alcătuit din 
preşedinte, 3 consilieri şi un asesor. Preşedintele era numit în funcţie 
de către Coroană şi confirmat de împărat. Un consilier era numit din 
partea Coroanei, dar confirmat de către guvernatorul general militar 
din Podolia, iar ceilalţi consilieri şi asesorul — aleşi din rândurile 
nobilimii, pe o perioadă de 3 ani, dar confirmaţi de guvernatorul 
general militar [28]. Componenţa Tribunalului Regional Penal din 
Basarabia în anii 1818-1828 este sistematizată după cum urmează: în 
calitate de preşedinţi — Kurik (1818-1825), Arsenev (1825-1826), 
Kurik (1826-1828); consilieri — Leibin, Străjescu, Şumski, baronul 
Cristi, Glavce, Stamati, Şardin, lanov, Vaker, Maksimov, Bazâca, 
Hoteaev; asesori — baronul Criste, Hoteaev, Stamati şi secretari — 
Ghetolpanov, Krâmonovski [29]. 

136 


Executarea multor dispoziții judecătoreşti era încredințată 
isprăvniciilor. La început, în activitatea sa ispravnicul se conducea de 
legislaţia şi tradițiile locale. Din decretul imperial adresat la 29 
martie 1813 (la cererea ispravnicului de Bender) Departamentului I 
al Guvernului Regional aflăm că până la adoptarea unor instrucțiuni 
speciale şi reieşind din considerentul că atât legile, cât şi obiceiurile 
locale nu erau cunoscute, „isprăvnicia în activitatea sa poate să se 
conducă de dreptul local în măsura în care acesta este cunoscut 
funcționarilor moldoveni şi care ar corespunde raţiunii şi în mare 
parte normelor legale” [30]. La dispoziţia ispravnicului de Bender 
era un secretar, un traducător, care era şi asistentul secretarului 
preocupat de corespondenţa în limba rusă, un logofăt care se ocupa 
cu transcrierea documentelor moldoveneşti, doi funcționari ruşi care 
îndeplineau servicii de curier, examinau incidentele locale, asigurau 
liniştea şi ordinea în toate localurile publice, conform obligaţiunilor 
poliției locale [31]. 

În 1816 este emisă o instrucţiune care reglementa activitatea 
ispravnicului. Instrucţiunea era alcătuită din 28 de articole şi se 
referea în fond la competențele ispravnicului: asigurarea ordinii 
publice  (ispravnicul fiind şeful poliției locale); executarea 
dispozițiilor administraţiei; stabilirea obligaţiunilor şi acţiunilor 
ispravnicului în caz de epidemii, molime, epizootii şi calamități 
naturale etc. (ispravnicul acţiona în conformitate cu legislaţia, 
neavând dreptul să amendeze sau să supună populaţia pedepselor 
corporale); răspundea de ordinea publică în ţinut; apăra interesele 
cetăţenilor; împiedica acţiunile hotilor şi vagabonzilor; răspundea de 
sistemul de concesiuni din ținut; purta responsabilitate de starea 
drumurilor şi a podurilor, însoțea regimentele militare în cazul în 
care acestea se aflau în trecere prin ţinut şi era obligat să le asigure 
cu produse alimentare, cu lemn din care acestea făceau care de 
provizii, să le asigure cazarea; raporta permanent despre mersul 
recoltării cerealelor; informa despre preţurile comerciale la cereale şi 
la alte produse alimentare; urmărea să fie întoarse stăpânilor vitele 
rătăcite; răspundea de amenajarea coloniştilor etc. [32]. Ispravnicul 
îşi exercita funcțiile doar în limitele ținutului de care era responsabil. 
Numit în exercițiul funcțiunii ispravnicul depunea jurământ de 
credință împăratului rus [33]. 

Prin dispoziţia din 16 aprilie 1816, emisă de guvernatorul civil 
al Basarabiei C.A. Catacazi, ispravnicii, pârcălabul de Hotin şi 

serdarul de Orhei erau obligaţi să meargă o dată în trei luni în teritoriu 
pentru a se documenta la faţa locului pentru a dispune de informație 
veridică şi completă despre situația din ţinut. Revizorii de ţinut 
trebuiau să urmărească ca ispravnicii, pârcălabul de Hotin şi serdarul 
de Orhei să îndeplinească cu stricteţe această dispoziție [34]. 

Despre competențele ispravnicului, care se deosebesc parțial 
de cele stipulate în instrucțiune, aflăm dintr-un raport prezentat în 
1816 de ispravnicul de Hotărniceni preşedintelui Comitetului 
Provizoriu al Basarabiei I.H. Kalagheorghe. 

1. Ispravnicul examina litigiile care apăreau între negustori 
(privind activitatea comercial-industrială, situația familială etc.), 
boieri şi țărani. În cazul în care părţile nu erau satisfăcute de deciziile 
adoptate, ispravnicul prezenta dosarul, însoțit de documentele de 
rigoare, spre examinare instanţelor superioare. Ispravnicul nu avea 
dreptul să-i impună pe boieri să se prezinte la isprăvnicie pentru 
soluţionarea litigiilor, ci numai le aducea la cunoştinţă plângerea 
privind fapta în care aceştia au fost implicaţi. În cazul în care boierii 
nu se conformau, ispravnicul raporta instanţelor superioare despre 
aceasta, iar decizia o adopta doar cu acordul instituțiilor abilitate a 
soluţiona asemenea probleme. 

2. Conform obiceiului pământului, ispravnicul avea dreptul să 
pedepsească persoanele care încălcau legea, în afară de boieri şi 
boiernaşi, care nu puteau fi pedepsiți. 

3. Ispravnicul era obligat să prezinte anual guvernului 
informaţii despre recolta de cereale, cu explicaţiile de rigoare: de 
câtă pâine era nevoie pentru alimentația locuitorilor şi câtă pâine 
rămânea pentru comercializare, iar guvernul urma să decidă ce 
cantitate de cereale poate fi exportată. 

4. Ispravnicul urmărea evoluţia pe piaţă a preţurilor la carne şi 
la pâine şi, în dependență de capacitatea de cumpărare a 
industriaşilor, reglementa prețurile. 

5. Ispravnicul era responsabil de încartiruire, supraveghea 
amplasarea militarilor pe la casele locuitorilor, în dependență de 
numărul şi starea economică a acestora. Conform obiceiului 
pământului, de încartiruire erau scutiți moşierii (în afară de 
categoriile inferioare ale acestei stări sociale) şi slujitorii cultului: 
preoții, diecii, diecele, paracliserii şi starostii bisericeşti. 

6. Prin intermediul mazililor, ispravnicii aveau datoria de a 
cultiva în rândurile populaţiei dragostea de muncă [35]. 

După împărțirea administrativ-teritorială a Basarabiei în 
conformitate cu Regulamentul organizării administrative din 29 
aprilie 1818, prin dispoziția guvernatorului civil al Basarabiei C.A. 
Catacazi din 19 octombrie 1818, în funcția de ispravnic au fost 
numiţi: în ţinutul Orhei — funcţionarul de clasa a VIII-a Iamandi, în 
ținutul Hotin —  sulgerul Gheorghe Ciugureanu (în locul 
funcţionarului de clasa a IX-a Stamati), în ţinutul laşi — funcţionarul 
de clasa a IX-a Bodescu, în ţinutul Bender — funcţionarul de clasa a 
IX-a Cazimir (în locul funcţionarului de clasa a X-a Nicolae Salo), în 
ținutul Akkerman — nobilul Alecu Pruncul şi în ţinutul Ismail — 
funcţionarul de clasa a X-a Popovschi (în locul funcţionarului de 
clasa a X-a Filodor) [36]. Ulterior în instituţia isprăvnicii au fost 
făcute remanieri. 

Potrivit dispoziției din 1 aprilie 1819, ispravnicii erau aleşi din 
rândul nobilimii basarabene, drept de care beneficiau şi nobilii din 
guberniile interne ruse. Acest drept a fost aplicat şi pentru ţinuturile 
Bender, Akkerman şi Ismail, în pofida faptului că în aceste ţinuturi 
numărul nobililor era foarte redus. Ulterior, noul rezident 
plenipotenţiar, contele M.S.  Voronţov, analizând activitatea 
ispravnicilor, raporta Administrației imperiale că administraţia 
poliţienească locală din Basarabia se află într-o stare jalnică, iar 
cauza o vede în modalitatea de alegere a ispravnicilor. M.S. 
Voronţov, care se pronunța vehement împotriva aplicării 
particularităților locale în sistemul administrativ al Basarabiei, fiind 
un părtaş convins al includerii cât mai grabnice a regiunii în sistemul 
economic şi politic al Imperiului Rus, argumenta că funcțiile de 
ispravnic erau exercitate de persoane lipsite de onestitate, care nu-şi 
îndeplinesc cu demnitate obligaţiunile, care nu cunosc nici legislația, 
nici limba rusă, fapt ce cauzează prejudicii serioase sistemului de 
administrare. Totodată, atenționa că prejudiciile ar fi fost mult mai 
mari dacă din guberniile interne ruse cu puţin pământ ar fi fost 
transferați în Basarabia, aşa cum se planifica, 20000 de ţărani de stat. 
El scria că timp de 6-7 luni de la intrarea sa în funcţie au fost 
destituiți de către Consiliul Suprem doi ispravnici şi câțiva asesori 
demascaţi în diferite crime, însă locurile lor au fost ocupate de 
persoane iresponsabile ca şi ei. La ultima şedinţă au fost prezente 
100 de persoane care vroiau să dețină posturi administrative, iar 
numărul de posturi la care se pretindea era de 81. Respectiv, la 
posturile administrative aproape că nu era concurs, iar în ținuturile 

Bender, Akkerman şi Ismail, unde erau numai 5 nobili, dintre care 4 
nu dispuneau de proprietate, posturile administrative erau ocupate de 
nobili din alte ţinuturi. M.S. Voronţov aducea şi alte argumente, 
insistând ca ispravnicii să fie numiţi de Coroană [37]. 

La 2 septembrie 1824, Comitetul de Miniştri, luând în 
considerație obiecțiile contelui M.S. Voronţov, a dispus ca 
ispravnicii şi asesorii să fie numiţi din partea Coroanei [38]. Unii 
istorici consideră că prin această măsură a fost lichidată metoda de 
administrare despotică a județului [39]. Însă, această măsură poate fi 
privită mai mult ca o tentativă a Administraţiei imperiale ruse de a-i 
înlătura din instituțiile administrative din Basarabia pe funcţionarii 
locali, ieşiţi din rândurile boierilor moldoveni, şi de a-i înlocui cu cei 
alogeni, în special veniţi din guberniile ruse. 

Politica imperială promovată de Administraţia rusă în teritoriul 
nou-anexat a avut drept consecință directă faptul că în perioada ce a 
urmat după adoptarea Regulamentului organizării administrative a 
regiunii Basarabia din 29 aprilie 1818 a crescut substanțial numărul 
funcționarilor ruşi atât în instituţiile regionale, cât şi în cele ţinutale. 
De fapt, păstrarea unor particularităţi istorice în sistemul judiciar din 
Basarabia avea să fie împiedicată de transformările profunde operate 
de organele imperiale în sistemul administrativ. Se crea treptat un 
antagonism între două sisteme strâns legate funcțional — cel judiciar şi 
cel executiv. Acest lucru se va reliefa cel mai pregnant în privinţa 
limbii de perfectare a documentaţiei de serviciu şi se va concretiza în 
boicotarea de către funcţionarii ruşi a procedurii judiciare desfăşurare 
în limba moldovenească. Deoarece nu cunoşteau limba 
moldovenească, aceştia încălcau deciziile imperiale care prevedeau 
perfectarea actelor în limba moldovenească, se opuneau aplicării 
limbii moldoveneşti în activitatea instituțiilor administrative, 
economice, fiscale, judiciare, culturale etc., cauzând prejudicii serioase 
în ce priveşte adoptarea şi perfectarea diferitelor dispoziții şi decizii. 

La 30 septembrie 1824, Direcția executivă a Guvernului 
Regional înaintează în Consiliul Suprem al Basarabiei o adresă în 
care se menționa că în baza Regulamentului organizării 
administrative a regiunii Basarabia din 29 aprilie 1818 toate 
dosarele examinate în Guvernul Regional şi avizele prezentate pentru 
înştiinţarea populației erau perfectate în două limbi — moldovenească 
şi rusă. Deciziile scrise în limba rusă erau semnate de guvernator, 
consilierii din partea Coroanei şi asesori, iar cele scrise în limba 

moldovenească — doar de guvernator şi consilierii aleşi din partea 
nobilimii, din considerentul că consilierii şi asesorii din partea 
Coroanei nu cunoşteau limba moldovenească, iar cei din partea 
dvorenimii — limba rusă [40]. Ţinând cont de această circumstanţă, 
Direcţia executivă a Guvernului Regional cerea ca în continuare, 
pentru a nu crea Guvernului dificultăți în adoptarea deciziilor, 
Consiliul Suprem al Basarabiei să-i permită să adopte deciziile şi să 
prezinte avizele doar în limba rusă, motivând că efectuarea procedurii 
de examinare şi aprobare a deciziilor în două limbi „...nu doar că este 
dificilă, dar se poate spune cu certitudine — imposibilă, judecând după 
numărul mare de dosare puse pe rol, care în decurs de un an au atins 
cifra de 7000, iar a deciziilor adoptate — de 20000” [41]. 

Mai mult ca atât, în februarie 1825 doi traducători, funcționarii 
de clasa a XIV-a Galiţki şi Holviţki, au înaintat viceguvernatorului 
Basarabiei F.F. Vighel, funcţionar de clasa a VI-a, un raport în care 
scriau că, în legătură cu numărul mare de documente în limba 
moldovenească parvenite în cele două departamente ale Guvernului 
Regional şi în secțiile provizorii instituite pe lângă Guvern după 
plecarea guvernatorului civil în oraşul Ismail, toate dosarele în limba 
moldovenească le-au fost transmise pentru a fi traduse. Însă, 
deoarece erau multe, nu reuşeau traducerea lor şi, ca urmare, se 
tergiversa rezolvarea multor chestiuni importante, în special a celor 
legate de activitatea Administraţiei Financiare. Din acest considerent, 
ei cereau să fie eliberaţi de traducerea dosarelor în limba 
moldovenească, în caz contrar amenințând să se concedieze din 
serviciu, aşa cum au procedat ceilalți traducători [42]. 

Însă, sabotarea de către organele administrative a utilizării 
limbii moldoveneşti în practica judiciară avea să conducă la 
acumularea multor dosare nesoluţionate, din cauză că nu erau încă 
traduse în limba rusă. Ca urmare, erau înaintate numeroase plângeri 
şi reclamaţii din partea persoanelor implicate în procesele judiciare. 
Pentru a rezolva problema, la propunerea guvernatorului general al 
Novorosiei şi rezidentului plenipotențiar al Basarabiei M.S. 
Voronţov, la 12 august 1824 prin decizia Comitetului de Miniştri, 
confirmată de împărat la 11 noiembrie 1824, în provincie este 
instituit Tribunalul Penal Provizoriu. La 23 decembrie 1824 M.S. 
Voronţov  împuterniceşte Consiliul Suprem al Basarabiei cu 
executarea deciziei imperiale. Inaugurarea Tribunalului Penal 
Provizoriu din Basarabia a avut loc la 17 ianuarie 1825 în baza unei 

dispoziţii a Consiliului Suprem al Basarabiei [43]. Timp de doi ani 
Tribunalul Penal Provizoriu din Basarabia urma să activeze 
independent de Tribunalul Regional Penal din Basarabia. Instituirea 
Tribunalului a fost determinată de greutăţile pe care le avea de 
depăşit Tribunalul Regional Penal din Basarabia exprimate în 
numărul mare de dosare nesoluţionate care s-au adunat pe parcursul 
anilor în Tribunalul Regional Penal şi de dosare care veneau din 
tribunalele judeţene pentru reexaminare. În plus, Tribunalul Regional 
Penal a întâlnit mari greutăţi în ce priveşte traducerea documentelor 
din limba rusă în limba moldovenească. Era doar un singur 
traducător, însă în Tribunal s-au adunat 264 dosare [44]. Prin 
instituirea Tribunalului Penal Provizoriu se urmărea şi scopul de a 
uşura soarta multor inculpați aflaţi de multă vreme în detenţie. 
Tribunalul era condus de un preşedinte special [45]. 

Pentru a-i da posibilitate Tribunalului Regional Penal din 
Basarabia să examineze şi să soluţioneze fără întârziere dosarele 
penale, s-a considerat că Tribunalul Penal Provizoriu trebuie să reia 
toate dosarele penale neexaminate pe parcursul anilor de Tribunalul 
Regional Penal şi, în decurs de cel mult doi ani, să le examineze şi să 
adopte deciziile de rigoare. 

La 12 august 1824 Comitetul de Miniştri adoptă decizia 
privind instituirea Tribunalului Penal Provizoriu din Basarabia şi 
numirea funcţionarului de clasa a VI-a Lebin în funcţia de preşedinte 
al Tribunalului [46]. La 11 noiembrie 1824 împăratul Alexandru I a 
confirmat această decizie [47]. În afară de preşedinte, în componența 
Tribunalului Penal Provizoriu a mai fost inclus un membru al 
Tribunalului Regional Penal, delegat din rândurile dvorenilor, care, 
dat fiind că cunoştea legislaţia, tradiţiile şi procedura judiciară locală, 
s-a dovedit a fi foarte util Tribunalului. În Tribunalul Penal 
Provizoriu mai intrau un consilier din partea Coroanei, un consilier 
din partea dvorenimii, un secretar, slujitori din Cancelarie şi 
traducători. Pentru întreținerea Tribunalului Penal Provizoriu din 
Basarabia s-a decis să i se aloce anual 4400 rub. argint [48]. 

Consiliul Suprem al Basarabiei urma să întreprindă măsuri în 
vederea inaugurării Tribunalului Penal Provizoriu şi să numească un 
membru al Tribunalului Regional Penal în Tribunalul nou-instituit. 
Tribunalul Regional Penal trebuia să pregătească toate dosarele 
neexaminate până atunci, pentru a le transmite Tribunalului Penal 

Provizoriu, acesta urmând să le examineze şi să adopte deciziile de 
rigoare în decurs de doi ani [49]. 

După expirarea termenului de doi ani Tribunalul Penal 
Provizoriu din Basarabia şi-a încetat activitatea. Analizând adresa 
din 15 februarie 1827, prezentată de guvernatorul general al 
Novorosiei şi Basarabiei, contele F.P. Palen, Consiliului Suprem al 
Basarabiei, putem constata că Tribunalul Penal Provizoriu din 
Basarabia a finisat examinarea dosarelor care i-au fost încredințate 
[50]. F.P. Palen a dispus ca dosarele examinate de Tribunalul Penal 
Provizoriu să fie trimise pentru păstrare în arhiva Tribunalului 
Regional Penal şi cu aceasta să-şi înceteze activitatea. La 21 
februarie 1827 preşedintele Tribunalului Penal Provizoriu din 
Basarabia raportează Consiliului Suprem al Basarabiei că şi-a încetat 
activitatea, iar dosarele examinate au fost transmise Tribunalului 
Regional Penal din Basarabia [51]. 

Însă, succesele Tribunalului Penal Provizoriu nu aveau să fie 
de durată, deoarece sabotarea primirii de la diferite instituţii a 
documentelor în limba moldovenească lua o amploare tot mai mare 
în isprăvnicii, unde majoritatea funcționarilor erau ruşi şi nu 
cunoşteau limba moldovenească. La 12 octombrie 1827 Consiliul 
Suprem al Basarabiei în şedinţa consultativă discută raportul 
Tribunalului ţinutal Hotin din 6 iulie (a se vedea Anexa) privind 
prezentarea la 20 iunie în acel Tribunal a 9 rapoarte în limba rusă a 
isprăvniciei Hotin ce vizau dosare civile [52]. Reieşind din 
prevederile Regulamentului din 29 aprilie 1818, prin care dosarele 
civile trebuiau prezentate şi discutate doar în limba moldovenească, 
la 23 iunie 1827 Tribunalul ţinutal a întors isprăvniciei Hotin acele 9 
dosare pentru a fi traduse în limba moldovenească. În raportul din 28 
iunie 1827 isprăvnicia Hotin motiva necesitatea întocmirii dosarelor 
în limba rusă prin faptul că dacă în trecut, reieşind din prevederile 
Regulamentului din 29 aprilie 1818, membrii acestei instituţii erau 
aleşi din rândurile boierilor locali, ulterior aceştia erau numiţi din 
partea Coroanei, fiind în mare parte ruşi care nu cunoşteau limba 
moldovenească, iar isprăvnicia nu dispunea de mijloace pentru a-i 
asigura pe aceşti funcționari cu traducători. De aceea, nu poate 
satisface doleanţele Tribunalului de a întocmi actele în limba 
moldovenească. În plus, potrivit raportului, isprăvniciei i s-a dat, din 
partea instanțelor superioare, dispoziția să ducă dosarele şi să 
stabilească legături cu instituţiile locale doar în limba rusă [53]. 

Astfel, întâlnind greutăți în ce priveşte cercetarea şi soluţionarea 
dosarelor, Tribunalul cerea Consiliului Suprem al Basarabiei lămuriri 
cum să procedeze pe viitor. În plus, deşi isprăvnicia Hotin a declarat 
Tribunalului că  încetase întocmirea dosarelor în limba 
moldovenească, ea recunoştea că nu dispune de dispoziții din partea 
autorităților centrale ce ar fi confirmat anularea fostelor privilegii 
acordate Basarabiei [54]. 

Într-o şedinţă a sa Consiliul Suprem al Basarabiei a pus în 
discuție şi raportul Tribunalului ținutal Bender din 28 iulie 1827, prin 
care acesta informa că l-a împuternicit pe funcţionarul cancelariei 
Tribunalului, Mihail Florescu, să transmită isprăvniciei Bender 
documentele de rigoare împreună cu două ordonanţe pe care le-a 
primit plantonul isprăvniciei Kerneşki. La 22 iulie, când Tribunalul 
şi-a reînceput activitatea, comisarul isprăvniciei Malevici a adus în 
Cancelaria Tribunalului ținutal acele două ordonanţe desigilate, le-a 
aruncat pe masă, declarând că nu le primeşte, fiindcă sunt scrise în 
limba moldovenească. Ulterior, în şedinţa Tribunalului la care era 
prezent şi ispravnicul Skorobogatov, comisarul Malevici a declarat 
deschis ca pe viitor Tribunalul regional să nu-i mai prezinte dispoziții 
în limba moldovenească, deoarece el nu cunoaşte această limbă şi nu 
le va îndeplini. În pofida faptului că Tribunalul a prezentat drept 
argument textul Regulamentului constituirii regiunii Basarabia din 
29 aprilie 1819 şi dispoziţia Tribunalului Civil regional din 15 
noiembrie 1819, prin care tuturor tribunalelor ținutale li se interzicea 
desfăşurarea procedurii judiciare în limba rusă, aceasta urmând a fi 
desfăşurată în limba moldovenească, conform prevederilor 
Regulamentului din 1818, ispravnicul şi comisarul n-au dorit să se 
conformeze acestei cerințe, declarând că ,„...Regulamentul 
organizării administrative a regiunii Basarabia este deja anulat”. Din 
care cauză Tribunalul ținutal cerea lămuriri Consiliului Suprem al 
Basarabiei cum să procedeze pe viitor [55]. 

La şedinţa din 12 octombrie 1827 Consiliul Suprem al 
Basarabiei a discutat şi un alt raport al Tribunalului ţinutal Bender 
din 13 august 1827, prin care Tribunalul informa Consiliul că 
funcționarii din Cancelaria isprăvniciei Bender au refuzat să 
primească raportul Cancelariei şi 17 ordonanţe emise de Tribunalul 
ținutal în limba moldovenească. Funcţionarii isprăvniciei argumentau 
refuzul prin faptul că comisarul Malevici le-a ordonat să nu mai 
primească acte şi ordonanțe emise de Tribunalul ţinutal în limba 

moldovenească [56]. Cel de-al patrulea raport adresat Consiliului 
Suprem al Basarabiei de acelaşi Tribunal ţinutal Bender, datat cu 30 
septembrie 1827 şi discutat în aceeaşi şedinţă, de asemenea se 
referea la refuzul isprăvniciei Bender de a primi 24 dispoziții emise 
de Tribunal în limba moldovenească, drept motiv servind dispoziția 
comisarului Malevici, prin care acesta le-a interzis funcționarilor să 
mai primească acte în limba moldovenească [57]. Documentul 
publicat în Anexă face dovadă brutalităţii şi urii pe care o manifesta 
comisarul Malevici în relaţiile cu funcționarii de la Tribunalul ţinutal 
care îi prezentau acte întocmite în limba moldovenească, motivând 
că el nu cunoaşte această limbă şi, respectiv, nu va îndeplini 
dispoziţiile Tribunalului [58]. 

Analizând aceste patru rapoarte şi punând la bază prevederile 
Regulamentului din 29 aprilie 1818, Consiliul Suprem al Basarabiei 
a decis ca „dosarele civile să fie întocmite în limba moldovenească”, 
iar Departamentul de dispoziţie să aibă grijă ca toţi locuitorii din 
regiune să se conformeze acestei dispoziţii, iar funcționarii care au 
boicotat aplicarea limbii moldoveneşti să fie pedepsiţi în 
conformitate cu legislaţia în vigoare [59]. 

În concluzie putem afirma că boicotarea practicii de utilizare a 
limbii moldoveneşti în procedura judiciară din Basarabia, contrar 
prevederilor legale, se făcea de cele mai dese ori de către funcţionarii 
isprăvniciilor. Documentele de arhivă conţin numeroase cazuri ce 
atestă acest fapt. Pe parcurs, inițiativa de a înlătura limba moldo- 
venească din instituţiile regionale a parvenit chiar din partea 
funcţionarilor Guvernului Regional. Ceea ce denotă o dată în plus că 
țarismul, deşi a lăsat în vigoare pentru o anumită perioadă de timp 
Basarabiei unele particularități autohtone ale sistemului 
administrativ, a promovat o politică consecventă de includere a 
teritoriului nou-anexat în sistemul economic şi politic imperial, parte 
componentă a căreia era politica de deznaționalizare — rusificare a 
populației dispersate. Promovând această politică, Administrația 
imperială urmărea înstrăinarea valorilor spirituale ale neamului şi 
pregătirea unei elite cosmopolite, bazate pe un alt sistem de valori 
decât cel românesc etc., anularea drepturilor şi libertăților naționale, 
interzicerea utilizării limbii române şi a limbilor altor grupuri etnice 
în toate domeniile vieții sociale, lipsirea românilor basarabeni de 
propriile valori spirituale, fiindu-le impuse valori spirituale ruse etc. 

CĂLĂTORI STRĂINI DESPRE BASARABIA ÎN PERIOADA 
ANTERIOARĂ RĂZBOIULUI CRIMEII 


Constantin ARDELEANU, 
Universitatea „Dunărea de Jos” din Galaţi 


Literatura de călătorie reprezintă unul dintre cele mai 
importante tipuri de surse istorice, extrem de utilă mai ales în 
documentarea trecutului spaţiilor şi timpurilor istorice sărace în altfel 
de documente. Subiective şi relative în sine, relatările peregrinilor 
străini care au străbătut teritoriul dintre Prut şi Nistru în primele 
decenii ale stăpânirii ţariste în Basarabia reuşesc să ofere informaţii 
prețioase atât despre realitățile demografice, etnice, economice, 
lingvistice sau religioase ale provinciei, cât şi despre situația ei 
politică sub autoritatea noilor guvernanţi. Detaliile sunt cu atât mai 
valoroase cu cât vin în completarea datelor oficiale controlate de 
cenzura rusească. 

Relativ puţini voiajori au traversat Basarabia în perioada în 
discuţie. Situaţia drumurilor, la fel de grele vara şi iarna, dar mai ales 
reglementările de carantină şi poliţie îndepărtau majoritatea 
călătorilor apuseni. Cei mai mulți străini care au descris realitățile 
basarabene au vizitat, la bordul diverselor nave, porturile basarabene 
Reni, Ismail sau Chilia sau au tranzitat provincia în drumul dintre 
Odessa şi laşi sau Galaţi. Drumeţii care s-au aventurat în Basarabia 
au fost în majoritate prelați interesaţi de diversitatea religioasă a 
Basarabiei, ofițeri aflați în misiuni de spionaj şi „călători 
profesionişti”, dornici să publice ghiduri sau relatări de călătorie, 
genuri literare care se vindeau foarte bine în epocă. 

O relatare puţin cunoscută a lăsat Ebenzer Henderson, cleric 
scoțian care a vizitat Basarabia după izbucnirea insurecțiilor din anul 
1821. Călătorind dinspre Hotin spre Chişinău şi Odessa, autorul 
făcea interesante consideraţii despre locuitori, „urmaşi ai dacilor şi ai 
coloniştilor romani aduşi aici de Traian; limba lor, cunoscută sub 
numele de română!, are un amestec curios de cuvinte străine. Dintre 
acestea, cea mai mare parte sunt de origine italiană sau latină 
vulgară, ca şi un număr mare de cuvinte slave, restul fiind gotice, 


' Wallachian în original. 

greceşti sau turceşti. Ţăranii încă se identifică cu numele de români 
(rumanie) sau romani, nume pe care l-au moştenit de la strămoşii lor, 
care s-au bucurat de titlul şi privilegiile de cetăţeni romani”!. În 
Chişinău, britanicul a întâlnit elita politică şi religioasă locală şi a 
remarcat diversitatea etnică şi confesională oferită de cei 20.000 
locuitori ai capitalei”. 

Un deceniu mai târziu, Basarabia a fost tranzitată de ofiţerii 
britanici William Fitzgerald de Ros şi C.R. Drinkwater, aflați într-o 
misiune de observare a obiectivelor militare din sudul Rusiei’. 
Călătoria de la Odessa la Chişinău a durat, în noiembrie 1835, cinci 
zile, capitala fiind prezentată ca „un vechi oraş turcesc”. „Nu mai 
există ruine ale clădirilor orientale, dar poţi întâlni o combinaţie 
ciudată de chipuri asiatice şi de polonezi, germani, moldoveni şi 
evrei. Deşi oraşul se întinde pe o suprafață mare, doar puţine case 
sunt acceptabile, restul fiind cocioabe cu acoperişul de paie sau cu 
acoperişul lat”. Şi pentru alţi călători apuseni oraşul arată rău, 
vicarul Charles Elliot remarcând că „niciuna dintre străzi nu este 
pavată”, iar magazinele erau foarte puţine”. 


! Ebenzer Henderson, Biblical Researches and Travels in Russia including 
a Tour in the Crimea and the Passage of the Caucasus, James Nisbet, 
Londra, 1826, p. 249. 
? Ibidem, pp. 256-265. 
* Pe larg, despre această misiune, în Constantin Ardeleanu, A British 
Military Mission to the Near East, Russia and the Danubian Principalities 
(1835-1836), in „Anuarul Institutului de Istorie A.D. Xenopol”, Iasi, t. 
XLVII, 2011, pp. 101-117. 
* Detalii în Wlliam Lennox Lascelles Fitzgerald de Ros, Journal of a Tour 
in the Principalities, Crimea and Countries adjacent to the Black Sea in the 
Years 1835-36, John W. Parker and Son, Londra, 1855, p. 120 (în 
româneşte, relatarea este accesibilă în articolul Constantin Ardeleanu, 
Călătoria în Principatele Române a lui William Lennox Lascelles 
Fitzgerald, Lord de Ros (1835), în vol. „Celălalt autentic”. Lumea 
românească în literatura de călătorie, coord. Irina Gavrilă, Editura Oscar 
Print, Bucureşti, 2010, pp. 222-246). 
* Charles B. Elliot, Travels in the Three Great Empires of Austria, Russia 
and Turkey, vol. I, Richard Bentley, Londra, 1838, p. 242. Descrieri ale 
oraşului şi la Lorenzo Valerio, în Călători străini despre ţările române în 
secolul al XIX-lea, serie nouă, vol. III, 1831-1840, coord. Daniela Buşă, 

Cea mai detaliată descriere a Basarabiei aparține călătorului 
Johann Georg Kohl, care a vizitat regiunea în anul 1838. Germanul a 
prezentat, pe larg, noul Bender rusesc, cu populația sa 
moldovenească, evreiască, armeană, bulgară şi malorosiană, Orheiul, 
cu aspect oriental, atât în privinţa populației, cât şi a stilului 
arhitectonic, şi Bălţi, unde a vizitat şcoala locală. Cât despre 
Chişinău, autorul remarca dezvoltarea oraşului, care „în urmă cu 30 
ani abia dacă avea vreo două străzi populate de gâşte şi porci, dar 
apoi s-a umflat ca o varză de Bruxelles şi a dospit ca o budincă”?. Şi 
Kohl insista, asemenea majorităţii occidentalilor, asupra etnicilor 
evrei stabiliți în provincie şi a spiritului lui antreprenorial, care 
încuraja mult dezvoltarea schimburilor comerciale. Cât despre 
aspectul urbei, casele mari aparțineau oficialilor ruşi. „În celelalte 
părţi ale oraşului casele de piatră sunt cele mai puţine, cele mai multe 
fiind din lemn, lut şi stuf, vopsite de obicei în galben, ferestrele sunt 
încadrate, după felul moldovenesc, cu dungi negre şi arabescuri, iar 
totul se sprijină, după felul ucrainean şi moldovenesc, pe multe 
coloane mici de lemn”. Mult mai încântat a fost Kohl de frumusețile 
feminine, o moldoveancă cu forme zvlete şi rotunjite, foarte 
drăgălaşă, cu dantură perfectă făcându-l să creadă că priveşte „o 
domnişoară nobilă încorsetată, ocrotită şi învățată să danseze mai 
degrabă decât la o neînsemnată fiică de ţăran”. Efectul a fost total 
când „floarea gingaşă” le-a cântat câteva cântece populare 
moldoveneşti”. Cum aminteam, germanul a vizitat şcolile pe care 


Editura Academiei Române, Bucureşti, 2006, pp. 338-339 şi Anatole de 
Demidoff, Voyage dans la Russie meridionale et la Crimée, par la Hongrie, 
la Valachie et la Moldavie, Ernest Bouldin, Paris, 1838, p. 203. 
! Extrase largi din lucrare (Johann Georg Kohl, Reisen in 
Siidrussland, Zweiter Theil, Befarabien — Zur Charakterisk der 
pontischen Steppen — Die Karaiten, Dresda, Leipzig in der 
Arnoldischen Buchhandlung, 1841) sunt traduse în româneşte de 
istoricul Bogdan Popa în Călători străini despre ţările române în 
secolul al XIX-lea, serie nouă, vol. IV, 1841—1846, coord. Daniela Buşă, 
Editura Academiei Române, Bucureşti, 2007, pp. 95—120). 
? Ibidem, p. 97. 
* Ibidem, p. 99. 
* Ibidem, pp. 107-108. 

ruşii le înființaseră pentru moldoveni. „Profesorii din întreaga 
Basarabie sunt în general ruşi sau germani şi francezi rusificaţi, căci 
moldovenii înşişi nu s-au calificat nicăieri ca profesori. Toată 
predarea se face fără excepţie în limba rusă, iar învăţarea acesteia 
este dintre toate lucrul esenţial. Moldovenii învaţă greu limba rusă, 
după spusele profesorilor, ceea ce de fapt nu înseamnă nimic; căci se 
apără de aceasta ca oricare alt neam care trebuie să înveţe rusește”. 
Una dintre cele mai interesante prezentări aparţine inginerului 
francez Xavier Hommaire de Hell, celebru călător în Orient, bun 
cunoscător al situaţiei din zona Mării Negre. Într-o lucrare numită 
„Notiţă istorică asupra Basarabiei”, francezul prezenta situația 
contemporană a Basarabiei, cea mai înapoiată provincie a imperiului 
tarist în regiunea Mării Negre”. După o sumară încadrare geografică, 
autorul se oprea asupra fortificațiilor de la Ismail, Hotin, Chilia şi 
Cetatea Albă. Sunt oferite apoi detalii despre bogăţia agricolă a ţării, 
cu referiri la porturile Ismail şi Reni, schelele de export ale cerealelor 
basarabene. Mai importante pentru noi sunt remarcile politice legate 
de istoria recentă a Basarabiei, după anexarea provinciei la Rusia. 
Astfel, în primii ani după 1812 ocupanții ruşi s-au purtat foarte bine, 
asigurându-i pe moldoveni că vor păstra limba, legile, tribunalele şi 
celelalte forme administrative proprii. Guvernatorii au fost aleşi 
dintre autohtoni, iar provincia şi-a păstrat vechile libertăţi politice şi 
comerciale. Însă aceste privilegii n-au rezistat mult, iar prin intrigi 
abile vechea administraţie moldovenească a fost discreditată. După 
vizita ţarului Alexandru, în 1818, în Basarabia a fost impusă o nouă 
constituţie, provincia păstrându-şi naționalitatea şi vechile privilegii, 
doar guvernatorul şi vice-guvernatorul fiind numiţi dintre ruşi. Însă, 
scria Hell, era o situaţie himerică, deoarece nu se putea crede că 
Rusia va accepta să aibă la una dintre frontierele sale, în contact 
direct cu Turcia, o provincie cucerită care să se guverneze după legile 
proprii şi având o administraţie diametral opusă celei impuse în 
celelalte provincii ale imperiului. În anii următori, pe fondul delăsării 


' Ibidem, pp. 110-111. 
? Notice historique sur la Bessarabie, capitolul XXI din Xavier Hommaire 
de Hell, Les Steppes de la Mer Caspienne, le Caucase, la Crimee et la Rusie 
meridionale. Voyage pittoresque, historique et scientifique, vol. II, Arthus 
Bertrand, Paris, 1845, pp. 563-587. 

152 


elitei locale, sistemul libertăților comerciale a fost suprimat, fiind 
introduse prohibițiile specifice Rusiei. Ruina principalelor familii 
boiereşti a însemnat şi sfârşitul influenţei lor politice, pentru ca noul 
țar, Nicolae, să pună capăt perioadei de autonomie. „Basarabia a fost 
dezmoştenită de toate privilegiile sale şi a fost asimilată, inclusiv ca 
limbă, formelor administrative din celelalte provincii ale 
imperiului”. Ruşii au continuat politica de subminare a boierilor 
moldoveni, reglementarea relaţiilor dintre proprietarii de moşii şi 
țăranii şerbi devenind mai complicată şi bulversând baza avuţiei 
naționale. În acelaşi timp, a fost întărită politica de colonizare, în 
1840 existând în Basarabia 10.150 de familii de colonişti de origine 
bulgară, 1.736 de familii de germani, ca şi sate de ruşi şi cazaci”. În 
perioada de început a Războiului Crimeii, extrase din lucrarea 
inginerului francez au fost publicate de presa britanică sub numele 
sugestiv de „Perfidia rusească în Basarabia”. 

O lucrare bine documentată aparține lui Francois-Louis 
Bugnion, o monografie a provinciei Basarabia, însă trecută prin 
cenzura funcționarilor ruşi“. Volumul are trei părți, începând cu 
istoricul provinciei, din cele mai vechi timpuri şi până în anii 40. 
Vorbind despre realitățile etnice, elvețianul îi amintea în primul rând 
pe moldoveni, vechii descendenți ai romanilor, care formează masa 
principală a populației, şi şi-au păstrat o anume mândrie națională. 


! Ibidem, p. 573. 
? Ibidem, p. 579. 
? Russian Perfidy in Bessarabia, în „The Beacon. A Journal of Politics and 
Literature”, Londra, 1853—1854, p. 55. Un alt călător vedea situația din 
Basarabia în următorii termeni: „Aspectul pe lumină al acestui loc 
[Chişinău] mi-a dat o idee asupra guvernării militare ruseşti. Toți 
funcționarii municipali erau militari şi, cu cât vedeam mai mult cu atât 
inima îmi tresălta pentru aerul de libertate al Americii, a cărei civilizaţie, 
deşi lăsată să se dezvolte singură, a depăşit-o cu mult pe aceea ale cărei 
temelii le-a pus Petru cel Mare” — Vincent Otto Nolte, The Memoires of 
Vincent Otto Nolte. Reminiscences in the Period of Authority or Fifty Years 
in Both Hemispheres, New York, 1934, p. 450 (în româneşte, în Călători 
străini, III, p. 860). 
* Francois-Louis Bugnion, La Bessarabie ancienne et moderne. Ouvrage 
historique, géographique et statistique, Georges Bridel, Laussane, Villietti, 
Odessa, 1846. 

Limba acestora este de origine latină, fiind vorbită în întreaga 
provincie. În regiunile învecinate cu Prutul, aceasta era limba vorbită 
aproape exclusiv’. Autorul face apoi consideraţii legate de educaţie, 
moravuri, alimentație, situaţie militară, administraţie, economie. 
Partea a doua prezintă geografia fizică a regiunii, în vreme ce ultima 
parte detaliază geografia politică, diviziunea teritorială şi populaţia. 
Nu în ultimul rând, menţionăm relatarea britanicului Laurence 
Oliphant, cel mai probabil agent secret al Foreign Office-ului. Acesta 
a vizitat, în 1852, Ismaiulul, unde se organiza un mare târg anual. 
Oliphant deplângea situaţia economică dificilă a Basarabiei şi 
măsurile prin care elita boierească locală era şubrezită de ruşi. Astfel 
că proasta administraţie a guvernanților locali, intrigile şi tertipurile 
funcționarilor ruşi şi introducerea sistemului prohibitiv din Imperiu 
într-o ţară care anterior se bucura de o politică economică liberală 
alcătuiesc o combinaţie de influenţe nefaste mai mult decât suficiente 
pentru a justifica situaţia nefericită a acestei provincii lovite de 
sărăcie. Este interesant să analizăm situaţia actuală din Basarabia, 
care ne permite să ne facem o idee despre rezultatele probabile ale 
anexării principatelor dunărene de către Rusia, dacă acest lucru se va 
întâmpla vreodată. Trebuie doar să privim la situația prosperă a 
acelor provincii, comparativ cu Basarabia, pentru a înţelege cât de 
dezastruoase ar fi rezultatele unei asemenea întâmplări. Nu trebuie să 
ne miram că locuitorii Moldovei şi Ţării Româneşti se tem de ziua în 
care influența nenorocită a administraţiei ruseşti se va extinde de-a 
lungul Dunării până la frontiera austriacă; căci în trecutul Basarabiei 
ei îşi anticipează propriul viitor nefericit. Dacă împăratul le va da o 
constituţie, ei o pot compara cu cea dată de Alexandru boierilor din 
Basarabia şi nu trebuie să se îndoiască în privința duratei sale. Dacă 
le va acorda privilegii speciale, ei vor putea imediat să le aprecieze la 
adevărata lor valoare, să le anticipeze efectele fatale şi să calculeze 
exact cât va trece până când impunerea protecționismului comercial 


i X so > i g SR) 
le va aduce la o situaţie similară cu criza din Basarabia”. 


! Ibidem, p. 54, p. 59. 

? Laurence Oliphant, The Russian Shores of the Black Sea in the Autumn of 

1852 with a Voyage Down the Volga, and a Tour through the Country of the 

Don Cossacks, William Blackwood & Sons, Edinburgh şi Londra, 1853, pp. 

340-342 (în româneşte, traducere de Constantin Ardeleanu, în Călători 

Toate aceste sumare extrase arată importanţa literaturii de 
călătorie nu numai pentru descrierea provinciei Basarabia în secolul 
al XIX-lea, ci şi pentru prezentarea modalității prin care cuceritorii 
ruşi şi-au impus dominaţia şi au iniţiat procesul de rusificare a 
populaţiei autohtone. 


străini despre ţările române în secolul al XIX-lea, serie nouă, vol. VI, 1852- 
1856, coord. Daniela Buşă, Editura Academiei Române, Bucureşti, 2010, p. 
30). 

155 


EXPORTUL DE MĂRFURI PRIN PORTUL ISMAIL 
IN ANII"30-50 AI SEC. AL XIX-LEA 


Maria MAFTEI, 
Muzeul Ţinutului din or. Cahul 


Oraşul Ismail, unul din cele mai mari porturi fluviale din sudul 
Basarabiei, este situat pe Dunăre, între lacurile Ialpug la vest şi 
Cotlabug la est. Originea toponimului derivă de la antroponimul 
Ismail, reprezentantul sultanului Baiazid al II-lea, care în anul 1284 a 
cucerit aşezarea moldovenească Smil [1]. La 1770, Ismailul a fost 
pentru întâia oară cucerit de ruşi, dar după pacea de la Kuciuc- 
Kainardgi a fost remis înapoi turcilor. Se zice că atunci turcii au 
fortificat-o pe o circumferință de mai mulți km, astfel încât ea putea 
adăposti o armată considerabilă. În anul 1790 cetatea a fost cucerită 
de Suvorov, iar după tratatul de pace de la Iaşi din 1791 a trecut din 
nou la turci. Ismailul a fost cucerit de ruşi în anul 1809. După tratatul 
de pace de la Bucureşti, 16 mai 1812, a rămas sub oblăduirea Rusiei 
la fel ca întregul ținut dintre Prut şi Nistru [2]. 

Limitele cronologice ale studiului sunt anii'30-50 ai sec. al 
XIX-lea, de la lichidarea cordonului sanitaro-vamal de la Nistru şi 
integrarea economică a Basarabiei în Imperiul Rus, până la 
Congresul de pace de la Paris din anul 1856, când sudul Basarabiei a 
fost retrocedat Țării Moldovei. Astfel, începând cu anii'30 în 
Basarabia comerțul se practica în baza legislației ruseşti, adică 
perioada anilor'30-50 ai sec. al XIX-lea a fost dominat de tarifele 
vamale protecționiste din anii 1822 şi 1850. Obiectivul principal al 
studiului este evidențierea rolului portului Ismail în antrenarea 
economiei ținutului în orbita pieţei mondiale. 

Este necesar să menţionăm, că problematica investigată a fost 
pusă în discuţie în monografiile istoricilor M.P. Munteanu [3], I.S. 
Grosul şi I.G. Budak [4], L.A. Anţupov [5], V.N. Tomuleţ [6] etc. În 
pofida acestui fapt multe aspecte ale temei abordate n-au fost 
cercetate, altele au fost tratate unilateral. Prezentul studiu a fost 
elaborat, în mare parte, în baza documentelor depozitate la Filiala din 
Ismail a Arhivei de Stat din Regiunea Odesa. 

Portul Ismail a fost construit în anul 1813, la 3-4 verste de 
oraşul Tucikov [7]. El a fost prevăzut cu clădiri de carantină, cu 
spaţii pentru debarcarea pasagerilor, încărcarea şi descărcarea 

mărfurilor, ancorarea pe timp de iarnă a corăbiilor [8]. În Ismail a 
fost instituită carantina centrală şi oficiul vamal de clasa I [9], 
conducerea districtului vamal şi Judecătoria Comercială [10]. 

El era cunoscut încă din sec. al XVII-lea ca centru al 
comerțului extern şi de tranzit al Moldovei. Avea legături mari 
comerciale cu ţările Europei de Sud-Est: cu Turcia, Grecia, Italia, 
unde se exportau în cantități mari cereale, grăsime de vită, unt, 
caşcaval (brânză de oaie, brânză de vaci), tutun, lână etc. 

În portul Ismail se încărcau cu mărfuri vase comercial- 
maritime, vase fluviale şi bărci. În anii’30 din port au ieşit 1178 de 
vase maritime şi 376 vase fluviale sau în medie anual câte 157 vase 
comercial-maritime şi 38 — fluviale. Cel mai mic număr de vase a 
fost înregistrat în perioada anilor 1833-1835, din cauza recoltelor 
slabe de cereale. Situaţia se va redresa începând cu anii'40, datorită 
creşterii pe piața externă a cererii la produsele agro-alimentare 
ruseşti de origine basarabeană. În această perioadă, anual, din portul 
Ismail au plecat câte 16 vase maritime, 25 vase fluviale şi 5 bărci. În 
perioada anilor 1850-1856 din port au ieşit 1816 vase comercial- 
maritime, 1399 vase fluviale şi 263 bărci, adică în medie anual câte 
259 vase comercial-maritime, 199 vase fluviale şi 37 bărci [11]. 

Activitatea comercială a portului Ismail era periclitată de 
concurența porturilor vecine ca Odesa, Brăila şi Galaţi. Situaţia 
aceasta este confirmată în raportul administraţiei oraşului Ismail din 
7 octombrie 1833. Din care aflăm că, dificultățile cu care se 
confruntă negustorii în comerțul cu ţările străine sunt legate de 
prezența carantinelor şi statutului de porto-franco [12] al Odesei, 
“...de unde negustorii din Basarabia şi alte gubernii limitrofe pot 
primi cu uşurinţă şi cu mari avantaje diferite mărfuri, care, fiind 
aduse aici în cantităţi mari, sunt realizate liber altor negustori” [13]. 
Astfel se încerca orientarea comerțului Basarabiei sudice spre portul 
Odesa, în scopuri protecţioniste şi pentru susținerea acestui port. La 
rândul său porturile Galaţi şi Brăila ademeneau vasele comerciale 
prin libertățile mari ale negustorilor şi taxele vamale mici [14]. 

Navigaţia în portul Ismail se deschidea în lunile februarie- 
martie şi se încheia, de regulă, în lunile octombrie-noiembrie, atunci 
când îngheţa Dunărea. Vasele încărcate cu mărfuri se orientau spre 
Odesa, Kerci, Taganrog, Constantinopol, Triest, Levant, Genova, 
Marsilia, Livorno, Neapole, insulele lonice, i-la Malta, Hamburg, 
Meklenburg ş.a. [15]. Însă cea mai mare parte de mărfuri exportate 

se orientau spre Constantinopol. În anul 1845 din numărul total de 
185 de vase comercial-maritime, 154 (83,2%) s-au orientat spre 
Constantinopol, 13 (7,02%) spre Genova, 7 (3,8%) spre Piemont, 4 
(2,2%) spre Livorno, 2 (1,1%) spre Galaţi şi câte un vas spre Tulcea, 
şi Triest [16]. 

În portul Ismail circulau şi vase comerciale închiriate de 
negustorii autohtoni direct de la proprietarii de nave din porturile 
străine [17]. Existau şi negustori care dispuneau de vase comerciale 
proprii. De exemplu, în anul 1834, 20 de negustori din oraşul Ismail 
dispuneau de vase comerciale [18]. În 1838 negustorul de ghilda a 
doua Iani Dispotopulo şi-a construit din bani proprii un vas 
comercial, numit “Basarabia” cu o capacitate de 85 tone, care a fost 
lansat pe Dunăre la 16 octombrie, având ca destinaţie portul 
Constantinopol, cu 1124 sferturi de cereale la bord [19]. Un an mai 
târziu, negustorul de ghilda a doua Gheorghe Sidera şi-a construit 
două vase [20]. Vasele erau asigurate la firmele din oraşele Odesa, 
Constantinopol, Triest, Livorno, Genova şi Marsilia [21]. 

Negustorii din Ismail prezentau o pătură socială înstărită şi era 
alcătuită în mare parte din greci, armeni, ruşi, bulgari, moldoveni 
etc., care se ocupau cu exportul — preponderent al cerealelor. 
Autoritățile din Ismail menționau că exportul de cereale era 
concentrat în mâinile negustorilor de ghilda întâi — Nicolae Iliadi, 
Dimitrie Caravasile, Panaiot Nalbangioglo, Carabet Hadji Markarov, 
Anton Milanovici, şi negustorilor de ghilda a doua — lacumi Piţinio, 
Gheorghe Krassa şi Anton Celebidaki [22]. 

În prima jumătate a sec. al XIX-lea comerţul de export prin 
portul Ismail, se baza, în fond, pe produsele agricole. Documentele 
de epocă atestă că prin Ismail se exportau: grâu, porumb, secară, 
făină, orz, ovăs, mei, seminţe de in, piei, unt, grăsime de vită, lână, 
ceară, lumânări etc. Acestea erau în mare parte produse de origine 
basarabeană şi erau aduse în port pe cale terestră. 

Valoarea exportului de mărfuri prin portul Ismail în perioada 
anilor'30-50 ai sec. al XIX-lea este elucidată în tabelul 1. 

Tabelul 1 
Valoarea exportului de mărfuri prin portul Ismail în anii 
'30-50 (în ruble argint)* 


Anii? Valoarea În% Anii” Valoarea În% Anii Valoarea În % 
30 exportului 40 exportului 50 exportului 

1830 307493 5,9 1840 668418 9,7 1850 1508475 14,8 
1831 320633 6,1 1841 387931 5,6 1851 1846269 18,2 
1832 525172 10,0 1842 199752 2,9 1852 1795213 17,7 
1833 240376 4,6 1843 47685 0,7 1853 1951651 19,2 
1834 260548 5,0 1844 1142760 16,5 1854 482289 4,8 
1835 195898 3,7 1845 842452 12,2 1855 1598611 15,7 
1836 483304 9,2 1846 729260 10,5 1856 978439 9,6 
1837 987910 18,9 1847 593970 8,6 - - 

1838 1120974 21,4 1848 1162160 16,8 - - 

1839 798070 15,2 1849 1149112 16,5 - - 

Total 5240378 100,0 6923500 100,0 - 10160947 100,0 


* FIASRO., F.537, Ali d.27, f.12-31, 32-40; f.92-93 verso; d.2a, f.1-6, 18- 
31; d.146, f.137-138 verso; £124- 126, 129- 130 verso; d.161, f.84-86 verso, 87-87 
verso, 89-90 verso; d. 189, f.122-123 verso; d.187, f.259-264, 273-278; d.191, f.285- 
288, 281-284; d.64, f.1070-1079, 1089-1098; d.161, f.257-264; d.73, f.518-523, 
535-544; d.181, f.223-228; Idem., F.56, inv.1, d.560, f.9 verso-10 verso; Idem., 
F.136, inv.1, d.266, f.8 verso. 


Prin portul Ismail în perioada anilor 1830-1856 au fost 
exportate mărfuri în valoare de 22 324 825 ruble argint. Deci, în 
medie anual erau exportate mărfuri în valoare de 826 845 ruble 
argint. În anii'30 valoarea mărfurilor exportate a fost de 5 240 378 
(sau 23,5%) ruble argint, în anii'40 — 6 923 500 ruble (sau 31%), iar 
în prima jumătate a anilor'50 — 10 160 947 ruble (sau 47,5%). Datele 
tabelului demonstrează o creştere a valorii mărfurilor exportate de 
circa 3 ori. 

În anii'30 cele mai mici cote ale exportului au fost înregistrate 
în perioada 1833-1835. Reducerea exportului a fost determinată de 
recolta slabă la cereale. O nouă stagnare a fost înregistrată la 
începutul anilor'40. Printre factorii care au generat această situație 
sunt: recolta slabă la cereale din anii 1842 şi 1843, preţul mic la 
pâine pe piața din Constantinopol — principala piaţă de desfacere a 
cerealelor basarabene, precum şi concentrarea exportului de grăsime, 
piei, lână în portul Odesa [23]. Lucrul acesta este confirmat şi de 
raportul privind activitatea comercială a portului Ismail pe anul 1839, 
în care se menționează că: „Aşa cum exportul produselor basarabene 
de ceva timp se face prin portul Odesa, s-a redus exportul lor prin 

portul Ismail” [24]. Un alt factor a fost creşterea cererii la produsele 
agro-alimentare pe piaţa locală, pentru consumul intern [25]. O nouă 
stagnare a exportului a fost înregistrată în 1846 (10,5%) şi 1847 
(8,6%). Această situație a fost generată, la fel, de recolta slabă şi de 
invazia lăcustelor [26]. Războiul din Crimeea a cauzat o nouă 
reducere a activității comerciale a portului Ismail. În anul 1854 
exportul s-a cifrat la 482 289 ruble argint sau doar 4,8% din valoarea 
totală a mărfurilor exportate în prima jumătate a anilor'50. 

Portul Ismail era un mare exportator de cereale. Acest export 
depindea de caracterul extensiv al agriculturii, caracterizat prin 
extinderea terenurilor cultivate cu cereale, în rezultatul valorificării 
stepelor din sudul Basarabiei, îndeosebi cu grâu şi porumb. Din 
raportul despre starea comerțului în portul Ismail din 30 decembrie 
1838, aflăm că coloniştii bulgari, principalii furnizori de cereale în 
portul Ismail „...au semănat de 3 ori mai multe cereale decât în anul 
1837” [27]. La rândul său şi factorul climateric a determinat volumul 
exportului de cereale [28]. 

Comerţul extern prin portul Ismail era monopolizat de 
exportul cerealelor. Lucrul acesta este confirmat de datele tabelului 
2. Cerealele exportate în anii'30 controlau până la 75,3% din 
valoarea totală a exportului de mărfuri. 

Tabelul 2 
Raportul dintre valoarea totală a exportului prin portul 
Ismail şi valoarea exportului de cereale în anii 1830-1839 (în 
ruble asignate)* 


Valoarea Valoarea În % din 

Anii exportului În % exportului de În % valoarea 

cereale exportului 
1830 1076226 6,4 1002915 757 85,6 
1831 1122214 6,7 1020491 7,8 87,3 
1832 1838102 10,9 1665800 12,8 90,8 
1833 841315 5,0 47688 0,4 5,0 
1834 911917 5,4 47200 0,4 5,9 
1835 684589 4,1 27994 0,2 5,0 
1836 1690383 10,1 1266347 9,7 71,7 
1837 1935883 11,5 1882466 14,4 90,2 
1838 3923409 23,3 3712219 28,4 92,9 
1839 2793244 16,6 2378961 18,2 86,9 
Total 16817282 100,0 13052081 100,0 75,3 


* FIASRO, F.56, inv.1, d. 458, f.249; Idem., F.537, inv.1, d.16, f.144-149; 
d.2 a, f.1-6, 8-15; d.27, f.24-31; d.16, f.158-170; d.10, f.467, 476-479 verso; ASRO, 
F.3, inv.1, d.78, f.33 verso-34 

În pofida secetei din anii 1833-1834, tendința de creştere a 
exportului de cereale din Basarabia prin portul Ismail poate fi uşor 
observată. Dacă în primii trei ani (1830-1832) prin Ismail au fost 
exportate cereale în valoare de 3,7 mln ruble, apoi în ultimii trei ani 
(1837-1839) — 7,97 mln ruble asignate. Datele tabelului confirmă că 
în anii favorabili ponderea cerealelor varia de la 70% la mai mult de 
90% din întreaga valoare a exportului. 

Comerţul cu cereale era constituit din grâu, porumb, secară, 
orz, ovăs, mei, făină de grâu, de secară, de porumb ş.a. Negustorii 
din Ismail achiziţionau cerealele, sursa de bază a veniturilor lor, din 
diferite localități ale Basarabiei, pe care ulterior le exportau pe 


Dunăre în Turcia, Grecia şi alte state limitrofe. 
Volumul exportului cerealelor prin portul Ismail a sporit în 
perioada anilor”30-50 ai secolului al XIX-lea de 2,9 ori. (Tabelul 3) 

Tabelul 3 
Cantitatea cerealelor exportate prin Ismail în anii '30-50 ai 
sec. al XIX-lea (sferturi)* 


Anul Grâu Porumb Secară Orz, Făină de Total În % 

ovăs, grâu, 

mei porumb, 

secară 

1833 2148 - - - - 2148 0,06 
1834 1332 - - - 77 1409 0,04 
1835 704 - - 340 225 1269 0,04 
1837 133791 13915 1658 202 - 149566 4,3 
1838 273689 10336 - - 16 284041 8,2 
1839 103495 65564 - - 222 169281 4,9 
1840 69302 52999 - 399 20 122720 3,5 
1841 53179 1269 - 526 46 55020 1,6 
1842 29233 1724 - - - 30957 0,9 
1843 69618 - - - - 69618 2,0 
1844 182130 30311 - 116 - 212557 6,1 
1845 153022 15112 - 3509 65 171708 5,0 
1846 106790 14030 - - - 120820 3,5 

1847 83450 2770 - = = 86220 2,5 
1848 190730 920 - - - 191650 5,5 
1849 167470 - 1715 1100 450 170735 4,9 
1850 208388 1120 4198 868 399 214973 6,2 
1851 339593 41852 6682 - > 388127 11,2 
1852 328450 17162 25226 - £ 370838 10,7 
1853 287252 65892 42721 5253 z 401118 11,6 
1854 50366 13479 = = 63845 1,8 
1855 92381 53705 - 2600 - 148686 4,3 
1856 18123 3635 - 9460 4441 35659 1,03 
Total 2944636 405795 82200 24373 5961 3462965 100,0 
În% 85,0 11,7 2,4 0,7 0,2 100,0 Š 


*datele pentru anul 1836 lipsesc. ASRO, F.1, inv.214, d.5, f.93 verso-95, 
106-109, 122 verso, 162; Idem., F.147, inv.1, d.17, f.47-48 verso; Idem., F.3, inv.1, 
d.78, f.33 verso-34; V.Tomuleţ, Rolul negustorilor din Ismail şi Reni în relațiile 
comerciale ale Basarabiei cu Sublima Poartă în anii’30 ai sec. al XIX-lea //Analele 
Ştiinţifice ale Universității de Stat din Moldova. Seria „Ştiinţe socio-umanistice”, 
Chişinău, 2001, vol. II, p.310; AISR, F.560, inv.4, d.402, f.20 verso-21; FIASRO., 
F.537, inv.1, d.2a, f.1-6, 8-15; d.16, f.144-149, 158-170; d.10, f.467, 476 verso-479 
verso; d.27, f.1-3 verso, 24-31; d.181, f.229-230, 236-239; d.189, f.109-110, 113- 
114; d.161, f. 86-86 verso, 265-270; d.73, f.512-517, 525-532; d.146, f.129-130 
verso, 131-132 verso, 127-128 verso; d.64, f.1038-1047, 1081-1088; Idem., F.136, 
inv.1, d.144, f.1-6 verso 


În perioada anilor 1833-1856 prin portul Ismail au fost 
exportate circa 3,5 mln sferturi [29] de cereale sau anual câte 151 mii 
sferturi. Acest export era constituit în mare parte din grâu (85%) şi 
porumb (11,7%). Alte cereale ca secara, orzul, ovăsul, meiul aveau o 
pondere neînsemnată. Analiza comparativă a datelor tabelului ne 
permit să constatăm că pe întreaga perioadă cantitatea cerealelor 
exportate a continuat să crească. Această majorare a volumului 
exportului s-a datorat în primul rând, creşterii preţurilor la pâine. 
Preţul unui sfert de grâu în Ismail, în perioada anilor 1839-1844 varia 
între 3,5 şi 6 ruble argint [30]. La stabilirea prețurilor la cereale 
influenţau diverşi factori, atât de ordin intern, cum ar fi: cantitatea de 
cereale recoltată şi necesităţile curente ale provinciei — hrana 

oamenilor şi animalelor, asigurarea armatei ruse dislocate în regiune, 
necesităţile formării fondului de seminţe pentru semănături etc., cât 
şi factori de ordin extern — cererea pe piața europeană, conflictele 
militare, epidemiile de ciumă şi holeră etc. 

În a doua jumătate a anilor'30 cea mai înaltă cotă a cerealelor 
exportate a fost înregistrată în anul 1838 de 284 mii sferturi, iar cea 
mai mică în anul 1835 - 1,3 mii. În anii'40 cantitatea cerealelor 
exportate a variat continuu şi anume, cele mai mici cote ale 
exportului au fost înregistrate la începutul anilor '40 pentru ca să 
observăm o creştere a cantităţii cerealelor exportate în anul 1844 
(213 mii) de 3 ori față de anul 1843 (69,6 mii), după care urmează 
iarăşi o reducere a exportului. Cele mai înalte cote ale exportului 
cerealelor în perioada anilor 1833-1856 au fost înregistrate în anii 
1853 (11,6%), succedat de anii 1851 (11,2%), 1852 (10,7%), 1838 
(8,2%), 1850 (6,2%), 1844 (6,1%), 1848 (5,5%). În această perioadă 
vasele încărcate cu cereale în portul Ismail s-au orientat spre 
Constantinopol, Piemonte, Genova, Livorno, Odesa, Tulcea, Galaţi, 
Triest, i-la Malta, Atena, Siria, Kerci, Hamburg, i-la Corfu, i-la 
Zante, Amsterdam, Londra, Neapole, Mesa (Arizona), Marsilia, 
Hanover ş.a. [31]. 

Situaţia politică de la mijlocul anilor'50 ai sec. al XIX-lea a 
determinat autoritățile guberniale să instituie un control riguros 
asupra exportului cerealelor, pentru a evita reducerea rezervelor din 
magazinele negustorilor din Ismail, cereale care erau necesare în 
primul rând pentru întreținerea armatelor ruseşti în timpul războiului 
din Crimeea. 

Din documentul emis la 21 iunie 1855 de către carantina 
centrală Ismail, adresată căpitanului portului Ismail, aflăm că 
comandantul armatei sudice a cerut în dispoziţia din 13 iunie 
guvernatorului militar al Ismailului să permită persoanelor fizice din 
oraşele Ismail şi Reni să vândă negustorilor străini veniţi în portul 
Ismail pe vase cu pavilion neutru, doar rezervele de cereale din 
magazinele particulare [32]. 

Însă se pare că dispoziţia comandantului armatei sudice nu a 
fost respectată în totalitate, deoarece inspectorul carantinei Ismail, la 
6 august 1855, îl informa pe căpitanului portului Ismail, că 
guvernatorul general al Novorusiei şi Basarabiei dispune de 
informaţie precum că „„...spre portul Ismail ţin calea câteva vase cu 
cereale achiziţionate din Odesa şi din alte regiuni ale Basarabiei”. 

Guvernatorul general al Novorusiei şi Basarabiei insistă asupra 
adoptării măsurilor necesare în vederea stopării fărădelegilor, pentru 
evitarea încălcării dispoziției comandantului armatei de sud, „...să nu 
fie exportate nici un sfert de cereale în plus...”, decât cele prevăzute 
prin dispoziția din 13 iunie 1855. Inspectorul carantinei cere 
căpitanului „...supraveghere maximă a acestei operaţiuni, care 
trebuie să se desfăşoare cu mare prudență.” Căpitanul trebuia să ducă 
evidenţa persoanelor care încarcă cereale, costului tranzacţiei 
comerciale şi se insista asupra prezentării unui raport lunar secret, 
despre cantitatea cerealelor exportate prin portul carantinal Ismail 
[33]. La 12 august 1855 guvernatorul militar al Ismailului cerea 
inspectorului carantinei centrale Ismail, să verifice veridicitatea 
informaţiei [34]. 

În vederea verificării stocurilor de cereale depozitate în 
magazinele negustorilor şi mic-burghezilor din oraşul Ismail, 
inclusiv şi Reni, începând cu data de 14 august 1855 a fost interzis 
exportul cerealelor din aceste porturi. În acest sens, căpitanul 
portului Ismail urma să prezinte un raport despre stocurile de cereale 
din magazinele negustoreşti, despre cantitatea cerealelor exportate şi 
îmbarcate pe vase în portul Ismail în perioada 21 iunie-l14 august 
1855 [35]. Astfel, la data de 31 august 1855 în magazinele 
particulare ale negustorilor şi mic-burghezilor din oraşul Ismail era o 
rezervă de 176 138 sferturi de cereale: 95 858 sferturi de grâu, 4500 
sferturi făină de secară, 5850 sferturi orz, 1000 sferturi de ovăs, 120 
sferturi mei, 68 810 sferturi de porumb [36]. Pe perioada 21 iunie-14 
august 1855 negustorii şi mic-burghezii din oraşul Ismail au exportat 
62 662 sferturi de cereale: 40 962 sferturi de grâu, 21506 sferturi de 
porumb, 194 sferturi făină de grâu. Urmau să fie exportate 95 057 
sferturi de cereale — 52 431 sferturi de grâu, 39 773 sferturi de 
porumb, 2853 sferturi de orz [37]. În documentul secret emis la 1 
septembrie 1855, de cancelaria carantinei Ismail, adresat căpitanului 
portului Ismail, se cere să se țină cont de raportul din 31 august 1855 
şi să nu se permită exportarea nici a unui sfert în plus [38]. 

Pe parcursul lunii septembrie 1855 în carantina Ismail pe 
vasele comerciale au fost încărcate, pentru a fi exportate pe Marea 
Neagră, 46 582 sferturi de grâu, 29 499 sferturi de porumb. Din 
documentul secret din 13 octombrie 1855, emis de cancelaria 
carantinei Ismail, pe numele căpitanului portului, aflăm că în 
perioada exportului cerealelor din rezerva negustorilor din oraşul 

Ismail, s-a interzis în totalitate importarea cerealelor din alte 
localităţi ale Basarabiei. La data de 1 octombrie 1855 negustorii mai 
aveau de exportat încă 19 000 sferturi cereale. Pentru a preîntâmpina 
majorarea preţurilor în comerțul cu amănuntul şi în vederea stopării 
intimidării locuitorilor oraşului, s-a fixat termenul limită de exportare 
a cantității de cereale sus-citate, pentru o perioadă de 10 zile, adică 
până la 25 octombrie 1855 [39]. 

În anul 1856 a fost exportată o cantitate neînsemnată de 
cereale, din cauza recoltei slabe, plus la aceasta, pentru navigația de 
primăvară nu au fost comenzi la cereale, din acest considerent nici nu 
au fost semnate contracte cu negustorii din Ismail. În magazinele 
negustoreşti din oraşul Ismail în 1856 era o rezervă de 10 000 sferturi 
de secară, 3000 sferturi de grâu, 8000 sferturi de porumb şi 1000 
sferturi de orz [40]. În general, în 1856 s-a redus şi numărul vaselor 
care au venit în port, deoarece majoritatea vaselor maritime se 
orientau, după ridicarea blocadei maritime, spre porturile Mării 
Negre. Această situație a generat micşorarea exportului prin toate 
porturile sudice ale Basarabiei. 

Alături de cereale prin portul Ismail se exportau şi produse 
alimentare, textile, pielării, metale. Foarte solicitate pe piaţa externă 
erau produsele animaliere: brânza, grăsimea de vită, untul, pieile, 
lâna etc. Spre deosebire de grâu toate aceste produse aveau o pondere 
mai mică în comerțul de export prin portul Ismail. 

Tabelul 4 
Cantitatea produselor animaliere exportate prin Ismail în 
anii'30-50 (în puduri) 


Anul  Grăsime Unt Piei Brânză, Lână Carne 
de vită caşcaval 

1833 5776 1234 11268 850 1078 456 
1834 2376 681 2136 1389 40 - 
1835 20 455 5489,5 120 160 - 
1837 - 2356 140,5 4283 - - 
1838 70 1896 195 7028 - - 
1839 1 1103 848 3226 5 - 
1840 - 1060 10 4353 - - 
1841 8794 1698 1512 3692 10 - 
1842 12 1793 - 1483 54 18 
1844 8086 - 765 3790 - - 
1845 2281 - 650 6420 - - 
1846 1220 - 470 6100 - - 
1847 1990 - 170 10560 - - 
1848 1040 - 1200 7560 - - 

1849 618 511 46 8730 - - 


1850 850 188 - 4708 - - 
1851 169 - - 6116 - - 
1852 375 170 1320 11963 - - 
1853 2400 78 4509 4290 6985 - 
1854 - - 80 - - - 
1855 67245 - - 


1856 44353 1202 4862 8557 - - 

Total 147676 14425 35671 105218 8332 474 

* ASRO., F.147, inv.1, d.17, f. 47-48, pentru anii 1836 şi 1843 nu dispunem 
de informaţie. FIASRO, F.537, inv.1, d.476 verso-479 verso; d.2, f.204-207; d.64, 
f.1038-1047; d.73, f.512-517; d.148, f.l verso-2; d.181, f.229-230; Idem, F.334, 
inv.1, d.19, f.63-69; d.14, f.7-8 verso 


Astfel, în perioada 1833-1856 au fost exportate 147 676 
puduri de grăsime de vită, 14425 puduri de unt, 35 668 puduri de 
piei, 105 218 puduri brânză şi caşcaval, 8 332 puduri lână şi 474 
puduri de carne. 

Exportul grăsimii era legat de dezvoltarea în ţările bazinului 
mediteranian a industriilor de producere a săpunului şi lumânărilor. 
În Anglia grăsimea era utilizată la producerea uleuiurilor sau 
lubrifiantelor pentru maşini. În anii’30 s-au exportat în medie anual 
câte 1178 puduri de grăsime, în anii'40 — 2404 puduri, iar în prima 
jumătate a anilor'50 — 16485 puduri. Deci cea mai mică cantitate de 
grăsime a fost exportată în anii'30. În cele din urmă, pentru 
stimularea exportului, administraţia imperială a micşorat taxa de 
export a grăsimii de la 2 ruble la o rublă pentru un berkoveţ [41]. Cea 
mai mare cantitate de grăsime s-a îndreptat spre Anglia şi Poarta 
Otomană [42]. 

Pe locul secund în exportul produselor animaliere se 
poziţionează brânza şi caşcavalul. În perioada 1833-1856 exportul 
acestor produse a crescut de circa 10 ori. În ceea ce priveşte exportul 
pieilor ţinem să menţionăm că în perioada anilor 1833-1839 volumul 
acestui export a fost de 20 074 puduri (sau în medie anuală câte 
2868 puduri) fiind de 4,2 ori mai mare decât în anii'40. Cota cea mai 
înaltă la exportul de piei a fost înregitrat în anul 1833 (31,6%). 
Această situație poate fi explicată prin faptul că anii'30 coincide cu 
perioada de dezvoltare industrială a occidentului. Exportul pieilor a 
crescut în ansamblu în toată Rusia. De exemplu în anii'30 din Rusia 
s-au exportat în medie anual câte 288 322,8 puduri de piei, portul 
Ismail concentrând doar 1% din acest export. Reducerea exportului 

pieilor în anii'40 a fost generată de creşterea concurenţei din partea 
Americii şi Australiei. O altă cauză a fost extinderea pieţei interne. 
Astfel, pieile proaspete, uscate, sărate, de porc, bovine şi ovine se 
exportau spre Italia, Turcia, Austria şi Franţa [43]. Practic tot untul 
exportat ținea calea spre Turcia. Nu era un produs atât de important, 
doar în anul 1837 au fost exportate 2356 puduri. La fel de mici au 
fost şi cotele lânii şi a cărnii exportate. Exportul acestor produse a 
fost concentrat în portul Odesa. Lucrul acesta este confirmat şi de 
raportul privind activitatea comercială a portului Ismail pe anul 1839, 
în care se menționează că: „Aşa cum exportul produselor basarabene 
de ceva timp se face prin portul Odesa, s-a redus exportul lor prin 
portul Ismail” [44]. Un alt factor a fost creşterea cererii la produsele 
agro-alimentare pe piaţa locală, pentru consumul intern [45]. 

Prin portul Ismail se exporta peşte şi icre. În perioada 1835- 
1856 au fost exportate 67600 puduri (în medie anual câte 3073 
puduri) de peşte proaspăt, sărat, afumat, icre proaspete şi sărate de 
şalău. Cele mai înalte cote ale exportului au fost înregistrate în anii 
1856 — 26 888 puduri, 1853 — 15 964 puduri, 1845 — 13 290 şi 1846 
cu 13 120 puduri de peşte şi icre [46]. 

În anii'30-50 prin Ismail au fost exportate 10 005 puduri de 
ceară şi lumânări din ceară albă, galbenă şi roşie, din seu şi stearină 
în valoare totală de 63 029 ruble argint; metale şi articole din fontă, 
cupru, oţel, fier, alamă şi cositor, în valoare de 45 999 ruble argint; 
98 puduri de tutun în valoare de 21 ruble argint; lemn şi articole din 
lemn în valoare de 2406 ruble argint; bitum în valoare de 6883 ruble 
argint; spirt şi vin de 26 878 ruble argint; 11 puduri ulei de cânepă - 
32 ruble argint; var şi cretă în valoare de 1227 ruble argint; 30 puduri 
de săpun de 65 ruble argint; 11 funzi de ceai de 29 ruble argint; 
papetărie şi cărţi în valoare de 39 ruble argint; 95 puduri sticlă pentru 
geamuri în valoare de 138 ruble argint; veselă din lut, lemn, sticlă şi 
porțelan — 374 ruble argint; încălțăminte din piele — 308 ruble argint; 
piese de harnaşament — 226 ruble argint; cărămidă — 5665 ruble 
argint; clei de peşte — 6 ruble argint; 44112 sferturi seminţe de in — 
437 229 ruble argint; textile în valoare de 36 810 ruble argint: 
bumbac şi stofă din bumbac, aţă şi frânghii din cânepă, stofă de in şi 
cânepă, rochii, postav țărănesc, articole din mătasă etc. [47]. 

Sursele documentare ne-au permis să constatăm că alături de 
produsele animaliere şi articole manufacturiale prin portul Ismail se 
exportau şi vaci, viței, juncani, oi, berbeci, miei, iepe, armăsari, 

jugani şi mânji. Asupra comerţului cu vite au avut o influenţă 
pozitivă preţurile pe piaţa din Austria, care erau de 2 ori mai mari 
decât cele din Basarabia. În anii'30-40 ai sec. al XIX-lea comerţul cu 
vite se ducea în special cu Austria, însă o parte din vite se exportau şi 
pe cale maritimă în diferite state ale Europei de Sud-Est. În perioada 
anilor 1830-1856 prin portul Ismail au fost exportate vite cornute 
mari în valoare de 534 791 ruble argint, vite cornute mici — 291 368 
ruble argint şi cabaline de 56 482 ruble argint [48]. Comparativ cu 
valoarea şi cantitatea cerealelor exportate, este evident faptul că 
exportul de animale era foarte redus. 

Analiza surselor documentare ne permite să conchidem că în 
anii'30-50 ai sec. al XIX-lea exportul de mărfuri prin portul Ismail a 
fost dominat pe întreaga perioadă de cereale, îndeosebi grâul. Deci 
portul Ismail era un port cerealier. Prin portul dunărean Ismail, din 
Basarabia, se exportau cereale, articole manufacturiale, produse 
animaliere şi animale. Volumul exportului a variat în dependenţă de 
factori de ordin intern — seceta, invazia lăcustelor, cât şi de factori 
externi — relaţiile internaţionale, cererea pe piaţa externă, concurenţa 
porturilor vecine etc. 

EVOLUȚIA POLITICII DE RUSIFICARE 
IN BASARABIA 


Gheorghe NEGRU, 
Institutul de Istorie, Stat şi Drept al AŞM 


Perioada de până la începutul secolului XIX, inclusiv anii de 
domnie ai ţarului Alexandru I (1801-1825), este considerată de către 
autorii care au cercetat istoria Imperiului Rus drept un rubicon. Până 
atunci autoritățile imperiale au dat dovadă, în politica lor față de 
popoarele alogene, de „moderație şi toleranță”, în cazul în care 
acestea manifestau o minimă loialitate şi nu opuneau rezistență 
armată. În aceste situaţii, demnitarii ruşi n-au insistat asupra 
asimilării forţate a popoarelor din teritoriile nou-anexate, dimpotrivă, 
s-au angajat să le „respecte tradiţiile politice, culturale şi religioase”. 
De o astfel de atitudine s-au bucurat, în secolul XVIII, Estonia, 
Letonia, Polonia. În mod asemănător s-a comportat administraţia 
ţaristă în Lituania, după anexarea acesteia în 1795; în Finlanda, după 
anexarea din 1809; în Polonia, după proclamarea acesteia, în 1815, 
drept „Regat al Congresului”. O excepţie a constituit Bielorusia, care 
a devenit parte integrantă a Imperiului Rus în 1793, după cea de-a 
doua împărțire a Poloniei, şi Ucraina, anexată de facto la Imperiul 
Rus la sfârşitul secolului XVIII, ele fiind considerate drept „teritorii 
ruseşti” şi deci supuse „legitim”, imediat după „revenirea” în 
„familie”, rusificării”. 

Basarabia, partea de răsărit a Principatului Moldova, anexată 
la Imperiul Rus după războiul ruso-turc din 1806-1812, s-a bucurat 
inițial, ca şi celelalte teritorii neruse, dar într-un mod diferit de 
fiecare dintre ele, de o autonomie limitată, garantându-i-se formal 
respectarea tradiţiilor, utilizarea „legilor locale” şi a limbii române în 
administrație şi judecătorii. Aceste principii au fost reflectate în 
Regulamentul privind instituirea administrației provizorii în 
Basarabia din 23 iulie 1812 şi, mult mai detaliat, în Regulamentul 
organizării administrative a Basarabiei din 29 aprilie 1818. În baza 


'Henry Bogdan, Histoire des peuples de l'ex — URSS du IX" siécle à nos 
jours, Perrin, Paris, 1993, p. 151-152 
“Ibidem, p. 153-154 

ultimului document, limba română devenea aproape egală în drepturi 
cu limba rusă. Doar în instituţiile polițienești şi în relațiile cu centrul 
imperial era utilizată exclusiv limba rusă. În schimb, judecarea 
litigiilor civile şi de trasare a hotarelor moşiilor se efectua numai în 
limba română. 

Însă, în baza acestor norme juridice, nu au fost elaborate şi 
modalităţi concrete de aplicare a lor, care să fie asigurate financiar, 
ceea ce a generat tensiuni şi disfuncţii între diverse instituţii din 
Basarabia!. În plus, mai ales după numirea în anul 1823 a lui M. 
Voronţov în funcţia de guvernator general al Novorosiei şi rezident 
plenipotenţiar al Basarabiei, articolele Regulamentului din 1818 
referitoare la funcţionarea limbii române şi la autoguvernarea 
Basarabiei au fost neglijate şi, treptat, anulate. În 1824, de exemplu, 
din „ordinul autorităţilor superioare”, este desființat „biroul 
moldovenesc” din cadrul guvernului regional din Basarabia. Astfel, 
limba rusă devine unica limbă de lucru a acestei instituții, chiar dacă 
Regulamentul din 1818 stabilea utilizarea expresă a ambelor limbi — 
rusă şi „moldovenească”. Procesul de revizuire a Regulamentului din 
1818, care a început în timpul ţarului Alexandru I, a culminat cu 
anularea, la 29 februarie 1828, în perioada domniei lui Nicolai I 
(1825-1855), autoguvernării Basarabiei şi cu transformarea limbii 
ruse în unica limbă oficială. 

Unii autori consideră că înscăunarea în 1825 a ţarului Nicolai I 
— „un model de monarh absolut şi autocrat” - constituie „începutul 
schimbării lente a politicii ruse față de populaţiile alogene”, 
„începutul naţionalismului rus”. În 1832, după revoluţia poloneză 
din 1830-1831, la care a aderat şi Lituania, Regatul Poloniei devine 
parte integrantă a Imperiului Rus. În acelaşi an a fost închisă 
universitatea din Vilnius, iar Nicolae I intenţiona să redenumească 
oraşul Vilnius în „oraşul diavolului”. În 1840, urmărind aceleaşi 
scopuri de rusificare, Lituania şi Bielorusia au fost reunite 
administrativ şi numite „teritoriul din Nord-Vest”. 


!Gheorghe Negru, ,„ Constituția” de la 1918 şi funcționarea limbii române 
în instituțiile juridice şi administrative din Basarabia, În: Destin Românesc, 
Serie nouă, nr.2, 2006, p. 81-87 
“Henry Bogdan, op. cit., p. 155-156 
°? Ibidem 

Spre deosebire de polonezi şi lituanieni, care s-au revoltat 
împotriva opresiunii imperiale ruseşti, românii din Basarabia, fiind 
încă prea departe de societăţile moderne sau premoderne din Europa, 
au manifestat constant o atitudine loială față de ţar şi autorităţile 
imperiale ruse. Dar acest fapt nu i-a ajutat să-şi salveze sistemul de 
autonomie limitată şi limba română şi să evite astfel rusificarea, cum 
au reuşit atunci, de exemplu, finlandezii, care, manifestând aceeaşi 
loialitate, şi-au păstrat propriile instituţii şi drepturi. Este evident că 
demnitarii Imperiului Rus, ca de altfel şi funcționarii tuturor 
imperiilor, țineau cont nu doar de loialitatea popoarelor ocupate, ci şi 
de capacitatea şi determinarea acestora de a-şi apăra limba şi valorile 
culturale naționale’. De aceea autorităţile de la Petersburg i-au 
pedepsit şi pe cei puternici, care nu doreau să se supună, şi pe cei slabi, 
care nu erau suficient de bine organizați petru a opune rezistență. Din 
acest motiv, anularea Regulamentului din 1818 şi a statutului autonom 
al Basarabiei nu a avut un ecou în satele cu ţărani analfabeți, generând 
doar nemulțumirea şi înstrăinarea boierilor conştienţi. 

În pofida prevederilor legii din 29 februarie 1828, Nicolai I nu 
a îndrăznit să scoată în totalitate din uz „limbile locale”, forțând astfel 
rusificarea. Politica „cedărilor tactice”, aplicată cu succes de către 
„liberalul” Alexandru I, a continuat, la o scară mai mică, şi în anii de 
domnie a „reacționarului” Nicolai I. Sancţionând, la 15 iunie 1836, 
Legea Consiliului de Stat „Cu privire la facilitarea demersurilor către 
instanțele de judecată ale locuitorilor Regiunii Basarabia care nu 
cunosc limba rusă”, Nicolai I şi-a „corectat” propria lege din 29 
februarie 1828. Spre deosebire de legea din 1828, care prevedea, de 
fapt, obligativitatea limbii ruse, cea din 1836 permitea moldovenilor 
să fie interogați, în procesele penale şi de instrucție, timp de 7 ani, în 
limba română, să înainteze petiţii, explicaţii, declaraţii în aceeaşi 
limbă. La fel şi în procesele civile, localnicilor li s-a dat dreptul să 
prezinte documente în limba română, dar dublate de o traducere în 
limba rusă, ei fiind responsabili de exactitatea traducerii. Această 
„favoare” acordată românilor basarabeni, venită în urma solicitării de 


! Gheorghe Negru, Cu privire la statutul politico-juridic al Basarabiei în 
cadrul Imperiul Rus (1812-1828), în: Analele ATIC-2003, vol. II (V), 
Chişinău, 2003, p. 370-373 

facto a prevederilor legii din 1828, în condițiile în care populaţia nu 
cunoştea deloc limba rusă. 

Pe termen scurt, legea din 1836 contravenea spiritului 
doctrinei „naționalități oficiale” din 1833, care stipula promovarea 
limbii, culturii şi instituţiilor ruseşti, a ortodoxiei şi a obedienței față 
de ţar. Dar pe termen lung, ea urmărea, ca şi promulgarea de către 
Alexandru I a Regulamentului din 1818, înglobarea şi omogenizarea 
Basarabiei în cadrul Imperiului Rus. 

Politica micilor „cedări”, efectuate aproape exclusiv în 
domeniul învățământului, a continuat atât pe timpul lui Nicolai I, cât 
şi în primul deceniu de domnie al ţarului Alexandru II (1855-1881). 
În aceşti ani s-a permis deschiderea şcolilor parohiale cu predare în 
limba română în satele din Basarabia şi predarea disciplinei şcolare 
„limba moldovenească” în şcolile judeţene din Chişinău, Hotin, Bălţi, 
Soroca şi la gimnaziul din Chişinău. În toate aceste tipuri de şcoli s-a 
încercat, mai întâi, ca predarea să se facă exclusiv în limba rusă, iar 
printre disciplinele şcolare nu se număra şi „limba moldovenească”. 
Doar eşecul predării în ruseşte în şcolile parohiale, demersurile 
efectuate de boieri, încrederea că limbile materne pot fi utilizate ca 
mijloc de „apropiere de Rusia”, a determinat autoritățile să facă 
„concesiile” sus-menţionate!. 

Această „toleranță” a demnitarilor imperiali față de „specificul 
local” din Basarabia a durat până în 1866. Între timp, odată cu 
crearea statului unitar român, s-a modificat şi atitudinea 
funcţionarilor țarişti faţă de realităţile „specifice” din acest teritoriu. 
Faptul că populația din Basarabia „încă nu însuşise limba rusă” era 
deja interpretat ca o „diversiune” sau ca o manifestare a 
„separatismului”. Trăsătura caracteristică a Basarabiei, în perioada 
de după unirea din 1859, semnalată în rapoartele înalţilor demnitari 
ai Imperiului Rus către ţar, era „vecinătatea ei cu Moldova” şi faptul 
că tinerii cu studii superioare din Basarabia „visau la o Românie 
unită”. De acum înainte contracararea „pericolului românesc” va 
deveni o obsesie a politicii naţionale a Imperiului Rus în Basarabia. 


"Idem, Școala țaristă - instrument de rusificare a românilor din Basarabia 
(a doua jumătate a secolului al XIX-lea), în: Destin românesc, 1996, nr.1, 
p.38-52 

Crearea statului român la sfârşitul anilor °50 - începutul anilor 
'60 ai secolului XIX a coincis cu consolidarea „naţionalismului 
rusesc” şi a politicii „expansioniste” în Asia Centrală. Aceasta a 
condus la o „înăsprire a politicii ruseşti față de populaţiile alogene şi, 
mai ales, faţă de cei care erau mai apropiaţi de ruşi prin tradițiile lor 
culturale şi religioase”. „Noua politică”, inaugurată imediat după 
insurecția poloneză din ianuarie 1863, a fost cel mai consecvent 
aplicată în anii domniei ţarului Alexandru al III-lea (1881-1894) şi a 
lui Nicolai al II-lea (1894-1917). „În timpul lui Alexandru al III-lea, 
panslavismul a pregătit terenul pentru un naționalism rusesc 
intransigent, al cărui purtător de cuvânt era procurorul general al 
Sfântului Sinod, Constantin Pobedonosţev, adept al unităţii de 
gândire în Rusia; această unitate de gândire trebuia să se bazeze pe 
unitatea de limbă, unitatea de credință, unitatea politică în jurul 
țarului autocrat. Țarul Alexandru III a fost astfel primul suveran 
naționalist al acestei Rusii care devenise acum un imperiu în sensul 
imperialist şi colonialist al termenului”! 

În opinia lui Geoffrey Hosking, rusificarea a fost expresia 
crizei Imperiului Rus, care s-a manifestat odată cu înfrângerea în 
Războiul Crimeei şi, în special, după insurecția polonezilor din 1863- 
1864. În aceste condiţii, Alexandru II înlocuieşte „politica civică” cu 
una „etnică”, cu scopul de a modela Imperiul Rus într-un stat-naţiune 
asemănător statelor moderne europene. „Autorităţile, a subliniat 
acesta, au încercat să transforme Imperiul în «Rusia» prin procesul 
de rusificare, şi anume prin obligarea celorlalte etnii de a accepta 
limba rusă, religia rusă, legile şi structurile administrative ruse, şi/sau 
printr-un aflux de imigranți. Niciunul dintre aceste procese nu a 
început efectiv la sfârşitul secolului al XIX-lea, dar acela a fost 
momentul când ele au fost reformulate sub aspectul unei politici 
guvernamentale mai mult sau mai puțin consistente, politică urmărită 
cu scopul declarat de a conferi unui imperiu în pericol liantul unei 
identități etnice unice”. 

Politica de rusificare din a doua jumătate a secolului al XIX- 
lea nu a fost declanşată simultan în toate regiunile naționale ale 


"Henry Bogdan, op. cit., p. 159-160 
“Geoffrey Hosking, Rusia popor şi imperiu, 1552-1917, laşi, Polirom, 2001, 
p. 335-336 

Imperiului Rus, ci în ani diferiți şi din motive diferite. Primele 
victime ale „naţionalismului rusesc” din această perioadă au fost, 
desigur, polonezii şi lituanienii care, la fel ca şi în anii 1830, au 
încercat să-şi recapete libertatea cu armele în mână. După 1863, 
Polonia devine un oarecare teritoriu aflat sub supravegherea 
nemijlocită a ţarului şi administrat de un funcționar rus. Mai apoi, în 
perioada lui Alexandru III, această ţară îşi pierde până şi numele, 
fiind redenumită „provincia Vistula”!. 

Tot atunci, chiar în anul insurecției poloneze, autorităţile 
imperiale au iniţiat persecuțiile împotriva limbii şi culturii ucrainene, 
adoptând o hotărâre care interzicea publicarea ziarelor şi revistelor în 
limba ucraineană. În 1876 a urmat o altă hotărâre, prin care era 
interzisă publicarea cărților în limba ucraineană (cu excepția 
documentelor istorice şi a operelor literare vechi). 

Românii din Basarabia s-au numărat şi ei printre primele 
victime ale politicii de rusificare din a doua jumătate a secolului al 
XIX-lea, după polonezi, lituanieni, ucraineni, chiar dacă ei nu s-au 
numărat printre răsculați, cu toate că nu erau apropiaţi cultural şi 
lingvistic de ruşi, cum erau ucrainenii. A existat însă un motiv care a 
alarmat autoritățile Imperiului Rus nu mai puțin decât răscoala 
polonezilor sau perspectiva transformării ucrainenilor într-o naţiune 
aparte de cea rusă — aşa-zisul pericol al „românizării Basarabiei”. 

Evenimentele care au condus la intensificarea, în 1866, a 
politicii de rusificare în Basarabia s-au derulat în felul următor. În 
1862, profesorul de la gimnaziul din Chişinău, loan Doncev, la 
solicitarea epitropului Circumscripţiei de Învățământ Odesa şi a 
directorului Direcţiei şcolilor din Basarabia, a finalizat scrierea 
manualelor „Cursulu primitivu de limba rumân?” şi „Abecedi 
rumâni”. Manualele, după cum rezultă din avizele întocmite, 
contribuiau la sincronizarea etnoculturală a românilor din Basarabia 
cu cei din România, familiarizându-i pe elevii din Basarabia cu 
scrisul în grafie latină. Alarmat de o asemenea perspectivă, Ministrul 
Instrucțiunii, secretarul de stat Golovnin, a respins, în 1863, 
demersul lui loan Doncev privind publicarea acestor manuale. În 


! Henry Bogdan, op. cit., p. 161 
? Ibidem, p. 162 

1865, disperat din cauza deciziei autorităţilor, loan Doncev publică 
manualele pe cont propriu. Deoarece manualele fuseseră permise de 
cenzura imperială, exista posibilitatea difuzării lor libere şi, în felul 
acesta, al „românizării” elevilor basarabeni. În februarie 1866, la 
propunerea Ministrului Instrucțiunii, Golovnin, în contradicție cu 
practica anterioară de peste 30 de ani şi cu avizele pozitive ale 
Direcţiei Şcolilor din Basarabia, Circumscripției de Învățământ 
Odesa, Ministerului Instrucțiunii, Consiliul de Stat al Imperiului Rus 
adoptă hotărârea „Cu privire la suspendarea predării limbii 
moldoveneşti la gimnaziul din Chişinău”. Această hotărâre a fost 
urmată de o serie de alte decizii ale altor instituții centrale şi locale, 
ele culminând cu cea a Ministerului Instrucțiunii Publice, din 3 
februarie 1871, prin care „limba moldovenească” era eliminată din 
toate şcolile judeţene din Basarabia (Chişinău, Orhei, Bălţi, Soroca, 
Hotin). Astfel a început excluderea limbii române din şcolile din 
Basarabia şi intensificarea politicii de rusificare în a doua jumătate a 
secolului XIX!. 

În 1866, ministrul instrucţiunii din Imperiul Rus a iniţiat 
discuții în cadrul unui Consiliu special, alcătuit din specialişti 
cunoscuţi în epocă, referitoare la „instruirea alogenilor”. Discuţiile, 
extinse în subcomisii şi în consiliile şcolare locale, au continuat 
aproape 3,5 ani. O persoană a fost delegată în Algeria pentru a studia 
funcţionarea şcolilor organizate de guvernul francez pentru populația 
islamică, adunându-se, totodată, şi informații cu privire la starea 
şcolilor din India britanică. În iulie 1869, toate documentele adunate 
şi opiniile expuse au fost publicate într-un volum aparte. În cele din 
urmă, la 2 februarie 1870, s-a făcut bilanţul acestei munci, au fost 
sintetizate opiniile şi ideile şi a fost adoptată hotărârea Consiliului de 
pe lângă ministrul instrucţiunii publice privind „instruirea alogenilor 
care locuiesc în Rusia”. Hotărârea relevă cu claritate că scopul 
instruirii tuturor alogenilor Imperiului Rus, divizați în două mari 
grupe: creştini şi tătari-musulmani, era „rusificarea totală”. 
Documentul reprezintă, de fapt, un concept şi o strategie a rusificării, 
descriind cu scrupulozitate cum trebuie să fie organizat procesul de 


"Gheorghe Negru, „Cazul Doncev” şi eliminarea „limbii moldoveneşti” din 
Gimnaziul Regional din Chişinău (1866), În: Destin Românesc, Serie nouă, 
nr.3-4, 2006, p. 220-228 

instruire a copiilor alogeni „foarte puţin rusificaţi şi care aproape că 
nu cunosc limba rusă”, a alogenilor care locuiau împreună cu ruşii şi, 
în sfârşit, a celor care erau „suficient de rusificaţi”. Pentru prima 
categorie se preconiza înfiinţarea „şcolilor speciale” cu predarea în 
graiul matern, pentru a doua — organizarea şcolilor elementare 
comune cu predarea în limba rusă, iar pentru a treia — constituirea 
şcolilor elementare „în baza principiilor comune pentru şcolile 
ruseşti”. 

După elaborarea, în anii 1866-1870, a unei strategii privind 
„rusificarea alogenilor” în general, demnitarii Imperiului Rus au 
discutat, în a doua jumătate a anilor'80 ai secolului XIX, posibilitatea 
intensificării procesului de rusificare a românilor din Basarabia. 
Discuţiile au început în 1886, după ce guvernatorul general 
provizoriu al Odesei, H. Roop, a vizitat Basarabia şi i-a raportat 
țarului că moldovenii de la sate „aproape pretutindeni nu puteau cu 
desăvârşire, sau poate că nici nu doreau, să răspundă ruseşte la 
întrebările care li se puneau”, subliniind importanţa identificării unor 
baze pentru învățământul popular de aici care să contribuie la 
rusificare. În legătură cu această propunere, ţarul a notat următoarele: 
„Extrem de indicat”. În baza deciziei Consiliului de Miniştri din 10 
martie 1887, despre doleanţa ţarului a fost informat ministrul 
afacerilor interne şi ministrul instrucţiunii care, la rândul lor, au cerut 
informaţii şi propuneri de la o serie de alte instituţii subordonate. În 
sfârşit, la şedinţa Consiliului de Miniştri din 21 martie 1889 au fost 
discutate opiniile şi propunerile venite de la aceste instituţii şi 
persoane oficiale. S-a constatat că ideea de a deschide un „număr 
important” de şcoli parohiale din mijloacele „populaţiei locale” nu 
putea fi realizată în acel moment. Moldovenii, majoritari în raport cu 
etniile conlocuitoare, nu conştientizau necesitatea învățării limbii 
ruse. În afară de aceasta, clerul „local” nu fusese instruit în şcoli 
ruseşti şi era sărac, ceea ce nu permitea aducerea slujitorilor cultului 


'1dem, Documente privind politica învățământului în Basarabia în a doua 
jumătate a secolului al XIX-lea, Revista de istorie a Moldovei, 1995, nr. 3- 
4, p. 111-114; Idem, Școala țaristă - instrument de rusificare a românilor 
din Basarabia (a doua jumătate a secolului al XIX-lea), în: Destin 
românesc, 1996, nr.1, p.38-52 

din guberniile ruseşti. Din aceste considerente, procesul de rusificare 
trebuia să se înfăptuiască treptat, în baza şcolilor primare săteşti de 
sub egida Ministerului Instrucțiunii. Aceste şcoli primare, care 
împreună cu şcoala de fete şi seminarul teologic din eparhia 
Chişinău, urmau să pregătească preoți locali şi femei care să 
cunoască limba rusă, iar prin intermediul lor să „introducă limba rusă 
drept limbă vorbită în familiile clericilor de la sate”. Cu timpul, 
şcolile respective, au menționat demnitarii prezenţi în şedinţa din 21 
martie 1889, „cu siguranţă vor aduce rezultatele scontate în acţiunea 
de rusificare a guberniei Basarabia”, creând astfel condiţiile pentru 
numirea în funcțiile administrative de la sate doar a persoanelor 
cunoscătoare de limbă rusă. 

Politica de rusificare care, după cum se poate constata din 
documente, nu a fost abandonată total nici chiar în perioada 
revoluţiei ruse din 1905, a avut consecințe nefaste pentru limba, 
cultura şi identitatea românească din Basarabia, dar, în mod 
paradoxal, a contribuit şi la consolidarea etnică românescă şi la 
apariția mişcării naționale în Basarabia. 

Utilizată pentru a consolida Imperiul Rus, aflat într-o criză 
continuă, politica de rusificare a contribuit, în definitiv, la erodarea şi 
prăbuşirea lui. 

ŞCOALA SECUNDARĂ DIN BASARABIA - FOCAR AL 
CULTURII SAU INSTRUMENT DE RUSIFICARE A 
ROMÂNILOR BASARABENI? 


Tatiana CHICAROŞ, 
Universitatea de Stat din Moldova 


Până la 1812 în Ţara Moldovei a existat o bogată cultură 
intelectuală, reprezentată de o rețea de şcoli care funcționau cu 
regularitate în limba română. Distingem câteva tipuri de şcoli — 
domneşti, parohiale şi laice. Școala românească era influenţată şi se 
orienta treptat spre sistemul de învățământ din Europa. 

În urma tratatului de pace de la Bucureşti din 16 (28) mai 1812 
teritoriul românesc dintre Prut şi Nistru, cu vechile sale cetăţi, a 
devenit o simplă provincie a Imperiului Rus. Pentru administraţia 
rusă regiunea avea un rol strategic important: ea urma să servească 
drept cap de pod în realizarea planurilor expansioniste în Balcani. 
Pentru ca acest teritoriu să fie transformat într-o adevărată provincie 
a Imperiului Rus, autorităţile ţariste şi-au propus rusificarea generală 
a populaţiei autohtone şi implementarea în mediul ei a tradiţiilor 
ruseşti. 

Istoricii ruşi care au scris despre Basarabia la momentul anexării 
susțin că în această regiune nu existau nici şcoli, nici cărturari. 
Generalul Longhinov scria despre Basarabia că „...este o regiune 
barbară, unde oamenii fără vină sunt închişi în închisori, prădați, 
bătuţi şi arşi de vii”. Țărănimea (ceea ce corespundea în cea mai 
mare măsură adevărului) era analfabetă, iar boierimea este descrisă 
ca incultă „„...boierimea de atunci, cu unele excepții, nu s-a distanțat 
cu mult de popor în privinţa cunoştinţe de carte. A citi şi a scrie 
moldoveneşte (recte româneşte) cunoşteau doar funcţionarii, care și- 
au făcut studiile în unica şcoală existentă la laşi, sau au avut 
profesori particulari. În rest chiar şi soțiile de preoţi erau 
agramate...”| 1]. Prin anexarea la 1812 a teritoriului dintre Prut şi 
Nistru, țarismul urmărea nu doar interesul politic de a fi consideraţi 
ca „eliberatori” ai moldovenilor de sub jugul turcesc; ei doreau să se 
impună şi ca „luminători” ai populaţiei acestei regiuni [2]. 

Putem totuşi recunoaşte că în acele timpuri Principatul Moldova, 
similar Rusiei şi altor ţări limitrofe, nu avea prea mulți cărturari. În 
pofida acestui fapt, Moldova, la timpul său, a pus la dispoziţia Rusiei 

cărturari de vază precum Milescu Spătaru, Grigore Țamblac, Petru 
Movilă, Herescu, Bontaş, Antioh Cantemir, şi o pleiadă de militari, 
invlusiv: Ruset (mort la asedierea Oceakovului), Cantacuzinen 
colonel (mort la Borobino) [3], Scarlat Sturdza, Catargi şi Gavril 
Bănulescu-Bodoni mitropolitul Kievului. Prin urmare, Moldova nu 
poate fi considerată ţară a cărei populaţie nu dispunea de cunoştinţe 
de carte (reevaluând nivelul cunoştinţelor al epocii respective). 

Nici chiar teoretic analizând, nu putem admite gândul că în 
timpul respectiv, cu o stare socială adecvată de care dispunea 
boierimea moldovenească, nu existau cărturari sau era lipsă de 
cultură mai mult sau mai puţin însemnată. 

Documentele de epocă atestă, că la momentul anexării Basarabiei 
la Imperiul Rus unele familii boiereşti din Moldova aveau 
guvernatori francezi pentru copii lor. Despre familie Cantacuzen, 
Sturdza, Rally, Stamati, Ruso, Vortolomei etc., contemporanii 
timpului scriau ca despre familii culte şi învăţate [4]. Moldovenii din 
Basarabia îşi trimiteau copiii să înveţe în străinătate: „Boierii bogaţi 
îşi duc copii pentru educaţie în străinătate, cei mai săraci întreţin 
profesori particularei din greci, germani şi de alte etnii, care învățau 
copii boierilor diferite limbi şi alte ştiinţe, după cât ştiu ei” [5]. 

Petre Cazacu scrie cu această ocazie că „dacă boierii îşi învățau 
copiii carte acasă prin guvernatori, preoți şi dascăli chemaţi la curte 
şi prin şcoli, cu atât mai mult candidaţii pentru locurile de preoți, 
dascăli, psalţi şi clerici căutau să înveţe carte bisericească, cântare şi 
scris, pentru că aveau nevoi de ele ca instrument de muncă” [6]. 

Demnitatea pentru slujitorii cultului din Basarabia, ca şi în alte 
părți, era aproape ereditare, cu atât mai mult cu cât fii de preoţi, 
dascăli, studiau carte şi rânduielile bisericeşti de la părinţii lor şi din 
şcoli. Slujitorii cultului religios din acele timpuri nu pot fi calificați 
agramaţi; din simplul motiv că ei puteau citi, scrie şi cânta 
moldoveneşte — în caz contrar ei n-ar fi fost admişi în funcții. 
Dovadă celor menţionate sunt dosarele şi condicile administraţiei şi 
justiţiei moldoveneşti ținute de cărturarii moldoveni până la 1830, 
(dar chiar şi mai târziu — 1872), în pofida faptului că în Basarabia 
ruşii n-au deschis nici o şcoală specială românească. Şi dacă de la 
1872 nu s-au mai scris acte şi condici bisericeşti în limba română, 
acest lucru are loc nu pe motivul că feţele bisericeşti de orice rang nu 
cunoşteau scrisul şi limba moldovenească, ci din porunca episcopului 
Pavel Lebedev. Este clar că în mănăstirile moldoveneşti din 

Basarabia au existat mult timp şcoli moldoveneşti şi doar după 
introducerea şcolii ruseşti (1872, Pavel) în mănăstiri este sistată 
funcţionarea şcolilor moldoveneşti [7]. 

Învăţământul şcolar rusesc în Basarabia începe prin şcoli 
secundare urbane, lucrul imposibil în cazul în care nu ar fi existat un 
învățământ primar particular. Pe parcursul primelor decenii de 
ocupaţie rusească reţeaua de şcoli din provincia românească a 
evoluat foarte lent. Această situație poate fi explicată prin faptul că 
sistemul de învăţământ din cadrul Imperiului Rus era foarte slab 
dezvoltat, de abia se punea în aplicare noua reformă a învățământului 
care a provocat multe discuţii contradictorii în rândul intelectualității 
din acele timpuri. 

Anexând Basarabia ţarismul, a folosit metodele şi practicile de 
deznaționalizare a naţiunii titulare, inclusiv: rusificarea prin 
învățământ, administraţie de stat, prin aplicarea politicelor de 
dispersare a populaţiei, înstrăinare a valorilor spirituale ale neamului 
şi pregătirea unei elite cosmopolite, bazate pe un alt sistem de valori 
decât cel românesc etc., anularea drepturilor şi libertăţilor naționale 
şi interzicerea utilizării limbii române şi a limbilor altor grupuri 
etnice în toate domeniile vieţii sociale prin denaturarea numelor de 
familie, a denumirilor localităţilor, străzilor, prin lipsirea românilor 
basarabeni de propriile valori spirituale şi impunerea valorilor 
spirituale ruse etc. [8]. Rusificarea populaţiei s-a înfăptuit, în primul 
rând, prin intermediul şcolii, care avea drept ţintă tânăra generație. 
Acest scop putea fi realizat prin lichidarea limbii moldoveneşti din 
sfera administrativă şi şcoală. La început administraţia rusă a 
acceptat folosirea limbii române în şcolile din Basarabia, aceasta 
nefiind clasificată ca un „gest de prietenie seculară dintre Moldova şi 
Rusia”, cum încearcă să scrie istoriografia sovietică, ci o politică 
abilă a împăratului Alexandru I. Suplimentar, în acea perioadă 
utilizarea limbii române în diferite sfere ale vieţii politice şi spirituale 
a Basarabiei era stipulată în Regulamentul privind organizarea 
administrativă a Basarabiei din 29 aprilie 1818 [9]. 

Situaţia lingvistică din Basarabia în cei 106 ani de dominație 
țaristă a evoluat de la bilingvism, caracteristic pentru perioada 1812- 
1828, până la impunerea unei singure limbi — celei oficiale ruse. 
Începând cu anul 1871, studierea limbii române a fost interzisă prin 
lege, inclusiv şi în şcolile primare din localitățile rurale. Până în 
1905, orice aplicare publică a limbii române a fost înlocuită cu limba 

rusă, inclusiv în documentele bisericeşti. Perioada 1905-1917 a fost 
una de creştere a conflictelor lingvistice, apărute odată cu 
redeşteptarea conştiinţei naţionale. În 1905 şi 1906 zemstvele, 
precum şi unii nobili basarabeni au cerut reintroducerea limbii 
române ca „limbă obligatorie de studiu” şi „libertatea de studiere în 
limba maternă (română)” [10]. În acelaşi timp, au început să apară 
primele ziare în limba română. Limba română a început să fie 
folosită şi în biserică din anul 1913. 

Obiectivele politicii lingvistice ruseşti în Basarabia s-au schimbat 
de la interzicerea limbii române până la dialectizarea ei. A. 
Arţimovici, un funcționar superior al Districtului de Învățământ 
Odesa, scria într-o scrisoare către Ministerul Instrucțiunii Publice (11 
februarie 1863): „Opinia mea este că va fi greu de oprit populaţia 
românească din Basarabia să folosească limba din principatele 
învecinate, unde populaţia românească concentrată poate dezvolta 
limba bazată pe elementele ei latine, care nu sunt bune pentru limba 
slavă. Direcţiile guvernamentale legate de acest caz, care urmăresc să 
creeze un nou dialect în Basarabia, mai puternic, bazat pe limba 
slavă, vor fi, aşa cum se va vedea, fără folos: nu putem sili profesorii 
să predea o limbă care va muri curând în Moldova şi Valahia ..., 
părinţii nu vor dori ca urmaşii lor să înveţe o limbă diferită de cea pe 
care o vorbesc” [11]. Deşi anumiţi oficiali, asemeni lui Arţimovici, 
şi-au dat seama că dezvoltarea unui dialect diferit de limba vorbită în 
Principatele Unite nu va avea succes, cei mai mulți funcționari 
urmărind scopul îndeplinirii politicii guvernului țarist, au numit 
limba vorbită în Basarabia, limba moldovenească, chiar dacă în 
realitate era cea română. 

Prima tentativă de a elimina limba română din instituțiile de 
învățământ a fost cea a guvernatorului-general al Novorosiei şi 
rezidentului plenipotenţiar al Basarabiei M.S. Voronţov din anul 1824 
care a decis, că toţi copii şcolilor primare orăşeneşti lancasteriene 
deschise la început în Chişinău, Bălţi şi Ismail, să înveţe mai întâi a citi 
şi scrie ruseşte şi abia după aceasta la dorința părinților româneşte, însă 
această tentativă a suferit eşec, deoarece era imposibil ca copiii să 
înveţe într-o limbă străină. Totuşi, către anul 1834, limba română este 
exclusă din rândurile obiectelor predate în şcolile primare orăşeneşti 
[12]. 

Autoritățile ţariste au permis o anumită perioadă de timp 
predarea mai multor discipline şcolare în limba română şi chiar 

tipărirea manualelor şcolare şi a cărților religioase în această limbă. 
Această autorizaţie a fost acordată graţie insistenței mitropolitului 
Gavriil Bănulescu-Bodoni. Până în anii '60 ai sec. al XIX-lea, elevii 
care au studiat în şcolile deschise în Basarabia de câtre oficialitățile 
țariste, puţine la număr şi cu predare în limba rusă, au studiat şi 
limba română. 

Limba română poate fi regăsită ca obiect de studiu în prima 
instituţie de învățământ public din Basarabia — Seminarul Teologic 
din Chişinău — inaugurat la 31 ianuarie 1813 [13]. Conform 
programelor de studii copii învățau să citească şi să scrie în limba 
maternă, făceau aritmetica şi catihismul. 

Şcoala secundară din Basarabia reprezenta prototipul şcolii 
ruseşti. În timpul dominaţiei ţariste, pe teritoriul Basarabiei se 
deschid şi funcţionează un şir de şcoli secundare care ofereau 
posibilitatea doritorilor de a obţine cunoştinţe elementare. Până în 
anul 1870, pe teritoriul Basarabiei, activau doar Liceul nr.1 de băieţi 
din Chişinău şi Liceul de Zemstvă pentru fete. În anul 1871 a fost 
deschis Liceul nr. 2 de băieţi din Chişinău (la data deschiderii activa 
cu statut de gimnaziu, din 1884 fiind reorganizat în liceu) [14]. În 
anul 1873 a fost deschisă prima şcoală reală din Basarabia. Ulterior, 
la 1 iulie 1879, a fost deschis gimnaziul de băieți din Akkerman care, 
în anul de învățământ 1883/84, este reorganizat în liceu [15]. La 1 
iulie 1888, în oraşul Comrat, a fost deschisă o şcoală reală [16]. La 
19 septembrie 1906 este deschis Liceul nr. 3 din Chişinău. Conform 
unor date statistice, în anul de învăţământ 1913/14, în Basarabia, 
funcționau deja 27 (11 licee pentru băieţi, trei şcoli reale şi 13 licee 
pentru fete), instituții de învăţământ secundare subordonate 
Ministerului Învăţământului Public, dintre care 10 se aflau în oraşul 
Chişinău [17]. 

Deşi în a doua jumătate a sec. al XIX-lea pe teritoriul dintre Prut 
şi Nistru au fost deschise şcoli secundare, totuşi, trebuie de menţionat 
faptul că nu orice doritor putea să-şi facă studiile în aceste instituţii 
de învățământ. Şcolile secundare erau prioritatea stărilor înstărite ale 
societății. Primul Liceu din Chişinău era considerat una dintre cele 
mai prestigioase instituţii de învăţământ pentru copii de nobili din 
Basarabia. Nobilii insistau ca odraslele lor să-şi facă studiile anume 
în această instituţie de învățământ. Menţionăm faptul că dorinţa de a- 
şi da copii la studii începe să se manifeste şi în rândurile țăranilor 
înstăriți. Astfel, în anul 1906, printre elevii liceelor din Basarabia 

întâlnim şi copii de ţărani, al căror număr nu depăşea însă 8% din 
numărul total de elevi. Investigaţiile privind statutul social al 
persoanelor care îşi făceau studiile în liceele pentru fete din Soroca, 
Bălți şi în liceul privat din Chişinău pentru anii de învăţământ 1906 
şi 1911 denotă că numărul copiilor de nobili, care îşi făceau studiile 
în aceste instituţii de învățământ, scade, în schimb creşte numărul 
copiilor de țărani — de la 61 (6%) persoane în 1906, la 36 (10%) 
persoane în 1911. Ponderea cea mai mare o deţin copii de mici 
burghezi şi negustori, constituind 550 (58,7%) din numărul total 936 
de elevi [18]. Şcolile secundare rămâneau inaccesibile pentru copiii 
țăranilor săraci. Numărul elevilor care îşi făceau studiile în şcolile 
medii din Basarabia în anul 1913 şi repartizarea lor conform 
stratificării sociale este elucidat în Tabelul 1. 

Tabelul 1 

Contingentul de elevi şi repartizarea lor conform 
stratificării sociale, în liceele din Basarabia, în anul 1913* 


Categoriile Sociale 


A În total 
Tipul Dvoreni |... Fete ] Orăşeni | Tărani Ale ..|] Străini 
şcolilor bisericeşti > categorii 
Nr. În %|Nr. În % | Nr. |În % Di; Py Nr. p. Nr. În %|Nr. |îno 
. 0 0 


Liceele pentrţâ67 [29.0 |192| 8,3 |1017 44,2 |259]11,7121|5,3 [44 |2 b300 | 100 


băieți 
ta EEN A 47,7 |180| 8,2 [213 | 9,7 |435|19,8246 11,2|71 13,3 p193 |100 
În total 171538,2 |372| 8,3 |1230] 27,4 |694|15,4367 [8,2 [urs |2,5 i 100 


*OOs3op beccapaGckoă ryOepnuiă 3a 1913, c.156-168 


Datele Tabelului denotă că din cei 2300 băieţi care frecventau 
cursul liceal, 1017 (44,2%) persoane proveneau din rândul 
orăşenilor, fiind urmaţi de dvoreni cu un număr de 667 (29%) 
persoane. Pe al treilea loc se plasau copii care proveneau din 
rândurile țărănimii — cu 259 (11,2%) persoane. Conform Tabelului, 
în instituțiile secundare pentru băieţi îşi făceau studiile un număr 
foarte mic de copii ai fetelor bisericeşti — 192 (8,3%) persoane. Acest 
lucru se explică prin faptul că slujitorii cultului religios preferau să-şi 

dea copiii la studii în instituţiile cu profil teologice. Instituţiile 
secundare de învățământ pentru fete din Basarabia cu preponderență 
erau frecventate de fiicele dvorenilor în număr de 1048 (47,7%) de 


persoane. 


Alte Străini Din numărul total de 
Fete categorii 25% 4493 elevi, numai 694 
(15,4%) erau copii de țărani. 
Copii ţăranilor nu-şi puteau 
face studiile în licee, pe 
când numărul copiilor 
dvorenimii care frecventau 
liceele din țară era de 1715 
(38,2%) persoane din 
numărul total al elevilor, 
fiind urmați de orăşeni cu 
1230 (27,4%) de persoane. Liceele care au fost deschise pe teritoriul 
Basarabiei, rămân în continuare principalele instituții de învățământ 
unde păturile înstărite ale societății îşi dea copii la studii. 

Numărul redus al copiilor de țărani în instituțiile de învățământ 
din Basarabia se explică şi prin faptul că acestea erau situate în 
oraşele județene, iar studiile necesitau mari cheltuieli. Întreținerea la 
internat şi taxele mari pentru studii nu era acceptabile pentru ţărani. 
Cifrele ce urmează vin să argumenteze cele expuse. 

Potrivit datelor, taxa anuală pentru studii constituia: în Primul 
liceu_din_Chişinău — 60 ruble [19]; în Liceul nr.2 de băieţi din 
Chişinău: pentru primele patru clase — 40 ruble, iar pentru clasa 
pregătitoare — 26 ruble [20]; în Liceul de fete din Soroca: pentru 
clasa pregătitoare — 40 ruble, pentru clasele II-III — 60 ruble, pentru 
clasele IV-VII — 80 ruble, pentru clasa a VIII-a — 100 ruble [21]; în 
Liceul privat din Bălți: în prima jumătate a anului se achita pentru 
clasa pregătitoare — 50 ruble, pentru clasele I, II, III — 60 ruble, 
pentru clasa a IV-a — 75 ruble în a doua jumătate de an: pentru clasa 
pregătitoare — 60 ruble, pentru clasele I, II, III — 70 ruble, pentru 
clasa a IV-a — 90 ruble [22]. 

Sumele respective nu includeau plata pentru internat şi pentru 
obiectele de studii neobligatorii. Pentru întreţinerea în internat, elevii 
plăteau anual de la 150 până la 250 ruble. În 1914, an în care a 
început primul război mondial, preţul la produsele de primă 
necesitate a crescut considerabil. Respectiv, s-a majorat şi plata 

pentru studii. Numai în Primul liceu din Chişinău taxa pentru studii a 
rămas neschimbată până în anul 1917 şi constituia 50-70 ruble; în 
celelalte licee şi gimnazii ea constituia deja 70-150 ruble pe an, 
anterior aceasta fiind de 40-100 ruble [23]. 

În toate instituţiile de învățământ din Basarabia deschise în a doua 
jumătate a sec. al XIX-lea predarea obiectelor de studiu era efectuată 
în limba rusă. Conform regulamentului liceelor şi gimnaziilor din 
anul 1871, în planurile de studii a liceelor, limbii şi literaturii ruse 
împreună cu slava bisericească le reveneau 24 de ore pe săptămână 
[24], pe când limba română nu figura în planurile instituţiilor de 
învățământ secundar din Basarabia nici măcar ca obiect de studiu. 
Printre cele douăzeci de obiecte care se predau în licee limba română 
nu este menţionată. Plus la toate, limbii ruse i se oferea cel mai mare 
număr de ore. Spre exemplu, în planul de învățământ al gimnaziului 
privat din Bălţi, din anul 1905, la cele opt obiecte de bază religiei i se 
acordau 8 ore pe săptămână; limbii ruse — 16 ore; aritmeticii — 14 
ore; geografiei — 8 ore; istoriei — 4 ore (cl. III-IV); croşetatului — 4 
ore; caligrafiei — 6 ore; ştiinţelor naturii — 2 ore (cl. a IV-a) [25]. Din 
cauza impunerii unei limbi străine elevii de origine română întâlneau 
mari dificultăți în asimilarea materialului şcolar. Analiza 
documentelor de arhivă confirmă faptul că elevii moldoveni aveau 
cele mai proaste note (note de 2) în exclusivitate la limba rusă. 
Afirmația precum că aceştia nu ar fi avut înclinație pentru limbile 
străine este eronată, deoarece la celelalte limbi străine, ca de exemplu 
latina, greaca, aceiaşi elevi aveau rezultate bune. Explicaţia este alta 
— copiilor români li s-a impus forțat studierea unei limbi nedorite. 

Dacă e să vorbim de învăţământul pentru fete, atunci putem ferm 
menționa că odată cu deschiderea primei instituţii de acest fel s-a 
urmărit scopul rusificării viitoarele mame. O dovadă a celor expuse 
poate servi decretul din 10 noiembrie 1862. Cu privire la deschiderea 
gimnaziilor de fete, în care se menţiona clar că predarea se va face în 
limba rusă. Încă un exemplu care ar demonstra că şcolile deschise pe 
teritoriu Basarabiei de autoritățile ţariste aveau ca scop rusificarea 
populaţiei, sunt cuvintele, referitoare la şcoala Eparhială de fete din 
Chişinău, rostite de arhiepiscopul Pavel: „„...acolo va creşte putere 
morală ce va introduce în familii şi-n toată ţara, spiritul adevărat rus, 
puterea velicorusă care va pătrunde în toate colţurile Basarabiei în 
persoana soțiilor de preoţi şi a învățătoarelor de clase primare...” 
[26]. Aceste fete în calitate de mame, soţii, profesoare cu multă 

graţie şi-ar fi adus incontestabil aportul la rusificarea generaţiilor 
viitoare. 

Din toată literatura, pusă la dispoziţie elevilor de către guvernarea 
ţaristă atât în bibliotecile din oraş, cât şi în cele din gimnazii, licee, 
şcoli spirituale, cea de limbă rusă era cu preponderență [27]. 

Dar în pofida aspirațiilor şi perseverenţei administrației imperiale 
ruse de deznaționalizare a națiunii titulare, şi rusificare prin 
învățământ, şcoala nu a putut să răspândească cultura rusă țăranilor 
moldoveni. Ei nu au reuşit nici măcar să-i facă să învețe limba rusă. 
Aceasta din considerentul că numărul şcolilor era mic, în plus limba 
rusă rămânea o limbă de şcoală neglijată de populaţia autohtonă. 
Trebuie de menţionat şi faptul că în instituţiile de învățământ 
secundar din Basarabia nu învățau doar români. În anul 1883, din cei 
32543 de elevi ce-şi făceau studiile în licee, gimnazii, şcoala reală, 
seminarul pedagogic, şcolile judeţene, orăşeneşti, săteşti pentru băieţi 
sau fete şi particulare din Basarabia 21278 (65,4%) erau ruşi, 3860 
(11,9%) — evrei, 457 (1,4%) — polonezi şi 6948 (21,3%) reveneau 
altor naționalități [28]. 

Conform recensământului din 28 ianuarie 1897, din cei 920912 
români basarabeni doar 53803 (5,8%) cunoşteau carte, indicele 
respectiv fiind cel mai mic comparativ cu celelalte etnii din 
Basarabia [29]. Datele statistice oficiale ruse privind numărul 
persoanelor care cunoşteau să citească şi să scrie era mic. Acest fapt 
reflectă, o dată în plus, consecinţele nefaste care au urmat datorită 
politicii de rusificare promovate de Imperiul Rus. 

În concluzie, putem afirma că şcoala secundară din Basarabia pe 
parcursul sec. al. XIX-lea a servit ca focar al culturii (ruseşti), 
acordat în fond elementului alogen, în care țarismul vedea un sprijin 
social în promovarea politicii sale imperiale. Pentru românii 
basarabeni şcoala a servit drept instrument de rusificare şi de 
deznaționalizare a tinerilor basarabeni. Țarismul urmărea scopul de a 
educa prin aceste instituții de învățământ o nouă generaţie, care urma 
să fie loială regimului de dominație şi să insufle această loialitate şi 
celor din jur. 

Însă Basarabia nu s-a contopit organic cu Imperiul Rus. Existau 
factori interni de principiu care au impus populația românească din 
această regiune să ţină piept tuturor încercărilor de deznaționalizare 
şi rusificare. Populația şi-a păstrat limba, datinile şi obiceiurile sale. 
Constantin Stamate-Ciurea în introducere la volumul Răsunete din 

Basarabia editat la Cernăuţi 1898, nota: „ Limba română rustică, 
precum o vorbeşte poporul nostru din Basarabia, a fost singurul izvor 
din care m-am adăpat; n-am în patria mea nici un institut naţional, 
nici o şcoală poporală măcar; am fost şi sunt o insulă solitară în 
imensul ocean al slavismului” [30]. 

ANEXAREA BISERICII BASARABIEI 
LA SINODUL RUSIEI ȚARISTE 


Anton MORARU, 
Universitatea „Perspectiva-Int” 


La începutul secolului al XIX-lea Rusia rămânea o ţară 
creştină, ca şi multe alte state din Europa. Religia constituia o parte 
componentă a vieții ruseşti şi a politicii ei externe. N-ar fi nimic rău 
în această paradigmă dacă Biserica Ortodoxă Rusă ar fi avut o 
manifestare, o activitate civică, umană şi dumnezeiască. Însă toată 
tragedia Bisericii Ortodoxe Ruse constă în faptul că după 1711 şi 
până în prezent elita politică din Rusia a folosit religia ca o forță de 
cucerire a creştinilor din Balcani. Sub lozinca „eliberării fraților 
creştini” de sub ocupaţia turcească, Rusia ţaristă promova o politică 
de cucerire a noi teritorii, de dezmembrare şi anexare a noi popoare. 
Aşa a fost şi cazul anexării Basarabiei la Rusia ţaristă în 1806-1812. 
Războiul Ruso-Turc s-a început cu blagoslovirea Sfântului Sinod şi 
s-a terminat cu ocuparea Basarabiei. În manifestul lui Alexandru I, 
din 5 august 1812, despre încheierea păcii dintre Rusia şi Imperiul 
Otoman, fără nici o remuşcare, fără scrupule de obiectivitate, se 
afirma precum că „pacea” din 16 mai 1812 a fost „dăruită” Rusiei 
țariste „de Dumnezeu”, ceea ce era un lucru nefiresc, antireligios, 
antiuman şi antisocial, fiind departe de adevărul biblic şi istoric. A 
spune că Dumnezeu i-a „dăruit” Basarabia Rusiei ţariste este un 
sacrilegiu, o profanare a religiei ortodoxe. Afirmațiile lui Alexandru 
I nu numai că erau mincinoase şi odioase, dezgustătoare, 
respingătoare, dar ele aveau un caracter antiortodox, antibiblic, 
încălcau în general prevederile Sfintei Scripturi. Toate adevărurile 
dumnezeieşti erau mai presus de mintea lui Alexandru I, care l-a ucis 
pe tatăl său, Pavel I, şi a devenit împărat al Rusiei țariste. Vom 
menționa că Sfântul Sinod al Rusiei a rătăcit de la adevărul biblic, 
ortodox, a promovat o politică antibisericească. În atitudinea sa faţă 
de biserica Basarabiei, Sfântul Sinod al Rusiei a ajuns la promovarea 
unor erezii, la încălcarea legilor canonice bisericeşti. „Erezia, — 
spune Sfântul Vasile cel Mare, — este cel mai mare păcat”, pentru că 
ea desparte pe om de Dumnezeu. 

Afirmațiile lui Alexandru I se aseamănă cu declarațiile unor 
comunişti contemporani din Republica Moldova, bolnavi la cap, 

precum că „primul comunist a fost Iisus Hristos”. Aceşti oameni 
degradaţi psihic au trecut de la ateismul militant, agresiv la 
„ortodoxia comunistă”. 

Vom menţiona că în 1812-1813 Sfântul Sinod al Rusiei a 
anexat cu ajutorul armatei ţariste Biserica Basarabiei. Prin cultivarea 
urii şi intimidări, el a tăiat în două părți Biserica Ţării Moldovei, 
anexând forțat partea ei dintre Prut şi Nistru. Accentuez, a fost 
anexată o parte din biserica românească a Ţării Moldovei. Unii 
istorici (V. Stepaniuc, S. Nazaria, V. Vătavu, V. Mihail etc.) afirmă 
şi astăzi că Turcia „a cedat” Basarabia Rusiei ţariste. Însă nici 
juridic, nici istoric, nici politic „nu putea ceda ceea ce nu-i aparţinea, 
pentru că ea era numai suzerană a Țărilor Române. Ea n-avea dreptul 
de a face vreo cesiune teritorială, deoarece capitulaţiile nu-i 
confereau decât un drept de suzeranitate” (Pamfil Șeicaru, Karl 
Marx: însemnări despre români. Madrid, 1965, p. 85). Însă când 
vorbim de Biserica Basarabiei, atunci noi am constatat că n-a fost 
nicio „cedare”. Sultanul nici n-a amintit de Biserica ortodoxă pentru 
că Turcia nu se amesteca în treburile ortodoxiei creştine. Patriarhul 
de la Constantinopol de asemenea n-a „cedat” nimic ruşilor. Pur şi 
simplu, Biserica Basarabiei a fost anexată la Biserica Rusiei țariste 
de către Sfântul Sinod prin forță şi prin anumite şiretlicuri, trucuri, 
viclenie politică, perfiditate sinodală. 

Pentru a legaliza procesul de anexare a bisericii basarabene la 
biserica pravoslavă rusă, Sinodul din Rusia a înaintat un raport 
anticanonic privind înființarea eparhiei Chişinăului şi Hotinului, 
aprobat de Alexandru I la 21 august 1813. Acest raport al Sinodului 
rus a stat la baza formării organelor de conducere ale bisericii 
basarabene. A fost formată eparhia Chişinăului şi Hotinului, care a 
primit rangul de mitropolie şi exarhat cu centrul de reşedinţă la 
Chişinău. Eparhia avea pecetea sa aparte. S-a promis de a se 
deschide un seminar teologic şi s-au determinat izvoarele financiare, 
fiind primite de la impozitele locale. În funcţia de exarh mitropolit a 
fost numit Gavriil Bănulescu-Bodoni (1746-1821), care s-a dovedit a 
fi o personalitate controversată. Unii istorici l-au numit „trădător”, 
„coadă de topor”. Mitropolitul Ardealului, doctorul în teologie 
Antonie Plămădeală, a spus că G.Bănulescu-Bodoni „a fost 
instrumentul Puterii şi al Sinodului rus. Însă n-a uitat niciodată 
că e român, născut în Bistriţa-Năsăud şi, când a putut, a făcut 

bine românilor şi a promovat limba şi scrisul românesc” 
(Mesagerul, 1993, 24 noiembrie, p. 2). 

Poate fi acceptată şi această apreciere raţională a 
mitropolitului Bănulescu-Bodoni, dar rămân în umbră alte fațete, 
părţi componente ale ierarhului Gavriil. După unele date, Bănulescu- 
Bodoni a fost o personalitate care a jucat un mare rol în sistemul de 
informaţie şi securitate a Bisericii pravoslave ruse. A fost racolat în 
1771, când a studiat la Academia Teologică din Kiev. Începând cu 
1774, Bănulescu-Bodoni a îndeplinit anumite misiuni de informare 
în Grecia (Hios, Patmos, Apon, Smirna), Țarigrad, laşi, Poltava, 
Cozia, Odesa, Herson, Ecaterinoslav, Kiev, Chişinău, Dubăsari etc. 
Era o persoană de încredere a Ecaterinei a Il-a şi a lui Alexandru I, în 
general, a elitei politice ruseşti. Această problemă trebuie studiată în 
arhivele Federaţiei Ruse. Această propunere a fost înaintată de către 
preotul A. Stadniţchi în studiul său Gavriil Bănulescu-Bodoni, ierarh 
moldo-valahiskii (1808-1812) i mitropolit Kişiniovskii (1813-1821), 
editată la Chişinău, 1894. Din porunca curţii imperiale şi a Sinodului 
rusesc, Bănulescu-Bodoni a organizat o nouă eparhie a Basarabiei. 
Cu ajutorul acestei eparhii Biserica Basarabiei a fost anexată la 
Sfântul Sinod rusesc. După 1819 a început lupta clerului rusesc 
pentru a şterge toate deosebirile dintre obiceiurile din bisericile 
ruse şi cele româneşti, ceea ce a fost o încălcare nu numai a 
dreptului de neam, de națiune, dar şi a drepturilor canonice 
bisericeşti. 

De la început eparhia se conducea după „obiceiurile locale, 
întrucât acestea nu erau contrare legilor civile şi bisericeşti ruse” 
(Dinu Poştarencu, O istorie a Basarabiei..., Chişinău, 1998, p. 73). 
Preoţii au fost scutiți de plata impozitelor de stat şi de corvezi. 
Moşierii erau obligați să dea pământ preoților şi diaconilor care 
slujeau în satele ce le aparţineau boierilor. Moşierii n-aveau nicio 
putere asupra bisericilor. În componenţa eparhiei au fost incluse 789 
de biserici din Basarabia şi circa 100 de biserici din Transnistria (p. 
75). Cunoscutul istoric Nicolae Popovschi scria că, chipurile, după 
1812 în Basarabia, odată cu formarea eparhiei Chişinăului şi 
Hotinului, a „început regimul naţional-ortodox în Biserica” 
ținutului dintre Prut şi Nistru. În realitate, după 1812 n-a fost făurit 
nici un „regim naţional-ortodox” românesc, ci unul rusesc. Nu 
românii basarabeni „au păcătuit” față de trecut, faţă de „străini” şi 
față de ai lor. Invers, străinii au ocupat Biserica Basarabiei, ei i-au 

cucerit pe basarabeni, ei i-au înrobit, ei au pus stăpânire pe Biserica 
acestui ţinut roditor al Țării Moldovei. Toţi arhiereii Basarabiei au 
îndeplinit cu multă râvnă ordinele stăpânirii centrale din Rusia. În 
afară de G. Bănulescu-Bodoni, toţi aceşti arhierei au fost trimişi de ţar 
şi Sinodul rusesc în Basarabia, erau de etnie rusă, deveniseră 
persecutorii sângeroşi ai românilor basarabeni. Printre aceştia au fost: 
Dimitrie Sulima (1821-1844), Irinarh Popov (1844-1858), Antonie 
Sokolov (1858-1871), Pavel Lebedev (1871-1882), Serghei 
Leapidevschi (1882-1891), Isakie Polojenski (1891-1892), Neofit 
Nevedcikov (1892-1898), Iakov Peatniţki (1898-1904), Vladimir 
Sinikovski (1904-1908), Serafim Ciceagov (1908-1914), Platon 
Rojdestvenski (1914-1915), Anastasie Gribanovski (1915-1918). Ei au 
dirijat formarea şi activitatea elitei bisericeşti din Basarabia. Călugării 
şi preoții moldoveni îşi aminteau cu groază despre confiscarea prin 
mănăstiri a cărţilor bisericeşti editate în limba română. Arhiereii 
basarabeni au urmărit scopuri meschine de a forma din Basarabia 
„acelaşi trup cu marea Rusie”, nu numai în privinţa limbii, dar şi 
prin duh, care străbătea ca un fir roşu toată activitatea lor (N. 
Popovschi, Istoria bisericii din Basarabia, Chişinău, 2000, p. 348). 

Documentele din arhivele statului ne arată că Sinodul rusesc 
trimitea în Basarabia nu pe cei mai buni, cei mai culţi şi bine 
pregătiți ierarhi. După Gavriil Bănulescu-Bodoni a lucrat în eparhia 
Chişinăului şi Hotinului arhiepiscopul Dimitrie Sulima, care a 
condus eparhia în 1821-1844. El prezintă o perioadă de trecere de la 
bunătatea lui Bănulescu-Bodoni spre promovarea politicii imperiale 
țariste, care a adus la deznaționalizarea bisericii basarabene. Vlădica 
Sulima a editat mai multe cărți bisericeşti în limba română, a 
promovat credinţa creştină în limba poporului autohton, a liniştit 
politic şi social turma sa bisericească, deoarece era aproape de 
interesele populației basarabene, cunoştea limba românilor 
basarabeni, a încercat să le ajute cu manuale şi cărți bisericeşti. Însă 
următorii ierarhi au fost străini intereselor credinței populaţiei 
autohtone, au promovat o politică de rusificare, distrugere a şcolilor 
naţionale româneşti, serviciului divin în limba română. 

De menţionat că niciun ierarh nu s-a gândit, n-a protestat, n-a 
vorbit despre faptul că Sfântul Sinod a anexat Biserica Basarabiei la 
Rusia ţaristă. Toţi ei, de bunăvoie, au slujit Sfântul Sinod al Rusiei 
cu toată puterea trupului lor, dar nu a Duhului Sfânt. Printre cei mai 
agresivi, reacționari ierarhi din Basarabia a fost episcopul Pavel 

Lebedev. Acest om răutăcios la suflet a luat măsuri nu pentru a 
îmbunătăți starea moral-religioasă a populaţiei, ci de a accelera 
procesul de rusificare. El a început să adopte măsuri pentru 
deznaţionalizarea bisericii, populației paşnice, elevilor, 
intelectualității basarabene. Părintele Pavel Lebedev, după unele 
date, era bolnav de o formă ascunsă a schizofreniei (boală mintală 
cronică caracteristică prin destrămarea funcțiilor psihice şi prin 
pierderea contactului cu realitatea). În primul rând, acest ierarh n- 
avea o pregătire ştiinţifică, nu era o personalitate a teologiei 
ortodoxe. Timp de 18 ani (1853-1871) a lucrat în şase locuri, era 
transferat dintr-o funcţie în alta. În cele din urmă, în 1871 a fost pus 
în funcția de arhiepiscop al eparhiei basarabene. Se născuse în 
regiunea Tveri, din centrul Rusiei. De aceea unii preoţi îi spuneau 
„tvari” („făptură”, „nemernic”, „ticălos”). Fiind un promotor agresiv 
al imperialismului bisericesc rus, el nu era în stare să deosebească 
realitatea din Petersburg, Tveri sau Smolensk de realitatea ortodoxă 
din Basarabia. Această gubernie nici nu putea fi rusească prin limba, 
istoria, cultura, tradiţiile sale naţionale româneşti. Însă arhiepiscopul 
Pavel Lebedev, suferea de mare restanţă la capitolul gândire şi de 
aceea el nu înțelegea realitatea basarabeană. El era un om lipsit de 
inteligență, avea o stare psihică de debilitate mintală, se exprima şi se 
comporta într-o formă agresivă, stupidă, răutăcioasă. Avea o gândire 
spirituală pur rusească. Nu înţelegea deosebirea dintre Rusia şi 
Basarabia, sau dintre Georgia şi Rusia. În 1882, Pavel Lebedev este 
trimis ca exarh în Georgia. Dar acolo foarte repede i-au arătat care îi 
este locul adevărat. L-au persecutat şi boicotat. La cerința sa, în 1887 
a fost transferat în oraşul Kazan. Georgienii nu i-au permis acestui 
om bolnav de slavă şi patriotism rusesc să se ocupe cu rusificarea 
Georgiei. Însă fiind în Basarabia în 1871-1882, Pavel Lebedev a 
introdus într-o formă eronată serviciul divin în limba rusă sau „limba 
slavonă”. Toţi preoţii care făceau slujbele în limba română au fost 
înlocuiți cu preoți aduşi din Rusia. În toate mănăstirile a fost 
introdusă limba rusă. Pavel Lebedev a dat ordin să se organizeze din 
pasluşnici şi posluşniţe coruri ruseşti, fiind folosite pentru rusificarea 
coriştilor. În 1875 a dat ordin să fie organizate pe lângă toate 
mănăstirile şcoli ruseşti. A supravegheat cu ajutorul ohrancei ţariste 
ca în toate şcolile duhovniceşti să se înveţe numai în limba rusă şi să 
predomine spiritul  colonialismului rusesc. În toate şcolile 
duhovniceşti au fost aduşi numai copii care cunoşteau şi vorbeau 

limba rusă (P.N. Batiuşkov, Bessarabia, S-PB, 1892, p. 56). După 
cum afirmă istoricul rus N. Durnovo, arhiepiscopul Pavel Lebedev a 
dat dispoziţie ca „toate cărţile sfinte de la bisericile moldoveneşti, 
tipărite cu litere chirilice în limba română, să fie depuse la mitropolia 
din Chişinău, unde arhiepiscopul Pavel, timp de 7 ani le-a ars, 
încălzind cu ele palatul mitropolitan. Acest act de vandalism 
grosolan şi fără seamăn, aparține azi domeniului istoric (Ion Nistor, 
Istoria Basarabiei, Chişinău, 1991, p. 231). Însă n-a fost iertat nici 
de Dumnezeu, nici de populația românească din Basarabia. După 
cum scrie Ion Nistor, arhiepiscopul Pavel şi alți reprezentanți ai 
bisericii pravoslave, au transferat din Basarabia pe acei preoţi care 
apărau limba română, pledau pentru serviciul divin în limba 
populației basarabene. Printre aceştia au fost: Vasile Zubcu, Ioan 
Untu, Dimitrie Tutunaru, lon Popovici, Grigore Galin, Gurie Grosu 
şi alţii, care au fost transferați în bisericile din Pskov, Luţk, 
Simferopol, Minsk şi alte locuri îndepărtate de Basarabia. În 
Basarabia au luptat cu represiunile coloniale în domeniul religiei 
pravoslave mai mulți preoţi care au încercat să aducă ştiinţa de carte, 
ideile naționale româneşti în rândurile populaţiei basarabene. Printre 
aceştia au fost: mitropolitul Gurie Grosu, Alexei Mateevici, Mihai 
Ştefănescu (episcopul Melchisedec), Iosif Naniescu (Ion Mihalachi), 
Grigore Constantinescu, loan Rădulescu, Vasile Ieremia, Dionisie 
Erhan, Constantin Popovici, Alexandru Baltaga, Mihail Berezovschi, 
Ieremia Ciocan, Pavel Buşilă, Ion Bălţeanu, Gheorghe Cernăuţean, 
Leon Trofimov, Vasile Balan, Dumitru Alistar, Andrei Murafa, 
Theodor Dumbravă, Evdochim Lesnic, Sergiu Bejan, lon Andronic, 
Eugeniu Crocos, Iustin Fraţiman, Mihail Mateevici, Malahie 
Mateevici, Anastasia Neaga, loan Neaga, Vasile Neaga, Pavel 
Florov, Iulian Friptu, Iustin Ignatovici, loan Rădulescu, Gheorghe 
Dânga, Constantin Parfenie, Vasile Hartia, Nicolae Andronovici, 
Pavel Gheorghian, Constantin Ursul, Nicodim Munteanu, Teodor 
Dumbravă, Alexandru Bobeică, Nicolae Laşcu şi mulți alții. Toţi ei 
merită să fie cunoscuţi în istoria bisericii basarabene. Au muncit, au 
luptat ca prevederile Sfintei Scripturi să se realizeze în practică: 
„Cunoaşteţi adevărul şi adevărul vă va slobozi” (loan, 8:32). 
Anexarea Bisericii Basarabiei la Sfântul Sinod al Rusiei ţariste 
a adus la aceea că s-a pierdut mesajul creştin al ortodoxiei. Spiritul 
vorbelor lui lisus s-a aflat sub supravegherea dintotdeauna a puterii 
țariste. Biserica pravoslavă a avut grijă să facă uitată dragostea 

profundă de neam, de omenire care l-a făcut pe lisus să-şi dea viața 
pentru binele oamenilor. Biserica pravoslavă rusă a încercat să 
demonstreze cu tot dinadinsul că nu mai există nicio legătură între 
ceea ce se predica şi faptele care le comiteau preoţii fără niciun dram 
de căință. Vorbele lui lisus precum: „lubeşte-ți aproapele ca pe tine 
însuţi”, „Întoarce şi celălalt obraz duşmanului tău”, au fost uitate, 
părăsite, schimonosite de către Pavel Lebedev, Serafim Ciciagov şi 
alți arhiepiscopi ai Basarabiei cotropite de Imperiul Rus. Ei n-au avut 
înțelepciunea reformatoare de a le explica oamenilor, pe înţelesul lor, 
în limba română, cu răbdare, absolut tot ceea ce ţinea de litera şi 
spiritul Bibliei. Sfântul Sinod rusesc a „politizat biserica pravoslavă” 
deoarece ea, biserica, era parte componentă a statului imperialist 
rusesc şi promova în Basarabia această politică colonială, antiumană, 
antinaţională şi antiromânească. Fiind în componența Sinodului 
rusesc, Biserica Basarabiei s-a aflat peste o sută de ani într-o criză 
adâncă socială, națională şi politică. Cunoscutul istoric rus N.M. 
Nicolski scrie că biserica rusă s-a aflat „într-o criză constantă şi 
desperată”. „Situaţia critică a bisericii ruse s-a manifestat în baza ei 
economică.” Trăsăturile parazitare ale bisericii ruse s-au observat în 
politica, cultura, economia Rusiei ţariste bazată pe şerbie şi 
exploatarea ţăranilor şerbii. Către 1910 biserica din Rusia avea peste 
2.300.000 de desetine de pământ care se prelucrau în baza modului 
de şerbie. În 1913 în Rusia activau 148 arhierei, inclusiv şi de la 
eparhia din Basarabia; 92.123 călugări şi călugărițe, 41.270 biserici 
(parohii) şi 125.000 de preoţi. Arhiepiscopul Basarabiei primea 
salariu de la stat de la 1500 până la 4000 sau 7800 ruble pe an. 
Preotul primea 1200 ruble pe an, diaconul 800 şi 400 ruble primea 
psalomscicul (cântăreţul) (N.M. Nicolaevski, Istoria russkoi țerkvi, 
M., 1983, p. 405-406). Biserica a fost birocratizată, supusă statului în 
care domina cele mai jalnice şi rigide forme de conducere din epoca 
medievală. Pe timpul ober-procurorului C.P. Povedonastev, biserica 
pravoslavă a încălcat mai multe canoane bisericeşti, deoarece ea era 
supusă, controlată, condusă de un sistem politic rigid, antipopular şi 
antinațional. „Ochii preoților” controlau toată viaţa duhovnicească a 
populației Basarabiei. Biserica basarabeană devenise „slujeanka” 
sistemului țarist de dominație asupra românilor basarabeni. Către 
1903 în Basarabia funcționau 21 de mănăstiri şi schituri, 1057 
biserici ortodoxe şi 78 biserici de alte culte, 191 sinogogi şi case de 
molitve, în care activau peste 2200 de preoți şi slujitori ai bisericii 
197 


creştine. Printre cele mai cunoscute mănăstiri şi schituri care aveau o 
mare autoritate în societatea Basarabiei au fost: mănăstirile Căpriana, 
Condriţa, Hâncu, Suruceni, Vărzăreşti, Hirova, Curchi, Tabora, 
Țâgăneşti, Frumușica, Reciula, Hârbovăţ, Hârjăuca, Dobruşa, 
Koşelevo, Saharna, Kalarasovka, Jabca, Chițcani, Ferapuntovka şi 
Ismail (Pavel Cruşenan, Bessarabia, Chişinău, 1903, p. 68). 

Toate aceste 21 de mănăstiri şi 1057 de biserici constituiau în 
ansamblu centrele duhovniceşti ale propagandei ţariste în Basarabia. 
Până în 1812 în Basarabia funcționau 40 de mănăstiri şi schituri. Însă 
țarismul a promovat o politică reacționară față de mănăstirile 
basarabene. Administraţia rusească a luat o parte din pământul 
mănăstirilor ceea ce a adus la lichidarea unor mănăstiri. Din cele noi 
mănăstiri a fost construită numai mănăstirea Noul-Neamţ, iar 20 de 
mănăstiri şi schituri au fost lichidate (Ibidem, p. 10). 

De asemenea în Basarabia funcționau peste 400 de asociaţii, 
societăți, instituţii private şi de stat care influenţau foarte mult viața 
religioasă, morală, spirituală, filantropică, ştiinţifică, agricolă şi 
gospodărească a Basarabiei. Printre acestea erau: Secţia Societăţii 
Imperiale Pravolsave din Palestina, Comitetul Societăţii Pravoslave 
Misionare, Frăția Pravoslavă a Naşterii Creştine, Frăția lui Aleksandr 
Nevski, Societatea Gubernială de Binefacere şi multe altele care se 
ocupau cu propagarea ideologiei ţariste în Basarabia. 

Rusia ţaristă aşa şi n-a format nicio şcoală superioară în 
Basarabia. Către 1905 funcționau Seminarul Duhovnicesc din 
Chişinău, şcolile duhovniceşti din Chişinău, Ismail, Edineţ şi Școala 
Eparhială pentru fete din Chişinău. De asemenea au funcţionat patru 
şcoli de religie neortodoxă, inclusiv şcoala armeano-grigoriană, 
şcoala romano-catolică, şcoala de religie luterană şi şcoala de religie 
iudaică. 

Timp de peste 100 de ani Sinodul rusesc şi-a pregătit o elită de 
preoți, protoierei, arhiepiscopi, episcopi care promovau în întregime 
politica colonială ţaristă în domeniul bisericii ortodoxe. Din 1813 şi 
până în 1918 în eparhia Chişinăului şi Hotinului au activat 15 ierarhi, 
dintre care numai Gavriil Bănulescu-Bodoni era român, iar ceilalți au 
fost trimişi de Sinodul rusesc ca reprezentanţi ai statului şi bisericii 
coloniale ruseşti. 

Avea dreptate Vladimir Soloviov când scria că „la noi 
ortodoxia, în loc să devină un steag al popoarelor, atotcuprinzător 

şi universal, devine un simplu atribut sau o anexă a statului rus” 
(V.Soloviov, Opere, SPB, 1901, vol. IV, p. 180-181). 

Prin anexarea Bisericii Basarabiei la Biserica Rusă, Sfântul 
Sinod al Rusiei a încălcat canoanele bisericeşti. Această problemă a 
fost cercetată şi pusă în dezbatere de către egumenul mănăstirii 
Suruceni Dionisie în 1918. La 22 martie 1918, părintele Dionisie 
scria că după anexarea teritoriului dintre Prut şi Nistru la Rusia 
țaristă, Sinodul Bisericii Ruse n-avea nici un drept canonic asupra 
bisericii din Basarabia. Domnia Sa a subliniat că nu se găseşte 
undeva vreo lege care ar putea dovedi că răpirea Basarabiei la 1812 
de către Rusia ţaristă „ar fi dat dreptul soborului sau Arhiereului 
cutare rusesc ca să-şi alipească duhovniceşte pe cei răpiți 
politiceşte?” (Cuvânt moldovenesc, 1918, 22 martie, p. 1). N-a 
existat o asemenea lege. După 1812 Basarabia a fost răpită politic cu 
ajutorul armatei ţariste, iar Sinodul rusesc a „anexat Biserica 
Basarabiei” tot cu forța politică a lui Alexandru |. 

Părintele Dionisie subliniază că Sinodul rusesc n-a putut 
dovedi timp de peste 100 de ani că anexarea Bisericii Basarabiei la 
Biserica Rusească „s-a făcut întemeiată pe sfintele canoane ori 
obiceiurile bisericii ortodoxe” (Ibidem). N-au existat legi, n-au fost 
astfel de obiceiuri care ar permite Sinodului rusesc să anexeze 
Biserica Basarabiei. Deci, după 1812, aflarea Bisericii Basarabiei în 
componenţa patriarhiei ruseşti a fost ilegală până în 1918. În această 
privinţă Sinodul rus a încălcat prevederile canonice ale Sinodului al 
III-lea ecumenic din secolul V d. Hr. 

După cum se ştie, Sinodul al III-lea ecumenic (din toată 
lumea) în a 8-a sa pravilă a pevăzut şi s-a ridicat hotărât împotriva 
siluirilor de acest fel. Pravila a 8-a a Sinodului al III-lea ecumenic 
prevedea că: „Pronomiile şi drepturile care de la început şi din 
vechime au dobândit fiecare eparhie (vlădicie) să rămână curate şi 
nesiluite de alţii”. lar de ar arăta cineva o lege politicească sau 
împărăţească protivnică acestui canon, — au socotit de cuviință tot 
Soborul, ca această politicească lege să rămână fără tărie şi 
nelucrătoare” (Ibidem). 

Din acest canon ecumenic, din hotărârea sfinților părinţi 
adunaţi la acel sobor reiese că anexarea unei părți a Mitropoliei 
Moldovei şi Sucevei de către Rusia ţaristă, în 1812, s-a făcut ilegal. 
Nimeni nu i-a dat dreptul Sf. Sinod al Rusiei să „anexeze şi 
duhovniceşte această provincie”. Basarabia şi după 1812 trebuia să 

rămână canonic sub oblăduirea Mitropoliei Moldovei şi a Sucevei. 
După temeiul canonului al optulea al Soborului al III-lea ecumenic, 
Basarabia nu putea fi „dezlipită” de la Mitropolia Moldovei şi 
Sucevei în 1812. 

În conformitate cu canonul al 34-lea al sfinţilor apostoli, 
„fiecare naţiune trebuie să aibă episcop sau mitropolit anume 
pentru neamul său” (C.M., 1918, 25 martie, p. 1). „Episcopii 
fiecărui neam (sau națiune) se cuvine să ştie şi să cunoască pe cel 
dintâi şi a-l socoti pe el de cap şi nimic altceva de prisos a face”. 

Din acest canon reiese că neamul românesc, oriunde s-ar afla, 
trebuie să fie ocârmuit de patriarhul României, neluând în 
consideraţie graniţele sau hotarele ce ne despart pe noi politiceşte. În 
1812-1917 românii basarabeni trăiau politiceşte în Rusia, iar 
duhovniceşte trebuiau să se închine Mitropolitului Moldovei şi 
Sucevei. Timp de 106 ani Biserica Rusă din Basarabia nu se ocupa 
cu luminarea populaţiei, dar cu rusificarea basarabenilor şi a 
moldovenilor de peste Nistru. Părintele egumen Dionisie scria în 
1918: „Călăuza noastră cea mai de culme în lucrarea noastră de acum 
trebuie să ne fie iubirea de neam, iubire de care a fost pătruns 
Mântuitorul lisus Hristos şi următorul lui marele apostol al limbilor 
Pavel, care în scrisoarea sa către romani sublinia: „Aş fi poftit eu 
însumi a fi anatema (lepădat) de Hristos pentru frații mei, rudele 
mele după trup, care sunt israilteni. Că şi eu israiletean sunt”. (C.M., 
1918, 25 martie, p.1). 

Egumenul Dionisie de asemenea a arătat că înainte de a trimite 
pe sfinţii apostoli la propovăduire în alte țări, Iisus Hristos i-a învăţat 
limbile popoarelor, unde ei aveau să meargă, ca să semene cuvintele 
lui Dumnezeu. lisus Hristos n-a învăţat pe aceste popoare limba 
evreiască a apostolilor, dar, dimpotrivă, 1-a învăţat pe apostoli, pentru 
ca ei să poată înțelege „limba gloatelor la care erau trimişi să-i 
lumineze”. Dar cum a procedat Sinodul Bisericii Ruse? 

Chiar de la bun început a dat dispoziţii, a trimis în Basarabia 
preoţi ruşi, agresivi, beţivi şi desfrânaţi, care binecuvântau numai în 
limba rusă, îşi băteau joc de toţi românii basarabeni. 

Cunoscutul preot, jurnalist, redactorul ziarului „Cuvânt 
moldovenesc”, transilvăneanul loan Moţa scria că egumenul Dionisie 
a spus „o vorbă luminată”, din care trebuie să tragem anumite 
concluzii. Prima constă în faptul că toţi basarabenii şi transnistrienii 
au fost „nedreptățiţi” în ceea ce priveşte comportamentul Bisericii 

Ruseşti față de noi după 1812. A doua concluzie ne arată că în 
comparaţie cu grecii, bulgarii şi ruşii neamul nostru a fost „lăsător” 
în purtarea grijii sale față de fraţii care au fost aruncaţi în robie de 
către ţarul Alexandru I, adică de Rusia ţaristă, iar mai apoi de 
Uniunea Sovietică, sau față de acei care au fost aruncaţi pe diferite 
țărmuri îndepărtate ale lumii moderne. Pilda apostolului Pavel, de 
care s-au folosit grecii, bulgarii sau ruşii, este dată şi nouă, românilor 
basarabeni. Trebuie să ţinem minte şi să nu-i uităm pe cei care mereu 
lucrează pentru a apăra credinţa ortodoxă, să ţinem minte din ce 
neam facem parte — neamul românesc. Cu părere de rău, printre 
românii basarabeni se mai găsesc oameni care şi în prezent stau cu 
fața întoarsă numai spre Rusia, către acea ţară care nu ne este „frate 
după trup”, dar ne aduce numai durere. Aceşti oameni, inclusiv 
episcopul Markel, trebuie „să se întoarcă cu faţa într-acolo, după 
cum sublinia părintele loan Moţa, unde avem frați şi după grai şi 
după tot trecutul nostru”. (C.M., 1918, 25 martie, p. 1). 

„De azi încolo, scria părintele loan Moţa, în tot ce plănuim, în 
tot ce facem şi ce glăsuim, să se vadă că mai presus de toate, noi, 
buni moldoveni, adică buni români suntem, şi nimic ce nu e spre 
înălțarea bazei neamului şi bisericii noastre româneşti, să nu mai 
voim, să nu mai primim” (Ibidem). Dacă nu ne vom apăra constant 
de expansiunea bisericească a patriarhiei ruse, „tot răul are să fie de 
neamul nostru şi în viitor”. 

BISERICA ORTODOXĂ DIN BASARABIA 
ÎN ANII 1812-1991 


Pr. Iulian BUDESCU, 
Universitatea “Ovidius” din Constanţa 


Biserica din Basarabia între 1812-1918 

În timpul războiului ruso-turc din 1806-1812, ţarul 
Alexandru I hotărăşte înființarea unui exarhat subordonat Bisericii 
Ruse de la Petersburg, care ar fi cuprins cele două mitropolii, a 
Moldovei şi a Munteniei, scoțându-le de sub jurisdicția Patriarhiei 
Ecumenice. 

Mitropolitul Moldovei, Veniamin Costache care a încercat să se 
opună, a fost silit să se retragă la Mănăstirea Neamţ, în locul lui, 
ocupanții ruşi aducându-l din nou pe Gavril Bănulescu-Bodoni. 
Acesta îl înlocuieşte pe mitropolitul Dositei Filitti al Ţării 
Româneşti cu un oarecare Ignatie. Starea aceasta de fapt se va 
încheia o dată cu semnarea păcii de la Bucureşti, în 1812. Prin acest 
tratat, Turcia cedează Basarabia, Rusia apropiindu-se tot mai mult de 
obiectivul suprem, stipulat de ţarul Petru 1 şi urmat de toții tarii, 
Constantinopolul. Expasiunea rusă se facea sub masca "eliberării 
fraţilor ortodocşi de sub păgâni”. 

După pacea de la Bucureşti, Mitropolitul Bodoni stabilit la 
Chişinău, cerea Sinodului rus, la 4 noiembrie 1812 o nouă eparhie 
pentru teritoriul anexat. El motiva cererea de faptul că, în Basarabia 
sunt peste 750 de biserici, ai căror credincioşi aveau o limbă diferită 
de cea a imperiului. În proiectul său, Bodoni cerea să se ţină cont de 
tradițiile locale, preoții să fie scutiți de dări pentru pământ, să aibă 
aceleaşi drepturi ca si clerul rusesc, iar autorităţile laice să nu aibă 
nici un amestec în treburile bisericii. Proiectul este aprobat de Ţarul 
Alexandru I în 1813 înființând Arhiepiscopia Chişinăului şi 
Hotinului, condusă de acelaşi Gavriil Bănulescu-Bodoni. Acelaşi 
Bodoni a organizat biserica introducând unele elemente specifice 
bisericii ruse. Şi-a ales un vicar, pe Dumitrie Sulima, numit episcop 
de Bender şi Akerman. În exercititarea atribuţiilor sale era ajutat de 
protopopi, ce aveau în subordine blagocinii. Mitropolitul Bodoni are 
însă şi meritul de a fi realizat lucruri cu un profund caracter 
românesc. 

Aşadar, în 31 ianuarie 1813 deschide Seminarul Teologic de 
la Chişinău, unde limba română era limbă obligatorie de studiu, iar în 
1814 şi o tipografie în care se publică numeroase -cărţji bisericeşti în 
limba română. Până în 1812, bisericile basarabene îşi procurau 
cărțile de cult de la laşi, dar după anexarea Basarabiei, procurarea lor 
devenea tot mai grea. Astfel Bodoni, trimite Sinodului de la 
Petersburg solicitarea de inființare a unei tipografii. Tipografia îşi 
începea activitatea în 1814, iar cărțile urmau să fie tipărite în 
slovonă, după ediţiile de la Moscova, dar şi în moldoveneşte, după 
aceleaşi ediții. Prima carte tipărită în milba română a fost 
"Liturghierul" din 1815, fiind urmată de "Ceaslov” (1817), 
"Psaltirea" (1818) sau "Evanghelia" (1820). Alte două cărți 
bisericeşti importante, vor fi tipărite cu sprijinul Societății Biblice 
Ruse, înființate în 1812 şi care a avea ca scop tipărirea de cărți în 
limba popoarelor din imperiu. Astfel sunt tipărite "Noul Testament” 
(817) şi Biblia (1819), după textul celei de la Blaj din 1795. 
Mitropolitul Bodoni a fost preocupat şi de îmbunătățirea şi 
organizarea vieţii monahale, a celor 12 mănăstiri şi 13 schituri, prin 
introducerea vieţii de obşte. A dorit ridicarea unei catedrale 
mitropolitane la Chişinău, însă piatra de temelie va fi pusă abia în 
1830. Totuşi, în perioada sa au fost ridicate biserici noi în 
Chişinău(Sf. Treime), şi alte localităţi, sau restaurate altele. Deşi este 
o figură controversată putem afirma că, deşi a făcut politica 
autorităților ruse, el a urmărit promovarea vieţii morale şi 
intelectuale a clerului basarabean. Moartea mitropolitului 
Bodoni în 1821, determină autoritățile ruse să modifice rangul 
bisercii, transformând-o în arhiepiscopie condusă de acum încolo de 
episcopi ruşi. 

Urmaşul său a fost Dimitrie Sulima( 1821- 1844), ucrainean 
de origine care a accentuat procesul de rusificare. Totuşi, a continuat 
opera începută de Bodoni, atât prin consolidarea aşezămintelor dar şi 
prin integrarea mai eficientă a eparhiei basarabene la Biserica rusă, 
pentru că se dorea câştigarea „populației moldoveneşti față de 
stăpânirea rusă şi pentru apropierea modovenilor de ruşi”. Seminarul 
din Chişinău este reorganizat în 1823, fiind subordonat Academiei 
Teologice de la Kiev, Sulima cerând elevilor să vorbească numai 
ruseşte, deşi cursurile erau în limba română. Printr-un ukaz al ţarului 
Nicolae I din 1840, sunt reorganizate seminariile, limba de predare 
fiind rusa. Instrucţia se realiza prin şcolile mănăstireşti, care şi-au 

continuat activitatea şi după anexarea Basarabiei. Pe lângă aceste 
şcoli sunt organizate începând din 1839 şi şcoli parohiale cu predare 
în „limba moldovenească", şi a căror număr se ridica la 326 la 
mijlocul secolului al XIX-lea. Tipografia va continua să tipărească 
cărți şi în limba română ( Bucoavna românească-1822, 1836 sau 
Gramatica rusească-românească-1827). Sulima a reuşit să ducă la 
bun sfârşit visul lui Bodoni, acela de a ridica o catedrală la Chişinău, 
care va fi sfinţită în 1836, având hramul Naşterea Domnului. Au fost 
ridicate biserici la câteva mănăstiri( Dobruşa, Japca, Hîncu), dar şi la 
Chilia, Ismail sau Bender, toate cu arhitectură rusească. 

El a fost urmat de Irinarh Popov ( 1844-1858), reprezentant 
tipic al centralismului şi birocratismului rus. În timpul păstoririi lui s- 
a desăvârşit organizarea bisericii basarabene după model rusesc. 
Preoţii au început să poarte reverende ruseşti, iar numele acestora 
sunt rusificate încă din seminar (Danilevschi, Florov, Vlaicov, 
Popovschi, etc.), iar după terminarea seminarului, se urmărea 
căsătoria acestora cu fete rusoaice şi ucrainence, pentru rusificarea 
familiilor. A luat măsuri penţru îmbunătăţirea situaţiei materiale a 
clerului, a continuat opera de consolidare şi ridicare de noi biserici la 
Răciula, Suruceni, Țigănești etc.. 

Antonie Şocotov ( 1858-1871), este inițiatorul primelor 
reforme bisericeşti. În timpul păstoririi sale, sudul Basarabiei este 
retrocedat Moldovei prin tratatul de la Paris, din 1856. A fost creată 
în 1864, Episcopia Dunării de Jos, cu sediul la Ismail, unde a fost 
înfiinţat şi un Seminar. În 1878, după Congresul de pace de la Berlin, 
cele trei judeţe au fost realipite la Rusia. În sudul Basarabiei erau 
atunci, 118 biserici imediat au fost reintroduse instituţiile laice şi 
ecleziastice ruseşti, iar preoţii români au fost obligaţi să înveţe limba 
rusă. Un lucru pozitiv a fost apariţia în 1867 a Buletinului oficial al 
Eparhiei( Kishinevskija Eparchialnyja Vedomosti). 

Unnaşul său, Pavel Lebedev ( 1871-1882), naţionalist care a 
urmărit transformarea preoţilor în slujitori ai statului rus, a dus o 
politică de rusificare,limba română a fost interzisă în toate instituțiile 
şi în biserică, şi sunt închise din ordinul său peste 300 de biserici şi 
locaşuri sfinte. Mărturiile vorbesc de faptul că, a strâns toate cărțile 
româneşti şi şi-a încălzit cu ele reşedinţa arhiepiscopală. În privinţa 
preoților s-au luat măsuri de împărțire a parohiilor (erau 433 de 
preoți parohi la 1873), şi de reglementare a folosirii loturilor 
parohiale. În unele parohii s-a introdus salarizarea clerului, salariile 

erau între 300 şi 600 de ruble anual, dar majoritatea clerului se 
întreținea din loturile parohiale. Pentru ajutorarea văduvelor şi 
orfanilor din cler, exista „Epitropia pentru săracii din tagma 
duhovnicească a eparhiei Chişinăului", iar în 1880 este înfiinţată 
„Casa emeritală”, care acorda pensii clericilor. Sunt înființate din 
ordinul său, biblioteci parohiale şi protopopeşti dar şi şcoli 
parohiale(circa 400), cu predare în limba rusă. Trebuie amintită 
activitatea unor preoţi cărturari din această perioadă, ca Nicolae 
Laşcov din Chişinău, loan Butuc, Petru Domei, s.a. În privința vieții 
monahale, în 1863 este înființată Mănăstirea Noul Neamţ. Au fost 
ridicate biserici noi-Vărzăreşti Curchi, Saharna, iar în marile 
mănăstiri au fost numiţi egumeni ruşi sau ucraineni, mulți cu studii 
superioare şi profesori la Seminarul din Chişinău dar cei mai mulţi 
dintre călugări erau români care au păstrat vie candela românismului. 

Următorul Episcop, Serghei Lapidevschi ( 1882-1891), a fost 
nevoit să accepte slujba în limba română pentru a calma spiritele. 
Interzicerea oficierii slujbei în limba română a condus la apariția 
sectelor religioase, ca cea a inochentiştilor de la Balta, care 
propovăduia în română. Tot odată a obligat preoţii să se implice în 
activitatea şcolilor sătești aflate sub oblăduirea bisericii, dar a închis 
tipografia din Chişinău, în 1883, motivând că „nu mai era nevoie de 
ea", pentru că „în toate bisericile din eparhie a fost introdusă limba 
slavonă”. Isaachie Polojenschi ( 1891-1982), a fost urmat de Neofit 
Nevodcicov ( 1892-1898) şi lacov Piatnitchi ( 1898-1904). În timpul 
celui din urmă i-a ființă Societatea de Istorie şi Arheologie 
Bisericească din Basarabia, unde au fost realizate numeroase studii 
de istorie bisericească, şi societatea caritabilă „Frăția Naşterea lui 
Hristos", care avea ca scop promovarea unei bune educaţii religioase 
în popor, dar şi să contracareze acțiunile sectare. Tot în timpul său 
este reluată tipărirea de cărți de cult în limba română. 

La începutul secolului al XX-lea, episcop era Vladimir 
Sincovschi ( 1904-1908) care s-a confruntat cu urmările războiul 
ruso-japonez (1904-1905) şi ale revoluţiei din 1905. Pe fondul 
acestor evenimente, s-au conturat o serie de măsuri reformiste, firave 
cei drept, si care au fost înăbuşite prin instaurarea unui nou 
absolutism. În Basarabia pe fundalul acestor măsuri reformiste, s-a 
redeşteptam sentimentul național. Noul regulament al seminarilor din 
1906 dădea posibilitatea să se studieze facultativ însă, „limba 
moldovenească" şi „muzica bisericească moldovenească". Tot în acel 

an se redeschidea tipografia, care va publica numeroase cărți 
religioase în limba română( Ceaslov, Psaltire-1907 etc.)dar si cărți de 
citit, Bucoavna moldovenească( 1908) şi Abecedarul moldovean( 
1917) prin munca lui Gurie Grosu, Constantin Popovici sau 
MihailPlămădeală. Preoţii cer introducerea limbii române în biserică 
şi şcoală, publicații proprii. Congresul preoţilor din 1905, a cerut ca 
în satele româneşti să se ţină slujbele în română iar cursurile 
Seminarului din Chişinău să se ţină în limba română. În 1908 apare 
prima revista bisericească, Luminătorul sub redacţia lui Gurie Grosu 
şi Constantin Popovici. 

Arhiepiscopul Serafim Ciciagov ( 1908-1914), nu a ținut 
cont de revendicări, continuând însă politica de rusificare. Un om de 
mână forte, foarte abil în acţiuni. Cel socotit capul acţiunilor 
naționaliste din Basarabia, ieromonahul Gurie Grosu , este ridicat la 
rangul de arhimandrit, iar după, exilat la o mănăstire din stepele 
Rusiei. Serafim era îngrijorat şi de răspândirea inochentismului, dar 
din punct de vedere naţional şi nu dogmatic. Predicile lui Inochentie 
ținute în limba moldovenească, atrăgea mulți români, iar Biserica 
oficială s-a văzut nevoită să facă unele concesii. Serafim dă 
dispoziţie arhiereilor vicari, ca în timpul vizitelor canonice, să 
slujească fie şi parţial „moldoveneşte". În timpul păstoririi sale, sunt 
continuate activităţile sociale, dar şi economice, construirea unei 
clădiri în central Chişinăului ( 1905) cu spații de cazare şi prăvălii, şi 
a unei Case Eparhiale alături de Catedrala din Chişinău. Sunt ridicate 
noi biserici parohiale la Soroca dar şi mănăstirești, la Căpriana şi 
Japca. Mănăstirile Japca şi Călărăşauca sunt transformate în 1916 în 
mănăstiri de maici. 

Urmaşii lui Serafim au fost, Platon Rojdestvenschi( 1914- 
1915) şi Anastasie Gribanovschi ( 1915-1918). Ulterior declanşării 
primului război mondial în 1914 şi mai ales după revoluţia din 
februarie 1917, basarabenii au început să ceară pe lângă drepturi 
politice şi drepturi bisericeşti. Astfel, arhiepiscopul Anastasie, aprobă 
organizarea în aprilie 1917 a congresului preoţilor, mirenilor şi 
dascălilor. Programul politic al Partidului Naţional Moldovenesc, din 
3 aprilie 1917, conţinea şi prevederi asupra biserici ca aceasta "să-şi 
aibă autonomia ei, adică să se cârmuiască singură; ea să alcătuiască o 
Mitropolie deosebită cu arhiereu moldovean în frunte. Preoții să fie 
crescuţi în limba moldovenească şi toate slujbele bisericeşti să le facă 
în această limbă”. 

Academicianul Ştefan Ciobanu, scria că preoțimea din 
Basarabia , a jucat unul dintre cele mai importante roluri în mişcarea 
națională,,. Afirmația sa este susținută de activitatea preotului Andrei 
Madan care organiza în fiecare duminică şezători culturale, cu lecturi 
din revista românească „Albina"”, împrumuta cărți româneşti 
enoriaşilor ori le povestea fapte din trecutul istoriei naționale. 
Mănăstirile Curchi şi Dobrasa pregăteau dăscăli de cântări 
moldoveneşti. Pe fondul agitaţiilor bolşevice, între 25-28 mai 1917 
are loc la Chişinău Congresul învăţătorilor. La acest congres, Alexie 
Mateevici a rostit un discurs declarând audienței următoarele: 
„suntem moldoveni, fii ai vechii Moldove însă facem parte din 
marele popor român, aşezat prin România, Bucovina şi 
Transilvania". Au loc pe parcursul anului 1917, numeroase congrese 
şi adunări profesionale care i-au în discuţie şi situația Bisericii 
basarabene. Delegații din plasa Lăpuşna hotărăsc în urma adunării 
din mai 1917, că „Biserica noastră moldovenească din Basarabia 
trebuie să fie de sine stătătoare". Congresul bisericesc panrusesc de 
la Moscova din august 1917, ţinând cont de principiul 
autodeterminării popoarelor din imperiu şi ascultând cererea 
delegaţiei moldovene pentru autonomia bisericii basarabene, a 
hotărât să "ajute pe căt este cu putință ca 
popoarele sa-şi dobândească țintele dorite". Încercarea 
arhiepiscopului Anastasie Gribanovski de a realiza o viață 
bisericească autonomă, în condițiile proclamării independenței 
Republicii Moldoveneşti în ianuarie 1918, provoacă reacția 
autorităților române. Fuga lui Gribanovski la Belgrad a declanşat 
contenciosul bisericesc româno-rus. Sfântul Sinod de la București 1- 
a numit interimar pe episcopul de Huşi, Nicodim 
Munteanu, până la alegerea unui nou titular. În contextul 
proclamaţiei Sfatului Tării din 27 martie 1918, şi a noii situații 
create, prin Decretul Regal nr. 1477, din iunie 1918, Episcopul 
Nicodim al Huşilor este însărcinat să conducă şi Arhiepiscopia 
Chişinăului şi Hotinului, până la alegerea unui nou titular. 

Între 1812-1918 viața bisericească din Basarabia s-a 
desfăşurat în condiții de deznaționalizare, politică dusă de autoritățile 
țariste. Biserica fiind una dintre instituțiile vizate, dar trebuie să 
remarcăm în primul rând viața materială a eparhie, a clerului dar şi 
activitatea misionară. În ciuda acestor măsuri unii preoţi au menţinut 
spiritul românismului prin cărțile tipărite şi serile culturale ținute. 

Biserica din Basarabia între 1918-1940 

Îndată după unirea Basarabiei cu România, Episcopul 
Nicodim al Huşilor este însărcinat să conducă şi Arhiepiscopia 
Chişinăului şi Hotinului, până la alegerea unui nou titular. Acesta a 
luat primele măsuri pentru integrarea Bisericii basarabene în viața 
religioasă a celei din România. S-a reorganizat centrul eparhial, a 
fost introdusă limba română în biserici şi în Seminarul de la Chişinău 
şi au fost înlocuiți unii egumeni ruşi şi ucraineni. 

La 30 decembrie 1919 Sinodul BOR, întrunit în şedinţă 
extraordinară cu toţii ierarhii din România Mare, a luat hotărârea ca 
„după cum s-a realizat unirea tuturor teritoriilor româneşti la Patria- 
mamă, tot astfel să se realizeze şi unitatea bisericească pe întreg 
pământul României întregite, într-o singură Biserică Autocefală 
Ortodoxă." 

Sinodul a emis şi actul prin care arhiereul Gurie Grosu 
Botoşăneanul era numi locţiitor de arhiepiscop al Chişinăului iar din 
21 februarie arhiepiscop. La 10 martie 1923 sunt create două eparhii 
noi Cetatea Albă- Ismail, cu reşedinţa la Ismail şi a Hotinului cu 
reşedinţa la Bălți. 

Eparhia de Cetatea Albă a fost condusă de Nicolae 
Cotlarciuc(1923-1924), instalat la 20 mai 1923, a păstorit până în 
1924, când este numit mitropolit al Bucovinei. l-a urmat în 
decembrie 1924, lustinian Teculescu( 1924-1932), episcop a 
Armatei, şi care a păstorit până în 1932, când a trecut la cele sfinte. 

A fost urmat de Dionisie Erhan( 1932-1941), care a păstorit 
până la cedarea Basarabiei organizarea eparhiei a ridicat catedrala, 
sfințită în 1935, o reşedinţă eparhială. Numit Mitropolit al Bucovinei 
în 1935, este urmat de de Tit Simedrea ( 1935-1940) până în 1940, 
când este numit Mitropolit al Bucovinei. 

Mitropolia Basarabiei există de jure din 1925 când Sinodul 
BOR a luat decizia de înființare a Mitropoliei Basarabiei, 
recunoscută prin Decretul Regal nr. 1942 din 4 mai 1925. În anul 
1927, Adunarea Eparhială de la Chişinău cere Sinodului BOR ca 
Arhiepiscopia Chişinăului să fie ridicată la rangul de Mitropolie. 
Prin decizia Sinodului din 21 aprilie 1928, Gurie Grosu, devenea 
Mitropolit al Basarabiei (jurisdicţia acesteia cuprindea Arhiepiscopia 
Chişinăului, Episcopia Hotinului şi Bălților şi Episcopia Cetăţii Albe 
-Ismail). 


= 

Mitropolitul Gurie Grosu ( 1918-1936) a fost urmat de 
Arhiereul Efrem Enăchescu sub titlul de locotenență până în 
ianuarie 1944, când a fost ales Mitropolit pentru doar câteva luni. În 
cei 22 de ani de viață bisericească românească, în Basarabia au avut 
loc realizări numeroase. Activităţile misionare au continuat Uniunea 
clerului ortodox , Frăția Naşterea lui Hristos, dar şi altele. 
Activitatea misionară a fost şi mai activă ca urmare a proliferării 
sectelor ( 19200 de adepţi ai diferitelor secte în 1930). Această 
activitate misionară era susținută şi de publicaţii ca, Revista 
Misionarul, apărută în 1929, publicată de preotul Alexandru 
Scvoznicov din Chişinău sau numeroasele broşuri apărute în colecția 
Biblioteca misionarului ortodox. Viaţa monahală a contribuit şi ea la 
îmbogățirea spiritului ortodox românesc. Pe lângă unele mănăstiri au 
apărut şcoli pentru educarea monahilor sau pregătire cântăreților, ca 
cea de la mănăstirea Dobruşa. Apar noi schituri, astfel încât numărul 
călugărilor ajunge la circa 2400. Au fost ridicate peste 100 de 
biserici, cum ar fi catedrala din Bălți sau bisericile din Ismail, Soroca 
sau Sociteni, numărul locaşurilor de cult ajungând la 1090 în 1925, şi 
peste 1100 de preoți parohi. Un eveniment important în viaţa 
bisericii basarabene dar şi aşteptat, a fost înființarea Facultăţii de 
Teologie din Chişinău în 1928. Menirea sa era aceea a unui centru de 
studii dar şi iradiere a culturii române. 

Înființarea Facultăţii a fost aprobată de către Ministrul 
Instrucțiunii Publice, loan Petrovici cu ordinul 97118 din 1926, ca 
parte a Universităţii din laşi. Primul ei decan a fost loan Mihălcescu, 
de la Universitatea din Bucureşti. Printre decani s-a numărat şi Gala 
Galaction iar ca profesori Grigore Pişculescu, Ştefan Ciobanu sau 
Nichifor Crainic. Seminarul teologic din Chişinău a fost reorganizat 
în 1927, iar printre absolvenţii săi s-a numărat şi actualul Mitropolit 
al Ardealului, Antonie Plămădeală. Seminarii au fost înființate şi la 
Ismail şi Edineţ, formându-se astfel o nouă generaţie de preoți cu 
spirit românesc.Activitatea publicistică religioasă a fost destul de 
bogată, pe lângă numeroasele cărți tipărite şi-a continuat apariția 
revista Luminătorul, apărută în 1908, dar au apărut şi reviste noi, ca 
cele ale studenţilor de la teologie, Studentul ( 1928-1933), continuată 
cu Gândul neamului ( 1933-1934). 

Mentalitatea religioasă basarabeană era una aparte aşa cum 
observase şi cel din urmă care afirma la un moment dat că „nicăeri ca 
în Basarabia semnul crucii nu era făcut mai corect şi cu mai multă 

evlavie, nicăeri nu întâlneai la răspântii mai multe şi mai bine 
îngrijite cruci, nicăeri preoţii nu erau mai respectați... „Viaţa 
religioasă se deosebea şi ea, atât sub aspectul tipicului bisericesc, cât 
şi sub cel al portului preoților de influență rusească. Aceştia se 
deosebeau de cei din vechiul regat prin îmbrăcămintea de origine 
rusă, pletele peste umeri, influență pe care nu o vor părăsi prea 
repede. Putem afirma că, viaţa bisericească a stat sub semnul 
personalității mitropolitului Gurie Grosu într-o perioada tensionată 
de tendinţele scizioniste (stiliştii, inochentiştii), de cei care nu 
vedeau bine unificarea bisericească şi trecerea la stilul nou. Gurie 
prin poziția sa, ca reprezentant al statului, era hotărât să apere 
interesele statului, dar şi ale eparhiei pe care o păstorea. Era expus 
însă atacurilor celor care nu vedeau bine unificarea bisericească şi 
nici îndreptarea calendarului ca şi românismul său pur. Aceştia vor fi 
cei care îl vor înlătura acuzându-l de încălcarea legii şi abuzuri, 
acuze care au făcut obiectul a trei anchete în 1936 din parte 
Ministerului Cultelor, a Sinodului şi Consiliului eparhial. În realitate 
însă Grosu era apărătorul legislației româneşti civile şi bisericeşti. În 
urma acestor anchete, Sinodul hotărăşte în şedinţa din noiembrie 
1936, suspendarea temporară pe parcursul anchetei judiciare. 
Mitropolitul Gurie se retrage oficial. Interimatul a fost asigurat astfel 
temporar, de Mitropolitul Moldovei, Nicodim Munteanu şi de 
Episcopul Cosma al Dunării de jos, iar în februarie 1938 este numit 
vicar al Arhiepiscopiei Chişinăului, Efrem Enăcescu, numire 
realizată prin decretul regal 1081/1938 şi care va efectua sute de 
vizite în toate parohiile mitropoliei îngrijindu-se de viaţa bisericească 
basarabeană. 

Anul 1940 a însemnat începutul calvarului odată cu cedarea 
Basarabiei la 28 iunie, circa 487 preoții au luat calea pribegiei. În 
acel an Mitropolia Basarabiei cuprindea 1090 de biserici parohiale şi 
30 de mănăstiri. Bisericile au fost închise, vandalizate, profanate, 
incendiate, 57 de preoţi care nu au acceptat jurisdicţia impusă de ruşi 
au fost împuşcaţi sau schingiuiți iar alții deportaţi în Siberia. 


Biserica din Basarabia între 1940-1941 
Tragicul an 1941 a însemnat sfârşitul României Mari. Pe 26 
iunie 1941 a sosit ultimatumul cedării, şi încă o dată marile puteri 
hotărau soarta României. Până pe 28 iunie teritoriul trebuia evacuat. 
Prin cea de-a doua notă ultimativă a ministrului sovietic de externe, 

în patru zile, începând cu orele 14.00, Basarabia trebuia evacuată. Pe 
29 iunie 1940, în zori, tancurile armatei roşii au intrat în Basarabia. 
Trupele sovietice au trecut Prutul, punând stăpânire pe oraşul Herţa 
şi chiar pe o parte a judeţului Dorohoi. Cele 48 de ore de calvar au 
adus oceane de lacrimi, au semănat moarte, durere, despărțiri. Printre 
cei care au fost maltratați şi supuşi la umilințe au fost şi sute de 
preoţi. S-au refugiat toți ierarhii şi consilieri eparhiali, profesorii 
Facultăţii de Teologei, studenţii, mulţi preoți şi călugări. Viaţa 
bisericească a cunoscut modificări, autoritățile sovietice au impus 
regimul aplicat tutoror cultelor din URSS. Până în decembrie 
Biserica de aici a rămas fără păstor, abia în decembrie este trimis 
episcopul Alexei de Tuia. Prima lui măsură a fost ca slujbele să se 
țină în slavoneşte şi să se revină la stilul vechi. Autorităţile sovietice 
au declanşat o prigoană împotriva românilor, fiind arestați şi 
deportaţi în Siberia circa 300 000 de basarabeni, între care şi 487 de 
preoţi, iar alți au fost torturați şi ucişi. Atrocităţile ocupanților 
sovietice sunt rememorate de martorii oculari. Arhimandritul Felix 
Dubceac, originar din comuna Voloave,judeţul Soroca, refugiat de la 
mănăstirea Rudi şi adăpostit la mănăstirea Sfânta Ana de la Rohia, 
apoi stabilit în Detroit, SUA, consemnează: "în a doua înrobire a 
Basarabiei, Stalin a dat ordin să fie deportaţi preoţii din sate, iar 
mănăstirile să fie prefăcute în colhozuri şi şcoli komsomoliste”. 

Toate icoanele şi cărțile din bibliotecile mănăstirilor să fie 
arse. Limba şi alfabetul slavon să fie în toate şcolile primare, 
secundare şi universitare". La fel de evocatoare sunt declarațiile 
făcute chiar de preoţii refugiați în ziua de 28 iunie 1940. lată 
declaraţia preotului Gheorghe Geamatan, refugiat din parohia 
Elisaveta, județul Bălți: "Pe 28 iunie, pe când mă pregăteam să plec 
la slujbă, pe la orele 17.00 am văzut pe strada Bălți-Soroca tancuri 
ruseşti şi, la aproximativ o oră, la vreo sută de avioane ruseşti au 
împânzit cerul deasupra Bălţilor şi satului. M-am întors acasă şi, 
luându-mi familia, am pornit pe jos spre Ştefaneşti. Când am părăsit 
satul, oamenii plângeau că ruşii îi ocupă. M-au oprit să-mi facă 
percheziţie, deşi enoriaşii mei s-au opus. Oricum, am părăsit parohia 
fară hrană, fară cai, fară a-mi lua ceva bani. O altă declaraţie a 
preotului Teodor Armaşu din parohia Gălăţeni, judeţul Hotin: 

„M-am refugiat pe 28 iunie 1940, prima zi de evacuare, 
părăsind parohia pe la orele patru după masă, când enoriaşii m-au 
informat că tmpele sovietice au trecut Nistrul la Neverotoveni. Nu 

am avut niciun transport, trăsurile şi caii din comuna au fost 
sechestraţi de autorităţile bolşevice. Nu a mai circulat niciun tren 
începând cu ora trei în noaptea de 28 iunie, astfel am fost nevoit să 
apuc pe un drum la întâmplare. Trăiam clipe de panică şi disperare. 
Am plecat pe jos cu ceva bagaje în mână. Dar, fiind suferind şi 
auzind huruitul tancurilor comuniste, care era asurzitor, am lăsat şi 
acel bagaj, bucuros că pot scăpa cu zile şi trece peste Prut. În aceeaşi 
zi, seara, am ajuns la Lipnic, unde în gară era un tren militar de 
evacuare... Astfel, pe 29 iunie 1940,la orele trei după masă, am ajuns 
la laşi. Soţia, împreună cu copilul de 7 ani, rămânând în Basarabia 
încă mult timp...". Preotul Serafim Chicu, refugiat din parohia 
Sineşti, judeţul Bălţi, declara: „ în zilele de 30 iunie, 1 şi 2 iulie 1940 
am văzut şi am simţit o atitudine fățişă antiromânească, pe drumuri, 
la fiece pas. s-au grupat bande care săvârşeau omoruri şi jafuri, 
bolşevicii prezidau toate adunările cu caracter antiromânesc". 

Părintele Sergiu Sofronie, paroh în comuna Dumitresti, 
judeţul Soroca, face următoarea mărturisire: „Sâmbăta-dimineaţa am 
oficiat slujba în curtea bisericii din Dumitresti. în timp ce oficiam, 
avioanele ruseşti brăzdau cerul cu zgomotul lor asurzitor. Am stat la 
masa cu enoriașii mei, le-am dat ultimele sfaturi în calitatea mea de 
preot. Lumea s-a cuprins de cea mai mare durere şi mâhnire. Am 
venit acasa şi mi-am împachetat parțial câteva lucruri, mobila am 
dat-o locuitorilor din sat, iar casa am lasat-o la voia întâmplării... 
Arhiva am predat-o unui om de încredere. în zorii zilei, plângând ca 
un copil, am pornit pe jos spre Bălţi. Tot ce auzeam erau huiduielile 
ruşilor despre români... Drumul până la gara Bălți a fost umilitor, 
eram percheziţionat şi interogat, mai nu m-au arestat. în gară am 
ajuns duminică, 30 iunie, pe 2 iulie am ajuns la Ungheni, iarăşi 
interogatoriu, percheziții şi lovituri. Pe 3 iulie 1940 am trecut Prutul 
flămând, dezbrăcat, dar calvarul rămăsese deja în urmă". 


Biserica din Basarabia între 1941-1944 

După eliberarea Basarabiei şi revenirea autorităților româneşti 
viața religioasă a revenit la normal. Au început lucrările de refacere a 
locaşurilor de cult distruse de sovietici, a fost redeschis Seminarul 
Teologic din Chişinău, au reapărut periodicele bisericeşti. Cu toate 
acestea eparhiile au fost conduse doar de locţiitori: Efrem 
Enăchescu la Chişinău ( 1941 1944), abia în ianuarie 1944 este ales 
Mitropolit, episcopul Policarp Moruşca (1941-1944) la Ismail, 

urmat de Dr. Antim Nica, ales episcop în ianuarie 1944, şi Partenie 
Ciopron (1941-1944), la Bălți. 

Viaţa religioasă revenise la normal, la Bălți apare revista 
Biserica Basarabeană, iar la Ismail îşi va relua apariţia Buletinul 
eparhial. În ciuda apropierii fontului, preoții dar şi mitropolitul 
Enăchescu au slujit până în ultimul moment. Deşi frontul era la 40 de 
km de Chişinău, Mitropolitul a slujit în catedrală, în luna mai a 
anului 1944 şi a efectuat peste 40 de vizite canonice în bisericile şi 
parohiile eparhiei. A slujit până în ultima decadă a lunii august 1944, 
când Basarabia a fost ocupată total de sovietici. Mitropolitul s-a 
refugiat la Mănăstirea Cernica, unde a şi murit în 1968. iar episcopul 
Nica a fost locţiitor de episcop la Galaţi apoi episcop vicar patriarhal 
până în 1973. 


Biserica din Basarabia între 1944-1991 

Începând cu 1944 calvarul comunist a revenit şi mai fatal 
pentru românii basarabeni dar şi pentru biserica naţională. Victime 
ale regimului au fost preoţii, călugării, ierarhii, iar după 1945 tot 
clerul românesc. Ca măsuri de deznaționalizare, limba rusă a fost 
impusă ca limbă de stat. Graiul autohtonilor fiind numit „limbă 
moldovenească", istoria falsificată încercând să se inducă ideea că 
Basarabia a fost o provincie rusească. În anii represiunii 1944-1949, 
dar şi după aceia, sute de preoţi şi călugări au fost arestaţi, torturați, 
ucişi sau deportaţi în Siberia, Kazahstan sau alte zone ale URSS. 
Printre aceştia e numără ieromonahul Serafim Dabija, preoţii 
Gheorghe Armaşu, Antonie Vustean şi alţii. Cei rămaşi erau 
supravegheați de KGB. Din cele peste o mie de biserici existente în 
1944, aproximativ 500 au fost închise, printre care şi Catedrala din 
Chişinău. Toate bunurile bisericii au trecut în proprietatea statului. 
Felurite şi meşteşugite au fost mijloacele prin care au pângărit 
bolşevicii credinţa. La 3 decembrie 1945 în satul Medveja, Bălţi, 
orele 15, în timp ce săvârşea taina cununiei, s-au întâmplat 
următoarele lucruri "creştineşti”: nişte militari ruşi au aruncat în 
biserică o grenadă, iar pentru siguranță au intrat şi a doua oară 
împuşcând în lumea adunată, în timp ce oamenii implorau zadarnic 
pe militarul Ivan Carp să intervină pentru a face ordine, 8 militari au 
revenit beţi şi înarmaţi cu cuțite pentru a-l omori pe preot. 
Negăsindu-l, îl "pedepsiră" pe un om, care făcea de gardă şi pe nişte 
copii, care cântau în şcoală. Preotul Dubinschi va trimite o scrisoare 

împuternicitului pentru culte, Rornenski. Răspunsul s-a primit abia 
peste un an, comunicându-i-se faptul că s-a făcut un demers la 
procuratură. Nu se cunoaşte nici astăzi ce a hotărât procuratura în 
acest caz, dar cert este faptul, că abuzurile şi crimele au continuat. 
Nelegiuirile săvârşite de autoritățile de stat rămâneau neobservate. 
Nimănui şi cu nimic nu putea ajuta împuternicitul Rornenski, nici 
ţăranului Mocanu din Sîngera, care ruga să nu fie mânat la lucru 
măcar duminica pentru a-şi face datoria la biserică, nici stareţei 
Platonida Caialnic, în legătură cu faptul că,într-o noapte, soldații din 
Armata Roţie au distrus tot gardul din jurul mănăstirii Vărzăreşti. 
Referitor la organizarea bisericească în primii ani ai regimului 
comunist în Basarabia, episcopul instaurat de ruşi, Ieronim Zaharov,a 
parohii, majoritatea refugiindu-se peste Prut, hirotonindu-i pe mulți 
din foştii absolvenţi ai şcolilor de cântăreţi. În 1947 episcopul 
Ieronim a fost transferat în Riazan. Din februarie 1947 până în martie 
1948, Eparhia Chişinăului îl are în frunte pe episcopul Venedict 
Poleacov. E relevant un caz, care exprimă atitudinea acestui ierarh 
față de creştinii autohtoni. Prin sate şi mănăstirile transformate în 
"artei" (cooperative de mici meseriaşi) intra foametea şi moartea. 
Chemat la fața locului să vadă cum mor ca muştele călugării din 
mănăstirea Curchi, episcopul Benedict Poleacov găseşte cauza în 
pretinsele aventuri amoroase ale stareţului şi nu în cele 200 gr. de 
pâine pe zi, făcute din crupe de orz şi amestec cu ghindă. Puterea 
sovietică, călăuzită de principii obscure şi duşmănoase a declanşat un 
adevărat genocid împotriva basarabenilor, împotriva oricăror 
manifestări româneşti, împotriva conştiinţei creştine. Foametea 
organizată de conducerea sovietică, din 1946-1947, a "cosit" peste 
200 de mii de vieţi omeneşti. Cu toată prigonirea credincioşilor şi a 
bisericii, spiritul religios în mijlocul populaţiei autohtone era foarte 
activ. În ianuarie 1948 într-un raport către guvernul republicii, 
Rornenski, împuternicitul pentru afacerile bisericii ortodoxe de pe 
lângă Consiliul de Miniştri al URSS pentru RSSM, scria "în urma 
supravegherii personale şi studierii permanente a activității bisericii 
şi preoțimii, precum şi a stării de religiozitate se vede că ultima în 
mijlocul populației băştinaşe e înaltă”. Bunăoară, de la 1 ianuarie 
până la octombrie 1947, în timp ce în republică bântuia foametea - 
adevărata tragedie a acelor vremi în 86 de biserici din protopopiatul 
Chişinău au avut loc 2932 de botezuri şi 464 de cununii, iar în 22 de 

biserici din blagocinia Bender- 1163 de botezuri şi 180 de cununii. 
De o autoritate deosebită in rândul populaţiei se bucura preoțimea, 
oamenii apelau la sfaturile feţei bisericeşli, achitau impozitele pentru 
parohii. Reprezentanții regimului aveau însă o atitudine diametral 
opusă faţă de cler. În condiţiile represaliilor staliniste s-au 
intensificat  arestările şi deportările aşa ziselor "elemente 
naționaliste". Detaşamente de soldați, milițieni săvârşeau câteva razii 
pe săptămână prin satele şi oraşele Basarabiei, venind pe neaşteptate 
la ore diferite de noapte sau zi, căutând "naționaliști", 
"colaboraţionişti”, "cuzişti”, persoane, care în timpul guvernării 
româneşti au activat şi colaborat cu organele de stat sau cu partidele 
țării. Printre acestea se aflau mulți preoţi, care deseori erau arestaţi 
doar pentru faptul că erau slujitori ai altarelor, umplând ei înşişi 
temniţele totalitarismului. Aceste acțiuni au culminat în 1949, când 
la data de 6 iulie, mai mult de 11342 de familii de țărani basarabeni 
nevinovaţi au fost deportate. Zeci de mii de oameni au fost arestaţi, 
judecați, exilați în Siberia, Kazahstan şi în alte părţi ale imperiului 
sovietic. Printre preoţii şi călugării represaţi au fost şi iermonahul 
Serafim Dabija, preoţii Gheorghe Armaşu, loan Sochirca, Antonie 
Vusean şi mulți, mulți alții. Represarea feţelor bisericeşti şi a 
credincioşilor se motiva în fel şi chip. Că sunt rămăşiţe ale regimului 
vechi, de aceea trebuie lichidate; că promovează idei antisovietice în 
societate; că fac agitaţie în rândul populației să nu achite impozite şi 
colectările; că instigă oamenii la sabotarea transformărilor socialiste 
în ţinut etc. Dacă nu erau deportați, clericii erau în permanenţă 
supraveghiaţi de K.G.B., înjosiţi de către organele şi reprezentanții 
statului comunist. De exemplu, în satul Caracui, raionul Cotovschi 
(Hânceşti), preşedintele sovietului sătesc l-a evacuat din casă, pe 
preotul A.D. Buruianov, casă parohială pe care o ocupa împreună cu 
familia. În satul Batâr, raionul Căinări, preotul Porfire Gondiu a fost 
lăsat fără acoperiş, casa dumnealui fiind transformată în sediu al 
cârmuirii colhozului. În perioada de început a existenţei R.S.S. 
Moldoveneşti au fost făcute relativ puţine încercări de închidere a 
sfintelor lăcaşuri, dar după 1948 acestea încep să fie "lichidate" cu 
zecile, lăsând mii de credincioşi fără lăcaş spiritual şi îndrumare 
duhovnicească. O nouă etapă de persecuții împotriva bisericii a 
început după 1958, când au fost închise alte 300 de biserici si cele 
aproximativ 20 de mănăstiri şi schituri! Suruceni 1957, Căpriana 
1961, Noul Neamţ 1962, Curchi, Coşilauca, Răciula, Vărzăreşti s.a.), 

singura rămasă deschisă fiind mănăstirea Japca cu călugărițe de 
origine rusă.Noii preoţi erau şcoliți la Seminarul din Odessa, dar şi la 
Academiile teologice din Zagorsk şi Leningrad şi trimişi apoi în 
diferite provincii ale Uniunii Sovietice tot mai departe de Basarabia. 
Majoritatea parohiilor basarabene erau păstorite de preoți „făcuți” 
din rândul cântăreților sau al credincioşilor. Multe parohii însă erau 
păstorite de preoţi de alt neam care slujeau în slavonă, stilul vechi 
fiind astfel reintrodus. Obiectele de cult erau cu greu obţinute de la 
Moscova,iar cărţile de cult în româneşte lipseau cu desăvârşire, în 
timp ce căsătoriile mixte au reprezentat un alt mijloc de rusificare. 
Sub raport administrativ în locul Mitropoliei Basarabiei a rămas o 
simplă Episcopie ( mai târziu Arhiepiscopie), sub autoritatea 
Patriarhie Moscovei. Eparhia a fost condusă de ierarhi ruşi, episcopii 
Ieronim Zaharov (1944-1947), Benedict Poleacov ( 1947-1948), 
arhiepiscopul Nectarie Grigoriev ( 1948-1969), episcopul 
Vartolomeu  Gondarovski ( 1969-1972), arhiepiscopul Ionatan 
Karpolovici (1972-1987) şi mitropolitul Serapion Fadeev ( 1987- 
1989). Pentru a ne da seama de cât de dură a fost politica comunistă 
împotriva bisericii româneşti din Basarabia, trebuie să spunem că, în 
1988 mai erau 193 de biserici, în care activau 230 de preoți, 12 
diaconi şi 114 cântăreți. Pe fondul mişcărilor de emancipare 
națională din Basarabia în anul 1989, la presiunea opinie publice, 
mitropolitul Serapion este înlocuit în iulie 1989. Pe 15 iulie este 
redeschisă Catedrala din Chişinău iar Serapion ţine predica în limba 
rusă. Credincioşii au cerut să vorbească în română, iar la terminarea 
slujbei au declanşat acțiunea de protest. Cei 26 de deputaţi 
moldoveni au cerut ultimativ Patriarhului Pimen al Moscovei, 
înlocuirea lui Serapion cu un prelat cunoscător al istoriei şi limbii 
româneşti, amenințând cu autocefalia Bisericii Moldoveneşti, care 
era un punct în programul Frontului Popular din Moldova. A fost 
numit astfel, secretarul Mitropoliei din Cernăuţi, Vladimir Cântăreau. 
Mitropolia Basarabiei a fost reactivată de Sf. Sinod al BOR la 19 
decembrie 1992, iar Petru Păduraru, episcop de Bălți şi locţiitor de 
mitropolit, sub jurisdicția BOR. din decembrie 1992. 

BUCOVINA ŞI BASARABIA SUB STĂPÂNIRI STRĂINE: 
ASEMĂNĂRI ŞI DEOSEBIRI 


Constantin UNGUREANU, 
Institutul de Istorie, Stat şi Drept al AŞM 


Dezmembrarea Ţării Moldovei 

Fiind situată la hotarul a trei imperii, Moldova a fost 
amenințată, pe parcursul secolelor, cu dezmembrarea teritorială sau 
pierderea suveranităţii statale. Încă în 1484 Imperiul otoman a cucerit 
cetățile Chilia şi Cetatea Albă, Moldova fiind lipsită de ieşirea la 
Marea Neagră. În secolul următor a fost transformat în raia turcească 
teritoriul de lângă Tighina, iar în câmpia Bugeacului s-au aşezat cu 
traiul tătarii nogai. La începutul secolului al XVIII-a şi ţinutul 
Hotinului a devenit raia turcească, astfel că o parte însemnată a 
teritoriului dintre Prut şi Nistru nu se mai subordona domnitorilor de 
la laşi. 

În 1768 a izbucnit un nou război ruso-turc, iar Moldova şi 
Muntenia au fost ocupate de Rusia țaristă. Alarmată de succesele 
militare ale ruşilor, Imperiul habsburgic a dorit să ocupe Oltenia, pe 
care o deținuse deja în perioada 1718-1739. Însă, odată cu anexarea 
Galiției în 1772, s-au modificat şi interesele geostrategice ale 
Austriei față de Principatele Române. După retragerea armatei ruse 
din nordul Moldovei, unităţi austriece au ocupat întreg ținutul 
Cernăuţi, 142 de sate din ţinutul Suceava şi 9 localități din nord- 
vestul raialei Hotin. 

La 7 mai 1775 a fost semnată la Istanbul o convenţie austro- 
turcă, prin care Imperiul otoman ceda Bucovina Austriei. La 2 iulie 
1776, a fost încheiată la Balamutca ultima convenţie, ce reglementa 
definitiv hotarul dintre cele două imperii. Conform acestei convenții, 
Imperiul habsburgic a ocupat oraşele Cernăuţi, Siret şi Suceava, 
împreună cu 226 de sate şi 52 de cătune din nord-vestul Moldovei’. 
Noua provincie austriacă a fost botezată „Bucovina”, de la pădurile 
de fag din zonă. În teritoriul ocupat de austrieci se aflau renumitele 
mănăstiri Putna, Suceviţa, Moldoviţa, Dragomirna, Voroneţ, Humor, 


! Mihai lacobescu, Din istoria Bucovinei. Vol. I (1774-1862). De la 
administrația militară la autonomia provincială, Bucureşti, 1993, p. 81. 

Horecea, vechea episcopie de la Rădăuţi, fostele capitale ale 
Moldovei, Siret şi Suceava. 

Pe parcursul secolului al XVIII-lea au avut loc mai multe 
războaie ruso-turce, iar Rusia ţaristă şi-a extins treptat posesiunile 
sale, apropiindu-se de hotarul de est al Ţării Moldovei. Armata 
țaristă a intrat pentru prima dată pe teritoriul Moldovei în 1711, în 
timpul campaniei de la Prut a lui Petru I. În timpul războiului ruso- 
turc din 1735-1739, armata rusă a ocupat Principatele Române, iar în 
timpul negocierilor de pace, diplomații ruşi au revendicat pentru 
prima dată teritoriul propriu-zis al Basarabiei, adică partea de sud a 
teritoriului dintre Prut şi Nistru, aflat sub ocupaţie directă otomană. 
În urma războaielor din 1768-1774 şi 1787-1791, Rusia ţaristă şi-a 
întărit şi mai mult influenţa în Principatele dunărene, iar în rezultatul 
Păcii de la Iaşi din anul 1791, a obţinut teritoriul dintre Nistru şi Bug, 
devenind vecină directă a Principatului Moldovei. 

În toamna anului 1806 a izbucnit un nou război ruso-turc. La 
11 noiembrie armata ţaristă a intrat în Moldova, iar la 25 decembrie a 
ocupat oraşul Bucureşti. În timpul acestui război, care s-a prelungit 
până în 1812, Rusia ţaristă a intenționat să anexeze ambele 
Principate Române, pentru a-şi lărgi posesiunile până la Dunăre. 
Fiind ameninţată de invazia Franţei, Rusia şi-a moderat pretenţiile 
teritoriale, renunțând mai întâi la Muntenia, apoi şi la Moldova dintre 
Prut şi Carpaţi. La 16/28 mai 1812 a fost semnat Tratatul de Pace de 
la Bucureşti, potrivit căruia, teritoriul dintre Prut şi Nistru al 
Moldovei era anexat de Rusia ţaristă. Teritoriul ocupat avea o 
suprafață de 45.630 km?, fiind cu 7.400 km? mai mare decât teritoriul 
din dreapta Prutului, rămas în componenţa Principatului Moldova. În 
teritoriul ocupat de Rusia, care a obţinut denumirea de Basarabia, 
existau 5 cetăţi, 17 oraşe, 685 de sate, care erau populate de cca. 490 
mii de locuitorii. 


Situația din Bucovina şi Basarabia la începutul stăpânirilor 
străine 

La momentul anexării Bucovinei, nivelul de dezvoltare social- 
economică a ținutului era asemănător celui din alte ținuturi ale 
Moldovei. Ocupațiile de căpetenie ale locuitorilor erau agricultura şi 


! Ştefan Purici, Istoria Basarabiei — Note de curs, Bucureşti, 2011, p. 16. 

creşterea vitelor, mica industrie fiind slab dezvoltată. Comerţul era 
practicat mai ales de evrei şi armeni. Cea mai mare parte a 
Bucovinei, mai ales zona de deal şi de munte, era acoperită de 
păduri, dar această bogăţie era valorificată doar în mică măsură. 

La începutul stăpânirii austriece, în Bucovina existau mai 
multe tipuri de proprietate: domnească, ecleziastică, boierească şi 
răzeşească. Oraşele Cernăuţi, Siret şi Suceava făceau parte din 
domeniul domnesc. Un mare număr de sate, mai ales în zona dintre 
Prut şi Nistru, se aflau în stăpânirea diferitor familii boiereşti 
moldovenești. În zona muntoasă țăranii erau liberi, iar în satele din 
sud-vestul Bucovinei nu erau mari proprietari. Cele mai întinse erau 
posesiunile ecleziastice, cu o suprafață de 105 mile pătrate, din cele 
190 ale întregii Bucovine. Satele răzeşeşti (circa 50 la număr) erau 
concentrate în partea de nord a Bucovinei, în special în văile râurilor 
Prut, Ceremuş şi pe cursul superior al Siretului. 

La momentul ocupării Bucovinei, în teritoriul respectiv fiinţau 
şase şcoli domneşti — câte una la Putna, Cernăuţi, Siret, Suceava, 
Rădăuţi şi Câmpulung. La Rădăuţi funcționa şi o şcoală episcopală, 
înființată în 1747, iar în localităţile mai importante şi pe lângă 
mănăstiri activau mai multe şcoli mănăstirești şi parohiale, în care se 
învăţa citirea, scrierea şi cântarea bisericească. Cea mai importantă 
instituţie de învăţământ era şcoala publică de la Putna, cu o durată a 
studiilor de şapte ani. Instituţiile de învățământ din teritoriul 
Bucovinei asigurau instruirea unui număr redus de copii, majoritatea 
populaţiei fiind analfabetă. 

Numărul exact al populaţiei Bucovinei la momentul anexării 
nu este cunoscut, izvoarele istorice oferind diferite date statistice. În 
general, către anii 1774-1775, populația Bucovinei număra între 
70.000 şi 80.000 de persoane. Şi mai dificil este de determinat 
structura etnică a Bucovinei. Spaţiul respectiv a fost populat de 
români din cele mai vechi timpuri. Fiind însă la o margine de ţară, 
nordul Moldovei a fost puternic influenţat de mişcările de populaţie, 
în special din spaţiul slav. Confruntările militare din Polonia au 
provocat un exod masiv al galițienilor în Moldova, refugiații 
stabilindu-se mai ales în satele de la hotar. Concomitent, mulți 
români din zona respectivă au părăsit casele şi s-au refugiat în 
interiorul Moldovei, mai puţin ameninţat de operațiunile militare din 
timpul războiului. 

Potrivit rezultatelor cercetărilor din ultimul timp, la momentul 
anexării, în Bucovina locuiau cca. 60-65% români, cca. 27-32% 
ucraineni (ruteni şi huţuli) şi cca. 8% reprezentanţi ai altor etnii, în 
principal evrei, ţigani şi armeni!. Românii constituiau majoritatea 
absolută a populaţiei şi erau răspândiţi pe suprafața întregii 
Bucovine. În zona dintre Prut şi Nistru şi în satele de pe valea 
Ceremuşului, românii reprezentau circa o treime, iar ucrainenii două 
treimi din populație. Huţulii locuiau în zona muntoasă a 
Câmpulungului Rusesc. Evreii formau trei comunități importante la 
Cernăuţi, Suceava şi Vijniţa, dar locuiau dispersat şi în multe sate. 
Majoritatea țiganilor locuiau în sudul Bucovinei, pe lângă mănăstiri. 
La Suceava, de mai multe secole, exista o puternică şi influentă 
comunitate armeană. 

La începutul secolului al XIX-lea, situația din Basarabia nu se 
deosebea radical faţă de restul Moldovei, dar populația suferise 
foarte mult din cauza războiului şi a ocupaţiei militare ruse. Până la 
anexare, teritoriul dintre Prut şi Nistru se împărțea sub aspect 
administrativ, în trei părți: teritoriul aflat efectiv sub autoritatea 
domnitorului Moldovei; raialele turceşti Hotin, Bender (Tighina), 
Akkerman (Cetatea Albă), Chilia şi Ismail, cu cetăţile omonime şi 
localităţile din jur; regiunea Bugeacului, locuită de tătarii nogai. Deja 
în timpul războaielor anterioare, o parte din tătari au plecat din sudul 
Basarabiei, iar în anii 1806-1812, toţi tătarii şi turcii au părăsit 
teritoriul respectiv, astfel că Bugeacul a fost practic depopulat. 

În partea de nord şi centrală a Basarabiei, principala ocupaţie a 
populaţiei era agricultura şi creşterea vitelor. Cele mai multe terenuri 
aparțineau diferitor familii boiereşti moldoveneşti. Potrivit unor 
statistici, în anul 1818, în teritoriul Basarabiei locuiau 145 de nobili. 
Suprafața moşiilor ecleziastice era mult mai mică comparativ cu 
Bucovina. La momentul anexării, în Basarabia existau 775 de 
biserici parohiale, dintre care 734 din lemn, 40 de piatră şi o biserică 
din cărămidă, precum şi cca. 40 de mănăstiri şi schituri”. Totuşi, 
mănăstirile din Bucovina, unde erau înmormântați mulți domnitori ai 
Țării Moldovei, erau mai vechi şi mai renumite decât cele din 


! Constantin Ungureanu, Bucovina în perioada stăpânirii austriece 1774- 
1918, Chişinău, 2003, p. 28, 38. 
E Ştefan Purici, Introducere în istoria Basarabiei, Suceava, 2006, p. 49. 

Basarabia. Satele răzeşeşti erau situate mai ales în partea de nord şi 
centrală a Basarabiei. Către anul 1817, în acest teritoriu existau 148 
de sate răzeşeşti, locuite de cca. 10.000 de familii, care aveau în 
posesie cca. 152 mii desetine de pământ. 

Ca şi în cazul Bucovinei, informaţiile despre populația 
Basarabiei la momentul anexării sunt foarte contradictorii. Din cauza 
războiului, multe familii de moldoveni s-au refugiat în partea dreaptă a 
Prutului. Concomitent, în teritoriul dintre Prut şi Nistru a crescut 
numărul imigranţilor ruteni, iar în partea de sud a ținutului au început 
să se stabilească cu traiul coloniști de la sud de Dunăre. Se estimează 
că, în 1812, în teritoriul dintre Prut şi Nistru locuiau cca. 255 mii — 300 
mii de locuitori. Ținuturile din nordul şi centrul Basarabiei erau locuite 
aproape exclusiv de români. Doar în partea de nord a ținutului Hotin 
existau un şir de sate, locuite în majoritate de ruteni (ucraineni), 
situația etno-demografică din acest teritoriu fiind asemănătoare cu 
partea de nord a Bucovinei. O situaţie diferită se consemna în partea 
de sud a Basarabiei. După evacuarea tătarilor şi turcilor, Bugeacul era 
în mare parte depopulat, iar sate moldoveneşti existau mai ales în 
apropierea râurilor Prut şi Nistru. Depopularea acestui teritoriu a creat 
premize favorabile pentru colonizarea sudului Basarabiei cu populaţie 
alogenă. Deja în timpul războiului, în Bugeac s-au stabilit cu traiul 
câteva mii de familii de la sud de Dunăre, în mare majoritate bulgari şi 
găgăuzi, dar şi multe familii de români. 


Administraţia din Bucovina şi Basarabia 

După ocupare, în Bucovina a fost instalată o administraţie 
militară provizorie, în frunte cu generalul Gabriel von Spleny. Chiar 
din primii ani, o parte din vechii starosti şi namestnici au fost 
înlocuiți cu militari austrieci, care au căpătat numele de directori, iar 
Bucovina a fost divizată în districtele Cernăuţi şi Suceava. Următorul 
guvernator militar al Bucovinei a fost numit generalul Karl von 
Enzenberg. În 1779 a fost organizat un recensământ al populaţiei, 
potrivit căruia, în Bucovina erau 23.385 de familii (cca. 116.925 
persoane), consemnându-se un spor brusc al populaţiei. Generalul 


! Ibidem, p. 25. 
? Daniel Werenka, Topographie der Bukowina zur Zeit ihrer Erwerbung 
durch Oesterreich (1774-1785), Czernowitz, 1895, p. 173-177. 

Enzenberg a continuat acțiunea de înlăturare a structurilor 
administrative moldoveneşti, dar a încercat să fie şi înţelegător față 
de doleanţele populaţiei băştinaşe. Astfel, în septembrie 1780, 
boierul Vasile Balş a fost numit în funcţia de director al cancelariei 
Administraţiei militare. 

În perioada administraţiei militare, în Bucovina au fost 
aplicate mai multe reforme, care urmau să modifice stările de lucruri 
existente pe timpul Moldovei. Deja în 1782, Episcopia de Rădăuți a 
fost desființată, întemeindu-se Episcopia Bucovinei, cu reşedinţa la 
Cernăuţi, subordonată Mitropoliei sârbeşti de la Karlowitz. 
Concomitent au fost desfiinţate 7 mănăstiri şi toate cele 13 schituri, 
rămânând numai 3 mănăstiri (Putna, Suceviţa şi Dragomirna) cu câte 
un sobor de 25 de călugări fiecare. Averile mănăstireşti şi episcopale 
au fost secularizate, iar în 1783 a fost creat Fondul Bisericesc al 
Bucovinei, care avea menirea de a susţine bisericile şi şcolile!. 
Efectul imediat al acestor reforme a fost emigrarea mai multor 
egumeni, împreună cu un număr mare de enoriaşi, în Moldova. 

Prin decretul imperial din 6 august 1786, s-a dispus instituirea 
unei administrații civile şi înglobarea Bucovinei în provincia Galiţia, 
ca al 19-lea cerc administrativ. În toate problemele politice, publice 
şi camerale, administraţia ţinutală a fost subordonată Guberniului 
Galiției şi Curţii de Apel din Lemberg (Lvov). În fruntea acestei 
administrații se afla un căpitan ţinutal, subordonat direct 
guvernatorului Galiției, care era ajutat de patru comisari ținutali. 
Până în anul 1849, în Bucovina au activat 10 căpitani ţinutali, dintre 
care 8 germani şi doi români (Vasile Balş, 1792-1803, şi Gheorghe 
Isăcescu, 1840-1849). 

Bucovinenii nu aveau nimic în comun cu galițienii: un trecut 
istoric diferit, o altă structură etnică, confesională şi socială a 
populaţiei; altă cultură, limbă, tradiţii şi datini. Elitele bucovinene nu 
au acceptat această unire forțată cu Galiţia şi şi-au exprimat în 
repetate rânduri nemulțumirea față de noua administraţie. Totuşi, 
Bucovina nu a fost separată de Galiţia, ci a obținut doar nişte atribute 
modeste de autonomie. Astfel, până la revoluția din 1848, timp de 
mai bine de 6 decenii, Bucovina s-a aflat în componența Galiției, 
situația de aici fiind atunci chiar mai deplorabilă decât în Basarabia. 


! Ion Nistor, Istoria Bucovinei, Bucureşti, 1991, p. 36-37. 

La începutul stăpânirii ţariste, Basarabia, ca şi Bucovina, a 
beneficiat de o autonomie provincială, până în 1828. După anexarea 
Basarabiei, pentru acest teritoriu a fost aprobat un regulament de 
administraţie provizorie, în frunte cu un guvernator civil. Oraşul 
Chişinău a devenit centrul administrativ al regiunii Basarabia, iar 
primul guvernator civil a devenit boierul moldovean Scarlat Sturdza. 
EI, însă, s-a aflat în această funcţie doar un an, fiind înlocuit de 
guvernatorul militar Ivan Harting. Din anul 1816 a fost instituită 
funcția de namesnic, drepturile guvernatorului civil fiind restrânse. 
Primul namesnic al Basarabiei a fost numit generalul-locotenent 
Alexei Bahmetiev (1816-1820). 

La 29 aprilie 1818, cu ocazia vizitei la Chişinău, ţarul 
Alexandru I a dat publicității Aşezământul obrazovaniei oblastii 
Basarabiei, care a funcţionat până în 1828. Conform acestui 
regulament, provincia a fost împărțită în 6 ţinuturi (Hotin, Iaşi, 
Orhei, Bender, Akkerman şi Ismail), iar Basarabiei i s-a recunoscut 
dreptul la o administraţie autonomă. A fost constituit un Consiliu 
Superior, în frunte cu namesnicul Basarabiei, iar puterea executivă a 
fost atribuită Guvernului regiunii, condus de guvernatorul civil. Deşi 
nobilimea basarabeană era reprezentată în aceste organe de 
conducere, deja în primul deceniu de stăpânire ţaristă au fost numiţi 
mai mulți funcționari ruşi, iar limba rusă a început să fie tot mai 
dominantă în structurile administrative. În perioada 1823-1828, cât 
timp namesnic al Basarabiei a fost prinţul Voronţov, influența 
nobililor basarabeni în Consiliul Superior a fost şi mai mult 
diminuată, fiind numiţi funcționari ruşi în diferite funcţii importante. 

La 29 februarie 1828, ţarul Nikolai I a semnat Institutul pentru 
administrarea ținutului Basarabiei, prin care era desfiinţată autonomia 
provinciei. Funcţia de namesnic a fost lichidată, iar puterea supremă a 
fost acordată guvernatorului general al Novorosiei şi Basarabiei. 
Consiliul Superior a fost desființat şi înlocuit cu Administrația 
Regiunii. Totodată, limba rusă era introdusă în toate sferele vieții 
publice, iar influenţa limbii române era diminuată semnificativ. Astfel, 
sub aspect administrativ, Basarabia nu se mai deosebea esențial față de 
alte gubernii ruseşti, deşi şi-a păstrat denumirea de regiune. Această 
structură administrativă s-a menținut până la 28 octombrie 1873, când 
Administraţia Regiunii a fost desființată, iar ținutul a fost transformat 
în gubernie. Acest statut al Basarabiei de gubernie rusească s-a 
menţinut până la sfârşitul anului 1917. 

În urma înfrângerii armatei ţariste în Războiul Crimeii (1853- 
1856) şi a semnării Tratatului de Pace de la Paris (30 martie 1856), 
Rusia ţaristă a fost nevoită să retrocedeze Moldovei o porțiune din 
sud-vestul Basarabiei, situată lângă Dunăre şi cursul inferior al râului 
Prut. Teritoriul cedat avea o suprafață de 10.754 de verste? şi 
127.030 de locuitori, iar cele mai importante localităţi din această 
zonă erau Ismail, Bolgrad şi Cahul’. Timp de 22 de ani, aceste trei 
judeţe s-au aflat în componenţa Moldovei (din 1859 — a României), 
iar locuitorii săi au participat la procesele de modernizare şi 
reformare a societăţii româneşti. 

După anul 1848, evoluția sistemului administrativ din 
Bucovina a fost total diferită faţă de Basarabia. În timp ce autoritățile 
țariste au desfiinţat toate atributele de autonomie în ţinutul dintre 
Prut şi Nistru, iar limba română a fost eliminată din administraţie, 
învățământ şi biserică, Bucovina a obţinut o largă autonomie, în 
cadrul Monarhiei Austro-Ungare reformate. Locuitorii Bucovinei au 
participat activ la evenimentele revoluţionare din 1848, iar cea mai 
importantă revendicare a constat în separarea ținutului de Galiţia şi 
dobândirea unei autonomii provinciale. În perioada 13 iunie — 26 
iulie 1848, în Bucovina s-au desfăşurat primele alegeri parlamentare 
pentru cele 8 mandate de deputat. Au fost aleşi 7 ţărani şi un 
intelectual, din care 4 români, 3 ucraineni şi un german. 

În anii 1848-1849, elita românilor bucovineni, în frunte cu 
frații Hurmuzachi, a militat de asemenea pentru întregirea naţiunii 
române într-o singură entitate statală. În vara anului 1848, la 
Cernăuţi şi Cernauca s-au stabilit circa 50 de revoluționari 
moldoveni, dar şi revoluționari români din Transilvania. Cu sprijinul 
revoluţionarilor moldoveni şi ardeleni, la Cernăuţi a fost publicat 
primul ziar cu text bilingv român-german, întitulat „Bucovina”, 
editat de fraţii Gheorghe şi Alecu Hurmuzachi”. Deşi doleanțele 
românilor de constituire a unui stat naţional nu s-au realizat atunci, 
totuşi evenimentele din 1848 au contribuit la strângerea legăturilor 
între românii din Moldova, Muntenia, Transilvania şi Bucovina şi au 
avut o importanță crucială în lupta ulterioară pentru unitate naţională. 


! Ştefan Purici, Introducere în istoria Basarabiei .... p. 17. 
? Iie Luceac, Familia Hurmuzaki: între ideal şi realizare, Cernăuţi — 
Timişoara, 2000, p. 150-152. 

La 7 martie 1849 împăratul Austriei a introdus Constituţia de 
la 4 martie 1849, în care Bucovina era nominalizată ca „ţară a 
Coroanei austriece”, cu statut de ducat. Era primul pas spre 
dobândirea unei autonomii depline şi modernizarea ulterioară a 
Bucovinei. Însă, după înfrângerea revoluţiei, în Imperiul habsburgic 
a fost instalat un regim neoabsolutist, iar la 31 decembrie 1851 a fost 
abrogată Constituţia de la 1849. Decizia privitoare la separarea 
Bucovinei de Galiția nu a fost anulată, dar procesul de constituire a 
organismelor provinciale s-a tărăgănat cu aproape un deceniu. 

La 26 februarie 1861 a fost adoptată o nouă Constituţie 
imperială, care consfințea definitiv autonomia Bucovinei. În 
Parlamentul de la Viena erau rezervate 5 locuri pentru reprezentanţii 
Bucovinei, care urmau să fie aleşi din membrii Dietei locale. Potrivit 
noii legi, organul superior al puterii în chestiuni provinciale devenea 
Dieta, iar organismul executiv — Comitetul Ţării. În Dieta de la 
Cernăuţi urmau să fie aleşi 30 de deputaţi (Episcopul Bisericii 
Ortodoxe; 10 din partea marilor proprietari laici şi ecleziastici, doi — 
de la Camera de Comerţ şi Industrie din Cernăuţi; 5 — din partea 
oraşelor şi 12 din partea comunelor rurale). Primele alegeri 
provinciale s-au desfăşurat în martie 1861, iar românii au obţinut 
majoritatea mandatelor (16 din totalul de 30), majoritate ce se va 
păstra până la începutul sec. al XX-lea. 

La 26 august 1861, împăratul Austriei a aprobat stema 
ducatului, reprezentând capul de bour de pe vechea stemă a 
Moldovei, şi drapelul provinciei, ce avea culorile albastru şi roşu, 
dispuse vertical, cu capul de bour la mijloc. Prin diploma imperială 
din 9 decembrie 1862, împăratul Francisc Iosif I a proclamat oficial 
autonomia Bucovinei, declarând că, „deosebirile de limbă, de datini 
şi de obiceiuri nu fac să fie de dorit o contopire cu Galiţia”. Până la 
izbucnirea Primului Război Mondial, Bucovina a beneficiat de o 
largă autonomie provincială, iar românii bucovineni, ca şi 
reprezentanții altor naționalități, au avut posibilitate reală să se 
organizeze în asociaţii culturale, să dispună de şcoli în limba 
maternă, să fie reprezentaţi în administraţia locală şi provincială, să 


|! Mihai-Ştefan Ceauşu, Parlamentarism, partide şi elită politică în 


Bucovina habsburgică (1848-1918), Iaşi, 2004, p. 99-105. 

publice reviste şi ziare în limba română, să participe activ la viaţa 
politică, atât la nivel local, cât şi central etc. 


Procese migraţioniste şi colonizări în Bucovina şi Basarabia 

Autoritățile habsburgice, respectiv ţariste, au stimulat 
stabilirea unui număr mare de imigranți şi colonişti în Bucovina şi 
Basarabia, pentru a mări numărul populației impozitabile, dar şi 
pentru a diminua ponderea populației româneşti din aceste provincii. 
Modificarea radicală a structurii etnice şi înstrăinarea populației din 
aceste vechi ţinuturi româneşti a fost consecința cea mai gravă a 144 
de ani de stăpânire habsburgică în Bucovina, respectiv a 106 ani de 
stăpânire țaristă în Basarabia. 

Încă în primii ani de administraţie militară, în Bucovina s-au 
stabilit un număr mare de imigranți din provinciile vecine (Galiţia, 
Transilvania, Maramureş, dar şi Moldova). Până în anul 1779, cele 
mai însemnate imigrări s-au produs din Galiția. Țăranii ruteni 
(ucraineni) se stabileau în Bucovina, deoarece aici se prestau mult 
mai puține zile de boieresc pe an; bucovinenii au fost scutiţi de 
serviciul militar până în anul 1830; populaţia era aici mult mai rară şi 
existau mai multe pământuri nevalorificate. Autorităţile militare 
austriece au luat mai multe măsuri, menite să diminueze amploarea 
imigrărilor din Galiţia. În consecință, după anul 1779 cei mai mulți 
imeranți au sosit din Moldova. Aceste imigrări erau înlesnite de mai 
mulți factori: unitatea etnică, lingvistică, culturală şi religioasă; 
revenirea refugiaților bucovineni după încheierea războiului; 
existența unei frontiere deschise, nedelimitată de obstacole naturale; 
majoritatea moldovenilor erau înstăriți şi puteau plăti impozite. 

În perioada administraţiei militare a demarat şi procesul de 
colonizare a Bucovinei. În această perioadă, în partea de sud a 
Bucovinei au fost înființate 5 colonii maghiare şi 3 cu lipoveni. Spre 
sfârşitul administrației militare a fost înființată şi prima colonie cu 
mineri germani din sud-vestul Bucovinei. În urma acestor colonizări 
şi imigrări, la sfârşitul anului 1786 numărul total al maghiarilor era 
de 2.350 persoane, al germanilor de cca. 1.580, al lipovenilor de cca. 
400 persoane. Totodată, administrația generalului Enzenberg a luat 
măsuri dure față de evrei, mulţi fiind obligați să părăseasca 

Bucovina. În consecință, numărul evreilor din Bucovina s-a redus de 
la 1.069 de familii, în 1780, la 308 familii, în 17861. 

Imediat după anularea autonomiei Bucovinei, un număr mare 
de bucovineni au emigrat în Moldova. Exodul populației din 
Bucovina a atins punctul culminant în anii 1814-1816, când numărul 
populaţiei s-a redus de la 229.195 persoane, în 1814, la 200.742, în 
18167. Aceste emigrări au afectat cel mai mult districtele din partea 
centrală a Bucovinei, precum şi sud-estul provinciei, locuit compact 
de români. Concomitent cu exodul românilor avea loc o infiltrare 
continuă a refugiaților ruteni din Galiţia, ceea ce a contribuit la 
diminuarea ponderii populaţiei româneşti în favoarea celei ucrainene. 
Treptat, amploarea proceselor migraționiste s-a diminuat simţitor, 
populaţia Bucovinei sporind mai ales pe cale naturală. 

În perioada administraţiei galiţiene a continuat procesul de 
colonizare a Bucovinei. În acest interval, colonii separate au fost 
înființate doar de către imigranții germani şi slovaci. Reprezentanţii 
celorlalte etnii fie se stabileau cu traiul în coloniile deja existente, 
cum era cazul maghiarilor şi lipovenilor, fie se aşezau în localităţile 
mai importante, fără a forma colonii distincte (evreii, polonezii, 
armenii). Germanii, slovacii, maghiarii şi lipovenii au înfiinţat 
colonii separate, deoarece principala lor ocupaţie era agricultura. 
Evreii, polonezii şi armenii se stabileau cu preponderență în centrele 
urbane, unde practicau comerţul, diverse meserii, arendau moşii sau 
ocupau diferite funcții administrative. 

În primele decenii de stăpânire ţaristă a crescut foarte rapid şi 
populaţia Basarabiei, datorată numărului mare de imigranţi din 
diferite gubernii ale Rusiei, dar şi a colonizării intensive mai ales a 
părții de sud a Basarabiei. Potrivit unor statistici oficiale, numărul 
populaţiei Basarabiei a crescut de la numai 255.605 persoane, în 
1812, la 337.392 (în 1816), 491.685 (în 1818), 583.868 (în 1827), 
759.902 (în 1842) şi 955.626 de persoane (în 1854). Astfel, doar în 
decurs de 4 decenii, numărul populaţiei Basarabiei a crescut de 3,7 
ori. Creşterea a fost şi mai spectaculoasă în ținuturile Bender, 
Akkerman şi Ismail din sudul Basarabiei, unde numărul populației a 


! Constantin Ungureanu, op.cit., p. 81. 
? Arhiva de Stat a Regiunii Cernăuţi, fond 1, inv. 1, dosar 656. 

crescut de la numai 39.465 de persoane, în 1812, la 336.762, în 1854, 
adică de cca. 8,5 ori’. 

Cea mai rapidă creştere a populaţiei Basarabiei s-a produs în 
primele două decenii de stăpânire țaristă, când mărirea numărului de 
locuitori s-a datorat mai ales imigranţilor şi coloniştilor, sosiți în 
acest teritoriu, şi mai puţin sporului natural. Până către anul 1824, 
imigrarea ţăranilor ruşi şi ucraineni în Basarabia s-a produs spontan 
şi mai puțin organizat, iar aceştia se stabileau cu precădere în sudul 
Basarabiei, unde existau terenuri mari nepopulate, precum şi în 
ținutul Hotin, unde deja exista o importantă minoritate ucraineană. 

După calculele lui Kabuzan, în perioada 1812-1824, numărul 
populației Basarabiei a crescut cu 327.377 de persoane (de la 
255.605, în 1812, la 582.982, în 1824), dar creşterea naturală a fost 
de numai 76.713 persoane, iar diferența de 250.664 o constituiau 
imigranții şi coloniştii, sosiți în această perioadă în Basarabia. După 
câțiva ani de diminuare a proceselor migraţioniste (1825-1827), au 
urmat anii 1828-1832, care au coincis şi cu un nou război ruso-turc, 
când mai ales în sudul Basarabiei au venit un număr mare de 
imigranți bulgari şi găgăuzi de la sud de Dunăre, precum şi mulți 
țărani ruşi şi ucraineni din diferite gubernii ţariste. Ulterior, 
amploarea proceselor migraţioniste s-a diminuat, iar populaţia a 
continuat să crească mai ales datorită sporului natural. Conform 
calculelor, în perioada 1812-1858, populaţia Basarabiei a crescut cu 
763.170 de persoane, inclusiv cu cca. 444 mii datorită sporului 
natural şi cu cca. 319 mii în urma colonizărilor oficiale şi imigrărilor 
spontane. Până în 1825 a predominat creşterea mecanică (77 mii în 
urma creşterii naturale şi 251 mii pe seama coloniştilor şi 
imigranţilor). În perioada 1825-1858, deja a predominat creşterea 
naturală (cca. 367 mii) faţă de numai 69 mii de imigranți şi colonişti, 
stabiliţi în Basarabia”. 

Depopularea Bugeacului în ajunul ocupării Basarabiei a creat 
premize foarte favorabile pentru colonizarea intensivă a acestui 
spaţiu cu locuitori de diferite naţionalităţi. În sudul Basarabiei s-a 
produs colonizarea organizată a bulgarilor şi găgăuzilor de la sud de 


' KaGysan B. M., Hapodonacenenue Beccapa6ckoii o6nacmu u 
neeoGepeacnbix paŭonoe IlpuOnecmposva, KumuneB, 1974, p. 37. 
? Ibidem, p. 51-52. 

Dunăre, a germanilor mai ales din teritoriul actual al Poloniei, 
precum şi a ţăranilor ruşi şi ucraineni din diferite gubernii ţariste. 

Primul val de colonişti bulgari şi găgăuzi au sosit în sudul 
Basarabiei imediat după anexare, în anii 1812-1816. Numărul 
imigranților transdunăreni a crescut în perioada respectivă cu cca. 
183% (de la 10.943, în 1812, la 30.995, în 1816). După structura 
etnică, 78,2% dintre aceşti colonişti erau bulgari şi găgăuzi, 13,5% 
români, iar restul de alte naţionalităţi (ucraineni, greci, ruşi). A doua 
colonizare masivă cu bulgari şi găgăuzi s-a produs în anii 1830-1831, 
când în sudul Basarabiei au sosit 7.592 de familii sau 38.846 de 
persoane de la sud de Dunăre. Cei mai mulți imigranţi din Balcani s- 
au stabiilit în coloniile deja existente, iar restul au înființat 21 de 
localități noi. Totuşi, în anii 1832-1834, o parte importantă de 
imigranți transdunăreni s-au reîntors la sud de Dunăre, astfel că în 
1835 au fost înregistraţi 39.025 de colonişti transdunăreni vechi şi 
numai 18.007 colonişti noi, adică cca. 20 mii de persoane au părăsit 
teritoriul respectiv. Până în 1827, în Bugeac au fost întemeiate 42 de 
colonii bulgăreşti şi găgăuze, iar către anul 1841, în 73 de colonii 
bulgare şi găgăuze trăiau cca. 64 mii de persoane, inclusiv un număr 
mic de români. Coloniştii transdunăreni au primit câte 60 desetine de 
pământ de familie, au fost scutiți de recrutare pentru o perioadă de 50 
de ani şi au beneficiat de anumite privilegii. În 1853, bulgarii şi 
găgăuzii din sudul Basarabiei dispuneau de 527,6 mii desetine de 
pământ arabil”. 

Imediat după anexare au fost înfiinţate şi mai multe colonii cu 
germani din Ducatul Varşoviei. În decursul anilor 1814-1817, în 
sudul Basarabiei au sosit 1.541 de familii germane (8.284 de 
persoane), care au înfiinţat 13 colonii în zona centrală a Bugeacului”. 
Până în 1842 au fost întemeiate 24 de colonii germane, iar către anul 
1856, în sudul Basarabiei locuiau 24.159 de germani. Ca şi coloniştii 
transdunăreni, germanii au primit câte 60 desetine de pământ de 
familie, au beneficiat de anumite privilegii, dar au fost scutiți 


! Ibidem, p. 32, 44-46. 

? Ştefan Purici, Introducere în istoria Basarabiei ..., p. 21. 

definitiv de recrutare". Marea majoritate a coloniştilor germani erau 
de confesiune luterană şi doar un număr mic erau catolici. 

Pentru a stimula sosirea ţăranilor din Rusia în sudul 
Basarabiei, autorităţile ţariste au repartizat diferitor nobili ruşi peste 
300 mii desetine de pământ în ţinuturile Akkerman, Bender şi Ismail. 
Totuşi, în primul deceniu de stăpânire ţaristă, imigrarea ţăranilor ruşi 
şi ucraineni în Basarabia s-a produs mai mult spontan, decât 
organizat, aceste procese fiind facilitate de existenţa multor terenuri 
nepopulate şi libertatea ţăranilor. Abia la 15 februarie 1824 a fost 
aprobat proiectul namesnicului Basarabiei Voronţov, prin care se 
prevedea strămutarea organizată a cca. 20 mii de ţărani din 
guberniile Rusiei. Deoarece în 1824-1827 au fost ani secetoşi şi cu 
recolte slabe, abia în 1828 au sosit un număr mare de ţărani ruşi şi 
ucraineni (1.306 familii sau 6.507 persoane), care au înființat 18 sate 
în sudul Basarabiei (16 în ţinutul Akkerman şi 2 în ţinutul Bender). 
Strămutarea țăranilor din guberniile Rusiei a continuat şi în deceniile 
următoare, dar cu o intensitate mai mică. Comparativ cu coloniştii 
bulgari şi germani, țăranii ruşi şi ucraineni au primit mai puţin 
pământ, au fost scutiți pentru mai puţini ani de plata impozitelor şi 
nu au fost eliberaţi de prestarea serviciului militar. 

Aşadar, până în anii'30 ai sec. al XIX-lea, atât în Bucovina, 
cât şi în Basarabia s-au produs imigrări şi colonizări importante de 
populație, care au modificat semnificativ structura etnică a 
populaţiei. Ulterior, în ambele provincii s-a diminuat amploarea 
acestor procese migraționiste, iar numărul populației a crescut mai 
ales datorită sporului natural. Colonizările cu populație alogenă au 
fost mult mai semnificative în Basarabia, mai ales în Bugeac, faţă de 
Bucovina. În sudul Basarabiei, zone întinse au fost colonizate 
compact cu bulgari, găgăuzi, germani, ruşi şi ucraineni, ceea ce a 
contribuit la modificarea radicală a structurii etnice a populației şi la 
diminuarea rapidă a ponderii populaţiei româneşti. În Bucovina au 
fost întemeiate mult mai puţine colonii cu germani, maghiari, 
lipoveni sau slovaci, mai ales în partea centrală şi de sud a 
provinciei. Din cauza lipsei unor terenuri libere întinse, majoritatea 
coloniilor din Bucovina au fost întemeiate dispersat sau chiar în 


! Ştefan Purici, Introducere în istoria Basarabiei .... p. 21. 
? KaGy3an B. M., Hapodonacenenue Beccapaekoii o6nacmu ..., p. 40-41. 

cadrul unor sate locuite deja de români, ceea ce a contribuit la 
existența unor legături cu reprezentanții altor etnii şi nu la 
autoizolarea unor comunități etnice compacte, cum a fost cazul în 
Bugeac. În partea de nord a Bucovinei, ca şi în nordul ținutului 
Hotin, din cauza imigrării masive a rutenilor din Galiţia şi Podolia, s- 
a produs ucrainizarea treptată a acestor teritorii şi asimilarea etnică şi 
lingvistică a minorității româneşti. 


Evoluţii etno-demosrafice în Bucovina şi Basarabia 

Estimările privind structura etnică a populaţiei Bucovinei la 
momentul anexării sunt foarte contradictorii şi chiar diametral opuse 
(dacă Ion Nistor constata că atunci cca. 75-77% din locuitori erau 
români, atunci unii istorici ucraineni afirmă că Bucovina ar fi fost 
locuită în majoritate de ucraineni)'. După calculele noastre, întocmite 
în temeiul analizei antroponimice a recensământului rusesc din 1774, 
în teritoriul viitoarei Bucovine locuiau atunci 68.704 persoane, dintre 
care 40.924 (59,6%) români, 21.405 (31,2%) ruteni şi huţuli, 2.375 
(3,5%) evrei, 2.100 (3,1%) ţigani, 1.405 (2%) ruşi, 275 armeni şi 220 
de alte etnii”. 

Procesele  migraţioniste şi  colonizările din perioada 
administrației militare şi galițiene (1775-1849) au contribuit la 
modificarea esențială a structurii etnice a Bucovinei, în detrimentul 
populaţiei româneşti autohtone. Potrivit informaţiilor statistice, în 
1850 locuiau în Bucovina 380.826 persoane, inclusiv 184.718 
(48,5%) români, 142.682 (37,5%) ruteni şi huţuli, 25.592 (6,7%) 
germani, 11.856 (3,1%) evrei, 5.586 maghiari, 4.008 polonezi, 2.300 
lipoveni, 2.240 armeni şi 1.844 de slovaci’. 

În a doua jumătate a sec. al XIX-lea a continuat să crească 
rapid numărul populaţiei Bucovinei, atât pe cale naturală, cât şi 
datorită proceselor migraționiste. Totodată, ponderea populaţiei 


! Ton Nistor, Românii şi rutenii în Bucovina. Studiu istoric şi statistic, 
Bucureşti 1915; Idem, Der nationale Kampf in der Bukowina, Bucureşti 
1918; C. Cmant-Crouekuiă, Bykoeuncvka Pyco, Yepnigui 1897; M. 
Kopny6a, Inrocmpoeana icmopia Pyroeunu, HepuiBni 1901. 
? Constantin Ungureanu, op. cit., p. 239. 
? Karl Czoernig, Ethnographie der Oesterreichischen Monarchie, Wien, 
1857, p. 74-80. 

româneşti a continuat să scadă. Numai în decurs de două decenii, 
procentul locuitorilor de naționalitate română s-a diminuat de la 
48,5% în 1850, la 40,8% în 1869. În acelaş timp, ponderea populaţiei 
ucrainene s-a menținut aproximativ la acelaş nivel de cca. 37,3- 
37,5%, dar a crescut mai rapid numărul locuitorilor de alte etnii, în 
special al evreilor şi germanilor. În 1869 locuiau în Bucovina 
511.964 de persoane, din care 209.116 (40,8%) români, 191.195 
(37,3%) ucraineni, 47.754 (9,5%) evrei, 41.065 (8%) germani, 8.586 
(1,7%) maghiari, 6.719 (1,3%) polonezi, 3.043 lipoveni, 2.650 cehi 
şi slovaci, 1.710 armeni!. 

Începând cu 1880, recensămintele austriece au înregistrat 
populaţia după criteriul limbii de comunicare. În urma aplicării 
acestui criteriu, în Bucovina s-a constatat o diminuare semnificativă 
a numărului românilor şi o creştere importantă a etnicilor ucraineni, 
în special în districtele cu populaţie mixtă: Cernăuţi (rural), 
Sadagura, Siret, Storojineţ. Astfel, în 1880, din totalul de 568.453 de 
persoane, 239.690 (42,1%) au declarat ruteana (ucraineana) drept 
limbă de comunicare, în timp ce numai 190.005 (33,4%) de 
bucovineni au declarat că limba lor era cea română. Acest rezultat se 
explică prin faptul că, în nordul şi nord-vestul Bucovinei mulţi 
locuitori încă erau conştienţi de originea lor românească, dar ei fie nu 
mai cunoşteau limba strămoşilor, fie nu aveau unde o folosi, 
comunicând în ucraineană. Asimilarea etnică şi lingvistică a 
românilor din această parte a Bucovinei devenise un fenomen 
ireversibil. 

Următoarele recensăminte nu au consemnat o modificare 
substanțială a structurii etnice a populaţiei Bucovinei. Ultimul 
recensământ austriac, din 1910, a înregistrat 794.945 de locuitori, 
inclusiv 305.222 (38,4%) vorbitori de ucraineană, 273.216 (34,4%) — 
de română, 168.779 (21,2%) — de germană, din care cca. 95 mii erau 
evrei, 36.217 (4,5%) — polonezi, 10.389 (1,3%) — maghiari”. 
Districtele Coţmani, Vaşcăuţi, Vijniţa şi Zastavna, din nord-vestul 


! Hauptbericht und Statistik über das Herzogthum Bukowina für die Periode 
1862-1871, Lemberg, 1872, p. 65-67. 
? Die Ergebnisse der Volkszählung vom 31 Dezember 1910 im Herzogthume 
Bukowina, în Mitteilungen des statistischen Landesamtes des Herzogthums 
Bukowina, vol. XVII, Czernowitz, 1913, p. 55. 

Bucovinei, erau locuite în mare majoritate de ucraineni, precum şi de 
un număr mic de evrei şi polonezi. Districtele cu populație mixtă din 
partea centrală a Bucovinei (Cernăuţi — rural, Siret şi Storojineț) erau 
populate în majoritate de români şi ucraineni, dar şi de mulţi evrei, 
germani sau polonezi. În restul districtelor din sudul Bucovinei, 
majoritatea populaţiei era românească, dar erau şi multe sate 
germane, câteva locuite de maghiari şi polonezi. 

În 1910, în Bucovina erau 10 oraşe şi 6 târguri, ponderea 
populaţiei urbane mărindu-se de la 15%, în 1857, la 23,9%, în 1910. 
Cele mai mari oraşe erau Cernăuţi (85.458 de locuitori), Rădăuţi 
(16.604), Suceava (11.314), Storojineţ (10.266), Câmpulung (8.726), 
Siret (7.815). Majoritatea locuitorilor din localităţile urbane erau 
germani şi evrei, urmaţi de români, ucraineni şi polonezi. În capitala 
Bucovinei, din totalul de 85.458 de locuitori, 41.360 (48,4%) erau 
germani şi evrei, 15.254 (17,8%) ucraineni, 14.893 (17,4%) polonezi 
şi 13.440 (15,7%) români!. Astfel, consecinţa cea mai nefastă a 
stăpânirii austriece de 144 de ani a Bucovinei, a fost înstrăinarea 
etnică şi lingvistică a acestui vechi pământ din Ţara Moldovei, 
românii devenind o minoritate etnică, constituind ceva mai mult de 
1/3 din totalul populației. 

Procese similare s-au produs şi în Basarabia în timpul 
ocupaţiei ţariste. Până la ocuparea acestui teritoriu de către Rusia 
țaristă, moldovenii constituiau cca. 85% din totalul populaţiei. Însă, 
deja în primii ani de stăpânire ţaristă s-a diminuat semnificativ 
ponderea populaţiei româneşti. Potrivit catagrafiei ruseşti din 1817, 
în Basarabia locuiau 493,5 mii locuitori, dintre care 377,2 mii 
(76,4%) români, 43 mii (8,7%) ucraineni, 25,2 mii (5,1%) bulgari şi 
găgăuzi, 22,1 mii (4,5%) evrei, 10 mii (2%) ruşi, 6,6 mii (1,3%) 
germani, 3,5 mii ţigani, 3,2 mii greci, 2,7 mii armeni”. 

Structura etnică a Basarabiei s-a modificat cel mai 
semnificativ până la mijlocul sec. al XIX-lea, când s-au produs 
imigrări masive de populaţie şi au fost înființate cele mai multe 
colonii. Modificarea etno-demografică cea mai spectaculoasă s-a 
produs în Bugeac, care a fost colonizat intensiv cu bulgari, găgăuzi, 
germani, ruşi şi ucraineni. În 1818, în localităţile din Bugeac trăiau 


! Ibidem, p. 57. 
? Ştefan Purici, Introducere în istoria Basarabiei ..., p. 19-20. 

113.835 de persoane, dintre care 33.307 (37%) români, oficial 
înregistraţi moldoveni, 19.373 (21,5%) bulgari şi găgăuzi, 17.810 
(17,9%) ucraineni, 8.049 (8,9%) ruşi şi 13.232 (14,7%) de alte 
naționalități, în principal germani. La mijlocul anilor” 50 ai sec. al 
XIX-lea, Bugeacul deja era populat de 288.007 persoane, inclusiv 
82.295 (28,6%) bulgari şi găgăuzi, 76.192 (26,5%) moldoveni, 
52.112 (18,1%) ucraineni, 31.162 (10,8%) ruşi şi 46.246 (16,1%) de 
alte etnii, în majoritate germani'. Aceste statistici ne demonstrează 
că, în decurs de patru decenii, în partea de sud a Basarabiei cel mai 
mult s-a diminuat ponderea populației româneşti, iar cel mai mult a 
crescut numărul coloniştilor bulgari şi găgăuzi. 

O diminuare importantă a proporției populației româneşti a 
avut loc şi în ţinutul Hotin din nordul Basarabiei. Deja la momentul 
anexării, aici se consemna cea mai densă populaţie, iar multe sate din 
nordul ținutului erau locuite în majoritate de ucraineni. Totuşi, după 
cum afirmă chiar unii istorici sovietici, iniţial în acest ţinut 
predominau moldovenii. Astfel, Kabuzan constata că, în 1818, 
ținutul Hotin era locuit de 47,5% moldoveni şi 42,6% ucraineni, dar 
în aceste calculele erau incluse şi un şir de sate din partea de sud a 
acestui ţinut, locuite în mare majoritate de români, care ulterior au 
fost incluse la ţinuturile vecine Soroca şi laşi. La mijlocul anilor'50 
ai sec. al XIX-lea, potrivit aceleiaşi sursă, în ţinutul Hotin locuiau 
136.247 de persoane, inclusiv 83.892 (61,6%) ucraineni, numai 
37.453 (27,5%) moldoveni, 12.139 (8,9%) evrei, 691 ruşi şi 2.072 de 
alte naționalități. Totuşi, deşi în acest ținut erau multe sate mixte 
moldo-ucrainene, statistica respectivă prezintă doar sate locuite de 
moldoveni sau ucraineni, iar mai multe sate mari moldoveneşti erau 
considerate ucrainene?. 

Ca şi în cazul Bucovinei, statisticile privind structura etnică a 
Basarabiei în sec. al XIX-lea sunt foarte contradictorii. Astfel, după 
statisticile bisericeşti, în anii'50 ai sec. al XIX-lea, populaţia 
Basarabiei era de 841.523 de locuitori, dintre care numai 432.579 
(51,4%) români, 179.335 (21,3%) ucraineni, 84.207 (10%) bulgari şi 
găgăuzi, 61.045 (7,2%) evrei, 36.049 (4,3%) ruşi, 24.049 (2,9%) 


' KaGysan B. M., Hapodonacenenue BeccapaGckoii o6nacmu .... p. 103, 
155. 
? Ibidem, p. 28, 104-112. 

germani şi 24.259 persoane de alte naţionalităţi. Conform altor 
surse, în 1856 trăiau în Basarabia 991,9 mii de persoane, inclusiv 
676,1 mii (68,2%) români, 126 mii (12,7%) ucraineni, 78,8 mii 
(7,9%) evrei, numai 48,2 mii (4,9%) bulgari şi găgăuzi, 24,2 mii 
(2,4%) germani, 20 mii (2%) ruşi, restul de alte etnii’. 

În a doua jumătate a sec. al XIX-lea, populația Basarabiei a 
crescut mai ales pe cale naturală, impactul proceselor migraționiste şi 
a colonizărilor fiind mai puţin important. Totodată, s-au consemnat şi 
tendințe de asimilare etnică şi lingvistică a minorităţilor din anumite 
localități. Până la izbucnirea Primului Război Mondial, în Rusia 
țaristă a fost organizat un singur recensământ, care a înregistrat 
populația după criteriul limbii de comunicare, adică similar cu cele 
din Monarhia Austro-Ungară. Românii basarabeni au fost înregistraţi 
oficial moldoveni, ucrainenii erau considerați maloruşi, iar găgăuzii 
— vorbitori de limbă turcă. Autorităţile ţariste au publicat doar 
rezultatele generale ale recensământului din 1897 (pe ţinuturi şi 
pentru localitățile urbane), pe când în Monarhia Austro-Ungară au 
fost date publicităţii rezultatele detaliate ale recensămintelor din 
1880, 1890, 1900 şi 1910, pentru fiecare localitate. 

Potrivit recensământului rusesc din 1897, în Basarabia locuiau 
1.935.412 persoane, dintre care 920.919 (47,6%) români 
(moldoveni), 379.698 (19,6%) ucraineni (maloruşi), 228.168 (11,8%) 
evrei, 155.774 (8%) ruşi, 103.225 (5,3%) bulgari, 60.206 (3,1%) 
germani, 55.790 (2,9%) găgăuzi, 11.696 (0,6%) polonezi şi restul de 
alte naţionalităţi. În 7 ţinuturi basarabene exista câte o singură 
localitate urbană şi doar în ţinutul Ismail existau mai multe oraşe 
(Ismail, Bolgrad, Chilia, Cahul şi Reni). În 12 localități urbane din 
Basarabia trăiau 293.332 de persoane sau 15,2% din totalul 
populației. După limba vorbită, cei mai mulţi locuitori din oraşe erau 
evrei (109.065 — 37,2%), ruşi (71.621 — 24,4%) şi ucraineni (46.214 - 
15,7%), urmaţi de moldoveni (41.549 — 14,2%), bulgari (11.571 — 
3,9%), polonezi (6.154 — 2,1%), germani (2.100 — 0,7%), greci 
(1.435), armeni (1.293) etc. În acelaş timp, în localităţile rurale trăiau 
1.642.080 persoane sau aproape 85% din totalul populaţiei, dintre 
care 879.370 (53,5%) moldoveni, 333.484 (20,3%) ucraineni, 


! Ibidem, p. 55. 

119.103 (7,2%) evrei, 91.654 (5,6%) bulgari, 84.153 (5,1%) ruşi, 
58.106 (3,5%) germani, 55.448 (3,4%) găgăuzi ..... 

Aşadar, după 144 de ani de stăpânire austriacă în Bucovina, 
respectiv 106 ani de stăpânire rusească în Basarabia, în ambele 
provincii s-a produs o modificare radicală a structurii etnice a 
populaţiei, în detrimentul populaţiei româneşti autohtone. În 
Bucovina, ponderea românilor s-a diminuat de la cca. 60-65%, în 
1775, la cca. 34%, în 1910, iar în Basarabia, proporţia locuitorilor de 
naționalitate română, oficial înregistrați moldoveni, s-a micşorat de 
la cca. 85%, în 1812, la mai puţin de 50%, la sfârşitul sec. al XIX- 
lea. Atât recensămintele austriece, cât şi cel rusesc, au înregistrat 
populația după criteriul limbii de comunicare sau a celei vorbite, 
deaceea în multe sate cu populaţie mixtă sau în localităţile urbane, 
românii care vorbeau şi alte limbi, mai degrabă au fost înregistraţi 
vorbitori de limbă ruteană (în Bucovina) sau malorusă, rusă (în 
Basarabia). În realitate, ponderea locuitorilor de origine română din 
Bucovina şi Basarabia era mai mare decât era prezentată în 
recensăminte, constituind cca. 38-40% în Bucovina, respectiv cca. 
55% în Basarabia. 

În ajunul declanşării Primului Război Mondial, exista o mare 
deosebire a conştiinţei şi identității naționale la românii bucovineni şi 
basarabeni. Pe parcursul întregii perioade de stăpânire austriacă, dar 
mai ales după revoluţia din 1848, românii bucovineni au fost în 
permanentă legătură cu confrații lor din Moldova şi Muntenia (după 
1859 - România) sau cu cei din Transilvania şi Banat, dar aproape au 
lipsit careva legături cu românii din Basarabia. Până la 1848, românii 
din Bucovina încă mai erau numiţi în paralel şi moldoveni sau valahi, 
dar ulterior, în toate statisticile oficiale austriece au fost înregistrați 
români sau vorbitori de limbă română. Grafia latină a fost introdusă 
în Bucovina aproape concomitent cu Moldova şi Țara Românească, 
iar lingviştii şi filologii bucovineni au participat activ la dezbaterile 
privind gramatica şi fonetica limbii române. Dezvoltarea rapidă a 
învățământului primar a contribuit la reducerea rapidă a numărului 
locuitorilor analfabeți. În 1910, aproape 40% din românii mai în 
vârstă de 10 ani puteau scrie şi citi în limba maternă, dar acest 


: Ilepeaa âceoGuaa nepenucv nacenenua Poccuiickoii umnepuu ,1897 e. Il. 

indicator era mult mai înalt la tinerii de 20-30 ani (49,1%), dar mai 
ales la copiii şi adolescenţii de 10-20 ani (72,5%). 

Situaţia era total diferită la românii basarabeni. În decurs de 
mai bine de un secol, doar un număr foarte limitat de moldoveni au 
reuşit să țină careva legături cu fraţii lor din Moldova sau Bucovina, 
iar şi mai puţini au ajuns să viziteze România. Românii basarabeni, 
cu excepția celor din judeţele Ismail, Bolgrad şi Cahul (în 1856- 
1878), nu au participat la procesul firesc de constituire a naţiunii 
române şi de modernizare a limbii române, fiindcă nu li s-a permis. 
Autoritățile ţariste au interzis învăţământul în limba română şi chiar 
au exclus limba maternă a băştinaşilor din administraţie şi biserici. În 
consecință, conform recensământului din 1897, din totalul de 
920.919 moldoveni, doar 57.093 (6,2%) erau ştiutori de carte, 
inclusiv 10,5% din bărbaţi şi doar 1,7% din femei. Şi mai grav era 
că, din 53.803 moldoveni, care au benefeciat de instruire doar în 
şcoli elementare, 51.579 erau ştiutori de carte în limba rusă şi doar 
2.224 — în alte limbi, adică şi în română!” Totodată, anume lipsa 
ştiinţei de carte, modul de viaţă rural şi profund tradiţional, precum şi 
necunoaşterea limbii ruse, au fost principalii factori, care i-au salvat 
pe românii basarabeni de asimilarea etnică şi lingvistică. 


Biserica ortodoxă din Bucovina şi Basarabia 

Pe parcursul stăpânirii austriece s-a modificat şi structura 
confesională a populaţiei. În Bucovina nu exista o distincţie clară 
între diferite confesiuni şi etnii. Astfel, ucrainenii, germanii, 
maghiarii, armenii aparţineau diferitor confesiuni, iar în acelaş timp 
principalele confesiuni ca ortodoxă, romano-catolică şi protestantă 
cuprindeau pe reprezentanţii mai multor etnii. În Bucovina, aproape 
toți românii şi marea majoritate a ucrainenilor erau ortodocşi; cca. 
7% din ucraineni erau greco-catolici; majoritatea germanilor din 
oraşe şi din unele colonii erau catolici, iar în restul satelor erau 
protestanți de credință luterană; polonezii erau în totalitate romano- 
catolici; majoritatea maghiarilor erau romano-catolici şi doar o mică 
parte — protestanți calvini; o parte din armeni erau catolici, alta — 

ortodocşi gregorieni; lipovenii aparțineau la 2 secte — cu preoţi 
„popovşcina” şi fără preoţi „bespopovşcina”. 

Procesele migraționiste intensive şi colonizarea organizată a 
Bucovinei au contribuit la diminuarea treptată a ponderii populației 
ortodoxe. Potrivit statisticilor oficiale din 1850, în Bucovina locuiau 
379.179 persoane, din care 307.450 (81,1%) ortodocşi (inclusiv cca. 
1.300 de armeni ortodocşi), 32.673 (8,6%) romano-catolici, 13.453 
(3,5%) greco-catolici, 14.618 (3,8%) mozaici, 7.246 protestanți 
(6.672 luternai şi 574 calvini), 2.110 lipoveni şi 1.629 armeni 
catolici!. Peste 60 de ani, în 1910, în Bucovina trăiau cca. 800 mii de 
locuitori, inclusiv 547.603 (68,4%) ortodocşi, 102.919 (12,8%) 
mozaici, 98.565 (12,3%) romano-catolici, 26.182 (3,4%) greco- 
catolici, 20.029 (2,5%) luterani, 3.232 lipoveni, 484 calvini, 657 de 
armeni catolici şi 341 de armeni ortodocşi”. 

Biserica ortodoxă a avut un rol deosebit în promovarea culturii 
şi spiritualităţii în Bucovina. În fruntea eparhiei Bucovinei se afla 
Consistoriul, format din episcop şi 4 consilieri, din care 2 erau vicari 
sau arhimandriţi, iar alți 2 erau funcționari de stat civili. Episcopul 
era numir direct de către împărat, iar vicarii, protopopii şi parohii 
erau numiţi sau revocați de guvernator şi recomandaţi de către 
episcop. 

După moartea lui Dositei Herescu, împăratul Iosif al II-lea l-a 
numit episcop al Bucovinei, la 23 aprilie 1789, pe sârbul din 
Slavonia Daniil Vlahovici. Acesta s-a aflat în fruntea eparhiei 
Bucovinei până în 1822. În această perioadă s-au făcut mai multe 
presiuni de catolicizare a populaţiei ortodoxe, au fost înființate mai 
multe parohii romano-catolice în principalele localităţi urbane şi în 
mai multe colonii germane şi maghiare. În 1811, la Cernăuţi a fost 
constituită prima comunitate greco-catolică, iar în anii 1820-1821 a 
fost ridicată prima biserică greco-catolică din piatră. 

Următorul episcop al Bucovinei a fost Isaia Baloşescul (1823- 
1834), care s-a opus presiunilor de germanizare, polonizare şi 
catolicizare a învățământului. El a prezentat guvernului vienez mai 
multe memorii în 1826, 1832 şi 1834, prin care solicita promovarea 


A 


instrucției în limba română. In 1827 a fost înființat la Cernăuţi 


! Arhiva de Stat a Regiunii Cernăuţi, fond 3, inv. 1, dosar 68. 
? Die Ergebnisse der Volkszählung vom 31 Dezember 1910 ..., p. 54-55. 
238 


Institutul Teologic, ce pregătea preoți ortodocşi. Deşi învățământul s- 
a desfăşurat cu precădere în limbile latină şi germană, această 
instituţie a contribuit mult la progresul cultural al populaţiei ortodoxe 
din Bucovina. 

Succesor al lui Baloşescu a fost Eugenie Hacman (1834-1873), 
care a reuşit să obțină, în 1843, aprobarea imperială pentru un nou 
statut de organizare a Bisericii ortodoxe din Bucovina. Până în 1838 
serviciul divin şi corespondenţa organelor bisericeşti s-a făcut numai 
în limba română. La 4 mai 1838 episcopul Hacman a emis o 
ordonanță consistorială, prin care permitea parohiilor cu populaţie 
ruteană sau mixtă să folosească şi limba ucraineană. 

Episcopia ortodoxă a Bucovinei a fost ridicată la rangul de 
Mitropolie, prin decizia împărătească din 23 ianuarie 1873. Primii 
doi mitropoliți, Teofil Bendela şi Teoctist Blajevici, s-au aflat o 
perioadă scurtă în fruntea eparhiei Bucovinei. Mitropolitul Silvestru 
Morariu Andrievici (1880-1895) a fost o personalitate bine cunoscută 
în viața publică şi culturală a ținutului. În timpul păstoriei 
mitropolitului Arcadie Ciupercovici (1896-1902), ucrainenii au reuşit 
să obțină mai multe drepturi în plan bisericesc, doi clerici ruteni fiind 
numiţi asesori consistoriali, iar la Facultatea de Teologie au fost 
numiţi doi profesori de naționalitate ucraineană. Ultimul mitropolit 
din perioada austriacă a fost Vladimir Repta (1902-1924). În 1913, în 
postul de vicar general al mitropoliei a fost numit ucraineanul 
Artemon  Manastyrski, convenindu-se ca eparhia ortodoxă din 
Bucovina să fie împărţită într-o episcopie română şi una ucraineană. 
Declanşarea războiului mondial a împiedicat împărţirea în două a 
Bisericii ortodoxe din Bucovina. 

Un rol aparte în cadrul Universităţii din Cernăuţi l-a avut 
Facultatea de Teologie ortodoxă, la care şi-au făcut studiile nu numai 
ortodocşi români şi ucraineni din Bucovina, dar şi mulţi tineri 
ortodocşi din România, Transilvania, şi chiar din Bulgaria, Serbia, 
Bosnia şi Dalmația. La Facultatea de Teologie o perioadă 
îndelungată au activat profesorii Eusebie Popovici, Isidor Onciul, 
Constantin Clement Popovici, Vasile Mitrofanovici, Teodor şi Vasile 
Tarnavschi. Mitropoliţii Bucovinei şi profesorii de teologie s-au 
implicat activ în viaţa politică şi culturală a provinciei, fiind numiți 
sau aleşi deputați în Dieta Bucovinei şi în Parlamentul de la Viena, 
au susținut activ diferite societăţi culturale, au editat ziare şi reviste, 
au publicat diferite studii şi monografii, contribuind astfel la 

culturalizarea populației ortodoxe din Bucovina. De remarcat că, cu 
excepția episcopului Daniil Vlahovici, care era din Slavonia, dar 
cunoştea româna, toți ceilalți episcopi şi mitropoliți din Bucovina au 
fost români bucovineni, care cunoşteau foarte bine tradiţiile, datinile 
şi limba populației băştinaşe. 

În Basarabia, reprezentanţii principalelor naționalități 
(românii, ucrainenii, ruşii, bulgarii, găgăuzii) erau de religie 
ortodoxă. Principalele comunități de alte confesiuni erau evreii, 
germanii (marea majoritate erau protestanți, doar un număr mic fiind 
catolici) şi polonezii. Autoritățile țariste au utilizat religia ortodoxă în 
sensul apropierii spirituale a populaţiei autohtone de stăpânirea 
pravoslavnică, iar Biserica ortodoxă din Basarabia a avut un mod de 
organizare rusesc. 

Eparhia Chişinăului şi a Hotinului a fost înființată oficial la 21 
august 1813, în frunte cu mitropolitul Gavriil Bănulescu-Bodoni. 
Fiind originar din nordul Transilvaniei, el a ocupat anterior funcții 
importante de profesor la Năsăud, laşi, Poltava, mitropolit al 
Moldovei (1787-1792), al Ekaterinoslavului, al Kievului, iar între 27 
martie 1808 şi 16 mai 1812 a condus Biserica din Moldova şi 
Muntenia. Deşi avea simpatii proruseşti, mitropolitul Gavriil 
Bănulescu-Bodoni a optat pentru o largă autonomie a Basarabiei, a 
înființat la 31 ianuarie 1813 un seminar eparhial la Chişinău, unde o 
perioadă s-au predat unele obiecte şi în română, a întemeiat o 
tipografie mitropolitană şi a contribuit la construcția sau reparația 
unui număr mare de biserici. El a optat pentru ridicarea Bisericii 
ortodoxe din Basarabia la rang de Mitropolie, dar a fost unicul 
mitropolit şi singurul băştinaş, reprezentant a populaţiei româneşti 
majoritare în fruntea acestei eparhii, pe care a condus-o până la 30 
martie 1821. 

După moartea lui Gavriil Bănulescu-Bodoni, Biserica 
ortodoxă din Basarabia a fost coborâtă la nivelul unei eparhii ruseşti, 
fiind condusă de episcopi şi arhiepiscopi de naţionalitate rusă sau 
ucraineană, toți veniți din alte gubernii ruseşti. Pe parcursul stăpânirii 
țariste, în fruntea Bisericii ortodoxe din Basarabia s-au aflat Dimitrie 
Sulima (1821-1844), Irinarh Popov (1844-1858), Antonie Şokotov 
(1858-1871), Pavel Lebedev (1871-1882), Serghie Leapidevski 

(1882-1891), Isakie Polojenski (1891-1892), Neofit Nevodcikov 
(1892-1898), Iacob Peatniţki (1898-1904), Vladimir Sinkovski 
(1904-1908), Serafim Ciceagov (1908-1914), Platon Rojdestvenski 
(1914-1915) şi Anastasie Gribanovski (1915-1918). 

În timpul păstoriei lui Dimitrie Sulima, care cunoştea şi 
româna, au fost înființate mai multe şcoli elementare pe lângă 
biserici, a fost reorganizat Seminarul teologic, fiind aduşi şi 
profesori, care posedau limba română, au fost construite catedrale în 
Chişinău (sfințită la 15 octombrie 1836), Chilia, Ismail, Bender, 
Akkerman, Hotin, numărul bisericilor a crescut de la 862, în 1821, la 
905, în 1843. Următorul arhiepiscop Irinarh Popov a continuat să 
susțină construcția unor biserici noi, a permis oficierea slujbelor în 
limba română, deşi tendințele de rusificare deveneau tot mai 
evidente. În 1858, în eparhia Chişinăului (fără parohiile din sudul 
Basarabiei, retrocedate Moldovei) existau 865 de biserici, din care 
314 din piatră şi 551 din lemn, iar în cele 21 de mănăstiri basarabene 
funcționau 31 biserici din piatră şi 3 din lemn”. 

Următorii episcopi Antonie Şokotov şi mai ales Pavel Lebedev 
au depus mari eforturi, pentru a rusifica Biserica ortodoxă din 
Basarabia. Astfel, în 1864 şi 1866 au fost înfiinţate şcoli spirituale la 
Chişinău şi Bălţi doar cu limba rusă de predare, iar în 1867 a fost 
exclusă limba română din programul de învățământ al Seminarului 
teologic din Chişinău. Din anul 1872, toate registrele bisericeşti 
urmau să fie redactate în limba rusă. Deşi s-au făcut mari presiuni, 
pentru a se oficia şi serviciul divin în limba rusă, în majoritatea 
bisericilor slujbele au continuat să fie în română. În 1875, din totalul 
de 777 biserici ortodoxe, în 313 serviciul divin se desfăşura doar în 
limba română, în 270 — în slavonă şi română, iar în 194 — numai în 
slavonă. Pentru a forţa rusificarea, Pavel Lebedev a reorganizat 
eparhia, mai multe parohii fiind desfiinţate, iar clericii rămaşi fară 
parohii au fost strămutați în alte gubernii. Astfel, în timp ce Biserica 
ortodoxă din Bucovina era ridicată la rangul de mitropolie şi obținea 
o autonomie şi mai largă, în Basarabia avea loc un proces diametral 

opus. Eparhia Chişinăului era tot mai mult rusificată, pentru a se 
şterge diferenţele față de alte episcopii ruseşti. 


Sistemul de învățământ din Bucovina şi Basarabia 

În 1786 a fost adoptat Regulamentul şcolar pentru Bucovina, 
care prevedea introducerea învățământului obligatoriu şi crearea 
următoarelor tipuri de şcoli: 1) şcoli triviale, cu durata studiilor de 3 
ani, destinate în special copiilor de la sate; 2) şcoli principale sau de 
căpetenie, cu durata studiilor de 2 şi 4 ani, destinate mai ales celor 
înstăriți; 3) şcoli normale, care trebuiau să pregătească cadre pentru 
administrație şi învățători pentru şcolile triviale; 4) şcoala clericală, 
transferată în 1789 la Cernăuţi şi declarată Seminar teologic. 

Alipirea Bucovinei la Galiţia a avut urmări negative şi pentru 
învățământ. În 1795 în Galiţia a fost suspendată obligativitatea 
învățământului public şi, în consecință, 11 şcoli primare bucovinene 
au fost închise. În 1796 în Bucovina activau Şcoala teologică de la 
Cernăuţi, şcoli normale la Cernăuţi şi Suceava, şcoli principale 
orăşeneşti şi 16 şcoli primare sătești. În 1813, prin decret imperial, s- 
a decis înființarea a 17 şcoli primare în localităţile rurale mai 
importante. În perioada 1816-1850 în Bucovina au fost întemeiate 18 
şcoli primare, dintre care 8 catolice. În 1815 Curtea de la Viena a 
hotărât scoaterea şcolilor primare din Bucovina de sub supravegherea 
Consistoriului ortodox din Cernăuţi şi trecerea lor în subordinea 
Consistoriului catolic din Lvov. A urmat o perioadă de catolicizare şi 
polonizare a sistemului de învățământ, cu consecinţe negative pentru 
populația ortodoxă majoritară. Deoarece majoritatea covârşitoare a 
copiilor nu cunoşteau limbile germană şi poloneză, iar părinţii lor 
țineau mult la credinţa ortodoxă, nivelul de frecventare a şcolilor 
primare a rămas la un nivel foarte redus. Astfel, în 1831, din 41.689 
copii ortodocşi de vârstă şcolară (6-14 ani), doar 700 frecventau 
şcoala’. 

În anul 1808 a fost deschis la Cernăuţi primul gimnaziu din 
Bucovina cu predare în limbile germană şi latină. Religia ortodoxă şi 
probele practice pentru elevii români erau susţinute în limba română. 
În 1827 a fost înfiinţat la Cernăuţi Institutul Teologic, ce pregătea 
preoţi ortodocşi. Deşi învățământul s-a desfăşurat cu precădere în 

limbile latină şi germană, această instituţie a contribuit mult la 
progresul cultural al populaţiei ortodoxe din Bucovina. 

Evenimentele revoluţionare din 1848 au contribuit la 
relansarea procesului de învăţământ în Bucovina. În 1869 a fost 
adoptată o nouă lege a învățământului primar imperial, care prevedea 
instituirea unui învățământ gratuit pentru toți copiii de vârstă şcolară. 
Şcolile au fost scoase din subordinea bisericii, introducându-se 
obligativitatea  frecventării şcolilor primare. Pentru controlul 
învățământului, a fost înființat Consiliul Şcolar al Țării, consilii 
şcolare districtuale şi locale. Iniţial, majoritatea inspectorilor şcolari 
erau germani şi polonezi, dar treptat au fost numiţi şi inspectori 
români şi ucraineni. În ajunul declanşării războiului, şcolile primare 
germane, româneşti, ucrainene, poloneze şi maghiare dispuneau de 
inspectori şcolari provinciali şi districtuali proprii, care aveau dreptul 
să verifice doar şcolile sau clasele cu limba respectivă de instruire. 
Atunci în oraşul Cernăuţi erau câte un inspector german, român, 
ucrainean şi polonez, iar în celelalte districte şcolare activau 8 
inspectori ucraineni, 7 români, 5 germani, doi polonezi şi un 
maghiar. 

Pentru învățământul primar din Bucovina cea mai delicată 
problemă era alegerea limbii de predare în şcoli, mai ales în 
localităţile cu populaţie mixtă. Iniţial au fost deschise multe şcoli 
primare mixte cu două, trei şi chiar patru limbi de instruire. Ulterior, 
odată cu dezvoltarea rețelei de şcoli primare, au fost deschise mai 
multe şcoli cu o singură limbă de instruire. În anul de învățământ 
1912-1913, în Bucovina funcționau 564 de şcoli primare, din care 
219 ucrainene, 190 româneşti, 97 germane, 15 poloneze, 4 maghiare 
şi 39 mixte (inclusiv 17 germano-române, 2 româno-ucrainene şi 5 
germano-româno-ucrainene)!. Nu întotdeauna, însă, s-a reuşit 
soluţionarea corectă a chestiunilor lingvistice. Din această cauză, 
până în 1913 au fost înființate 13 şcoli primare private româneşti, 
majoritatea în sate din nordul Bucovinei. 

La momentul adoptării noii legi a învățământului, frecvența 
şcolilor primare din Bucovina era cea mai joasă din toate provinciile 
austriece. În 1871, doar cca. 12-13% din copiii de vârstă şcolară erau 

şcolarizați. În deceniile următoare s-a mărit rapid procentul copiilor 
şcolarizaţi, astfel că în anul de învățământ 1912-1913, cca. 96% din 
totalul copiilor de vârstă şcolară frecventau o şcoală. Potrivit 
informaţiilor statistice, în 1913, la şcolile primare publice şi private 
din Bucovina erau şcolarizați 109.441 de copii, din care 41.635 
(38%) români, 38.081 (34,8%) ucraineni, 23.072 (21,1%) germani şi 
evrei, 4.791 (4,4%) poloni şi 1.510 (1,4%) maghiari. În localitățile 
urbane peste 50% din elevi erau vorbitori de germană, cca. 20-21% 
români, cca. 17-18% ucraineni şi cca. 10% polonezi. În schimb la 
sate cei mai mulţi elevi erau de origine română sau ucraineană’. 

Dezvoltarea rapidă a învățământului primar din Bucovina din 
ultimele decenii de stăpânire austriacă a contribuit la diminuarea 
semnificativă a populaţiei necărturare (de la 87,5%, în 1880, la 53,9%, 
în 1910). La începutul sec. al XX-lea erau ştiutori de carte 46,1% din 
locuitorii de peste 10 ani din Bucovina (în 1910), 43,5% din totalul 
populaţiei din Transilvania şi Banat (în 1910), 39,3% din locuitorii de 
peste 8 ani din România (în 1912) şi doar 15,6% din totalul populației 
Basarabiei (în 1897). În Bucovina, 39,6% din românii în vârstă de 
peste 10 ani puteau în 1910 să scrie şi să citească”. 

În perioada respectivă s-a dezvoltat rapid şi învățământul 
secundar din Bucovina. În anul de învățământ 1913-1914, în 
Bucovina existau 13 gimnazii pentru băieți, din care 4 germane, 4 
germano-române, 2 germano-ucrainene, 2 ucrainene şi unul polonez. 
În 1913, la aceste gimnazii îşi făceau studiile 6.108 elevi, din care 
51,3% vorbitori de germană (majoritatea evrei), 22,8% ucraineni, 
20,8% români şi 4,8% polonezi, iar după confesiuni, 39,6% din elevi 
erau mozaici, 34,5% ortodocşi, 13,3% romano-catolici, 8,3% greco- 
catolici şi 3,6% protestanți”. La sfârşitul stăpânirii austriece, în 
Bucovina mai existau două şcoli reale, o şcoală de meserii, câteva 
licee de stat şi particulare pentru fete. 

La 4 octombrie 1875, exact la 100 de ani de la ocuparea 
Bucovinei, la Cernăuţi a fost inaugurată universitatea, cu limba 
germană de predare. În perioada 1875-1918, Universitatea din 

Cernăuţi a funcționat cu trei facultăți: Teologie ortodoxă, Drept şi 
Filosofie. În 1913 îşi făceau studiile la Cernăuţi 1.020 de studenți şi 
109 studente, din care 845 erau originari din Bucovina, 186 din 
Galiţia, 54 din România, 11 din Ungaria (inclusiv din Transilvania). 
Contingentul de studenți era foarte diferit după confesiuni şi originea 
etnică. La Facultatea de Filosofie a funcționat o catedră de limbă şi 
literatură română, al cărei titular a fost, până în 1906, Ion Sbiera, 
apoi ardeleanul Sextil Puşcariu. Din 1912 a predat cursuri de istorie 
profesorul lon Nistor. 

La Universitatea din Cernăuţi au activat profesori de diferite 
etnii şi cu diferite viziuni politice, iar rectorii şi decanii facultăților 
erau aleşi prin rotaţie, fără nici un fel de restricții etnice sau 
confesionale. De la înființarea universităţii şi până în 1912 au fost aleşi 
44 de rectori, dintre care 22 germani, 11 români (majoritatea de la 
Facultatea de Teologie), 9 evrei şi 2 ucraineni'. Universitatea din 
Cernăuţi s-a remarcat şi prin viața studenţească foarte interesantă, 
fiindcă studenții de diferite etnii s-au constituit şi au activat în societăţi 
academice pe criterii etnice. Prin intermediul societăților studenţeşti, 
reprezentanții fiecărei naționalități şi-au putut păstra identitatea 
națională, dar a existat şi colaborare între diferite societăţi. 

Până la mijlocul sec. al XIX-lea, sistemul de învăţământ din 
Basarabia nu se deosebea radical față de Bucovina. Potrivit 
regulamentului din 29 februarie 1828, sistemul de învățământ urma 
să fie compus din gimnazii (4 ani de studiu), şcoli judeţene (2 ani de 
studiu) şi şcoli parohiale (1 an de studiu). Principala instituţie de 
învățământ era Seminarul teologic, înființat în 1813, dar aproape toți 
profesorii şi marea majoritate a elevilor erau veniți din afara 
Basarabiei. În oraşe şi principalele localităţi rurale s-au înființat şcoli 
parohiale, unde se învăţa citirea cărților bisericeşti, în timp ce scrisul şi 
aritmetica erau facultative. În 1844, în Basarabia funcționau 326 de 
şcoli bisericeşti, frecventate de 5.177 de copii, dar în 1856 mai existau 
doar 159 de şcoli cu 1.855 de elevi. Peste alți 12 ani, în 1868, în 212 
şcoli parohiale învățau 2.515 elevi. În 164 de şcoli instruirea se realiza 
în limbile rusă şi slavonă bisericească, în 28 — în română şi rusă şi doar 
în 20 de şcoli — numai în română. În deceniile următoare a crescut 


! Emanuel Turczynski, Die Bukowina, în Deutsche Geschichte im Osten 
Europas. Galizien, Berlin, 1999, p. 259. 

numărul şcolilor, dar s-a redus şi mai mult numărul instituțiilor de 
învățământ, unde se mai preda şi în alte limbi, decât cea rusă. Chiar şi 
o parte a şcolilor coloniştilor germani, care mult timp au învăţat doar 
în limba germană, treptat au fost rusificate sau au devenit mixte. În 
anul şcolar 1903-1904, în Eparhia Chişinăului existau 598 de şcoli 
parohiale, în care studiau 29.065 de băieţi şi fete’. 

Primul gimnaziu pentru băieți a fost deschis la Chişină în 
1833. Limba română s-a predat la acest gimnaziu începând cu anul 
1835, dar în anii'60 ai sec. al XIX-lea, limba română mai întâi a 
devenit opţională (din 1860), iar din 1866 a fost suspendată. Ca şi în 
Bucovina, şcolile secundare pentru băieți din Basarabia se împărțeau 
în gimnazii clasice, cu 8 clase, şi reale, cu 7 clase. În principalele 
localităţi urbane au fost deschise şi mai multe şcoli pentru fete, şcoli 
profesionale sau agricole. În 1914, în Basarabia ființau 21 gimnazii 
de băieţi, 20 licee de fete, 16 şcoli medii de băieţi, 2 de fete şi 6 
mixte. În total, în ajunul izbucnirii războiului, în Basarabia 
funcționau 1846 de şcoli de diferite tipuri şi grade, în care erau 
instruiți cca. 114 mii de elevi”. Lipsa învățământului în limba 
maternă, însă, a fost cauza principală a nivelului foarte mare de 
populaţie analfabetă şi înapoierii culturale mai ales a locuitorilor de 
naționalitate română. Dacă până la mijlocul sec. al XIX-lea, nivelul 
de instruire şi de alfabetizare a populaţiei din Bucovina era 
comparabilă cu Basarabia, deja la începutul sec. al XX-lea, decalajul 
era foarte mare şi în defavoarea Basarabiei. 


Concluzii 

De la sfârşitul sec. al XVIII-lea şi până la încheierea Primului 
Război Mondial, teritoriul istoric al Țării Moldovei s-a aflat în 
componența a trei țări. Nord-vestul Moldovei (Bucovina) a fost 
ocupat de către Imperiul habsburgic, teritoriul dintre Prut şi Nistru 
(Basarabia) a fost anexat de Rusia țaristă, iar Moldova dintre Carpaţi 
şi Prut şi-a menţinut statutul de suzeranitate în cadrul Imperiului 
otoman până în 1859, când s-a unit cu Țara Românească şi s-a 
constituit Regatul România. 


! Ştefan Purici, Introducere în istoria Basarabiei ..., p. 59. 
? Ibidem, p. 61. 

Pe parcursul epocii moderne, Bucovina şi Basarabia s-au aflat 
sub stăpâniri străine, iar locuitorii acestor provincii au fost dezbinaţi 
de conaţionalii lor din restul Moldovei. Iniţial, atât Bucovina, cât şi 
Basarabia au dispus de o anumită autonomie, dar ulterior au fost 
integrate în cadrul imperiului habsburgic, respectiv țarist. Până la 
mijlocul sec. al XIX-lea, situația din Bucovina a fost chiar mai gravă 
decât în Basarabia, fiindcă acest ținut a fost inclus încă în 1786 în 
componența Galiției şi mai bine de 6 decenii nu a beneficiat de 
careva atribute de autonomie. 

După revoluţia din 1848, evoluţiile din Bucovina şi Basarabia 
au fost diametral opuse. După pierderea judeţelor din sudul 
Basarabiei (în 1856) şi unirea Principatelor dunărene (în 1859), 
Rusia ţaristă a intensificat presiunile de rusificare a administraţiei, 
învățământului şi bisericii din Basarabia, care din 1873 devenea o 
gubernie rusească. Bucovina, dimpotrivă, încă în 1849 a obținut un 
statut de autonomie, iar Constituția imperială din 1861 a consfințit 
definitiv autonomia acestei provincii. Până la sfârşitul stăpânirii 
austriece, Bucovina a dispus de un parlament provincial (Dietă) şi 
un organism executiv (Comitetul Țării), de o stemă a ducatului şi un 
drapel provincial. Bucovina a beneficiat în această perioadă (1861- 
1918) de o largă autonomie provincială, iar românii bucovineni, ca şi 
reprezentanții altor naționalități, au avut posibilitate reală să se 
organizeze în asociaţii culturale, să dispună de şcoli în limba 
maternă, să fie reprezentaţi în administraţia locală şi provincială, să 
publice reviste şi ziare în limba română, să participe activ la viaţa 
politică, atât la nivel local, cât şi central etc. 

Până în anii'30 ai sec. al XIX-lea, atât în Bucovina, cât şi în 
Basarabia s-au produs imigrări şi colonizări importante de populaţie, 
care au modificat semnificativ structura etnică a populaţiei. Ulterior, 
în ambele provincii s-a diminuat amploarea acestor procese 
migraționiste, iar numărul populației a crescut mai ales pe cale 
naturală. Colonizările cu populație alogenă au fost mult mai 
semnificative în Basarabia, mai ales în Bugeac, față de Bucovina. În 
sudul Basarabiei, zone întinse au fost colonizate compact cu bulgari, 
găgăuzi, germani, ruşi şi ucraineni, ceea ce a contribuit la diminuarea 
rapidă a ponderii populaţiei româneşti. În Bucovina au fost 
întemeiate mult mai puţine colonii cu germani, maghiari, lipoveni 
sau slovaci, mai ales în partea centrală şi de sud a provinciei. Din 
cauza lipsei unor terenuri libere întinse, majoritatea coloniilor din 

Bucovina au fost întemeiate dispersat sau chiar în cadrul unor sate 
locuite deja de români. În partea de nord a Bucovinei, ca şi în nordul 
ținutului Hotin, din cauza imigrării masive a rutenilor din Galiţia şi 
Podolia, s-a produs ucrainizarea treptată a acestor teritorii şi 
asimilarea etnică şi lingvistică a minorității româneşti. 

Modificarea radicală a structurii etnice şi înstrăinarea 
populaţiei din aceste vechi ţinuturi româneşti a fost consecinţa cea 
mai gravă a 144 de ani de stăpânire habsburgică în Bucovina, 
respectiv a 106 ani de stăpânire ţaristă în Basarabia. În Bucovina, 
ponderea românilor s-a diminuat de la cca. 60-65%, în 1775, la cca. 
34%, în 1910, iar în Basarabia, proporţia locuitorilor de naționalitate 
română, oficial înregistrați moldoveni, s-a micşorat de la cca. 85%, 
în 1812, la mai puţin de 50%, la sfârşitul sec. al XIX-lea. 

Până la mijlocul sec. al XIX-lea, sistemul de învățământ din 
Bucovina nu se deosebea esențial față de cel din Basarabia. 
Dimpotrivă, în teritoriul dintre Prut şi Nistru existau mai multe şcoli 
elementare, în care se preda şi în limba română, pe când în Bucovina 
se făceau presiuni nu numai de germanizare, dar şi de polonizare şi 
catolicizare a sistemului de învățământ. Situaţia s-a schimbat radical 
după acordarea autonomiei Bucovinei. Dacă în 1871, doar cca. 12- 
13% din copiii de vârstă şcolară frecventau o şcoală, atunci în 1913 
deja cca. 96% din copii erau şcolarizaţi. În anul de învăţământ 1912- 
1913, în Bucovina funcționau 564 de şcoli primare, din care 219 
ucrainene, 190 româneşti, 97 germane, 15 poloneze, 4 maghiare şi 39 
mixte. În Basarabia, dimpotrivă, în ajunul izbucnirii războiului, practic 
toate şcolile de diferite nivele erau doar cu limba rusă de instruire. 

Pe parcursul stăpânirii austriece, Biserica ortodoxă din 
Bucovina s-a bucurat de o largă autonomie, iar în 1873 a fost ridicată 
la rangul de Mitropolie. Cu excepția episcopului Daniil Vlahovici, 
care era din Slavonia, dar cunoştea româna, toţi ceilalți episcopi şi 
mitropoliți din Bucovina au fost români bucovineni, care cunoşteau 
bine tradițiile, datinile şi limba populaţiei băştinaşe. În cadrul 
Universităţii din Cernăuţi s-a remarcat Facultatea de Teologie 
ortodoxă, la care şi-au făcut studiile şi mulţi tineri ortodocşi din 
România, Transilvania, şi chiar din Bulgaria, Serbia, Bosnia şi 
Dalmația. Mitropoliţii Bucovinei şi profesorii de teologie s-au 
implicat activ în viaţa politică şi culturală a provinciei, fiind numiţi 
sau aleşi deputaţi în Dieta Bucovinei şi în Parlamentul de la Viena, 
au susținut activ diferite societăţi culturale, au editat ziare şi reviste, 

au publicat diferite studii şi monografii, contribuind astfel la 
culturalizarea populaţiei ortodoxe din Bucovina. 

În Basarabia, autoritățile țariste au utilizat religia ortodoxă în 
sensul apropierii spirituale a populaţiei autohtone de stăpânirea 
pravoslavnică, iar Biserica ortodoxă din acest teritoriu a avut un mod 
de organizare rusesc. Eparhia Chişinăului şi Hotinului a fost 
înfiinţată în 1813, în frunte cu Gavriil Bănulescu-Bodoni, care a fost 
unicul mitropolit şi singurul băştinaş, reprezentant a populaţiei 
româneşti în fruntea acestei eparhii. Toţi episcopii şi arhiepiscopii 
următori, care s-au aflat la conducerea Bisericii ortodoxe din 
Basarabia, au fost de naţionalitate rusă sau ucraineană, veniţi din alte 
gubernii ruseşti. În anii” 60-70 ai sec. al XIX-lea s-au intensificat şi 
mai mult presiunile de rusificare a bisericilor din Basarabia, pentru a 
se şterge diferenţele faţă de alte episcopii ruseşti. 

În ajunul declanşării Primului Război Mondial, exista o mare 
deosebire a conştiinţei şi identității naţionale la românii bucovineni şi 
basarabeni. Pe parcursul întregii perioade de stăpânire austriacă, dar 
mai ales după revoluția din 1848, românii bucovineni au fost în 
permanentă legătură cu confrații lor din Moldova şi Muntenia (după 
1859 - România) sau cu cei din Transilvania şi Banat, dar aproape au 
lipsit careva legături cu românii din Basarabia. În 1910, aproape 40% 
din românii mai în vârstă de 10 ani puteau scrie şi citi în limba 
maternă, dar acest indicator era mult mai înalt la tinerii de 20-30 ani 
(49,1%), dar mai ales la copiii şi adolescenţii de 10-20 ani (72,5%). 

Situaţia era total diferită la românii basarabeni. În decurs de 
mai bine de un secol, doar un număr foarte limitat de moldoveni au 
reuşit să țină careva legături cu fraţii lor din Moldova sau Bucovina. 
Românii basarabeni, cu excepția celor din judeţele Ismail, Bolgrad şi 
Cahul (în 1856-1878), nu au participat la procesul firesc de 
constituire a naţiunii române şi de modernizare a limbii române. 
Autorităţile ţariste au interzis învățământul în limba română şi chiar 
au exclus limba maternă a băștinașilor din administraţie şi biserici. În 
consecință, conform recensământului din 1897, doar cca. 6,2% din 
totalul românilor basarabeni, oficial înregistrați moldoveni, erau 
ştiutori de carte, dintre care doar foarte puţini ştiau a scrie şi citi în 
limba maternă. Totodată, anume lipsa ştiinţei de carte, modul de 
viață rural şi profund tradiţional, precum şi necunoaşterea limbii 
ruse, au fost principalii factori, care i-au salvat pe românii basarabeni 
de asimilarea etnică şi lingvistică. 

ANEXAREA BASARABIEI DE CĂTRE IMPERIUL RUS 
(1812): CAUZE ŞI CONSECINŢE 


Aurelian LAVRIC, 
Universitatea de Stat din Moldova 


Anexarea Basarabiei la 16/28 mai 1812 de către Imperiul Rus 
a fost rezultatul unei suite de factori externi şi a avut consecinţe care 
pot fi resimtite şi astăzi. Statul moldovenesc a mai fost supus unor 
anexări parțiale şi până în 1812. În ceea ce priveşte sudul regiunii 
moldoveneşti dintre Prut şi Nistru, se ştie că pe timpul domniei lui 
Ştefan cel Mare, sultanul Baiazid al II-lea ocupă cetățile Chilia (14 
iulie 1484) şi Cetatea Albă (5 august 1484), în jurul cărora a 
constituit raiale. Pe timpul domniei lui Petru Rareş, la 15 septembrie 
1538 „Soliman intră în Suceava. Trădat de marii boieri, Petru Rareş 
se refugiază în cetatea Ciceului (28 sept.). Ştefan Lăcustă este numit 
domn de sultan. Bugeacul şi Tighina sînt anexate Imperiului otoman. 
[Are loc] Instaurarea dominaţiei otomane asupra Moldovei” [1]. 
Referindu-se la drama Moldovei din acel moment, Nicolae Iorga 
notează: „Acest Ştefan era înconjurat de Turci, cari-l păzeau 
împotriva boierilor, şi, cu acest prilej, Moldova suferi o pagubă mare 
prin smulgerea întregului Ținut care se întinde între linia Bâcului şi 
raiaua cetăților Chilia şi Cetatea-Albă” [2]. Deci jumătatea sudică a 
teritoriului moldovenesc dintre Prut şi Nistru era acum sub jurisdicție 
turcească. Turcii au redenumit Tighina cu toponimul Bender, au 
reconstruit cetatea şi au instituit încă o raia: „Sultanul Soliman, care 
intră în Suceava, merse până la Tighinea, vadul cel mai însemnat al 
Nistrului, şi aici el făcu să se clădească o cetate nouă, pe care o numi 
Bender sau „Poartă”, şi în care aşeză lenicerii săi” [3]. Pe de altă 
parte, deja la începutul secolului al XVII-lea, tătarilor unei hoarde „li 
se îngăduia să steie, vara ca şi iarna, în locurile şese, nelocuite până 
atunci, ale Bugeacului” [4]. Această aşezare a lor în sudul regiunii 
dintre Prut şi Nistru a avut urmări nefaste asupra întregii Moldove, 
datorită atacurilor şi jafurilor pe care le înteprindeau asupra restului 
Principatului Moldovei, ca şi asupra Valahiei. („Către mijlocul 
secolului al XVIII-lea, hoardele tătare care trăiau în stepa Bugeacului 
încep să părăsească această provincie şi se retrag spre Crimeea. În 
1806 în sudul Basarabiei nu mai existau decât aproximativ 5000 de 
tătari, care, în anul următor, au abandonat definitiv Bugeacul” [5]). 

De asemenea, turcii au anexat ţinutul Hotin. La 1699, după 
pacea de la Carlowitz, Imperiul Otoman a fost obligat să cedeze 
raiaua Cameniţei. Pentru a-şi reconsolida forțele în zona respectivă, 
turcii aleg Hotinul pentru a crea o nouă raia, datorită aşezării 
geografice favorabile şi, de asemenea, pentru că acolo se afla cea mai 
puternică cetate din Moldova. Din aceste cauze, la 1713 turcii preiau 
controlul asupra cetăţii, iar la 1715 ţinutul este transformat în raia. 
„Din acest moment, ţinutul şi cetatea Hotinului au devenit cel mai de 
nord punct strategic al Imperiului Otoman, având ca funcţie internă 
păstrarea influenței sale în Principatele Române, iar ca funcție 
externă supravegherea deplasărilor de trupe din statele vecine — 
Imperiul Rus, Polonia şi Imperiul Habsburgic. La 1718, hotarele 
raialei au fost stabilite definitiv, luând configuraţia fostului ţinut 
moldovean şi devenind una dintre cele mai mari raiale” [6]. 

De menţionat că un interes special față de o parte a teritoriului 
moldovenesc dintre Prut şi Nistru — ţinutul Hotinului — a manifestat 
Imperiul Habsburic. După războiul ruso-turc din 1769-1774, în urma 
căruia Austria a anexat partea nord-vestică a Principatului Moldova, 
pe care a denumit-o „Bucovina”, „au apărut probleme şi privitor la 
delimitarea Bucovinei, austriecii intenționând să ocupe şi nouă sate 
din raia [raiaua Hotinului, notă A.L.], dar olatul şi-a păstrat vechea 
configurație. Chiar şi după consumarea problemei delimitării 
Bucovinei, Imperiul Habsburgic n-a pierdut din vedere această zonă. 
Iosif al II-lea năzuia să alipească cetatea Hotinului la imperiu, astfel, 
în războiul ruso-austro-turc din 1787-1792, austriecii atacă şi ocupă 
Hotinul, unde este instaurată o administraţie asemănătoare celei din 
Bucovina, dar la 30 ianuarie 1793 au fost nevoiţi să se retragă din 
Hotin, după un an de la încheierea păcii, fiind reinstaurată vechea 
administraţie otomană” [7]. 

Nici anexările efectuate de Turcia (sudul şi nordul Basarabiei), 
nici anexarea efectuată de Austria (a Bucovinei) nu se compară cu 
anexarea de către Rusia în 1812 a Basarabiei, deoarece după 1918, 
Turcia şi Austria nu au emis pretenţii teritoriale față de România. 
Anume Rusia Sovietică a cerut, a ocupat şi a anexat în 1940 
Basarabia, în virtutea dreptului pe care, în opinia autorităților de la 
Moscova, l-ar fi primit pentru că în 1812 s-a reuşit preluarea de la 
Imperiul Otoman a teritoriului moldovenesc dintre Prut şi Nistru şi 
anexarea sa. 

Cauze ale anexării Basarabiei 

1. Testamentul lui Petru I. Încă în testamentul lui Petru I, 
document considerat de unii cercetători drept o ticluire a Ohrancăi 
țariste (poliția secretă), a fost arătat vectorul expansiunii de mai 
departe a statului rus — confirmată în mod uimitor de evenimentele ce 
au urmat — spre Balcani şi spre Constantinopolul cu strâmtorile 
Bosfor şi Dardanele. Petru I scria: “A se apropia cât s-ar putea mai 
mult de Costantinopol şi India, că acel ce va stăpâni acolo va fi cel 
adevărat stăpânitor al Lumii” [8]. În text sunt formulate direct, 
deschis scopurile geopolitice expansioniste ale Imperiului Rus. În 
acest text Petru I s-a adresat tuturor “pogorâtorilor noştri şi 
moştenitorilor tronului şi guvernului nației rosieneşti”, îndemnându-i 
să promoveze o politică de stat mare, expansionistă în Europa 
Centrală şi de Sud-Est şi în Asia (declarativ — împotriva turcilor, dar 
de facto — împotriva popoarelor din aceste regiuni, prin ocuparea 
lor). “Poporul rosienesc” era “chemat a stăpâni în viitorime toată 
Europa” [9]. Este clar că Moldova niciodată nu a reprezentat un 
obiectiv final al înaintării ruseşti, ci doar un teritoriu spre acel 
obiectiv — Constantinopolul, dar şi spre regiunea din sud-estul 
Europei — peninsula Balcanică — acolo unde Rusia îşi propunea să-i 
elibereze pe fraţii slavi şi ortodocşi — bulgari, sârbi, dar şi greci — de 
dominaţia turcească. Atunci când erau înfrânți în drumul lor spre 
Constantinopol, strategii ruşi de la Sankt Petersburg “se mulțumeau” 
să îşi păstreze controlul militar asupra Moldovei, ca o compensație 
pentru eşecurile militare şi pierderile materiale suferite în fața 
turcilor peste Dunăre, răzbunându-se astfel pe ei, din contul 
Moldovei. În timp ce „toată Europa” nu a ajuns sub stăpânirea 
Rusiei, Basarabia a devenit o victimă a Imperiului țarilor din simplul 
motiv că se afla în calea armatei ruse spre peninsula Balcanică şi 
Constantinopol. 

2. 'Tătarii nohai din Basarabia se aflau sub ascultarea 
hanatului Crimeii, anexat de Rusia. Istoricul Ion Turcanu susține 
că după anexarea Hanatului Crimeii şi a teritoriului din stanga 
Nistrului, Rusia pretindea la zona dintre Prut şi Nistru locuită de 
tătari deoarece aceştia s-au aflat sub jurisdicția (ascultarea) hanului 
de la Bahcisarai. Aceasta explică într-o oarecare măsură de ce la 
negocierile ulterioare cu Franţa — în calitatea ei de mare putere 
europeană — Rusia cerea insistent „Basarabia”, distinct față de 
Moldova şi Valahia: „Elementul nou introdus de pacea de la Kuciuk 

252 


Kainargi privind statutul Bugeacului este că, învingînd Turcia în 
războiul din 1768-1774, Rusia a reuşit să smulgă de sub autoritatea 
acesteia hanatul Crimeii, care-i avea sub ascultare şi pe tătarii din 
Bugeac, astfel că aceştia deveniseră de fapt supuşi ai coroanei 
imperiale ruseşti. Asta înseamnă că — lucru extrem de important, pînă 
acum nu se ştie de ce trecut cu vederea de istoriografie — prin pacea 
de la Kuciuk Kainargi [1774], Rusia făcuse primul pas spre ocuparea 
Basarabiei” [10]. Se ştie că în 1812 Rusia a ocupat nu numai 
Basarabia — partea sudică a interfluviului pruto-nistrean, ci toată 
Moldova de Est. Prin extinderea toponimului „Basarabia” din sud 
asupra întregului interfluviu până la Hotin, autoritățile ţariste 
extindeau „dreptul” pe care „îl aveau” cu privire la zona sudică 
asupra întregului teritoriu dintre Nistru şi Prut. 

3. Planul vice-ministrului Afacerilor Străine al Rusiei, 
prințul polon Adam Georg Czartoryjski. Intelectualul basarabean 
Pavel Gore dezvăluie alte detalii cu privire la cauzele expansiunii 
ruseşti în principatele Moldova şi Valahia. Fără să nege semnificaţia 
testamentului lui Petru cel Mare („oricât de apocrif ar fi”), Gore scrie 
despre eforturile prinţului Adam Georg Czartoryjski, vice-ministru al 
Afacerilor Străine al Rusiei, care a prezentat lui Alexandru I, la 1804, 
„un memoriu detaliat, în care arăta necesitatea imperioasă, din 
punctul de vedere al intereselor ruseşti, de a reconstitui Regatul 
Poloniei sub protectoratul Imperiului Rusesc. Recunoscând că 
asemenea reconstituire şi renunțare la stăpânirea necondiționată 
rusească asupra Poloniei ar cere compensaţii, Czartoryjski arăta 
Împăratului posibilitatea largă de a avea aceste compensaţii pe 
socoteala «Imperiului Otoman» («turcul plăteşte»)” [11]. 

4. Acordurile ruso-franceze de la Tilsit şi Erfurt. O cauză — 
indirectă — a anexării de către Rusia a Basarabiei au fost acordurile 
ruso-franceze de la Tilsit şi Erfurt. Moldova şi “Basarabia” intră în 
sistemul geopoltic european cu ocazia unuia dintre cele două tratate 
de pace de la Tilsit (un oraş din estul Prusiei, actualmente Sovetsk, 
în regiunea Kaliningrad). La 7 iulie 1807 Franţa şi Rusia, în persoana 
împăraților Alexandru I şi Napoleon I, au semnat un tratat. Acesta a 
pus capăt războiului dintre Imperiul Rus şi Imperiul Francez şi a pus 
începutul unei alianţe între cele două imperii, care şi-au impus 
puterea aproape asupra întregii Europe continentale. Cele două state 
au convenit în secret să se ajute unul pe altul în dispute — Franţa s-a 
angajat să ajute Rusia împotriva Imperiului Otoman, în timp ce Rusia 

a fost de acord să se alăture sistemului continental împotriva 
Imperiului Britanic. Napoleon de asemenea l-a convins pe Alexandru 
să instige „un război finlandez” împotriva Suediei pentru a o forţa să 
adere la Sistemul Continental. Deşi Rusia şi-a exprimat intenţia să 
încorporeze Principatele Dunărene, în faţa refuzului Franţei, „În mod 
clar, ţarul a fost de acord să evacueze Valahia şi Moldova [adică, s- 
a obligat să-şi retragă trupele, notă A.L.], care fusese ocupate de 
forțele ruseşti în cadrul războiului Ruso — Turc, [în] 1806 (...)” [12]. 
De asemenea, insulele Ioniene şi Cattaro capturate de Rusia, urmau 
să fie transmise Franţei. Ca recompensă, Napoleon a garantat 
suveranitatea Ducatului Oldenburg şi a mai multor state mici 
conduse de rudele germane ale ţarului. De remarcat faptul că la 7 
iulie 1807 o putere a Europei occidentale (Franța) a susținut Moldova 
în faţa tendinţelor de acaparare ale Rusiei. La 9 iulie 1807 a fost 
semnat un tratat între Franţa şi Prusia, în urma căruia ultima pierdea 
aproximativ o jumătate din teritoriul pe care îl avea înaintea 
războiului, dar îşi păstra independența. Pe acele teritorii Franţa a 
creat Regatul Vestfaliei, Ducatul Varşoviei şi Oraşul liber Danzig. 
Alte teritorii cedate au fost acordate altor state sateliți ai Franţei şi 
Rusiei. Rusia a susținut în negocieri păstrarea de către Prusia a 


independenței. 
Conjunctura internațională s-a schimbat însă în mod radical cu 
un an mai târziu. Războiul ruso — turc avansa şi Rusia era 


învingătoare. “Napoleon Bonaparte ştia foarte bine că dacă ar fi 
permis Rusiei să desființeze Turcia ca mare putere, nu ar mai fi putut 
niciodată să încheie o pace cu Anglia, deoarece Turcia, cu toate 
slăbiciunile ei evidente — ajutată în mod substanţial — era singura 
putere capabilă de a stăvili înaintarea Rusiei în Asia. Pe de altă parte, 
Napoleon spera să poată încheia o pace cu Anglia, deoarece ştia tot 
atât de bine că fără o pace cu Anglia, nu va putea niciodată să aspire 
la o pace durabilă — în termenii săi — pe continentul European. 
Speranţa aceasta s-a risipit definitiv numai atunci când Napoleon a 
luat cunoştinţă de discursul regelui Angliei în Parlamentul britanic, 
din ianuarie 1808, în care acesta declara că nu va încheia pace cu 
Napoleon, niciodată” [13]. În aceste condiţii, „Napoleon se decide 
să satisfacă cererea Rusiei de a-i permite să anexeze Moldova şi 
Valahia (subl. A.L.), astfel că pe data de 2 februarie 1808, îi serie o 
scrisoare ţarului Alexandru I — caracterizată, încă şi în ziua de astăzi 
— drept un model de diplomaţie, în care deşi nu se găseşte niciun rând 

prin care să-i promită împărțirea Imperiului Otoman, prin faptul că 
făcea planuri pentru o campanie comună ruso-franceză pentru 
cucerirea Indiei, a avut darul să excite imaginaţia anturajului lui 
Alexandru I şi să creeze convingerea unei împărțiri iminente a 
Turciei” [14]. 

Generalul Sebastiani, ambasadorul Franţei la Constantinopol, 
propune Înaltei Porţi, să accepte cedarea Principatelor Dunărene. 
Pe data de 15 februarie 1808, Divanul răspunse: „Niciodată Sublima 
Poartă nu va consiţi să cedeze Moldova şi Valahia. Ea va prefera 
războiul” [15]. Sebastiani îşi dă seama că nu mai poate influenţa 
politica Turciei, aşa că pe 27 aprilie 1808, părăseşte Istanbulul. „Fără 
a întrerupe tratativele ruso-turce de la Paris, Napoleon Bonaparte şi 
Țarul Alexandru I se întâlnesc la Erfurt [în Turingia, Germania] 
(27 septembrie — 14 octombrie 1808) (subl. A.L..), unde cei doi 
împărați semnează o nouă convenţie secretă (subl. A.L.), prin care 
Napoleon, printre altele, se declară de acord ca Rusia să anexeze 
Finlanda şi cele două Principate Dunărene”, „precum şi să fie 
începute tratative directe între Turcia şi Rusia, fără medierea Franţei. 
Cu alte cuvinte, Franța făcuse toate concesiile cerute de Rusia, 
obținând în schimb doar aderarea Rusiei la blocul continental” [16], 
aderare care pentru Rusia nu a însemnat nimic. Deşi împărații 
Napoleon Bonaparte şi Alexandru I s-au înţeles ca Rusia să nu se 
amestece în afacerile europene ale lui Napoleon, iar ruşii urmau să 
adere la blocada continentală împotriva Angliei (şi, eventual, pe 
viitor, să organizeze o campanie comună împotriva englezilor în 
India), Rusia nu şi-a respectat angajamentul privind blocada. 
(Cooperarea între Rusia şi Franţa în cele din urmă a dat faliment în 
1810 când ţarul a început să permită navelor neutre să ancoreze în 
porturile ruseşti. În 1812, Napoleon a trecut râul Neman și a invadat 
Rusia, în încercarea de a o pedepsi pentru nerespectarea acordului 
ruso-francez, pierzând însă războiul). 

Între timp, în urma presiunilor exercitate de Franţa asupra 
Turciei, „Marele Vizir Bairaktar propune Rusiei tratative directe 
ruso-turce. Ruşii răspund că refuză tratativele directe cu Turcia, dar 
prelungesc armistițiul de la Slobozia, până la terminarea tratativelor 
de pace ruso-turce, mediate de Franţa la Paris. Pe data de 29 
octombrie 1808, curierul care aduce lui Prozorovski [comandantul 
armatei ruse în Principatele Dunărene, notă A.L.] tratatul de la 
Erfurt, soseşte la Focşani şi imediat trimite un ofiţer la 

Constantinopole pentru a fixa locul tratativelor directe de pace. Dar 
acesta nu poate decât să asiste la tulburările, din capitala Turciei, 
care aduc moartea Marelui Vizir Bairaktar” [17]. În conveţia de la 
Erfurt se menţiona [Art. 5]: „Înaltele părți contractante se angajează 
să considere drept condiţie absolută a păcii cu Anglia ca ea să 
recunoască Finlanda, Ţara Românească [Valahia] şi Moldova ca 
făcând parte din Imperiul Rus. (...) [Art. 8:] Împăratul Napoleon 
recunoaşte numita reunire [?] şi hotarele Imperiului Rus în această 
parte extinse până la Dunăre” [18]. 

După desemnarea noului vizir, în 1810 Rusia trece la punerea 
în practică a planului de anexare a celor două Principate Dunărene, 
propunând Istanbulului semnarea unui tratat de pace incluzând 
această anexare: „Principatele Moldova, Valahia Mare şi Mică (adică 
Muntenia şi Oltenia) şi Basarabia (subl. A.L.) se alipesc prin acest 
tratat de pace pe veci Imperiului Rus cu oraşele, cetăţile şi satele, cu 
locuitorii acestora de ambele sexe şi cu averea lor. Fluviul Dunărea 
va fi de acum înainte granița între cele două imperii” [19]. 
„Diplomaţia ţaristă informa Curtea de la Viena că ţarul, modest, se 
mulţumeşte «a dobândi printr-un tratat Valahia, Moldova şi 
Basarabia»” [20] (subl. A.L.). Atunci a început târguiala între 
Turcia şi Rusia pe seama Principatelor Dunărene. Văzând că Turcia 
nu cedează, în septembrie 1811 ţarul îşi limitează cererea „doar la 
Moldova”, apoi se declară mulțumit cu graniţa pe Siret. Până la 
urmă însă, acceptă granița pe Prut, anexând, cu acordul Turciei, nu 
numai „Basarabia” — „Bugeacul” (raialele Bender/Tighina, Ismail, 
Chilia şi Akkerman/Cetatea Albă), ci şi raiaua (fostul ținut 
moldovenesc) Hotin şi ţinuturile aflate între raiaua Hotin şi raialele 
din Bugeac. Prutul nu a constituit niciodată o graniță teritorial- 
administrativă în cadrul Principatului Moldovei. De exemplu, ținutul 
Iaşi cuprindea atât un teritoriu de pe malul drept, cât şi un teritoriu de 
pe malul stâng al Prutului. De asemenea, ţinuturile Dorohoi, Hârlău, 
Huşi şi Covurlui de-a lungul istoriei au cuprins şi părți din teritoriul 
dintre Prut şi Nistru. Pentru ca să manipuleze opinia publică 
europeană şi să creeze impresia că ar fi vorba de o provincie istorică, 
autoritățile statului ocupant au dat o denumire Moldovei estice — 
extinzând denumirea părții sudice — „Basarabia” — asupra întregului 
teritoriu de la Dunăre până la Hotin. Faptul că acest demers a fost 
unul artificial a fost demonstrat la 2 decembrie 1917, când Sfatul 
Țării al provinciei dintre Prut şi Nistru (Basarabia), aflată atunci în 

cadrul Rusiei, a proclamat teritoriul respectiv drept republică, cu 
denumirea de „Moldovenească” şi nu „Basarabeană”. 

Există unele asemănări şi deosebiri între Convenţia secretă 
ruso-franceză de la Erfurt din 1808 şi Tratatul de neagresiune 
sovieto-german („pactul Molotov-Ribbentrop”), cu protocolul său 
adițional secret, din 23 august 1939 de la Moscova, care a condus la 
reanexarea, de această dată de către Rusia Sovietică, a teritoriului 
Basarabiei. Cu toate că la 1808 Napoleon, iar în 1939 Hitler erau 
figuri aflate în dizgraţia cancelariilor statelor europene influente, 
aceasta nu a împiedicat-o pe Rusia să păstreze Basarabia atât după 
înfrângerea lui Napoleon, cât şi după înfrângerea lui Hitler. O 
asemănare ţine şi de faptul că atât în 1812, cât şi în 1940, anexarea 
Basarabiei de către Rusia a avut loc în urma împărţirii zonelor de 
influență cu statul ce îşi exercita supremația pe continentul european, 
prin acorduri secrete încheiate de Rusia cu acesta. Deosebirea ţine de 
faptul că în 1812 convenţia de la Erfurt era caducă, Franța stăruind 
ca Turcia să nu cedeze nimic din Moldova (atunci Anglia a stăruit ca 
Turcia să încheie cât mai repede tratatul de pace cu Rusia, pentru a-i 
permite să-şi replieze forțele şi să opună rezistență armatei lui 
Napoleon), în timp ce în 1940 tratatul de neagresiune sovieto-german 
era în vigoare, iar Germania a forţat la rândul său guvernul de la 
Bucureşti să cedeze Basarabia, nordul Bucovinei şi ţinutul Herţa. 

5. Anglia a forțat Turcia să încheie tratatul (pacea) de la 
Bucureşti, pentru a ajuta Rusia în faţa invaziei franceze. Deşi 
Rusia se asigurase cu acordul Franţei în vederea anexării 
principatelor dunărene, implicit a Basarabiei, datorită înrăutățirii 
relațiilor ruso-franceze în 1810, putem afirma că în 1812 acordul 
secret de la Erfurt era caduc. Mihai Eminescu, preocupat de 
problema Basarabiei, referindu-se la momentul 1812, notează „că 
Anglia au stăruit pentru încheierea păcii, că ea a silit pe sultan s-o 
iscăleacă. O flotă engleză era în Bosfor, care a silit pe turci de a nu se 
folosi de cumplita poziţie în care se afla Rusia atunci |datorată 
iminentei campanii militare a Franţei lui Napoleon împotriva Rusiei, 
notă A.L.] [21]. De notat că după ce în convenţia secretă de la Erfurt 
(1808) Napoleon a consimţit cu privire la expasiunea rusească în 
principatele dunărene (anexarea acestora), în 1812 Franţa, aflată în 
pragul unui război cu Rusia, era împotriva oricărei anexiuni ruseşti şi 
vedea Turcia ca aliat: „Consulul francez [la Bucureşti] era încredinţat 
că turcii, în ajunul marelui conflict din Rusia, vor cere întreaga 

restituire a provinciilor pierdute” [22]. Practic, la 16/28 mai 1812, 
când era semnat tratatul de pace de la Bucureşti, convenţia franco — 
rusă de la Erfut (octombrie 1808) era caducă. De data aceasta însă, 
Anglia — adversara Franţei — dorind să ajute Rusia, aflată în faţa 
invaziei armatei lui Napoleon, a exercitat presiuni asupra Turciei 
pentru ca aceasta să încheie cât mai repede acordul de pace. 

6. Trădarea dragomanului Dimitrie Moruzi. Există 
informaţii privind o trădare în timpul negocierilor ruso-turce. Mihai 
Eminescu nota: „Dar nici influenţa engleză n-ar fi fost în stare de-a 
cuceri Rusiei o provincie dacă nu era angajată o altă armă, rubla 
rusească şi trădarea dragomanului Moruzi” [23]. Mare dragoman al 
Imperiului Otoman în timpul negocierilor era fanariotul Dimitrie 
Moruzi (decembrie 1808 — iunie 1812). Tratatul ruso-turc (păcea) de 
la Bucureşti din 16/28 mai 1812 a fost semnat de generalul M.I 
Kutuzov (1745-1813), care i-a succedat lui Prozorovski la comanda 
armatei ruseşti din Principatele Dunărene şi de Galib Efendi, 
ministrul afacerilor străine al Turciei. Dimitrie Moruzi, având în 
vedere funcţia pe care o deţinea, în ajunul invaziei Rusiei de către 
marea armată a lui Napoleon, primeşte o scrisoare de la Napoleon 
Bonaparte, prin care acesta îl sfătuia pe sultan să nu încheie un tratat 
de pace, până în momentul declanşării ofensivei franceze. Marele 
dragoman, care făcea parte din delegaţia care ducea tratative în 
numele Turciei la Bucureşti, de conivenţă cu partea rusă, însoţeşte 
tratatul de pace, pe care îl trimite la Constantinopol spre semnare, cu 
o scrisoare în care arată că Kutuzov a ameninţat că dacă tratatul nu 
este semnat în 10 zile, va trece peste munții Balcani, şi în acest caz 
tratatul va fi semnat la Adrianopol, nu la Bucureşti, dar cu alte 
condiţii. Complicitatea primului dragoman al Porții, care şi-a trădat 
suveranul turc, s-ar fi datorat dorinței acestuia de a obține cu sprijinul 
Rusiei titlul de domnitor al Principatului Moldovei, de asemenea 
promisiunii unui latifundiu (unei moşii) în Basarabia şi unui inel 
foarte preţios (evaluat la 15 000 piaştri) dăruit de autoritățile ţariste. 
Turcii se grăbesc să semneze Tratatul de Pace, şi-l expediază la 
Bucureşti. Napoleon prinde firul trădării şi-l semnalează sultanului. 
Pe drumul de întoarcere al delegaţiei de pace turceşti, la Şumla în 
Bulgaria, unde se afla cartierul general al marelui vizir Ahmed paşa, 
călăul sultanului îi taie capul lui Dimitrie Moruzi pentru trădare. 
Trebuie ţinut cont şi de faptul că în timpul negocierilor, după un atac 
al armatei turce, ruşii au atacat prin surprindere lagărul marelui vizir 

258 


Ahmed paşa (pe malul drept al Dunării), care a fugit la Ruşciuk. „De 
aici, înspăimântat, a cerut din nou pace lui Kutuzov, mai ales că 
trupele sale din Ţara Românească au fost încercuite de ruşi şi 
complet paralizate” [24]. În cele din urmă, marele vizir Ahmed paşa, 
aflat la Rusciuk, a răspuns generalului Alexandre de Langeron, trimis 
de comandantul Kutuzov într-o misiune confidențială: „Vă dau 
Prutul; nimic mai mult; Prutul sau războiul; am jertfit enorm până 
acum; Ismailul singur vă plăteşte războiul şi mai aveţi patru cetăți şi 
o strălucită provincie” [25]. Tratatul de la Bucureşti a fost semnat de 
Galib Efendi, de aceea vina incriminată lui Dimitrie Moruzi 
(dezvăluită de W. Wilkinson, consulul general al Angliei la 
Bucureşti în cartea sa „Tablou istoric, geografic şi politic al 
Moldovei şi Valahiei”, citată de Mihai Eminescu) pare, în opinia 
noastră, puțin exagerată. 

Consecințele anexării Basarabiei. 

1. Asimilarea populaţiei autohtone a Basarabiei. În urma 
anexării Basarabiei, autorităţile ţariste au procedat la acțiuni de 
asimilare a populației. Rusia a impus regimul de ocupație — o 
administrație formată din străini — şi a trecut treptat la asimilarea 
populaţiei autohtone. În 1830 Rusia a închis frontiera pe Prut [26]. 
“Limba română [numită „„moldovenească”], care după 1812 era 
facultativă în şcolile basarabene, a fost suprimată definitiv la 1873” 
[27]. Conform unor estimări, înainte de unirea Basarabiei cu 
România în provincie erau 1082 şcoli primare ruseşti şi nici o şcoală 
primară românească. Asimilarea (rusificarea) a continuat şi în 
perioada sovietică. 

2. Colonizarea Basarabiei. În urma anexării s-a efectuat o 
colonizare a noii provincii: în partea din nord şi centru cu ucraineni 
(care au format sate întregi), dar mai ales în sud — în Bugeac. Astfel, 
în primii ani după anexare, Basarabia a fost colonizată cu 48 de sate 
de bulgari (după Ion Şişcanu: 30) aduşi de peste Dunăre (inclusiv 
găgăuzi), „cu 27 de sate cu populaţie germană în Bugeac [o colonie 
germană a existat şi în orăşelul Râşcani din judeţul Bălţi, notă A.L.], 
cu 16 sate de evrei, cu 11 sate ruseşti şi căzăceşti, cu 2 sate de ţigani 
şi cu 1 sat de elveţieni, în total 124 de sate, ceea ce echivala cu o 
jumătate din numărul târgurilor şi satelor mari ale Basarabiei” [28]. 
Se ştie că în Bugeac există şi un sat albanez — comuna Caracurt, 
plasa Bolgrad, jud. Ismail. Către 1848 în Basarabia erau peste 1760 

de sate, orăşele şi târguri [29]. Colonizările oraşelor au continuat şi 
în perioada sovietică, în timpul industrializării RSSM. 

3. Răşluirea Basarabiei. Datorită colonizării din sudul 
Basarabiei, după reanexarea Basarabiei din 28 iunie 1940, autoritățile 
sovietive de ocupaţie au impus o graniță ucraineano-moldovenească 
în interiorul Basababiei, sub pretextul respectării criteriului etnic, 
adică a fost stabilită o graniţă în Basarabia între localitățile populate 
de moldoveni şi localitățile coloniştilor basarabeni din sudul 
Basarabiei. Granița respectivă este în vigoare şi astăzi. 

4. Represiunea din 1940 şi de după războiul al doilea 
mondial. O consecință a anexării Basarabiei în 1812 a fost 
represiunea efectuată de autorităţile sovietice în 1940 şi după 
războiul al doilea mondial: execuţii şi deportări în masă, foamete 
organizată, colectivizare forțată, industrializare forţată şi colonizări 
etc.. Dacă nu ar fi existat anexarea din 1812, regimul stalinist nu ar fi 
avut vreun temei să ceară Basarabia în mod ultimativ, în iunie 1940, 
de la statul român. 

5. Oprirea procesului de dezvoltare a conştiinţei naţionale 
a populaţiei autohtone a Basarabiei şi schimbarea mentalităţii. În 
urma anexării Basarabiei, a fost oprit procesul de dezvoltare a 
conştiinţei naţionale a basarabenilor autohtoni. În prezent, populaţia 
din Moldova de Vest (din cadrul României) şi din nordul Bucovinei 
(raioanele Herţa, Storojineţ şi Adâncata din regiunea Cernăuţi) se 
identifică din punct de vedere etnic ca români, în timp ce o bună 
parte a populaţiei Republicii Moldova şi din raioanele Noua Suliţă, 
Reni ş.a. (Basarabia) se identifică drept moldoveni. În timp ce în 
cadrul statului român şi în Imperiul Austro-Ungar procesul de 
dezvoltare a conştiiței naţionale a populației autohtone de pe 
teritoriul vechiului Principat al Moldovei s-a dezvoltat în mod firesc, 
în Basarabia acest proces a fost întrerupt. În provincia ţaristă nu a 
existat o intelectualitate numeroasă şi influentă, care să contribuie la 
dezvoltarea conştiiței naționale a maselor largi ale populaţiei 
(personalităţi notorii basarabene au fost nevoite să se refugieze în 
dreapta Prutului: B.P. Hasdeu, Constantin Stere ş.a.). Anexarea la 
1812 a Basarabiei are drept consecinţă faptul că până şi în prezent în 
cadrul unui popor există o divizare: peroane aparținând aceleiaşi 
culturi, având aceleaşi tradiții, vorbind acelaşi grai (moldovenesc) al 
limbii române se identifică diferit (români şi moldoveni), existând 

chiar disensiuni între cele două mari grupuri în Republica Moldova şi 
în regiunea Cernăuți. 

6. Pretenţiile din prezent ale autorităţilor Feredaţiei Ruse 
conform cărora Basarabia este „pământ rusesc”. Datorită anexării 
Basarabiei în 1812, până în prezent autorităţile Rusiei consideră 
teritoriul în cauză drept rusesc. Într-un material al MAE al Feredaţiei 
Ruse — „BHEIIIHEIIOJIHTHUECKAA JIEATEJIBHOCTEP CCCP 
HAKAHYHE  BEJIHKOH  OTEUECTBEHHOHĂ  BOHHPI 
(cnpaBka)”, din 17.11.2011, semnat „ACTOPHKO- 
NOKYMEHTAJIBHBIHĂ ȚEIIAPTAMEHT”, se menţionează: „B 
KOHE UIOHA 1940 r. COBETCKOE IIPaBHTEIIECTBO J0GUINOCE MUPHOTO 
paspemenua Bonpoca o BosBpanmenuu beccapaGuu CoBerckoMy 
Coro3y. COBeTCKO - PyMBIHCKUIĂ KOHQIIUKT IO 3TOMY NOBOAY BO3HUK 
eme B 1918 r., korma GeccapaGckue 3eMIH GEUIH 3aXBAUeHEI 
pymemamu. CCCP mykorga He MApHJICA C HaCHJIbCTBCHHbIM 
OTTOPXEHHEM ƏTOrTO pPerHoHa, O WM OH HCeOJHOKpATHO 3aABIIAII 
nepeg BceM MHpoM. 26 mona 1940 r. PyYMbIHCKOMY NOCIaHHUKYy B 
MocKkBe ÕbIJIO Bpy4eHO 3aABJIEHHE COBETCKOTO IpPaBHTEJIECTBA, B 
KOTOpPOM PyMBIHHU NpezularanocE BO3BPaTUTE HCKOHHO pycekue 
3eMJIH - beccapaGuro, a Take ceBepuyro uacTe ByKOBUHBI - 
CoserckoMy Coro3y (subl. A.L.). (...) 28 mona 1940 r. uacru 
Kpacnoă apmuu BcTynumu B beccapaGuro n CeBepuyro PykoBunHy. 
BeccapaGua Boccoenununace c CoBerckoi MonmaBneă, a CeBepnaa 
PykoBnna — c Yxpauncroii CCP. BosBpamenue ApeBHepycckux 
3eMeJIb B cocraB CCCP (subl. A.L.) umeno H BaxHoe BOEHHO- 
crpareryyeckoe 3HayeHHe: OBUIH COpBAHbI IUIAHBI pPYMbIHCKOTO 
PYKOBOJCTBA H HX HOKpOBHTEJeÑŇ, IpeBpaTHTb 3TOT perHoH B 
mayapM roroBameŭňca nporuB CCCP Boăner” [30]. Angajaţii de la 
MAE al Rusiei nu explică de când anume şi cum teritoriul Basarabiei, 
care în 1711 (tratatul de la Luţk) a fost recunoscut de Petru cel Mare ca 
fiind moldovenesc, a ajuns „teritoriu primordial rus” şi „pământ 
străvechi rusesc”. Este ştiut faptul că teritoriul Basarabiei nu a făcut 
parte din statul Rusiei Kievene [31]. În acest context, observăm un 
paradox: istoricii din Republica Moldova se sprijină pe recunoaşterea 
de către Rusia, în persoana lui Petru cel Mare (în 1711), a caracterului 
moldovenesc al Basarabiei, în timp ce MAE al Rusiei de azi susține că 
teritoriul Republicii Moldova este „rusesc”. 

De menţionat că „informaţiile” fără vreun temei din 
„referinţa” din 17.11.2011 a MAE al Rusiei se înscriu într-un şir de 

asemenea „constatări? care au fost făcute de Rusia de-a lungul 
istoriei. În nota (ultimativă) din 26 iunie 1940, adresată ministrului 
României la Moscova, Gheorghe Davidescu, se scrie despre 
„unitatea seculară a Basarabiei, populată în principal cu ucraineni, cu 
Republica Sovietică Ucraineană” [32]. Este posibil ca guvernul 
sovietic şi ministrul Veaceslav Molotov să fi fost victime ale unor 
mituri vehiculate în 1918 inclusiv la Chişinău. „Deputatul 
Osmolovski, de neam ucrainean, declara în şedinţa Sfatului Țării din 
16 martie 1918: «Soarta i-a legat şi amestecat pe moldoveni cu 
ucrainenii. Ucrainenii Sunt chiar mai vechi în Basarabia ca 
moldovenii (sic! subl. A.L.). Acum ucrainenii vor ca această țară sa fie 
neatârnată, vor lupta cu năzuinţele de peste Nistru, ca şi cu cele de 
peste Pruby” [33]. Se ştie că unul dintre motivele care au dus la votarea 
de către Sfatul Țării, la 27 martie/ 9 aprilie 1918, a unirii Republicii 
Democratice Moldoveneşti (Basarabia) cu România (la acel moment, 
România era de fapt Moldova de Vest, dintre Carpaţi şi Prut, fără 
Bucovina, aşa încât s-a reunit vechiul Principat al Moldovei), a fost şi 
amestecul guvernului Ucrainei, care la începutul anului 1918 a 
formulat pretenții teritoriale cu privire la Basarabia [34]. 

Teritoriul actualului stat Republica Moldova (inclusiv al 
întregii Basarabii) a fost un coridor prin care au trecut spre vest sau 
spre sud ungurii, slavii, protobulgarii ş.a.. Prima capitală a statului 
moldovenesc — Baia — era o localitate cu populaţie preponderent 
germană (saşi). lar denumirea râului Moldova, pe malurile căruia se 
află Baia, şi, respectiv, a statului de la 1359, poate avea legătură cu 
denumirea râului Moldau din Saxonia. Biserica armenească din 
Botoşani este anterioară statului moldovenesc (de asemenea, cea mai 
veche clădire păstrată în laşi este biserica armenească). Dar niciunul 
din statele acestor popoare, create înainte sau după trecerea lor (sau a 
reprezentanților lor) pe aici, nu a declarat prin ministerul de externe 
că teritoriul Basarabiei ar fi „teritoriul lor primordial” sau „pământul 
lor străvechi”. 

Concluzii 

La începutul secolului al XIX-lea teritoriul dintre Prut şi 
Nistru s-a aflat la intersecţia intereselor geopolitice a trei imperii: 
Rusia, Austria şi Turcia. Până la urmă, Imperiul Rus şi-a impus 
supremaţia asupra părții estice disputate a Principatului Moldovei. 
Prin Tratatul de Pace de la Bucureşti (1812), Moldova pierdea 
teritoriul său din stânga Prutului — ţinuturile laşi (partea acestuia de 

pe malul stâng al Prutului, numită ulterior ţinutul Bălţi), Soroca, 
Orhei, Lăpuşna, Hotărniceni, Codrul Tigheciului şi Greceni. Poarta 
renunța la raialele Hotin, Bender, Akkerman, Chilia, Ismail şi Reni şi 
la tatarlicul din Bugeac — teritorii moldoveneşti pe care le anexase 
anterior. Pierderea teritoriului moldovenesc în cauză, încorporat 
Rusiei, a slăbit Țara Moldovei pentru mult timp de atunci înainte şi a 
întărit Imperiul țarist. 

În ciuda eforturilor (din 1812 până în 1918) de înstrăinare a 
provinciei, populaţia autohtonă a Basarabiei a rezistat şi a păstrat 
limba şi cultura strămoşilor. Proclamarea la 2 decembrie 1917 a 
Republicii Democratice Moldoveneşti în cadrul Rusiei, apoi 
proclamarea la 24 ianuarie 1918 a Republicii Democratice 
Moldoveneşti independente şi, în sfârşit, votarea de către Sfatul Ţării 
— la 27 martie 1918 — a unirii Republicii Moldoveneşti cu România 
(în acea perioadă România era, de fapt, Moldova de Vest — dintre 
Carpaţi şi Prut, fără Bucovina, aşa încât a avut loc unirea celor două 
Moldove — cea de Est, dintre Prut şi Nistru, s-a unit cu cea de Vest, 
dintre Carpaţi şi Prut [35]) a însemnat rezolvarea problemei 
Basarabiei. Unirea a fost recunoscută de către Marea Britanie, 
Franţa, Italia, şi Japonia, care au semnat la Paris un tratat sau 
protocol cu România la 28 octombrie 1920 (au recunoscut 
suveranitatea României asupra Basarabiei; Japonia nu a ratificat 
tratatul deoarece, printr-un acord secret, s-a angajat să nu o facă, 
înțelegându-se cu URSS în privinţa insulei Sahalin [36]). Poziţia 
SUA poate fi exprimată astfel: „Cât priveşte chestiunea Basarabiei, 
fără a exclude justeţea actului de la 27 martie 1918, faţă de care 
Departamentul de stat şi diplomaţii americani de la Paris se 
pronunţaseră deschis, atitudinea oficialilor Washingtonului, până în 
1933, a avut în vedere un eventual consimțământ al diplomației 
sovietice la Protocolul de la Paris din 1920” [37]. Recotropirea şi 
reanexarea Basarabiei, la 28 iunie 1940, de către URSS a însemnat 
reapariţia acestei probleme şi repunerea ei pe tapet. Dacă pornim de la 
ideea că rezolvarea problemei Basarabiei înseamnă reunirea celor două 
părți ale vechiului Principat al Moldovei (Moldova de Vest — dintre 
Carpaţi şi Prut, cu Moldova de Est înstrăinată — dintre Prut şi Nistru, 
care mai este denumită Basarabia) în graniţele unui stat, putem afirma 
că această problemă nu a fost rezolvată până în prezent. Parte a 
problemei Basarabiei este şi controlul exercitat în prezent de armata 
rusă (rămăşiţele armatei a XIV-cea) asupra a şapte localităţi din estul 

Basarabiei: oraşul Bender şi satele Gâsca, Proteagailovca, Mereneşti, 
Chițcani, Cremenciug şi Zahorna. Unităţi ale armatei ruse se află atât 
în cetatea Bender, cât şi în raza oraşului respectiv. 

În 1812 chestiunea Basarabiei a apărut ca o problemă de ordin 
geopolitic, în care au fost implicate câteva dintre statele influente din 
Europa acelei perioade de timp. În prezent, rezolvarea problemei 
Basarabiei nu poate avea loc decât, de asemenea, în context 
geopolitic european şi internaţional, cu implicarea UE şi SUA. 
Astăzi problema Basarabiei vizează întâi de toate aflarea Republicii 
Moldova în zona de influență a Federaţiei Ruse (şi prezența armatei 
ruse în oraşul basarabean Bender), iar rezovarea ei ar însemna 
aderarea ţării la Uniunea Europeană, adică intrarea în spaţiul 
civilizaţional european. Întrucât Republica Moldova este membru al 
CSI şi, respectiv, nu este membru al UE şi NATO, spre deosebire de 
republicile baltice ex-sovietice ea face parte din vecinătatea apropiată, 
termen care, încă în doctrina militară rusă adoptată în 1993, când 
preşedinte era Boris Elțîn, iar ministru al apărării Pavel Graciov, 
desemna spaţiul de influență al Federaţiei Ruse, în care armata rusă 
„este datoare să-i apere pe cei 25 de milioane de etnici ruşi care se 
aflau în afara graniţelor Federaţiei Ruse (...)” [38]. Republicile baltice, 
aflate sub umbrela NATO şi în cadrul UE, au reuşit să se desprindă de 
„vecinătatea apropiată” — zona de dominație geopolitică a Rusiei. 
Desprinderea Republicii Moldova de aria geopolitică rusească va avea 
loc atunci când vor fi reunite două elemente: 1) voința, respectiv 
acțiuni ale elitei politice moldoveneşti şi ale poporului Republicii 
Moldova în vederea părăsirii sferei de influență rusească şi 2) 
susținerea din partea UE şi SUA a acestui demers. 

IMPACTUL POLITICII ŢARISTE DE COLONIZARE A 
BASARABIEI. COMPONENȚA ETNO-LINGVISTICĂ A 
POPULAȚIEI BASARABIEI CONFORM 
RECENSĂMÂNTULUI IMPERIAL DE LA 1897 


Lucia SAVA, 
Universitatea de Stat „B.P. Hasdeu ” din Cahul 


Anexată la Imperiul Rus în urma tratatului de pace de la 
Bucureşti (16/28 mai 1812), Basarabia", provincie românească 
situată între Prut şi Nistru, a fost supusă unui intens proces de 
colonizare cu elemente străine. Acest proces a fost completat de 
politica de rusificare urmărită de autorităţile țariste prin intermediul 
instituţiilor administrative, învățământului şi bisericii. 

Prin urmare, transformările survenite în componenţa etnică a 
Basarabiei ca urmare a politicii de deznaționalizare constituie un 
aspect important al evoluţiei demografice a acestei provincii 
româneşti în perioada anilor 1812-1918. Pentru a vizualiza aceste 
transformări şi pentru a evidenția impactul lor asupra Basarabiei, ne 
propunem, în cele ce urmează, să facem o analiză comparată a 
situației demografice în Basarabia îmediat după anexare şi spre 
sfârşitul secolului al XIX-lea, conform datelor Recensământului 
imperial de la 1897. 

Din momentul anexării şi pe parcursul deceniilor secolului al 
XIX-lea, autorităţile ţariste au urmărit două scopuri principale în politica 
promovată în Basarabia. Primul - presupunea integrarea cît mai rapidă a 
provinciei în structurile social-politice ale imperiului, lichidarea 
specificului național românesc şi rusificarea populației autohtone. Cel 
de-al doilea scop - ținea de interesele geopolitice şi strategice ale 
Imperiului Rus în Sud-Estul Europei. Acesta viza cultivarea unei 
imagini atractive a modelului rusesc de bună guvernare în ochii 


! În acest context, trebuie menţionat, că termenul de Basarabia, desemna 
Bugeacul, zona restrînsă de la nordul gurilor Dunării, care se afla sub 
dominaţia otomană. Ulterior, acesta a fost extins la întreg teritoriul cuprins 
între Nistru şi Prut. „Nume fals şi fără rost”, cum avea să declare, un secol 
mai târziu, istoricul Nicolae Iorga. 

poparelor balcanice. Aceste două scopuri se aflau în permanentă 
contradicție. În primele două decenii după anexare s-a acordat preferință 
celui de-al doilea scop, nefiind neglijat nici primul, care va deveni 
dominant începînd cu sfîrşitul anilor 20 ai secolului al XIX-lea. 

Politica autorităților ţariste s-a extins asupra direcțiilor 
esențiale ale societății basarabene; ea s-a manifestat în organizarea 
politică-administrativă, în relaţiile social-economice şi în viața 
națională-culturală a provinciei. 

În primii ani ai anexării, pentru a da senzaţia unei perpetuări a 
vechilor stări de lucru şi pentru a asigura o tranzație lentă de la un 
regim la altul, autoritățile ţariste au păstrat particularităţile de 
organizare administrativă şi juridică locale; amiralul P. Ciceagov a 
numit la 23 iulie 1812, în calitate de guvernator civil al Basarabiei pe 
un boier român Scaralat Sturdza, refugiat de multă vreme în Rusia. În 
Instrucţiunile... date de P. Ciceagov lui Scarlat Sturdza (primul şi 
ultimul guvernator de origine română al Basarabiei), în 1812, se 
menționa că: „Este necesar de a da posibilitate locuitorilor din 
Basarabia să resimtă avantajele unei administrații părinteşti şi 
generoase şi să se atragă, în chip ingenios, atenția popoarelor vecine 
asupra acestei provincii. Ultimul război a antrenat minţile şi speranţele 
moldovenilor, sîrbilor şi ale altor popoare ataşate de Rusia [...] este 
necesar să menţinem ataşamentul acestor popoare şi să-l ocrotim de 
influența duşmanilor noştri. Această constatare vă va servi drept bază 
pentru toate acțiunile Dumneavoastră în funcţia respectivă.” 

Aşadar, în decursul primului an de ocupaţie, Basarabia a fost 
administrat conform vechilor obiceiuri şi legi ale Modovei. Abia la 2 
februarie 1813 este instituit guvernul provizoriu al Basarabiei, 
alcătuit din două departamente. Boierii moldoveni dețineau 
majoritatea funcțiilor în guvern (în proprție de 7:12). Celelalte functii 
le deţineau foştii funcţionari ruşi care au activat în Principatele 
Române în perioada 1807-1812. La 17 iunie 1813, Scarlat Sturdza 
este eliberat, pe motiv de boală, din funcţie de guvernator al 
Basarabiei şi înlocuit de generalul I. Hartingh. Acesta, ignorînd 
stipulaţiile Regulamentului privind administrarea provizorie a 
Basarabiei (23 iulie 1812) referitoare la conservarea legislaţiei şi 


i Nistor, I., Istoria Basarabiei, Chişinău, 1991, p. 180-181. 
? Purici, Şt., Istoria Basarabiei, Bucureşti, 2011, p. 21. 

obiceiurilor locale, accelerează procesul de transformare a Basarabiei 
într-o obişnuită gubernie rusească. Ca urmare, are loc substituirea 
funcţionarilor moldoveni cu funcţonari ruşi, este ignorată tot mai 
frecvent legislaţia locală. 

Alarmaţi de aceste abuzuri, boierii moldoveni expediază, prin 
intermediul mitropolitului G.  Bănulescu-Bodoni, mai multe 
demersuri împăratului Alexandru I, Consiliului de miniştri şi 
Consiliului de Stat, inclusiv solicitarea de a numi drept guvernator o 
persoană din rîndul boierilor autohtoni, care însă, sunt neglijate de 
autorităţile ruse. 

Protestul față de anexarea Moldovei de răsărit, cât şi faţă de 
politica de rusificare şi-au gasit expresie şi strămutările masive ale 
populaţiei din Basarabia în dreapta Prutului. Fenomenul migraţiei în 
masă a populaţiei româneşti din Basarabia avea la bază mai multe 
motive. Unul dintre ele a fost teama ţăranului modovean de 
eventuala introducere a şerbiei în provincia ocupată. Din această 
cauză, au fost cazuri în care sate întregi, în frunte cu preoţii lor, „au 
fugit peste Prut”. Conform afirmațiilor lui I. Nistor, “...moldovenii 
fugeau cu duiumul dincoace de Prut, temându-se ca robia 
muscălească să nu fie introdusă şi în noua oblastie...”” În al doilea 
rând, abandonarea Basarabiei de către miile de români era dictată şi 
de maltratările şi umilirea la care erau supuşi românii basarabeni din 
partea autorităților ţariste. Vexaţiunile cazacilor şi soldaţilor ruşi, 
cazați pe la casele băştinaşilor, comportamentul discrimatoriu al 
poliției ruseşti față de populaţia românească din tîrgurile şi satele 
basarabene, a constituit o altă cauză a acestui exod. 

Amplificarea migrației alarma autoritățile ruseşti. Acest 
fenomen afecta imaginea autorităților țariste în fața popoarelor 
balcanice. Pentru a opri procesul, a fost fortificat hotarul pe Prut. Cu 
toate acestea, exodul n-a fost curmat. 

Datorită izbucnirii acestor conflicte, Petersburgul a însărcinat 
în 1815 pe un funcţionar al ministerului de externe cu studierea 
obiceiurilor şi legilor moldoveneşti. La începutul anului 1816, pentru 
a calma populația, a fost luată decizia înlocuirii generalului Harting 


l Scurtu, I., Almaş, D., et all, Istoria Basarabiei de la începuturi până în 
1998, Bucureşti, 1998, p. 40. 
? Nistor, I., op. cit., p. 205. 

din funcţia de guvernator. Prin ukazul de la 1 aprilie, Alexandru I 
promitea aşezarea cîrmuirii noii provincii pe temeiul vechilor „ei 
obiceiuri şi drepturi”.! Locuitorii au fost scutiți de orice obligații 
financiare faţă de stat, pe termen de 3 ani. 

Prin rescriptul de la 1 aprilie 1816, adresat mitropolitului 
Gavriil, Alexandru I intenţiona să spulbere irascibilitatea boierilor 
basarabeni şi să contribuie la stoparea migraţiei. Ţarul se obliga să 
ofere acestei regiuni o cîrmuire politică „potrivită cu nărăvurile, 
obiceiurile şi legiuirile ei”. La 29 aprilie 1818, cu ocazia vizitei lui 
Alexanru I la Chişinău, este promulgată legea numită „„Aşezămintul 
pentru înființarea regiunii Basarabia”. Potrivit acestuia, în fruntea 
provinciei funcționa un guvernator civil împreună cu un Consiliu 
Suprem (Înaltul Sfat) care era organul administrativ, legislativ 
suprem şi judiciar compus din 11 membri, dintre care 5 erau numiţi, 
iar 6 - aleşi pe un termen de 3 ani din rîndul boierilor băștinași. În 
timpul votării, aceştia din urmă aveau preponderență numerică. 
Limba română era recunoscută drept oficială (alături de cea rusă) în 
instituţiile publice din Basarabia. Acest act legislativ a avut o 
anumită importanţă pentru ţinutul dintre Prut şi Nistru, deoarece îi 
conserva, pentru o anumită perioadă, o relativă autonomie. 

În scurt timp, însă, țarismul procedează la suprimarea 
elementelor de autonomie locală, care contraveneau sistemului 
centralizat al guvernării absolutiste şi politicii de integrare a provinciei 
în imperiu. Tot mai frecvent sunt demişi din posturile de ispravnici 
boierii autohtoni, iar în locul acestora sunt numiţi ofițeri ruşi. 

În componenţa Consiliului Suprem au fost incluşi doi membri 
permanenţi din partea coroanei. În consecință, boierii moldoveni 
pierd votul preponderant în luarea deciziilor. În 1820 guvernatorul 
general, care exercită funcția de preşedinte al Consiliului Suprem, 
obţine dreptul de vot asupra deciziilor în toate problemele, cu 
excepţia celor judiciare. În vara anului 1825, Înaltului Sfat i-au fost 
suprimate atribuțiile judecătoreşti, pentru ca, după încă aproape trei 
ani, să fie desfiinţat. 

La 28 februarie 1828, prin ucazul lui Nicolaie I, este anulat 
Aşezămîntul de la 1818 şi promulgat unul nou, care a fost elaborat 
fără concursul boierilor locali. Prin intermediul acestuia, autonomia 


! Scurtu, I., Almaş, D., et all, op. cit., p. 41. 

Basarabiei era suprimată. În locul Consiliului Suprem a fost instituit 
un Consiliu provincial, membrii săi fiind numiţi de guvernator. 
Atribuţiile acestui organism se rezumau la elaborarea unor rapoarte 
informative numai referitoare la chestiunile de ordin economic. Din 
cei 7 membri ai consiliului provincial, doar mareşalul nobilimii era 
ales, ceilalți fiind numiţi de împărat. 

În consecință, noul Aşezămint extindea acțiunea directă a 
legislaţiei ruseşti asupra Basarabiei şi limita, în mod evident, sfera de 
acțiune a legislaţiei locale. Tribunalele sunt reorganizate după 
modelul rusesc. În funcţiile de judecători tot mai frecvent sunt 
numite persoane de origine rusă. Limba oficială devine rusa, iar 
româna era utilizată doar în caz de strictă necesitate. În conformitate 
cu noua lege, căpitanii, ispravnicii în judeţe sunt înlocuiți cu 
funcționari ruşi. Dar ultimele rămăşiţe ale prticularităților naționale 
în viaţa social-politică a Basarabiei au fost anulate la 1874 odată cu 
transformarea regiunii într-o simplă gubernie a Imperiului țarist. 

Aceste măsuri urmăreau suprimarea elementelor naționale şi 
consolidarea influenței ruse în Basarabia. O parte componentă a 
politicii sociale, promovată de autorităţile țariste, a constituit-o 
politica de colonizare a Basarabiei cu populație de altă etnie, decât 
cea românească. Prin această politică se urmăreau două scopuri 
esenţiale: crearea unui suport social al ţarismului în ţinut, în persoana 
coloniştilor, şi pe de altă parte, diminuarea elementului naţional 
autohton. 

În acest context, trebuie să menționăm, că în ajunul anexării 
Basarabiei, populaţia românească a provinciei alcătuia o majoritate 
covîrşitoare (86%), dar în rezultatul unei masive colonizări a ținutului, 
ponderea acesteia va înregistra o continuă scădere. Potrivit opiniei lui 
Zamfir Arbore înainte de anexare, în Basarabia locuiau nu mai mult de 
25-30 000 de locuitori de altă origine, decât cea românească.! Aceeaşi 
opinie o împărtăşeşte şi V. Zelenciuc, care susține, că „până în secolul 
al XIX-lea, în comparaţie cu numărul locuitorilor băştinaşi ai țării — 
moldovenii, greutatea specifică a populaţiei de naționalitate străină era 
mică, constituind nu mai mult de 10%.” 


! Arbore, Z., Basarabia în secolul al XIX-lea, Bucureşti, 1898, p. 95-96. 
2 3enenuyk, B. C., Hacenenue BeccapaGuu, Chişinău, 1973, p. 149. 

Majoritatea românilor era atât de clară în Basarabia, încât 
practic nu există niciun recensământ oficial rusesc care să o 
dezmintă. De asemenea, se poate spune, că unanimitatea 
observatorilor, statisticienilor şi călătorilor, ruşi şi străini, care au 
vizitat Basarabia, au consemnat zdrobitoarea preponderență a 
românilor în regiune, chiar dacă recensămintele nu menţionau 
întotdeauna expres acest lucru. 

Într-o publicaţie rusească din perioada ţaristă, situația 
demografică a Basarabiei în primii ani ai anexării este prezentată 
astfel: „Populaţia rurală era constituită din locuitori români autohtoni 
şi un număr neînsemnat de colonişti bulgari, cu excepţia Bugeacului, 
care era pustiu după evacuarea tătarilor bucegeni. În oraşe, pe lângă 
români, mai locuiau: greci, armeni, evrei şi, parțial, fugari ruşi.” 

Înţelegînd că Basarabia are o poziţie favorabilă din punct de 
vedere strategic, guvernul țarist a căutat să ia măsuri suplimentare 
pentru a crea în această regiune o situaţie mai stabilă. Cu scopul de a- 
şi constitui o bază socială trainică, el a inițiat o amplă acțiune de 
colonizare. În primul rînd, era colonizată zona de sud a Basarabiei 
(Bugeacul), deoarece în timpul războiului ruso-turc din 1806-1812 
cîteva mii de nohai au părăsit Bugeacul, retrăgîndu-se la sud de 
Dunăre, în Dobrogea. În anii 1808-1809 autorităţile țariste transferă 
restul populaţiei nohaice din Basarabia în regiunea Taurida. 
Teritoriul rămas pustiu a trecut în posesia statului rus. În loc să 
împartă acest pămînt stăpînilor reali ai ţinutului-moldovenilor, 
deoarece ei aveau puţin pămînt, autoritățile țariste operează 
transferări masive de populaţie alogenă în acest teritoriu: bulgari, 
găgăuzi, germani, evrei, greci, polonezi, ruşi etc. 

Pentru a stimula afluxul de noi colonişti, administraţia rusă le 
garantează celor sosiți numeroase privilegii, cum ar fi: scutirea de 
impozite şi alte prestații pentru o perioadă de 10 ani, acordarea unor 
imense loturi de pământ (întrel0 şi 60 desetine), a unor credite 
avantajoase pe un termen lung, scutirea de încartiruire şi de serviciul 
militar pentru o perioadă de 50 ani (pentru etnicii germani pentru 
totdeauna), autonomie religioasă şi culturală etc. 


! Tlamamnaa KHUICKA Beccapaő6ckoŭ o6nacmu na 1862 200, Chişinău, 1862, 
p. 151. 

În calitatea sa de guvernator civil interimar al Basarabiei, la 6 
noiembrie 1813, general-maiorul I. Harting comunica autorităților 
imperiale de la Sankt Petersburg, că în Basarabia „locuiesc 
moldoveni, armeni, bulgari, sârbi, evrei, ţigani, iar în parte şi ruşi.”! 
Aceeaşi opinie o prezintă şi Petre Kuniţki, autorul primei descrieri a 
Basarabiei, publicată în 1813, în care se menționează, că: „în 
Basarabia, cu excepția moldovenilor, care sunt băştinaşi, mai locuiau 
ruşi, ucraineni, bulgari, greci, armeni, ţigani şi evrei.” 

Primele colonizări ale sudului Basarabiei cu populaţie bulgară 
şi găgăuză s-au produs încă în timpul războiului din 1806-1812. 
Aceste etnii veneau în Basarabia din cauza asupririlor pe care le 
sufereau din partea turcilor. Astfel, la 26 septembrie 1813, generalul 
Harting îi scria cneazului Kurakin: „De la un timp încoace au început 
să vină bulgari cu tot felul de familii şi averi, care, emigrând din 
posesiunilte turceşti, doresc să locuiască în Basarabia. Întrucât speră 
[autorul se referă la Alexandr Pini, consulul rus de la Iaşi, n.n.] că 
emigrarea bulgarilor spre Basarabia va continua, îmi cere, cu scopul 
de a le acorda ajutor, să dispun străjii de la hotar să permită trecerea 
bulgarilor în Basarabia în baza paşapoartelor eliberate de el.” 

Veniţi în ţară, guvernul tarist, în 1819, le-a acordat condiţii 
similare cu cele a germanilor, li s-a pus la dispoziţie în Basarabia o 
suprafață de 557.608 desetine de pămînt. Cele mai multe colonii au 
fost înființate în anii 1820-1822. Pînă în 1826-1827 găgăuzii şi 
bulgarii au întemeiat în Basarabia de sud 42 de colonii, care numărau 
24.404 de locuitori. Primele localităţi fondate de colonişti au fost 
Beschioz (1811), Cazaclia (1812), Baurci (1812) etc. Colonizarea 
Basarabiei cu populație bulgară şi găgăuză s-a amplificat în perioada 
războiului ruso-turc din 1828-1829 şi după terminarea acestuia. 

Colonizarea Basarabiei cu etnici germani s-a derulat în anii 
1814-1815. Aceşia au venit aici din Ducatul Warszawa şi din statele 


! Poştarencu, D., Contribuţii la istoria modernă a Basarabiei, II, Chişinău, 
2000, p. 11. 
? Kynuukuă, Il. Kpamkoe cmamucmuueckoe onucanue saðnecmpoeckoŭ 
o6nacmu..,, Cankr Ilerep6ypr, 1813, p. 13-14. 
* Poştarencu, D., op. cit., p. 12. 
* Nistor, I., Populaţia Basarabiei 1812-1918, // Arhivele pentru ştiinţă şi 
reformă socială, nr. 1, 1919, p. 86-96, nr. 2-3,p. 299-311. 

germane Bazern şi Wutemberg. Către mijlocul secolului al XIX-lea 
numărul etnicilor germani atinsese cifra de 40.000 de persoane. 
Coloniştii germani erau cei mai priveligiați. Guvernul țarist le-a 
acordat suplimentar un credit în bani de la 270 pînă la 700 de ruble 
pe cap de familie, punîndu-le la dispoziţie cîte 60 de desetine de 
pămînt (65 ha) şi scutire de toate impozitele pe un termen de 10 ani, 
precum şi de serviciul militar pe acei care se stabileau în Basarabia şi 
pe urmaşii lor direcți. Între ani 1814-1842 în Basarabia de Sud au 
fost înfiinţate 24 de colonii nemţeşti. Cele 1846 de familii de nemți 
(8860 de oameni) către anii 1826-1827 posedau deja 131.480 de 
desetine (143.313 ha de pămînt). Coloniştii nemți au adus cu ei 
multe metode şi tehnici agricole moderne, rase superioare de 
animale, o seriozitate şi o ordine exemplare. Aşezaţi la început în 
partea de sud a Basarabiei, cu timpul germanii se vor răspîndi şi în 
regiunile centrale a provinciei. 

Din ducatul Warszawa şi din alte gubernii ruseşti a fost 
transferată în Basarabia şi populaţie evreiască care căuta să se 
salveze de persecuțiile din partea administraţiei ruseşti. Țarul 
Nicolae Į a emis un ukaz, prin care se permitea evreilor stabilirea în 
Basarabia, asigurîndu-le o scutire de orice impozite pe termen de doi 
ani. Totuşi, coloniştii evrei se stabileau mai mult în oraşe, încercările 
administraţiei ţariste de a întemeia colonii eşuînd. Cu timpul, cea mai 
mare parte a comerțului, industriei, a capitalurilor bancare a trecut în 
mâinile evreilor. Influenţa lor economică era puternică, mai ales în 
regiunile din nordul şi centrul Basarabiei, unde de altfel numărul 
evreilor era mai mare, în 1858 erau 20.000 evrei. Către mijlocul 
secolului trecut, comunităţile evreieşti au construit marea sinagogă 
din Chişinău, precum şi o şcoală confesională şi un spital. 

După lichidarea Secei Zaporojene de pe Nipru, unii cazaci îşi 
găsiseră refugiul în Dobrogea. După 1812 ţarismul contribuie la 
stabilirea acestora în sudul Basarabiei, dîndu-le pămînturi. Din 
Podolia, Pocuția în Basarabia veneau, în mod spontan, rutenii 
(ucrainenii). Aceştia s-au stabilit cu traiul, mai cu seamă în județul 


! Negruţi, E., Structura demografică a oraşelor şi târgurilor din Moldova 
1800-1859 (Contribuţii), laşi, 1997, p. 85. 
? Ibidem. 
* Poştarencu, D., op. cit., p. 11. 

Hotin. Primele colonizări cu populaţie ruteană a județului Hotin s-au 
produs după transformarea acestuia în raia turcească (1713). Cu toate 
acestea, recensămîntul rusesc de la 1817 atestă populația românească 
din judeţ ca fiind în majoritate absolută. 

Cel mai mare aflux de colonişti străini veneau, însă, din 
guberniile ruseşti, pe două căi: în mod organizat şi spontan. Încă la 
23 aprilie 1815, Harting menţiona pentru ministrul poliției 
S.K.Veazmitinov, că timp de un an, „din provincie au fost expulzate 
în guberniile Kiev, Herson, Ekaterinoslav şi alte gubernii, circa 3000 
de persoane.” 

Politica duplicitară a guvernului țarist referitoare la migrațiile 
în masă înregistrate în Basarabia, este vizibilă inclusiv în tratările din 
istoriografia sovietică moldovenească, în cadrul cărora se 
menţionează, că aceasta a avut un caracter contradictoriu : „pe de o 
parte, le poruncea autorităţilor locale să pună capăt prin măsuri de 
pedepsire adăpostirea fugarilor, iar aceştia să fie expulzați la locurile 
de trai de mai înainte sau să fie recrutaţi, surghiuniți în Siberia, iar pe 
de altă parte, nu se permitea deranjarea lor, daca s-au stabilit 
temeinic în Basarabia.” 

În paralel cu procesul pătrunderii în provincie a fugarilor din 
guberniile ruse, autoritățile ţariste decid strămutarea organizată, 
legală a ţăranilor ruşi din guberniile interne ale Imperiului. La 
propunerea guvernatorului M. Voronţov, în 1824, a fost aprobat 
proiectul cu putere de lege, Despre stabilirea în regiunea Basarabia 
a 20.000 de ţărani de stat din guberniile interne? Fiecărei familii le 
se dădea câte 30 desetine de pămînt, fiind scutiți de impozite timp de 
trei ani. Ţăranii ruşi au format circa 100 de localităţi, majoritatea în 
ținuturile Akkerman, Bender şi Hotin. Strămutînd țăranii din 
guberniile Rusiei centrale, ţarismul nu urmărea numai scopul 
deznaţionalizării locuitorilor băştinaşi din Basarabia, dar şi cel al 
slăbirii mişcărilor ţărăneşti în guberniile centrale ruseşti. 


! Ibidem, p. 19. 
2 Hcmopua Monrðasuu. Jokymenmai u mamepuanbi, Chişinău, 1969, tom III, 
p. II, p. 605. 
? Hcmopuueckoe snauenue npucoedunenua BeccapaGuu u neeobepesicHozo 
Iloonecmposva k Poccuu, Chişinău, 1987, p. 55. 

În realitate, conform estimărilor lui V. Zelenciuc, în Basarabia 
s-au stabilit cu traiul aproape 70.000 de țărani de stat. Coloniștii 
ruşi, sosiți în Basarabia în mod organizat, erau aşezaţi, de regulă, pe 
imensele domenii obținute de înalți demnitari ruşi, în special, în 
sudul provinciei, care duceau o lipsă acută de braţe de muncă. O 
parte a țăranilor iobagi ruşi, aduşi în Basarabia în mod organizat erau 
împroprietăriți din contul domeniilor statului. Aceştia obțineau cîte 
un lot de 30 desetine de pămînt şi o scutire de impozite pentru o 
perioadă de 3 ani, cît şi de serviciul militar şi încartiruire. A existat, 
însă, şi o imigrare stihiinică în Basarabia a ţăranilor şerbi din 
guberniile ruseşti. 

Ca urmare a politicii de colonizare a Basarabiei cu diverse 
etnii, situația demografică a provinciei s-a schimbat mult în perioada 
anilor 1812-1897. În primul rând, populaţia Basarabiei a crescut într- 
un ritm mult mai ridicat, în comparație cu celelalte teritorii ale 
Imperiului Rus, ajungând să numere în 1856 peste 990.000 locuitori. 
Printre ținuturile cu o densitate mai mare a locuitorilor figurează 
Hotin şi Chişinău, urmate de Orhei şi Soroca. Această creştere s-a 
datorat nu atît sporului natural, cît mai ales masivelor colonizări 
efectuate de administraţia rusească. Pentru intervalul 1837-1857, 
statisticile oficiale demonstrează că, anual, au fost strămutați cu 
traiul aproximativ 21.000 de colonişti străini pe teritoriul dintre 
Nistru şi Prut. Coloniştii aşezaţi în Basarabia au adus contribuţia lor 
la valorificarea teritoriului, la dezvoltarea economiei şi culturii 
regiunii, au stabilit relații de colaborare cu populaţia băştinaşă. 
Adesea în aceleaşi sate se aşezau atît moldovenii, cît şi reprezentanții 
altor etnii nou-venite pe aceste meleaguri. În ciuda acestui fapt, nu se 
poate contesta preponderența elementului românesc, care 
reprezintau, în continuare, majoritatea incontestabilă a populaţiei. 

Această situație este confirmată şi de mărturiile călătorilor 
străini, care vizitează Basarabia în perioada ţaristă. De exemplu, 
istoricul polonez J. Kraszewski consemna la 1843, că „Populaţia şi 
limba dominantă (în Basarabia) sunt româneşti.” 


! Benenuyk, B. C., op. cit., p. 99. 
? Ciobanu, Şt, La Bessarabie. Sa population. Son passé. Sa culture, 
Bucarest, 1941, p. 15. 

Câţiva ani mai târziu, inginerul francez de mine, X. Hommaire 
de Hell, vizitând Basarabia, arăta în 1845: „La luarea în posesiune 
de către Rusia a Basarabiei, nogaii... renunță complet la vechile lor 
posesiuni, pentru a se retrage dincolo de Dunăre, nu a mai rămas în 
Basarabia decât populația moldovenească, populaţie creştină 
aparținând, ca şi ruşii, religiei greceşti.” 

Venind în Basarabia în anul 1862, călătorul rus Afanasiev- 
Ciujbinski menţiona că, „în afară de departamentul Hotinului, 
Basarabia era locuită numai de moldoveni, care ignorau total limba 
rusă. Limba lor era foarte apropiată de italiană şi deriva din latină. 
Moldoveanul avea o frumuseţe tipică, fiind un om cu spirit larg şi 
inima sensibilă, dar trăia în condiţii grele, datorită asupririi la care 
era supus. Afanasiev-Ciujbinski se revolta de aceea împotriva 
„dutointitulaţilor patrioți ai poliției, care în regiunile (Rusiei) unde 
trăiesc populaţii minoritare propagă limba rusă ca mijloc al cnutului 
şi al pumnului.” 

Componenţa etnică majoritară a românilor din Basarabia este 
confirmată şi de către ruşi. Astfel, istoricul şi omul politic P. 
Batiuşkov, un fervent susţinător al rusificării, recunoştea şi el că 
„Basarabia este departe de a fi rusească, atât în ceea ce priveşte 
limba, cât şi viaţa ei. În această provincie există mulți oameni care 
se uită cu dor peste Prut.” 

Caracterul românesc al Basarabiei este expus şi de către 
academicianul L. Berg: „Moldovenii sunt românii care populează 
Moldova, Basarabia şi părți din guberniile Podolsk şi Herson 
învecinate cu ea; în număr mic ei locuiesc şi în gubernia 
Ekaterinoslav. Ei îşi spun moldovan (la plural moldoveni), iar 
României îi spun Moldova. Faţă de românii din Valahia, sau valahi, 
se deosebesc prin neînsemnate particularități dialectale." 


! Pelivan, I., Les droits des Roumains sur la Bessarabie, Paris, 1920, p. 8. 
? Muşat, M., Ardeleanu, I., De la statul geto-dac la statul român unitar, 
Bucureşti, 1983, p. 405. 
? Alexandrescu, I., Basarabia, // Revista de istorie militară, Bucureşti, nr. 
3/1991, p. 53. 
* Apud, Boldur, A., Istoria Basarabiei, Bucureşti, 1992, p. 492. L.S.Berg, 
Populaţia Basarabiei, componența etnică şi numărul, Petrograd, 1923. 

277 


Deosebit de relevante pentru confirmarea caracterului 
românesc al Basarabiei în perioada țaristă sunt mărturiile complete 
ale etnografului rus de Pauly (1862): „Valahii, vlahii (moldavii, 
moldovenii), rumunii, rumânii sau românii sunt un popor ieşit în 
primele secole ale erei noastre din amestecul de daci, romani şi 
slavi, spunea acesta. El e cu totul distinct de vecinii săi slavi şi 
maghiari... La nord ei se învecinează cu rutenii, la est cu ucrainienii 
propriu-ziși, la sud cu bulgarii, la vest cu fraţii lor din Moldova şi la 
sud-est cu Marea Neagră.” În continuare, autorul susţine, că: „Șesul 
care merge de la valul superior al lui Traian şi până la mare, 
Bugeacul de altădată, căruia în antichitate i se zicea «deşertul get», 
totdeauna a fost locuit de locuitori sălbatici geţi, pecenegi, nogai... 
Toată partea Basarabiei situată la nord de valul superior al lui 
Traian este locuită în principal de valahi sau români şi de fapt n-a 
fost niciodată o ţară independentă sau măcar separată de celelalte 
țări valahe... Locuitorii părţii acesteia superioare a Basarabiei sunt 
aceiaşi români ca şi cei de dincolo de Prut; ei vorbesc aceeaşi limbă 
şi aparțin, ca şi aceştia, aceleiaşi biserici ortodoxe greceşti.” Cât 
priveşte limba vorbită de aceştia, autorul susține: „Limba română 
vorbită în Basarabia este aceeaşi ca şi în Moldova.” Prin urmare, 
conchide autorul: „Valahii sau moldovenii din Basarabia centrală au 
rămas în toate privinţele extrem de atașați naţionalităţi lor.” 

Aceeaşi opinie exprimă şi căpitanul de stat-major A. Zaşciuk, 
care a efectuat în 1862 un recensământ al populaţiei Basarabiei. Cu 
această ocazie, el prezintă mărturii ample despre populaţia spaţiului 
inclus între Prut şi Nistru. Conform declaraţiilor sale: „Moldovenii 
formează majoritatea populaţiei, aproape “% din cifra totală. 
Moldovenii locuiesc de foarte mult (timp) în regiunile centrale şi 
septentrionale ale Basarabiei. Ei pot fi consideraţi ca aborigenii 
acestor regiuni. Moldovenii vorbesc o limbă latină stricată, 
amestecată cu cuvinte slave. Limba lor are o rădăcină latină şi 


! Crihan, A., Drepturile românilor asupra Basarabiei după unele surse 
ruseşti, în Basarabia, Chişinău, nr. 11/1991, p. 121-123. 

păstrează mai multe particularităţi originale ale vechii limbi a 
romanilor decât italiana.” 

Aşadar, în pofida politicii de colonizare cu elemente etnice 
străine şi de deznaționalizare a românilor din Basarabia, urmărită de 
autorităţile ţariste pe parcursul secolului al XIX-lea, relatările 
martorilor perioadei consemnează majoritatea numerică a românilor, 
comparativ cu celelalte etnii conlocuitoare din această provincie. 
Această situație este relevantă şi din datele statistice oficiale ale 
perioadei. Trebuie menţionat, însă, că autoritățile ţariste urmăreau 
evoluţia demografică a populaţiei imperiului, îndeosebi, în ceea ce 
priveşte structura ei socială şi confesională, dar nu şi componenta ei 
etnică, chiar dacă acesta includea un conglomerat de etnii.” Această 
“deficiență” a statisticilor demografice imperiale este consemnată şi 
de Alexei Miller, care susține, că “până la primul război mondial, 
statistica oficială imperială nu a operat cu termenul de etnie.” 
Tendinţa autorităților ţariste de a nu reflecta veridic situația 
demografică a imperiului sub aspectul ei etnic, a determinat anumite 
carente reflectate în datele Recensământului imperial din 28 ianuarie 
1897, care rămâne, totuşi, izvorul cel mai complet şi mai amplu 
referitor la situația demografică a Imperiului Rus la interferența 
secolelor XIX-XX. 

Conform acestuia, la această dată, Basarabia avea 1 935 412 
locuitori, dintre care 293 332 (15,2%) erau concentrați în oraşe, iar 1 
642 080 (84,8%) constituiau populaţia rurală. Oraşul Chişinău, care 
avea 56 734 populaţie de sex masculin şi 51 749 populaţie de sex 
feminin, în calitate de centru administrativ al Basarabiei, se situa pe 
primul loc”. 


! Mircea Muşat, Ion Ardeleanu, op. cit., p. 400. Pentru detalii, a se vedea şi 
lucrarea lui A. 3amyk, Mamepuanbi On eeoepabuu u cmamucmuku 
Poccuu. Beccapa6ckaa o6nacmo. Caukr- Ilerep6ypr, 1892. 
? Poştarencu, D., op. cit., p.20. 
3 Muunnep, A., Hmnepua Pomanogvix u nayuonanusm, MockBa, 2006, p. 
172. 
d Ilepeaa eceoGuaa nepenucv nacenenua Poccuiickoii umnepuu, 1897 e. II. 
beccapaberaa eyGepnua, Hzðanue Ilenmpasbnoeo Cmamucmuueckoeo 
Komumema Munucmepecmea Bnympennux Jen, 1905,p. 1. 

Recensământul, care avea la bază drept criteriu determinant 
limba maternă şi nu apartenenţa etnică, prezintă componența etnică a 
populaţiei Basarabiei, după cum urmează: 
Tabel 1 
Structura etnică a populaţiei Basarabiei conform 
recensământului din 1897! 


Etnia Populaţie urbană | Populaţie rurală | Numărul total al 
(%) (%) populației (%) 

Ruşi 24,42 5,12 8,05 
Ucraineni 15,75 20,31 19,62 
Bieloruşi 0,12 0,13 0,13 

Polonezi 2,1 0,34 0,6 
Bulgari 3,94 5,58 5,33 
Moldoveni 14,16 53,55 47,58 
Germani 0,72 3,54 3,11 
Țigani 0,15 0,5 0,45 
Evrei 37,18 7,25 11,49 
Turci 0,12 3,38 2,88 
Alte etnii 1,34 0,3 0,46 


Aşadar, analizată după criteriul limbii materne, la sfârşitul 
secolului al XIX-lea populaţia Basarabiei era structurată astfel: 
moldovenii reprezentau 47,58% din numărul total al locuitorilor, 
fiind urmaţi de ucraineni — 19,62% şi, la o diferență mică, de evrei — 
11,79%. Situaţia este diferită, dacă analizăm coraportul dintre 
populaţia urbană şi cea rurală. Urmărind structura populaţiei urbane, 
remarcăm că în oraşe un procent mai mare îl reprezintă evreii — 
37,1%, ruşii — 24,42%, urmaţi de ucraineni — 15,75% şi abia, în al 
patrulea rând, de români (moldoveni) — 14,16% din numărul total al 
locuitorilor oraşelor basarabene. Prin opoziție, structura populaţiei 
rurale era total diferită de cea urbană: moldovenii reprezentau 
53,55%, ucrainenii — 20,31%, iar evreii şi ruşii doar câte 7,25% şi, 
respectiv, 5,12% din numărul total al populaţiei rurale” Cifrele 
menţionate ne permit să concluzionăm, că în ansamblu, politica de 
colonizare şi de rusificare a Basarabiei a fost intensificată mai mult 


! Tabelul a fost întocmit de către istoricul D. Poştarencu. A se vedea, lucrarea 
Contribuţii la istoria modernă a Basarabiei, II, Chişinău, 2009, p. 55. 
? Ilepeaa sceoGuţaa nepenucv nacenenua Poccutickoii umnepuu, 1897 e. II. 
Deccapa6ckaa eyGepnua, Hsðanue Ileunmpanbnozo  Cmamucmuueckozo 
Komumema Munucmepecmea Bnympennux Jen, 1905, p. 1. 

în mediul urban; satele moldoveneşti îşi păstrează specificul național 
pe tot parcursul secolului al XIX-lea. Este foarte semnificativă în 
acest sens, structura etnică a oraşului Chişinău, capitala provinciei. 

Conform aceluiaşi recensământ, analizând componența 
națională a populaţiei oraşului Chişinău, după criteriul limbii 
materne, situația era următoarea: pe primul loc se situau evreii, care 
reprezentau circa 45, 93% (49 829 indivizi) din numărul total al 
locuitorilor oraşului (108 483, pentru comparaţie, în întregul judeţ 
Chişinău evreii reprezentau doar 19,48% din numărul total al 
populației, ceea ce înseamnă că în oraş erau concentrați cu 
aproximativ 30% mai mulţi evrei decât în judeţ). Aceştia erau 
urmaţi de vorbitorii de limbă rusă (32 722 locuitori, 30,16%, în timp 
ce în judeţ ruşii, ucrainenii şi bieloruşii constituiau doar 13,81% din 
numărul total al populației) şi abia pe locul al treilea se situa 
populaţia băştinaşă, moldovenii, care constituiau 17,58% (19 081 
locuitori) în oraş şi 62,90% în judeţ. În afara naționalităților deja 
prezentate, în oraşul Chişinău mai locuiau polonezi (2,99%), nemți 
(1,17%), bulgari (0,85%), precum şi un număr nesemnificativ de 
armeni (0,34%), greci (0,28%), ţigani (0,13%), turci (0,03%), etc.?. 

Contrastul existent între urbanizarea lentă a populaţiei 
româneşti, comparativ cu celelalte etnii conlocuitoare din Basarabia 
este evidenţiat şi de N. Babilunga, care menţionează că: „Nivelul 
scăzut al urbanizării moldovenilor era determinat de procesele de 
migrațiune din secolul al XI-lea, când sporirea contingentului de 
locuitori orăşeni decurgea intens, dar nu atât pe contul afluxului 
populaţiei rurale a Basarabiei spre oraşe, ci mai curând în urma 
colonizării organizate de guvern şi al celei spontane.” 

Totuşi, în pofida datelor complexe pe care le conţinea, 
Recensământul imperial de la 1897 a fost supus numeroaselor critici 
din partea cercetătorilor. Încă în 1907, V. N. Butovici, care deţinea 
funcţia de director al şcolilor din Basarabia, a acumulat un bogat 
material etnografic, publicat în anul 1916, urmărind scopul studierii 
în continuare a procesului „românizării rapide a populaţiei ne- 


! Ibidem, p. 2-3. 
? Ibidem, p. 2-3. 
BaGunynra, H.,  Hayuonambnoiii  cocmae  20poOckoeo  nacenenua 
beccapa6uu, p. 25. 

moldoveneşti, cu precădere a celei ucrainene”!. În baza materialului 
statistic acumulat, autorul menționează privind datele înregistrate în 
timpul recensământului: „Cea de-a patra naţionalitate, după număr, o 
reprezintă ruşii. În realitate, numărul lor este mai mic decât cel pe 
care îl indică recensământul, deoarece împreună cu ei au fost incluse 
în calcule aproape toate persoanele instruite din gubernie care 
utilizează limba rusă literară.” 

Aceeaşi idee este susținută de istoricul basarabean Ştefan 
Ciobanu, care scria cu referință la această problemă, că autoritățile 
ruseşti „...îi considerau ruşi pe moldovenii care ştiau ruseşte, fiind 
trecuţi în recensământ la rubrica ruși”. 

Pe de altă parte, trebuie să ţinem cont de mentalitatea epocii, 
marcată de tendința marilor aristocrați de a-şi învăţa copii în mod 
obligatoriu limba rusă, de a urma şcoala rusă: „Era ambiția micilor 
burjui de a înnobila pe această cale o odraslă, de a face din odorul lor 
o barişnia desăvârşită... Am înţeles de ce aud pretutindeni, pe uliți 
tineretul vorbind această dulce limbă... Stăpânirea întreprinse cu 
viclenie rusificarea mamelor...”*. 

În studiul lui S. Bruk şi V. Kabuzan, referitor la componența 
etnică a populaţiei Rusiei de la sfârşitul secolului al XIX-lea — 
începutul secolului al XX-lea, autorii subliniază, că în timp ce 
Recensământul din 1897 a stabilit cu exactitate suficientă numărul 
populaţiei, aceasta nu se poate spune despre componenţa structurii 
etnice. În viziunea acestor autori nu a fost corect ca indiciu de 
determinare a identității etniei, numai alegerea limbii materne, 
deoarece „în condiţiile evoluării proceselor de asimilare înstrăinarea de 


propria naţionalitate începe odată cu dezicerea de limba maternă”. 


1 i 
B. H.  PyroBuu, Mamepuanbi ðna >mnoepahuueckoii  Kapmbi 


Deccapa6cxoiu eyGepnuu, Kuer, 1916, p. 3. 
? Ibidem, p. 23. 
* Şt. Ciobanu, Basarabia. Populaţia, istoria, cultura, Bucureşti-Chişinău, 
1992, p. 31. 
* M. Sadoveanu, Drumuri basarabene, Bucureşti-Chişinău, 1992, p. 34. 
5C. A. Bpyk, B. M. KaOysan, Junamuka u əmnuueckuŭ cocmae Hacenenua 
Poccuu 6 ənoxy umnepuanu3ma (koney XIX e — 1917 e.), în Hcropua CCCP, 
nr. 3, 1980, p. 90. 

282 


În aceeaşi ordine de idei, istoricul D. Poştarencu face o analiză 
detaliată a datelor recensământului din 1897 şi conchide, că cele 
referitoare la structura etnică a populației „doar cu mari rezerve pot fi 
utilizate”. 

Chiar dacă datele recensământului de la 1897 sunt deja 
„învechite, - potrivit afirmației lui A. Boldur, - totuşi le putem socoti 
caracteristice pentru a evidenția eşecul complet al politicii ruseşti de 
rusificare şi de alogenizare a acestei provincii.” 

Caracterul compact al populaţiei româneşti, ca şi aspirațiile 
sale de unitate românească, sunt evidente la începutul secolului al 
XX-lea, fiind subliniate şi de L. Casso, care scria: „Populaţia rurală 
de la aceste graniţe aproape că nu s-a schimbat în cursul ultimului 
secol. Găsim aici aceleaşi trăsături de caracter naţional ca şi la 
moldovenii care locuiesc în afara frontierelor imperiului.” De altfel, 
spunea L. Casso, Basarabia nu era „decât o îngustă fâşie de pământ, 
nereprezentând decât o simplă amintire a visurilor şi planurilor 
(orientale) irealizabile."* 

Aceeaşi opinie o prezenta şi generalul Kuropatkin, ministrul 
de război al imperiului, care constata în 1910, că: „Poporul român 
din Basarabia anexată acum o sută de ani, azi încă trăieşte izolat la 
marginea populaţiei ruseşti.” Dar, continua generalul Kuropatkin, în 
viitor „unirea poporului român, fie pe cale paşnică, fie în urma unui 
război, este inevitabilă.” 

În pofida eforturilor autorităților imperiale de a rusifica 
provincia, numărul populaţiei de etnie rusă din Basarabia rămâne 
nesemnificativ şi la începutul secolului al XX-lea. În 1910, geograful 
Semionov-Tean-Şanski arăta: „În Basarabia, în afara micilor 
negustori ambulanți... populaţia rurală moscovită (velicorusă) se află 


! D. Poştarencu, Componența etnică şi nivelul de instruire al populaţiei 
urbane din Basarabia, // Revista de Istorie a Moldovei, nr. 3, Chişinău, 
2004, p. 52. 
? Boldur, A., Istoria Basarabiei, Bucureşti, 1992, p. 495. 
* Muşat, M., Ardeleanu, I., România după Marea Unire, vol. II, partea I, 
Bucureşti, 1986, p. 145. 
4 Ciobanu, Şt. op. cit., p. 13. 

în minoritate... Totuşi, populaţia permanentă velicorusă de rit vechi 
nu formează în Basarabia mai mult de 1,5% din totalul populaţiei.” 

Aşadar, încercările de deznaționalizare a Basarabiei au fost 
zadarnice, deoarece românii nu erau numai cei mai mulți, ci şi cei 
mai vechi locuitori ai Basarabiei. Aceasta reiese şi din afirmaţia lui 
Laşkov, care susținea în 1912, că: „Cea mai veche populaţie a 
Basarabiei este cea moldovenească; potrivit datelor oficiale, ea 
reprezintă 48%, dar în realitate 70% din totalul populației.” 

Concepţiile istoricilor ruşi sunt completate de afirmația 
geografului francez Emmanuel de Martonne, care vizitând Basarabia, 
susținea în 1919: „Totul indică o ţară locuită de secole şi această ţară 
este pur românească... îndată ce am intrat în Basarabia, am regăsit 
bogatele costume femeieşti româneşti şi câţiva bătrâni cu barba 
căruntă, purtând cojoc şi căciulă. Aceşti oameni buni au statura 
înaltă, trăsături regulate, aerul deschis şi sincer al ţăranului din 
dealurile subcarpatice. Cu toţii se numesc, în mod invariabil, 
moldoveni.” În acelaşi context, autorul aprecia, că provincia „este 
locuită de o populaţie pestriță, unde mariajele interetnice trebuie să 
fie des întâlnite, iar noţiunea de rasă (naționalitate) are un termen 
nedesluşit”, de vreme ce o persoană care se declară drept găgăuz se 
aseamănă mai mult cu un malorus, un bulgar — cu un român din 
Muntenia, iar un rus declarat nu era altceva decât o persoană a cărui 
tată era moldovean şi mama sa — bulgăroaică“. 

Prin urmare, analiza datelor statistice ale structurii populaţiei 
Basarabiei sub raport etnic, a evoluat pe parcursul secolului al XIX- 
lea, după cum urmează: 


! Pelivan, I., op. cit., p. 27. 
? Alexandrescu, I., op. cit., p. 53. 
* Buletinul Societății Regale Române de Geografie, Tomul XXXVII, 1916- 
1918, Bucureşti, 1919, articol publicat iniţial în ziarul Journal des debats. A 
se vedea şi: E. de Martonne What I have seen in Bessarabia, Paris, 
Imprimerie des Arts et des Sports, 1919, p. 9-10. 
* Ibidem, p. 9-10. 

Tabel 2 


Evoluţia etnică a populaţiei Basarabiei pe parcursul 
secolului al XIX-lea! 


Naţionali 1817 1861 1871 Recensământul 
tăți (date expuse de | (date expuse de | (date expuse de imperial din 28 
I. Nistor) A.Zaşciuc) N.Oberucev) ianuarie 1897 
Mii, loc. % Mii, loc. % Mii, loc. % Mii, loc. % 
Moldove | 419240 | 86,8 | 600000 | 65,6 | 692000 | 67,4 | 920919 | 47,58 
ni 
(români) 
Ruteni 30 000 6,2 120000 | 13,1 | 162200 | 15,8 | 379698 19,75 
Lipovei 6 000 1,2 6 000 0,7 
Ruşi 20 000 2,2 155 774 8,05 
Bulgari 1205 0,25 48 216 53 25 600 2,5 103 225 5,33 
Germani 24 160 2,6 33 500 3,5 60 206 3,11 
Evrei 19 130 4,0 78 750 8,6 93 500 9,1 228 18 11,79 
Greci 3 200 0,7 2737 
Armeni 2 650 0,6 2 080 
Găgăuzi 1 205 0,25 4,39 
Tigani 11 490 1,2 8 636 
Alte etnii 6 063 0,7 17 100 1,7 62 273 
Total 482 630 | 100 | 914679 | 100 1 023 100 1 935 100% 
% % 900 % 412 
Cu mici ajustări, cifrele conţinute în cadrul primului 


recensământ oficial rusesc din provincie, cel din 1817, includeau: 
români 86,0%, ucrainieni 6,5%, evrei 4,2%, lipoveni 1,5%, greci 
0,7%, armeni 0,6%, bulgari şi găgăuzi 0,5%, majoritatea 
minoritarilor fiind stabiliţi în regiune de mai puţin de cinci ani.” De 
menționat, că datele recensământului, prezentate de către I. Nistor 
sunt aproximative şi au fost deseori, supuse criticilor din partea 
cercetătorilor. De exemplu, V. Zelenciuc consideră, că I. Nistor a 
mărit numărul românilor şi l-a diminuat pe cel al ucrainenilor. 


! Tabelul a fost realizat în baza datelor expuse de: I. Nistor, Istoria 
Basarabiei, p. 203, A. Boldur, Istoria Basarabiei, p. 493, D. Poştarencu, 
Contribuţii la istoria modernă a Basarabiei, II, p. 25, 43, 55. 

? Nistor, I., Istoria Basarabiei, Chişinău, 1991, p. 203. 

? Vezi, V. Zelenciuc, op. cit., 150. Despre divergenţa de opinii în ceea ce 
priveşte primele două recensăminte, expuse de I. Nistor şi de A. Zaşciuc, a 
se vedea în detalii, Poştarencu D., Contribuţii..., p. 25. 

În urma masivelor emigrări şi colonizări, populaţia 
românească s-a redus totuşi în raport cu noile naţionalităţi ale 
Basarabiei. Acest fapt este demonstrat de cele două recensăminte, 
efectuate în paralel, în 1862, ale căror rezultate au fost foarte 
asemănătoare. Primul, este cel la care am făcut referinţă anterior, 
fiind coordonat de A. Zaşciuk, care a dat procentajul de 66,4% 
românilor. Al doilea a aparținut etnografului de Pauly, care a 
comunicat următoarele cifre: români 67,4%, ucrainieni 10,9%, evrei 
7%, bulgari 4,9%, ruşi 3,4% etc. Zece ani mai târziu, conform 
recensământului din 1871, proporţia românilor se menținea la 67,4% 
sau chiar la 68%, după consemnarea lui Oberucev.? 

Recensământul imperial din1897, care s-a extins şi asupra 
Basarabiei, le-au dat ocazie autorităţilor ruse să aplice toate metodele 
posibile pentru formarea unei imagini denaturate a provinciei, mult 
mai rusească decât era aceasta în realitate. Ca urmare, au fost 
înregistrați drept ruşi, toți cei care cunoşteau cât de cât limba 
autorităților. Acest procedeu este confirmat şi de N. Babilunga, care 
a subliniat, că recensământul din 1897 a ţinut cont doar de aspectul 
lingvistic, iar populaţia urbană, care activa în diferite instituții, unde 
limba uzuală era rusa, „a fost trecută la categoria ruşilor”. 

Prin acest original procedeu, românii „scădeau” la 47,6%, dar 
realitatea era cu totul alta. De altfel, recensământul din 1897 a fost 
infirmat chiar şi de datele publicate de departamentul militar, potrivit 
cărora în Basarabia în 1900 românii erau 52%.* Demn de menţionat 
este, în acest context, numărul etnicilor ruşi şi ucrainieni prezentat de 
acelaşi recensăminte. Conform tuturor mărturiilor consemnate, 
numărul ruşilor propriu-zişi în Basarabia a rămas întotdeauna extrem 
de mic, însă, pentru a crea impresia existenței unei populații mult 
mai numeroase, etnicii ruşi şi ucraineni sunt calculaţi împreună. 

De fapt, în realitate, componenţa etnică a populaţiei Basarabiei 
în perioada anilor 1812-1918 se prezenta cu totul altfel. Ca urmare, 
fondul dominant românesc rezultă din estimările de la începutul 
secolului al XX-lea; potrivit acestora, românii atingeau proporția de 


! Mircea Muşat, Ion Ardeleanu, op. cit., p. 404. 

? Anton Crihan, op. cit., p. 121. 

* Babilunga, N., op. cit., p. 24. 

* Formarea naţiei burgheze moldoveneşti, Chişinău, 1985, p. 36. 

75% (după P. Kruşevan)', apoi numai 53,9% în 19077, dar din nou 
70% în 1912 (după N. Laşkov)”, mai mult de jumătate din populaţia 
totală a Basarabiei (potrivit lui L. Casso)“ şi, în sfârşit, 65-67% în 
1918 (după americanul J. Kaba).” 

Analizînd, în linii mari, situația generală a Basarabiei în 
perioada dominaţiei ţariste, putem conchide, că acest ținut a avut o 
soartă foarte dificilă şi tragică. Structura etnică a populației înainte 
de anexare este reprezentată de elementul românesc, net superior din 
punct de vedere numeric celorlalte etnii, întâlnite îndeosebi, în 
mediul urban. Prin anexarea de la 1812 şi prin promovarea unei 
politici aspre de colonizare a Basarabiei cu elemente etnice străine, 
care urmăreau intensificarea procesului de deznaționalizare şi de 
rusificare a populației autohtone româneşti, dar şi promovarea 
diferitelor înlesniri pentru coloniştii străini, autorităţile ţariste au 
reuşit să-şi consolideze dominaţia în această parte geopolitică a 
Balcanilor. Totuşi, în pofida politicii etno-lingvistice urmărită de 
guvernarea ţaristă, populaţia băştinaşă, inclusiv intelectualitatea, o 
parte din nobilimea moldovenească, preoţi, toate forțele progresiste 
ale societății basarabene au rezistat contra violenței administraţiei 
coloniale ruse, au luptat pentru eliberare națională a Basarabiei. 
Mişcarea unionistă, care a luat naştere imediat după 1812, s-a 
manifestat în toate domeniile vieţii sociale, economice, politice şi 
culturale timp de peste 100 de ani. dealurile acesteia vor fi realizate 
prin Actul Unirii din 27 martie 1918. 


1 v . o 
beccapaðua: eeoepapbuueckui, UCMOpDUUeCKUU, CMAMUUECKUU, 


9KOHOMUvUeCKUU, numepamyphbiii  cOopnuk (non pex. KpymeBana Il.), 
Mockaa, 1903. 
ByroBuu, B. H., Mamepuambi Oana >mnoepapbuueckoii  xapmbl 
Deccapa6cxou eyGepnuu, Kuer, 1916, p. 3. 
? JlamkoB H. B., BeccapaGua. K cmonemulo npucoedunenua k Poccuu, 
Kumunes, 1912, p.53. 
* Kacco, JI. A., Poccua na Jlynae u oGpasoeanue BeccapaGckoii oGnacmu, 
Mocxea, 1913, p. 228. 
* Muşat, M., Ardeleanu, I., op. cit., p. 405. 

MIGRAŢIA GĂGĂUZILOR DIN BALCANI ŞI INTEGRAREA 
LOR ÎN VIAŢA BASARABIEI 


Oleg BERCU, 
Universitatea de Stat „B.P. Hasdeu ” din Cahul 


În a doua jumătate a secolului al XVIII-lea, Imperiul Rus îşi 
face simțită tot mai puternic prezența în Balcani. Sub motivul 
eliberării populaţiei creştine de sub jugul otoman - de fapt, lozinca în 
cauză servea pentru argumentarea tendințelor expansioniste în 
teritoriile respective, Rusia declanşează o serie de războaie împotriva 
Imperiul Otoman. Este bine ştiut faptul că începând cu Petru I, ruşii 
tindeau spre controlul strâmtorilor Bosfor şi Dardanele şi de aceea 
confruntarea cu otomanii era una inevitabilă. Astfel, în a doua 
jumătate a secolului al XVIII-lea şi la începutul secolului al XIX-lea, 
Rusia duce o serie de războaie împotriva otomanilor, teatrul principal 
al operaţiunilor militare fiind Balcanii şi teritoriul Ţărilor Române. În 
consecință, îngrijorată că otomanii vor începe persecuții împotriva 
lor ivocând colaborarea cu ruşii, o parte a populaţiei creştine a fost 
nevoită să plece împreună cu armatele ruse în retaragere. N-a fost 
scutită de această soartă nici populația găgăuză, ce trăia în nord-estul 
Bulgariei. 

La mijlocul secolul XVIII-lea, o bună parte dintre găgăuzi 
locuia în mase compacte în sudul Dobrogei şi în jurul cetăților 
turceşti Varna, Rusciuc şi Balcic[ 1], alt grup însemnat — în ocoalele 
Silistra şi Provdivsc şi, de asemenea, un număr neînsemnat al 
găgăuzilor mai trăia în Macedonia[2]. După cum vedem, populaţia 
găgăuză locuia destul de dispersat în perioada vizată şi este puțin 
probabil să fi avut formaţiuni statale timpurii, pentru că, dacă era aşa, 
atunci ei ar fi fost concentrați într-o singură regiune. Cu toate 
acestea, în unele lucrări întâlnim menţiuni potrivit cărora în secolele 
XIII-XIV ar fi existat o formaţiune statală a găgăuzilor pe teritoriul 
Dobrogei[3]. Teoria respectivă însă este destul de şubredă şi nu 
dispunem de probe documentare concludente în sprijinul ei. 

Odată cu începutul ostilităților dintre oştirile ruse şi 
otomane, are loc declanşarea unei migrări continue a populației din 
sudul Dunării. Astfel, în urma celor trei războaie duse de Rusia şi 
Imperiului Otoman (1769-1774, 1787-1791, 1806-1812) are loc o 
intensă migrare a „turcilor creştini” spre Moldova[4]. Conform lui 

Skalkovskii, locuitorii din sudul Dunării se aşezau în Moldova şi în 
acele unități teritorial-administrative, aflate sub directă administrare 
a Porții, denumite Basarabia de Jos (Ţara de Sus), care până la 1806 
erau populate de rămăşiţele Hoardei Nogailor[5]. 

Trebuie de menționat, că pe parcursul secolului al XVIII-lea, 
trecerea găgăuzilor şi a bulgarilor la nordul Dunării avea loc spontan, 
pentru că guvernul rus în perioada vizată nu avea o politică bine 
determinată şi coerentă față de refugiații sud-dunăreni. Un ajutor 
important în perioada iniţială emigranții găgăuzii au primit din partea 
boierilor din Moldova (după unele surse, boieri de origine grecească, 
deci fanarioți). Aceasta se explică prin faptul că ei dispuneau de 
moşii întinse, care erau puţin populate, iar pentru valorificarea 
acestor teritorii era nevoie de brațe de muncă. Din aceste 
considerente boierii au atras pe moşiile lor colonişti sud-dunăreni 
care să prelucreze pământul. 

În perioada iniţială, găgăuzii se aşezau cu precădere pe 
pământurile boierilor moldoveni şi, mai ales, pe pământurile lui 
Baluş (Balş) [6]. Astfel, în anul 1769 Balş: „„...a trecut peste Dunăre 
2 tabere mari de Găgăuzi şi a întemeiat între Chişinău şi Lăpuşna 2 
colonii găgăuze: Ceadăâr şi Orac, ca să fie barieră între moldoveni şi 
Tătarii din Bujeac...” [7]. Motivul principal era cunoaşterea de către 
găgăuzi a limbilor turcă şi tătară (limba găgăuză este înrudită cu 
acestea); totodată, fiind creştini şi cunoscând limba română, ei erau 
buni mediatori între populaţia autohtonă, pe de-o parte şi tătari, pe de 
alata. Aceste colonii au fost locuite de către găgăuzi până în anul 
1819, moment în care ei decid să plece în Budjac, unde locuitorii din 
comuna Ceadâr au întemiat colonia Ceadir-Lunga, iar cei din Orac — 
Avdarma[8]. Exemplul boierului Balş, în perioada respectivă, a fost 
urmat şi de alţi boieri care au primit pe moşiile lor găgăuzi, care se 
angajau în schimb să plătească arendă ori să achite dijmă din 
produsele obținute. 

În perioada vizată, găgăuzii se mai aşezau şi pe pământurile 
murzacilor tătari, care-i considerau pe găgăuzi buni agricultori şi 
crescători de vite. Mai mult, hanii şi cârmuitorii tătari le permiteau 
să-şi păstreze credinţa creştină, în schimb găgăuzii trebuiau să achite 
zeciuiala, ei ocupându-se de regulă cu agricultura şi viticultura[9]. În 
afara acestor grupuri răzlețe, găgăuzii s-au mai aşezat nu numai pe 
teritoriul dintre Prut şi Nistru, dar şi în Novorosia şi Moldova dintre 
Prut şi Carpaţi. 

Situaţia se schimbă cardinal după războiul ruso-turc din 
1806-1812, când tătarii nogai sunt strămutați din Bugeac în Crimeea. 
Acest proces s-a făcut cu scopul de a-i înlătura din teritoriile 
respective pe vasalii otomanilor. După terminarea războiului, în 
conformitate cu prevederile Tratatului de pace de la Bucureşti din 
16/28 mai 1812, Rusiei îi revin teritoriile dintre Prut şi Nistru. De 
altfel, Rusia n-a avut asupra acestui teritoriu niciun drept istoric, ruşii 
folosindu-se de dreptul celui puternic („dreptul sabiei”), iar turcii au 
cedat un teritoriu aflat în suzeranitatea lor, însă care nu era 
nicidecum sub jurisdicția Porții. Pentru a legifera într-o oarecare 
măsură dreptul asupra teritoriilor anexate, administraţia rusă a numit- 
o Basarabia, prin aceasta vehiculându-se ideea că aceste teritorii se 
aflau sub directa jurisdicția a Imperiului Otoman şi nu ar fi aparţinut 
Moldovei. 

După anexarea teritoriului dintre Prut şi Nistru, Rusia începe 
colonizarea planificată a teritoriilor rămase după exodul tătarilor. 
Pentru a fi mai lesne administrate, guvernul țarist a întreprins un şir 
de măsuri care au oferit acestor teritorii caracterul unui coglomerat 
etnic, cu atât mai mult cu cât Bugeacul nu putea fi colonizat cu ţărani 
ruşi, pentru că ei nu aveau nici tehnicile, nici deprinderile necesare 
pentru a supravieţui în condiţiile aspre din zonă. De altfel, ei aveau 
un exemplu asemănător în secolul al XVIII-lea| 10], când ruşii mutau 
populații în interiorul unor teritorii nou cucerite sau chiar în 
interiorul Rusiei, pentru contura o imagine pozitivă a Rusiei, în 
ipostaza de putere interesată de eliberarea creştinilor de sub jugul 
otoman. Mai mult, Alexandru I dorea să creeze o imagine pozitivă a 
Rusiei în rândul popoarelor din Balcani, punându-se accentul pe 
faptul că populaţia din Balcani în majoritatea sa era creştină şi dacă 
nu puteau fi „eliberate aceste teritorii de sub jugul otoman”, atunci li 
se oferea alternativa — ei erau bineveniţi în Rusia. Nu în ultimul rând, 
un rol important l-a jucat şi interesul material, pentru că guvernul 
țarist ca şi orice guvern era cointeresat în colectarea impozitelor şi în 
consecință noii contribuabili nu puteau fi decât bineveniți. De 
asemenea, un rol determinant era de natură strategică. Factorii de 
decizie civili, dar mai cu seamă militari, doreau să creeze o bază de 
aprovizionare care să suporte sistemul de colectare-rechiziţionare în 
zonele limitrofe principalelor teatre de operațiuni militare viitoare. 

Aşadar, în cursul războiului ruso-turc din 1806 — 1812, dar 
mai ales după acesta, se derulează o mişcare intensă a populaţiei din 

sudul Dunării spre teritoriul smuls Moldovei. În rândul acestor etnii 
remarcăm şi prezența unui număr considerabil de găgăuzi. Dislocaţi 
din zonele lor de baştină, în marea lor majoritate, găgăuzii veneau în 
Basarabia pentru a se aşeza pe pământurile rămase libere după roirea 
tătarilor. Astfel, în timpul şi imediat după războiul ruso-turc din anii 
1806-1812, emigranții găgăuzii formează următoarele colonii în 
Bugeac: 

....—1811 ei întemeiază 7 colonii : Curci, Cişmechioi, 

Etulia, Caracurt, Troianul Vechi, Beş Ghioz şi Congaz; 

— 1812 întemeiază 5 colonii: Dezghinje, Cazaclia, Baurci, 

Tatar — Copceac şi Vulcăneşti; 

— 1814 au întemeiat 3 comune: Beşalma, Bolboaca şi 

Taşbunar, 

— 1818 au întemeiat 3 comune: Ceadâr — Lunga, Chiriet — 

Lunga şi Enichioi,; 

— 1920 au întemeiat 4 comune: Avdarma, Djoltai, Gaidari şi 

Tomai; 

— 1821 comunele: Satalâc — Hadji (Alexandrovca) şi 

Dimitrovca; 

— 1830 comunele: Başchoi (sau Chirsova), Cubei şi 

Bolgariica....” [11] 

Cu toate acestea, până în anul 1818 aşezarea coloniştilor în 
această regiune nu era reglementată de nici o lege, fapt ce nu putea să 
satisfacă nici coloniştii, nici guvernarea. În anul 1819 este înființat 
Consiliul de Tutelă a coloniştilor din partea de sud a Rusiei, motivul 
fiind acela că în cele trei gubernii din Novorosia şi în regiunea 
Basarabia a crescut considerabil numărul coloniştilor[12]. Consiliul 
respectiv avea o autonomie destul de largă față de Guvernatorii 
Basarabiei şi Novorosiei. Inițial se propune ca sediul Consiliului de 
Tutelă să fie amplasat în oraşul Herson, dar printr-un nou regulament 
el este mutat în Ekaterinoslav, cu care scop în acest oraş au fost 
alocate sedii 13]. 

Principala atribuţie a acestui Consiliu de Tutelă era 
administrarea emigranților sau a coloniştilor străini ce s-au aşezat pe 
aceste teritorii anterior costituirii lui, sau a celor care vor veni după, 
indiferent de ce origine etnică ar fi ei[14]. Totodată, se stipula că 
acest Consiliu de Tutelă trebuia să urmărească aplicarea în viaţă a 
tuturor regulamentelor şi înlesnirilor care au fost acordate sau vor fi 
acordate pe viitor acestor colonişti. Într-un punct aparte se stipula că 

sub jurisdicţia acestui consiliu se aflau numai străinii ce s-au stabilit 
pe pământurile statului, cu statut de agricultori, sau meşteşugarii de 
care au nevoie agricultorii. 

În anul 1819 este elaborat un nou regulament cu privire la 
dislocarea coloniştilor bulgari şi a altor colonişti de peste 
Dunăre| 15]. Regulamentul respectiv specifica că tuturor coloniştilor 
bulgari şi altor creştini ce vor veni de peste Dunăre, care s-au stabilit 
sau se vor stabili în Basarabia, să le fie acordate toate drepturile şi 
privilegiile care au fost sau vor fi acordate coloniştilor din guberniile 
Novorosiei şi din Basarabia. Punctul trei al regulamentului respectiv 
menționa că tuturor coloniştilor de peste Dunăre ce s-au aşezat în 
regiunea respectivă pe timpul administraţiei turce sau în diferite 
localităţi din Basarabia, iar la un moment dat au trecut pe 
pământurile statului, să fie eliberaţi pe trei ani de impozite şi corvezi. 

Conform punctului patru al regulamentului respectiv, aceste 
înlesniri erau acordate pe un termen de şapte ani coloniştilor care 
veniseră de peste Dunăre în timpul războiului din 1806-1812 sau 
după. Însă înlesnirile în cauză nu se atribuiau coloniştilor veniţi 
înaintea datei menţionate, precum şi locuitorilor băştinaşi. Totodată, 
le este permisă stabilirea pe pământurile statului coloniştilor care 
trăiau în oraşe sau pe pământurile boierilor şi îşi exprimau liber 
această dorinţă, însă ei aveau voie să se mute pe aceste pământuri 
numai cu acordul administrației regionale şi coloniale. 

De asemenea, se specifica faptul că cei care au trăit pe 
pământurile boierilor moldoveni şi şi-au exprimat dorinţa de a se 
muta pe domeniile statului trebuiau să lase moşierului toate 
construcțiile intacte numai în cazul în care se demonstra că aceste 
construcții au fost făcute pe contul moşierului. Coloniştii care se 
aşezau pe pământurile statului primeau în posesie în jur de 60 de 
desetine de pământ; aici erau avuţi în vedere toți coloniştii de origine 
străină, în afară de cei români, care primeau în jur de 7 desetine[ 16]. 
Totodată, se arăta că familiile care au primit surplus de pământ faţă 
de norma stabilită trebuiau să achite 20 de parale pentru fiecare 
desetină, chiar şi în perioada de scutire de impozite. 

După expirarea termenului de înlesnire fiscală acordate 
coloniştilor, fiecare familie trebuia să achite, începând cu anul 1820, 
câte 70 de lei, specificându-se că ei vor plăti impozitul funciar şi alte 
impozite, după exemplul coloniştilor germani, cu scopul de a 
completa impozitele plătite de locuitorii din Basarabia. De asemenea, 

coloniştilor li se permitea vânzarea vinului, ei fiind scutiţi de 
impozitare. 

Pentru o mai bună gestionare a coloniilor respective, 
ținându-se cont de sfaturile General-locotenentului Inzov, aceste 
colonii vor fi organizate în patru ocoale: Prut, Cahul, Ismail şi 
Bugeac[17]. Principala colonie, Tabac, va fi redenumită în Bolgrad, 
la cererea coloniștilor. 

De asemenea, locuitorii ce s-au aşezat în localităţile 
respective anterior datei amintite, precum şi populaţia băştinaşă erau 
incluşi în categoria coloniştilor şi cădeau sub jurisdicția legilor 
pentru colonişti| 18]. Administrarea acestor colonii se efectua de 
către biroul pentru colonişti din Basarabia, în acest mod atribuţiile 
Guvernatorului general al Basarabiei în aceste localități fiind foarte 
limitate. 

Astfel s-au creat condiţii foarte prielnice pentru emigranții 
veniţi de la sud de Dunăre, iar cei ce veneau în Basarabia primeau în 
mod automat statutul de colonişti. Datorită acestui fapt, în perioada 
1819 — 1853 are loc o continuă deplasare a coloniştilor din sudul 
Dunării. Conform lui Batjuskov, cel mai masiv aflux are loc în anii 
1828-—1829[19]. Totodată, în această perioadă se întemeiază un şir de 
localităţi ce primesc statut de colonie. În unele dintre ele, populaţia 
majoritară, până în zilele noastre, o constituie găgăuzii, ceea ce ne 
permite să afirmăm că inițial ele au fost fondate de etnici găgăuzi. 

Ca rezultat al politicii de colonizare a Basarabiei promovate 
de Imperiul Rus în teritoriu, numărul coloniştilor bulgari a crescut 
constant[20]. Spre exemplu, la recensământul din 1817, în Basarabia 
erau înregistrate 482 de familii bulgare şi găgăuze[21], iar la 1848, 
numai în localitățile unde etnicii găgăuzi constituiau majoritatea erau 
înregistrate 3378 de familii „bulgare” [22]. De altfel, creşterea rapidă 
a populaţiei în localitățile găgăuze era atestată şi de Skalkovskii, care 
menționa că în decurs de treizeci de ani, populaţia din unele localități 
cum ar fi Comrat şi Vulcăneşti a crescut de 5,0—5,5 ori. Creşterea 
atât de rapidă a populaţiei în rândurile coloniştilor ne determină să 
susţinem că administrația Imperiului Rus crea condiţii benefice 
pentru coloniştii nou-veniţi. 

Ultimul val al colonizării Bugeacului de către găgăuzi şi 
bulgari a fost atestat în urma războiului ruso-turc din anii 1853- 
1856. După datele oficiale ruseşti, în perioada anilor 1853 — 1854 în 
Basarabia s-au aşezat circa 900 de familii bulgăreşti, aproximativ 

4.500 de suflete[23]. Cu toate acestea, o parte însemnată a acestor 
colonişti s-au reîntors în Bulgaria, uneori chiar cerând sprijinul 
consulatului englez din Bucureşti[24]. 

Tot odată trebuie de menţionat faptul că populaţia găgăuză în 
perioada numită au avut relații bune cu populația autohtonă, de fapt 
la majoritatea autorilor din secolul XIX, ce s-au preocupat de 
problema în cauză se specifică că coloniştii între ei discutau în limba 
natală, iar cu populaţia autohtonă sau cu alţi colonişti în română. În 
afară de asta găgăuzii ca şi ceilanţi colonişti ce s-au stabilit cu traiul 
pe teritoriul interfluviului Prut — Nitru în perioada premergătoare 
războiului ruso-turc din 1806-1812, nu s-au bucurat de nici un statut 
special. De astfel, situația se schimbă cardinal când acest teritoriu 
intră în componența Imperiului Rus, când se începe să fie 
implementată politica Imperială de deferenţiere a populaţiei, politici 
care consta în acordarea a unor şir de privelegii populației alogene în 
determentul autohtonilor. De obicei această politică se ducea cu 
scopul de a crea un coglomerat etnic cât mai pestrit în zonă şi 
eventual pentru o mai uşoară gestionare a Provinciei creând tensiuni 
interetnice şi apărând la ipostasa de mediator a acestor conflicte. 

În concluzie se poate de afirmat că populaţia găgăuză în 
timpul migrării sale din Balcani în Basrabia s-au integrat dinamic în 
viața acestei provincii. De asemenea, trebuie de avut în vedere că 
populația găgăuză în perioada nuanţată era o populaţie rurală 
preocuparea de bază fiind agricultura, populaţie ce tradițional este 
una conservatoare şi conformistă. Cu atât mai mult Imperiul Țarist 
după 1812 crează un climat benfic coloniştilor, fapt de care au 
benificiat şi găgăuzii. 

5 Ibidem, p. 12; A. Skalkovskii comite o eroare vădită incluzând aşa 
numitele „raiale” otomane în teritoriul Ţării de Sus. 

6 Mihail Ciachir, Originea găgăuzilor..., p. 18. 

7 Ibidem, În textul original se vede că s-a strecurat o greşeală tehnică, 
pentru că este indicat anul 1869, din aceste motive am indicat anul corect, 
anume 1769. 

8 Ibidem. 

9 Probabil din aceste motive multe localităţi găgăuze care s-au fondat mai 
târziu pe locurile djambulelor tătăreşti şi-au păstrat denumirea dată de tătari. 
10 Se are în vedere încercarea de a coloniza sudul Ucrainei cu țăranii ruşi. 
După cum se spune, sudul Ucrainei a fost colonizat pe oasele țăranilor ruşi. 
Aceasta se explică prin faptul că ţăranii ruşi nu erau deloc adaptaţi pentru 
prelucrarea solului arid din regiune, cu atât mai mult că nu dispuneau nici 
de utilajul necesar, nici de tehnici adecvate de prelucrare a pământului. 

11 Mihail Ciachir, Originea găgăuzilor..., p.19. 

12 Ilonnoe co6panue 3axonoe poccuiickoii umnepuu (IIC3PH), CoGpanue |, 
1818, Cankr Ilerepe6ypr, 1830, Tom XXXV, Nr. 27 833, p. 154-159. 

13 Ibidem, 1819, Ibidem, Tom XXXVI, Nr. 27 627, p. 14-15. 

14 Ibidem, p. 15. 

15 Ibidem, Tom XXXVI, Nr. 28 054, p. 517-520. 

16 Mihail Ciachir, Originea Găgăuzilor... p. 19-20. 

17 I1C3PH, CoGp. 1, 1819, Cr. Ilerepe6ypr, 1830, Tom XXXVI, Ne 28 054, 
p. 517-520. 

18 Aici trebuie de făcut o remarcă, statutul de colonişti era acordat acelor 
locuitori ce trăiau sau veneau pe pământurile statului în urma unei cereri 
depuse erau împroprietăriți cu pământ, de asemenea, trebuia să se depună 
un jurământ şi candidatul la statutul de colonist se obliga să respecte legile 
ce au fost sau vor fi elaborate în vederea administrării coloniilor. 

19 II. A. barromxkoBa, PeccapaGua ucmopuueckoe onucanue, CaHKT 
Ilerep6ypr, 1892, p. 143. 

20 A se citi şi găgăuzi, pentru că până la 1918, în documentele oficiale ale 
Imperiului Rus găgăuzii erau înregistrați ca colonişti bulgari. 

21 Ion Nistor, Istoria Basarabiei, Bucureşti, Humanitas, 1991, p. 198. 

22 IIC3PH, Co6p. I, 1819, Cr. Ilerepe6ypr, 1830, Tom XXXVI, Ne 28 054, 
p. 517-520. 

23 JI. C. bepr, Hacenenue beccapabuu (3mnoepabuueckuii cocmae u 
uucnennocmb), Ilerporpan, 1923, p. 20-23; Ion I. Nistor, Așezările bulgăre 
şi găgăuțe din Basarabia, în „Analele Academiei Române memoriile 
secțiunii istorice”, seria III, tomul XXVI, mem. 13, Bucureşti, 1944, p. 36. 
24 Ion I. Nistor, Așezările bulgăre şi găgăuţe..., p. 36 

DOCUMENTE DIPLOMATICE ROMÂNEȘTI ; 
PRIVIND ANIVERSAREA CENTENARULUI ANEXARII 
BASARABIEI LA 1912 


Vitalie VĂRATEC, 
Institutul Naţional pentru Studiul Totalitarismului 
al Academiei Române 


Aniversarea în mai 1912 a centenarului anexării Basarabiei a 
scos în evidență o controversă între două ţări, România şi Rusia, 
menținută din diverse motive la nivel politic într-o stare latentă. 
Ceremoniile fastuoase de la Chişinău, organizate şi sprijinite de către 
oficialităţile de la Sankt-Petersburg, s-au desfăşurat în condiţiile unor 
ample mişcări de protest din România. Cele două poziţii, diametral 
opuse, asupra unei probleme ce perpetua de un secol au constituit 
subiectul central al unui adevărat „război de presă”. Evenimentul 
respectiv şi-a găsit reflectarea în diverse publicaţii ulterioare (studii, 
lucrări de sinteză, articole, memorii, conferinţe etc.). 

Una dintre primele încercări de analiză ştiinţifică a 
momentului împlinirii unui secol de la răpirea Basarabiei de către 
Rusia ţaristă aparţine istoricului buzoian, Constantin I. Stan!. 
Utilizând diverse publicaţii româneşti, el a reuşit să prezinte în 
detaliu desfăşurarea simultană a festivităților de la Chişinău şi 
manifestările de indignare ale opiniei publice din România, inclusiv 
poziţia fruntaşilor mişcării naţionale din Basarabia. O contribuţie 
importantă în extinderea cercetărilor evenimetului respectiv aparţine 
istoricilor de la Chişinău, Ion Varta şi Dinu Poştarencu care au 
descoperit şi au pus recent în circiutul istoriografic documente 
provenite de pe urma activităţii autorităților ţariste în Basarabia la 
1912, cu referire la acest subiect?. 


1 Constantin I. Stan. Centenarul răpirii Basarabiei (16 mai 1812 -16 mai 
1912) N Destin Românesc, 1997, Nr. 2, p. 52-60. 

? Dinu Poştarencu, 1812 - Anexarea Basarabiei la Imperiul Rus// 
http://www.art-emis.ro/istorie/753-1812-anexarea-basarabiei-la-imperiul- 
rus.html; Ion Varta, Făclia Țării - un protest temerar la Chişinău în 1912 
impotriva ocupatiei rusesti// 
http://wwww.renpress.ro/ren_12/categorii/analize-interviuri/5014-drion- 

Centenarul anexării Basarabiei a avut un impact foarte 
puternic în societatea românească, suscitând interesul diverselor forţe 
din scena politică şi al unor instituţii de stat, inclusiv serviciul 
diplomatic, preocupat prin natura lucrurilor de problema relațiilor 
româno-ruse. Evident că diplomaţii români aceditaţi în Rusia au 
urmărit cu atenţie desfăşurarea festivităților din Basarabia, poziția 
oficialităților de la Sankt-Petersburg, publicațiile apărute în Rusia cu 
această ocazie, materialele din presa rusă. Relatările lor în acest sens 
reprezintă o sursă extrem de prețioasă în încerarea de a aprecia cât 
mai exact evoluţia raporturilor româno-ruse în preajma Primului 
război mondial. 

În publicaţiile istoricilor de la Chişinău este consemnat faptul 
absentării titularului Consulatului General al României de la Ismail 
în zilele manifestărilor organizate de autorităţile ţariste cu prilejul 
împlinirii unui secol de la anexarea Basarabiei de către Imperiul Rus. 
Istoricul Dinu Poştarencu a urmărit acest caz după documentele 
prezente în Arhiva Naţională a Republicii Moldova, precizând că 
Ministerul Afacerilor Străine al Rusiei abia la 17 mai 1912 a 
informat autoritățile de la Chişinău despre desemnarea lui Sebastian 
Grecianu în calitate de consul la Consulatul României din oraşul 
Ismail, solicitând opinia guvernatorului Basarabiei în acest sens. În 
consecință, vice-guvernatorul Basarabiei l-a anunţat pe ispravnicul 
judeţului Ismail la data de 22 mai 1912, cerându-i să se pronunțe 
„dacă nu există vreun impediment în ceea ce priveşte recunoaşterea 
noului consul român până la emiterea decretului de către Senat”. În 
raportul său din 27 mai 1912, ispravnicul de Ismail a consemnat: 
„Impedimente nu există, dacă nu se ia în consideraţie plecarea 
demonstrativă a lui în ajunul sărbătoririi a 100 de ani de la 
includerea Basarabiei în componenţa Rusiei şi faptul că în ziua de 
16 mai, drapelul naţional de la Consulatul României nu a fost 
ridicat", iar vice-guvernatorul, la rândul sau, a raportat ministerului 
la 3 iunie 1912 următoarele: „Impedimente de a-l recunoaşte pe 
domnul Grecianu nu există. Însă este necesar, consider eu, să adaug 
că, în preajma zilei serbării jubileului de 100 de ani de la 
încorporarea Basarabiei în Imperiul Rus, domnul Greceanu, potrivit 


varta-felia-rii-un-protest-temerar-la-chiinu-in-19 12-impotriva-ocupatiei- 
rusesti.html; 

raportului ispravnicului județului Ismail, a plecat în România, 
nedorind să participe la aceste solemnităţi, iar drapelul naţional de 
la Consulatul României din Ismail, în ziua serbării jubileului 
Basarabiei, a fost arborat în bernă"!. 

În legătură cu acest fapt, istoricul basarabean Ion Varta 
precizează: „Autoritățile oficiale ale României au preferat însă să nu 
se implice în mod oficial în întreaga suită de acțiuni cu caracter 
comemorativ. Singura excepție în acest sens o constituie gestul plin 
de demnitate al noului consul general al României, acreditat la 
Ismail, Grecianu, care, în ajunul serbării organizate de autoritățile 
imperiale ruse, a părăsit în mod demonstrativ Basarabia, plecând în 
România. În ziua de 16/28 mai, din ordinul său, tricolorul n-a fost 
arborat pe clădirea consulatului general, aceasta semnificând, de 
fapt, un dezacord clar al autorităţilor Statului Român în legătură cu 
festivitățile care erau în toi în toată Basarabia”. 

Cazul nu a fost unul obişnuit, iar autoritățile ruse au manifestat 
o evidentă suspiciune, fapt ce ar fi putut provoca anumite ambiguități 
în relaţia bilaterală româno-rusă. În arhiva MAE român există unele 
documente care permit într-o oarecare măsură limpezirea acestei 
probleme şi oferă răspuns la întrebarea, de ce partea rusă a fost de 
acord, până la urmă, cu desemnarea noului Consul General al 
României la Ismail. 

La 1 martie 1912, T. Maiorescu, ministrul Afacerilor Străine 
român a prezentat regelui Carol I următoarea adresă: „Domnul S. 
Stamatiadi demisionând din postul de Consul General al României 
la Ismail, am onoarea a propune Majestății Voastre transferarea în 
postul astfel devenit vacant, cu titlul de Consul General, a domnului 
Sebastian Greceanu, actual Consul la Ianina”. Conform art. 1 al 
Decretului Nr. 1297, semnat de suveranul ţării la 3 martie 1912, „D-/ 
Sebastian Grecianu, actual Consul la Ianina, este transferat, după a 
sa cerere, la Consulatul de la Ismail, cu titlul de Consul General, în 
locul d-lui S. Stamatiadi, căruia i se primeşte demisiunea”. Prin 
Decret se mai preciza că „aceste înaintări şi transferări, precum şi 
demisiunea d-lui Stamatiadi se va socoti pe ziua de 1 aprilie 1912”. 


! Cf. Dinu Poştarencu, Op. cit. 

? Cf. Ion Varta, Op. cit. 

° AMAE, fond 77/ Personale, dosar G-37, vol. I. 

Ministerul Afacerilor Străine român, prin nota Nr. 5305 din 5 martie 
a informat Legația României de la Sankt-Petersburg despre 
transferarea lui S. Grecianu în calitate titular la Consulatul de la 
Ismail, precizând că transmite alăturat „patenta consulară liberată pe 
numele D-lui Grecianu” şi solicită „a face deindată demersurile 
cuvenite pentru a obţine de la Guvernul Imperial cuvenitul 
exequatur’ şi a-l trimite după aceasta d-lui Grecianu”. Legația 
română a făcut acest demers pe lângă Ministerul Imperial al 
Afacerilor Străine la 12 martie 1912. 

Între timp, S. Grecianu, confruntându-se cu unele dificultăţi 
formale, legate de desemnarea gerantului la Consulatul de la Ianina, 
a fost nevoit să întârzie sosirea în ţară şi a preluat postul la Ismail în 
data de 21 aprilie/ 4 mai 1912. Peste câteva zile el raporta lui T. 
Maiorescu3, că „autorităţile imperiale de aici [Ismail] şi anume 
Poliţmaistrul domnul Suruceanu, Ispravnicul d-nul Hagi-Coli şi 
Primarul d-nul Tulceanu au fost chemaţi la Chişinău, după cum se 
spune, în vederea apropiatelor serbări pentru aniversarea de una sută 
ani de la luarea Basarabiei”4. În opinia sa, „serbările vor începe, 
probabil, la 16 curent, totuşi, se pare că o hotărâre definitivă nu s-a 
luat în această privinţă”. În finalul raportului său, S. Grecianu 
preciza: „În toate cazurile, subsemnatul nu voi putea fi aici în timpul 
acestor serbări, căci, după cum am avut onoarea a arăta 
Departamentului Excelenței Voastre la trecerea mea prin Bucureşti, 
tocmai în zilele de 13-19 ale curentei voi fi nevoit a mă absenta din 
Ismail, chemat fiind în ţară de grabnice interese familiare”5. 

Este imposibil a se admitre ca un şef de misiune diplomatică 
să fi întreprins un gest de protest fară a coordona acţiunile sale cu 
Ministerul sau să fi tăinuit adevăratele motive ale absentării de la 
post față de primul ministru care suplinea şi funcția de ministru al 


! Act oficial prin care un stat autorizează un consul să-şi exercite funcţiile 
pe teritoriul său. 

? AMAE, fond 77/ Personale, dosar G-37, vol. 1. 

? La 28 martie 1912, guvernul lui P.P. Carp a fost urmat de cabinetul lui 
Titu Maiorescu, care deţinea şi portofoliul de la Ministerul Afacerilor 
Străine. 

4 AMAE, fond 71/ 1900-1919, dosar 100, f. 328. 

5 Ibidem. 

Afacerilor Străine. După revenirea sa la Ismail, S. Grecianu a aflat 
despre interpretările făcute de partea rusă în legătură cu plecarea sa 
din Basarabia în perioada festivităților. La 18 iunie 1912, el raporta 
lui T. Maiorescu următoarele: „Cred de datoria mea a arăta 
Excelenței Voastre, cu acest prilej, că am aflat mai dăunăzi că 
Ispravnicul Şi [Şeful] jandarmeriei de aici au raportat la Chişinău că, 
Consulul General român a lipsit din localitate în timpul serbărilor de 
la 16 Şi 17 mai Şi că tot atunci nu s-a arborat pavilionul la Consulatul 
Regal, cea ce ste adevărat. Despre o arborare a pavilionului nostru în 
acele împrejurări nu putea fi nici vorbă, mai cu seamă că, Consulatul 
se află în reparaţie încă de la sosirea mea aci, fiind localul înconjurat 
Şi acoperit de schele şi chiar ecusonul Consular ridicat Şi dat la 
revăpsire” |. 

În finalul raportului său, Consulul General român a făcut unele 
precizări care ar putea oferi cheia dezlegării acestei enigme. El 
preciza: „Ispravnicul a mai raportat că subsemnatul am pretins, ceea 
ce deasemenea este adevărat, că pentru asistarea mea la un Te-Deum 
Şi, eventual, arborarea pavilionului, să nu mi se facă cuvenita 
comunicare oficială prin circulară trimisă spre semnare autorităţilor 
locale Şi după Vice-Consulatul onorar elin, cum se obişnuia, dar 
printr-o adresă separată. În această din urmă privinţă, Domnul 
Ispravnic Hagi-Coli mi-a spus acum în urmă că a Şi primit răspunsul 
de la Guvernământul Imperial din Chişinău Şi anume că, Consulul 
General român are dreptate Şi că, comunicările oficiale de acest soi 
să se facă întotdeauna Consulatelor prin osebite scrisori”2. 

Este clar că intransigența Consulului General român în 
problema respectării unor principii protocolare şi faptul că 
autoritățile ţariste de la Chişinău au recunoscut justeţea poziţiei sale, 
au provocat o oarecare nemulțumire din partea Ispravnicului de 
Ismail, Hagi-Coli, care a lansat ideea „protestului” manifestat prin 
„plecarea demonstrativă” a diplomatului român. La rândul său, vice- 
guvernatorul Basarabiei a mai plusat din partea sa prin formula 
„drapelul... a fost arborat în bernă”. Se impune precizarea că în 
perioada serbărilor din Rusia în mai 1912, ocazionate de centenarul 


! Idem, f. 346. 
? Ibidem. 

anexării Basarabiei, a lipsit şi titularul Legaţiei României de la 
Sankt-Petersburg, Constantin G. Nanu, toate meterialele emise de 
Legaţie fiind semnate de Şt. Mărgăritescu-Grecianu, cu titlul de 
Însărcinat cu afaceri a.i. În capitala Imperiului Rus nu s-a pus 
problema, precum la Ismail. Teza cu privire la „protestul consulului 
român de la Ismail” a fost, mai degrabă, rodul unui exces de zel din 
partea unor funcționari ai instituţiilor provinciale dn Basarabia, care 
încercau să anticipeze orice gen de protest sau rezistență față de 
manifestările oficiale. 

În plus, eventuale pretenții ale părţii ruse față de plecarea lui S. 
Grecianu ar fi fost lipsite de orice temei în condiţiile în care acesta 
încă nu primise acreditarea din partea autorităților țariste. Astfel, la 
18 mai 1912, MAS român solicita Însărcinatului cu afaceri al 
României de la Sankt-Petersburg, Şt. Mărgăritescu-Grecianu să 
comunice „dacă Guvernul imperial a dat execquatur asupra patentei 
d-lui Sebastian Grecianu în calitatea sa de Consul General al 
României la Ismail”, iar în caz de refuz, propunea de „a interveni de 
urgență pentru a se da ordin ca d-l Grecianu să fie recunoscut 
provizoriu de autoritățile ruse respective în zisa calitate până la 
obținerea ucazului imperial”. Şt. Mărgăritescu-Grecianu a transmis 
în ziua de 24 mai următorul răspuns: „...am intervenit verbal acum 
două săptămâni pe lângă Ministerul Imperial de Extene spre a-l 
ruga să grăbească îndeplinirea formalităţilor privitoare la 
exeguaturul Domnului Consul General S. Grecianu, cerut de 
Legaţiune la 12 martie trecut. Ministerul mi-a răspuns că 
îndeplinirea formalităţilor exequaturului reclamă de oicei în Rusia 
3-4 luni, însă se vor da instrucțiuni autorităților competente din 
Ismail spre a recunoaşte provizoriu pe Domnului S. Grecianu în 
calitate de Consul General al României până la obţinerea ucazului 
Imperial. După cum aflu astăzi de la Departamentul Imperial de 
Extene, suszisele instrucțiuni au fost trimise Guvernatorului 
Basarabiei la 17 curent'”. Însărcinatului cu afaceri al României din 
capitala Rusiei a fost informat corect, textul instrucțiunilor MAS rus 
cu data de 17 mai 1912 fiind descoperit un secol ma târziu de către 
Dinu Poştarencu în fondurile de arhivă de la Chişinău. 


' AMAE, fond 77/ Personale, dosar G-37, vol. I. 
? Ibidem. 

O ultimă precizare legată de subiectul respectiv se regăseşte în 
raportul din 7 noiembrie 1912 a lui Constantin G. Nanu, ministrul 
României la Sankt-Petersburg, care informează MAS român că „...am 
primit astăzi de la Ministerul Imperial al Afacerilor Extene 
comunicarea prin care mi se face cunoscut că Senatul Diriginte a dat 
Ucazul prin care Domnului S. Grecianu e recunoscut în calitate de 
Consul General al României la Ismail. Despre această recunoaştere 
am aizat pe Domnului S. Grecianu, căruia i-am transmis, totodată, 
patenta consulară liberată pe numele Domniei Sale”. 

Diplomaţii români, prezenți în Rusia, la Sankt-Petersburg sau 
Ismail, au informat Centrala MAS de la Bucureşti asupra pregătirilor şi 
desfăşurării festivităților, organizate de autoritățile ţariste în Basarabia 
şi a unor acţiuni în acest sens din capitala rusă. Astfel, S. Grecianu 
transmitea de la Ismail că în seara zilei de 7 mai 1912 „s-au împrăștiat 
în oraş broşuri în limba rusă privitoare la centenar şi broşura aci- 
alăturată în limba veche moldovenească, care cuprinde o descriere a 
provinciei şi istoricul anexiunii privit din punctul de vedere rusesc”. 
Din cele relatate se poate trage concluzia că preocupările fostelor 
stăpâniri ruseşti pentru menţinerea caracterului arhaic al limbii române 
în Basarabia are tradiţii seculare, iar difuzarea publicaţiilor de 
propagandă nu a fost o invenţie bolşevică după 1917. 

Însărcinatului cu afaceri al României de la Sankt-Petersburg, 
Şt. Mărgăritescu-Grecianu, în raportul său din 16 mai 1912 
transmitea, în traducere, textul Rescriptului Imperial, semnat de 
împăratul Nicolai II cu ocazia celebrării centenarului anexării 
Basarabiei de către Rusia şi publicat în ziarele din capitala rusă. În 
opinia diplomatului român, „acest rescript constata credința 
nestrămutată a locuitorilor acestei provincii față de Dinastie şi de 
Imperiu şi exprimă basarabenilor bunăvoința Împăratului”. Nimeni, 
inclusiv autorul acestor rânduri scrise, nu avea cum să cunoască un 
adevăr dur care avea să se confirme într-un viitor apropiat. Dinastia 
Romanovilor, cu un trecut glorios de trei secole mai avea doar şase 
ani până la căderea sa din tronul celui mai întins imperiu de pe glob. 

Presa rusă a publicat ample materiale privind desfăşurarea 


! Ibidem. 
? AMAE, fond 71/ 1900-1919, dosar 100, f. 328 v. 
* Idem, f. 329. 

manifestărilor oficiale de la Chişinău, cu prezentarea în detaliu a 
fiecărei acțiuni şi a personalităţilor politice implicate, oferind 
simultan şi unele informaţii despre protestele din România. Astfel, 
ziarele „Novoe Vremia” şi „Reci” din 17 şi 18 mai 1912 au publicat 
o cronică a evenimentelor de la Chişinău, cu prezentarea în detaliu a 
fiecărei acțiuni şi a personalităților politice implicate. Nu lipsite de 
interes este momentul discursului lui Laşcov, membrul Comitetului 
de organizare a festivităților care, conform ziarelor ruse, a vorbit 
timp de două ore „despre trecutul şi prezentul Basarabiei, expunând 
stăruințele Rusiei pentru liberarea Moldovei şi a comparat 
dezinteresarea cavalerească a Rusiei cu anexările fără vărsare de 
sânge făcute de Austria, adică a celor mai bune ţinuturi ale 
Moldovei”. Sfidând realitatea cruntă, oratorul a făcut următoarea 
afirmaţie: „Sub dominaţia Rusiei, Basarabia înfloreşte, Basarabia 
este perla Rusiei”. La rubrica „Manifestările în România” ale 
ziarelor „Novoe Vremia” şi „Reci” din acele zile se regăseşte 
următorul fragment: „Din laşi şi alte oraşe române se comunică, că 
toată ziua de ieri au avut loc protestări în contra serbărilor din 
Basarabia. În laşi, pe piața Unirii a fost organizată o mare 
manifestare. La manifestarea solemnă în Teatrul Naţional din acest 
oraş, profesorul Xenopol a ţinut un discurs, în care a atras 
atenţiunea auditorilor săi asupra purtării nedrepte a guvernului 
rusesc privitor la Basarabia după războiul ruso-turc şi asupra 
stăruinței spre a rusifica pupulaţiunea ei. Comparând rusificarea cu 
maghiarizarea, oratorul a arătat că în Ungaria românii pot ridica 
măcar un glas slab de protest, dar în Rusia ei sunt lipsiţi de 
posibilitatea aceasta”. Doar ceva mai mult de 100 de km despart 
aceste două oraşe, laşi şi Chişinău, dar ce diferenţă de opinii exista la 
1912 față de un eveniment produs cu un secol în urmă. Această 
situație avea o explicaţie simplă: cele două oraşe româneşti erau 
despărțite de râul Prut care de un secol fusese transformat în linie de 
frontieră a Imperiului Rus. 

În pofida cenzurii dure şi a eforturilor depuse de autorităţile 
țariste în vederea asigurării imaginii perfecte a serbărilor, presa rusă 
a semnalat unele momente care reflectau adevărata situaţie din 


' Idem, f. 333 v. 
2 Idem, f. 334 v. 

Basarabia. Prin cele scrise de corespondenţii ziarelor „Novoe 
Vremia” şi „Reci”, diplomaţii români au avut prilejul să constate 
următoarele: „Serbările jubileului au un caracter pur oficial. 
Frumoasele arcuri triumfale au fost ridicate cu banii strânşi de poliție 
de la proprietarii de case şi mai cu seamă de la evrei; câțiva dintre 
creştini au refuzat categoric de a jertfi chiar sume mici. Membrii 
alianței naționale ruse (soiuzniki) au luat parte la procesiune cu 
steagurile lor”. Scurt şi foarte clar. Festivităţile de la Chişinău au 
reprezentat o campanie propagandistică a regimilui țarist şi 
nicidecum o sărbătoare a populaţiei majoritare din Basarabia. Ele 
aveau drept scop mascarea procesului de erodare a imperiului şi de 
amplificare a mişcării naţionale, fenomene care aveau să se impună 
în plină forță peste doar cinci ani. În timpul procesiunilor din acele 
zile, oamenii regimului precum Haruzin, Krupenski, Purişchevici au 
purtat pe străzile Chişinăului icoana Sf. Maici a Domnului de la 
Mănăstirea Hârboveţ. În loc de pocăire, ei omagiau un mare păcat 
comis un secol în urmă, când în numele salvării şi ocrotirii 
creştinilor, un imperiu creştin a subjugat pe alţi creştini, provocând 
durere, lacrimi şi înstrăinare. 

În contrast cu atmosfera triumfalistă de la Chişinău, unde 
preoţii au fost obligaţi să proslăvească şi să preamărească fala şi 
politica de cotropire a unui imperiu arogant, la Bucureşti, potrivit 
presei ruse, „manifestarea de protest a început cu un serviciu funebru 
pentru ostaşii basarabeni, căzuţi pe câmpiile Manciuriei”. Erau 
victimile imperiului care i-a trimis la capătul lumii pentru a-i utiliza 
la săvârşirea de noi păcate față de alte popoare, în scopul extinderii şi 
înălțării împărăției vulturului bicefal. Basarabenii, ridicaţi de la 
coarnele plugului şi trimişi să moară la mii de kilometri în 
pustietăţile asiatice cu câţiva ani în urmă, nu mai interesau pe 
organizatorii festivităților de la Chişinău. Serafim Ciceagov, capul 
bisericii ortodoxe din Basarabia, a oficiat o slujbă de pomenire doar a 
celor, care „au avut o implicare în eliberarea Basarabiei”. Cei căzuți 


! Idem, f. 334. 
? Idem, f. 334 v. 
3 Cf. Ion Varta, 101 salve de tun in cinstea anexarii Basarabiei// 
http://cersipamantromanesc.wordpress.com/2012/02/24/1912-festivitati- 

în Manciuria aminteau de un război pierdut care, în opinia 
oficialităților ţariste, nu putea să se regăsească în atmosfera 
sărbătorească din capăitala Basarabiei. 

Şt. Mărgăritescu-Grecianu a surprins în ziarele ruseşti diverse 
reportaje şi descrieri ale corespondenților privind desfăşurarea 
festivităților de la Chişinău, precizând că în capitala Basarabiei s-au 
sărbătorit, practic, două aniversări: centenarul răpirii teritoriului 
pruto-nistrean şi 35 de ani de la declanşarea războiului ruso-turc de 
la 1877-1878!. Rusia avea toate motivele să celebreze cea de-a doua 
aniversare, indisolubil legată de prima. La 1812 ea a anexat întreaga 
Basarabie, iar în urma războiului de la 1877-1878 a reanexat partea 
de Sud a Basarabiei, restituită românilor de către Puterile europene în 
baza deciziilor Conferinţei de pace de la Paris din 1856. 

Aniversarea centenarului raptului Basarabiei de la 1812 nu s-a 
limitat doar la festivitățile de la Chişinău din mai 1912. La 16/ 29 
iunie 1912, Constantin G. Nanu, ministrul plenipotenţiar al României 
în Rusia raporta: „Ziarele din Petersburg semnalează prezenţa în 
capitala Rusiei a unei deputaţiuni sosită din Basarabia spre a 
exprima Împăratului, în urma împlinirii unui secol de la anexarea 
acestei provincii de către Rusia, sentimentele de recunoştinţă, 
devotament şi iubire al populaţiunii Basarabiei pentru Dinastie şi 
Imperiu... Delegaţiunea basarabeană se compune din arhiepiscopul 
Serafim al Chişinăului, mareşalii nobilimii, preşedinţii tuturor 
administrațiunilor județene, patru preoți şi doisprezece primari, 
printre care, primarii oraşelor Chişinău şi Ismail'”. Evenimentele 
ulterioare au demonstrat că prezenţa primarului de Ismail în cadrul 
delegaţiei nu a fost întâmplătoare. 

Cu referire la prezența delegaţiei oficiale basarabene în 
capitala imperiului, S. Grecianu transmitea la 18 iunie 1912 de la 
Ismail: „Din Ismail a plecat primarul oraşului D-l Tulcianof, care a 
fost primit deja de Suveran, telegrafiind apoi ajutorului său de aci 
cuprinsul înştiințării publice aci anexată în original şi traducere ce 
s-a aflat şi [s-a] împărţit ieri în oraş. O altă ştire sosită din 


organizate-de-ocupantii-rusi-la-chisinau-cu-prilejul-implinirii-a- 1 00-de- 
ani-de-la-anexarea-basarabiei/ 

i AMAF, fond 771/ 1900-1919, dosar 100, f. 332. 

? Idem, f. 343. 

Petersburg vesteşte că peste curând Basarabia de jos, adică cele trei 
districte reluate în urma războiului de la 1877-1878, care până 
acum erau administrate după legile româneşti în ființă la acea 
epocă, vor intra sub regimul legilor ruseşti”. Deşi în textul 
anunţului afişat public în oraş se preciza că „extinderea regimul 
administrativ existent în celelalte judeţe ale Basarabiei şi asupra 
județului  Ismal reprezintă dorința şi voința Majestaşii Sale 
Împăratului”?, nu se cunoaşte, deocamdată, cine a avut iniţiativa în 
acest sens: Curtea de la Sankt-Petersburg sau funcţionarii 
administrației locale de la Ismail care au profitat de moment în 
scopul obţinerii unor dividente politice. Reacţia la intenția anunțată 
de regimul țarist a urmat imediat. 

Ziarul rusesc „Birjevie Vedomosti” din 21 iunie 1912 semnala 
că „în România s-a format un comitet special, care şi-a pus de scop a 
izbuti la unirea Basarabiei de Sud cu România”. Corespondentul de 
la Bucureşti al ziarului respectiv făcea trimitere la ziarul românesc 
„Minerva” şi menţiona: „A realiza acest plan, după opinia ziarului 
român, nu prezintă o greutate, fiindcă populaţiunea Basarabiei de 
Sud constă din fraţi consângeni cu România. Afară de aceasta, cu 
planurile României ar simpatiza Germania şi Austria”. În acel 
moment, problema Basarabiei se afla în preajma transformării sale în 
obiect al relațiilor internaţionale şi constituia, deocamdată, doar un 
subiect al „războiului presei”. Până la adevăratul război mai 
rămâneau doi ani. 

Nu lipsit de interes ar fi raportul lui Constantin G. Nanu din 20 
iunie 1912 în care semnala corespondenţa din 17 iunie, publicată de 
ziarul rusesc „Peterburgskie Vedomosti”, a cărei autor scria: „Relativ 
la serbările din Chişinău, misitul şi înțeleptul Rege Carol s-a 
exprimat în modul următor: Ce mai era nevoie de aceste serbări? Noi 
ne aflăm în relaţiile diplomatice cele mai bune cu Rusia şi nimeni nu 
poate să le tulbure! Cui a fost necesar a întrista prin amintiri grele 
această amiciţie sinceră ce leagă România cu Rusia?”. Era punctul 
de vedere al suveranului țării, dar nu şi al românilor de pe ambele 


! Idem, f. 346. 
? Idem, f. 349. 
3 Idem, f. 354. 
* Idem, f. 351. 

maluri ale Prutului. Evenimentele ulterioare au demonstrat că voința 
maselor a fost mai puternică decât precauţia regelui şi ideea de unire 
a avut câştig de cauză. 

UN „INCIDENT INTERNAȚIONAL” LA HOTARUL RUSO- 
ROMAN LA 100 DE ANI DE LA ANEXARE 


Tudor CIOBANU, 
Institutul de Istorie, Stat şi Drept al AŞM 


„Aniversarea” de 100 de ani de la „alipirea”” Basarabiei la 
Rusia, căci acesta era termenul utilizat de autorități pentru a desemna 
raptul de la 1812!, urma să se desfăşoare fastuos: inaugurarea 
monumentului răpitorului Basarabiei Alexandru I la Chişinău, 
sosirea însuşi a împăratului Nicolai II, pentru vizita căruia fusese 
alcătuit un program special. Cu această ocazie au fost lansate câteva 
lucrări cu „caracter istoric”, menite să legitimeze Şi să elogieze 
anexarea. Totodată, la Chişinău şi în întreaga Basarabie urmau să se 
desfăşoare activități cu caracter cultural, religios etc. pentru a 
demonstra „prietenia? dintre poporul rus şi cel moldovenesc pe 
parcusrsul celor 100 de ani. 

Dacă în capitală manifestările s-au desfăşurat fără careva 
dificultăți majore, în provincie au fost atestate cazuri care nici de 
cum nu se înscriau în scenariul pregătit. Un asemenea incident a avut 
loc chiar în ziua de 16 mai, 1912 la Leova, orăşel situat pe râul Prut, 
în partea de nord a ținutului Ismail de atunci. Leova la acea vreme 
era Şi un punct vamal cu chei, care putea asigura un anumit nivel de 


* Amintim că în urma războiului ruso-turc din anii 1806-1812, prin 
semnarea Păcii de la Bucureşti din 16 mai 1812, teritoriul istoric al 
Moldovei dintre râurile Prut şi Nistru a fost anexat la Imperiul Rus. Asupra 
acestui teritoriu a fost extinsă denumirea de Basarabia, care, până atunci, era 
denumirea doar a părţii de sud a spațiului pruto-nistrean. Pentru a-şi 
justifica utilizarea termenului de alipire, guvernul țarist pe parcursul acestei 
perioade a organizat prin intermediul funcţionarilor, ziarelor o campanie de 
propagandă menită să arăte,, beneficiile” şi „grija” faţă de populaţia 
autohtonă. 

! Documente turceşti privind istoria României. Vol. III, 1791-1812. 
Întocmit de Mustafa A. Mehmet. Bucureşti, 1986, doc. 209, p.361-366. În 
culegere Tratatul de pace respectiv este datat cu 29 mai 1812. În varianta 
rusă tratatul a fost publicat în Ilomnoe coGpanue saxonoB Poccuiickoiă 
Hmnepuu, TOM 32, Cankr-llerepOypr, 1830, p. 316-322. 

relații dintre locuitorii celor două maluri ale Prutului. Incidentul 
poate că rămânea cunoscut doar pentru un grup restrâns de 
funcționari imperiali, dacă despre el nu s-ar fi scris în presă. 

Astfel, ziarul „Russkie vedomosti” din 26 mai apăre un articol 
cu un titlu incitat „Incident internaţional” în care se relata: 

„Este în Basarabia, în tinutul Izmail, târgul Leova, amplasat 
în apropiere de granita cu România. Și iată că la 16 mai, în timpul 
manifestațiilor jubiliare, acolo a avut loc un incident, s-ar putea 
spune, cu caracter internațional. Târguşorul ziua a fost înfrumuse fat 
cu flăgulețe, iar noaptea iluminat. La orele 2 după amează de pe 
malul românesc al râului Prut s-au auzit sunete ale unui marş 
funerar şi fipete. Tot publicul leovan, inclusiv şi conduderea 
clubului’, au dat busna pe chei. Pe celălalt mal, în drept cu cheiul 
târguşorului Leova, se afla o multime de români cu flaguri naționale 
şi cu un impunător taraf. Din această multime se evidentia o 
persoană în costum național, care dirija demonstrația. După câtevai 
minute pe chei s-a adunat toate persoanele din Leova care dansau în 
preajma primăriei, împreună cu orchestra Şi cu flaguri Şi asemeni 
românilor, au pornit să danseze Şi să se veselească. A sosit Şi echipa 
de pompieri în deplina componență, purtând căşti lucitoare şi 
flaguri. Mizica a interpretat imnul rusesc, au scandat îndelung 
împreună „ura” Orchestra românească a răspuns interpretând 
imnul său naţional. La sfatul publicului, în siguranta că 
manifestarea sentimentului de reciprocitate, la indicatia pristavului” 
orchestra noastră a interpretat imnul popular“ românesc. Ruşii şi 
românii Şi-au scos căciulile. S-a sfârşit interpretarea imnului. Se 
aştepta interpretarea din partea românilor interpretarea imnului 
nostru. În locul imnului rusesc ei au interpretat tot pe al lor (imn — 
n.n.), după ce doi români au început să danseze. După aceasta, la 


' Echivalent cu „Cămin cultural”. 
? În original „pasnomepernoiă rpyne”. 
? şef de poliţie. 
* Cu sens de naţional. 

indica ţia pristavului, publica rusească a fost invitată să se întoarcă 
în târguşor.” 

Aşa dar, o manifestare, pregătită temeinic de autorități ţariste, 
pentru a jubila cei 100 ani de „alipire” a fost transformată de românii 
de pe ambele maluri ale Prutului într-un protest. Fapt care a alarmat 
autoritățile, dispunându-se cercetarea cazului. 

Primul cinovnic rus care a fost pus să dea explicaţii asupra 
celor întâmplate, a fost subalternul Direcției Jandarmeriei a guberniei 
Basarabia, care prin raportul său din 21 iunie, anul 1912, cu numărul 
532, întocmit în oraşul Reni, gubernia Basarabia, prezentat şefului 
Direcţiei de jandarmi a guberniei Basarabia cu titlul secret, nota: 

„Raportez. După cercetarea neoficială referitoare la ceea ce 
s-a întâmplat la 16 mai a trecutului an, în t(ârguşorul) Leova au fost 
constatate următoarele: La 16 mai anul curent, des dimineață 
t(ârguşorul) Leova a fost înfrumuselat cu flaguri, iar noaptea 
iluminat. În jurul orelor 10 dimineata în fata bisericii, pe piata, 
organizați de învățători, au venit elevii Școlii orăşăneşti de 4 clase, 
elevii a 2 Şcoli populare şi elevii Școlii parohiale cu flaguri Şi cu 
muzică. În aceeaşi piață s-a adunat mult public. Preotul Isai 
Luchianov printrun discurs succint a explicat publicului importan fa 
sărbătorii Și a dat citire cărtuliei „O sută de ani de la alipirea la 
Rusia a Basarabiei”, a oficiat un molebnic, după care muzica a 
interpretat „Boxce yapa xpanu’”. Publicul Şi elevii timp îndelungat 
a scandat „Ura ” scofindu-și căciulile. După sfârşitul molebnicului 
elevii, conduşi de învățătorii, cu flaguri Şi cu muzica, însoțiți de un 
mare public au trecut încolonați pe două mari străzi ale 
t(ârguşorului) Leov., S-au oprit la Direcţia comunală unde elevilor 
li s-au distribuit dulciuri Şi cărtuliea „O sută de ani de la alipirea la 
Rusia a Basrabiei”. După care elevii au fost lăsafi să plece, iar 
muzicanţii au fost urcați pe carutele pompierilor pe care, fiind 
însotiti de întreg efectivul pompierilor Și interpretând cântece, au 


! A.N.R. Moldova, Fond 297, inventar 1, dosar 177, fila 2. Copia articolului 
publicat în gazeta „Pyccrue Benomocru” din 26 mai anul 1912. 
? Traducere din rusă „Doamne apără-l pe ţar” 
* În original „noxapHIa aporn” 

trecut de câtevai ori pe străzile principale ale t(ârgușorului) Leova. 
S-au oprit pe pialu din preajma Direcţiei comunale, unde pentru 
public a fost amplasat un scrânciob. În jurul acelui timp, jumătatea 
celei de a doilea ore de după amează, a răsunat pe partea 
românească (a râului Prut — n.n.), în fată cu primul chei vamal, 
strigând „ura ” Şi sunete de muzică. Auzind aceste fipete Şi muzica, 
publicul leovean, muzicanții şi detașamentul de pompieri s-au 
întreptat înspre acolo. Acolo, pe partea românească se afla o 
multime de români condusă de o oarecare persoană îmbrăcată în 
haine naționale şi cu flag în mână. În plublic se vorbea că aceştea 
erau locuitorii a două sate româneşti de pe celălalt mal, în drept cu 
t(ârguşorul) Leova, Bumbăta şi Semăneşti, conduşi de un oarecare 
învățător. Flăcăii moldoveni şi fetele din t(ârguşorul) Leovaau 
început să danseze. Românii au făcut la fel. Despre aceasta ne-a 
comunicat Conducătorul punctului vamal! Cerikov şi pristavul 
t(ârguşorului) Leova Cerchez, care au venit acolo. Pristavul a 
ordonat să fie interpretat imnul rusesc. Toti Şi-au scos căciulile. Și 
românii la fel au procedat. Apoi muzica muzica românească a 
interpretat, dar nu imnul rusesc, dar un oarecare marş românesc. 
După care pristavului Cerchez i s-a părut supărător, iar 
Conducătorul punctului vamal Cericov, având temeri că din toate 
acelea să nu apară vreo neclaritate între publicul rusesc și cel 
românesc, a propus pristavului să evacueze de acolo muzica şi 
publicul, făcând referin fă la încălcarea liniştii publice în perimetrul 
linei de granilă a zonei controlului vamal. Pristavul Cerchez a 
propus publicului să revină la locul său, unde a fost instalat 
scrânciobul. Publicul s-a supus, nimeni nu S-a împotrivit, 
întorcându-se în preajma primăriei unde a petrecut până la ora 11 
seara. În timpul aflării publicului rusesc Şi a celui românesc faţă în 
fală, nici din partea rusească, la fel ca Şi din cea românească nimeni 
nu a rostit nici o cuvântare, numai conducătorul publicului 
românesc, având în mâni flagul național românesc, la sfărșit a făcut 
de trei ori semnul crucii, înălțând flagul spre cer. Acest gest în 
publica rusească a fost interpretat astfel, că ruşii sânt ortodoxi $i 


! În original „TaMoxHoH 3acTaBoă” 

românii sânt ortodoxi şi vor lupta împotriva duşmnaului comun 
împreună. Dacă ar fi interpretat muzica românească un marş 
funerar nimeni din public nu Ştie, necunoscând marurile române $ti. 
Sărbătoarea jubiliară a o sută de ani de la alipirea Basrabiei la 
Rusia în Leova şi în întreg raionul punctului! Leova a fost 
sărbătorită numai la 16 mai. Nimeni nu a finut cuvântări cu caracter 
național sau politic Şi nu s-au întâmplat nici un fel de situatii 
neclare şi ordinea publică nimeni nu a încălcato. Publicul s-a 
comportat pacifist, iar o stare duşmănoasă nu au fost remarcată. 

Rotmistru a...an. ny 

Observati schimbarea de accente dintre cele relatate de ziarist 
Şi polițist. Cel de al doilea vine cu unele detalii asupra celor 
întâmplate la 16 mai, dar încearcă să-l convingă pe Şeful său că 
această abatere de la programul stabilit nu a avut un suport naţional 
românesc. Poziţia rotmistrului poate fi explicată, întrucât una din 
obligațiile sale de bază era neadmiterea românismului în Basarabia. 
Ba mai mult, pentru a-şi justifica raportul acest polițist redactează o 
dezminţire pe care o publică în ziarul gubernial „Drug” care 
preluaseră între timp Ştirea publicată „Pyccrue Benomocru”. Despre 
acest fapt aflăm dintrun alt raport din 14 iulie, anul 1912, cu numărul 
732, adresat şefului Direcţiei de jandarmi a guberniei Basarabia Şi 
semnat de către subcolonelul Afanasiev, ajutorul şefului Direcţiei de 
jandarmi al guberniei Basarabiei de la punctul de grăniceri din oraşul 
Izmail. Actul a fost înregistrat la 16 iulie 1912 cu nr. 11595 cu titlul 
secret: 

„Raportez că pristavul stanului 2 a ținutului Izmail prin 
raportul său din 2 iulie cu nr. 53, primit de către mine abea la 13 
iulie prin care m-a informat că evenimentele care s-au desfăşurat la 
16 mai a acestui an în t(ârguşorul) Leova şi pe teritoriul românesc 
de pe celălalt mal, s-au întâmplat aşa cum sunt expuse de pristav în 
dezminfirea sa, plasată în gazeta ,„/lpye” din 7 iunie cu nr. 13, copia 


l vamal 

? Tlizibil. 

* ANRM. F. 297, inv. 1, un. p. 177, f. — 7. 

dezmințirii Şi observațiile redacției gazetei, confirmată de acelaş 
pristav, îl ataşez. 

În gazeta „/lpye” din acest an cu nr. 129 a fost plasată 
corespondenta din t(ârguşorul) Leova după continut absolut ...! cu 
aceeaşi (coresponden fă) plasată Și în gazeta „Pyccrue Bedomocmu ” 
din 26 mai a acestui an. Cauza aparifei acestei coresponden fe, care 
nu corespunde adevărului, a rămas pentru pristav necunoscută, așa 
cum a rămas lui necunoscut Şi autorul ei, dar pristavul menţionează 
că coresponden fa aceasta nu a parvenit din stanul său.” 

Acest document a fost însoțit de o anexă care cuprindea 
pomenita mai sus copie a dezminţirii pristavului stanului al 2-lea” şi 
observațiile făcute de redacția gazetei „Jlpyre”: 

„Extras din nr. 130 al gazetei „„Jlpyev"* din 7 iunie 1912. 

Milostive stăpâne, d(omnule) redactor. 

În baza artțicolului) 11 ... referitoare la presă supliment) 1 
la art(icolul) 114 a statutului despre cenzură şi presă, în dezmințirea 
corespondenla „Din t(ârgușorul) Leova” plasată în nr. 129 a 
gazetei „pye ”, rog să publicati următoarele: 

La 16 mai, cu ocazia manifetaţiilor jubiliare pe sursele date 
mie de către d(omnul) ispravnic de Izmail, prin coparticiparea 
materială a direcției municipale şi a societății de ajutor reciproc, de 
către mine au fost organizate diferite măsuri distractive în piața 
publică a acestui târgușor din preajma directiei comunale. După ce 
a luat sfârşit serviciul divin în biserica din acea localitate Şi în toiul 
manifetaţiilor publice, la mine în aprtament, care se află în preajma 
direcției comunale, a venit un funcționar al punctului vamal $i a 
comunicat că Şeful punctului d(omnul) Ciripcov mă invită pe chei, 
deoarece în fata cheiului pe malul românesc, s-a adunat o multime 


"Ilizibil. 
? ANRM. F. 297, inv. 1, un. p. 177, f. 11 — 12. 
* Fiecare ținut era împărțit în sectoare polițienești, numite stanuri, conduse 
de un polițist numit pristav, care avea în subordinea sa pe poliţiştii din 
localitățile sectorului respectiv. 
? Traducere din rusă: Prietenul. 
* Ilizibil. 

de români, în jur de 200 persoane, cu orchestră şi a organizat 
dansuri, din care cauză, o parte din locuitorii târguşorului Leova cu 
o orchestră a trecut din piata „comunală ” pe chei, şi la rândul său a 
organizat dansuri. De altfel, multe persoane de pe chei au trecut în 
bărcile ruseşti Și străine ce se aflau la malul leovean, fapt interzis 
regulile vamale. 

Când am sosit pe chei din apartamentul meu, dar nici de cum 
din club, fapt ce poate confirma funcționarul vamei Șcegolev, atunci 
Șeful punctului m-a rugat să propun publicului să coboare din bărci, 
să nu aglomereze cheiul şi să se depărteze mai departe spre mal. În 
momentul sosirii mele pe chei, atât din partea rusească, la fel Şi cea 
românească aveau loc dansuri şi exclamări „ura”. Dar când 
orchestra noastră a interpretat imnul rusesc, atunci românii au 
întrerupt dansurile, Și-au scos Şepcile, iar jandarmul român ce se 
aflau printre ei a dat onorul. 

În general comportamentul românilor, vizual, nu avea un 
caracter agresiv Şi această manifestaţie a românilor a fost total 
neclară. Când eram prezent acolo orchestra românească a 
interpretat doar muzică de veselie şi nu a fost interpretat nici un 
marş funerar. Totuşi, eu, la propunerea Șefului vamal, am propus 
publicul să coboare din bărci, să elibereze cheiul şi să treacă pe 
piața din preajma direcției comunale, unde o mare parte din 
populafia leoveană, cu o altă orchestră, continua să se distreze. Tot 
publicul de pe chei, fără nici o impunere din partea mea, de bună 
voe a plecat spre piata publică din târgușor, așa cum acolo se 
distribuieau gratis dulciuri’, acolo era scrânciob gratis, dansuri, iar 
seara au fost focuri de artificii. 

Nimeni dintre locuitorii  târguşorului nu a acordat 
manifestatiei româneşti nici o importanlă, nimeni din locuitorii de 
acolo nu s-au simtit ofensaţi de această manifestatie (a românilor — 
n.n.) Şi în a doua zi au încetat să mai vorbească despre această 
întâmplare. 

Despre toate acestea eu prin telegraf a comunicat nemijlocit 


Șefilor. 


! În original „yromenua” 

În acest fel, referinta făcută de autorul corespondenței „Din 
Leova” în nr. 129 din „„/lpye»v ” la o oarecare lispsă de tact şi la „o 
palmă politică încasată ” de către mine Și leoveni, nu numai că nu 
corespunde adevărului, dar Și prezintă în sine o evidentă fantezie a 
jurnalistului, care după câte cunosc eu, nu este dintre locuitorii 
t(ârguşorului) Leova şi la 16 mai nici nu se afla acolo. 

Primiti încedinlarea în deplinul respect Și supuşenie. 

Pristavul celui de al 2-lea stan a finutului Izmail Cerchez. 6 
iunie 1912.” 

Prezentăm aici Şi nota care nu necesită comentarii: „Redactia a 
fost dusă în eroare de către corespondentul său Şi verificând fapta 
comunicată de el, nu a găsit, cu părere de rău, în primul rând, 
dreptate. ” 

La 16 iulie au fost expediate concluziile finale pe marginea 
acestului caz. 

„Secret. 16 iulie, nr. 8914. Către departamentul poli tiei. 

Investigația petrecută referitoare la corespondența publicată 
în gazeta „Pyccrue Beðomocmu” despre un incident care chipurile 
s-ar fi întâmplat în târguşorul Leovo, tinutul Izmail în timpul 
manifesta iilor jubiliare dedicate alipirii Basarabiei la Rusia, s-a 
constatat că la 16 mai a acestui an în jurul orei 2 după amează în 
timpul manifestaţiilor, din partea malului românesc a r(âului) Prut 
s-au auzit strigăte „Ura ” Şi sunete de muzică. Auzindu-le publicul 
leovean împreună cu echipa de pompieri şi orcherstra, s-au 
îndreptat către mal spre chei, visavis de care, pe celălalt mal s-a 
adunat cu orchestră Şi muzică o multime de români, circa 200 
persoane locuitori ai satelor vecine, conduse de un oarecare om în 
costum naţional cu flag în mâini. Sub sunetele muzicii cum de pe un 
mal, la fel şi de pe celălalt au pornit dansurile. Sosit la locul 
distractiei pristavul de stan Cerchez a ordonat orchestrei să 
interpreteze imnul rusesc, în timpul interpretării, românii au încetat 
să mai danseze, stând fără căciulă, iar jandarmul care se afla în 
multimea românilor, a dat onorul. Drept răspuns, orchestra 
românească a interpretat un orecare marș, dar nu funerar, după 


! ANRM, F. 297, inv. 1, un. p. 177, f. 14. 

care, la propunerea Șefului vamal, pentru evitarea oricăror incidente 
nedorite, pristavul Cerchez a rugat publicul să plece de pe mal, ceea 
ce a şi fost îndeplinit imediat. Așa cum din partea noastră nu a fost 
interpretat imnul românesc, aşa Și din partea românilor nici un fel 
de marșuri funerare nu au fost interpretate Și în genere, această 
întâmplare nu a avut caracter politic. 

A semnat colonelul Norab...” 

Informațiile prezentate sunt culese din două surse. Articolele 
din presă prezintă cele întâmplate incitant, atribuind calificativul 
„incident internațional”. Rapoartele funcționarilor ministerului de 
interne arată că nu s-ar fi întâmplat nimic care să fi încălcat ordinea 
publică şi să fi pus în pericol desfăşurarea cu mare fast a „alipirii”. 
Cunoscând nivelul de libertate a presei din Rusia, înţelegem de ce 
reprezentanţii mass-media în scurt timp au „recunoscut” că ar fi 
exagerat în prezentarea Şi interpretarea faptelor petrecute pe malul 
Prutului. Dar ambele izvoare nu se detaşează de cauza imperială, 
lăsând neobservate aspecte semnificative ale celor întâmplate. 

Lecturarea acestor documente ne face să credem că între 
locuitorii de pe amble maluri a existat comunicare, inclusiv Şi 
referitoare la tragicul eveniment din 16 mai 1812. Rolul 
învățătorului, care îmbrăcat în haine naționale, purtând tricolorul, a 
adunat locuitorii din cele două sate de pe malul românesc, deturnând 
scenariul autorităților ţariste, este unul emblematic. Locuitorii 
leoveni, sub pericolul pedepselor care ar fi urmat, nu s-au implicat 
deschis în organizarea acestei acțiuni, dar, mulți dintre ei au venit pe 
chei atunci când pe celălat mal al Prutului s-a auzit muzică 
românească, lăsând distracțiile oferite gratis (scrânciobul, dansuri, 
dulciuri Ş.a.) Şi orchestra rusească. Au plecat de pe chei doar sub 
presiunea reprezentanților organelor de menținere a ordinii. 

„Incidentul internaţional”, aşa cum apare în presa de atunci, a 
fost, de fapt, o manifestare de prezență şi unitate a spiritului 
românesc pe ambele maluri ale Prutului la o sută ani de la anexarea 
Basarabiei. 


! Tlizibil. 
? ANRM, F. 297, inv. 1, un. p. 177, f. 15. 

POLITICA NAȚIONALĂ ŞI IDENTITARĂ ÎN RASS 
MOLDOVENEASCĂ - RADIOGRAFIA UNEI MĂSLUIRI 


Elena NEGRU, 
Institutul de Istorie, Stat şi Drept al AŞM 


În august 1924, A.Grinştein, care era conducătorul ideologic al 
Comitetului Organizatoric publică în ziarul “Odesskie izvestia” un 
articol în care fundamentează teoria celor două popoare şi două 
limbi diferite, — român şi moldovenesc şi respectiv română şi 
moldovenească, — plecând de la modelul dezvoltării etnolingvistice a 
ruşilor şi ucrainenilor. 

În cadrul şedinţei Comitetului Organizatoric (“orgtroica”) din 
22 august 1924, la care au participat Starâi, Badeev, Grinştein ş.a., a 
fost dezbătută problema privind obiectivele şi priorităţile dezvoltării 
lingvistice şi culturale a moldovenilor din RASSM. Aici s-au 
conturat două opinii. Prima opinie aparţinea lui Gr. Starâi care 
considera că limba moldovenilor din stânga Nistrului trebuie să se 
dezvolte “pe baza grafiei latine şi a limbii române”. 1.Badeev şi 
A.Grinştein, reprezentanţii celei de-a doua opinii, porneau de la 
necesitatea “înfăptuirii campaniei de agitaţie privind organizarea 
republicii pentru populaţia care vorbeşte într-o limbă amestecată cu 
cea rusească şi căreia îi este teamă de tot ce-i românesc”? Ei au 
cerut ca politica lingvistică din viitoarea RASSM să fie orientată 
“spre o limbă simplă şi înțeleasă păstrând alfabetul rusesc”. 

Şedinţa din 22 august 1924 a hotărât ca autorii celor două 
opinii să prezinte CC al PC (b) din Ucraina rapoarte în scris în care 
fiecare să-şi argumenteze punctul său de vedere. 

În raportul său Gr.Starâi, după o analiză succintă a situaţiei 
lingvistice printre moldovenii din stânga Nistrului, face o încercare 
de a motiva necesitatea dezvoltării “limbii moldoveneşti” pe baza 
limbii române şi a grafiei latine, aducând o serie de argumente de 
ordin lingvistic şi politic. 


! AOSPRM, fond 49, inv.1, dosar 5, fila 9. 
? Ibidem. 
3 Ibidem. 

lată cum motiva Starâi necesitatea dezvoltării limbii naţionale 
a moldovenilor din stânga Nistrului: 

“Într-o limbă pur moldovenească, fără utilizarea 
împrumuturilor din altă limbă este imposibil să ţii chiar cel mai 
primitiv discurs politic. Mai mult, nu ajung cuvinte nici chiar pentru 
uzul cotidian”. 

De aceea, calea cea mai rezonabilă era să se purceadă la 
împrumuturile din limba română, considerând că “limba 
moldovenească” nu poate să se dezvolte pe baza celei ruse care îi 
era cu totul străină. 

Totodată s-a referit şi la problema grafiei, menționând că 
multe din expresiile “limbii moldoveneşti” nu pot fi redate cu 
ajutorul literelor rusești. “Literele rusești folosite de către noi în locul 
celor româneşti - sublinia Gr.Starâi — se pronunță incorect, pentru că 
ele nu pot reda sunetele moldoveneşti”. 

Adoptarea unui asemenea curs, în opinia aceluiaşi lider 
bolşevic, nu contravenea nici perspectivelor revoluției în Basarabia. 
Plecând de la necesitatea exportului de revoluție din U.R.S.S. în 
Basarabia şi România, Gr.Starâi scria: 

“În Basarabia copiii învață în grafia latină, iar copiii de la noi 
(din R.A.S.S.M. — n.a.) vor învăța în cea rusească. În cazul unirii 
moldovenilor din cele două părți, pe care copii îi vom învăța? Doar 
orice învățare din nou este într-o anumită măsură schilodire” 

De asemenea s-a pronunțat împotriva ideii de creare a unei noi 
“limbi moldoveneşti”, considerând că “inventarea unei limbi 
constituie o sarcină dezavantajoasă, peste puterile noastre, aceasta 
fiind o creaţie a istoriei, economiei etc”. 

Exponent al intereselor Ucrainei dar şi al Rusiei bolşevice, 
I.Badeev, s-a pronunțat pentru dezvoltarea limbii şi scrisului 
moldovenilor transnistrieni pe baza limbii şi grafiei ruse. 
Necunoaşterea de către populație moldovenească din stânga 
Nistrului, în marea ei majoritate rurală şi analfabetă, a limbii literare 
româneşti, a fost exploatată la maximum, vehiculându-se ideea 
privind necunoaşterea de către moldovenii transnistrieni a limbii 


x» 


române în general. “Limba moldovenească” era prezentată de către 


! AOSPRM, fond 49, inv. 1, dosar 5, fila 7. 
? Ibidem. 

I.Badeev ca o limbă deosebită de limba română. De aceea, în finalul 
raportului, el cere ca această “problemă arzătoare şi în acelaşi timp 
complicată” să fie examinată cât mai urgent, până la crearea 
comitetului regional de partid, de către CC al PC (b) din Ucraina, 
pentru că ea ar putea cauza neînțelegeri în viitoarea conducere de 
partid din RASSM' 

Comuniştii emigranți români, membri ai grupului de inițiativă 
pentru crearea R.A.S.S.M., indignaţi de înlăturarea lor de la 
organizarea republicii şi de orientarea politicii lingvistice şi 
culturale, sesizează forurile superioare de partid de la Moscova şi 
Kiev, Comitetul Gubernial Odessa precum şi cele ale Internaționalei 
Comuniste, crezând în izbândă. 

La 22 septembrie 1924 Grupul Român de Inițiativă (A. 
Nicolau, T.Chioran, I. Dic, Al. Bădulescu, Valiu) expediază CC al 
PC(b)R şi CC al PC(b)U o notă în care îşi exprimau dezacordul în 
legătură cu „unele dispoziţii ale CC al PC(b)U”, în special în 
problema limbii şi alfabetului, optând, „în interesul revoluţiei”, 
pentru „renaționalizarea” graiului popular al ţăranilor transnistreni 
„înţesat cu barbarisme” pe baza limbii române?. 

În acelaşi timp conducerea bolşevică a Ucrainei vehiculează 
ideea națiunii moldoveneşti din Ucraina şi Basarabia „divizate” din 
cauza „ocupaţiei române”. V.Zatonski” care participă la sesiunea a 
IV-a a Comitetului Executiv  Gubernial Odesa din 27 septembrie 
1924 lansează „în premieră conceptul de națiune moldovenească”. 

Cererile comuniştilor emigranţi români de a pune capăt 
planului de „construcție” național - culturală în varianta ucraineană 
au fost calificate de către N. Skrâpnik”, „principalul reprezentant al 


! AOSPM, fond 49, inv.1, dosar 5, fila 5. 
? Gh.Cojocaru, op.cit., p. 161-165. 
? V.P.Zatonski (1878-1938), comisar al Poporului al Învățământului Public 
din RSSU (1922-1924, 1933-1937). Membru - supleant al Biroului Politic al 
CC al PC(b)U (din 1924), iar din 1925- secretar al CC al PC(b) U. 
* Gh.Cojocaru, op.cit., p. 37 
5 N.A. Skrâpnik (1872-1933), Comisar al Poporului pentru Justiţie (din 
1922) şi Procuror General al RSSUcrainene (din 1923). Între 1927-1933 
Comisar al Poporului al Învățământului public din RSSUcraineană. 
Membru supleant al Biroului CC al PC(b)U şi membru al CC al PC(b)R 

devierii rusificatoare”, în cadrul şedinţei Biroului CC al PC (b) din 
Ucraina de pe 15 decembrie 1924, drept manifestări imperialiste, iar 
comuniştii români învinuiți că ar fi “agenți ai ideologiei burgheze 
româneşti... care ţin să asuprească poporul moldovenesc şi chiar să 
determine din timp soluționarea problemei cu privire la alipirea 
actualei Moldove Sovietice la viitoarea Românie Sovietică”. 

Biroul Politic al CC al PC(b)U a susținut punctele de vedere 
ale lui Badeev şi Grinştein, ceea ce confirmă faptul că problema 
limbii şi a alfabetului a fost una de natură politică şi nu lingvistică, ,, 
de natură să servească intereselor politice ucrainene în raport cu 
Statul Român, considerat un pericol la adresa secutității Republicii 
Sovietice Ucrainene'”. 

Pe 8 ianuarie 1925, I.Dic, fost secretar al grupului de inițiativă 
pentru crearea R.A.S.S.M., adresează membrilor C.C. şi Biroului 
Politic al C.C. al P.C. (b.) din Rusia şi Ucraina, Comitetului Executiv 
al Internaționalei Comuniste un memoriu intitulat “Cu privire la 
construcția culturală în Moldova Sovietică. Contra devierii de 
rusificare sub drapelul sovietic”. Autorul memoriului, profund marcat 
de utopia “revoluției mondiale”, sublinia că “problema construcției 
culturale în Moldova Sovietică este mai întâi o problemă politică a 
mişcării revoluţionare mondiale... de soluţionarea corectă a căreia va 
depinde consolidarea influenței sovietice în România” sau 
“compromiterea ideilor sovietice în masele largi din cealaltă parte a 
Nistrului şi mai departe”. Greşelile bolşevicilor pe tărâm cultural erau 
privite ca eventuale înfrângeri politice şi diplomatice peste Nistru. 

Cu argumente istorice convingătoare, I.Dic încearcă să 
combată teoria celor două popoare diferite, român şi moldovean, şi 
să demonstreze că în aspect etnografic moldovenii şi românii sunt 
acelaşi popor. 

Din numele grupului de inițiativă al comuniştilor români, I. 
Dic propunea introducerea scrisului latin, efectuată pe etape. Ziarele 
şi revistele, literatura cu caracter economic şi politic, urmau să fie 
inițial tipărite atât cu caractere ruseşti cât şi latine. Cărţile şcolare şi 
cele pentru analfabeți trebuiau să fie editate doar în grafie latină. 


! E.Negru, op. cit., p. 20. 
? Gh.Cojocaru, op.cit., p.34. 

Propunerile referitoare la limba națională din RASSM porneau 
de la necesitatea curăţirii “limbii moldoveneşti” transnistrene de 
“barbarisme” şi asimilării treptate a acesteia cu limba română. “Noi 
suntem obligaţi să folosim în stare finită această comoară spirituală, 
(limba română-n.a.)-menţiona I.Dic-moştenitori ai căreia am devenit, 
tot aşa cum tovarăşii ucraineni şi ruşi folosesc respectivele comori 
naționale...” 

În acelaşi timp I.Dic a respins ideea oponenților politici care 
propuneau crearea unei noi culturi moldoveneşti. “Noi ne întrebăm- 
sublinia autorul memoriului-despre care cultură nouă poate fi vorba 
în Moldova Sovietică, unde toți moldovenii plugăresc şi îşi 
întemeiază modul de gospodărire pe formele primitive ale 
reproducerii simple?” 

Dacă nu dorim pur şi simplu să “împroşcăm cu cuşmele 
noastre roşii problema, atunci avem sarcina să realizăm o activitate 
mai puţin țipătoare, însă de o valoare mai mare şi mai folositoare în 
aspect istoric”. În acest scop, propunea următoarele:” Noi trebuie să 
luăm cultura românească şi să o sovietizăm, să-i imprimăm spirit 
revoluţionar, sovietic şi comunist şi să o facem astfel convenabilă 
pentru necesităţile spirituale ale Moldovei Sovietice”. El propunea 
să se înfăptuiască “acea muncă nobilă pe care tovarăşii ruşi şi 
ucraineni au înfăptuit-o cu cultura şi literatura lor națională”. 

Prin argumentele aduse în “Memoriu” I.Dic spera să determine 
conducerea bolşevică de la Moscova şi Harkov şă-şi schimbe 
punctul de vedere, cerând chiar conducerii de partid ucrainene să 
reexamineze chestiunea cu privire la căile de dezvoltare culturală a 
RASSM şi să anuleze punctele 8 şi 9 din hotărârea Biroului Politic al 
CC al PC (b) din Ucraina de la 19 septembrie 1924. 

La şedinţa Biroului Comitetutlui Moldovenesc Regional de 
Partid din 27 ianuarie 1925 este pus în discuție Memoriul lui I. Dic 
Dicescu, adoptându-se decizia să-i fie dată o ripostă zdrobitoare lui I. 
Dic, iar CC al PC(b)U să pună capăt polemicilor şi denigrărilor din 
partea comuniştilor emigranţi români la adresa conducerii de partid 


! E Negru, op. cit., p.19. 
? Ibidem. 
? Ibidem. 

şi a cursului de „construcţie” național-culturală din RASSM', fapt 
confirmat de Memoriul din 27 ianuarie 1925 a secretarului 
Comitetului Moldovenesc Regional de al PC(b) U, I.Badeev adresat 
secretarului CC al PC(b)R V.M.Molotov?. 

Unii comunişti din conducerea R.A.S.S.M. (aşa-zişii 
“românizatori”) au încercat să ia în discuţie problema în cauză şi să 
determine conducerea de partid din Ucraina să o reexamineze. 
Problema a fost dezbătută în cadrul conferinţelor I-a şi a H-a ale 
Comitetului Moldovenesc Regional de Partid. 

Însă conducerea Ucrainei nu mai era dispusă să facă careva 
cedări în problema dezvoltării lingvistice şi culturale a R.A.S.S.M., 
în pofida oricăror argumente, fie chiar şi de ordin politic. 
Cointeresaţi în izolarea moldovenilor din R.A.S.S.M., de fraţii lor 
din Basarabia sau de peste Prut, unii lideri ucraineni considerau, în 
contradicţie cu practica curentă a politicii sovietice, că extinderea 
“revoluţiei proletare” în Basarabia şi România trebuie să fie doar 
opera muncitorilor români, entuziasmați de succesele din RASSM, 
dar nu un rezultat al implicării politice, propagandistice ori militare a 
U.R.S.S. în această zonă. 

Replicându-i lui A.Dobrogeanu, care la Conferinţa a Il-a a 
Comitetului Moldovenesc Regional de Partid din 10-15 noiembrie 
1925 a încercat să abordeze problema dezvoltării culturale a 
RASSM prin prisma revoluției mondiale, Sumski, Comisar al 
Poporului pentru Învățământul Public din Ucraina, a menţionat 
următoarele: “Sarcina organizației de partid din Moldova este de a 
edifica Republica în aşa fel încât tovarăşii din România să ia 
exemplu cum pot să declanşeze la ei mişcarea revoluţionară, dar nu 
noi de aici să revoluţionarizăm România, utilizând Republica 
Moldovenească. Tov. Dobrogeanu trebuie să înţeleagă cu fermitate 
acest lucru”. 

În acelaşi timp, comisarul ucrainean a dat de înțeles că 
problema limbii nu poate fi considerată una principială, iar 
comuniştii nici nu trebuie să lupte “pentru puritatea limbii, ci să 
dezvolte în continuare acel dialect în care vorbeşte poporul”*. Or, în 


! AOSPRM, fond 49, inv. 1, dosar 88, fila 8. 

? Gh.Cojocaru, op. cit., p.231-236. 

3? AOSPRM, fond 49, inv. 1, dosar 77, fila 86. 

opinia aceluiaşi demnitar, pentru comunişti era cu mult mai 
important ceea ce se propagă în rândurile maselor, iar limba putea fi 
chiar şi “păsărească””. 

Coraportul de forţe din conducerea de la Moscova şi Kiev n-a 
permis orientarea politicii culturale în direcția dorită de comunişti 
emigranţi români şi de unii activişti de partid şi de stat din RASSM. 
Totuşi, în anii '20 problema a putut fi cel puţin abordată de către 
forurile superioare de partid. În această perioadă în conducerea 
RASSM. se  configurează două grupări adverse în problema 
“construcției  naţional-culturale”, a  “românizatorilor” şi a 
“moldovenizatorilor”, avându-i în frunte pe cei doi principali lideri 
politici din RASSM, Gr. Starâi, Preşedinte al Comitetului 
Revoluționar Provizoriu, iar apoi Preşedinte al Consiliului 
Comisarilor Poporului şi  I.Badeev, secretarul (Comitetului 
Moldovenesc Regional de Partid. Ultimul avea toată susținerea 
conducerii bolşevice ucrainene. 

Deşi Gr. Starâi, avea autoritate în rândul comuniştilor locali 
din RASSM, el n-a putut să-şi impună punctul său de vedere. Fiind 
nevoit să se supună disciplinei de partid, Gr.Starâi a trebuit să 
accepte hotărârile organelor de partid din RASSM şi Ucraina 
privind crearea şi dezvoltarea limbii şi culturii “moldoveneşti” pe 
baza limbii şi culturii ruse. După cum sublinia V.P.Zatonski, 
reprezentant al CC al PC (b) din Ucraina, la Plenara a IV-a a 
Comitetului Moldovenesc Regional de Partid din 20-27 decembrie 
1928, Gr.Starâi “deşi se încăpăţina, se supunea”, călăuzindu-se de 
principiul formulat de către conducerea bolşevică a Ucrainei “rămâi 
pe poziţia ta, dar promoveaz-o pe a noastră”. 

Controversele între aceste două grupări privind dezvoltarea 
limbii şi culturii moldovenilor din RASSM se vor amplifica în anii 
1926-1928, mai ales pe fondul rivalităților pentru putere. În 1928, 
conducerea de la Kiev a decis, pentru a linişti spiritele, să-i înlăture 
pe cei doi lideri de la putere. Demiterea temporară a acestora n-a 
însemnat şi terminarea disputelor între “moldovenizatori” şi 
“românizatori”. Luptele interne între cele două tabere au continuat şi 
pe parcursul anilor 30. Represiunile staliniste de la sfârşitul anilor 30 


! Ibidem. 
? AOSPRM, fond 51, inv.1, dosar 1146, fila 192. 

au lovit atât în “românizatori” cât şi în “moldovenizatori”. În 1937- 
1938 şi unii şi alții au căzut victime ale represiunilor inițiate de Stalin 
şi de acoliții săi. 

Crearea limbii moldoveneşti (1926-1931) 

Cursul spre crearea unei noi limbi a fost trasat anterior 
formării RASSM. În contextul generat de controversele dintre 
„moldovenizatori” şi „românizatori” în problema etnolingvistică, 
Biroul CC al PC(b)U a adoptat la 19 septembrie 1924 hotărârea „Cu 
privire la crearea RASSM în componenţa Ucrainei” care sancţiona 
„dezvoltarea limbii populare moldoveneşti”. 

O primă încercare de a pune în aplicare planul de creare a 
unei limbi moldoveneşti a fost întreprinsă în 1925 de către G. 
Buciuşcanu (Comisar al Poporului al Învăţământului Public din 
RASSM). Gramatica limbii moldoveneşti alcătuită de Buciuşcanu a 
fost suprimată pe motiv că fusese utilizate normele ortografice şi 
terminologia românească. 

Plenara a V-a a Comitetului Moldovenesc Regional de al 
PC(b) U din septembrie 1926 a confirmat „justeţea” cursului spre 
crearea noii limbi pe baza graiului popular rusificat şi ucrainizat al 
moldovenilor transnistreni, exprimând în acelaşi timp insatisfacția în 
legătură cu modul lui de realizare. 

La sfârşitul lui decembrie 1926 este inaugurat Comitetul 
Ştiinţific Moldovenesc cu o secţie lingvistică a cărei sarcină era 
crearea noii limbi „moldoveneşti”. Secţia lingvistică era condusă de 
Leonid Madan şi avea în calitate de colaboratori pe I. Goian, A. 
Ignatovici, G. Buciuşcan etc. Până la momentul înființării acestei 
instituţii „academice” L.Madan reuşise să realizeze unii paşi în opera 
de plăsmuire a noii limbi. În vara anului 1926, la cursurile de 
pregătire a învăţătorilor, L. Madan preda „limba moldovenească” 
conform normelor gramaticale elaborate de el însuşi. 

În noiembrie 1926 au fost prezentate Comisariatului Poporului 
al Învăţământului Public proiectul „Schimbările la gramatica limbii 
moldoveneşti” care la 26 iulie 1927 au fost aprobate şi de Comitetul 
Ştiinţific Moldovenesc. Această  „,reformă” lingvistică stabilea, 
printre altele, noi reguli de alternanță a sunetelui „b” în „ghi”( alb- 
alghi), a lui „p” în „chi”(lup-lupchi, plop-plochi). De asemenea noile 

norme nu prevedeau folosirea articolului hotărât —/, stabilindu-se 
drept etalon formele omu, pomântu, caietu etcl. 

La 27 ianuarie 1929, după o „dezbatere” în paginile ziarului 
„Plugarul Roş”, Comisariatul Poporului al Învăţământului Public din 
RASSM aprobă şi „Ortografia limbii moldoveneşti”. 

Discuţiile pe marginea ortografiei au scos în evidență greutăţile 
cu care se confruntau plăzmuitorii „limbii moldoveneşti” şi lipsa 
unității de opinie din tabăra „moldovenizatorilor”. Toată discuția pe 
marginea ortografiei se datora lipsei literelor în alfabetul rusesc 
necesare pentru redarea unor sunete din „limba moldovenească”. În 
plus unii pledau pentru crearea „limbii moldoveneşti” doar pe baza 
graiului moldovenilor din RASSM, alţii optau şi pentru graiul 
moldovenilor din centrul Basarabiei, încercând să păstreze unitatea 
lingvistică a românilor din RASSM şi Basarabia ca o premiză esenţială 
pentru reconstruirea în viitor a unităţii lor politice. 

V.Holostenco, pornind de la perspectiva ocupaţiei Basarabiei de 
către URSS atenţiona că cei care înfăptuiau politica de construcţie 
național- culturală nu trebuie să uite „perspectivele pe care le avem în 
Basarabia”şi să „nu se izoleze în teritoriul pe care îl avem acum”dar să 
țină cont de faptul că „în viitor lucrul în domeniul construcției 
naţionale va fi înfăptuit şi printre moldovenii din Basarabia”. 

P.Chior (comisar al Poporului al Învăţimântului Public din 
RASSM şi Preşedinte al Comitetului Ştiinţific Moldovenesc), adept 
ți el al viziunii expansioniste sovietice, propunea ca în opera de 
creare a limbii să se ţină cont de perspectivele întregirii „neamului 
moldovenesc” sub steagul roşu al RASSM nu numai în Basarabia, 
dar, poati şi dincolo di Prut”. 

Adepții moldovenismului din conducerea bolşevică a RASSM 
în frunte cu I. Badeev au condamnat prin hotărârea Biroului 
Comitetului Moldovenesc Regional al PC(b)U din 15-16 martie 1929 
orientarea lui P.Chior „spre dialectul ţăranilor de peste Prut şi 
apropierea alfabetului moldovenesc de cel latin”, sancționând 
continuarea elaborării ortografiei în concordanță cu graiul popular. 


!AOSPRM, fond 49, inv.1, dosar 1410, fila 70. 
? AOSPRM, fond 49, inv.1, dosar 920, fila 107. 
? E.Negru, op. cit., p. 28. 

Aceste dispute scot în evidență înfruntarea dintre 
moldovenismul îngust şi românismul larg. 

La sfârşitul anului 1929 Gramatica limbii moldoveneşti era 
pregatită pentru editare. Normele ortografice ale limbii române care 
se mai păstrau în „limba moldovenească” au fost suprimate, locul lor 
fiind luate de cele „,noi”, contrare chiar şi graiului popular al 
moldovenilor transnistreni. 

Totuşi noua ortografie şi alfabetul rusesc nu confereau încă 
destulă „originalitate”, precum şi caracter independent „limbii 
moldoveneşti”. Pentru aceasta era nevoie de a crea un lexic nou, 
deosebit de limba română. 

Fondul lexical al „limbii moldoveneşti” creată în perioada 
1926-1931 era, în bună parte, alcătuit din cuvinte cu rădăcini ruseşti 
la care erau alăturate sufixe româneşti precum ar fi: „boleti-bolesc”, 
„Kulturno-culturnic”, „realno-realnic”. La fel şi din cuvinte traduse 
din ruseşte fără discernământ: „sobranie(şedință)-îngrămădire”, 
„lazâkoznanie(lingvistică)-limboştiinţă”, „gosudarstvennâi(de stat) )- 
statnic”, „prostoi (simplu)- împrostit”, „vodorod (hidrogen)-apariu”, 
kislorod(oxigen)-acrariu, „ciugunno-liteinii zavod( turnătorie de 
fontă)-zavod de turnat şeaun”. 

Nu poate fi subestimat nici locul cuvintelor inventate artificial 
pentru care aveau echivalente româneşti:  „barometru- 
aeromăsurător”, „bucătărie-mâncătorie”, „automobil- 
sîngurmergător” etc. . 

Politica lingvistică în anii 1932-1938. Campania de latinizare 

Campania de "latinizare" a scrisului popoarelor neruse din 
cadrul U.R.S.S. a fost iniţiată de bolşevici încă la începutul anilor 
'20, pentru a grăbi "construcția socialismului" în republicile nou- 
create, dar şi de a crea premise pentru extinderea "revoluţiei 
socialiste" în ţările "burgheze" vecine ori mai îndepărtate. 

După un lucru de pregătire care a durat mai mulți ani, la 7 
august 1929, Prezidiul Comitetului Executiv Central şi Consiliul 
Comisarilor Poporului din URSS a adoptat hotărârea privind trecerea 
scrisului "limbilor turcice" la alfabetul latin. În baza acestei hotărâri, 
spre sfârşitul anilor '20 — începutul anilor'30 toate republicile şi 
regiunile autonome din Asia Mijlocie şi Caucazul de Nord, care 
foloseau scrisul arab, cuprinzând 36 de naționalități şi o populaţie ce 
totaliza 3,5 mln de oameni, au trecut la grafia latină!. 

În cazul R.A.S.S.M., introducerea alfabetului latin ar fi 
contribuit nu numai la apropierea spirituală şi lingvistică a 
moldovenilor de acolo cu fraţii lor din țara de origine, dar şi la trezirea 
conştiinţei naţionale a acestora. Tocmai pentru a evita o asemenea 
evoluţie a evenimentelor, organele de partid centrale n-au permis 
iniţial folosirea grafiei latine în R.A.S.S.M., luând cursul spre crearea 
unei "noi" limbi literare "moldovenești". Însă, după şapte ani de 
existență a R.A.S.S.M., liderii bolşevici de la Kremlin îşi vor modifica 
radical politica lingvistică promovată în regiunea transnistriană. 

Către sfârşitul anilor '20, perspectivele multrâvnitei revoluţii 
mondiale se diminuase substanţial. Valul mişcărilor revoluţionare în 
Europa atinsese atunci cota de jos; posibilitatea smulgerii Basarabiei 
de la România era redusă şi ea”. 

Totodată, datorită unor cauze de ordin intern, R.A.S.S.M. nu-şi 
mai putea adjudeca rolul de "catalizator" şi de "centru al atracției 
politice” pentru Basarabia. Or, după cum remarca E.I. Bagrov” în 
memoriul "Despre neajunsurile în construcţia naţional-culturală din 
Moldova", trimis în 1933 C.C. al P.C. (b.) din Ucraina, "organizarea 
Republicii Moldoveneşti era foarte strâns legată de sarcina 
înaintării noastre revoluționare spre vest şi sud-vest - Basarabia, 
România, Balcani. Numai în lumina acestui scop a fost rațional ca 
pe acest mic teritoriu cu o populație moldovenească absolut 
minoritară (30-34%) şi plus la acestea puternic asimilată de către 
ucraineni Să fie organizată o republică naţională moldovenească cu 
toate instituţiile ei masive şi costisitoare... Anume de aceea că 
partea cea mai mare a populaţiei moldoveneşti se află peste Nistru... 
a fost necesar şi util să fie creată republica sovietică naţională, 
pentru ca masele care erau încă asuprite să aibă în faţa lor un 
exemplu concret de soluționare a problemelor lor sociale şi 
naţionale. Republica Socialistă Moldovenească trebuia să devină 
pentru ele un centru de atracție politică. Acest fapt obliga 
conducerea de partid să nu scape din câmpul ei de vedere ceea ce se 
întâmpla peste Nistru, să fie la curent cu evenimentele, să 
coordoneze într-o anumită măsură lucrul practic de aici cu sarcinile 
de eliberare revoluționară a maselor subjugate încă, să stimuleze 
energia revoluţionară a lor, căpătând succese în construcția 
economică şi naţional-culturală. Aici se interesau insistent ceea ce 
se petrecea peste Nistru; presa relata despre viața de acolo, existau 
contacte cu P.C. Român. Dar aproximativ din 1930, de toate acestea 

s-a uitat complet, legăturile s-au întrerupt şi s-au făcut auzite deja 
vorbe despre aceea că noi, chipurile, în genere nu trebuie să ne 
interesăm de aceasta. În acelaşi timp, tot lucrul practic din Moldova 
începe să abunde alături de denaturările în politica naţională, de 
exagerări grosolane la sate, la baza cărora se află anume 
neînţelegerea rolului politic al republicii... S-a ajuns până acolo că 
populaţia a început să fugă peste Nistru...“ 

Pe de altă parte, menționa E.Bagrov, politica de inventare a 
unei limbi literare "moldoveneşti" “a dus la izolarea noastră de 
masele muncitoreşti de peste Nistru, lipsindu-ne de un aşa mijloc 
important de influență politică şi culturală asupra maselor precum 
este limba comună". De aceea un asemenea curs politic a fost 
considerat "greşit" şi s-a cerut ca el "să fie înlocuit cu altul"!."A fost 
pusă problema orientării spre limba literară moldo-română, sublinia 
E.Bagrov, însă Comisarul Poporului al Învăţământului Public din 
Ucraina, tov. Skrâpnik, a respins hotărât această propunere şi cursul 
spre inventarea şi cultivarea unei limbi cvasipopulare, dar neînţelese 
a fost întărit temeinic"S. 

Totuşi, la începutul anilor '30, organele centrale de la Moscova, 
conştiente de faptul că activitatea "puriştilor” moldoveni (L. Madan, S. 
Dumitraşcu, G. Buciuşcanu, F. Goian etc.) nu poate contribui la 
realizarea scopului strategic al URSS de "revoluţionarizare” şi 
"sovietizare" a Basarabiei şi României, au acceptat modificarea 
orientării politicii lingvistice din RASSM, ordonând trecerea la grafia 
latină. "În timpul de față, scria E.Bagrov în memoriul său, când noi am 
trecut la alfabetul latin şi avem o limbă unică înţeleasă peste Nistru, 
problema influenței politice a RASSM asupra desfăşurării luptei 
revoluţionare în Basarabia şi România trebuie să devină cea mai 
actuală. Moldova Sovietică trebuie să devină un cap de pod al 
comunismului şi să contribuie activ la ruperea lanţului 
imperialismului în una din verigile lui cele mai vulnerabile”? 

Trecerea la grafia latină în RASSM a constituit o expresie a 
expansionismului sovietic, o acţiune politică care să creeze premisele 
necesare pentru cucerirea Basarabiei şi a României şi transformarea 
lor într-un stat sovietic. 

La sfârşitul anului 1931, la indicaţia Moscovei, C.C. al P.C. 
(b.) din Ucraina trimite Comitetului Moldovenesc Regional de Partid 
din RASSM o circulară "strict secretă" în care se sublinia necesitatea 
trecerii la alfabetul latin şi erau stabilite termenele acestei treceri: 

"I. Pentru organizaţiile sovietice, economice, cooperatiste şi 
alte instituții şi organizaţii centrale şi raionale până la 1 martie 1932. 

2. Instituţiile şi organizaţiile săteşti până la 1 mai 1932. 

3. Ziarele regionale şi raionale să fie trecute treptat de la 1 
ianuarie 1932 până la 1 mai 1932". 

Şcolile de toate tipurile, conform aceleiaşi dispoziții, urmau să 
treacă la alfabetul latin de la 1 februarie, iar cele de lichidare a 
neştiinţei de carte (Likbez) de la 15 februarie 1932”. 

În scurt timp după această circulară, la 2 februarie 1932, 
Biroul Comitetului Moldovenesc Regional al PC(b)din Ucraina 
adoptă o rezoluţie care prevedea: 

"I. A considera întru totul oportună şi raţională trecerea 
RASSM la alfabetul latin. 

2. În activitatea ulterioară de construcţie naţional-culturală a 
porni de la necesitatea îmbogăţirii limbii moldoveneşti cu cuvinte 
general acceptate printre moldovenii din Vechea Moldovă şi 
Basarabia. 

3. Trecerea la alfabetul latin să se înfăptuiască treptat în cursul 
anului 1932. Secţia cultură şi propagandă (kul'tprop) a Comitetului 
Regional împreună cu Comisariatul Poporului pentru Învățământ şi 
Comitetul Ştiinţific Moldovenesc să stabilească termenele 
calendaristice de trecere la alfabetul latin a organizațiilor de partid şi 
sindicale, precum şi a instituţiilor economico-sovietice şi a 
sistemului Comisariatului Poporului pentru învăţământ. Comisariatul 
Poporului pentru Finanţe să asigure toate măsurile legate de trecerea 
la alfabetul latin cu alocări corespunzătoare..." 

De asemenea, s-au dat indicaţii referitoare la reconstruirea bazei 
tipografice şi asigurarea editării ziarelor şi cărţilor în grafie latină”. 

În primăvara anului 1932 a fost adoptată hotărârea Comisariatului 
Poporului pentru Învăţământ din RASSM "Despre alfabetul 
moldovenesc latinizat şi ortografie”, care a stabilit 26 de litere ale 
alfabetului latin şi noile reguli ortografice ale "limbii moldoveneşti”. 
Documentul scoate în evidență tendința ambiguă de a adopta unele 
forme ortografice româneşti, dar şi de a păstra forme ale limbii vorbite, 
ca de exemplu tânjală, jălesc, jâvină, a sluji, a auzi ş. a!?. 

Aceeaşi tendință contradictorie se observă şi în rezoluția 
Biroului Comitetului Moldovenesc Regional al PC (b) din Ucraina 
de la 3 octombrie 1932 "Despre dezvoltarea național-culturală în 
Moldova şi despre trecerea scrisului moldovenesc la alfabetul latin”. 

Pe de o parte, susnumita rezoluție specifica necesitatea "îmbogățirii 
limbii literare moldoveneşti pe baza terminologiei literare care o 
folosesc muncitorii şi ţăranii României şi moldovenii de peste 
Nistru", iar pe de altă parte, ea prevedea "îmbogățirea limbii 
moldoveneşti literare pe baza terminologiei... care s-a constituit în 
procesul luptei revoluţionare pentru construcţia socialistă în URSS, 
pe baza terminologiei internaţionale...", astfel încât "ritmul 
îmbogăţirii limbii moldoveneşti să coincidă cu ritmul creşterii 
nivelului de cultură al maselor largi de oameni ai muncii din 
Moldova Sovietică Socialistă"! 

La 26 septembrie 1933 a fost adoptată hotărârea Biroului 
Comitetului Moldovenesc Regional al PC (b) din Ucraina "Despre 
studierea în masă a alfabetului latin în anul de învățământ 1933-1934 
de către populaţia moldovenească matură". În ea se sublinia că 
"studierea alfabetului latin constituie una din sarcinile de bază ale 
construcţiei naţional-culturale din Moldova la etapa actuală. Dar 
organele de partid sovietice şi obşteşti acordă o atenție insuficientă 
acestei sarcini politice de însemnătate istorică, iar studierea 
alfabetului latin de către populaţia matură se desfăşoară în ritmuri 
foarte scăzute"!€. 

Documentul prevedea înfăptuirea, în 1933-1934, a unei 
"cotituri bolşevice în implementarea alfabetului latin, în organizarea 
studierii lui în masă de către populația matură". Potrivit planului 
întocmit de Comisariatul Poporului pentru Învăţământul Public, în 
anul 1933-1934 alfabetul latin urma să fie studiat de 76 513 persoane 
mature de până la 50 de ani. Durata studierii grafiei latine constituia 
4,5 luni pentru populaţia sătească şi 8 luni pentru cea orăşenească. 
Cursurile trebuiau să înceapă la 1 noiembrie 1933. Se preconiza ca în 
acest scop să fie pregătite 7.646 persoane care aveau misiunea de a 
culturaliza masele ("kul'tarmeițî")'$. 

Conform datelor oficiale, în anul de învățământ 1933-1934 
alfabetul latin a fost studiat doar de aproximativ 38 mii de persoane 
din cele 76 de mii prevăzute în hotărârea din septembrie 1933 a 
Comitetului Moldovenesc regional al PC (b) din Ucraina. Însă aceste 
date nu reflectă nici pe departe tabloul real în ceea priveşte studierea 
alfabetului latin de către populația moldovenească de până la 50 ani 
din RASSM, dacă luăm în considerare faptul că în rapoartele oficiale 
ulterioare se indica un număr cu mult mai mare al celor care nu 
cunoşteau alfabetul latin. 

Dată fiind această situație, în hotărârea Comitetului 
Moldovenesc Regional al PC (b) din Ucraina "Despre totalurile 
anului de învățământ 1933-1934 şi sarcinile privind încheierea 
învățării în masă a alfabetului latin de către populația matură 
moldovenească în anul 1934-1935" se prevedea ca în anul 1934-1935 
să fie terminată studierea alfabetului latin de către celelalte 47 683 de 
moldoveni în vârstă de la 16 până la 50 de ani”. În pofida hotărârilor 
adoptate, această "sarcină arzătoare" n-a fost îndeplinită nici în anul 
1935, nici în 1936. Către începutul lui 1937 în R.A.S.S.M. mai 
existau încă, după informaţiile oficiale, cca 27 mii de moldoveni 
maturi care nu cunoşteau alfabetul latin. Documentele timpului 
demonstrează că implementarea grafiei latine în R.A.S.S.M. a decurs 
în condițiile unei rezistenţe acerbe din partea conducătorilor de partid 
şi de stat la toate nivelurile. De menţionat, că cel mai tare se opunea, 
totuşi, gruparea moldovenistă din cadrul conducerii R.A.S.S.M., care 
pe parcursul anilor 1924-1931 a promovat politica lingvistică de 
inventare a unei "noi limbi moldoveneşti". 

În primăvara anului 1932, odată cu publicarea hotărârii 
"Despre alfabetul moldovenesc latinizat şi ortografie", adepţii liniei 
moldoveniste de la Comitetul Ştiinţific Moldovenesc declanşează 
acțiuni deschise împotriva "latinizării”. Într-un raport din 1932, N. 
Sârbul (unul din colaboratorii Comitetului Ştiinţific Moldovenesc) 
informa Comitetul Moldovenesc Regional de Partid că preşedintele 
CŞM, I. Ocinski, în scopul de a obţine abrogarea hotărârii sus- 
menționate, "a dat însărcinări unor tovarăşi să critice această hotărâre 
şi să ia măsuri ca să nu fie trimisă în raioane"?!. 

La 21 mai 1932, acelaşi I.Ocinski, intenţionând să împiedice 
publicarea manualelor şi dicționarelor în baza grafiei latine, a 
convocat o adunare a activului de partid şi comsomolist de la CŞM, 
la care a propus ca ele să fie supuse unei critici zdrobitoare. În plus, a 
înaintat un proiect de înlăturare a colaboratorilor secției lingvistică 
care susțineau "latinizarea"?. 

După cum a relatat şeful secţiei Cultură şi propagandă a 
Comitetului Moldovenesc Regional al PC (b) din Ucraina, 
M.V.Alhimovici, la Conferinţa a IX-a a Comitetului Moldovenesc de 
Partid din 12-15 ianuarie 1934, "...în aceşti doi ani (1932-1933 - n.a.) 
problema privind latinizarea a fost, de fapt, înmormântată, în prezent 
în rândurile organizaţiilor de partid nu există o înţelegere a esenței 
politice a lucrului de latinizare. Organizația noastră de partid încă nu a 

înfrânt rezistența din partea şoviniştilor ucraineni şi moldoveni care 
sabotează înfăptuirea acestui proces istoric important". 

În dările de seamă privind rezultatele controalelor efectuate în 
1934 de către Comitetul Moldovenesc Regional de Partid în raioanele 
din RASSM au fost nominalizate organizațiile şi funcționarii care 
sabotau procesul de "latinizare" (un exemplu concludent constituie 
Comitetul raional de Partid Slobozia)”, dar n-au fost luate nici un fel 
de măsuri. În 1935, maşinile de dactilografiat cu caractere latine de la 
majoritatea ministerelor şi organizaţiilor din oraşul Tiraspol au fost 
refăcute, caracterele latine fiind înlocuite cu cele ruseşti”. 

În aceste condiţii sarcina învăţării în masă a grafiei latine de 
către populaţia moldovenească din RASSM nu a putut fi realizată în 
întregime, iar lucrul de "unificare a limbii moldoveneşti” cu limba 
română a durat mai mulţi ani. Abia în iulie 1936 Catedra de 
Lingvistică a Institutului Pedagogic "V.S.Kosior” din RASSM a 
adoptat schimbările la gramatica "limbii moldoveneşti". Tot atunci 
Comisariatul Poporului al Învățământului Public a aprobat şi a 
introdus în manualele de gramatică "noile reguli ortografice... în 
scopul simplificării şi unificării limbii moldoveneşti"?€. 

Introducerea grafiei latine în R.A.S.S.M., dincolo de caracterul 
ei politic, a constituit, desigur, o etapă importantă în dezvoltarea 
cultural-lingvistică a regiunii respective. Astfel, în anii 1932-1937, 
alfabetizarea s-a înfăptuit în grafia latină. O bună parte a populaţiei 
mature a fost familiarizată, după mai bine de o sută de ani de 
deznaționalizare, cu grafia latină şi limba lor firească. În pofida 
situației complicate, piedicilor puse de duşmanii grafiei latine, s-a 
promovat, totuşi, timp de peste cinci ani, prin intermediul presei, a 
unor scriitori, limba română, stopându-se, într-o oarecare măsură, 
degradarea şi deznaţionalizarea caracteristică anilor '20. 

În a doua jumătate a anilor '30, URSS îşi va modifica încă o 
dată politica sa lingvistică. Popoarele care la începutul anilor '30 au 
trecut la grafia latină au fost impuse, începând cu 1936, să treacă la 
"grafia rusă". "Noua orientare", determinată de "schimbările 
calitative" care s-au produs în societatea sovietică către anul 1936 - 
"biruinţa socialismului" şi intrarea ei în "faza comunismului" -, a 
constituit, de fapt, un nou pas în direcția centralizării republicilor 
sovietice şi rusificării lor. Mutaţiile ideologice care au avut loc în 
eşalonul superior al nomenclaturii comuniste de la Moscova în anii 
1937-1938, represiunile împotriva "spionilor" şi "duşmanilor 

poporului" din aceeaşi perioadă, au contribuit şi ele la intensificarea 
campaniei de interzicere a grafiei latine. 

În 1936 au fost trecuţi la grafia rusă cabardinii, iar în 1937 
daghestanezii. În R.A.S.S.M. "noul curs" a fost declanşat în a doua 
jumătate a anului 1937. Or, la Conferința a X-a a Comitetului 
Moldovenesc Regional al PC (b) din Ucraina dinl2 mai 1937 s-a 
discutat încă problema "latinizării”. Însă în iulie-august 1937, după 
ce a luat sfârşit primul val al represiunilor contra "duşmanilor 
poporului" şi a "spionilor români" în frunte cu Gr. Starâi, adversarii 
grafiei latine se pun pe lucru. Inițiativa interzicerii grafiei latine a 
aparținut unor membri ai conducerii RASSM. Elocvente în acest sens 
sunt şi mărturiile făcute de S. Zelenciuc la Plenara a IV-a a 
Comitetului Moldovenesc Regional al PC (b) din Ucraina din 9-11 
aprilie 1938. "Eu ca şef de secţie (secţia şcoli şi de iluminare 
culturală din cadrul Comitetului Moldovenesc Regional de Partid - 
n.a.), menţiona S. Zelenciuc, am pus problema la Biroul Comitetului 
Regional, m-am sfătuit la CC al PC (b) din Ucraina cum să 
procedăm. Părerea mea şi a tovarăşilor cu care am discutat a fost 
aceea că pentru a lovi definitiv în românizare trebuia să trecem la 
grafia rusă" (s.n.)”. 

La 27 februarie 1938, Biroul Comitetului Moldovenesc 
Regional al P.C. (b.) din Ucraina a adoptat hotărârea "Cu privire la 
trecerea limbii moldoveneşti de la grafia latină la cea rusă”. 

"În legătură cu faptul că scrisul latin nu este înţeles de 
majoritatea populaţiei moldoveneşti - se menţiona în hotărâre -, că 
elementele burghezo-naţionaliste, care la timpul lor s-au camuflat la 
Comisariatul Poporului pentru Învăţământul Public, la Editura de 
Stat şi în alte instituţii, au promovat, sub pretextul latinizării, 
românizarea limbii moldoveneşti, a considera necesar trecerea 
scrisului moldovenesc la grafia rusă. A ruga CC al PC(b) din Ucraina 
să aprobe această hotărâre". 

În paralel s-au iniţiat acţiuni energice de impunere a limbii 
ruse în toate sferele de activitate. În primăvara anului 1938, Consiliul 
Comisarilor Poporului şi CC al PC (b) din URSS a adoptat hotărârea 
"Cu privire la studierea obligatorie a limbii ruse în şcolile din 
republicile şi regiunile naţionale”. În scopul realizării acestei 
hotărâri, încă în vara aceluiaşi an, au fost organizate în RASSM 
cursuri de recalificare a învăţătorilor. Pentru a preda limba rusă în 
şcolile din RASSM, au fost trimişi din Ucraina peste 20 de tineri 

absolvenţi ai instituţiilor superioare de învățământ. Începând cu 1 
septembrie 1938, limba rusă a fost, astfel, introdusă, chiar din clasele 
primare, în şcolile moldoveneşti”. 

Curând organele de partid din RASSM au inițiat o amplă 
campanie de deromânizare a "limbii moldoveneşti”. În acest scop, la 
15 octombrie 1937, Biroul Comitetului Moldovenesc Regional al 
PC(b) din Ucraina a creat, pe lângă Comitetul Executiv Central din 
RASSM, o comisie lingvistică specială, în următoarea componență: 
S. Zelenciuc (preşedinte), Cernat (locţiitor), Ipatenco (secretarul 
comisiei), Niţuleas, I. Ceban (membri ai comisiei) 

La Conferinţa a XIII-a a Comitetului Moldovenesc Regional al 
PC (b) din Ucraina din 24-26 februarie 1939, secretarul C 
comitet, S.Zelenciuc, remarca că în domeniul lingvistic "... noi .. 
am izgonit limba română al aşa-zisului Vechi Regat. Noi n-avem 
nevoie de limba lor, n-avem nevoie de cultura lor burgheză. Noi 
avem cultura noastră socialistă, umanismul nostru socialist". 

Această orientare antiromânească a politicii lingvistice din 
RASSM şi-a găsit reflectare şi în Cuvântelnicul Orfografic 
Moldovenesc, publicat în 1940 la Tiraspol sub conducerea lui I.D. 
Ceban. În prefaţă se arată că autorii lui "au avut ca ţeli la munca sa sî 
curăţi limba moldoveneascî di cuvinteli româneşti franțuzâti, 
neînțălesî di norodu moldovenesc, întrodusi cândva di duşmanii 
norodului moldovenesc şi în rând cu aiasta s-a stăruit sî apuşi cât mai 
mulți cuvinti întrati în traiu norodului moldovenesc în legături cu 
zâdirea soţâalisti ca neologhisme din lindile noroadelor frățăşti 
rusasci şi ucraineascî... "3%. 

Consecințele campaniei de deromânizare şi de lichidare a 
"naționaliștilor" şi "diversioniştilor români" au fost catastrofale 
pentru limba şi cultura din RASSM. 

În anii 1938-1939, marea majoritate a funcţionarilor care 
posedau limba română din cadrul comisariatelor au fost arestaţi, 
concediați sau executațiastfel că în redacţiile ziarelor, la Editura de 
Stat nu mai rămaseră nici un cunoscător al limbii române”. 

„MOLDOVENIZAREA ” 

La etapele inițiale de constituire a statului sovietic, liderii 
bolşevici de la Kremlin au trebuit să facă unele concesii de ordin 
național-cultural popoarelor neruse, pentru a se delimita de politica 
ţarismului şi a putea câştiga încrederea acestora. Astfel rezoluția 
“Despre sarcinile imediate ale partidului în problema naţională”, 

adoptată în 1921 la Congresul X al P.C. (b.) din Rusia, prevedea 
funcţionarea în limba maternă a şcolilor, a instituțiilor culturale, 
administrative, a organelor puterii de stat, precum şi completarea lor 
cu persoane, care, “să cunoască obiceiurile şi psihologia populaţiei 
indigene”. 

Mai mult, la acelaşi congres I.V. Stalin a vorbit despre 
necesitatea “ucrainizării” şi “belorusizării” oraşelor din Ucraina şi 
Belorusia în care predominau ruşii”. 

La 29 septembrie 1925, pornind de la aceste prevederi, 
Comitetul Executiv Central şi Consiliul Comisarilor Poporului din 
RASSM au adoptat hotărârea despre crearea unei comisii de 
“moldovenizare” şi “ucrainizare” în scopul trecerii cât mai urgente la 
limba maternă a învățământului, cât şi a lucrului de secretariat în 
instituţiile de stat, administrative, obşteşti şi de luminare culturală. 
Această comisie urma ca, în termen de o lună de zile, să stabilească 
limba de bază a fiecărui raion şi să dea indicațiile de rigoare privind 
trecerea lucrului de secretariat la una din cele două limbi — 
“moldovenească” sau ucraineană”. 

În curând a devenit clar că “limba moldovenească” nu are nici 
o şansă de a fi utilizată în mod egal alături de limba ucraineană, 
deoarece în toate structurile administrative şi de partid predominau 
funcționarii alogeni. Pe de altă parte, însăşi Constituţia R.A.S.S.M. 
din 1925 conserva această situație defavorabilă moldovenilor. Limba 
ucraineană şi rusă, predominante în regiune, au fost declarate, de 
rând cu “limba moldovenească”, drept limbi oficiale ale R.A.S.S.M. 

De aceea, la 19 ianuarie 1926, Comisia de moldovenizare şi 
ucrainizare adoptă următoarea decizie: “Luând în considerație 
imposibilitatea studierii simultane a două limbi (““moldovenească” şi 
ucraineană-n.a.) de către funcţionari, predominarea în republică a 
populaţiei moldoveneşti (?-n.a.) a iniția organizarea cursurilor de 
studiere a limbii moldoveneşti”. Conform acestei hotărâri, cursurile 
urmau să activeze pe o durată de 6 luni, cu începere de la 1 martie 


4 

Promovarea cursului de “moldovenizare” în RASSM, de 
dezvoltare a limbii moldoveneşti şi de introducere a ei în toate 
sferele de activitate, alături de limba ucraineană, a întâmpinat, chiar 
de la bun început, o serie de dificultăţi. Problema este că însăşi 
crearea RASSM a declanşat modificări în structura populaţiei, 
balanţa înclinând în defavoarea moldovenilor. În urma hotărârii 
Comitetului Executiv Central din Ucraina de la 12 octombrie 1924, o 
bună parte din populația moldovenească s-a pomenit în afara 
granițelor acestei formaţiuni. În schimb, la RASSM a fost arondat 
raionul Balta cu o populaţie ucraineană de 100 mii locuitori. Astfel, 
ponderea moldovenilor a scăzut până la circa 32%, în timp ce 
ponderea ucrainenilor s-a mărit până la 49-50%!. Date fiind aceste 
realități, “ucrainizarea” a fost considerată o sarcină la fel de 
importantă ca şi "moldovenizarea”. 

De menționat, că până la crearea R.A.S.S.M., conform hotărârii 
din august 1923 a guvernului Ucrainei, o bună parte a instituţiilor şi 
organizaţiilor din stânga Nistrului au fost “ucrainizate” în proporție de 
50-100%7. În cursul anului 1925, au fost adoptate şi alte hotărâri care 
prevedeau intensificarea ucrainizării. Cu toate acestea, după crearea 
RASSM, majoritatea instituţiilor încep să se rusifice”. 

În urma Controlului efectuat de Comisariatul Poporului al 
Inspecţiei Muncitoreşti - Țărăneşti (la indicaţia aceluiaşi Comisariat din 
Ucraina) în primăvara anului 1926, s-a constatat că hotărârea din 19 
ianuarie 1926 despre studierea de către funcţionarii de stat a “limbii 
moldoveneşti” n-a fost îndeplinită, ceea ce punea în pericol desfăşurarea 
în continuare a ”moldovenizării”. În iunie 1926 Comitetul Executiv 
Central şi Consiliul Comisarilor Poporului din RASSM au adoptat 
“Legea despre moldovenizare” care prevedea următoarele: 

- asigurarea egalităţii depline dintre “limba moldovenească” 
şi limbile celorlalte naţionalităţi din RASSM; 

- utilizarea “limbii moldoveneşti” în toate instituţiile şi 
organizaţiile de stat; 

- pregătirea şi promovarea cadrelor din rândul moldovenilor 


! AOSPRM, fond 49, inv. 1, dosar 1352, fila 4. 
? Ibidem, dosar, 662, fila 17. 
3 Ibidem, fila 18. 

în organele de partid şi administrative”. 

La Plenara a V-a a Comitetului Moldovenesc Regional de Partid 
din septembrie 1926 a fost discutată chestiunea cu privire la totalurile 
şi perspectivele “moldovenizării”. Au fost evidențiate dificultăţile pe 
care le întâmpina “moldovenizarea”, punându-se problema reluării cât 
mai urgente a cursurilor de studiere a "limbii moldoveneşti”. 

Până la acel moment în conducerea R.A.S.S.M. nu exista o 
părere unică în ceea ce priveşte orientarea “politicii lingvistice”. 
Politica de creare a unei “noi limbi”, deosebită de limba română, 
împiedica apariția manualelor şi, implicit, realizarea “moldovenizării”. 

Pe parcursul anilor 1927-1928 unii comunişti locali au 
încercat să impulsioneze “moldovenizarea”. A. Dâmbul, într-un 
raport din 21 mai 1927, adresat conducerii de partid din RASSM, 
evidenția piedicile care stăteau în calea ““moldovenizării”. 

“1. Mai întâi de toate, lipsa dorinței din partea organelor 
inferioare de a se apuca de lucru, considerând moldovenizarea ceva 
inutil, “o pedeapsă dumnezeiască”. 

2. Ignorarea totală, iar uneori chiar o atitudine vădit 
duşmănoasă față de moldovenizare din partea aşa numitului aparat 
“superior”. Orice funcționăraş..., nemaivorbind de lucrătorii de 
răspundere, consideră că e de datoria lui să afirme în mod 
demonstrativ că moldovenizarea nu-l priveşte. 

3. Lipsa totală în instituţiile care trebuie să se moldovenizeze 
a unor organe care ar dirija acest proces şi ar purta răspundere pentru 
realizarea lui. 

4. Comisia centrală de moldovenizare de pe lângă C.E.C. 
(Comitetul Executiv Central -n.a.) dă dovadă de pasivitate totală în 
ceea ce priveşte controlul instituțiilor şi persoanelor care trebuie să se 
moldovenizeze””. 

Anii 1927-1928 au coincis cu perioada unei mişcări pentru 
afirmarea identității moldoveneşti din stânga Nistrului, ca reacție la 
recrudescenţa naţionalismului ucrainean. Cadrele băştinaşe din 
conducerea RASSM au luat în serios hotărârile partidului în 
problema naţională şi au încercat să le înfăptuiască. Greutățile 
enorme cu care se confrunta conducerea RASSM în realizarea 

“moldovenizării” au fost evidențiate de P.I. Chior (pe atunci Comisar 
al Poporului pentru Învățământul Public din RASSM) la Conferinţa a 
IV-a a Comitetului Moldovenesc Regional de Partid din noiembrie 
1927. Referindu-se la modificările din structura populaţiei, survenite 
ca urmare a creării RASSM, P.I.Chior a enunțat ideea “retrocedării 
oraşului şi raionului Balta Ucrainei şi alipirea la RASSM a satelor 
moldoveneşti din fostul district Odesa. Aceasta ne-ar da posibilitate 
să înfăptuim cu mai mult succes politica naţională, pentru că, 
retrocedând o populație ucraineană de peste o sută de mii de 
locuitori, moldovenii vor constitui majoritate relativă. Chiar dacă 
republica noastră va fi mai mică, pentru noi, comuniştii, aceasta nu 
are importanţă..., în schimb vom şti că problema moldovenizării va fi 
cea principală, iar ucrainizarea va avea un rol secundar”. 

Aceste luări de atitudine ale unor activişti culturali din 
R.A.S.S.M. nu au putut schimba situaţia. R.A.S.S.M. , spre deosebire 
de alte republici sovietice, nu a avut parte de o intelectualitate 
băştinaşă influentă, de o conducere şi o rețea de cadre autohtone care 
să fi putut realiza în practică hotărârile partidului privind dezvoltarea 
învăţământului şi a culturii naționale. 

“Sarcina dezvoltării culturii moldoveneşti-menționa P.I.Chior- 
a nimerit de la bun început în mâna unor anumiți comunişti, care sub 
conducerea Comitetului Regional de Partid, grupează în jurul lor 
intelectualitatea moldovenească”. Aceşti intelectuali moldoveni “nu 
puteau nici să deschidă gura în problema politicii naţionale” pentru 
că erau imediat învinuiți de naționalism”. 

Marginalizarea “limbii moldoveneşti” şi rusificarea era un 
avertisment de care conducerea RASSM şi cea de la Moscova nu 
putea să nu ţină cont. Or, o asemenea politică punea în pericol nu 
numai succesul “construcţiei socialismului în RASSM”, dar şi 
“succesul revoluţiei bolşevice în Basarabia”. Tocmai din acest motiv 
în anul 1930 conducerea bolşevică din stânga Nistrului îşi va 
modifica radical atitudinea față de “moldovenizare”. Reluarea 
moldovenizării era justificată şi de hotărârea Congresului al XVI-lea 
al PC (b) din URSS în problema naţională, în care se prevedea în 

? Ibidem, dosar 920, fila 126. 

primul rând, intensificarea luptei împotriva şovinismului rus!. 
Situaţia de impas din R.A.S.S.M. în legătură cu 
“moldovenizarea”, a fost discutată în cadrul şedinţei Biroului 
Comitetului Moldovenesc Regional de Partid din septembrie 1930. 
În referatul ”Despre moldovenizare” s-a subliniat că tergiversarea 
trecerii la “limba moldovenească” în lucrările de secretariat, precum 
şi neutilizarea limbii materne în relațiile cu populația băştinaşă, 
constituiau lacune care ”dăunau construcției socialiste din 
RASSM'”. De aceea s-a propus crearea unei comisii noi de 
“moldovenizare”, care să aibă mai multe prerogative, inclusiv şi cea 
de control pe care o avuse şi anterior. Numirea şi concedierea 
funcţionarilor instituțiilor de stat putea fi efectuată numai cu 
consimţământul respectivei comisii. Tot atunci s-a hotărât de a stabili 
un supliment la salariul de bază, în mărime de 10%, pentru cei care 
studiau şi utilizau în lucrul de cancelarie “limba moldovenească”. 
“Este necesar un stimulent care ar trezi dorința de a studia această 
limbă - menţiona unul din conducătorii de atunci ai RASSM în 
cadrul şedinţei Biroului Comitetului Moldovenesc regional de Partid 
din septembrie 1930. Cred că trebuie de stabilit un salariu 
suplimentar celor care cunosc limba moldovenească... De aceea 
fracțiunea CEC trebuie să elaboreze măsuri care să asigure majorarea 
cuantumului indemnizaţiilor pentru cei care cunosc limba 
moldovenească”. S-a hotărât ca în termen de trei luni toți 
funcţionarii, începând cu conducerea de partid, să studieze "limba 
moldovenească”, “deoarece este inadmisibil ca noi (conducerea 
RASSM -— na.) să trăim în republica moldovenească şi să nu 
înțelegem că trebuie să înfăptuim toată politica în limba naţională. 
Trebuie să explicăm organizaţiei de partid că chestiunea nu constă în 
faptul că dacă membrul de partid nu va studia limba moldovenească 
va putea să plece de aici, dar că aceasta înseamnă să nu înţelegi 
hotărârile Congresului al XVI-lea referitoare la problema naţională, 
nedorința de a promova hotărârile Congresului. Numai aşa trebuie 
pusă problema, iar vinovaţii trebuie traşi la răspundere de către 


'E. Negru, op.cit., p.52. 
? AOSPRM, fond 49, inv.1, dosar 1809, fila 78. 
3 Ibidem, fila 83. 

Colegiul de Partid până la excluderea lor din Partid...”!. 

Teoretic, şedinţa Biroului Comitetului Moldovenesc Regional 
de Partid din septembrie 1930, prin hotărârile destul de dure adoptate 
față de cei care nu doreau să studieze “limba moldovenească” 
(sancțiuni administrative, excluderea din partid, concedierea din 
funcţii) pare să fi însemnat începutul luptei contra oponenților 
“moldovenizării” şi, deci, diminuarea rezistenței față de aceste 
acțiuni. În realitate, rezistența funcționarilor alogeni faţă de 
implementarea “limbii moldoveneşti” şi promovarea moldovenilor în 
organele de partid şi de stat a sporit. 

Într-un raport al Comisiei centrale de moldovenizare din 1931, 
adresat secretarului Comitetului Moldovenesc Regional de Partid, I. 
Ilin, se menţiona: “În Miliția generală cadrele de răspundere- 
comuniştii (tov. Hodosevici, Golovkin, Râtov) se eschivează în mod 
evident de la studierea limbii moldoveneşti cât şi de la 
moldovenizarea aparatului... 

Tot lucrul tehnic şi de anchetă în Miliția generală, Miliția 
orăşenească se desfăşoară în ruseşte şi nu în moldoveneşte. În 
întreaga republică membrii de partid şi fără de partid, lucrători ai 
miliției, se eschivează de la studierea limbii moldoveneşti şi nu 
frecventează cursurile. În Slobozia întreaga conducere a miliției nu 
cunoaşte limba moldovenească... În raionul Tiraspol moldovenizarea 
este zădărnicită, iar şovinismul rus a prins rădăcini printre cadrele 
aparatului de conducere. În Uniunea raională a colhozurilor, unde din 
18 lucrători sunt doar doi moldoveni (lucrează vizitii), secretarul 
cârmuirii, Rogalski, s-a pronunţat recent în mod deschis în faţa 
lucrătorilor contra moldovenizării...””. 

Începutul anului 1932 a marcat o nouă turnură în politica 
lingvistică a partidului. Organele de partid din stânga Nistrului erau 
chemate să contribuie la realizarea hotărârii din 2 februarie 1932 
despre trecerea la grafia latină. În asemenea condiţii acțiunea politică 
de “moldovenizare” avea să devină una secundară. 

Într-un raport al Comitetului Central de moldovenizare şi 
latinizare de pe lângă Comitetul Executiv Central din 1933 se 
menționa că o dată cu trecerea la alfabetul latin problemei studierii 


! Ibidem, fila 80. 
 AOSPRM, fond 49, inv.1, dosar 2017, fila 36. 

limbii moldoveneşti “nu-i acordă nimeni nici o atenţie...”, iar 
cursurile de studiere a limbii moldoveneşti din acest an au dat puțin 


25 
rezultate”, fiind frecventate doar în proporţie de 25-40% . Faţă de 


funcţionarii care nu cunoşteau “limba moldovenească” nu erau luate 
nici un fel de măsuri, chiar dacă exista hotărârea guvernului despre 


i 7 ; TEPER „2326 
concedierea celor care ignorau studierea “limbii moldoveneşti”... 
Odată cu trecerea la alfabetul latin, majoritatea instituţiilor, sub 
pretextul că nu aveau maşini de dactilografiat cu caractere latine, 

efectuau întreg lucrul de secretariat doar în ruseşte sau ucraineşte 

Cu toate hotărârile adoptate, acțiunea politică de 
“moldovenizare” nu s-a soldat cu nici un rezultat. În 1933, E.I. 
Bagrov (activist de partid din R.A.S.S.M.) adresează Comitetului 
Central al P.C. (b.) din Ucraina o scrisoare întitulată “Despre 
neajunsurile în problema construcției național-culturale în Moldova” 
în care menţiona că “....în instituţiile centrale nici conducerea, nici 
aparatul tehnic nu cunoaşte limba moldovenească şi prin urmare nu 
comunică cu populaţia în limba ei maternă. Aproape toţi comisarii şi 
locţiitorii lor nu cunosc limba moldovenească.. Se poate afirma fără 
exagerare că nici o instituție centrală, raională sau sătească nu 
efectuează lucrul de cancelarie în limba moldovenească.. Nu mai 
bine, poate chiar mai rău, stau lucrurile în Comitetul Regional de 
Partid unde există doar vreo doi cunoscători ai limbii moldoveneşti, 


iar în efectivul de conducere nici unul”. 

Formal, conducerea de partid din stânga Nistrului subscria 
hotărârilor despre necesitatea “moldovenizării”, în realitate însă ea le 
submina sub pretextul că moldovenii nu reprezentau majoritatea 


populaţiei RASS.M.. 

Lipsa unui control real din partea conducerii de partid, în 
marea ei majoritate alcătuită din alogeni, privind îndeplinirea 
hotărârilor adoptate despre  "moldovenizare”, atitudinea vădit 
duşmănoasă a funcționarilor de stat faţă de problema studierii “limbii 
moldoveneşti” au constituit piedici aproape insurmontabile în 
asigurarea unei egalități lingvistice şi culturale a populaţiei băştinaşe 
în raport cu alte etnii conlocuitoare. 

Experienţa acumulată de liderii bolşevici din U.R.S.S. în anii 
1923-1931 în Ucraina, unde “ucrainizarea” a condus la triumful 
“naționalismului ucrainean”, 1-a determinat pe conducătorii de la 

Kremlin să-şi modifice viziunea în politica față de naționalități. Noul 
curs va fi declanşat în anul 1933, culminând cu sinuciderea lui N. 
Scrâpnik, Comisar pentru Învăţământul Public din Ucraina, unul din 
principalii oponenți ai lui Stalin în problema națională. 

Din acest motiv, începând cu sfârşitul anului 1933 problema 
“moldovenizării” nu va mai fi abordată în mod special de către forurile 
superioare de partid. Unica instanță care efectua controlul asupra 
“moldovenizării” continua să fie în mod formal Comitetul central 
pentru moldovenizare şi latinizare. Spunem formal, pentru că această 
instanță doar constata neajunsurile, deciziile ei nefiind îndeplinite. 
Dată fiind această situaţie, conducătorii instituțiilor şi organizaţiilor 
din R.A.S.S.M. au întreprins diferite acţiuni pentru a izgoni limba 
română şi alfabetul latin din instituţiile pe care le conduceau. 

Odată cu declanşarea în vara anului 1937 a luptei partidului 
bolşevic contra "naţionalismului moldovenesc”, Comitetul central 
pentru moldovenizare se va autodizolva, iar majoritatea membrilor 
acestui comitet vor figura în listele duşmanilor poporului 
(E.P. Voronovici, P. Cojuhari, M. Baluh ş.a.) şi vor fi exterminați. 

Cu toate hotărârile adoptate, acțiunea politică de 
“moldovenizare” nu s-a soldat cu nici un rezultat. Formal, conducerea 
de partid din stânga Nistrului subscria hotărârilor despre necesitatea 
“moldovenizării”, în realitate însă ea le submina sub pretextul că 


moldovenii nu reprezentau majoritatea populației R.A.S.S.M.. 

Lipsa unui control real din partea conducerii de partid, în 
marea ei majoritate alcătuită din alogeni, privind îndeplinirea 
hotărârilor adoptate despre ”moldovenizare”, atitudinea vădit 
duşmănoasă a funcționarilor de stat față de problema studierii “limbii 
moldoveneşti? au constituit piedici aproape insurmontabile în 
asigurarea unei egalități lingvistice şi culturale a populației băştinaşe 
în raport cu alte etnii conlocuitoare. 

Experienţa acumulată de liderii bolşevici din U.R.S.S. în anii 
1923-1931 în Ucraina, unde “ucrainizarea” a condus la triumful 
“naționalismului ucrainean”, 1-a determinat pe conducătorii de la 
Kremlin să-şi modifice viziunea în politica față de naționalități. Noul 
curs va fi declanşat în anul 1933, culminând cu sinuciderea lui N. 
Scrâpnik, Comisar pentru Învăţământul Public din Ucraina, unul din 
principalii oponenți ai lui Stalin în problema națională. 

Din acest motiv, începând cu sfârşitul anului 1933 problema 
“moldovenizării” nu va mai fi abordată în mod special de către forurile 
superioare de partid. Unica instanță care efectua controlul asupra 
“moldovenizării” continua să fie în mod formal Comitetul central 
pentru moldovenizare şi latinizare. Spunem formal, pentru că această 
instanță doar constata neajunsurile, deciziile ei nefiind îndeplinite. 

Odată cu declanşarea în vara anului 1937 a luptei partidului 
bolşevic contra "naţionalismului moldovenesc”, Comitetul central 
pentru moldovenizare se va autodizolva, iar majoritatea membrilor 
acestui comitet vor figura în listele duşmanilor poporului 
(E.P.Voronovici, P. Cojuhari, M. Baluh ş.a.) şi vor fi exterminați. 

Paradoxul politicii naţionale din R.A.S.S.M. în anii 30 consta 
în emiterea hotărârilor privind implementarea limbii române şi 
promovarea cadrelor băştinaşe în instituţiile de stat şi în organele de 
partid şi intensificarea, în acelaşi timp, a luptei împotriva 
“naționalismului burghez”. Conform relatărilor activiştilor din 1933, 
pentru a putea executa dispoziţiile organelor superioare de partid 
privind neutralizarea unui număr concret de “naționaliști 
moldoveni”, a fost necesar ca “toți moldovenii, fără excepţie”, care 
lucrau pe tărâmul “construcţiei naţional-culturale” să fie proclamaţi 
“naţionalişti burghezi”? . 

În ciuda faptului că hotărârile referitoare la “indigenizare” 
prevedeau promovarea cadrelor naţionale pentru toate nivelurile 
puterii, organele de partid din R.A.S.S.M. s-au limitat la înaintarea 
lor doar în posturile neînsemnate din verigile inferioare. Astfel, în 
1935 printre cei 38 membri ai Biroului Comitetului Moldovenesc 
Regional de partid figurau 6 moldoveni, 7 ruşi, 7 ucraineni, 16 evrei 
şi 1 armean”. La fel şi funcţiile de răspundere în raioane erau 
deţinute în cea mai mare parte de alogeni. La 1 februarie 1936, din 
cei 14 preşedinţi ai comitetelor executive raionale numai 2 erau 
moldoveni. În fruntea direcțiilor raionale de ocrotire a sănătăţii (din 
cele 14 raioane) erau 2 moldoveni, a direcțiilor raionale a N.K.V.D.- 
ului nici unu, a milițiilor raionale-l moldovean, a caselor de 
economii- 1 moldovean”. Procesul de diminuare a numărului 
moldovenilor în instituţiile de stat centrale şi raionale era însoţit de 
sporirea numărului celorlalte etnii, bunăoară a ucrainenilor. Într-o 
notă informativă a Comitetului Moldovenesc Regional de Partid din 
1936, adresată CC al PC (b) din Ucraina se sublinia următoarele: “Cu 
toate că în ultimii 3 ani (1933-1936-n.a.) n-a existat un plan special 

de pregătire şi perfecționare a cadrelor ucraineşti..., are loc o 
anumită creştere cantitativă a ucrainenilor în personalul de conducere 
din Moldova. Majorarea numărului ucrainenilor are loc printre 
specialişti: agronomi ai SMT-urilor, - cu 7 persoane, agronomi ai 
secțiilor raionale agricole - cu 5 persoane, mecanici şefi- cu 5 
persoane. Pe lângă aceştea, 17 persoane au fost promovate la lucrul 
sovietic şi administrativ şi 21 la cel de partid. În procesul controlului 
biletelor de partid... în funcții de răspundere au fost înaintate şi 
promovate 151 persoane, dintre care 79 erau ucraineni”. 

Fenomenul “demoldovenizării” era caracteristic nu numai 
instituțiilor de stat centrale sau raionale, dar şi celor săteşti. De 
exemplu, în 1936, în s. Doroţcaia, raionul Dubăsari, întreaga 
conducere a satului, începând cu preşedintele colhozului, 
preşedintele sovietului sătesc şi terminând cu bibliotecara, erau din 
rîndul alogenilor şi nu cunoşteau limba română”. 

În raportul secretarului Comitetului orăşănesc de partid 
Tiraspol, A. Abramovici, prezentat la Conferința a X-a regională de 
partid din mai 1937, s-a subliniat că din 388 funcţionari ai 
comitetelor executive raionale 66 erau moldoveni, iar din 496 
lucrători tehnici 79 erau moldoveni. Din 718 preşedinţi de colhozuri 
moldovenii constituiau 190”. 

Eşecul politicii de  “moldovenizare” şi “indigenizare” 
promovată de regimul sovietic în RASSM constituie o dovadă că 
elitele bolşevice, rusificate şi ucrainizate, nu puteau promova 
interesele naţionale şi culturale ale moldovenilor. 

În a doua jumătate a anului 1937 s-a produs o nouă schimbare 
a politicii etnoculturale în RASSM, condiționată de modificarea 
viziunii lui Stalin asupra relațiilor naţionale. Conceptul “egalității 
popoarelor” este înlocuit cu altul, în care poporul rus este declarat 
drept “frate mai mare”, iar limba şi cultura rusă — superioară altora — 
este considerată etalon. În acest context “moldovenizarea” şi 
“indigenizarea” nu mai puteau fi continuate, iar criteriul național în 
selectarea şi promovarea cadrelor este considerat depăşit, insistându- 
se asupra “calităților profesionale”(în mod demagogic, evident) şi 
asupra “convingerilor ideologice”. Aceasta însemna, de fapt, 
orientarea spre aducerea funcționarilor din diferite colţuri ale 
U.R.S.S., în detrimentul cadrelor băştinaşe. 

REFUGIAȚI CIVILI DIN FOSTUL JUDEŢ CAHUL ÎN 
ROMÂNIA ANULUI 1940 


Constantin STAN, 
Universitatea „Dunărea de Jos” din Galaţi 


Acceptarea de către guvernul român a ultimatumului sovietic 
din iunie 1940 a atras după sine cedarea fără luptă a Basarabiei şi 
Bucovinei de Nord. Alături de armată, poliţie, jandarmerie au părăsit 
teritoriul dintre Prut şi Nistru numeroşi funcţionari ai statului, organe 
de justiţie, dar şi intelectuali, preoţi, agricultori. Evacuarea trebuia 
făcută în patru zile. Dificultăţile erau amplificate de inundațiile care 
îngreunau căile de comunicaţie, dar şi de faptul că oraşele Cernăuţi, 
Chişinău şi Cetatea Albă trebuiau predate noilor autorități până la 
data de 28 iunie 1940. 

Pentru a se transporta cât mai multe materiale militare, 
armament, muniţie, echipamente, arhive, generalul Florea Tenescu, 
şeful Marelui Stat Major al Armatei române, a semnat un ordin în 
aceeaşi zi unde cerea în mod imperios: „Ofițerii şi funcţionarii vor 
lua numai strictul necesar, bagajele. Nu este admis mobilier”. 

Greutățile erau determinate şi de inexistența unui plan de 
evacuare dinainte stabilit, iar funcționarii, militarii, poliţiştii, 
jandarmii au fost înştiinţaţi în ultimul moment de abandonarea celor 
două provincii istorice româneşti. Situaţia s-a complicat deoarece 
mulți refugiaţi civili doreau să părăsească plaiurile natale 
deplasându-se în România liberă. 

Numeroşi martori oculari au surprins, în pagini antologice, 
aceste momente tragice. Unul dintre ei, părintele Vasile Ţepordei de 
la Liceul „Regina Maria” dinChişinău, născut în comuna Căpreşti 
județul Cahul în anul 1908, surprinde î paginile gazetei „Raza 
Basarabiei” clipele dramatice prin care a trecut, după cum urmează: 
„Mă văd în gara Chişinău cu copilaşul de mână întrebându-mă 


! Arhiva Ministerului Afacerilor Externe, fond 71/U.R.S.S., vol. 91/1946, f. 
22. 
? Constantin I. Stan, Ultimatumul sovietic din iunie 1940, prolog al 
Dictatului de la Viena, în „Acta Musei Napocensis”, vol. 32/11 istorie, 1995, 
p. 330. 

repetat: <<Unde mergem tăticule?. De ce plâng toți? Cine a 
murit?>>. Văd apoi trenul pornind în hohotul de plâns al sutelor de 
călători fugari. E un plânset mai ceva ca la mort(..). 

Văd apoi cum ne despărțim de gara Chişinău în plânsetele 
extraordinare, ca peste trei minute să trecem pe lângă biserica 
Mazarechi, ctitorie a lui Vasile Lupu, unde întâlnim pe preotul 
Păduraru binecuvântându-ne, îmbrăcat în odăjdii, cu faţa scăldată în 
lacrimi. 

Ne apropiem de pietrăriile Ghidighiciului, unde Chişinăul se 
ascunde în urma noastră pentru a nu îl mai putea privi. E o scenă 
îngrozitoare. Toi plâng şi se vaită ca în fața ghilotinei”.! Acelaşi 
martor ocular descrie, după cinci decenii, în paginile revistei 
„Literatura şi arta” care apărea la Chişinău, chiar p 28 iunie 190, 
aceste scene sfâşietoare astfel: „Când s-a pus trenul în mişcare a 
început un bocet mai dihai cala înmormântare, copiii îşi îmbrățişau 
mamele şi le implorau să nu plângă. Trenurile erau arhipline, nu se 
mai opreau în gări. Ți se rupea inima când priveai scene de 
despărțire. Unii bătrâni rămâneau să păzească casele celor ce se 
evacuau”” 

Mulţi preoţi au părăsit plaiurile natale de teama urgiei 
bolşevice. Părintele Petre Şofroneanu din comuna Giurgiuleşti, 
județul Cahul, a trecut Dunărea spre Galaţi. Din satul Ciubăclia din 
acelaşi judeţ aplecat spre sudul Moldovei şi preotul Nicolae 
Mihailovici.” Alţi slujitori ai Altarului nu au mai vrut să părăsească 
locurile natale, fiind foarte legați de enoriaşi. Cei mai mulţi dintre ei 
au fost reţinuţi şi deportaţi de ruşi. Preotul Dumitru Zaharia din 
comuna Lărguţa, judeţul Cahul, fost senator în Parlamentul României 
a ajuns forțat în Siberia unde a şi murit.* Părintele Alexandru Baltaga 


! Vasile Țepordei, Plecând din Basarabia, în „Raza Basarabiei”, X, nr. 546, 
din 18 august 1940; Idem, Scrieri alese, ediţie de Pr. Gheorghe Cunescu şi 
Pr. Sergiu C. Roşca, Chişinău, 2005, p. 255. 
? Vasile Țepordei, Te revăd Basarabie după 50 de ani, în vol. Basarabia 
1940, Chişinău, 1991, pp. 234-235. 
* Apud Mihai Pelin, Săptămâna patimilor ()23-28 iunie 1940). Cedarea 
Basarabiei şi Nordului Bucovinei, Bucureşti, 2008, p. 131. 
* Vasile Ţepordei, Ierarhii şi preoții refugiați au murit cu gândul şi dorul de 
Basarabia, în „România Liberă”, din 13 august 1996. 

din aceeaşi zonă a fost expediat, potrivit informațiilor deţinute de 
Vasile Țepordei, în Asia Centrală la minele din Kazan şi aici a trecut 
la cele veşnice datorită muncii istovitoare şi a condiţiilor grele de 
trai. După unele date, au ajuns în regiunile neprimitoare siberiene şi 
caucaziene 58 de preoţi ortodocşi aparținând Mitropoliei Basarabiei, 
de unde, din nefericire, nimeni nu a reuşit să se mai întoarcă acasă.” 
Au existat, din păcate, unii preoţi, puţini la număr, care s-au refugiat 
în România liberă cu scopuri ascunse, informative. Părintele 
Alexandru Dandis, originar din comuna Bădica judeţul Cahul, 
potrivit informațiilor primite de Chestura de Poliţie a oraşului Mizil, 
s-a deplasat în Regatul român pentru a culege şi furniza date de ordin 
militar şi social-politice sovieticilor. Înainte de a trece fraudulos 
frontiera română el a locuit în comuna Constantineşti, tot din județul 
Cahul, „unde a fost văzut în compania militarilor ruşi. În caz de 
aflare, să fie arestat şi înaintat Direcţiunii Generale”. 

Alţi preoţi ortodocşi erau utilizați numai ca persoane de 
legătură. Astfel, agentul sovietic Vasile Balioş trebuia să se 
întâlnească în laşi cu preotul Boris Lupulescu, repatriat din sudul 
Basarabiei, aflat şi el în solda N.K.D.V.-ului bolşevic, deţinător al 
unor informaţii procurate de alți spioni sovietici din zona nordului 
Moldovei.“ 

Cei mai numeroşi agenți se întâlneau în rândurile 
funcţionarilor, întrucât ei aveau o pregătire şcolară mai ridicată, 
cunoşteau realităţile româneşti, ştiau cum se întocmesc o serie 
întreagă de acte şi documente administrative. Eftimie Munteanu, de 
pildă, îndeplinise până în 28 iunie 1940 funcția de perceptor în 
comuna Trifeşti judeţul Cahul, fiind arestat de bandele înarmate 
comunisto-evreieşti din localitate în momentul când se pregătea să 


! Idem, Au murit cu gândul şi dorul de Basarabia, Bucureşti, 1997, pp. 83 şi 
urm. 
? Ibidem. 
* Arhivele Naţionale Buzău (în continuare se va cita Arh. Naţ. Buzău), fond 
Poliţia oraş Mizil, dosar 3/1940, f. 200; C. I. Stan, Preoţi martiri din 
Basarabia şi Bucovina de Nord (1940), în „Glasul Adevărului”, Buzău, XI, 
nr. 116-118, iulie-septembrie 2000, p. 122. 
* Arhiva Serviciului Român de Informaţii, fond Documentar (în continuare 
se va cita Arh. S.R.I., fond „D”), dosar 10.563, vol. 4, f. 45-46. 

plece în România liberă. El a fost predat imediat autorităţilor 
sovietice de ocupaţie care l-au încarcerat mai întâi la închisoarea din 
Cahul, după care l-au transferat la penitenciarul din Chişinău pe 13 
august 1940. La scurtă vreme după sosire, Eftimie Munteanu a fost 
chemat de ofiţerul N.K.D.V.-ului în cancelaria puşcăriei din capitala 
Basarabiei. Acesta i-a propus funcţionarului ca în schimbul eliberării 
din închisoare să intre benevol în serviciul de spionaj sovietic. I s-a 
precizat că va trebui să treacă în regatul român pentru a culege 
informaţii având caracter militar. După acceptarea propunerii, 
Eftimie Munteanu a devenit liber, dar i s-a cerut ca n data de 1 
decembrie 1940 să se prezinte la sediul N.K.D.V.-ului din Chişinău 
pentru a primi instrucţiunile de rigoare. Aici şi-a redactat potrivit 
indicațiilor primite autobiografia şi a semnat un angajament scris de 
lucru: „Toate acestea, se consemnează într-o notă informativă a 
S.S.L.-ului român, le-a executat fără şovăire şi întocmai după 
indicaţiile ofițerului sovietic Zincov”.! 

Alteori, bolşevicii căutau să atragă prin şantaj ori promisiuni 
pe unii mici comercianţi care aveau o modestă afacere. Lui Trofin 
Grosu, negustor din comuna Borogani judeţul Cahul, ruşii i-au închis 
prăvălia care era principala sursă de existenţă a lui şi a familiei sale. 
De la 1 septembrie 1940 autorităţile de ocupaţie au înființat aici o 
cooperativă după modelul propriu pentru aprovizionarea populaţiei 
cu alimente, obiecte de uz gospodăresc, îmbrăcăminte, încălțăminte 
şi alte produse industriale. Trofin Grosu a fost angajat vânzător la 
amintita cooperativă, iar în februarie 1941, potrivit unui control mai 
mult sau mai puțin obiectiv efectuat de organele financiare nou 
înfiinţate, avea un deficit de 2.300 de ruble. Temându-se că va fi 
condamnat la ani grei de închisoare pentru delapidare a hotărât că 
estre mai bine să fugă în România. Doi soldaţi sovietici de grăniceri 
l-au reţinut tocmai când încerca să treacă frontiera şi l-au dis la 
comandatura militară rusă din comuna Leova, apoi a fost transferat 
în cadrul închisorii din Cahul. Aici, un ofiţer de Securitate i-a propus 
să devină agent N. K.D.V.-ist în schimbul libertății, fapt pe care l-a 
acceptat.” Instruirea lui, ca de altfel şi a altor agenţi bolşevici, s-a 
dovedit a fi destul de sumară în raport cu dificultatea şui 


! Ibidem. 
2 Arh. S.R.L., fond „D”, dosar 10.563, vol. 4, f. 111-119. 

complexitatea activităţii pe care <trebuiau să o desfăşoare. A primit 
indicaţii cum să se comporte în mijloacele de transport, trenuri, 
autobuze, tramvaie, să nu coboare din acestea precipitat. Pe stradă 
avea obligaţia să nu staţioneze, ci doar dacă avea absolută nevoie. A 
mai aflat de la instructorii N.K.D.V.-işti cum trebuie să se orienteze 
în teren, s-a familiarizat cu folosirea busolei pe timp de zi sau de 
noapte, a făcut unele trageri în poligon cu pistoletul.! Sovieticii 
puneau totodată mare accent pe educația materialist-ştiinţifică. În 
orele de învățământ politic erau studiate cu atenţie operele lui Karl 
Marx, Frederich Engels, V. I. Lenin, I. V. Stalin, fiind glorificate 
marile „realizări” ale socialismului din U.R.S.S. superioritatea 
orânduirii comuniste. În acelaşi timp, erau înfierate racilele societății 
capitaliste occidentale şi americane aflată în plin proces de 
destrămare.” 

Valurile masive de refugiați au creat serioase probleme 
autorităţilor administrative locale şi centrale. La nivel naţional s-a 
înființat Comisariatul pentru plasarea refugiaților din Basarabia şi 
Bucovina de Nord. În judeţe s-au întemeiat comitete de asistență a 
refugiaților. Autoritățile de la Bucureşti au stabilit cuantumul 
indemnizaţiilor financiare fixate pentru cei sosiți din provinciile 
cedate. Oamenii maturi , neîncadrați în muncă, adulţii bărbaţi 
primeau 50 de lei zilnic, iar soțiile lor (femeile) încasau 40 de lei în 
fiecare zi. Copiii până la vârsta de 15 ani aveau dreptul la 20 de lei 
pe zi. Ajutorul financiar era redus cu 30% celor care beneficiau de 
hrană în cadrul cantinelor aparținând Crucii Roşii Române.” Cei care 
refuzau posturile oferite de autorităţi nu mai beneficiau de sprijinul 
financiar acordat de stat. De asemenea, pentru a evita dezordinea, 
panica şi a putea avea un control asupra lor, guvernul a stabilit 
judeţele unde trebuiau să ajungă refugiații împreună cu familiile lor: 
a) cei din judeţele Soroca şi Bălți urmau să se deplaseze în judeţul 
Bacău; b) repatriaţii din judeţele Orhei şi Lăpuşna aveau obligaţia să 
treacă prin Tecuci şi se vor opri în judeţul Buzău; c) cei din Cahul şi 


! Ibidem;f. 112; vezi şi C. I. Stan, Al. Gaiţă, Acţiuni sovietice de spionaj în 

România (1940-1941), în „Acta Bacoviensia”, VI/2011, p. 328. 

? Ibidem; Arh. S.R.I., fond „D”, dosar 10.563, vol. 4, f. 31-32; 40. 

* Arhivele Naţionale Brăila, fond Prefectura judeţului Brăila (în continuare 

se va cita Arh. Naţ. Brăila, fond Pref. Jud. Brăila), dosar 328/1940, f. 78-79. 

Ismail se vor îndrepta către judeţele Argeş, Dâmboviţa şi Muscel.! 
Unele din aceste itinerarii au fost însă schimbate ulterior. Astfel, 
Inspectoratul Regional de Poliție al Ținutului „Dunărea de Jos” a 
expediat încă din 28 iunie 1940 o telegramă prefectului judeţului 
Râmnicul Sărat, colonel Leonida Dumitrescu, arătând că „refugiații 
din oraşul şi judeţul Cahul sunt repartizați în oraşul şi judeţul 
Râmnicul Sărat”.? Această informaţie o confirma şi Rezidentul Regal 
al Ținutului „Dunărea de Jos” în telegrama nr. 58101 înaintată 
prefectului Leonida Dumitrescu, relevând totodată că „sosirea 
trenului vi se va anunţa cu câteva ore înainte, luaţi măsuri de triere, 
identificare şi încartiruire”.* În aceeaşi zi, tot rezidentul Regal din 
Galaţi a transmis o nouă telegramă, 5812, prefecturii Rm. Sărat, în 
care preciza că refugiații basarabeni din judeţul Cahul urmau să fie 
încartiruiți astfel: „Funcţionarii români de toate categoriile vor fi 
încartiruiți în oraş, restul populaţiei civile va fi încartiruită în județ”. 
Autorul documentului indica trecerea grabnică la acţiune afirmând 
că: „Rog luaţi imediat măsuri pentru întocmirea tuturor lucrărilor de 
încartiruire, atât în oraş, cât şi în judeţ, veţi cere concursul 
jandarmilor”. Rezil regal nu s-a mulțumit cu acest mesaj, întrucât a 
doua zi, pe 29 iunie 1940, a expediat un ordin telegrafic nr. 1785, în 
care solicita autorităţilor din subordine „a .lua măsuri ca împreună cu 
organele Crucii Roşii să înființeze subcentre de alimentare a 
refugiaților. Distribuirea alimentelor se va face cu concursul 
străjerilor. Organele sanitare vor lua măsurile necesare împreună cu 
echipele de cercetaşi şi cercetaşe”.” 

În faţa acestei adevărate avalanşe de note, ordine, dispoziţii, 
prefectul judeţului Rm. Sărat a trecut la acţiune. El a înaintat pe 29 
iunie 1940 o adresă , nr. 835, primăriei locale, în care îi ducea la 
cunoştinţă dispoziţiile primite de la autoritățile gălățene superioare 
ierarhic. Leonida Dumitrescu preciza că: „Întocmirea tuturor 


! Arhivele Naţionale Istorice Centrale, fond Ministerul Afacerilor Interne 
(în continuare se va cita A.N.I.C., fond M.A.1.), dosar 530/1940, f. 159. 
? Vezi Arh. Naţ. Buzău, fond Pref. jud. Rm. Sărat, dosar 237/190, f. 1-2. 
* Ibidem, f. 3; C. 1. Stan, 1940. Drama românilor din Basarabia şi Bucovina 
de Nord, Buzău, 2006, p. 109. 
* Arh. Naţ. Buzău, fond Pref. jud. Rm. Sărat, dosar 237/1940, f. 3-4. 
` Ibidem, f.5. 

lucrărilor d e încartiruire în oraş se va face de către preturile oraşului 
Râmnicul Sărat, iar în județ de către preturile respective, cu 
concursul organelor Legiunii de Jandarmi. Aceste organe aveau 
obligaţia ca „înainte de a face încartiruirea să trieze şi să identifice pe 
toţi refugiații”. În judeţ, „comunele din plăşile Bălăceanu şi Boldu 
vor avea grijă ca hrana celor de peste Prut să fie asigurată”. 

Activitatea autorităţilor administrative judeţene era completată 
şi dezvoltată de Comitetul local al asistenţei refugiaților creat în 
oraşul Râmnicul Sărat la 30 iunie 1940 sub conducerea prefectului 
Leonida Dumitrescu. Din acest organism făceau arte între alții 
primarul oraşului Ion Săndulescu şi şeful poliţiei locale, M. 
Climescu, dar şi învățători, profesori, medici.” Prefectul leonida 
Dumitrescu, în spiritul birocratic al epocii, a trimis la rândul său 
primarilor din localităţile județului o nouă adresă, în care solicita ca 
ei să colaboreze cu organele Crucii Roşii pentru a duce la bun sfârşit 
opera de întrajutorare a refugiaților. De asemenea, conducătorul 
judeţului înainta întărirea conlucrării cu organizaţia de tineret „Straja 
Țării” şi comitetele locale ale Crucii Roşii „pentru a asigura hrana, 
igiena şi sănătatea celor veniţi de dincolo de Prut”.* Noul organism 
local a colectat pentru refugiații basarabeni, cei mai mulţi provenind 
din judeţul Cahul, până la 4 iulie 1940, aproximativ 300.000 de lei, 
din care s-au cumpărat alimente, medicamente, îmbrăcăminte.” 
Acţiunile de întrajutorare au continuat şi în lunile următoare. 

În județul Râmnicu Sărat la început numărul refugiaților 
proveniţi din Cahul era destul de mic, doar 66 de persoane, pentru ca 
în decembrie 1940 să ajungă la 349 de suflete, iar la sfârşitul anului 
următor să se ridice la 470 de oameni.” Deplasarea refugiaților s-a 
făcut cu destulă dificultate. Trenurile erau oprite în staţii, bagajele 
celor năpăstuiţi au fost nu de puţine ori jefuite de bandele înarmate. 

Lucrătorul C.F.R. Constantin Uţă de la Staţia Taraclia judeţul 
Cahul înfăţişează într-o declaraţie făcută autorităţilor militare starea 
de spirit existentă în gară pe parcursul zilelor de 28-29 iunie 1940 


! Ibidem, f. 1-2. 
? Ibidem, f.6. proces verbal nr. 8.379, din 30 iunie 1940. 
3 Ibidem, f. 4. 
4 Ibidem, f. 188. 
` Ibidem, dosar 57/1941, f. 55. 

astfel: „Îţi venea să crezi că este iadul pe pământ. De-a lungul 
trenului erau şantierele sovietice cu mitraliere, iar în preajma lor 
bulgari şi evrei cu benzi roşii la mână stăteau de vorbă şi râdeau”.! 

Din calea urgiei bolşevice au plecat numeroşi intelectuali, 
învăţători, profesori. Numai în oraşul şi judeţul Buzău au sosit, după 
unele date, 87 de învăţători şi 238 de profesori, iar ulterior numărul 
lor a ajuns la 135. Astfel, din județul Lăpuşna u venit 25 învăţători, 
alți 18 proveneau din oraşul ş judeţul Orhei 16 profesori şi învăţători 
au sosit din județul Cernăuţi. Din judeţul Tighina s-au deplasat 9 
cadre didactice, 6 din judeţul Storojineţ, 5 din Ismail, 3 din județul 
Hotin şi alţii 3 din judeţul Cahul. ? Cei mai mulţi au lăsat pe 
meleagurile natale gospodării înstărite, case spaţioase, întinse 
suprafeţe de teren arabil, animale care au fost confiscate de noile 
autorităţi, părinţi, rude, prieteni. Învățătorul Pavel Putină de la şcoala 
primară din comuna Telineşti judeţul Orhei a lăsat în teritoriul ocupat 
o casă mare, un hambar cu 20 vagoane de grâu, 20 hectare 
semănături în localitatea unde îşi desfăşoară activitatea ca slujitor al 
şcolii, iar în judeţul Cahul alte 12 hectare de pământ cultivat. De 
asemenea, Maria Răducan, învățătoare la şcoala primară din comuna 
Cişmechioi judeţul Ismail a cerut aprobare pe 5 iulie 1941 pentru a 
reveni la fostul loc de muncă „unde mi-am lăsat întreaga 
gospodărie”. 

Învăţătorii şi profesorii sosiți din judeţele de peste Prut au fost 
repartizaţi pe locurile rămase vacante ca urmare a pensionării unor 
cadre didactice sau datorită concentrării bărbaţilor în unitățile 
militare române. Astfel, învăţătoarea Dedulescu din comuna 
Borogani judeţul Cahul a predat în anul şcolar 1940/19412 la şcoala 
primară din comuna Boldu judeţul Râmnicul Sărat. "La şcoala 


i Apud Ioan Scurtu, Constantin Hlihor, Anul 1940. Drama românilor dintre 
Prut şi Nistru, Bucureşti, 1992, p. 85. 
? Arh. Naţ. Buzău, fond Inspectoratul şcolar al județului Buzău (în 
continuare se va cita Insp. şc. al jud. Buzău), dosar 23/1940, f. 3-28. 
? Ion Zarzără, Basarabia şi Bucovina de Nord sub ocupaţia sovietică 
(1940-1941), în „Oltenia. Studii şi documente”, seria a III a, nr. 1/1997, p. 
187, anexa 5. 
* Arh. Naţ. Buzău, fond Insp. şc al jud. Buzău, dosar 35/1941, f. 31. 
` Idem, fond Pref. jud. Rm. Sărat, dosar 33781940, f. 82-83. 

primară din comuna Ciorăşti din acelaşi judeţ au sosit învățătoarele 
Dafina Mitu din oraşul Tighina, respectiv Didina Tudorache din 
Ismail, iar exemplele pot continua. 

Au existat însă şi o serie de dificultăți în repartizarea pe 
posturi a unor slujitori ai şcolii, deoarece au sosit în a doua parte a 
anului şcolar 1940-1941, când deja catedrele se ocupaseră. 
Învățătorul Ion N. Stănescu de la şcoala primară din comuna 
Sărăţeni, spre exemplu, a ajuns în oraşul Rm. Sărat în martie 1941. 
Tot acum a venit în Regatul român un alt dascăl, Marin Petre de la 
şcoala din comuna Brincanii Noi județul Cetatea Albă. Amândoi au 
fost transferați în primele zile ale lunii mai 1941 la şcoala primară 
din comuna Bisocaş judeţul Rm. Sărat.” 

Pe lângă învăţători şi profesori, în Regatul român au ajuns şi 
unii elevi. Nicolae Boboc originar din comuna Chirinca judeţul 
Cahul, care frecventase cursurile Liceului industrial din Chişinău a 
primit repartiție la liceul similar din oraşul Rm. Sărat.” Raisa 
Cupcinschi din comuna Grozeşti judeţul Lăpuşna care învățase la 
Liceul Eparhial de fete din Chişinău a fost transferată la Școala 
Normală din Buzău. Fratele ei Eugen Cupcinschi, fost elev al 
Liceului nr. 1 de Băieți din capitala Basarabie a primit repartiție la 
Liceul „B. P. Haşdeu” din acelaşi oraş.* De menţionat că elevii sosiți 
de dincolo de Prut nu plăteau taxe de şcolarizare şi beneficiau 
totodată de burse de studii. 

Cu toții apreciau primirea făcută de autoritățile din Regat. 
Părintele profesor Vasile Ţepordei relata, după exact cinci 
decenii,această atmosferă deosebită, scriind între altele: „Am trecut 
Prutul şi am întâlnit inima caldă a celor din dreapta râului. Prin gări 
ieșeau ţărăncile cu vacile de căpăstru, le mulgeau, fierbeau laptele și- 
| dădeau copiilor din trenuri. Era o privelişte impresionantă. Frați pe 
fraţi mângâie. Surorile de la Crucea Roşie apăruseră ca din pământ. 


! Ibidem; vezi şi C. I. Stan, Profesori şi învățători refugiați din Basarabia şi 
Bucovina de Nord la Râmnicul Sărat şi Buzău (1940-1941), în „Tezaur”, 
Buzău, I, nr. 1/2006, p. 69. 
? Arh. Naţ. Buzău, fond Pref. jud. Rm. Sărat, dosar 20/1941, f. 48. 
? Ibidem, f. 51. 
* Ibidem. 

În gări serveau evacuaţilor hrană, medicamente şi-i îndemnau să nu 
descurajeze”. 

Cei mai mulți refugiaţi, în special funcționari de stat, făceau 
eforturi să salveze cât mai multe bunuri ale instituţiilor unde au 
lucrat. Nicolae Cumbrai de pildă, fost pretor în plasa Traian din 
județul Cahul, a reuşit să evacueze după multe peripeții, înfruntând 
nenumărate riscuri, câteva autovehicule aparținând Ministerului de 
Interne, pe care le-a trecut în Regatul liber şi le-a predat superiorilor 
din Bucureşti.” Un alt funcţionar, tot din judeţul Cahul, notarul 
comunei Căpreşti, Aftenie Bostan, a adus în comuna Căţeasca din 
judeţul Argeş unde fusese mutat cu serviciul la 5 august 1940, 
trecând peste numeroase obstacole şi primejdii, întreaga arhivă, 
materialele cele mai importante din primăria unde lucrase până la 
ocupaţia sovietică împreună cu documentele dispensarului medical 
din localitate. Pentru fapta sa curajoasă, patriotică, Aftenie Bostan a 
primit o recompensă financiară din partea organelor de conducere ale 
M.A.I. de 8.000 de lei 

Funcţionarii din fostul judeţ Cahul au fost repartizaţi în 
numeroase regiuni ale ţării. Ion Mitrea de pildă de la Depozitul de 
vânzare C.A.M. din oraşul Cahul a fost repartizat pe 6 august 1940 
pe un post identic la depozitul similar din oraşul Arad.* La rândul 
său, agentul sanitar Gheorghe Jdelea de la circumscripția medicală 
Albota judeţul Cahul care a fost repartizat în data de 24 iulie 1940 în 
oraşul Mărăşeşti, solicita un ajutor financiar deoarece „îmi este 
necesar pentru a-mi întreţine familia, fiind lipsit de mijloace”.” Un alt 
refugiat din comuna Vadu lui lac județul Cahul unde era agent 
sanitar la circumscripția medicală din localitate, Constantin 
Constantinescu, a primit transfer la o unitate medicală similară în 


! Vasile Țepordei, op. cit., în vol. Basarabia 1940.., p. 235; C. I. Stan, 
Activitatea publicistică a părintelui Vasile Țepordei (1940-1941), în vol. 
Anul 1940 în istoria românilor, Cahul, 2011, p. 180. 
 ANI.C, fond M.A.I, dosar 530/1940, f. 159. 
* Arhivele Naţionale Prahova (în continuare se va cita Arh. Naţ. Prahova), 
fond Pref. jud. Prahova, dosar 107/1940, f. 169. 
* Arhivele Naţionale Arad, fond Pref. jud. Arad, dosar 213/1940, f. 33. 
5 Arhivele Naţionale Vrancea (în continuare se va cita Arh. Naţ. Vrancea), 
fond Pref. jud. Putna, dosar 115/1940, f. 343. 

oraşul Adjud din fostul judeţ Putna (azi Vrancea). Pe 29 noiembrie 
1940 el a adresat o cerere de ajutorare prefectului județului Putna, 
motivând că are nevoie de sprijin financiar întrucât are în întreţinere 
o soţie şi cinci copii. I s-a aprobat de către prefectura locală în data 
de 23 decembrie 1940 suma de 500 de lei. ' 

Prin adresa nr. 4.143 din 6 iulie 1940, Rezidentul regal al 
Ținutului „Dunărea de Jos” făcea cunoscut prefectului județului Rm. 
Sărat că lui Vasile Năstăsescu, şeful cancelariei prefecturii judeţului 
Cahul, i s-a aprobat mutarea pe un post de notar în comuna Joița din 
judeţul Râmnicul Sărat.” Tot din judeţul Cahul a venit Aurel Bavor, 
fost notar în comuna Chirutnea, care la 23 iulie 1940 a fost repartizat 
pe un post de notar în comuna râmniceană Costieni. 

Unii funcţionari , foarte puţini la număr, şi-au însuşit anumite 
bunuri. Astfel, Vasile Dragu, prim-preşedintele Tribunalului Cahul, 
fost primar al oraşului, era acuzat că a adus în regatul liber cinci cai 
şi o trăsură aparținând primăriei locale pe care le-a vândut instituţiei 
similare din Focşani pentru suma de 90.000 de lei: „Cum fostul 
primar nu avea dreptul să înstrăineze averea comunei urbane, se arată 
într-un document emis de prefectura judeţului Putna, avem onoarea a 
ruga a se cerceta cazul”.* 

Probleme destul de mari aveau şi refugiații civili, pensionarii, 
soțiile celor concentrați. Autorităţile centrale au luat măsuri energice. 
Ministrul de Interne David Popescu a semnat un ordin încă din 3 
iulie 1940 care a fost transmis prefecturilor care au refugiaţi. 
Documentul preciza că: „Populația evacuată va fi ajutată prin 
intermediul Crucii Roşii şi comisiilor judeţene şi locale de ajutorare. 
Toate sumele vor fi depuse la Crucea Roşie ori la comisiunile 
judeţene au locale”-. În felul acesta se puteau evita unele fraude şi 
tendința unora de a profita de pe seama celor bătuţi de soartă. 

Prin intermediul Ministerului Muncii vor fi plasați la lucru 
aceia care aveau capacitate de muncă. Premilitarii vor fi luați sub 


! Ibidem, dosar 112/1940, f. 403; C. I. Stan, Refugiaţi din Basarabia şi 
Bucovina de Nord în fostul județ Putna — 1940, în România şi al doilea 
război mondial, Focşani, 2000, p. 119. 
? Arh. Naţ. Buzău, fond Pref. jud. Rm. Sărat, dosar 237/1940, f. 46. 
? Ibidem, f. 100. 
* Arh. Naţ. Vrancea, fond Pref. jud. Putna, dosar 110/1940, f. 324. 

355 


îngrijirea Inspectoratului pregătirii premilitare: „Copiii mai mici de 
şapte ani rămân sub îngrijirea Crucii Roşii. Funcţionarii publici şi 
familiile lor vor primi ajutor stabilit în funcție de numărul membrilor 
familiilor”. 

Demn de amintit este faptul că printre refugiaţi se aflau şi o 
serie de pensionari militari, jandarmi ori poliţişti, precum este cazul 
maiorului în rezervă Alexandru V. lonescu sosit în oraşul Focşani 
din Cahul. El a renunţat la o suprafață importantă de teren agricol în 
sudul Basarabiei. A solicitat în data de 4 noiembrie 1940, împreună 
cu Maria Chiril Grigoriopol autorităţilor agricole vrâncene luarea în 
arendă „a două vii la Odobeşti din cele expropriate de la evrei”? Din 
oraşul Cetatea Albă au venit doi ofiţeri locotenenți-colonei în 
rezervă, Mihai Tănăsescu şi Ştefan Bădin, care s-au stabilit în oraşul 
Ploieşti.” 

Se poate spune că din fostul judeţ Cahul au plecat spre 
România liberă numeroşi funcţionari, preoți, învățători, profesori, 
agricultori, muncitori. În județele unde au poposit ei au fost primiţi 
cu multă căldură şi ospitalitate de autorități, Crucea Roşie, alte 
autorități caritabile, dovadă elocventă a solidarității ce exista între 
frați. După eliberarea Basarabiei de către armatele române şi 
germane cei mai mulți refugiaţi s-au reîntors pe meleagurile natale. 


! A.N.I.C., fond Ministerul Propagandei Naţionale. Informaţii, dosar 500, f. 

99-100. 

? Arh. Naţ. Vrancea, fond Pref. jud Putna, dosar 62/1940, f. 111. 

* Arh. Naţ. Prahova, fond Primăria oraşului Ploieşti, dosar 20/1940, f. 261. 

